Cheaming/KHEED · Datasets at Hugging Face

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
42e005ba-5e3c-4e41-8783-478dc7e30070	ស្នងការខេត្តកំពត នាំយកអំណោយទៅប្រគល់ជូន នគរបាលមានជំងឺប្រចាំកាយ និងនគរបាលចូលនិវត្តន៍	ដោយមើលឃើញពីទុក្ខលំបាកលើជីវភាពរស់នៅប្រចាំថ្ងៃ ពីកងកម្លាំងរបស់ខ្លួននោះ នៅថ្ងៃទី១២ ខែមិថុនា ឆ្នាំ២០១៦នេះ ស្នងការនគរបាលខេត្តកំពត លោកឧត្តមសេនីយ៍ត្រី ម៉ៅ ច័ន្ទមធុរិទ្ធ បាននាំយកអំណោយ និងថវិការបស់សម្តេចក្រឡាហោម ស ខេង និងអគ្គស្នងការនគរបាលជាតិ ទៅប្រគល់ជូនមន្រ្តីនគរបាល និងនគរបាលចូលនិវត្តន៍២នាក់ នៅស្រុកជុំគិរី។ លោកឧត្តមសេនីយ៍ស្នងការ បានចុះទៅជួបសំណេះសំណាល ដោយផ្ទាល់ជាមួយលោក ម៉ាន់ ជ្រឿន អាយុ៤៨ឆ្នាំ រស់នៅភូមិដំណាក់ឈើក្រំ ឃុំស្នាយអញ្ជិត ដែលជាមន្រ្តីនគរបាលប៉ុស្តិស្នាយអញ្ជិត ស្រុកជុំគីរី ហើយមានជំងឺប្រចាំកាយ។ មន្រ្តីនគរបាលរូបនេះបានទទួល អំណោយរួមមាន ថវិកាសម្តេចក្រឡាហោម ២០ មឺុនរៀល និង អគ្គស្នងការនគរបាលជាតិនាយឧត្តមសេនីយ៍ នេត សាវឿន ចំនួន ២០ មឺុនរៀលផងដែរ បូករួមទាំងគ្រឿងឧបភោគបរិភោគមួយចំនួនទៀត។ ក្រោយជួបជាមន្រ្តីនគរបាលរូបនេះលោកស្នងការ បានបន្តទៅជួបជាមួយ លោក សឹម សន អាយុ៥៩ឆ្នាំ រស់នៅភូមិស្រែជ្រៅ ឃុំល្បើក ស្រុកឈូក ដែលជាមន្រ្តីនគរបាលចូលនិវត្តន៍តាំងពីឆ្នាំ១៩៩៤។ បើតាមលោកស្នងការ កាលនោះគាត់មានឋាន: ជាកម្មាភិបាល ហើយជាជនពិការក្នុងអំឡុងឆ្នាំ១៩៩៣។ បច្ចុប្បន្ន គាត់ចូលនិវត្តន៍ហើយ និងធ្លាប់មាន ប្រវត្តិតស៊ូប្រយុទ្ធរាប់មិនអស់ រហូតបណ្តាលឲ្យពិការដោយសារសង្គ្រាម។ សម្រាប់មន្រ្តីចូលនិវត្តន៍រូបនេះ ក៏ទទួលបានថវិកា២០មឺុនរៀលរបស់សម្តេចក្រឡាហោម និង២០មឺុនរៀលពីនាយឧត្តមសេនីយ៍ នេត សាវឿន ព្រមទាំងគ្រឿងបរិភោគមួយចំនួនទៀតផងដែរ៕	2016-06-12T21:01:00+07:00	freshnewsasia.com	https://m.freshnewsasia.com/index.php/en/localnews/26327-2016-06-12-07-21-07.html
4c314aaf-38ac-44de-bf5b-d0851c79ce88	លោក ហ៊ុន ម៉ាណែត និងលោកស្រី ដឹកនាំក្រុមគ្រូពេទ្យចុះពិនិត្យ និងព្យាបាលជំងឺជូនពលរដ្ឋជិត៣ពាន់នាក់នៅខេត្តតាកែវ	ប្រជាពលរដ្ឋចំនួន២៧៣៥នាក់ នៅក្នុងស្រុកព្រៃកប្បាស ខេត្តតាកែវ នៅថ្ងៃទី១១ ខែមិថុនា ឆ្នាំ២០១៦ បានទទួលការពិនិត្យ និងព្យាបាលជំងឺដោយឥតគិតថ្លៃ ដែលសកម្មភាពមនុស្សធម៌ដ៏មានតម្លៃនេះដឹកនាំដោយលោក ហ៊ុន ម៉ាណែត ប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្តេចតេជោ និងលោកស្រី ព្រមទាំងមានការអញ្ជើញចូលរួមពីសំណាក់លោក ពេជ្រ សោភ័ន និងក្រុមការងារចុះជួយស្រុកព្រៃកប្បាសនិងអជ្ញាធរដែនដីនិង យុវជន និងផ្នែកដែលពាក់ព័ន្ធជាច្រើនទៀត។ អភិបាលស្រុកព្រៃកប្បាសបានឱ្យដឹងថា ក្រោមការដឹកនាំរបស់ប្រមុខរាជរដ្ឋាភិបាលកម្ពុជា និងការចុះជួយពីសំណាក់ក្រុមការងារចុះជួយស្រុកព្រៃកប្បាស សេវាសុខភាពសាធារណៈ នៃវិស័យសុខាភិបាល និងហេដ្ឋារចនាសម្ព័ននៅក្នុងស្រុក បាននឹងកំពុងត្រូវអភិវឌ្ឍ ឱ្យមានការរីកចំរើនដើម្បីឆ្លើយតប និងតំរូវការរបស់ប្រជាពលរដ្ឋ តាមរយៈនៃការផ្តល់សេវាសុខភាពធារណៈជូនប្រជាពលរដ្ឋនៅក្របខណ្ឌទូទាំងស្រុក។ លោក ហ៊ុន ម៉ាណែត បានថ្លែងទៅកាន់ប្រជាពលរដ្ឋថា ប្រមុខរាជរដ្ឋាភិបាលបាននឹងកំពុងគិតគូពីសុខទុក្ខ និងយកចិត្តទុកដាក់ចំពោះជីវភាពរស់នៅ និងសុខភាពប្រជាពលរដ្ឋ តាមរយៈការចុះព្យាបាលជំងឺជូនពួកគាត់ដោយឥតគិតថ្លៃតាមបណ្តាខេត្តផ្សេងៗ។ ជាក់ស្តែងថ្ងៃនេះ សមាគមគ្រូពេទ្យស្ម័គ្រចិត្តយុវជនសម្តេចតេជោចុះពិនិត្យព្យាបាលជំងឺទូទៅពិនិត្យស្ត្រីដែលមានផ្ទៃពោះ ពិនិត្យព្យាបាលរោគស្រ្តី និងវះកាត់ ព្យាបាលជម្ងឺមាត់ធ្មេញ ដោយឥតគិតថ្លៃជូន ប្រជាពលរដ្ឋនៅស្រុកព្រៃកប្បាស ខេត្តតាកែវ នាពេលនេះដែលជាសកម្មភាពមនុស្សធម៌នៅលើទឹកដីខេត្តខេត្តតាកែវ។ លោក ពេជ្រ សោភ័ន ប្រធានក្រុមការងារចុះជួយស្រុកព្រៃកប្បាស បានបញ្ជាក់ថា ប្រមុខរាជរដ្ឋាភិបាលកម្ពុជា បានគិតគូចំពោះជីវភាពរស់នៅនិងសុខភាពប្រជាពលរដ្ឋតាមរយៈការចុះព្យាបាលជំងឺជូនពួកគាត់ដោយឥតគិតថ្លៃនាពេលនេះក្នុងន័យចង់ឱ្យប្រជាពលរដ្ឋរស់នៅបានសុខ។ លោកបានថ្លែងអំណរគុណសមាគមគ្រូពេទ្យស្ម័គ្រចិត្តយុវជនសម្តេចតេជោ ដែលបានចុះព្យាបាលប្រជាពលរដ្ឋប្រកបដោយទឹកចិត្តសប្បុរសធម៌ ដោយមិនគិតថ្លៃ និងមិនប្រកាន់និន្នាការអី្វទាំងអស់ គឺសមាគមនេះបានជួយផ្តល់ស្នាមញញឹមថ្មីជូនប្រជាពលរដ្ឋដែលជួបការលំបាក។ សកម្មភាពរបស់សមាគមគ្រូពេទ្យស្ម័គ្រចិត្តយុវជនសម្តេចតេជោចុះពិនិត្យ និងព្យាបាលជូនប្រជាពលរដ្ឋនៅក្នុងស្រុកព្រៃកប្បាស នាថ្ងៃនេះមានដូចជា បានពិនិត្យព្យាបាលជំងឺទូទៅចំនួន១៧៧១នាក់ វះកាត់តូចចំនួន១០នាក់ ព្យាបាលជំងឺមាត់ធ្មេញចំនួន១៨៤ ពិនិត្យនិងព្យាបាល ច្រមុះ បំពង់កចំនួន ៧២នាក់ ពិនិត្យអេកូ និងរោគស្ត្រី ៦០នាក់ ពិនិត្យអេកូ ស្ត្រីមានផ្ទៃពោះបានចំនួន ១៥៣នាក់ ព្យាបាលឬសដូងបាត និងបានបញ្ជូនព្យាបាលបន្តចំនួន៩៧នាក់ ពិនិត្យឈាមចំនួន៣០នាក់ សរុបចំនួន២៧៣៥នាក់។ ជាមួយគ្នានេះ ប្រជាពលរដ្ឋដែលបានទទួលបានពិនិត្យនិងព្យាបាល ក៍បានបង្ហាញអារម្មណ៍សប្បាយរីករាយ និងបានគោរពថ្លែងអំណរគុណចំពោះសកម្មភាព របស់សមាគមគ្រូពេទ្យស្ម័គ្រចិត្តយុវជនសម្តេចតេជោដែលតែងតែយកចិត្តទុកដាក់ព្យាបាលប្រកបដោយទឹកចិត្តមនុស្សធម៌ដ៍ថ្លៃថ្លានិងប្រកបដោយសីលធម៌វិជ្ជាជីវៈខ្ពស់ដោយផ្តល់នូវស្នាមញញឹមថ្មី និងសុភមង្គលដល់ប្រជាពលរដ្ឋ។ គួបញ្ជាក់ផងដែរថា នេះគឺជាសកម្មភាពមនុស្សធម៌លើកទី២ របស់សមាគមគ្រូពេទ្យស្ម័គ្រចិត្តយុវជនសម្តេចតេជោ ដែលបានចុះពិនិត្យនិងព្យាបាលប្រជាពលរដ្ឋដោយឥតគិតថ្លៃ នៅក្នុងស្រុកព្រៃកប្បាស។ លើសពីនេះសមាគមក៏បានបញ្ជូនប្រជាពលរដ្ឋ ដែលមានធ្ងន់ធ្ងរមកព្យាបាលបន្តនៅភ្នំពេញ ហើយទទួលបានការវះកាត់ ដោយជោគជ័យក្រោមការឧបត្ថម្ភដ៍ថ្លៃថ្លារបស់សម្តេចតជោ ហ៊ុន សែន និងសម្តេចកិត្តិព្រឹទ្ធបណ្ឌិត។ នៅក្នុងឱកាសនោះដែរ សមាគមក៏បានផ្តល់រទេះរុញដល់កុមារីដែលមានពិការភាពតាំងពីកំណើតផងដែរ៕	2016-06-12T19:28:00+07:00	freshnewsasia.com	https://m.freshnewsasia.com/index.php/en/localnews/26320-2016-06-12-05-36-54.html
5be46540-c7c1-4d0b-82e4-bc837c7e5974	ក្រសួងសុខាភិបាលព្រមានបិទគ្លីនិកដែលមិនមានវិជ្ជាជីវៈត្រឹមត្រូវ	ក្រោយពេលមានអ្នកជំងឺស្លាប់បន្តបន្ទាប់នៅតាមគ្លីនិកឯកជន ក្រសួងសុខាភិបាល នៅថ្ងៃទី៩ ខែមិថុនា ចេញសារាចរណែនាំនូវចំណុចមួយចំនួនដល់អ្នកប្រកបវិជ្ជាជីវៈសុខាភិបាល ទាំងក្នុងសេវាសាធារណៈ និងឯកជន។ ក្រសួងសុខាភិបាល ព្រមានបិទរាល់គ្លីនិក ឬមន្ទីរសម្រាកព្យាបាលណាដែលមិនអនុវត្តតាមការណែនាំ ហើយនឹងចាត់វិធានការតាមផ្លូវច្បាប់។ សារាចររបស់ក្រសួងសុខាភិបាល មាន ៤ចំណុចសំខាន់ៗ។ គោលបំណងរបស់សារាចរនេះ គឺធានាថា រាល់មន្ទីរពិសោធន៍ មន្ទីរសម្រាកព្យាបាល គ្លីនិក និងមន្ទីរពេទ្យរដ្ឋទាំងអស់ អនុវត្តការងារប្រកបដោយវិជ្ជាជីវៈ ដោយឈរលើគោលការណ៍សង្គ្រោះអាយុជីវិតអ្នកជំងឺដោយមិនគិតលុយជាធំ។ ទាំងមន្ទីរពេទ្យ ឬបន្ទប់ពិនិត្យព្យាបាលជំងឺឯកទេស ឬជំងឺទូទៅ ទាំងសាធារណៈ និងឯកជន ត្រូវអនុវត្តទៅតាមលិខិតបទដ្ឋានគតិយុត្តិនានារបស់ក្រសួងសុខាភិបាល។ ក្រសួងប្រាប់ឲ្យស្ថាប័នសុខាភិបាលទាំងនេះ ចុះបញ្ជីកត់ត្រាអ្នកជំងឺប្រចាំថ្ងៃ ដោយសរសេរប្រវត្តិជំងឺ ការពិនិត្យជំងឺ ការធ្វើរោគវិនិច្ឆ័យ ការផ្ដល់ឱសថគ្រប់អ្នកជំងឺទាំងអស់ ហើយការចុះកត់ត្រាទៀតសោត ត្រូវសរសេរឲ្យបានច្បាស់លាស់។ ដើម្បីសរសេរឲ្យបានច្បាស់លាស់ ក្រសួងសុខាភិបាល ណែនាំថា គ្រប់វេជ្ជបញ្ជា និងលទ្ធផលវេជ្ជសាស្ត្រ ហាមសរសេរអក្សរកាត់ និងចៀសវាងសរសេរដៃក្រវេមក្រវាមខ្វិចខ្វៀនខ្ជីខ្ជា ដោយត្រូវវាយកុំព្យូទ័រឲ្យបានត្រឹមត្រូវ។ ប្រព័ន្ធកុំព្យូទ័រ ត្រូវរក្សាទិន្នន័យដែលបានកត់ត្រាការពិនិត្យ និងព្យាបាល ព្រមទាំងវេជ្ជបញ្ជា និងលទ្ធផលអមវេជ្ជសាស្ត្រ ជូនអ្នកជំងឺប្រចាំថ្ងៃ និងប្រចាំខែ។ ការណែនាំនេះ ត្រូវក្រសួងសុខាភិបាល បញ្ជាក់ថា គឺធ្វើឡើងដើម្បីងាយស្រួលធ្វើរបាយការណ៍សម្រាប់នាយកដ្ឋានផែនការ និងព័ត៌មានសុខាភិបាល។ បើតាមសារាចរ ក្រសួងទុករយៈពេលចំនួន ៣ខែ ដើម្បីរៀបចំប្រព័ន្ធកុំព្យូទ័រ គិតចាប់ពីថ្ងៃទី៩ ខែមិថុនា។ ក្រសួងសុខាភិបាល ព្រមានថា ប្រសិនបើមិនអនុវត្តតាមការណែនាំនេះទេ សេវាឯកជននឹងត្រូវបិទទ្វារមិនឲ្យដំណើរការគ្លីនិក ឬបន្ទប់ព្យាបាល ឬសេវាពាក់ព័ន្ធ ចំណែកសេវារដ្ឋវិញ នឹងមានវិធានការរដ្ឋបាលតាមផ្លូវច្បាប់។ នៅក្នុងវេជ្ជបញ្ជាទៀតសោត ត្រូវប្រាប់ឈ្មោះថ្នាំត្រឹមត្រូវ និងត្រូវដាក់ចំនួនបរិមាណ និងកម្រិតប្រើប្រាស់ឲ្យច្បាស់លាស់។ សារាចរណែនាំ ក៏លើកទឹកចិត្តឲ្យប្រើភាសាខ្មែរពេលសរសេរវេជ្ជបញ្ជាផងដែរ។ សម្រាប់ការចេញវេជ្ជបញ្ជាចាក់ថ្នាំអ្នកជំងឺវិញ ក្រសួងសុខាភិបាល ណែនាំឲ្យអ្នកចេញវេជ្ជបញ្ជា ចាំបាច់ត្រូវតែមានបញ្ជាក់ហេតុផលវេជ្ជសាស្ត្រត្រឹមត្រូវ និងត្រូវចេញវេជ្ជបញ្ជាឱសថទៅតាមស្ថានភាពអ្នកជំងឺជាក់ស្ដែង ដែលមានតម្លៃសមស្រប និងអាចទទួលយក ហើយមានប្រសិទ្ធភាពសម្រាប់ការព្យាបាល និងងាយស្រួលរកទិញបាននៅតាមទីផ្សារទូទៅ។ ចំពោះសេវាឯកជន ចាប់ពីគ្លីនិក ឬពហុព្យាបាលដែលមានទូតាំងឱសថ និងលក់ឱសថឡើងទៅ ត្រូវមានយ៉ាងហោចណាស់ឱសថការីជាអ្នកទទួលខុសត្រូវគ្រប់គ្រងឱសថស្ថាន៕	2016-06-11T19:30:00+07:00	rfa.org	https://www.rfa.org/khmer/news/health/Health-ministry-warn-to-shut-down-unprofessional-clinics-06112016082310.html
0e3351ff-a0dc-4e79-a225-0d918dce8dec	"កុមាររស់នៅសហគមន៍ក្រីក្រក្នុងទីក្រុងនៅតែមិនទាន់មានការយកចិត្តទុកដាក់ខ្ពស់"	អ្នកនយោបាយនៅប្រទេសជាច្រើន និងនៅប្រទេសកម្ពុជា តែងធ្វើសេចក្ដីថ្លែងការណ៍បង្ហាញលើកស្ទួយសិទ្ធិកុមារនៅរៀងរាល់ទិវាកុមារអន្តរជាតិ ១ មិថុនា។ ទោះជាបែបនេះក្ដី ក្រុមកុមារ ពិសេសកុមាររស់នៅក្នុងសហគមន៍ក្រីក្រនៅទីក្រុងតែងយល់ថា សិទ្ធិសេរីភាពរបស់ពួកគេមិនទាន់ធានាបានគ្រប់គ្រាន់នៅឡើយ។ តើកុមាររស់នៅសហគមន៍ក្រីក្រក្នុងទីក្រុងប្រឈមបញ្ហាអ្វីខ្លះ? តើពួកគេចង់បានអ្វីខ្លះពីរដ្ឋាភិបាល? កុមាររស់នៅក្នុងសហគមន៍ក្រីក្រនៅទីក្រុងនៅរាជធានីភ្នំពេញ មួយចំនួននៅតែយល់ថា សង្គម និងរដ្ឋនៅមិនទាន់យកចិត្តទុកដាក់ពួកគេឱ្យបានប្រសើរនៅឡើយទេ។ ទន្ទឹមគ្នានេះ សង្គមស៊ីវិលធ្វើការពាក់ព័ន្ធសហគមន៍ក្រីក្រក្នុងទីក្រុងភ្នំពេញ ក៏លើកឡើងថា កុមាររស់នៅសហគមន៍ក្រីក្រក្នុងទីក្រុងជាច្រើននៅតែជួបបញ្ហាប្រឈមទាំងការរស់នៅ និងការអប់រំ ដែលមិនអាចឲ្យពួកគេចូលរួមចំណែកបានពេញលេញក្នុងការអភិវឌ្ឍសង្គម។ របាយការណ៍របស់សមាគមធាងត្នោតដែលបានបង្ហាញថា កុមាររស់នៅក្នុងសហគមន៍ចំនួន ៣៤០ទីតាំងដែលស្ថិតនៅក្នុងសហគមន៍ក្រីក្រនៅរាជធានីភ្នំពេញ គឺពួកគេរស់នៅក្នុងស្ថានភាពលំបាកដូចជា កង្វះខាតអនាម័យ កង្វះខាតសេវាគ្រប់គ្រង កាកសំណល់ និងភ្លើងអគ្គិសនីមិនមានគ្រប់គ្រាន់ និងលទ្ធភាពទទួលបានទឹកស្អាតប្រើប្រាស់។ របាយការណ៍ដដែលក៏បង្ហាញថា កុមាររស់នៅសហគមន៍ក្រីក្រនៅភ្នំពេញ នៅតែខ្វះអាហារ មានភាពស្លេកស្លាំង ខ្សោយកម្លាំង និងរៀនមិនពូកែដូចក្មេងទូទៅនោះឡើយ។ ជាកុមារម្នាក់រស់នៅក្នុងសហគមន៍ក្រីក្រនៅទីក្រុងភ្នំពេញ ក្នុងខណ្ឌឫស្សីកែវ កុមារា សេង រតនា ព្រួយបារម្ភពីអនាគតរបស់ខ្លួន និងកុមារដទៃទៀតក្នុងសហគមន៍នៅតែប្រឈមមិនទាន់មានទឹកស្អាតប្រើប្រាស់ កង្វះអាហារហូបចុក សំរាមស្អុយរលួយ ទឹកលិច ល្បែងស៊ីសង និងគ្រឿងញៀនជាដើម។ កុមារារូបនេះ ចង់ឃើញរដ្ឋាភិបាលកែលំអបរិស្ថានកន្លែងគេរស់នៅ និងគិតពីអនាគតពួកគេ៖ ។ ទន្ទឹមគ្នានេះ ជាអាណាព្យាបាលកុមារដែលរស់នៅក្នុងសហគមន៍ក្រីក្រនៅទីក្រុងភ្នំពេញ លោកស្រី រស់ ហ្វីយ៉ាស និយាយដែរថា កុមារនៅទីក្រុងជាច្រើនដែលគ្រួសារមានជីវភាពក្រីក្រមិនអាចទទួលបានការអប់រំពេញលេញដូចកុមារដទៃនោះទេ។ ហេតុនេះ លោកស្រីជំរុញឲ្យរដ្ឋាភិបាល និងស្ថាប័នពាក់ព័ន្ធត្រូវតែគិតគូរបញ្ហានេះជាបន្ទាន់ផងដែរ៖ ។ របាយការណ៍នោះក៏បញ្ជាក់ថា កុមារកម្ពុជា ដែលមានអាយុក្រោម ៥ឆ្នាំប្រមាណ ៣២% បានប្រឈមមុខនឹងបញ្ហាខ្វះអាហារូបត្ថម្ភរ៉ាំរ៉ៃ បណ្ដាលឲ្យពួកគេកើតជំងឺក្រិន មិនលូតលាស់រាងកាយបានល្អទេ។ បញ្ហាក្រិះក្រិនដែលកំពុងតែប្រឈមមុខចំពោះកុមារទាំងជនបទ និងទាំងសហគមន៍ក្រីក្រនៅទីក្រុង អង្គការក្រៅរដ្ឋាភិបាលខ្លះដែលធ្វើការងារជួយសង្គ្រោះកុមារ ត្រូវការរដ្ឋាភិបាលឲ្យចូលរួមសហការក្នុងយុទ្ធនាការលុបបំបាត់បញ្ហាប្រឈមរបស់កុមារ។ ករណីនេះដែរ ប្រធានកម្មវិធីតស៊ូមតិនៃសមាគមធាងត្នោត លោក សឿង សារ៉ន ឲ្យដឹងថា កុមារនៅក្នុងសហគមន៍ក្រីក្រ នៅតែរងទុក្ខវេទនា និងខ្វះការយកចិត្តទុកដាក់ដិតដល់ ជាពិសេស ក្រុមកុមារដែលគ្មានទីពឹង។ ជាក់ស្ដែងលោកថា កុមារម្នាក់ក្នុងចំណោម ៣នាក់ ដែលរស់នៅតាមសហគមន៍ក្រីក្រនៅទីក្រុង ក៏នៅតែរស់នៅក្នុងស្ថានភាពលំបាក។ លោក សឿង សារ៉ន យល់ថា បញ្ហានេះកើតឡើងមកពីកុមារទាំងនោះ ត្រូវបានគេផាត់ចេញ និងការយកចិត្តទុកដាក់ពីសង្គមនៅមានកម្រិត ហេតុនេះ លោកជំរុញកុមាររស់នៅសហគមន៍ក្រីក្រក្នុងទីក្រុងមិនទទួលបានការរស់នៅបានល្អប្រសើរនៅឡើយ៖ ។ វិទ្យុអាស៊ីសេរី មិនអាចទាក់ទងអ្នកនាំពាក្យសាលាក្រុងភ្នំពេញ លោក ជិន ប៊ុនធឿន ដើម្បីដឹងពីចំណាត់ការទាក់ទិននឹងស្ថានភាពរស់នៅរបស់កុមារនៅទីក្រុងបាននៅឡើយ នៅថ្ងៃទី៩ ខែមិថុនា។ កាលពីទិវាកុមារអន្តរជាតិ កាលពីពេលថ្មីៗនេះ នាយករងរដ្ឋបាលសាលារាជធានីភ្នំពេញ លោក ហួត ហៃ ក៏ទទួលស្គាល់ថា កុមាររស់នៅសហគមន៍ក្រីក្រនៅតែជួបបញ្ហាប្រឈម។ មន្ត្រីសាលាក្រុងរូបនេះអះអាងថា សាលារាជធានីភ្នំពេញ នឹងខំដោះស្រាយបញ្ហាប្រឈមរបស់ក្រុមកុមារដែលងាយរងគ្រោះ ដើម្បីឲ្យតំបន់ដែលពួកគេរស់នៅមានភាពប្រសើរឡើង។ ចំណែកអ្នកសិក្សាស្រាវជ្រាវបញ្ហាសង្គម លោកបណ្ឌិត កែម ឡី មើលឃើញមូលហេតុដែលកុមាររស់នៅសហគមន៍ក្រីក្រក្នុងទីក្រុងនៅតែមិនទាន់មានការយកចិត្តទុកដាក់ពេញលេញ ដោយសារតែកម្ពុជា មិនទាន់មានយុទ្ធសាស្ត្រការពារកុមារបានច្បាស់លាស់ កត្តាជីវភាពរបស់គ្រួសារកុមារក្រីក្រ ការបណ្ដាញចេញពីការអភិវឌ្ឍដីសម្បទានសេដ្ឋកិច្ច ខ្វះមណ្ឌលថែទាំកុមារ ខណៈកុមារកម្ពុជា អាយុក្រោម ១៨ឆ្នាំ មានជាង ៧៥ម៉ឺននាក់ លំហូរគ្រឿងញៀន និងជំងឺអេដស៍ជាដើម។ លោកបណ្ឌិត កែម ឡី យល់ថា នៅពេលកុមាររស់នៅសហគមន៍ក្រីក្រក្នុងទីក្រុងនៅតែមិនទាន់មានការយកចិត្តទុកដាក់ខ្ពស់ពីសង្គម និងគ្រួសារ កុមារទាំងនោះនឹងបោះបង់ការសិក្សាមានកម្រិតខ្ពស់ ប្រឈមនឹងការប្រើប្រាស់គ្រឿងញៀន ប្រឈមនឹងការកេងប្រវ័ញ្ច កម្លាំងពលកម្ម ពិសេសបង្កអសន្តិសុខសង្គមផងដែរ៖ ។ ជារៀងរាល់ឆ្នាំ នាទិវាកុមារអន្តរជាតិ ប្រមុខរដ្ឋាភិបាល លោកនាយករដ្ឋមន្ត្រី ហ៊ុន សែន តែងអំពាវនាវទៅកាន់ស្ថាប័នពាក់ព័ន្ធ និងអាណាព្យាបាល ត្រូវរួមគ្នាប្រឆាំង និងការពារការរំលោភបំពាន ការកេងប្រវ័ញ្ចលើកុមារ ការបង្ខិតខំ និងប្រឆាំងរាល់ការប្រើប្រាស់ពលកម្មកុមារដែលមិនទានគ្រប់អាយុជាដើម ដើម្បីលើកស្ទួយសិទ្ធិកុមារកម្ពុជា។ ជាងនេះទៀត ប្រមុខរដ្ឋាភិបាលក៏បានចាត់ទុកថា ការចូលរួមរបស់កុមារ គឺការអភិវឌ្ឍធនធានមនុស្សសំខាន់លើកកម្ពស់ការអភិវឌ្ឍប្រទេសជាតិ។ យ៉ាងណាអ្នកសិក្សាស្រាវជ្រាវបញ្ហាសង្គម និងសង្គមស៊ីវិលដែលធ្វើការផ្ទាល់និងសហគមន៍កុមារក្រីក្រយល់ថា ដំណោះស្រាយដល់មានប្រសិទ្ធភាពដល់កុមាររស់នៅសហគមន៍ក្រីក្រទាំងនោះ រដ្ឋាភិបាលត្រូវអនុវត្តយុទ្ធសាស្ត្រការពារកុមារឲ្យមានប្រសិទ្ធភាព និងត្រូវមានកញ្ចប់ថវិកាធ្វើការងារក្នុងការងារនេះ ដើម្បីធានាថា កុមាររស់នៅក្នុងសហគមន៍ក្រីក្រទទួលបានការការពារទៅតាមច្បាប់៕	2016-06-10T15:45:00+07:00	rfa.org	https://www.rfa.org/khmer/news/health/poor-children-face-health-and-education-problem-06102016043951.html
d5e99ebf-a921-4e05-93ca-25e1bddb14b7	អំណោយរបស់សម្តេចកិត្តិព្រឹទ្ធបណ្ឌិត ត្រូវបានលោកស្នងការ នាំយកដល់ដៃគ្រួសារកុមារាមានជំងឺមហារីកឆ្អឹង	សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ប្រធានកាកបាទក្រហម បានចាត់ចែងឲ្យនាំយកអំណោយជាទឹកដោះគោឆៅ និងថវិកាចំនួន១លានរៀល ជូនម្តាយរបស់កុមារម្នាក់ ដែលកើតជំងឺមហារីកឆ្អឹង រស់នៅភូមិចំបីុ ស្រុកអង្គរជ័យ ខេត្តកំពត។ នៅរសៀលថ្ងៃទី៩ ខែមិថុនា ឆ្នាំ២០១៦នេះ ស្នងការនគរបាលខេត្តកំពត លោកឧត្តមសេនីយ៍ត្រី ម៉ៅ ច័ន្ទមធុរិទ្ធ បាននាំយកអំណោយទាំងនេះទៅជូនម្តាយក្មេងប្រុសរងគ្រោះដល់ផ្ទះ ដើម្បីចូលរួមចំណែកការចូលរួមកាត់បន្ថយការលំបាកបានមួយកម្រិតទៀត។ ជាមួយគ្នានេះ លោកឧត្តមសេនីយ៍ស្នងការ បានបញ្ជាក់ថា នៅថ្ងៃស្អែកលោកនឹងបញ្ជូនកុមារារងគ្រោះម្នាក់នេះ ទៅព្យាបាលនៅមន្ទើរពេទ្យសុនយ៉ាខៀល ដែលការជួយឧបត្ថម្ភទាំងស្រុងពីសម្តេចកិត្តិព្រឹទ្ធបណ្ឌិត៕	2016-06-09T23:05:00+07:00	freshnewsasia.com	https://m.freshnewsasia.com/index.php/en/localnews/26134-2016-06-09-09-38-29.html
de9d16b6-66a8-433e-967d-118aa978b531	ទេសរដ្ឋមន្ដ្រី អៀង មូលី ដឹកនាំគណៈប្រតិភូកម្ពុជា ចូលរួមកិច្ចប្រជុំមេដឹកនាំពិភពលោក ស្តីពីជំងឺអេដស៍ នៅទីស្នាក់ការ UN	ទេសរដ្ឋមន្រ្តី អៀង មូលី ប្រធានអាជ្ញាធរជាតិ ប្រយុទ្ធនឹងជំងឺអេដស៍ បានដឹកនាំគណ:ប្រតិភូកម្ពុជា ទៅចូលរួមកិច្ចប្រជុំមេដឹកនាំពិភពលោក ស្តីពីជំងឺអេដស៍ នៅទីស្នាក់ការអង្គការសហប្រជាជាតិ (UN) ដែលប្រារព្ធធ្វើឡើងពីថ្ងៃទី៨ ដល់១០ ខែមិថុនា ឆ្នាំ២០១៦។ គណ:ប្រតិភូកម្ពុជាចូលរួមមាន លោក ទុយ រី ឯកអគ្គរាជទូតកម្ពុជា ប្រចាំអង្គការសហប្រជាជាតិ លោក ហោ ប៊ុនឡេង អគ្គលេខាធិការរង អាជ្ញាធរជាតិប្រយុទ្ធនឹងជំងឺអេដស៍ លោក ស៊ន ពិសិដ្ឋ ជំនួយការទេសរដ្ឋមន្រ្តី លោក ឡៅ សុខសំភារ លេខាធិការទី១ ស្ថានតំណាងអចិន្រ្តៃយ៍កម្ពុជា ប្រចាំអង្គការសហប្រជាជាតិ លោកវេជ្ជបណ្ឌិត លី ពេញស៊ុន ប្រធានមជ្ឈមណ្ឌលជាតិ ប្រយុទ្ធនឹងជំងឺអេដស៍ សើស្បែក និងកាមរោគ លោកស្រី ឈឹម កុលាប និងលោកស្រី ស៊ូ ស៊ីណា តំណាងសង្គមស៊ីវិលនៅកម្ពុជា។ លោកទេសរដ្ឋមន្រ្តី អៀង មូលី បានឡើងថ្លែងសុន្ទរកថា ក្នុងមហាសន្និបាត បានអនុម័តលើសេចក្តីថ្លែងការណ៍ នយោបាយស្តីពីមេរោគអេដស៍ និងជំងឺអេដស៍ ការបង្កើន ល្បឿនវឌ្ឍនភាពដើម្បីសម្រេច ក្នុងការប្រយុទ្ធនឹងមេរោគអេដស៍ និងឈានទៅលុបបំបាត់ ការរីករាលដាលមេរោគអេដស៍ នៅមុនឆ្នាំ២០៣០ថា នេះជាការជោគជ័យ ក្នុងការប្រយុទ្ធនឹងជំងឺអេដស៍នៅកម្ពុជា នៅរយ:ពេល២៥ឆ្នាំកន្លងទៅនេះ។ លោកទេសរដ្ឋមន្ត្រីបានថ្លែងទៀតថា ការជោគជ័យដែលកម្ពុជា ទទួលបានគឺមិនមែនកើតឡើងដោយចៃដន្យឡើយ គឺបានមកពីការប្តេជ្ញាចិត្តនយោបាយដ៏ខ្ពង់ខ្ពស់ រួមជា មួយនឹងកិច្ចប្រឹងប្រែងនានាពីតួអង្គសំខាន់ៗដូចជា រាជរដ្ឋាភិបាល ដៃគូអភិវឌ្ឍន៍ អង្គការក្រៅរដ្ឋាភិបាល សង្គមស៊ីវិល វិស័យឯកជន អ្នកជំងឺអេដស៍ និងបណ្តាញក្រុមអ្នក ប្រឈមមុខខ្ពស់ ដែលបានធ្វើការសម្រេច ចិត្តរួមគ្នានៅគ្រប់កម្រិត ក្នុងការរៀបចំ និងអនុវត្តនូវ ។ លោកបានថ្លែងទៀតថា កម្ពុជាបានទទួលជោគជ័យ ដោយសារកម្មវិធីប្រយុទ្ធនឹងជំងឺអេដស៍ បានគ្របដណ្តប់ជាង៨០% នៃក្រុមគោលដៅ។ ក្នុងនោះ សមិទ្ធផលដែល ទទួលបានគឺ អត្រាប្រេវ៉ាឡង់មេរោគអេដស៍ បានបន្តធ្លាក់ចុះពី ២%នៅឆ្នាំ១៩៩៨ មកនៅ ០,៦%នៅមុនឆ្នាំ២០១៥ ប្រជាជនជាង៩០% មានការយល់ដឹងអំពីមេរោគអេដស៍ និងជំងឺអេដស៍ ដែលធ្វើឱ្យពួកគេបង្ការ ការចម្លងរោគអេដស៍ដោយជោគជ័យ និងជាង៨០%នៃអ្នកផ្ទុកមេរោគអេដស៍ និងជំងឺអេដស៍ ដែលត្រូវការឱសថ ប្រឆាំងមេរោគ អេដស៍ ទទួលបានឱសថយ៉ាងទៀងទាត់។ ទេសរដ្ឋមន្រ្តីបានថ្លែងបន្ដថា ការប្តេជ្ញាចិត្តនយោបាយ ពីសំណាក់រាជរដ្ឋាភិបាលកម្ពុជា ក្នុងការឈានទៅសម្រេច បាននូវគោលដៅសូន្យបី នៃគោលដៅអភិវឌ្ឍន៍ប្រកប ដោយចីរភាពដោយ មិនទុកនរណាម្នាក់ចោលឡើយ ដោយក្នុងនោះរាជរដ្ឋាភិបាលកម្ពុជា នឹងបង្កើននូវកិច្ចប្រឹងប្រែងទ្វេដង ព្រមទាំងប្តេជ្ញាចិត្តក្នុងការរួម សហការ ជាមួយប្រទេសនានា ដើម្បីឈានទៅលុបបំបាត់ ការឆ្លងរាលដាលមេរោគអេដស៍មុនឆ្នាំ២០៣០ នៅក្រោមការដឹកនាំរបស់អគ្គលេខាធិការ អង្គការសហប្រជាជាតិ៕	2016-06-09T19:30:00+07:00	freshnewsasia.com	https://m.freshnewsasia.com/index.php/en/localnews/26111-2016-06-09-05-30-56.html
f4ff381c-a279-4b80-8512-e6bd7b037a76	តើការស្លាប់របស់បុរសម្នាក់ក្រោយពេលចាក់ថ្នាំអាចមកពីកត្តាអ្វីខ្លះ?	ការស្លាប់របស់បុរសម្នាក់ ឈ្មោះ ឡាំ តៅគង់ នៅក្រោយពេលដែលបានទៅរកការព្យាបាលនៅមន្ទីរព្យាបាល ឃឹម រ៉ានី នៅតែជាមន្ទិលសម្រាប់សាធារណជន។ មកដល់ពេលនេះ នៅតែមានការចែករំលែក បញ្ចេញទស្សនៈជាច្រើនតាមសារព័ត៌មាន ពិសេសពីសាធារណជនតាមបណ្ដាញសង្គមហ្វេសប៊ុក (Facebook) លើករណីនេះ។ អ្នកខ្លះថា អ្នកជំងឺស្លាប់ដោយសារជំងឺបេះដូងធ្ងន់ធ្ងរ ខណៈមនុស្សមួយចំនួនផ្សេងទៀតកំពុងសង្ស័យពីកំហុសបច្ចេកទេសក្នុងការសង្គ្រោះពីសំណាក់គ្រូពេទ្យនៅមន្ទីរព្យាបាល និងសម្ភព ឃឹម រ៉ានី មុនពេលបញ្ជូនលោក ឡាំ តៅគង់ បន្តទៅមន្ទីរពេទ្យកាល់ម៉ែត។ តើការស្លាប់របស់លោក ឡាំ តៅគង់ អាចបណ្ដាលមកពីកត្តាអ្វីខ្លះ? អ្នកជំនាញខាងវេជ្ជសាស្ត្រនៅមិនទាន់វិនិច្ឆ័យពីការស្លាប់របស់លោក ឡាំ តៅគង់ ថាមកពីការសង្គ្រោះខុសបច្ចេកទេសជំងឺបេះដូង ប្រតិកម្មថ្នាំ ឬដោយកត្តាផ្សេងណាមួយទៀតបាននោះទេ ប្រសិនបើមិនធ្វើកោសល្យវិច័យលើសាកសព។ ថ្លែងប្រាប់វិទ្យុអាស៊ីសេរី តាមទូរស័ព្ទពីគ្លីនិកព្យាបាលជំងឺរបស់គាត់ វេជ្ជបណ្ឌិត គួច ម៉េងលី បញ្ជាក់ថា ការធ្វើកោសល្យវិច័យ គឺជាការផ្ដល់ចម្លើយជាក់ស្ដែង ថាតើអ្នកជំងឺស្លាប់ដោយសារអ្វីពិតប្រាកដ៖ ។ លោក គួច ម៉េងលី បានបន្តទៀតថា កោសល្យវិច័យអាចធ្វើបានតាមរយៈការវះកាត់សាកសពដកយកសារជាតិថ្នាំទៅពិនិត្យក្នុងមន្ទីរពិសោធន៍មើលបេះដូង និងសរសៃបេះដូងជាដើម។ យ៉ាងណាមិញ គ្រួសារនៃសពបដិសេធដាច់ខាតក្នុងការវះកាត់សាកសព ហើយសពលោក ឡាំ តៅគង់ បានយកធ្វើបុណ្យបញ្ចុះតាមប្រពៃណី កាលពីថ្ងៃ២៦ ខែឧសភា កន្លងទៅថ្មីៗនេះរួចទៅហើយ។ អ្នកស្រី សុខ រដ្ឋមនី ភរិយាសពអះអាងថា ប្ដីអ្នកស្រីមិនធ្លាប់មានប្រវត្តិជំងឺប្រចាំកាយអ្វីក្រៅពីជំងឺដុះសាច់បំពង់កឡើយ។ ស្ត្រីភរិយាសពរូបនេះបន្ថែមទៀតថា លោក ឡាំ តៅគង់ កាលនៅរស់ជាមនុស្សយកចិត្តទុកដាក់លើសុខភាព ហើយតែងតែទៅពិនិត្យសុខភាពនៅប្រទេសវៀតណាម ជាប្រចាំ៖ ។ ម្ចាស់មន្ទីរព្យាបាល និងសម្ភព ឃឹម រ៉ានី អ្នកស្រី ឃឹម រ៉ានី អះអាងថា អ្នកស្រី និងគ្រូពេទ្យនៅគ្លីនិកអ្នកស្រីមិនមានកំហុសអ្វីទាំងអស់។ ខាងអ្នកស្រីបានធ្វើតាមវិជ្ជាជីវៈក្នុងការសង្គ្រោះអ្នកជំងឺ ប៉ុន្តែដោយសារអ្នកជំងឺមានជំងឺបេះដូងធ្ងន់ធ្ងរ ទើបមិនអាចសង្គ្រោះបាន៖ ។ នាយកប្រតិបត្តិនៃមណ្ឌលវេជ្ជសាស្ត្រក្ដីសង្ឃឹមពិភពលោក (HOPE Worldwide Medical Center) ប្រចាំនៅកម្ពុជា លោកវេជ្ជបណ្ឌិត តាន់ គីមមេង បញ្ចេញយោបល់តាមបណ្ដាញសង្គមហ្វេសប៊ុក (Facebook) ថា បើស្ដាប់តាមការរៀបរាប់នៃអាការៈជំងឺរបស់លោក ឡាំ តៅគង់ ពីសំណាក់ភរិយា លោកសន្និដ្ឋានថា អាចជាអាការៈនៃរោគសញ្ញាជំងឺរហែកសរសៃឈាមអាអ័រ (DESECTING AORTA) ដែលជាសរសៃឈាមដ៏ធំបំផុតចេញពីបេះដូងនៅខាងមុខឆ្អឹងខ្នង។ សរសៃឈាមនេះមិនងាយរហែកទេ។ ក្នុងការងារវេជ្ជសាស្ត្រអាចជួបករណីនេះ ដោយសរសៃឈាមនោះមានសភាពស្ដើង និងប៉ោងពីកំណើត (AORTA ANEURYSM)។ បើតាមការសន្និដ្ឋានរបស់លោកវេជ្ជបណ្ឌិត តាន់ គីមមេង ការឈឺខ្នងខ្លាំងភ្លាមៗ ទាន់ហន់ ដូចឈ្មោះ ឡាំ តៅគង់ នេះ អាចបណ្ដាលមកពីរោគសញ្ញានៃជំងឺរហែកសរសៃឈាមអាអ័រ ក្នុងពោះ មិនមែនជំងឺគាំងបេះដូងទេ។ រីឯចំពោះអ្នកជំងឺគាំងបេះដូង (Myocardial Infarction) មានការឈឺចាប់ខ្លាំងភ្លាមៗ ទាន់ហន់ដូចគ្នា ប៉ុន្តែឈឺនៅក្នុងទ្រូង រាលទៅក ឬស្មាឆ្វេង ឬថ្គាម មិនឈឺខ្នងទេ។ បន្ថែមពីលើនេះ លោកបន្តថា អ្នកជំងឺនៅក្មេង កម្រមានជំងឺគាំងបេះដូងណាស់។ ចំណែកជំងឺរហែកសរសៃឈាមអាអ័រ មានអត្រាមរណភាពខ្ពស់ណាស់ មិនអាចជួយសង្គ្រោះបានងាយៗទេ។ បញ្ហាចម្រូងចម្រាសមួយទៀត ទាក់ទងទៅនឹងការប្រើប្រាស់ថ្នាំសម្រាប់ព្យាបាលលោក ឡាំ តៅគង់ នៅក្នុងគ្លីនិក ឃឹម រ៉ានី។ ប្រភពពីគ្លីនិកផ្ទាល់ថា បានប្រើប្រាស់ថ្នាំពីរប្រភេទ គឺ ដិស្សា (Dexa) និងប៉ារ៉ាសេតាម៉ុល (Paracetamol)។ ក៏ប៉ុន្តែប្រភពដទៃទៀតថា អាចមានប្រើថ្នាំប្រភេទទីបី គឺលីដូកាអ៊ីន (Lidocaine)។ ចំពោះការប្រើប្រាស់ថ្នាំនេះ លោក តាំង គីមមេង បានរៀបរាប់ទៀតថា ការប្រើប្រាស់ឱសថដិកស្សា និងប៉ារ៉ាសេតាម៉ុល មិនអាចជាកំហុសបានទេ ពីព្រោះស្ថានភាពសម្ពាធឈាមធ្លាក់ចុះលឿន ចាំបាច់ត្រូវប្រើ និងអាចប្រើដោយគ្មានកំហុសគ្រប់សម្ពាធឈាមធ្លាក់ចុះលឿន (Shock)។ ម្យ៉ាងការបានដាក់អុកស៊ីហ្សែន ជារឿងមួយត្រឹមត្រូវបំផុត។ ប៉ុន្តែអ្វីដែលលោកគិតថា មិនត្រឹមត្រូវនោះ គឺការប្រើថ្នាំលីដូកាអ៊ីន (នោះតែម្ដង។ លោកថា បើមិនទាន់បានវាស់ចង្វាក់បេះដូងជាមុនទេ ការប្រើថ្នាំលីដូកាអ៊ីន ភ្លាម អាចប៉ះពាល់ដល់អាយុជីវិត។ បុរសវ័យ ២៨ឆ្នាំម្នាក់ ឈ្មោះ ឡាំ តៅគង់ កាលពីថ្ងៃទី២២ ខែឧសភា ជាបុគ្គលិកក្រុមហ៊ុនប្រេងឥន្ធនៈសាវីម៉ិច មានអាការៈមិនស្រួលខ្លួន ចេះតែឈឺខ្នង ហើយមិត្តភ័ក្ដិបាននាំទៅចាក់ថ្នាំនៅគ្លីនិក ឃឹម រ៉ានី នោះ។ លោក រស់ វុទ្ធី ជាមិត្តភ័ក្ដិដែលបានដឹកអ្នកជំងឺទៅព្យាបាលនៅគ្លីនិក ឃឹម រ៉ានី ហើយបានឃើញហេតុការណ៍ផ្ទាល់ភ្នែកនោះ បានអោយដឹងថា បន្ទាប់ពីចាក់ថ្នាំចំនួន ២ម្ជុលបានតែបន្តិច ស្រាប់តែអ្នកជំងឺមានអាការៈមិនស្រួល ហើយគ្រូពេទ្យក៏ចាប់ផ្ដើមបញ្ចូលអុកស៊ីហ្សែន ប៉ុន្តែភ្លាមនោះ អ្នកជំងឺក៏ប្រកាច់បែកពពុះមាត់។ ពេលនោះបុគ្គលិកពេទ្យក្នុងគ្លីនិក បង្គាប់ឱ្យមិត្តភ័ក្ដិអ្នកជំងឺទៅផ្ដិតមេដៃនៅលើក្រដាសរួចឱ្យប្រញាប់ដឹកទៅមន្ទីរពេទ្យកាល់ម៉ែត។ ពេលទៅដល់ស្រាប់តែគ្រូពេទ្យនៅមន្ទីរពេទ្យកាល់ម៉ែត ប្រាប់ថា អ្នកជំងឺបានស្លាប់បាត់ទៅហើយ។ លោកវេជ្ជបណ្ឌិត តាន់ គីមមេង បានបញ្ជាក់ថា ក្រសួងសុខាភិបាលមានតួនាទីយ៉ាងសំខាន់ក្នុងការឆ្លើយតបករណីនេះ៖ ។ គិតត្រឹមរសៀលថ្ងៃទី៣ ខែមិថុនា វិទ្យុអាស៊ីសេរី មិនទាន់អាចទាក់ទងលោក លី សូវ៉ាន់ មន្ត្រីនាំពាក្យនៃក្រសួងសុខាភិបាល ដើម្បីសុំការបំភ្លឺពីចំណាត់បន្តទៀតបានទេ ដោយទូរស័ព្ទចូលតែមិនមានអ្នកលើក។ អ្នកស្រី ឃឹម រ៉ានី បានបញ្ជាក់ថា ចំណាត់ការរបស់ក្រសួងសុខាភិបាលក្នុងការបិទគ្លីនិកអ្នកស្រី គឺជារឿងអយុត្តិធម៌។ កាលពីថ្ងៃទី២៣ ខែឧសភា ក្រសួងសុខាភិបាល បានចេញសេចក្ដីសម្រេចបិទមន្ទីរសម្រាកព្យាបាល និងសម្ភព ឃឹម រ៉ានី ដែលមានទីតាំងនៅផ្ទះលេខ១៤ ផ្លូវលេខ៣១៥ សង្កាត់បឹងកក់១ ខណ្ឌទួលគោក រាជធានីភ្នំពេញ។ លិខិតបញ្ជាក់ថា មូលហេតុនៃការបិទនេះ ដោយសារមន្ទីរសម្រាកព្យាបាលនេះ បានបង្កឲ្យមានបញ្ហាជាច្រើនលើកច្រើនសា មិនគោរពតាមកិច្ចសន្យារបស់ខ្លួននៅពេលដាក់ពាក្យស្នើសុំបើកមន្ទីរសម្រាកព្យាបាល និងមិនគោរពតាមការណែនាំរបស់ក្រសួងសុខាភិបាល។ យ៉ាងណាមិញ លោកវេជ្ជបណ្ឌិត តាំង គីមមេង បានសរសេរវិចារណកថាមួយ ដែលមាន ៣ចំណុចនៅលើទំព័រហ្វេសប៊ុស របស់លោកស្ដីពីការស្វែងរកយុត្តិធម៌ជូនដល់អ្នកជំងឺ និងគ្រូពេទ្យថា យុត្តិធម៌វាជាសេចក្ដីត្រូវការរបស់ប្រជាពលរដ្ឋ ក៏ជាកត្តាសំខាន់មួយក្នុងការអភិវឌ្ឍប្រទេស។ និយាយដោយឡែក យុត្តិធម៌ជាសេចក្ដីត្រូវការរបស់អ្នកជំងឺរងគ្រោះ និងគ្រូពេទ្យរងគ្រោះផងដែរ។ លោកថា រាជរដ្ឋាភិបាលត្រូវមានបន្ទប់ត្រជាក់សម្រាប់រក្សាទុកសាកសពយូរថ្ងៃ យូរខែ យូរអង្វែងបាន ដែលគេហៅថា ម៉ក (MORGUE)។ លោកថា យើងអាចចាប់មាននៅរាជធានី និងបន្តមាននៅតាមខេត្តទៀតផង។ នេះគួរជាបន្ទុករបស់រដ្ឋចំពោះសពដែលជាប់នឹងបណ្ដឹង ឬមានការសង្ស័យ។ ចំពោះសពដែលសាច់ញាតិចង់រក្សាទុកត្រូវបង់តម្លៃសេវា វាអាចនឹងក្លាយជាចំណូលរបស់ស្ថាប័នផងដែរ។ សាកសពដែលស្លាប់ដោយមិនមានហេតុផលច្បាស់លាស់ ជាប់បណ្ដឹង ឬជាករណីសិក្សាវិទ្យាសាស្ត្រ នាយកមន្ទីរពេទ្យ ក្រុមគ្រួសារ ស្ថាប័នយុត្តិធម៌ មានសិទ្ធិបង្ខាំងសាកសពឲ្យទុកក្នុងបន្ទប់ត្រជាក់រហូតដល់មានចម្លើយ ឬសាលក្រមពីតុលាការ។ ក្រុមគ្រួសាររបស់សពត្រូវយល់ដឹង និងពុំមានសិទ្ធិទេ។ គណៈវិជ្ជាជីវៈត្រូវរៀបចំឡើងនូវអ្នកឯកទេស បង្កើតជាក្រុមឯករាជ្យ ដើម្បីរកនូវចម្លើយជូនសាធារណជន ស្ថាប័នយុត្តិធម៌ ឬរាជរដ្ឋាភិបាល ។ ល ។ ស្ថាប័នយុត្តិធម៌ រាជរដ្ឋាភិបាល ត្រូវតែគោរពនូវចម្លើយពីក្រុមឯកទេស និងឯករាជ្យនេះ៕	2016-06-09T17:40:00+07:00	rfa.org	https://www.rfa.org/khmer/news/health/reasons-behind-the-death-of-a-man-06092016063805.html
4f66040d-2382-4daf-8583-6b0351b518d2	ស្នងការខេត្តកំពត នាំយកអំណោយរបស់សម្តេចក្រឡាហោម និងអគ្គស្នងការ ទៅប្រគល់ជូនគ្រួសារនគរបាលដែលមានជំងឺ	លោកឧត្តមសេនីយ៍ត្រីម៉ៅ ច័ន្ទមធុរិទ្ធ ស្នងការនគរបាលខេត្តកំពត អមដំណើរដោយលោកស្នងការរង និងលោកនាយការិយាល័យ ព្រមទាំងលោកអធិការក្រុងកំពត នៅព្រឹកថ្ងៃទី៨ ខែមិថុនា ឆ្នាំ២០១៦នេះ បានអញ្ជើញចុះសួរសុខទុក្ខ និងនាំយកអំណោយរបស់សម្តេចក្រឡាហោម ស ខេង និងនាយឧត្តមសេនីយ៍ អគ្គស្នងការនគរបាលជាតិ ទៅឧបត្ថម្ភជូនមន្ត្រីនគរបាលផ្នែកចរាចរណ៍ក្រុងកំពត លោកអនុសេនីយ៍ត្រី ហង្ស សាវិន ដែលមានជំងឺប្រចាំកាយនិងគ្រួសារក៏មានមានជំងឺជាប់ខ្លួនផងដែរ។ នៅក្នុងឱកាសនោះ លោកឧត្តមសេនីយ៍ស្នងការ បានផ្តាំផ្ញើការសួរសុខទុក្ខ ពីសម្តេចក្រឡាហោម និងនាយឧត្តមសេនីយ៍អគ្គស្នងការ ចំពោះមន្រ្តីនគរបាលគ្រប់រូបនៅពេលមានបញ្ហា និងបានចាត់ចែងឲ្យលោក នាំយកអំណោយ និងវថវិកាមកប្រគល់ផ្ទាល់តែម្តង។ ជាមួយគ្នានេះ លោកស្នងការ បានលើកទឹកចិត្ត និងជំរុញឲ្យគ្រួសារជនរងគ្រោះ ខិតខំពង្រឹងស្មារតី និងមើលថែជំងឺរបស់ខ្លួនឲ្យបានខ្លាំងឡើង។ អំណោយរួមមានអង្ករ ០២បាវ ទឹកត្រី ទឹកសុីអុីវចំនួន ០៤យួរ ស្ករស ០២គីឡូក្រាម និងថវិកា ៥០មឺុនរៀល (របស់សម្តចក្រឡាហោមចំនួន ៣០មុឺនរៀល និងនាយឧត្តមសេនីយ៍ អគ្គស្នងការនគរបាលជាតិចំនួន ២០មុឺនរៀល)៕	2016-06-08T18:39:00+07:00	freshnewsasia.com	https://m.freshnewsasia.com/index.php/en/localnews/26016-2016-06-08-08-37-46.html
9125d58e-35b9-407b-b90b-eb5fc8b7e079	មន្ទីរ«សម្ភព សុខាបញ្ញា» វះកាត់អ្នកជំងឺបណ្តាលឲ្យស្លាប់ កំពុងប្រឈមនិងការ ស៊ើបអង្កេតរបស់ព្រះរាជអាជ្ញា	មន្ទីរ មានទីតាំងស្ថិតនៅក្រុងតាខ្មៅ ខេត្តកណ្តាល ដែលវះកាត់អ្នកជំងឺបណ្តាលឲ្យស្លាប់កាលពីពេល ថ្មីៗនេះ បាននិងកំពុងប្រឈមលើការស៊ើបអង្កេត របស់ព្រះរាជអាជ្ញាអមសាលាដំបូង ខេត្តកណ្តាល ដើម្បីចាត់ការតាមនីតិវិធី។ កាលពីថ្ងៃទី៤ ខែមិថុនា ឆ្នាំ២០១៦ លោក សម ឫទ្ធីវាសនា ព្រះរាជអាជ្ញារងអមសាលាដំបូងខេត្តកណ្តាល បានដឹកនាំកម្លាំងចម្រុះ រួមមានមន្ត្រីសុខាភិបាល នគរបាលជំនាញពាក់ព័ន្ធ បានចុះពិនិត្យ និងធ្វើការស្រាវជ្រាវ ស៊ើបអង្កេតជុំវិញការស្លាប់របស់ស្ត្រីឈ្មោះ ឆែម អាត អាយុ៥៨ឆ្នាំ បន្ទាប់ពីធ្វើការវះកាត់បាន៤ថ្ងៃ។ ស្រ្តីរងគ្រោះកើតជំងឺពោះវៀនដុះខ្នែង ហើយត្រូវបានសាច់ញាតិ នាំយកទៅវះកាត់ នៅមន្ទីរសម្រាកព្យាបាល ក្រុងតាខ្មៅមួយនេះ ស្រាប់តែបានស្លាប់កាលពីថ្ងៃទី២៤ ខែឧសភា ឆ្នាំ២០១៦។ លោក សម ឫទ្ធីវាសនា បានប្រាប់អ្នកយកព័ត៌មានថា លោកចុះមកនេះ គឺដើម្បីពិនិត្យស្រាវជ្រាវឱ្យដឹងថា តើអ្នកជំងឺស្លាប់ដោយសារ ជំងឺខ្លួនឯង ឬក៏ដោយសារមកពីបច្ចេកទេស។ លោកបានបញ្ជាក់ថា ។ លោក សម ឬទ្ធីវាសនា ក៏បានបញ្ជាក់ដែរថា ម្ចាស់មន្ទីរព្យាបាល សម្ភព សុខាបញ្ញាដែលមានឈ្មោះ អ៊ុ ធន ជាម្ចាស់ គឺមានច្បាប់អនុញ្ញាតដែលចេញដោយ ក្រសួងសុខាភិបាលចុះថ្ងៃទី២ ខែកញ្ញា ឆ្នាំ២០១៤ ដែលមានសុពលភាពរយៈពេល៤ឆ្នាំ។ បើតាមលោកព្រះរាជអាជ្ញារង ករណីនេះបើទោះជាគ្រួសារជនរងគ្រោះ បានដកពាក្យបណ្តឹងក៏ពិតមែន ក៏យើងនៅតែបន្តនីតិវិធី ស៊ើបអង្កេតរកមូលហេតុឱ្យឃើញដែរ។ លោក ទូច ឈុន ប្តីស្ត្រីរងគ្រោះបាននិយាយថា ប្រពន្ធរបស់គាត់ បន្ទាប់ពីក្រុមគ្រូពេទ្យ វះកាត់រួច គឺមានសុខភាពធម្មតានោះទេ លុះបាន៤ថ្ងៃក្រោយមក ស្រាប់តែកូនរបស់គាត់បានមកប្រាប់ថា ប្រពន្ធរបស់គាត់មាន អាការៈមិនស្រួល ពេលទៅមើលស្រាប់តែប្រពន្ធរបស់បានស្លាប់បាត់ទៅហើយ។ បើតាមប្តីជនរងគ្រោះ កាលពីក្រុមគ្រូពេទ្យ វះកាត់នោះ គឺមានស្ថានភាពដាច់ពោះវៀនធំ បណ្តាលឲ្យមេរោគជ្រៀតចូលក្នុងខ្លួនហើយ ការបែកពោះវៀនធំនោះ គាត់មិនច្បាស់មូលហេតុនោះទេ ប៉ុន្តែបន្ទាប់ពីប្រពន្ធគាត់ស្លាប់បញ្ជូនមកដល់លំនៅដ្ឋាន ខាងមន្ទីរពេទ្យបាន ជូនក្រុមគ្រួសារគាត់ចំនួន៣០០០ដុល្លារដើម្បីចាត់ចែងនៅក្នុងពិធីបុណ្យផងដែរ។ ចំពោះករណីនេះ ត្រូវបានមជ្ឈដ្ឋានខ្លះ យល់ឃើញថា ទំនងជាក្រុមគ្រូពេទ្យ ពេលលូកកាំបិតវះកាត់នោះ ខុសបច្ចេកទេសជ្រុល បណ្តាលឲ្យមុតដល់ពោះវៀនធំ ទើបធ្លាយពោះរហូតស្លាប់ តែម្តង។ ម្យ៉ាងវិញទៀត បន្ទាប់ពីស្ត្រីខាងលើស្លាប់ ខាងមន្ទីរសម្រាកព្យាបាល បានលុយចំនួន៣០០០ដុល្លារ មកប្រគល់ឲ្យក្រុមគ្រួសារ ស្ត្រីរងគ្រោះផងដែរ នេះសបញ្ជាក់ឲ្យឃើញថា គ្លីនិកប្រាកដជាមានកំហុសខុសឆ្គងលើស្ត្រីរងគ្រោះ ហើយទើបបានជួយជាលុយ បែបនេះ៕	2016-06-07T00:01:00+07:00	freshnewsasia.com	https://m.freshnewsasia.com/index.php/en/localnews/25889-2016-06-06-10-02-38.html
bfedd381-db91-44d4-8b11-92ad96318824	មន្ទីរពេទ្យមិត្តភាពខ្មែរ-សូវៀតនឹងព្យាបាលជំងឺត្រចៀកច្រមុះនិងបំពង់កដោយឥតគិតថ្លៃ	មន្ទីរពេទ្យមិត្តភាពខ្មែរ-សូវៀត ផ្នែកជំងឺត្រចៀក ច្រមុះ បំពង់ក នឹងធ្វើការពិនិត្យ ព្យាបាល និងវះកាត់ជំងឺត្រចៀក ច្រមុះ និងបំពង់កដោយឥតគិតថ្លៃ ចាប់ពីថ្ងៃទី២០ ដល់ថ្ងៃទី២២ មិថុនា ខាងមុខនេះ។ ការប្រកាសរបស់មន្ទីរពេទ្យនេះ ចាត់ទុកជាដំណឹងដល់សាធារណជនណាដែលមានជំងឺលើសរីរាង្គដូចបានរៀបរាប់ អាចទៅទទួលយកសេវាព្យាបាលនៅមន្ទីរពេទ្យដោយឥតគិតថ្លៃ តាមកាលបរិច្ឆេទកំណត់នេះ៕	2016-06-06T19:29:00+07:00	rfa.org	https://www.rfa.org/khmer/news/health/Russian-Hospital-to-provide-medical-treatment-freely-on-some-illness-06062016082757.html
1731db2b-7669-47c6-95b8-d13634a75d6b	លោក ហង់ ជួនណារ៉ុន ចុះសួរសុខទុក្ខស្ថានភាពជំងឺ របស់ប្រធានមន្ទីអប់រំខេត្តស្វាយរៀង ដែលធ្លាក់ខ្លួនឈឺធ្ងន់	លោក ហង់ ជួន ណារ៉ុន រដ្ឋមន្ត្រីក្រសួងអប់រំ យុវជន និងកីឡា អមដំណើរដោយលោកស្រីរដ្ឋលេខាធិការ អនុរដ្ឋលេខាធិការ និងលោក លោកស្រីប្រធានអង្គភាពពាក់ព័ន្ធ នៅព្រឹកថ្ងៃទី០៦ ខែមិថុនា ឆ្នាំ២០១៦ បានអញ្ជើញចុះសួរសុខទុក្ខលោក យស់ សារ៉េត ប្រធានមន្ទីរអប់រំ យុវជន និងកីឡា ខេត្តស្វាយរៀង ដែលកំពុងធ្លាក់ខ្លួនឈឺធ្ងន់។ លោក យស់ សារ៉េត បានកើតជំងឺឡើងសម្ពាធឈាមធ្ងន់ធ្ងរ ដែលធ្វើឲ្យស្ពឹកមួយចំហៀងខ្លួន ផ្នែកខាងស្ដាំ និយាយមិនច្បាស់ ដើរពុំរួច សសេរមិនកើត ក្នុងកំឡុងពេលលោកបំពេញបេសកកម្ម នៅខេត្តកំពង់ឆ្នាំង ហើយបច្ចុប្បន្នលោកកំពុងសម្រាកព្យាបាល នៅមន្ទីរពេទ្យមិត្តភាព ខ្មែរ-សូវៀត។ ឆ្លៀតក្នុងឱកាសនេះ លោករដ្ឋមន្ត្រីបានជូនពរលោកប្រធាន យស់ សារ៉េត ឲ្យបានឆាប់ជាសះស្បើយពីជំងឺ និងបានផ្តល់ជូននូវថវិកាចំនួនពីរលានរៀល ដើម្បីជួយសម្រួលបន្ទុក ក្នុងការព្យាបាលជំងឺ ដល់ក្រុមគ្រួសាររបស់លោកផងដែរ៕	2016-06-06T18:38:00+07:00	freshnewsasia.com	https://m.freshnewsasia.com/index.php/en/localnews/25851-2016-06-06-04-53-24.html
47677f37-da03-448f-8949-ab35f49fba73	យុទ្ធនាការរ៉ឺម៉កកង់បីផ្សព្វផ្សាយសារអប់រំសុខភាពនិងអាហារូបត្ថម្ភស្ត្រីមានផ្ទៃពោះ	យុទ្ធនាការរ៉ឺម៉កកង់បីផ្សព្វផ្សាយសារអប់រំសុខភាព និងអាហារូបត្ថម្ភស្ត្រីមានផ្ទៃពោះដល់មាតាទាំងអស់ក្នុងទីក្រុងភ្នំពេញ ត្រូវបានចាប់ផ្ដើមជាលើកដំបូង។ យុទ្ធនាការនេះ គឺក្នុងការប្រារព្ធខួបទី៦០ នៃទំនាក់ទំនងការទូតរវាងសាធារណរដ្ឋឆេកូ (Czech Republic) និងប្រទេសកម្ពុជា ជាមួយអង្គការ ភីពផល អ៊ីន នីដ (People In Need) ធ្វើឡើងនៅថ្ងៃទី៣ ខែមិថុនា ដើម្បីផ្សព្វផ្សាយលេខទូរស័ព្ទមួយខ្សែសម្រាប់ឲ្យស្ត្រីមានផ្ទៃពោះ និងម្ដាយដែលមានកូនតូចអាយុក្រោម ២ឆ្នាំ ភ្ជាប់បណ្ដាញដែលមានឈ្មោះថា "សេវាសហគមន៍គ្រួសារសុខភាពល្អ" ដើម្បីទទួលសារអប់រំដោយឥតបង់ថ្លៃ។ មន្ត្រីសម្របសម្រួលកម្មវិធីផ្ញើសារអប់រំនៃអង្គការ ភីពផល អ៊ីន នីដ លោក ឡាច មករា ថ្លែងថា លោកអ្នក ជាពិសេសស្ត្រីអាចហៅទៅលេខទូរស័ព្ទ ០៩៥ ៩៧ ៥៨ ០២ រួចចុចតាមការណែនាំនោះនឹងភ្ជាប់លេខរបស់លោកអ្នកទៅប្រព័ន្ធបច្ចេកវិទ្យាដោយស្វ័យប្រវត្តិ ដើម្បីទទួលសារអប់រំថ្មីៗជារៀងរាល់នៃការវិវឌ្ឍន៍គភ៌ និងកុមារក្រោមអាយុ ២ឆ្នាំ៖ ។ ក្នុងសេចក្ដីប្រកាសព័ត៌មានបង្ហាញថា អត្រាមរណភាពទារកនៅតែមានកម្រិតខ្ពស់គឺ ២៧នាក់ ក្នុងចំណោម ១ពាន់កំណើត ខណៈដែលកុមារម្នាក់ក្នុងចំណោមកុមារ ៣នាក់ មានអាយុក្រោម ៥ឆ្នាំ មានបញ្ហាក្រេះ ក្រិន ឬកង្វះអាហារូបត្ថម្ភរ៉ាំរ៉ៃ។ យុទ្ធនាការនេះ មានរ៉ឺម៉កកង់បីចំនួន ១០០ បើកអប់រំផ្សព្វផ្សាយរយៈពេល ៣ខែ ដែលចាប់ផ្ដើមពីថ្ងៃទី៣ ខែមិថុនា ក្នុងទីក្រុង និងតំបន់គោលដៅចំនួន ២០ សហគមន៍ ដូចជា ស្ទឹងមានជ័យ ច្បារអំពៅ២ សង្កាត់គីឡូម៉ែត្រលេខ៦ និងទឹកថ្លា ជាដើម៕	2016-06-03T17:13:00+07:00	rfa.org	https://www.rfa.org/khmer/news/health/tuktuk-campaign-for-health-and-nutrition-06032016060656.html
1c411ce3-914c-4d50-8d88-3df4b3e2b604	ក្រសួងសុខាភិបាលចេញសេចក្តីប្រកាសថា រកឃើញកុមារម្នាក់ទៀតកើតជំងឺកញ្ជ្រឹល	បន្ទាប់ពីអង្គការសុខភាពពិភពលោកទទួលស្គាល់ថា កម្ពុជាបានលុបបំបាត់ជំងឺកញ្ជ្រឹលទាំងស្រុងកាលពីដើមឆ្នាំ២០១៥នោះ ស្រាប់តែនៅដើមឆ្នាំ២០១៦ មានការផ្ទុះកើតជំងឺកញ្ជ្រឹលនេះជាថ្មី ទៅលើកុមារកម្ពុជា។ មកដល់ពេលនេះក្រសួងសុខាភិបាលរកឃើញមាន ៣ករណីហើយ ហើយករណីចុងក្រោយរកឃើញកាលពីថ្ងៃទី១០ ខែឧសភា លើកុមារីម្នាក់មកពីស្រុកបាទី ខេត្តតាកែវ។ ក្រសួងសុខាភិបាល និងអង្គការសុខភាពពិភពលោក នៅថ្ងៃទី០២ ខែមិថុនា ឆ្នាំ២០១៦នេះ បានប្រកាសឲ្យដឹងថា ខ្លួនរកឃើញជំងឺកញ្ជ្រឹល មួយករណីទៀត កើតលើកុមារីម្នាក់មានអាយុជាងមួយឆ្នាំ មកពីស្រុកបាទី ខេត្តតាកែវ។ ក្រសួងថា នេះជាការកើតជំងឺកញ្ជ្រឹលលើកទី៣ នៅ ក្នុងឆ្នាំ២០១៦នេះ តែទោះជាយ៉ាងណាទាំងកុមារទាំង ៣នាក់ ត្រូវបានព្យាបាលឲ្យជាសះស្បើយ មិនបង្កគ្រោះថ្នាក់ដល់អាយុជីវិតរបស់ពួក គេនោះទេ។ សូមបញ្ជាក់ថាចាប់តាំងពីឆ្នាំ២០១១ រហូតដល់ឆ្នាំ២០១៤ គ្មានកុមារកម្ពុជាណាម្នាក់ ត្រូវបានរកឃើញថា កើតជំងឺកញ្ជ្រឹលនោះទេ។ លុះដល់ឆ្នាំ២០១៥ អង្គការសុខភាពពិភពលោក បានចេញវិញ្ញាបនបត្របញ្ជាក់ថា កម្ពុជាជាប្រទេសទី១ ដែលបានលុបបំបាត់ទាំងស្រុងនូវជំងឺ កញ្ជ្រឹលក្នុងចំណោមប្រទេសនៅតំបន់អាស៊ី-ប៉ាស៊ីហ្វិក។ ស្រាប់តែមកដល់ឆ្នាំ២០១៦នេះ ជំងឺកញ្ជ្រឹលត្រូវបានរកឃើញកើតលើកុមារកម្ពុជាជាថ្មី។ ការកើតមានជំងឺកញ្ជ្រឹលជាថ្មីនេះ លោក ឱក វិជិត ប្រធានកម្មវិធីជាតិផ្តល់ថ្នាំបង្ការ នៃមជ្ឈមណ្ឌលជាតិគាំពារមាតា និងទារកបានឲ្យដឹងថា ជំងឺកញ្ជ្រឹលជាជំងឺឆ្លង ហើយការកើតមានជាថ្មីនេះ គឺបានឆ្លងមកពីប្រទេសជិតខាង។ លោក ឱក វិជិត បានបញ្ជាក់ថា ភាគច្រើននៃកុមារដែលកើតមានជំងឺកញ្ជ្រឹលនេះ គឺពួកគេមិនទាន់បានចាក់វ៉ាក់សាំងការពារជំងឺកញ្ជ្រឹលនៅឡើយនោះទេ។ រដ្ឋមន្រ្តីក្រសួងសុខាភិបាល លោក ម៉ម ប៊ុនហេង បានថ្លែងនៅក្នុងសេចក្តីប្រកាសព័ត៌មានថា ក្រសួងបានធ្វើការជាមួយអង្គការដៃគូ និងចាត់ វិធានការជាច្រើន ដើម្បីបញ្ឈប់ការឆ្លងរាលដាល នៃមេរោគកញ្ជ្រឹល រួមទាំងការចាក់វ៉ាក់សាំងកញ្ជ្រឹល-ស្អូចតាមរយៈយុទ្ធនាការក្នុងខែមីនា ឆ្នាំ២០១៦ សម្រាប់កុមារមានអាយុចាប់ពី៩ខែ ដល់អាយុប្រមាណ៥ឆ្នាំ។ លោករដ្ឋមន្រ្តី បានបញ្ជាក់ថា ជំងឺកញ្ជ្រឹលថ្មីនេះ ក្រសួងក៏បានចាប់ផ្តើមធ្វើការអង្កេតជាបន្ទាន់ ហើយបានចាត់វិធានការចំាបាច់ផ្សេងទៀត ដែលរួមទាំងសកម្មភាពចាក់ថ្នាំបង្ការផងដែរ៕	2016-06-03T06:32:00+07:00	freshnewsasia.com	https://m.freshnewsasia.com/index.php/en/localnews/25657-2016-06-02-16-51-00.html
abf6c957-5b6a-4c1b-9e31-5829fc99fa05	រដ្ឋមន្រ្តីក្រសួងសុខាភិបាល ប្រកាសដាក់បញ្ចូលវ៉ាក់សាំង ការពារជំងឺរលាកខួរក្បាលជេអ៊ី ក្នុងសកម្មភាពផ្តល់ថ្នាំបង្ការជាប្រចាំ	លោក ម៉ម ប៉ុនហេង រដ្ឋមន្រ្តីក្រសួងសុខាភិបាល បានប្រកាសដាក់បញ្ចូលវ៉ាក់សាំងការពារជំងឺរលាកខួរក្បាលជេអ៊ី នៅក្នុងសកម្មភាព ផ្តល់ថ្នាំបង្ការ ជាប្រចាំនៅតាមមូលដ្ឋានសុខាភិបាល ទូទាំងប្រទេស ដើម្បីការពារកុមារទាំងអស់ មិនឲ្យរងគ្រោះ ដោយសារជំងឺនេះ និងដើម្បីផ្តល់ឱកាសកសាងគ្រួសារ សង្គមជាតិ នាពេលអនាគតជាដើម។ នេះបើយោងតាមសេចក្តីថ្លែងការណ៍របស់អង្កការសុខភាពពិភពលោកនៅថ្ងៃទី១ ខែមិថុនា ឆ្នាំ២០១៦នេះ។ តាមរយៈសេចក្តីថ្លែងការណ៍នេះ ការប្រកាសរបស់រដ្ឋមន្រ្តីក្រសួងសុខាភិបាល បានធ្វើឡើងក្រោយពីយុទ្ធនាការផ្តល់ វ៉ាក់សាំងការពារជំងឺរលាកខួរក្បាលជេអ៉ី នៅតាមប៉ុស្តិ៍ផ្តល់ថ្នាំបង្ការ ក្នុងភូមិប៉ុស្តិ៍សុខភាព មណ្ឌលសុខភាព និងសាលារៀនកាលពីថ្ងៃទី១ ដល់ថ្ងៃទី៣១ ខែមីនា ឆ្នាំ២០១៦ បានបញ្ចប់ជាស្ថាពរ។ យុទ្ធនាការខាងលើនេះ បានធ្វើឡើងចំពោះកុមារចាប់ពីអាយុ៩ខែ ដល់ក្រោម១៥ឆ្នាំ ប្រមាណជា៤លាន១សែននាក់ ឲ្យជៀសឆ្ងាយពីជំងឺរលាកខួរក្បាលជេអ៉ី នៅក្នុង យុទ្ធនាការនោះ មានបុគ្គលិកផ្តល់ថ្នាំបង្ការ អ្នកអភិបាល គ្រូបង្រៀន អាជ្ញាធរ និងអ្នកស្ម័គ្រចិត្តជាង១ពាន់នាក់ បានចូលរួមក្នុងការផ្តល់វ៉ាក់សាំង នៅលើទីតាំង ចំនួន៣៨ ៥៦០កន្លែងទូទាំងប្រទេស។ នៅចុងបញ្ចប់នៃយុទ្ធនាការ មានកុមារចំនួន៤១៧១៤២៩នាក់ បានទទួលវ៉ាក់សាំងការពារជំងឺ វ៉ាក់សាំងការពារជំងឺរលាកខួរក្បាលជេអ៉ី។ យុទ្ធនាការនេះ រៀបចំដោយក្រសួងសុខាភិបាល សហការជាមួយក្រសួងអប់រំ យុវជន និងកីឡា និងមានការគាំទ្រពីអង្គការ Gavi អង្គការសុខភាពពិភពលោក អង្គការយូនីសេហ្វ។ គួរបញ្ជាក់ថា ជំងឺរលាកខួរក្បាលជេអ៉ី អាចកើតមានគ្រប់រដូវពេញមួយឆ្នាំ និងបង្កដោយវីរុសដែលចម្លងមកមនុស្សតាមរយៈសត្វមូស ហើយច្រើនកើតមានឡើង លើកុមារអាយុក្រោម១៥ឆ្នាំ។ តាមរយៈគ្លីនិក ជំងឺនេះមានប្រមាណជា៦៧ ៩០០ករណី ក្នុងមួយឆ្នាំៗ នៅក្នុងប្រទេសទាំង២៤ នៅទ្វីបអាស៊ី។ ក្នុងចំណោមករណី ដែលមានសញ្ញាគ្លីនិកទាំងអស់ខាងលើ ប្រមាណពី ២០% ទៅ៣០% បានស្លាប់ និងភាគច្រើនមានពិការភាព ហើយអាត្រាស្លាប់ ភាគច្រើនមាន លើកុមារក្រោម អាយុ១០ឆ្នាំ៕	2016-06-01T23:36:00+07:00	freshnewsasia.com	https://m.freshnewsasia.com/index.php/en/localnews/25563-2016-06-01-09-51-12.html
c779dbcc-d76f-4438-9377-6cab5f48d163	អ្នកជំនាញសុខភាពណែនាំឲ្យពលរដ្ឋប្រុងប្រយ័ត្នចំពោះសារធាតុអាសបេស្តូស	អ្នកជំនាញផ្នែកបរិស្ថានអន្តរជាតិ ឲ្យដឹងថា សារធាតុរ៉ែម្យ៉ាងដែលគេហៅថាអាសបេស្តូស (Asbestos) គឺជាសារធាតុមានប្រយោជន៍យ៉ាងខ្លាំង ដែលបច្ចេកវិទ្យាបច្ចុប្បន្ន កំពុងយកមកធ្វើជាសម្ភារៈឲ្យមនុស្សប្រើប្រាស់ជារៀងរាល់ថ្ងៃ ដែលមិនអាចកាត់ផ្ដាច់បាន។ ក៏ប៉ុន្តែសារធាតុមួយនេះ ក៏អាចផ្ដល់គ្រោះថ្នាក់ដល់អ្នកប្រើប្រាស់ និងកម្មករការងារនានា ដូចជាបណ្ដាលឲ្យកើតជំងឺមហារីកសួត ជាដើម ប្រសិនបើមិនមានការប្រុងប្រយ័ត្ន។ ក្រសួងការងារ និងបណ្ដុះបណ្ដាលវិជ្ជាជីវៈ បានសហការជាមួយអ្នកជំនាញផ្នែកបរិស្ថានអន្តរជាតិ ព្រមទាំងក្រុមហ៊ុនធំៗដែលផលិតសម្ភារៈប្រើប្រាស់មួយចំនួន បានធ្វើសន្និសីទដ៏ធំមួយនៅឯខេត្តសៀមរាប ដើម្បីបង្ហាញឲ្យមានការយល់ដឹងពីសារធាតុរ៉ែម្យ៉ាងឈ្មោះ អាសបេស្តូស (Asbestos) ថាវាកំពុងមានប្រយោជន៍យ៉ាងខ្លាំងចំពោះការប្រើប្រាស់សម្រាប់សម័យទំនើប ក៏ប៉ុន្តែវាក៏មានគ្រោះថ្នាក់ដល់សុខភាពមនុស្សដែរ ប្រសិនបើមិនមានការប្រុងប្រយ័ត្នឲ្យត្រឹមត្រូវ។ ក្រុមអ្នកជំនាញផ្នែកសុខភាពរបស់កម្ពុជា និងផ្នែកបរិស្ថានរបស់អន្តរជាតិ កំពុងតែជួបពិភាក្សាដែលផ្ដោតសំខាន់ទៅលើសារធាតុមួយនេះ ដើម្បីនឹងចែករំលែកព័ត៌មានឲ្យមហាជនបានយល់ដឹងអំពីសារប្រយោជន៍ ព្រមទាំងកិច្ចការពារគ្រោះថ្នាក់ពីសារធាតុមួយនេះ។ ប្រធាននាយកដ្ឋានពេទ្យការងាររបស់ក្រសួងការងារ និងបណ្ដុះបណ្ដាលវិជ្ជាជីវៈ គឺជាវាគ្មិនម្នាក់ក្នុងចំណោមវាគ្មិនជំនាញជាច្រើនទៀត គឺលោកទន្តបណ្ឌិត ឡេង តុង។ លោកថ្លែងនៅក្នុងសន្និសីទកាលពីថ្ងៃទី៣១ ខែឧសភា ថា បច្ចុប្បន្នកុំថាឡើយនៅក្នុងពិភពលោកទាំងមូល សូម្បីតែនៅកម្ពុជា គឺជុំវិញខ្លួនប្រជាពលរដ្ឋគ្រប់រូប សុទ្ធតែមានសារធាតុអាសបេស្តូស។ សារធាតុមួយនេះ ត្រូវបានគេយកទៅលាយជាមួយសារធាតុដទៃទៀត ដើម្បីផលិតជាសម្ភារៈប្រើប្រាស់ ដោយសារវាមានតម្លៃថោក ធន់នឹងកម្ដៅ ធន់នឹងសំឡេងរំខាន ធន់នឹងទឹក ព្រមទាំងមិនច្រែះ ជាដើម។ សារធាតុមួយនេះ ត្រូវបានគេយកទៅលាយជាមួយគ្រឿងសំណង់ ធ្វើកប៉ាល់ ព្រមទាំងអគារឧស្សាហកម្មគ្រប់ទីកន្លែងទាំងអស់៖ ។ ការប៉ះពាល់សុខភាពដែលបណ្ដាលមកពីសារធាតុ អាសបេស្តូស Asbestos) នោះ បង្កឲ្យមានជំងឺមួយចំនួន ប៉ុន្តែសំខាន់ជាងគេ គឺបណ្ដាលឲ្យកើតមហារីកសួត។ មន្ត្រីក្រសួងការងារ ឲ្យដឹងថា ផ្អែកលើរបាយការណ៍របស់អង្គការសុខភាពពិភពលោក (WHO) កាលពីឆ្នាំ២០១៤ គឺមានមនុស្សប្រមាណ ១២៥លាននាក់នៅតាមបណ្ដាប្រទេសជុំវិញពិភពលោក បានប៉ះពាល់សុខភាពដោយសារតែសារធាតុអាសបេស្តូស ហើយក្នុងចំណោមអ្នកប៉ះពាល់ទាំងនោះ គឺ ១០ម៉ឺននាក់បានស្លាប់។ ប្រធានមូលនិធិស្រាវជ្រាវបរិស្ថានអន្តរជាតិ លោក រ៉ូបឺត ភីណូឡាន (Robert P.Nolan) មានប្រសាសន៍ថា បច្ចុប្បន្ន សារធាតុរ៉ែ អាសបេស្តូស (Asbestos) គឺជាសារធាតុសំខាន់ដែលគេមិនទាន់អាចកាត់ផ្ដាច់ការប្រើប្រាស់វាបាននៅឡើយទេ ក៏ប៉ុន្តែវាមានមធ្យោបាយខ្លះក្នុងការបញ្ចៀសការប៉ះពាល់មកលើសុខភាព តាមរយៈការប្រុងប្រយ័ត្នលើការប្រើប្រាស់វា ព្រមទាំងមានកិច្ចការពារទៅលើកម្មករដែលធ្វើការនៅកន្លែងដែលមានប្រើសារធាតុទាំងនេះ៖ ។ សារធាតុអាសបេស្តូស គ្រីសូថាយល៍ (Asbestos Chrysotile) ត្រូវបានបច្ចេកវិទ្យាសម័យថ្មីរកឃើញ និងយកមកប្រើប្រាស់ជាច្រើនរយឆ្នាំមកហើយនៅជុំវិញពិភពលោក។ វិធីការពារផលប៉ះពាល់សុខភាព ដោយសារសារធាតុនេះ គឺនៅពេលកម្មករសំណង់ ឬក៏ជាងឡាន ដែលត្រូវធ្វើការងារជាមួយសារធាតុនេះ ត្រូវការពារប្រព័ន្ធផ្លូវដង្ហើម ដោយពាក់ម៉ាស់ និងប្រុងប្រយ័ត្នបំផុត៕	2016-06-01T19:20:00+07:00	rfa.org	https://www.rfa.org/khmer/news/health/health-experts-educated-people-about-asbestos-06012016075703.html
a6882cc7-3a92-46ae-b5b9-8e6d0ba8b449	ប្រជាពលរដ្ឋស្រុកកោះធំ ៥៧៧នាក់ ទទួលបានការព្យាបាលជំងឺឥតគិតថ្លៃ ពីក្រុមគ្រូពេទ្យសាកលវិទ្យាល័យពុទ្ធិសាស្ត្រ	សាកលវិទ្យាល័យពុទ្ធិសាស្ត្រ (UP) និង នគរបាលស្រុកកោះធំ នៅថ្ងៃទី ២៩ ខែឧសភា ឆ្នាំ២០១៦ បានរៀបចំកម្មវិធី គាំពារសុខភាពសហគមន៍ UP នៅស្រុកកោះធំ ខេត្តកណ្តាល ដោយមានការសហការឧបត្ថម្ភដោយ សហគ្រាសផលិតឱសថ អឺហ្វាក់ និងក្រុមហ៊ុនខលហ្គេត ដោយធ្វើការពិនិត្យ ព្យាបាលជំងឺជូនប្រជាពលរដ្ឋដោយឥតគិតថ្លៃ។ នេះជាលើកទី២ ដែលកម្មវិធីគាំពារសុខភាពសហគមន៍ UP ត្រូវបានរៀបចំឡើង ដោយលើកទី១ កម្មវិធីគាំពារសុខភាពសហគមន៍ UP បានចុះទៅធ្វើការ អប់រំ ព្យាបាល និង ពិនិត្យជំងឺ ជូនដល់ប្រជាពលរដ្ឋក្នុងស្រុកទ្រាំង ខេត្តតាកែវ កាលពីឆ្នាំ ២០១៥ ។ គោលបំណងនៃការបង្កើត កម្មវិធីគាំពារសុខភាពសហគមន៍នេះឡើង គឺដើម្បីចូលរួមលើកកម្ពស់ អំពីការយល់ដឹងរបស់ប្រជាពលរដ្ឋ ពីបញ្ហាសុខភាព ចូលរួមកាត់បន្ថយបន្ទុក របស់ប្រជាពលរដ្ឋក្រីក្រ ក្នុងការចំណាយលើការព្យាបាលជំងឺ ផ្តល់បទពិសោធន៏ដល់ប្អូនៗ និស្សិតពេទ្យ នៃសាកលវិទ្យាល័យពុទ្ធិសាស្ត្រ ក្នុងការអនុវត្តន៏ជាក់ស្តែង និងយល់ពីស្ថានភាពពិតរបស់អ្នកជំងឺ និងចូលរួមលើកស្ទួយ លើការងារ មនុស្សធម៌នៅក្នុងសង្គមផងដែរ។ ក្នុងពិធីបើកកម្មវិធីគាំពារសុខភាពសហគមន៍នេះ ក៏មានការចូលរួមជាកិត្តិយសពីសំណាក់ លោក គិត ច័ន្ទគ្រឹស្នា សាកលវិទ្យាធិការ នៃសាកលវិទ្យាល័យពុទ្ធិសាស្ត្រ និងលោកវរសេនីយ៏ត្រី ឈឿន ប៊ុនឆន អធិការនគរបាលស្រុកកោះធំ។ ក្នុងកម្មវិធីគាំពារសុខភាពសហគមន៍នេះ មានការចូលរួមពីគ្រូពេទ្យស័គ្រ្មចិត្ត និងនិសិ្សតពេទ្យស័គ្រ្មចិត្ត នៃសាកលវិទ្យាល័យពុទ្ធិសាស្ត្រ មានចំនួន ១០៥នាក់។ ចំនួនប្រជាពលរដ្ឋសរុប ដែលបានមកទទួលការពិនិត្យ និងព្យាបាលជំងឺ មានចំនួន ៥៧៧នាក់ ដែលក្នុងនោះ ប្រជាពលរដ្ឋទទួលការពិនិត្យ និងព្យាបាលជំងឺទូទៅមានចំនួន៤៨២នាក់ ជំងឹមាត់-ធ្មេញ ៧៥នាក់ និងពិនិត្យផ្ទៃពោះចំនួន ២០នាក់។ កម្មវិធីគាំពារសុខភាពសហគមន៍ នេះ បានផ្តល់សេវាអប់រំ ពិនិត្យ និងព្យាបាលបព្ហាសុខភាព ជូនប្រជាពលរដ្ឋក្នុងស្រុកកោះធំ មានដូចជា៖ ១. អប់រំអំពីការថែរក្សាអនាម័យ ការថែទាំសុខភាព និងការព្យាបាលដោយមិនបាច់ប្រើថ្មាំដូចជាការឈឺខ្នង ចង្កេះ ស្មា សំអាតមាត់ធ្មេញ ។ល។, ២.ការពិនិត្យ និងព្យាបាលជំងឺទូទៅ រោគកុមារ មនុស្សចាស់, ៣.ការពិនិត្យ និងព្យាបាលមាត់ធ្មេញ, ៤.ការពិនិត្យផ្ទៃពោះ និងការណែនាំពីការថែរក្សាគត៌, ៥.របៀបធ្វើអាហារគ្រប់គ្រឿង, ៦.ការផ្តល់ថ្នាំតាមវេជ្ជបញ្ជា និង៧.ផ្តល់ការអប់រំ តាមរយៈ ការហូបស្អាត ការផឹកស្អាត និង ការរស់នៅស្អាត។ បន្ទាប់ពីការពិនិត្យ និងព្យាបាលជំងឺ បានបញ្ចប់ អធិការដ្ឋាននគរបាលស្រុកកោះធំ ក៏បានរៀបចំពិធីសូត្រមន្តសុំសេចក្តីសុខ និងការពិសារអាហារសាមគ្គីពេលល្ងាច សម្រាប់ក្រុមការងារគ្រូពេទ្យ និងនិស្សិតស័គ្រ្មចិត្ត និងកងកំលាំងប្រដាប់អាវុធទាំងបី ទូទាំងស្រុកកោះធំផងដែរ៕	2016-05-30T21:00:00+07:00	freshnewsasia.com	https://m.freshnewsasia.com/index.php/en/localnews/25376-2016-05-30-07-23-29.html
233bb363-5f48-4e79-b7ae-735f0dd4118d	អធិការដ្ឋានស្រុកកោះធំ អញ្ជើញក្រុមគ្រូពេទ្យស្ម័គ្រចិត្តនៃសាកលវិទ្យាល័យពុទ្ធិសាស្ត្រ មកព្យាបាលជំងឺជូនប្រជាពលរដ្ឋ	ដើម្បីចូលរួមជាមួយរាជរដ្ឋាភិបាលក្នុងការកាត់បន្ថយភាពក្រីក្ររបស់ប្រជាពលរដ្ឋនៅតាមមូលដ្ឋាន ជាពិសេសសុខមាលភាពប្រជាជននោះ ទើបលោក ឈឿន ប៊ុនឆន អធិការនគរបាលស្រុកកោះធំ ខេត្តកណ្តាល បានអញ្ជើញក្រុមគ្រូពេទ្យស្ម័គ្រចិត្តនៃសាកលវិទ្យាល័យពុទ្ធិសាស្ត្រ ទៅព្យាបាលដល់ពលរដ្ឋទាំងក្មេង ទាំងចាស់ នៅក្នុងមូលដ្ឋាន។ ចំពោះប្រជាពលរដ្ឋណាដែលអញ្ជើញមកអធិការដ្ឋានមិនរួច ដូចជាស្ត្រីពោះធំជាដើមលោកបានអញ្ជើញគ្រូពេទ្យទៅព្យាបាលដល់លំនៅដ្ឋានតែម្តង ។ ការអញ្ជើញចុះទៅព្យាបាលជូនប្រជាពលរដ្ឋនេះ បានធ្វើឡើង នៅព្រឹកថ្ងៃទី២៩ខែឧសភា ឆ្នាំ២០១៦នៅទីតាំងអធិការដ្ឋានស្រុកកោះធំ ភូមិស្វាយក្រោម ឃុំព្រែកថ្មី ស្រុកកោះធំ ខេត្តកណ្តាល ដោយមានចូលរួមពីលោកអភិបាលរងស្រុកកោះធំ លោក គិត ច័ន្ទគ្រីស្នា នាយកសាកលវិទ្យាល័យពុទ្ធិសាស្ត្រ និងប្រជាពលរដ្ឋដែលអញ្ជើញមកពិនិត្យសុខភាពជាច្រើននាក់ផងដែរ។ លោក ឈឿន ឆន បានឲ្យដឹងថា ប្រជាពលរដ្ឋទាំង១១ឃុំទូរទាំងស្រុកកោះធំទាំងមូលឲ្យតែមានបញ្ហាសុខភាព គឺពួកគាតើអាចអញ្ជើញមកឲ្យក្រុមគ្រូពេទ្យពិនិត្យសុខភាពជូនពួកគាត់ដោយមិនគិតលុយ ពេលពិនិត្យទៅឃើញថាគាត់មានជំងឺអ្វី ដែលតម្រូវឲ្យពិសារថ្នាំគឺខាងគ្រូពេទ្យមានថ្នាំពេទ្យរៀបចំជូនឲ្យត្រូវនិងជំងឺ ហើយថ្នាំពេទ្យទាំងនេះគឺជាថ្នាំ ដែលមានគុណភាពខ្ពស់មានកាលបរិច្ឆេទត្រឹមត្រូវបំផុត។ លោកបានបន្តថា សុខមាលភាពគឺជាកត្តាចម្បងបំផុតសម្រាប់គ្រួសារនីមួយៗបើយើងមានសុខភាពល្អហើយគ្រួសារក៏កាន់តែរីកចំរើន ដូច្នេះបងប្អូនតែថែរក្សាសុខភាពយើង ពេលមានបញ្ហាអ្វីមួយនៅក្នុងខ្លួនយើងត្រូវស្រូតទៅរកគ្រូពេទ្យដើម្បីឲ្យគ្រូពេទ្យពិនិត្យសុខភាពជូន ។ ជាមួយគ្នានោះដែរលោកក៏សូមថ្លែងអំណរគុណដល់ក្រុមគ្រូពេទ្យទាំងអស់ជាពិសេសលោកប្រធានសាកលវិទ្យាល័យពុទ្ធិសាស្ត្រ ដែលបានដឹកនាំក្រុមគ្រូពេទ្យចុះមកដោយផ្ទាល់នោះ និងបានឧបត្ថម្ភជាថ្នាំពេទ្យផងដែរ នេះគឺជាទឹកចិត្តដរបស់លោកក្នុងការចូលរួមជាមួយសង្គម។ ជាមួយគ្នានោះដែរលោក គិត ច័ន្ទគ្រីស្នា បាននិយាយទៅប្រជាពលរដ្ឋថា កាលដែលលោកដឹកនាំក្រុមគ្រូពេទ្យស្ម័គ្រចិត្តចុះមកពិនិត្យសុខភាពជូនលោកតាលោកយាយ អ៊ុ ពូ បង ទាំងអស់នោះ គឺដោយសារតែលោក ឈឿន ឆន អធិការនគរបាលស្រុកកោះធំ បានអញ្ជើញមក ហើយចំពោះថ្នាំសង្កូវនោះគឺជាអ្នកទទួលទាំងអស់ ហើយអធិការជាអ្នកទទួល នៅកន្លែងរបស់លោកទាំងហូបចុកនិងរៀបចំកន្លែងផងដែរ នេះគឺជាសកម្មភាពដ៏ល្អមួយក្នុងការចូលរួមជួយដល់សង្គម។ លោកអភិបាលរងស្រុកបានថ្លែងទៀតថា សកម្មភាពរបស់លោក អធិការស្រុក និងលោកនាយកសាកលវិទ្យាល័យពុទ្ធិសាស្ត្រ គឺជាការរួមចំណែកកាត់បន្ថយភាពក្រីក្ររបស់ប្រជាពលរដ្ឋនៅក្នុងមូលដ្ឋាន ព្រោះបញ្ហាសុខភាពគឺជាចំណុចមួយដែលយើងត្រូវយកចិត្តទុកដាក់បំផុត ព្រោះបើគ្រួសារមួយមានសុខភាពល្អ គឺជីវភាពក៏កាន់តែរុងរឿងផងដែរ ប៉ុន្តែបើមានបញ្ហាផ្នែកសុខភាពវិញនោះ ធ្វើឲ្យយើងខាតបង់ថវិការជាច្រើនផងដែរ ដូច្នេះយើងគប្បីថែសុខភាពឲ្យបានល្អទាំងអស់គ្នា៕	2016-05-29T22:18:00+07:00	freshnewsasia.com	https://m.freshnewsasia.com/index.php/en/localnews/25309-2016-05-29-08-33-07.html
8145ea6b-9b55-4b2a-893a-b9ac83ce9310	លោក ស សុខា និងលោកស្រី រៀបចំអាហារសាមគ្គីជូនក្រុមគ្រូពេទ្យស្ម័គ្រចិត្ត សម្រាប់ការខិតខំព្យាបាលជំងឺជូនប្រជាពលរដ្ឋ	នៅរាត្រីថ្ងៃទី២៧ ខែឧសភា ឆ្នាំ២០១៦ លោក ស សុខា តំណាងរាស្រ្តមណ្ឌលព្រៃវែង និងជាប្រធានសហភាពសហព័ន្ធយុវជនកម្ពុជាខេត្តព្រៃវែង និងលោកស្រី បានរៀបចំកម្មវិធីអាហារសាមគ្គី ដោយថ្លែងអំណរគុណដល់ក្រុមគ្រូពេទ្យស្ម័គ្រចិត្ត ស សុខា ដែលបានចំណាយកម្លាំងកាយ ចិត្តចុះពិនិត្យ និងព្យាបាលជម្ងឺជូនប្រជាពលរដ្ឋខ្មែរ រាប់សិបនាក់។ លោក ស សុខា បានថ្លែងថា ក្រុមគ្រូពេទ្យស្ម័គ្រចិត្តនេះ កើតជារូបរាង និងដំណើរការណ៍ទៅបាន ក៏ដោយសារតែ កើតចេញពីមនសិការ របស់លោកគ្រូអ្នកគ្រូទាំងអស់គ្នា។ ក្នុងរូបភាពណាក៏ដោយ និន្នាការណាក៏ដោយ ក្រុមគ្រូពេទ្យស្ម័គ្រចិត្ត (ស សុខា) នឹងធ្វើប្រតិបត្តិការដើម្បីសង្គ្រោះជីវិតប្រជាជន ពិនិត្យ និងព្យាបាលជំងឺជូនបងប្អូនប្រជាពលរដ្ឋ គ្រាន់តែធ្វើតាមលទ្ធភាពកំណត់តាមដំណាក់កាល។ លោកបានបញ្ជាក់ថា ។ លោក ស សុខា បានបន្តទៀតថា ។ ទី១ សូមប្អូនៗនិងបងៗ ពេទ្យទាំងអស់បានរៀបចំជីវិត និងទស្សនវិស័យ របស់ខ្លនបានល្អណាស់ ទី២ ចំណេះវិជ្ជាពេទ្យនេះ យកមកបម្រើជូនប្រជាពលរដ្ឆយើង មិនថា អ្នកតូចឫអ្នកធំ មានក្រត្រូវការពេទ្យជានិច្ច ទី៣ ការសិក្សាមកពីក្រៅប្រទេសត្រូវយកអនុវត្តផ្ទាល់ និងយកចិត្តទុកដាក់ខ្ពស់ ទី៤កុំយកអ្នកជំងឺជាការពិសោធន៍របស់យើង៕	2016-05-28T17:58:00+07:00	freshnewsasia.com	https://m.freshnewsasia.com/index.php/en/localnews/25234-2016-05-28-04-48-51.html
d8212eff-de71-4609-bd4d-5c4940b0e7cf	មន្ទីរពេទ្យកុមារអង្គរខេត្តសៀមរាបចង់ជួបអ្នកបម្រើសេវាដឹកទេសចរនៅថ្ងៃ៣១ ឧសភា	មន្ទីរពេទ្យកុមារអង្គរខេត្តសៀមរាប អំពាវនាវឱ្យអ្នករត់រ៉ឺម៉កម៉ូតូ និងអ្នករត់តាក់ស៊ីដឹកភ្ញៀវទេសចរនៅក្នុងទីរួមខេត្តនេះ ឆ្លៀតឱកាសទៅចូលរួមឱ្យបានច្រើនកុះករដើម្បីស្ដាប់បទបង្ហាញស្ដីពីសេវាកម្មមន្ទីរពេទ្យកុមារមួយនេះ នៅថ្ងៃទី៣១ ខែឧសភា ខាងមុខ។ ប្រធានមន្ទីរពេទ្យកុមារអង្គរខេត្តសៀមរាប គឺលោកវេជ្ជបណ្ឌិត ងួន ច័ន្ទភត្រ្តា។ លោកមានប្រសាសន៍កាលពីព្រឹកថ្ងៃសៅរ៍ ទី២៨ ខែឧសភា ថា ការអំពាវនាវឱ្យអ្នករត់រ៉ឺម៉កម៉ូតូ និងអ្នកបើកតាក់ស៊ីដឹកភ្ញៀវទេសចរទៅចូលរួមក្នុងព្រឹត្តិការណ៍របស់មន្ទីរពេទ្យកុមារនេះ គឺមានបំណងឱ្យមហាជនបានស្គាល់មន្ទីរពេទ្យកុមារអង្គរច្បាស់លាស់ កុំឱ្យច្រឡំគ្នាជាមួយនឹងមន្ទីរពេទ្យគន្ធបុប្ផាជ័យវរ្ម័នទី៧ ដែលទទួលព្យាបាលកុមារដូចគ្នា៖ ។ មន្ទីរពេទ្យកុមារអង្គរដែលបើកព្យាបាលកុមារខ្មែរប្រមាណជិត ៧០០នាក់ ក្នុង១ថ្ងៃៗ ឥតគិតថ្លៃតាំងតែពីឆ្នាំ១៩៩៩ មក កំពុងខ្វះខាតថវិកាសម្រាប់បម្រើសេវាកម្មសុខភាពក្នុងពេលបច្ចុប្បន្ន។ សេចក្ដីជូនដំណឹងរបស់មន្ទីរពេទ្យកុមារអង្គរ ឱ្យដឹងថា គ្រប់អ្នករត់រ៉ឺម៉ក និងតាក់ស៊ី ដែលទៅចូលរួមការផ្សព្វផ្សាយរបស់មន្ទីរពេទ្យនៅថ្ងៃទី៣១ ខែឧសភា គឺនឹងបានទទួលអាវយឺតអនុស្សាវរីយ៍ចំនួន១៕	2016-05-28T16:23:00+07:00	rfa.org	https://www.rfa.org/khmer/news/health/angkor-hospital-siemreap-05282016052347.html
4bbbf7cb-020d-4113-b4e1-344210e3063b	ពេជ្រ សោភា ជំងឺចាស់ឈាមសស៊ីឈាមក្រហមរើឡើងវិញ ត្រូវចេញទៅព្យាបាលនៅថៃ	តារាចម្រៀងប្រចាំផលិតកម្មហង្សមាស និងជាគ្រូបង្វឹករបស់កម្មវិធីប្រឡងចម្រៀងលំដាប់ថ្នាក់ពិភពលោក The Voice Cambodia លោកអ្នកនាង ពេជ្រ សោភា បានធ្លាក់ខ្លួនឈឺដោយជំងឺចាស់ឈាមសស៊ីឈាមក្រហមរើឡើងវិញ ហើយត្រូវប្រញ៉ាប់ចេញទៅព្យាបាល នៅប្រទេសថៃយ៉ាងតក់ក្រហល ខណៈកូនក្រុមរបស់នាង មិនត្រូវបានការបង្កាត់បង្រៀនគ្រាប្រឡងចំរាញ់។ ស្របពេលជាមួយគ្នានេះដែរ បើក្រឡេកមើលនៅលើបណ្តាញសង្គមហ្វេសប៊ុកគឺមានការ Share ចែករំលែកភ្ជាប់ជាមួយសារជូនពរ និងការបង្ហាញក្តីព្រួយបារម្មណ៍ពីសុវត្ថភាពរបស់អ្នកនាង ពេជ្រ សោភា ជាច្រើនផងដែរ។ ម្យ៉ាងទៀតក៏មានការលើកឡើងថា បើអ្នកនាង ពេជ្រ សោភា ធ្លាក់ខ្លួនឈឺចេញទៅព្យាបាលនៅថៃ ដូច្នេះតើកូនក្រុមរបស់នាងនឹងក្លាយជាយ៉ាងណា?។ ឆ្លើយតបនឹងក្តីព្រួយបារម្មណ៍ពីសំណាក់មហាជនអ្នកគាំទ្រ តារាចម្រៀងស្រីអ្នកនាង ពេជ្រ សោភា នៅលើហ្វេសប៊ុក នាងកាលពីរាត្រីយប់ថ្ងៃទី២៥ ខែឧសភា បានសរសេរថា ។ ដោយឡែកកាលពីប៉ុន្មានម៉ោងមុនពេលតារាស្រី ពេជ្រ សោភា ចូលបន្ទប់ព្យាបាលនៅលើហ្វេសប៊ុកនាង ក៏បានលើកឡើងថា ប៉ុន្មានម៉ោងមុនធ្វើការព្យាបាល បងភា នៅតែបារម្ភពីកូនក្រុមរបស់គាត់ ដែលគាត់មិនបានបង្វឹក ក្នុងពេលគាត់កំពុងព្យាបាលនៅប្រទេសថៃ ក្នុងនាមខ្ញុំជា Admin សង្ឃឹមថា កូនក្រុមបងភា នឹងបានឃើញហើយខំប្រឹងធ្វើឲ្យល្អក្នុងសប្ដាហ៍នេះ ដើម្បីកុំឲ្យគាត់អស់សង្ឃឹម... ហើយសង្ឃឹមអ្នកទាំងអស់គ្នា ជូនពរគាត់ឲ្យជាសះស្បើយឆាប់ឆាប់៕	2016-05-26T21:18:00+07:00	freshnewsasia.com	https://m.freshnewsasia.com/index.php/en/localnews/25070-2016-05-26-08-40-31.html
fdf118d0-b159-4bc2-a32b-c81b290130ce	ឆ្នាំ២០១៦នេះ វិទ្យាស្ថានប៉ាស្ទ័រ បានជូនដំណឹងដល់ក្រសួងសុខាភិបាល ជុំវិញហានិភ័យនៃជំងឺ មួយចំនួន	លោកវេជ្ជបណ្ឌិត ម៉ម ប៊ុនហេង រដ្ឋមន្ត្រីក្រសួងសុខាភិបាល និងជាប្រធានក្រុមប្រឹក្សា ទំនាក់ទំនង វិទ្យាស្ថាន ប៉ាស្ទ័រកម្ពុជា បានថ្លែងថា នៅពាក់កណ្តាល ឆ្នាំ២០១៦នេះ វិទ្យាស្ថានប៉ាស្ទ័រ បានជូនដំណឹង ជុំវិញហានិភ័យ នៃជំងឺមួយចំនួន ដែលកំពុងចាប់អារម្មណ៍លើពិភពលោក។ លោករដ្ឋមន្រ្តី ម៉ម ប៊ុនហេង បានថ្លែងបែបនេះ នៅក្នុងកិច្ចប្រជុំបើកអង្គប្រជុំក្រុមប្រឹក្សាទំនាក់ទំនងវិទ្យាស្ថានប៉ាស្ទ័រ នៅថ្ងៃទី២៥ ខែឧសភា ឆ្នាំ២០១៦។ លោក ម៉ម ប៊ុនហេង បានលើកឡើងថា ។ លោកបានបន្ថែមថា ។ សូមបញ្ជាក់ថា វិទ្យាស្ថានប៉ាស្ទ័រ គឺជាដៃគូដ៏សំខាន់មួយ របស់ក្រសួងសុខាភិបាល តាំងពី ឆ្នាំ១៩៩២មក ដោយបានបានសហការប្រកប ដោយផ្លែផ្កាជាមួយក្រសួងសុខាភិបាល ដើម្បីជាប្រយោជន៍ជូនដល់ប្រជាពលរដ្ឋកម្ពុជា តាមរយៈការងារជាច្រើនដូចជា ការអង្កេតវិទ្យាសាស្រ្តលើជំងឺឆ្លងមានដូចជាជំងឺគ្រុនឈាម ជំងឺឆ្កែឆ្កួត ជំងឺគ្រុនចាញ់ ការស៊ាំនឹងថ្នាំផ្សះ ជំងឺគ្រុនផ្តាសាយបក្សី ជំងឺរលាកថ្លើម តាមរយៈការសហការយ៉ាងជិតស្និទ្ធជាមួយមជ្ឈមណ្ឌលនានារបស់ក្រសួងសុខាភិបាល ដែលមាន មជ្ឈមណ្ឌលជាតិប្រយុទ្ធនឹងជំងឺគ្រុនចាញ់ វិទ្យាស្ថានជាតិសុខភាពសាធារណៈ មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ មជ្ឈមណ្ឌលជាតិកំចាត់រោគរបេង និងហង់សិន និងសាកលវិទ្យាល័យវិទ្យាសាស្រ្តសុខាភិបាល។ ក្នុងឆ្នាំ ២០១៦ នេះ ក្រសួងសុខាភិបាល បានសហការជាមួយវិទ្យាស្ថានប៉ាស្ទ័រកម្ពុជា ក្នុងការសិក្សាអំពីហានិភ័យទាក់ទងនឹងការកើនឡើងនៃភាពស៊ាំនឹងថ្នាំផ្សះ និងថ្នាំព្យាបាលជំងឺគ្រុនចាញ់ និងហានិភ័យទាក់ទងនឹងវីរុសហ្ស៊ីកា។ វិទ្យាស្ថានប៉ាស្ទ័រកម្ពុជា ក៏បានចូលរួមចំណែកយ៉ាងសកម្ម ក្នុងក្រុមការងារបច្ចេកទេសផ្សេងៗ របស់ក្រសួងសុខាភិបាល ហើយការចូលរួមចំណែកនេះ នៅតែរក្សាភាពសកម្ម ស្របតាមអនុសាសន៍ របស់ក្រុមប្រឹក្សាទំនាក់ទំនងនៃវិទ្យាស្ថាននេះ៕	2016-05-26T02:05:00+07:00	freshnewsasia.com	https://m.freshnewsasia.com/index.php/en/localnews/25033-2016-05-25-12-11-54.html
3f4063f3-8fd1-4ed9-83a3-e2d034a1c978	រុស្ស៊ី និងហ្គាណា ប្រកាសចាប់ផ្ដើមធ្វើតេស្តវ៉ាក់សាំងប្រឆាំងជំងឺ Ebola	ប្រទេសរុស្ស៊ី និងហ្គាណា បានប្រកាសចាប់ផ្ដើមធ្វើតេស្ដវ៉ាក់សាំង ប្រឆាំងជំងឺ Ebola ដោយក្នុងនោះពលរដ្ឋអាហ្វ្រិកនឹងទទួលបានការធ្វើតេស្តនេះដំបូងគេបំផុត នេះបើយោងតាមការចេញផ្សាយរបស់សារព័ត៌មាន BBC នៅថ្ងៃទី២៤ ខែឧសភា។ យោងតាមសំដីរបស់អ្នកនាំពាក្យនៃប្រទេសទាំងពីរបានឲ្យដឹងថា វ៉ាក់សាំងប្រឆាំងជំងឺ Ebola នេះ នឹងត្រូវយកទៅប្រើប្រាស់សាកល្បងលើមនុស្សពីររយនាក់ ដែលរស់នៅតំបន់អាហ្វ្រិក ហើយវាក៏ជាការសាកល្បងវ៉ាក់សាំងនេះផងដែរ។ មន្ត្រីតំណាងប្រទេសរុស្ស៊ី បានថ្លែងនៅក្នុងវេទិកាអង្គការសុខភាពពិភពលោក លើកទី៦៩ នៅក្នុងទីក្រុងហ្សឺណែវ ថា ដោយឃើញពីចំនួនអ្នកស្លាប់ និងភាពរីករាលដាលនៃចំនួន Ebola ទើបរុស្ស៊ី ប្ដេជ្ញារចិត្តប្រយុទ្ធប្រឆាំងនឹងជំងឺមួយនេះ ដោយផលិតនូវវ៉ាក់សាំងនេះឡើង ដើម្បីទប់បំបាត់នៃភាពរីករាលដាល៕	2016-05-24T18:27:00+07:00	freshnewsasia.com	https://m.freshnewsasia.com/index.php/en/localnews/24908-2016-05-24-05-26-04.html
032f4afb-497a-46ab-81df-9312078f0fbe	ក្រសួងសុខាភិបាលបិទគ្លីនិក ឃឹម រ៉ានី បន្ទាប់ពីបានចាក់ថ្នាំបណ្ដាលឲ្យយុវជនម្នាក់ស្លាប់	ក្រសួងសុខាភិបាល បានសម្រេចបិទមន្ទីរសម្រាកព្យាបាលជំងឺឯកជនមួយឈ្មោះ ឃឹម រ៉ានី នៅរាជធានីភ្នំពេញ បន្ទាប់ពីបានចាក់ថ្នាំបណ្ដាលឲ្យយុវជនម្នាក់ស្លាប់ និងមិនគោរពតាមការណែនាំរបស់ក្រសួងសុខាភិបាល។ សេចក្ដីសម្រេចរបស់ក្រសួងសុខាភិបាល ដែលចុះហត្ថលេខាដោយរដ្ឋមន្ត្រីក្រសួងសុខាភិបាល លោក ម៉ម ប៊ុនហេង ចេញប្រកាសនៅថ្ងៃទី២៣ ខែឧសភា បានឲ្យដឹងថា មន្ទីរសម្រាកព្យាបាល ឃឹម រ៉ានី នេះមានទីតាំងនៅផ្ទះលេខ១៤ ផ្លូវលេខ៣១៥ សង្កាត់បឹងកក់១ ខណ្ឌទួលគោក រាជធានីភ្នំពេញ។ មូលហេតុនៃការបិទនេះ ក្រសួងបញ្ជាក់ថា ដោយសារមន្ទីរសម្រាកព្យាបាលនេះ បានបង្កឲ្យមានបញ្ហាជាច្រើនលើកច្រើនសា មិនគោរពតាមកិច្ចសន្យារបស់ខ្លួននៅពេលដាក់ពាក្យស្នើសុំបើកមន្ទីរសម្រាកព្យាបាល និងមិនគោរពតាមការណែនាំរបស់ក្រសួងសុខាភិបាល។ សារព័ត៌មានក្នុងស្រុក បានចុះផ្សាយថា កាលពីថ្ងៃទី២២ ខែឧសភា មានបុរសវ័យ ២៨ឆ្នាំម្នាក់ឈ្មោះ ឡាំ តៅគង់ មានទីលំនៅផ្ទះលេខ៥២សេ ផ្លូវលេខ២០៩ សង្កាត់ច្រាំងចំរេះទី១ ខណ្ឌឫស្សីកែវ ជាបុគ្គលិកក្រុមហ៊ុនប្រេងឥន្ធនៈសាវីម៉ិច មានអាការៈមិនស្រួលខ្លួនចេះតែឈឺខ្នង ហើយមិត្តភ័ក្ដិបាននាំទៅចាក់ថ្នាំនៅគ្លីនិក ឃឹម រ៉ានី នោះ។ សេចក្ដីរាយការណ៍ឲ្យដឹងទៀតថា បន្ទាប់ពីចាក់ថ្នាំចំនួន ២ម្ជុលបានតែបន្តិច ស្រាប់តែជនរងគ្រោះប្រកាច់បែកពពុះមាត់។ ពេលនោះស្រាប់តែបុគ្គលិកពេទ្យឲ្យមិត្តភ័ក្ដិទៅផ្ដិតមេដៃនៅលើក្រដាស រួចឲ្យប្រញាប់ដឹកទៅមន្ទីរពេទ្យកាល់ម៉ែត តែពេលទៅដល់ ស្រាប់តែគ្រូពេទ្យនៅមន្ទីរពេទ្យកាល់ម៉ែត ថាជនរងគ្រោះបានស្លាប់បាត់ទៅហើយ៕	2016-05-23T16:42:00+07:00	rfa.org	https://www.rfa.org/khmer/news/health/Ministry-of-hearlth-Close-a-clinic-at-PP-05232016053857.html
638425fd-0ada-4061-924a-628815f1547b	ក្រសួងសុខាភិបាលនឹងពិន័យប្រាក់២ម៉ឺនរៀលចំពោះអ្នកជក់បារីនៅកន្លែងហាមឃាត់	សេចក្ដីប្រកាសរបស់ក្រសួងសុខាភិបាល ស្ដីពីស្លាកបម្រាមនៃការហាមការជក់ ឬការបង្ហុយផ្សែងផលិតផលថ្នាំជក់ ឲ្យដឹងថា ជនណាដែលជក់ ឬបង្ហុយផ្សែងផលិតផលថ្នាំជក់នៅកន្លែងហាមឃាត់ ត្រូវពិន័យជាប្រាក់ ២ម៉ឺនរៀល។ ករណីនេះ សង្គមស៊ីវិលធ្វើការលើកស្ទួយវិស័យសុខភាព បង្ហាញការគាំទ្រ និងជំរុញឲ្យរដ្ឋាភិបាលពង្រឹងការអនុវត្តច្បាប់ហាមឃាត់នេះឲ្យមានប្រសិទ្ធភាព។ ក្រសួងសុខាភិបាល ឲ្យដឹងថា ការពិន័យជាប្រាក់ ២ម៉ឺនរៀលចំពោះជនណាដែលជក់ ឬបង្ហុយផ្សែងផលិតផលថ្នាំជក់នៅកន្លែងហាមឃាត់ ធ្វើឡើងដោយយោងទៅលើអនុក្រឹត្យលេខ៤៣ អនក្រ.បក ស្ដីពី ។ រដ្ឋមន្ត្រីក្រសួងសុខាភិបាល លោក ម៉ម ប៊ុនហេង បានឲ្យដឹងតាមប្រកាសស្ដីពីស្លាកបម្រាមនៃការហាមជក់ ឬការបង្ហុយផ្សែងផលិតផលថ្នាំជក់ថា ការចេញប្រកាសថ្មីមួយនេះក្នុងបំណងឲ្យមានការអនុវត្តនៅតាមហាង ភោជនីយដ្ឋាន កន្លែងធ្វើការ ទីសាធារណៈនានា ឲ្យដាក់ស្លាកបម្រាមនៃការហាមជក់ ឬការបង្ហុយផ្សែងផលិតផលថ្នាំជក់ ដើម្បីកុំឲ្យបន្តប៉ះពាល់ដល់សុខភាពប្រជាជនកម្ពុជា។ ទាក់ទិនបញ្ហានេះ ប្រធានអង្គការចលនាដើម្បីសុខភាពកម្ពុជា លោកវេជ្ជបណ្ឌិត មុំ គង់ បានប្រាប់វិទ្យុអាស៊ីសេរី នៅថ្ងៃទី២១ ខែឧសភា ថា ការស្រាវជ្រាវកន្លងមករកឃើញថា នៅកម្ពុជា មានអ្នកស្លាប់ជាង ១ម៉ឺននាក់ក្នុងមួយឆ្នាំក្នុងចំណោមអ្នកជក់ និងចុកថ្នាំសរុប ២លាននាក់។ ជាងនេះ បណ្ដាលឲ្យខាតបង់ថវិកាជាតិជាង ១លានដុល្លារសហរដ្ឋអាមេរិក។ លោកយល់ថា ជាការល្អដែលក្រសួងចេញសេចក្ដីប្រកាសជាថ្មី ថ្វីត្បិតតែការផាកពិន័យក្នុងកម្រិតមួយទាបជាងប្រទេសជិតខាងក៏ដោយ ប៉ុន្តែនេះជាចំណុចចាប់ផ្ដើមមួយ បន្ទាប់ពីការអប់រំ។ ទន្ទឹមគ្នានេះ ទាមទារឲ្យរដ្ឋាភិបាលពង្រឹងការអនុវត្តច្បាប់ដែលមានស្រាប់៖ ។ លោកវេជ្ជបណ្ឌិត មុំ គង់ បានបញ្ជាក់ឲ្យដឹងថា ការអនុវត្តការផាកពិន័យចំពោះអ្នកជក់បារីនៅកន្លែងហាមឃាត់នេះ នឹងធ្វើឡើងដោយមន្ត្រីអធិការកិច្ចត្រួតពិនិត្យផលិតផលថ្នាំជក់នៃក្រសួងសុខាភិបាល ដោយទុកចន្លោះពេល ៦ខែ ដើម្បីផ្សព្វផ្សាយអនុក្រឹត្យនេះ។ ក្រសួងសុខាភិបាល បានណែនាំស្លាកបម្រាមអំពីការហាមឃាត់ជក់ ឬបង្ហុយផ្សែងផលិតផលថ្នាំជក់ ត្រូវជាសារសរសេរជាភាសាខ្មែរ និងភាសាអង់គ្លេស អមដោយសញ្ញាបម្រាម។ ស្លាកបម្រាមត្រូវសរសេរថា ឬជាភាសាអង់គ្លេស អមជាមួយនឹងសញ្ញាបម្រាមដែលមានរូបភាពបារីមួយដើមនៅក្នុងរង្វង់មូលក្រហម និងមានបន្ទាត់ក្រហមមួយ គូសចំអង្កត់ផ្ចិតបញ្ឆិតពីខាងលើនៃផ្នែកខាងឆ្វេងមកក្រោមផ្នែកខាងស្ដាំ។ សេចក្ដីប្រកាសរបស់ក្រសួងសុខាភិបាល ដដែល ក៏បានណែនាំឲ្យអ្នកគ្រប់គ្រង ឬម្ចាស់កន្លែងធ្វើការ ម្ចាស់កន្លែងសាធារណៈ និងភោជនីយដ្ឋាន ត្រូវតែបិទផ្សាយ និងដាក់ស្លាកបម្រាមហាមជក់បារីនៅកន្លែងដែលអាចមើលឃើញច្បាស់ ដូចជា កន្លែងចេញចូល កន្លែងទទួលភ្ញៀវ បន្ទប់ទឹក។ បើបុគ្គលណាដែលរំលោភបទប្បញ្ញត្តិនៃប្រកាសនេះ នឹងត្រូវទទួលពិន័យតាមច្បាប់ស្ដីពីការត្រួតពិនិត្យផលិតផលថ្នាំជក់ និងអនុក្រឹត្យស្ដីពីវិធានការហាមជក់ ឬបង្ហុយផ្សែងផលិតផលថ្នាំជក់នៅកន្លែងធ្វើការ ឬកន្លែងសាធារណៈ៕	2016-05-22T11:25:00+07:00	rfa.org	https://www.rfa.org/khmer/news/health/no-smoking-05212016125646.html
6c06eeb6-0886-4d3b-b44f-72074b5010c6	ពលរដ្ឋ នៅខេត្តកណ្តាលជិត៣ពាន់នាក់ ទទួលសេវាពិនិត្យ-ព្យាបាលជំងឺដោយឥតគិតថ្លៃ ពីក្រុមគ្រូពេទ្យស្ម័គ្រចិត្តដឹកនាំដោយ លោក ហ៊ុន ម៉ាណែត	សមាគមគ្រូពេទ្យស្ម័គ្រចិត្តយុវជនសម្តេចតេជោ នៅថ្ងៃទី២១ ខែឧសភា ឆ្នាំ២០១៦ បានចុះធ្វើសកម្មភាពមនុស្សធម៌ តាមរយៈការចុះពិនិត្យ និងព្យាបាលជំងឺ ជូនប្រជាពលរដ្ឋចំនួន ២៥៦០នាក់ ដោយឥតគិតថ្លៃ នៅស្រុកមុខកំពូល ខេត្តកណ្តាល។ យុទ្ធនាការធម៌នេះ ដឹកនាំដោយ លោក ហ៊ុន ម៉ាណែត ប្រធានក្រុមប្រឹក្សាភិបាល សមាគមគ្រូពេទ្យស្ម័គ្រចិត្តយុវជនសម្តេចតេជោ និងមានការចូលរួមពីអាជ្ញាធរ ខេត្ត ស្រុក ក្រុមការងារថ្នាក់ជាតិចុះជួយស្រុក ក្រុមការរងារសមាគមគ្រូពេទ្យស្ម័គ្រចិត្តយុវជនសម្តេចតេជោ យុវជន ផ្នែកដែលពាក់ព័ន្ធ និងប្រជាពលរដ្ឋជាច្រើននាក់ផងដែរ ។ លោក ហ៊ុន ម៉ាណែត បានលើកឡើងថា សកម្មភាពមនុស្សធម៌ របស់សមាគមគ្រូពេទ្យស្ម័គ្រចិត្តយុវជនសម្តេចតេជោ តាមរយៈការចុះពិនិត្យ និងព្យាបាលជំងឺ ជូនប្រជាពលរដ្ឋ នាពេលនេះ គឺជាការយកចិត្តទុកដាក់ពីសំណាក់រាជរដ្ឋាភិបាល ដែលមានសម្តេចតេជោ ហ៊ុន សែន សែន ជាប្រមុខដឹកនាំ ដែលជានិច្ចកាលលោកតែងតែយកចិត្តទុកដាក់ គិតគូពីសុខទុក្ខនិងជីវភាពរស់នៅរបស់ប្រជាពលរដ្ឋ និងបានស្នើឱ្យសមាគមបានចុះធ្វើសកម្មភាពពិនិត្យ និងព្យាបាលជំងឺ ដោយឥតគិតថ្លៃជូនប្រជាពលរដ្ឋនៅតាមបណ្តាខេត្តនៅទូទាំងប្រទេស។ ជាក់ស្តែងថ្ងៃនេះ ក្រុមការរងារសមាគមគ្រូពេទ្យស្ម័គ្រចិត្តយុវជនសម្តេចតេជោ បានចុះធ្វើសកម្មភាពពិនិត្យនិងព្យាបាលជំងឺ ដោយឥតគិតថ្លៃជូនប្រជាពលរដ្ឋ នៅក្នុងខេត្តកណ្តាលនេះ។ លោក វង្សី វីស្សុត ប្រធានក្រុមការងារចុះជួយស្រុកមុខកំពូល បានថ្លែងថា រាជរដ្ឋាភិបាលបានយកចិត្តទុកដាក់និងខិតខំអភិវឌ្ឍលើគ្រប់វិស័យ នៅទូទាំងប្រទេស ព្រមទាំងបានគិតគូពីសុខទុក្ខនិងជីវភាពរស់នៅ សន្តិសុខ របស់ប្រជាពលរដ្ឋ ដែលសកម្មភាពនេះស្របតាមគោលនយោបាយ របស់រាជរដ្ឋាភិបាលកម្ពុជា ក្នុងការលើកំពស់សុខមាលភាពប្រជាពលរដ្ឋ។ ប្រជាពលរដ្ឋមួយចំនួន ដែលបានទទួលសេវាពិនិត្យ និងព្យាបាលជំងឺដោយឥតគិតថ្លៃបានគោរព ថ្លែងអំណរគុណចំពោះសកម្មភាព ប្រកបដោយទឹកចិត្តសប្បុរសធម៌ និងមនុស្សធម៌របស់សមាគមគ្រូពេទ្យស្ម័គ្រចិត្ត យុវជនសម្តេចតេជោ។ តំណាងក្រុមគ្រូពេទ្យមកពីប្រទេសសឹង្ហបុរី ដែលបានចូលរួមសកម្មភាពមនុស្សធម៌ ជាមួយសមាគមគ្រូពេទ្យស្ម័គ្រចិត្តយុវជនសម្តេចតេជោ តាមរយៈការចុះពិនិត្យនិងព្យាបាលជំងឺដោយឥតគិតថ្លៃ ជូនប្រជាពលរដ្ឋ នៅខេត្តកណ្តាលនេះ បានបង្ហាញចំណាប់អារម្មណ៍សប្បាយរីករាយ និងកោតសរសើរចំពោះសកម្មមនុស្សធម៌ របស់សមាគម TYDA និងការចូលរួមរបស់ប្រជាពលរដ្ឋ នៅក្នុងការទទួលសេវាពិនិត្យ និងព្យាបាលដោយឥតគិតថ្លៃនេះ។ តាមរបាយការណ៌របស់គ្រូពេទ្យបានឱ្យដឹងថា ការពិនិត្យនិងព្យាបាលជូន ប្រជាពលរដ្ឋឥតគិតថ្លៃនៅក្នុងខេត្តកណ្តាល នៅពេលនេះ បានពិនិត្យព្យាបាលជម្ងឺទូទៅបានចំនួន១៧៧២នាក់ ពិនិត្យនិងព្យាបាលត្រចៀក ច្រមុះ បំពង់កបានចំនួន៩០នាក់ ពិនិត្យស្ត្រីដែលមានផ្ទៃពោះ និងព្យាបាលរោគស្រ្តីបានចំនួន១០៥នាក់ វះកាត់តូចបានចំនួន២៥នាក់ វះកាត់ព្យាបាល ជំងឺមាត់ធ្មេញបានចំនួន១៦៦នាក់ ពិនិត្យភ្នែកបានចំនួន១៤៥នាក់ និងបញ្ជូនអ្នកជំងឺមកព្យាបាល នៅភ្នំពេញ ចំនួន៣៥នាក់ ពិនិត្យឈាម៤០នាក់ សរុបទាំងអស់ចំនួន២៥៦០នាក់៕	2016-05-22T02:47:00+07:00	freshnewsasia.com	https://m.freshnewsasia.com/index.php/en/localnews/24727-2016-05-21-12-49-25.html
5b148449-f785-458c-8fa2-9a8487062ccc	អ្នកជំងឺ Zika ដំបូងគេ បានស្លាប់នៅក្នុងប្រទេសបារាំង ខណៈដែលជំងឺនេះកំពុងរីករាលដាល់ដល់តំបន់អាហ្វ្រិក	អ្នកជំងឺដែលស្លាប់ដោយសារជំងឺ Zika នេះ ត្រូវបានមន្ត្រីសុខាភិបាលបញ្ជាក់ថា មានអាយុ ៨៤ឆ្នាំ រស់នៅកោះ Martinique បានចូលសម្រាកនៅក្នុងមន្ទីរពេទ្យអស់រយៈពេល ១០ថ្ងៃ ដោយទទួលបានការថែទាំងយ៉ាងយកចិត្តទុកដាក់បំផុត តែគួរឲ្យសោកស្ដាយ។ មន្ត្រីសុខាភិបាល បានបញ្ជាក់ថា អ្នកជំងឺបានស្លាប់ដោយសារពាក់ព័ន្ធនឹងជំងឺ Zika ដោយបានធ្វើឲ្យប្រព័ន្ធភាពស៊ាំ វាយប្រហារប្រព័ន្ធសរសៃប្រសាទ និងបណ្តាលឲ្យខ្សោយសាច់ដុំ ធ្វើឲ្យពិបាកដកដង្ហើម និងស្លាប់តែម្ដង។ គួរបញ្ជាក់ផងដែរថា អង្គការសុខភាពពិភពលោក (WHO) បានចេញសេចក្ដីជូនដំណឹងថា ឥឡូវនេះជំងឺ Zika បានរីករាយដាលមកដល់តំបន់អាហ្វ្រិកហើយ ដោយក្នុងនោះតំបន់ Cape Verde នៃទ្វីបអាហ្វ្រិកមានការរីករាលដាល់ដំបូងរហូតដល់ទៅ ២០០ករណីឯណោះ ហើយស្របពេលជាមួយគ្នានោះដែរ មជ្ឈមណ្ឌលគ្រប់គ្រង និងការពារជំងឺ (CDC) របស់អាមេរិក បានបង្ហាញនូវរបាយការណ៍ ដ៏គួរឲ្យភ្ញាក់ផ្អើលមួយគឺស្រ្តីមានផ្ទៃពោះនៅអាមេរិកប្រមាណ ១៥៧នាក់ បានឆ្លងមេរោគ Zika៕	2016-05-21T16:53:00+07:00	freshnewsasia.com	https://m.freshnewsasia.com/index.php/en/localnews/24692-2016-05-21-02-54-07.html
54d1366c-240f-4de4-b1a2-3f007431d74c	សភាអាមេរិក អនុម័តថវិកា ៦២២លានដុល្លារអាមេរិក ដើម្បីប្រយុទ្ធប្រឆាំងជំងឺ Zika	សភាអាមេរិក បានអនុម័តច្បាប់ថវិកា ជាទឹកប្រាក់ ៦២២លានដុល្លារអាមេរិក ដើម្បីត្រួតពិនិត្យការរីករាលដាលនៃមេរោគ Zika នេះបើយោងតាមការបញ្ជាក់របស់តំណាងសភាអាមេរិក និងត្រូវបានចុះផ្សាយដោយសារព័ត៌មាន Reuters នៅថ្ងៃទី១៩ ខែឧសភា។ ចំនួនទឹកប្រាក់ដែលសភាអាមេរិក បានអនុម័តនេះ គឺតិចជាងសំណើរបស់ប្រធានាធិបតីសហរដ្ឋអាមេរិក លោក បារ៉ាក់ អូបាម៉ា និងតិចជាងការស្នើបស់ព្រឹទ្ធសភាទៀត។ គួរបញ្ជាក់ផងដែរថា វីរុស Zika ត្រូវបានរកឃើញលើកដំបូង នៅលើសត្វស្វានៅក្នុងឆ្នាំ១៩៤៧ នៅក្នុងប្រទេសអ៊ូហ្គង់ដាស្ថិតក្នុងទ្វីបអាហ្រ្វិក ហើយនៅឆ្នាំ១៩៥២ ជំងឺនេះ បានឆ្លងជាលើកដំបូងមកមនុស្ស តាមរយៈមូសខ្លាខាំ និងបានរីករាលដាលនៅតំបន់អាហ្រ្វិក និងកោះមួយចំនួននៅតំបន់ប៉ាស៊ីហ្វិក។ អ្នកដែលឆ្លងមេរោគនេះ នឹងមានអាការៈ ក្ដៅខ្លួន ឈឺក្បាល ឡើងរមាស់ ឈឺសន្លាក់ និងភ្នែកឡើងក្រហម ពោលគឺមានអាការៈ និងរោគសញ្ញា ដូចគ្នានឹងជំងឺគ្រុនឈាមដែរ៕	2016-05-19T16:52:00+07:00	freshnewsasia.com	https://m.freshnewsasia.com/index.php/en/localnews/24506-2016-05-19-02-52-58.html
1a9cbb23-2a61-44f1-9e9c-4bfb3e820868	មន្ទីរពេទ្យព្រះអង្គឌួង សហការជាមួយក្រុមគ្រូពេទ្យសឹង្ហបុរី ពិនិត្យព្យាបាល និងវះកាត់ជំងឺភ្នែកឡើងបាយដោយឥតគិតថ្លៃ ចាប់ពីថ្ងៃទី១៩-២២ ខែឧសភា	មន្ទីរពេទ្យព្រះអង្គឌួង បានសហការជាមួយក្រុមគ្រូពេទ្យស្ម័គ្រចិត្តសម្តេចតេជោ ហ៊ុន សែន និងក្រុមគ្រូពេទ្យឯកទេសភ្នែក មកពីមន្ទីរពេទ្យ អេលីហ្សាប៊ែត ប្រទេសសឹង្ហបុរី នឹងរៀបចំពិនិត្យ ព្យាបាល និងវះកាត់ជំងឺភ្នែកឡើង បាយជូនប្រជាជនក្រីក្រ ដោយឥតគិតថ្លៃ ចាប់ពីថ្ងៃទី១៩ ដល់ថ្ងៃទី២២ ខែឧសភា ឆ្នាំ២០១៦។ ការវះកាត់ជំងឺភ្នែកនេះ ធ្វើឡើងដោយវេជ្ជបណ្ឌិត មកពីមន្ទីរពេទ្យអាលីហ្សាប៊ែត ប្រទេសសឹង្ហបុរី។ ទីកន្លែងពិនិត្យ ស្ថិតនៅមន្ទីរពេទ្យព្រះអង្គឌួង ស្ថិតអាគារលេខ ១១៨ មហាវិថីព្រះនរោត្តម សង្កាត់ផ្សារថ្មី១ ខណ្ឌដូចនពេញ ឬទាក់ទងទូរស័ព្ទលេខ៖ ៧០ ៩៤ ៥០ ៥០៕	2016-05-18T19:24:00+07:00	freshnewsasia.com	https://m.freshnewsasia.com/index.php/en/localnews/24416-2016-05-18-05-24-58.html
24673405-d991-490f-ad2f-48bc770d9b81	មន្ត្រីជំនាញបន្តតាមដានករណីផ្ទុះជំងឺផ្ដាសាយបក្សីនៅខេត្តកំពត	នាយកដ្ឋានប្រយុទ្ធនឹងជំងឺឆ្លងបញ្ជូនមន្ត្រីចុះពិនិត្យ និងអប់រំពលរដ្ឋក្នុងតំបន់ដែលមានករណីផ្ទុះជំងឺផ្ដាសាយបក្សីនៅក្នុងស្រុកឈូក ខេត្តកំពត។ កាលពីថ្ងៃទី១០ ខែឧសភា មន្ត្រីនាយកដ្ឋានផលិតកម្ម និងបសុព្យាបាល រួមនឹងនាយកដ្ឋានប្រយុទ្ធនឹងជំងឺឆ្លងបានរកឃើញករណីផ្ដាសាយបក្សីលើសត្វមាន់ នៅក្នុងភូមិកោះឫស្សី ឃុំត្រពាំង៣ ស្រុកឈូក។ ប៉ុន្តែករណីនេះត្រូវទប់ស្កាត់ទាន់ពេល ដោយមន្ត្រីជំនាញបានកម្ទេចសត្វមាន់ និងទា អស់ ៣៥០ក្បាល។ មន្ត្រីជំនាញបន្តចុះពិនិត្យស្ថានភាពនេះក្នុងរយៈពេលច្រើនថ្ងៃបន្ថែមទៀត នៅក្រោយពេលដុតសម្លាប់សត្វមាន់ និងទាចោល ដើម្បីធានាថា ពុំមានការរីករាលដាលឆ្លងជំងឺផ្ដាសាយបក្សីបន្តទៀត។ ប្រធាននាយកដ្ឋានប្រយុទ្ធនឹងជំងឺឆ្លង និងជាអ្នកនាំពាក្យក្រសួងសុខាភិបាល លោក លី សូវ៉ាន់ បញ្ជាក់ថា ករណីផ្ទុះជំងឺផ្ដាសាយបក្សីនៅស្រុកឈូក បាននាំអោយមានការសង្ស័យមនុស្សចំនួន ៤នាក់ ប៉ុន្តែពុំត្រូវរកឃើញថា បានឆ្លងមេរោគនេះឡើយ៖ ។ វិទ្យុអាស៊ីសេរី នៅមិនទាន់អាចសុំការអត្ថាធិប្បាយពីប្រធានមន្ទីរកសិកម្មខេត្តកំពត លោក ចាន់ រិទ្ធ បានឡើយ នៅថ្ងៃទី១៧ ខែឧសភា ដោយលោកប្រាប់ថា ជាប់ប្រជុំ។ ប៉ុន្តែលោកបានប្រាប់កាសែតភ្នំពេញ ប៉ុស្តិ៍ កាលពីថ្ងៃទី១៦ ខែឧសភា ថា សត្វមាន់បានចាប់ផ្ដើមងាប់ជាបន្តបន្ទាប់កាលពីថ្ងៃទី៤ ខែឧសភា។ លោកថា ក្រោយពេលរកឃើញថា មានករណីផ្ដាសាយបក្សីលើសត្វមាន់ និងទារួចមក មន្ត្រីបានបាញ់ថ្នាំសម្លាប់មេរោគ និងដុតកម្ទេចសត្វមាន់ចំនួន ៣៤៩ក្បាល ទាមួយក្បាល និងពងមាន់មួយចំនួនរបស់ពលរដ្ឋចំនួន ៧គ្រួសារ ព្រមទាំងបានធ្វើតេស្តឈាមលើកុមារ និងអ្នកដែលសង្ស័យថា បានឆ្លងវីរុសនេះ។ មន្ត្រីជំនាញរបស់មន្ទីរកសិកម្មបន្តតាមដានករណីនេះចំនួន ៣០ថ្ងៃនៅក្រោយរកឃើញករណីផ្ទុះនេះដែរ។ លើសពីនេះមន្ត្រីជំនាញនឹងតាមដានមិនអោយមានការដឹកសត្វមាន់ទាចេញពីតំបន់ជិតៗនោះ។ ប្រធាននាយកដ្ឋានប្រយុទ្ធនឹងជំងឺឆ្លង និងជាអ្នកនាំពាក្យក្រសួងសុខាភិបាល លោក លី សូវ៉ាន់ បានអំពាវនាវអោយពលរដ្ឋយកចិត្តទុកដាក់ការពារខ្លួនពីការឆ្លងជំងឺនេះ៖ ។ នេះជាករណីផ្ទុះជំងឺផ្ដាសាយបក្សីដំបូងគេនៅក្នុងឆ្នាំ២០១៦។ តាមរបាយការណ៍របស់នាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាលអោយដឹងថា ករណីផ្ដាសាយបក្សីផ្ទុះជាលើកដំបូងនៅកម្ពុជា ក្នុងឆ្នាំ២០០៤ ឆ្លងទៅមនុស្សក្នុងឆ្នាំ២០០៥។ គិតមកដល់ឆ្នាំ២០១៤ មានករណីមនុស្សឆ្លងជំងឺនេះចំនួន ៥៦ករណី ក្នុងនោះមានមនុស្សចំនួន ៣៧នាក់បានស្លាប់៕	2016-05-17T17:55:00+07:00	rfa.org	https://www.rfa.org/khmer/news/health/bird-flu-outbreak-in-kampot-05172016065641.html
6c9e07e2-2b0a-448f-b677-2d53a55ea8e3	ក្រសួងព័ត៌មានអប់រំប្រព័ន្ធផ្សព្វផ្សាយក្នុងស្រុកពីការផ្សាយផលិតផលគ្រឿងស្រវឹង	ក្រសួងព័ត៌មាន នៅព្រឹកថ្ងៃទី១៦ ឧសភា បានបើកកិច្ចប្រជុំអប់រំដល់ស្ថាប័នប្រព័ន្ធផ្សព្វផ្សាយព័ត៌មានក្នុងស្រុក ពីផលប៉ះពាល់នៃការផ្សាយពាណិជ្ជកម្ម និងប្រើប្រាស់គ្រឿងស្រវឹង។ តំណាងស្ថាប័នវិទ្យុ ទូរទស្សន៍ដែលបានចូលរួមទាំងនោះ ពិសេសគឺពិធីករពិធីការនី ត្រូវបានក្រសួងនេះយកចិត្តទុកដាក់ និងសង្កត់ធ្ងន់នៅលើការរៀបចំពាក្យពេចន៍ផ្ញើសារដល់ទស្សនិកជន និងអ្នកស្តាប់ក្នុងគោលបំណងបញ្ជ្រាបនូវចំណេះដឹង និងកាត់បន្ថយការប្រើប្រាស់គ្រឿងស្រវឹងច្រើនហួសកម្រិត និងដោយគ្មានការទទួលខុសត្រូវ។ ក្រសួងព័ត៌មាន សហការជាមួយអង្គការចលនាដើម្បីសុខភាពកម្ពុជា (CMH) និងអង្គការសុខភាពពិភពលោក (WHO) បានបើកកិច្ចប្រជុំអប់រំដល់ស្ថាប័នប្រព័ន្ធផ្សព្វផ្សាយក្នុងស្រុក ស្ដីពីការអប់រំផ្សព្វផ្សាយពីផលប៉ះពាល់នៃគ្រឿងស្រវឹង។ ប្រធានបទសំខាន់លើកយកមកពិភាក្សា គឺទាក់ទិនទៅនឹងការវិវឌ្ឍន៍នៃការផ្សាយពាណិជ្ជកម្មផលិតផលគ្រឿងស្រវឹង និងការបង្កើតជាពាក្យស្លោក ក្នុងន័យក្រើនរំឭកពីផលប៉ះពាល់នៃការប្រើប្រាស់គ្រឿងស្រវឹង។ រដ្ឋលេខាធិការក្រសួងព័ត៌មាន លោក ជា ច័ន្ទបរិបូរណ៍ បានឲ្យដឹងថា សារព័ត៌មានមានតួនាទីយ៉ាងសំខាន់ក្នុងការចូលរួមអប់រំផ្សព្វផ្សាយ ដើម្បីបញ្ជ្រាបចំណេះដឹងពីផលប៉ះពាល់នៃការប្រើប្រាស់គ្រឿងស្រវឹង។ លោកក៏លើកទឹកចិត្តដល់អ្នកសារព័ត៌មានទាំងអស់ ត្រូវតែព្យាយាមផ្ដិតយករូបភាពចំនៃជនបង្កគ្រោះថ្នាក់មួយចំនួន ដែលបង្កឡើងដោយសារការសេពគ្រឿងស្រវឹង ដូចជាករណីអ្នកបើកបរក្រោមឥទ្ធិពលនៃគ្រឿងស្រវឹង គឺសូមឲ្យបង្ហាញមុខចំៗតែម្តង ដើម្បីទុកជាមេរៀន និងត្រូវធ្វើស្មើៗគ្នាពីប្រជាជនទូទៅ រហូតដល់ថ្នាក់ដឹកនាំធំៗ ហើយបើទោះជារូបលោកផ្ទាល់ ក៏មិនបាច់បិទមុខដែរ៖ ។ អង្គការសុខភាពពិភពលោក បានឲ្យដឹងថា គ្រឿងស្រវឹង គឺជាកត្តាហានិភ័យឈានមុខគេលំដាប់ទី៥ ដែលបង្កឲ្យមានបន្ទុកជំងឺនៅក្នុងពិភពលោក។ គ្រឿងស្រវឹងបង្កឲ្យមានជំងឺជាង ២០០មុខ រួមមានជំងឺមហារីកបំពង់អាហារ មហារីកថ្លើម ដាច់សរសៃឈាមខួរក្បាល និងជំងឺផ្លូវចិត្ត ជាដើម។ នៅតំបន់ប៉ាស៊ីហ្វិកភាគខាងលិច ៥,៩% នៃមរណភាពសរុប គឺបណ្ដាលមកពីការប្រើប្រាស់គ្រឿងស្រវឹងប្រកបដោយគ្រោះថ្នាក់។ មន្ត្រីជំនាញថ្នាក់ជាតិនៃអង្គការសុខភាពពិភពលោក លោកវេជ្ជបណ្ឌិត យ៉ិល ដារ៉ាវុធ បានឲ្យដឹងថា មានមនុស្សម្នាក់ស្លាប់ដោយសារគ្រោះថ្នាក់ ដែលទាក់ទងទៅនឹងគ្រឿងស្រវឹងជារៀងរាល់មួយនាទីនៅទូទាំងពិភពលោក ហើយការស្លាប់នេះមានការកើនឡើងជាលំដាប់៖ ។ ការស្រាវជ្រាវរបស់សាកលវិទ្យាល័យភូមិន្ទភ្នំពេញ បង្ហាញថា ប្រជាជនកម្ពុជា ចាប់ផ្ដើមប្រើប្រាស់គ្រឿងស្រវឹងចាប់ពីអាយុ ៨ឆ្នាំដល់ ៣៥ឆ្នាំ មាន ៩៤ភាគរយ។ លោក ជា ច័ន្ទបរិបូរណ៍ បានបញ្ជាក់ផងដែរថា ក្រសួងព័ត៌មាន គ្រោងរៀបចំផ្តល់ជាលិខិតសរសើរដល់ស្ថានីយសារព័ត៌មាន ពិធីករ ឬពិធីការនីណាដែលបានបន្តការអប់រំផ្សព្វផ្សាយពីផលប៉ះពាល់នៃការប្រើប្រាស់គ្រឿងស្រវឹងក្នុងកម្មវិធីរបស់ខ្លួន។ នាយកប្រតិបត្តិនៃអង្គការចលនាដើម្បីសុខភាពកម្ពុជា លោកវេជ្ជបណ្ឌិត មុំ គង់ បានឲ្យដឹងដែរថា នេះគឺជាចំណុចចាប់ផ្តើមមួយដ៏ល្អ ហើយលោកមានសុទិដ្ឋិនិយមទៅលើកិច្ចប្រជុំនេះ ព្រោះលោកជឿជាក់ទៅលើឥទ្ធិពលនៃសារព័ត៌មាន៕	2016-05-17T15:10:00+07:00	rfa.org	https://www.rfa.org/khmer/news/health/alcohol-05172016035142.html
e3e43d65-d630-4147-842b-e723a968a6c1	លោក ស សុខា ក្រើនរំលឹកប្រជាពលរដ្ឋ បង្កើនការយកចិត្តទុកដាក់ថែរក្សាសុខភាព និងត្រៀមដឹកនាំគ្រូពេទ្យចុះព្យាបាលជំងឺ	លោក ស សុខា តំណាងរាស្រ្ត និងជាប្រធានសហភាពសហព័ន្ធយុវជនកម្ពុជា ខេត្តព្រៃវែង បានទទូចក្រើនរំលឹកបន្ថែម ដល់ប្រជាពលរដ្ឋ បង្កើនការយកចិត្តទុកដាក់ ថែរក្សាសុខភាព និងអនុវត្តតាមសេចក្ដីណែនាំរបស់ក្រសួងសុខាភិបាល ដើម្បីចៀសផុតពីការពុលចំណីអាហារ ព្រមទាំងបានត្រៀមដឹកនាំ ក្រុមគ្រូពេទ្យស្ម័គ្រចិត្ត ចុះជួយពិនិត្យ ព្យាបាលជំងឺជូនប្រជាពលរដ្ឋ នៅស្រុកថ្មពួក ខេត្តបន្ទាយមានជ័យ ចាប់ពីថ្ងៃទី១៤-១៥ ខែឧសភា ឆ្នាំ២០១៦នេះ។ នៅលើ Page Facebook លោកបានលើកឡើងថា ។ លើសពីនេះ លោកក៏សូមទទូចដល់អ្នកគ្រូ លោកគ្រូតាមសាលារដ្ឋក្ដី ឯកជនក្ដី មេត្តាជួយតាមតម្រង់ទិសកុមារពេលនៅសាលា ឲ្យប្រកាន់អនាម័យល្អជានិច្ច និងអប់រំក្រើនរំលឹកពួកគេឲ្យ ស្អាតជាប្រចាំពេលត្រឡប់មកផ្ទះវិញ។ តាមការបានលើកឡើងរបស់លោក ស សុខា សេចក្ដីណែនាំរបស់ក្រសួងសុខាភិបាលមាន៨ចំណុច៖១-ប្រើប្រាស់ទឹកស្អាត និងម្ហូបអាហារដែលស្អាត និងឆ្អិនជានិច្ច ២-ត្រូវលាងដៃនឹងសាប៊ូ មុនពេល និងក្រោយពេលបរិភោគអាហារ និងត្រូវលាងដៃក្រោយពេលបន្ទោរបង់រួច ៣-លាងបន្លែ ផែ្លឈើ ឲ្យបានស្អាតមុនបរិភោគ ៤-សំអាតសម្ភារប្រើប្រាស់សម្រាប់ចម្អិនម្ហូបអាហារ ឲ្យបានត្រឹមត្រូវ ៥-ចម្អិនអាហារឲ្យបានឆ្អិនល្អ ជាពិសេសសាច់សត្វស្លាប ស៊ុត និងអាហារសមុទ្រ ៦-ទុកដាក់ចំណីអាហារឆៅ និងឆ្អិនដាច់ដោយឡែកពីគ្នា ៧-មិនត្រូវរក្សាទុកអាហារយុរថ្ងៃពេកទេ ទោះជាស្ថិតក្នុងកម្រិតសីតុណ្ហភាពសុវត្ថិភាពក៏ដោយ (បើយើងរក្សាអាហារទុកក្នុងប្រព័ន្ធត្រជាក់ គឺត្រូវឲ្យនៅក្រោមសីតុណ្ហភាព៥អង្សាសេ បើយើងរក្សាអាហារទុកក្នុងប្រព័ន្ធកម្ដៅ គឺត្រូវឲ្យលើសពីសីតុណ្ហភាព៦០អង្សាសេ) ៨-កុំប្រើប្រាស់ចំណីអាហារផុតកំណត់ប្រើប្រាស់។ សូមបញ្ជាក់ថា ចាប់ពីថ្ងៃទី១៤-១៥ ខែឧសភា ឆ្នាំ២០១៦ ខាងមុខនេះ លោក ស សុខា នឹងដឹកនាំក្រុមគ្រូពេទ្យស្ម័គ្រចិត្ត ចំនួន១៣៦នាក់ ចុះពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃ ក្នុងបរិវេណវិទ្យាល័យថ្មពួក ស្រុកថ្មពួក ក្នុងគោលបំណងដើម្បីផ្ដល់សេវាសាធារណៈជូនប្រជាពលរដ្ឋ ឱ្យបានគ្រប់ទីកន្លែង ទាន់ពេលវេលា មានប្រសិទ្ធភាព ចំណេញពេល និងចំណាយថវិកាតិច កាត់បន្ថយបន្ទុកចំណាយរបស់ប្រជាជន៕	2016-05-14T04:22:00+07:00	freshnewsasia.com	https://m.freshnewsasia.com/index.php/en/localnews/24170-2016-05-13-14-23-11.html
b5151b35-81f1-480e-9d82-1d72a8bbebcc	លោក ស សុខា ក្រើនរំលឹកប្រជាពលរដ្ឋ បង្កើនការយកចិត្តទុកដាក់ថែរក្សាសុខភាព និងត្រៀមដឹកនាំគ្រូពេទ្យចុះព្យាបាលជំងឺ	លោក ស សុខា តំណាងរាស្រ្ត និងជាប្រធានសហភាពសហព័ន្ធយុវជនកម្ពុជាខេត្តព្រៃវែង បានទទូចក្រើនរំលឹកបន្ថែម ដល់ប្រជាពលរដ្ឋ បង្កើនការយកចិត្តទុកដាក់ ថែរក្សាសុខភាព និងអនុវត្តតាមសេចក្ដីណែនាំរបស់ក្រសួងសុខាភិបាល ដើម្បីចៀសផុតពីការពុលចំណីអាហារ ព្រមទាំងបានត្រៀមដឹកនាំ ក្រុមគ្រូពេទ្យស្ម័គ្រចិត្ត ចុះជួយពិនិត្យ ព្យាបាលជំងឺជូនប្រជាពលរដ្ឋ នៅស្រុកថ្មពួក។ នៅលើ Page Facebook របស់លោក នាថ្ងៃទី១២ ខែឧសភា ឆ្នាំ២០១៦នេះ លោកបានលើកឡើងថា ។ លើសពីនេះ លោកក៏សូមទទូចដល់អ្នកគ្រូ លោកគ្រូតាមសាលារដ្ឋក្ដី ឯកជនក្ដី មេត្តាជួយតាមតម្រង់ទិសកុមារពេលនៅសាលា ឲ្យប្រកាន់អនាម័យល្អជានិច្ច និងអប់រំក្រើនរំលឹកពួកគេឲ្យ ស្អាតជាប្រចាំពេលត្រឡប់មកផ្ទះវិញ។ តាមការបានលើកឡើងរបស់លោក ស សុខា សេចក្ដីណែនាំរបស់ក្រសួងសុខាភិបាលមាន៨ចំណុច៖១-ប្រើប្រាស់ទឹកស្អាត និងម្ហូបអាហារដែលស្អាត និងឆ្អិនជានិច្ច ២-ត្រូវលាងដៃនឹងសាប៊ូ មុនពេល និងក្រោយពេលបរិភោគអាហារ និងត្រូវលាងដៃក្រោយពេលបន្ទោរបង់រួច ៣-លាងបន្លែ ផែ្លឈើ ឲ្យបានស្អាតមុនបរិភោគ ៤-សំអាតសម្ភារប្រើប្រាស់សម្រាប់ចម្អិនម្ហូបអាហារ ឲ្យបានត្រឹមត្រូវ ៥-ចម្អិនអាហារឲ្យបានឆ្អិនល្អ ជាពិសេសសាច់សត្វស្លាប ស៊ុត និងអាហារសមុទ្រ ៦-ទុកដាក់ចំណីអាហារឆៅ និងឆ្អិនដាច់ដោយឡែកពីគ្នា ៧-មិនត្រូវរក្សាទុកអាហារយុរថ្ងៃពេកទេ ទោះជាស្ថិតក្នុងកម្រិតសីតុណ្ហភាពសុវត្ថិភាពក៏ដោយ (បើយើងរក្សាអាហារទុកក្នុងប្រព័ន្ធត្រជាក់ គឺត្រូវឲ្យនៅក្រោមសីតុណ្ហភាព៥អង្សាសេ បើយើងរក្សាអាហារទុកក្នុងប្រព័ន្ធកម្ដៅ គឺត្រូវឲ្យលើសពីសីតុណ្ហភាព៦០អង្សាសេ) ៨-កុំប្រើប្រាស់ចំណីអាហារផុតកំណត់ប្រើប្រាស់។ សូមបញ្ជាក់ថា ចាប់ពីថ្ងៃទី១៤-១៥ ខែឧសភា ឆ្នាំ២០១៦ ខាងមុខនេះ លោក សរ សុខា នឹងដឹកនាំក្រុមគ្រូពេទ្យស្ម័គ្រចិត្ត ចំនួន១៣៦នាក់ ចុះពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃ ក្នុងបរិវេណវិទ្យាល័យថ្មពួក ស្រុកថ្មពួក ក្នុងគោលបំណងដើម្បីផ្ដល់សេវាសាធារណៈជូនប្រជាពលរដ្ឋ ឱ្យបានគ្រប់ទីកន្លែង ទាន់ពេលវេលា មានប្រសិទ្ធភាព ចំណេញពេល និងចំណាយថវិកាតិច កាត់បន្ថយបន្ទុកចំណាយរបស់ប្រជាជន៕	2016-05-13T00:43:00+07:00	freshnewsasia.com	https://m.freshnewsasia.com/index.php/en/localnews/24099-2016-05-12-14-37-30.html
e4ed7af7-d08c-4d55-b007-e121dd0c7289	ក្រសួងសុខាភិបាល ចេញសេចក្តីប្រកាស ៨ចំណុច «អំពីការបង្កាជំងឺបណ្តាលមកពីការពុលចំណីអាហារ»	យោងតាមសេចក្តីប្រកាសរបស់ក្រសួងសុខាភិបាលបានឲ្យដឹងថា ក្នុងរយៈពេលថ្មីៗនេះ ក្រសួងទទួលបានរបាយការណ៍ អំពីបញ្ហាពុលចំណីអាហារដូចជា ពុលនំបុ័ងប៉ាតេ ពុលនំបញ្ចុក ពុលម្ហូបអាពាហ៌ពិពាហ៌ ពុលគ្រឿងសមុទ្រ ពុលបាយកញ្ចប់សាច់ជ្រូកឬសាច់មាន់ ពុលទឹក ជាដើម។ល។ ដែលបណ្តាលមកពីការរៀបចំចំណីអាហារខ្វះអនាម័យ ប្រភពអាហារឆៅ ពុំមានគុណភាព ឬរក្សាទុកពុំបានត្រឹមត្រូវ ឬមានមេរោគដូចជា ស្រ្តិបតូកូក (Streptococcus) អ៉ីកូលី (E-coli) ជាតិគីមី។ល។ ការពុលចំណីអាហារមានរោគសញ្ញាដូចជា ក្អួត ចង្អោរ រាក រាកមួល ដែលអាចមានគ្រោះថ្នាក់ដល់អាយុជីវិត។ ដូច្នេះដើម្បីបង្ការគ្រោះថ្នាក់ខាងលើ និងជៀសវាងខាតបង់មុខរបរ និងថវិកា ក្រសួងសូមធ្វើការណែនាំ ដល់អ្នកចម្អិនម្អូប និងអ្នកបរិភោគទាំងអស់ប្រកាន់យកនូវការ អនុវត្តន៍ដ៏សាមញ្ញាដូចខាងក្រោមនេះ៖ ១៖ ប្រើប្រាស់ទឹកស្អាត និងម្ហូបអាហារដែលស្អាត និងឆ្អិនជានិច្ច ២៖ ត្រូវលាងដៃ នឹងសាប៊ូ មុនពេលនិងអំឡុងពេលរៀបចំម្ហូបអាហារ មុនបរិភោគ និងក្រោយពេលបន្ទោរបង់ ៣៖ លាងបន្លែ ផែ្លឈើ ឲ្យបានស្អាតមុនបរិភោគ ៤៖ សំអាតសំភារៈប្រើសំរាប់ចម្អិន ម្ហូបអាហារឲ្យបានត្រឹមត្រូវ ៥៖ ចម្អិនអាហារឲ្យបានឆ្អិនល្អ ជាពិសេសសាច់ សត្វស្លាប ស៊ុត និងអាហារសមុទ្រ់ ៦៖ ទុកដាក់ចំណីអាហារឆៅ និងឆ្អិនដាច់ដោយឡែកពីគ្នា ៧៖ មិនត្រូវរក្សាទុកអាហារជាច្រើនថ្ងៃទេ ទោះជាស្ថិតក្នុងកម្រិតសីតុណ្ហភាពសុវត្ថិភាពក៏ដោយ ក. បើយើងរក្សាអាហារទុកក្នុងប្រព័ន្ធត្រជាក់ គឺត្រូវឲ្យនៅក្រោមសីតុណ្ហភាព៥អង្សាសេ ខ. បើយើងរក្សាអាហារទុកក្នុងប្រព័ន្ធកំដៅ គឺត្រូវឲ្យលើសពីសីតុណ្ហភាព៦០អង្សាសេ ៨៖ កុំប្រើប្រាស់ចំណីអាហារហួសកាលកំណត់ប្រើប្រាស់៕	2016-05-12T08:21:00+07:00	freshnewsasia.com	https://m.freshnewsasia.com/index.php/en/localnews/24006-2016-05-11-18-21-44.html
713d0d3d-baf0-4533-9845-684f43062ea6	«Cambodian Hero Star» បង្ហាញផលិតផលថ្នាំដុសធ្មេញ ដុកទ័រឌី លើកដំបូង សម្រាប់អ្នកមានជំងឺ ទឹកនោមផ្អែម	ក្រុមហ៊ុនខេមបូឌៀន ហេរ៉ូស្តា «Cambodian Hero Star» បានបើកសម្ភោធ និងបង្ហាញ ផលិតផលថ្នាំដុសធ្មេញ សម្រាប់អ្នកជំងឺទឹកនោមផ្អែម កាត់បន្ថយការឈឺចាប់ តាមអញ្ចាញធ្មេញ និងជំងឺអាឡែហ្ស៊ីស្បែក រួមជាមួយនឹងផលិតផលជាច្រើនទៀត ដែលនាំចូលផ្តាច់មុខដោយក្រុមហ៊ុនមួយនេះ កាលពីព្រឹកថ្ងៃទី៨ ខែឧសភា ឆ្នាំ២០១៦ កន្លងទៅ ស្ថិតនៅទីតាំងក្រុមហ៊ុន ដែលមានអាស័យដ្ឋានស្ថិតនៅ ផ្ទះលេខ១៨៦ ផ្លូវ២០០៥ សង្កាត់កាកាបខ័ណ្ឌ ពោធិសែនជ័យ។ ថ្នាំដុសធ្មេញ ដែលក្រុមហ៊ុនយកមកបង្ហាញ ជូននាពេលនេះមានឈ្មោះថា «ដុកទ័រឌី» គឺជាថ្នាំដុសធ្មេញដែលទើបស្រាវជ្រាវ រកឃើញថ្មី ផ្សំឡើងដោយសម្បក មង្ឃុត នាំចូល ដោយផ្តាច់មុខ ពីប្រទេសថៃ ដោយក្រុម ហ៊ុនខេបូឌៀន ហេរ៉ូស្តា «Cambodian Hero Star» ។ លោកស្រីទន្តបណ្ឌិត ដួង រ៉ាឌី បានលើកឡើងថា បន្ទាប់ពីធ្វើការស្រាវជ្រាវ អស់រយៈពេល ជាច្រើនឆ្នាំ កន្លងមកនេះ ជាលទ្ធផលយើង បានរកឃើញ នូវសារធាតុផ្សំជាច្រើនប្រភេទ ជាពិសេសសម្បក មង្ឃុត ដើម្បីផលិតថ្នាំដុសធ្មេញ ដុកឌ័រឌី (Dr D) នេះឡើង។ ថ្នាំដុសធ្មេញ ដុកទ័រឌី មានគុណប្រយោជន៍ សម្រាប់អ្នកជំងឺទឹកនោមផ្អែម ក្រៅពីនេះ ក៏អាចព្យាបាលជំងឺផ្សះ បានយ៉ាងពូកែ ស័ក្តិសិទ្ធផងដែរ។ កញ្ញា ឆោ សុធារី អគ្គនាយិកាក្រុមហ៊ុន បានឲ្យដឹងថា ក្រុមហ៊ុនខេមបូឌៀនហេរ៉ូស្តា បានចុះបញ្ជីទទួលស្គាល់ ពីក្រសួងពាណិជ្ជកម្ម នៅថ្ងៃទី២៩ ខែមេសាឆ្នាំ២០១៦ ហើយទទួលបានសិទ្ធិនាំចូលផ្តាច់មុខ នូវផលិតផលថ្នាំដុសធ្មេញ ដុកទ័រឌី សម្រាប់អ្នកជំងឺទឹកនោមផ្អែម រួមជាមួយនិងផលិតផលជាច្រើនមុខ ទៀត ផងដែរ។ អគ្គនាយិការូបនេះ សង្ឃឹមថា និងមានការគាំទ្រច្រើន ពីសំណាក់អតិថិជន លើការប្រើប្រាស់ផលិតផល ដែលនាំចូលដោយផ្តាច់មុខរបស់ក្រុមហ៊ុន ខេបូឌៀន ហេរ៉ូស្តា៕	2016-05-09T21:01:00+07:00	freshnewsasia.com	https://m.freshnewsasia.com/index.php/en/localnews/23802-2016-05-09-07-01-18.html
7f7d85bd-01ec-45ec-bc9a-79f78b7b048d	បេឡាជាតិរបបសន្តិសុខសង្គមផ្សព្វផ្សាយគោលនយោបាយផ្នែកថែទាំសុខភាពកម្មករ	បេឡាជាតិនៃរបបសន្តិសុខសង្គម និងសហភាពការងារកម្ពុជា ចាប់ផ្ដើមផ្សព្វផ្សាយគោលនយោបាយជាតិ ស្ដីពីការអនុវត្តរបបសន្តិសុខសង្គមផ្នែកថែទាំសុខភាព ដល់មេដឹកនាំសហជីពនៅតាមមូលដ្ឋានជាង ១០០នាក់ នៅថ្ងៃទី៨ ឧសភា។ ការធានាថែទាំសុខភាពកម្មករនិយោជិត គឺជាការពង្រីកបន្ថែមនៃរបបសន្តិសុខសង្គមនៅកម្ពុជា។ មន្ត្រីនាំពាក្យប្រចាំបេឡាជាតិរបបសន្តិសុខសង្គម (ប.ស.ស) នៃក្រសួងការងារ និងបណ្ដុះបណ្ដាលវិជ្ជាជីវៈ លោក ជាវ ប៊ុនរិទ្ធ ថ្លែងថា ការផ្សព្វផ្សាយនៅពេលនេះ គឺជាផែនការរបស់ក្រសួងការងារ ដែលត្រូវពង្រឹងយន្តការផ្ដល់សេវាថែទាំសុខភាពដល់កម្មករនិយោជិត ដែលចាប់អនុវត្តពីថ្ងៃទី១ ឧសភា មក។ លោកបញ្ជាក់ថា នេះជាការធានាទី២ បន្ទាប់ពីការធានាលើគ្រោះថ្នាក់ការងារ ហើយគ្រប់ភាគីចង់ឲ្យមានរបបធានាសុខភាពនេះ ដើម្បីឲ្យមានផលិតភាពការងារល្អ៖ ប្រធានសហភាពការងារកម្ពុជា លោក អាត់ ធន់ គាំទ្ររបបថែទាំសុខភាពនេះ ព្រោះកន្លងមក កម្មករនិយោជិតតែងតែចំណាយទៅលើការព្យាបាលជំងឺរបស់គាត់ច្រើនក្រៅពីគ្រោះថ្នាក់ការងារ៖ ។ លេខាសហជីពមូលដ្ឋាននៃសហជីព ស៊ីខៅឌូ (C-CAWDU) នៅរោងចក្រ អេស.អិល ២ (SL II) អ្នកស្រី អន វន្ថា មានប្រសាសន៍ថា អ្នកស្រីពេញចិត្តឲ្យមានរបបសន្តិសុខសង្គមផ្នែកថែទាំសុខភាព ពីព្រោះវាអាចជួយធានាដល់កម្មករនិយោជិតបានរយៈពេល ២៤ម៉ោង ទោះជានៅក្រៅម៉ោងធ្វើការក្ដី៖ ។ អ្នកស្រី អន វន្ថា ចង់ឲ្យរបបបេឡាជាតិ គ្របដណ្ដប់ការធានាផ្នែកសុខភាពទាំងសមាជិកគ្រួសារ និងអ្នកបម្រើការងារទាំងអស់ទូទាំងប្រទេសកម្ពុជា។ ប្រធានសហភាពការងារកម្ពុជា លោក អាត់ ធន់ បញ្ជាក់ថា ការបញ្ចូលការធានាសុខភាពទាំងសមាជិកគ្រួសារ នៅមិនទាន់មានទេក្នុងការអនុវត្តដំណាក់កាលទីមួយនេះ៖ »។ មន្ត្រីនាំពាក្យនៃបេឡាជាតិរបបសន្តិសុខសង្គម លោក ជាវ ប៊ុនរិទ្ធ បញ្ជាក់បន្ថែមថា ផែនការអនុវត្តន៍នៅក្នុងដំណាក់កាលទីមួយ ក្រសួងចាប់ផ្ដើមនៅក្នុងតំបន់បីសិន គឺភ្នំពេញ កំពង់ស្ពឺ និងខេត្តកណ្ដាល៖ ។ លោកឲ្យដឹងថា គោលនយោបាយជាតិស្ដីពីរបបសន្តិសុខសង្គមសម្រាប់គាំពារកម្មករនិយោជិត មាន៣ គឺទីមួយ ការធានាលើហានិភ័យការងារ ឬគ្រោះថ្នាក់ការងារ និងជំងឺវិជ្ជាជីវៈ។ ទីពីរ ការធានាផ្នែកសុខភាព និងទីបី ការធានាលើរបបសោធន។ នេះគឺជាការអនុវត្តជំហានទីពីរ។ ប្រធានសហភាពការងារកម្ពុជា លោក អាត់ ធន់ ជឿថា ការអនុវត្តគោលនយោបាយនេះ នឹងមានដំណើរការទៅល្អ ព្រោះកន្លងទៅ ខាងបេឡាជាតិរបបសន្តិសុខសង្គម បានសហការជាមួយកម្មវិធីអង្គការ ស្កាយ (SKY) និងអង្គការសម្ព័ន្ធសុខភាព និងអភិវឌ្ឍន៍ (HEAD) ដែលមានការឧបត្ថម្ភពីអង្គការបារាំង លើការថែទាំសុខភាពមនុស្សជាង ១ម៉ឺននាក់ បានទៅលើរួចហើយ។ ទោះជាយ៉ាងនេះក្ដី លោកថា បើមិនបានផ្សព្វផ្សាយឲ្យយល់ដឹងអំពីសេវាធានាសុខភាពនេះទេ ក៏នឹងមិនដំណើរការទៅល្អដែរ៕	2016-05-09T12:11:00+07:00	rfa.org	https://www.rfa.org/khmer/news/health/National-Social-Security-Fund-Expands-Its-Coverage-To-Workers-Health-05092016010020.html
c5a03808-b5f1-4b3f-be50-72e818450d17	កូរ៉េខាងត្បូង បញ្ជាក់ពីករណីទី ៤នៃជំងឺ Zika លើស្ត្រីម្នាក់ ក្រោយពេលត្រឡប់មកពីដើរកម្សាន្តនៅវៀតណាម	មជ្ឈមណ្ឌលគ្រប់គ្រង និងការពារជំងឺរបស់កូរ៉េខាងត្បូង (KCDC) បានបញ្ជាក់ជាផ្លូវការនៅថ្ងៃសៅរ៍នេះថា មានករណីនៃមេរោគ Zika ត្រូវបានរកឃើញនៅលើស្ត្រីម្នាក់ ដែលទើបត្រឡប់មកពីដំណើរការកម្សាន្តនៅប្រទេសវៀតណាម ហើយនេះជាករណីទី៤ហើយ សម្រាប់កូរ៉េខាងជើង នេះបើយោងតាមការចេញផ្សាយរបស់ទីភ្នាក់ងារព័ត៌មានចិនស៊ិនហួ ចេញផ្សាយនៅមុននៅថ្ងៃទី០៧ ខែឧសភា។ KCDC បានបញ្ជាក់ថា ស្ត្រីវ័យ ២៥ឆ្នាំម្នាក់ បានទៅដំណើការកម្សាន្តនៅទីក្រុងហូជីមិញ ប្រទេសវៀតណាម ចន្លោះពីថ្ងៃទី១០ ដល់៣០ ខែមេសា ហើយបានចូលមកកាន់ប្រទេសកូរ៉េខាងត្បូងវិញ នៅថ្ងៃទី០១ ខែឧសភា ឆ្នាំ២០១៦។ តាមការបញ្ជាក់ពី KCDC បានឲ្យដឹងថា ស្ត្រីរូបនោះ បានទៅពិនិត្យសុខភាពនៅមន្ទីរពេទ្យមួយ ក្នុងទីក្រុង Incheon កាលពីថ្ងៃទី០៤ ខែឧសភា ដើម្បីព្យាបាលបញ្ហាក្រពេញទីរ៉ូអ៊ីរ៉ាំង និងបញ្ហាឈតាមសន្លាក់ ហើយក៏បានធ្វើរោគវិនិច្ឆ័យ ក៏ស្រាបតែរកឃើញករណីមេរោគ Zika តែម្ដង។ គួរបញ្ជាក់ផងដែរថា ករណីជំងឺ Zika ត្រូវបានរកឃើញដំបូងនៅលើបុរសវ័យ ៤៣ឆ្នាំម្នាក់ កាលពីថ្ងៃទី២២ ខែមីនា និងពីរករណីទៀត នៅលើខ្លួនបងប្អូនប្រុសពីរនាក់ កាលពីថ្ងៃទី២៩ ខែមេសា បន្ទាប់ពីពួកគេបានត្រឡប់មកពីដំណើរការនៅប្រទេសហ្វីលីពីន៕	2016-05-08T01:23:00+07:00	freshnewsasia.com	https://m.freshnewsasia.com/index.php/en/localnews/23708-2016-05-07-11-24-22.html
01129aa4-4fa0-4974-a753-74021a595b2a	រថយន្តពេទ្យដឹកអ្នកជំងឺទៅសង្គ្រោះបន្ទាន់នៅប្រទេសថៃ ពេលវិលវិញនគរបាលច្រកទ្វារខាងខ្មែរបិទបារ៉ាស់មិនអោយចូល.!	មន្ត្រីសមត្ថកិច្ចច្រកទ្វារអន្តរជាតិចាំយាម ខេត្តកោះកុងបានរងនូវការរិះគន់ពីបុគ្គលិករថយន្តសង្គ្រោះបន្ទាន់ និងប្រជាពលរដ្ឋខ្មែរដោយសារតែមិនព្រមបើកបារ៉ាស់ច្រកទ្វារព្រំដែនអោយរថយន្តសង្គ្រោះបន្ទាន់របស់មន្ទីរពេទ្យខ្មែរ បើកចូលមកក្នុងប្រទេសវិញ ក្រោយរថយន្តនេះបានដឹកអ្នកជំងឺយកទៅសង្គ្រោះនៅមន្ទីរពេទ្យប្រទេសថៃហើយវិលត្រឡប់មកវិញហួសម៉ោងកំណត់។ ការរិះគន់នេះត្រូវបានគេឃើញម្ចាស់ផេកហ្វេសប៊ុកមួយឈ្មោះ "លោកកវីអត់ក្រឹត្យ" លើកយកមកសរសេរបញ្ចេញជាមតិថា ។ ក្រោយការបង្ហោះសារត្អូញត្អែរ និងរិះគន់រួមទាំងដាក់រូបថតរថយន្តសង្គ្រោះបន្ទាន់ចតនៅពីមុខបារ៉ាស់ជាក់ស្ដែងផងនោះ បានធ្វើអោយមានអ្នកចូលមើល អ្នកខូមិន និងស៊ែរចែករំលែកតគ្នាជាច្រើនដោយអ្នកខូមិនភាគច្រើន បាននិយាយចំអក និងនាំគ្នារិះគន់ទៅលើសមត្ថកិច្ចនៅច្រកទ្វារព្រំដែនប្រៀបប្រដូចទៅនឹងអាជ័យចាំចំការ និងខ្លះនាំគ្នាស្នើសុំអោយថ្នាក់លើជួយពិនិត្យមើលតើគួរតម្លើងសក្ដិអោយពួកគាត់ឬយ៉ាងណាទៀតផង។ ចំណែកម្ចាស់ផេកវិញបានលើកឡើងថាសមត្ថកិច្ចថៃគ្រាន់តែឃើញរថយន្តសង្គ្រោះបន្ទាន់បើកមកដល់ភ្លាម បើកទ្វារព្រំដែនអោយចេញភ្លែត ព្រោះគេយល់ថារថយន្តសង្គ្រោះបន្ទាន់អាចនឹងមានការចាំបាច់ត្រូវរងចាំសង្គ្រោះអ្នកជំងឺទៀត តែពេលបើកចូលមកដល់បារ៉ាស់ខាងដីខ្មែរ បែរជានគរបាលយាមច្រកទ្វារមិនព្រមបើកបារ៉ាស់អោយចូលទៅវិញក្រោមហេតុផលហួសបំរាមគោលចរត្រូវបិទទ្វារព្រំដែននៅម៉ោង១០យប់ទៅវិញបើទោះបីអ្នកបើកបរនិងបុគ្គលិកពេទ្យនិយាយលើកហេតុផលយ៉ាងណាក៏មិនព្រមដែរដោយចុងក្រោយ បុគ្គលិកសំរេចចតរថយន្តទុកចោលនៅមុខបារ៉ាស់អស់មួយយប់ដោយនេះសំណាងហើយចេះយប់នោះមិនមានអ្នកជំងឺត្រូវសង្គ្រោះបន្ទាន់កុំអី..! ប្រជាពលរដ្ឋរស់នៅក្បែរមាត់ច្រកទ្វារព្រំដែនចាំយាម ខេត្តកោះកុងបាននាំគ្នារិះគន់ថានគរបាលច្រកទ្វារ គយប្រចាំការនៅមាត់ច្រកបច្ចុប្បន្នតឹងតែង គោរពច្បាប់ គោរពបទបញ្ជាផ្ទៃក្នុងសម្បើមណាស់ជាមួយពលរដ្ឋតូចតាច ជាមួយរថយន្តសង្គ្រោះ ហួសម៉ោងបន្តិចបន្ទួចអត់បានទេ បិទបារ៉ាស់ភ្លាម តែបើទំនិញគេចពន្ធ ទំនិញល្មើសច្បាប់វិញចង់ម៉ោង១ម៉ោង២រំលងអាធ្រាត្រក៏បើកអោយចេញ ចូលដែរ ព្រោះបានលុយច្រកហោប៉ៅ។ចំណែកលោកកៅ សារ៉ាណា មេនគរបាលច្រកទ្វារអន្តរជាតិចាំយាម ដែលជាមន្ត្រីនគរបាលស្រករក្រោយបានឡើងធ្វើមេប៉ុស្ដិ៍ដោយសារឥទ្ធិពលឪពុកជាប្រធានក្រុមការងារថ្នាក់ជាតិចុះជួយខេត្តកោះកុងវិញ មិនសូវមានមុខនៅប៉ុស្ដិ៍ជាប់លាប់នោះឡើយគឺឃើញមុខនៅតែភ្នំពេញប៉ុណ្ណោះ ចង់កូនចៅធ្វើអីធ្វើទៅ៕	2016-05-05T22:09:00+07:00	freshnewsasia.com	https://m.freshnewsasia.com/index.php/en/localnews/23518-2016-05-05-08-30-48.html
84cf55c5-afad-4508-a042-912177e6713f	សង្គមស៊ីវិលបង្កើតការប្រកួតវីដេអូខ្លីៗអំពីផលប៉ះពាល់នៃការប្រើប្រាស់គ្រឿងស្រវឹង	គ្រឿងស្រវឹង គឺជាមូលហេតុទី៣ ដែលបណ្ដាលអោយមានអ្នកស្លាប់ប្រមាណជាង ២,៥លាននាក់ក្នុងមួយឆ្នាំៗនៅលើពិភពលោក និងបង្កអោយមានជំងឺប្រមាណ ២០០មុខ ដូចជា ជំងឺក្រិនថ្លើម ស្ទះសរសៃឈាម ដំបៅក្រពះជាដើម។ ដើម្បីលើកកម្ពស់ការយល់ដឹងពីផលប៉ះពាល់នៃគ្រឿងស្រវឹង អង្គការចលនាដើម្បីសុខភាពកម្ពុជា បានរៀបចំការប្រកួតបង្កើតវីដេអូឃ្លិបខ្លី ក្រោមប្រធានបទ “ផលប៉ះពាល់នៃការប្រើប្រាស់គ្រឿងស្រវឹងលើយុវជន”។ អ្នកសិក្សារកឃើញថា គ្រឿងស្រវឹងគឺជាដើមចងបង្កឲ្យមានគ្រោះថ្នាក់ចរាចរណ៍ ការបាត់បង់សណ្ដាប់ធ្នាប់សង្គម អំពើហិង្សាក្នុងគ្រួសារ និងបញ្ហាសង្គមជាច្រើនផ្សេងទៀត។ ប្រធានផ្នែកថ្នាំជក់ និងគ្រឿងស្រវឹងនៃមជ្ឈមណ្ឌលជាតិលើកកម្ពស់សុខភាពនៃក្រសួងសុខាភិបាល អ្នកស្រីវេជ្ជបណ្ឌិត រ៉ាយ រ៉ានី បានថ្លែងប្រាប់វិទ្យុអាស៊ីសេរីថា ការប្រើប្រាស់គ្រឿងស្រវឹង គឺមិនត្រឹមតែបណ្ដាលអោយមានគ្រោះថ្នាក់ចរាចរណ៍នោះទេ តែវាក៏ប៉ះពាល់ដល់សុខភាពផងដែរ គឺបង្កអោយមានផលប៉ះពាល់ទាំងរយៈពេលខ្លី និងរយៈពេលវែង។ រយៈពេលខ្លី គឺអ្នកប្រើប្រាស់មានអាការៈឈឺក្បាល ស្រវឹង វង្វេងវង្វាន់ ជាដើម ហើយរយៈពេលវែង គឺអាចមានជំងឺលើសឈាម មហារីក និងជំងឺជាច្រើនផ្សេងទៀត។ តំណាងអង្គការសុខភាពពិភពលោក លោក ចេមន៍ រ៉ារីក (James Rarick) បានថ្លែងក្នុងកម្មវិធីប្រគល់រង្វាន់ការបង្កើតវីដេអូខ្លី ស្ដីពីផលប៉ះពាល់នៃគ្រឿងស្រវឹងលើយុវជន កាលពីព្រឹកថ្ងៃទី៤ ខែឧសភា នៅសណ្ឋាគារ Intercontinental ថា លោកមានការព្រួយបារម្ភជាខ្លាំង ព្រោះកំណើននៃការប្រើប្រាស់គ្រឿងស្រវឹងរបស់យុវជនកម្ពុជា មានការកើនឡើង ជាពិសេសតាមការស្រាវជ្រាវបានអោយដឹងថា យុវជនវ័យពី ១៣ ទៅ ១៧ឆ្នាំ បានប្រើប្រាស់គ្រឿងស្រវឹង ហើយការប្រើប្រាស់នេះមានចំនួនរហូតដល់ទៅ ៣១% នៃចំនួនយុវជនវ័យនេះ៖ ។ ការស្រាវជ្រាវរបស់សាកលវិទ្យាល័យភូមិន្ទភ្នំពេញ ឲ្យដឹងថា ប្រជាជនកម្ពុជា ចាប់ផ្ដើមប្រើប្រាស់គ្រឿងស្រវឹង ចាប់ពីអាយុ ៨ ដល់ ៣៥ឆ្នាំ មាន ៩៤ភាគរយ។ ការស្រាវជ្រាវនេះ បានអោយដឹងថា ពលរដ្ឋកម្ពុជា ៩៦ភាគរយ ចង់ស្នើសុំអោយរដ្ឋាភិបាល និងអង្គនីតិប្បញ្ញត្តិ បង្កើតនូវច្បាប់គ្រប់គ្រងគ្រឿងស្រវឹង ដោយមានដាក់បញ្ចូលនូវវិធានការ ៤សំខាន់ៗ រួមមាន ការដំឡើងពន្ធផលិតផលគ្រឿងស្រវឹង ការរឹតបន្តឹង ឬហាមឃាត់ការផ្សាយពាណិជ្ជកម្មគ្រឿងស្រវឹង ការកំណត់អាយុនៃអ្នកប្រើប្រាស់ ឬទិញគ្រឿងស្រវឹង និងការកម្រិតពីភាពងាយរកបាននូវគ្រឿងស្រវឹង។ ប្រធានគម្រោងអង្គការចលនាដើម្បីសុខភាពកម្ពុជា កញ្ញា ម៉ក់ ទេវិន្ទ បានបញ្ជាក់ដែរថា អង្គការកញ្ញាគ្រោងនឹងមានសកម្មភាពជាមួយយុវជនបន្តទៀត ដើម្បីជំរុញអោយរាជរដ្ឋាភិបាលដាក់បញ្ចូលវិធានការ ៤ នេះ ទៅក្នុងច្បាប់នៃការប្រើប្រាស់គ្រឿងស្រវឹង៖ ។ របាយការណ៍អង្គការចលនាដើម្បីសុខភាពកម្ពុជា បង្ហាញថា គ្រោះថ្នាក់ចរាចរណ៍ដែលបណ្ដាលមកពីគ្រឿងស្រវឹងនៅកម្ពុជា បានសម្លាប់ប្រជាជនកម្ពុជា ២.០០០នាក់ និងរបួសជាច្រើននាក់ រួមទាំងបណ្ដាលអោយខាតបង់ទ្រព្យសម្បត្តិជាង ៤៤លានដុល្លារ នៅឆ្នាំ២០១១៕	2016-05-05T14:55:00+07:00	rfa.org	https://www.rfa.org/khmer/news/health/impacts-of-alcohol-on-people-health-05052016035128.html
dd06a4c4-0730-4f2a-aab9-d188f32470cf	ក្រសួងសុខាភិបាលជំរុញឲ្យគ្រូពេទ្យរៀនភាសាបរទេសនិងចេះស្រាវជ្រាវតាមអ៊ីនធឺណិត	ក្រុមវេជ្ជបណ្ឌិត និងគ្រូពេទ្យប្រមាណ ២០០នាក់មកពីខេត្ត-ក្រុងចំនួន១០ បានជួបជុំគ្នានៅក្នុងភោជនីយដ្ឋានមួយកន្លែងនាខេត្តសៀមរាប ដើម្បីប្រារព្ធទិវាអភិវឌ្ឍន៍វិជ្ជាជីវៈវេជ្ជសាស្ត្រលើកទី៥ ព្រមទាំងមានការចែករំលែកបទពិសោធន៍នៃជំនាញព្យាបាល និងការប្រើប្រាស់ឱសថថ្មីៗទៅឲ្យគ្នាផង។ ក្រុមវេជ្ជបណ្ឌិត និងគ្រូពេទ្យទាំងនោះ មានមកពីទីក្រុងភ្នំពេញ ខេត្តបាត់ដំបង ប៉ៃលិន បន្ទាយមានជ័យ ឧត្តរមានជ័យ សៀមរាប ព្រះវិហារ កំពង់ធំ ស្ទឹងត្រែង និងខេត្តរតនគិរី។ មន្ត្រីក្រសួងសុខាភិបាល ជំរុញឲ្យគ្រូពេទ្យគ្រប់រូប ត្រូវរៀនភាសាអង់គ្លេស ឬក៏បារាំង ប្រយោជន៍ឲ្យមានមូលដ្ឋានរឹងមាំលើការស្រាវជ្រាវរកឯកសារវេជ្ជសាស្ត្រ និងជំងឺថ្មីៗ ដើម្បីបង្កើនសមត្ថភាពនៃការព្យាបាលដល់ពលរដ្ឋខ្មែរឲ្យមានប្រសិទ្ធភាព និងវិជ្ជាជីវៈពិតប្រាកដ។ ការជំរុញនេះ បានធ្វើឡើងនៅក្នុងពេលដែលក្រុមវេជ្ជបណ្ឌិត និងគ្រូពេទ្យប្រមាណ ២០០នាក់មកពីខេត្ត-ក្រុងចំនួន១០ បានជួបជុំគ្នានៅខេត្តសៀមរាប ក្នុងទិវាអភិវឌ្ឍន៍វិជ្ជាជីវៈវេជ្ជសាស្ត្រលើកទី៥ កាលពីព្រឹកថ្ងៃពុធ ទី៤ ខែឧសភា។ រដ្ឋលេខាធិការក្រសួងសុខាភិបាល និងជាប្រធានក្រុមប្រឹក្សាគណៈគ្រូពេទ្យជាតិកម្ពុជា គឺលោកវេជ្ជបណ្ឌិត ធា គ្រុយ។ លោកបានថ្លែងនៅក្នុងឱកាសអញ្ជើញជាគណៈអធិបតីនៃទិវាអភិវឌ្ឍន៍វិជ្ជាជីវៈវេជ្ជសាស្ត្រលើកទី៥ នោះ ដោយជំរុញឲ្យគ្រូពេទ្យទាំងអស់ គួរចេះភាសាអង់គ្លេស ឬក៏បារាំង ព្រមទាំងចេះប្រើប្រាស់ប្រព័ន្ធអ៊ីនធឺណិត (Internet) ដើម្បីងាយស្រួលក្នុងការស្រាវជ្រាវឯកសារ និងបង្កើនសមត្ថភាពនៃវិជ្ជាជីវៈពេទ្យឲ្យកាន់តែប្រសើរថែមទៀត។ រដ្ឋលេខាធិការក្រសួងសុខាភិបាល ដដែល ក៏ជំរុញឲ្យប្រធានមន្ទីរពេទ្យទាំងអស់នៅទូទាំងប្រទេស គួរតែរៀបចំបង្រៀនគ្រូពេទ្យទាំងឡាយឲ្យចេះប្រើប្រាស់ប្រព័ន្ធបច្ចេកវិទ្យាអ៊ីនធឺណិត ដើម្បីងាយស្រួលស្រាវជ្រាវរកប្រភេទឱសថ និងបច្ចេកទេសព្យាបាលជំងឺថ្មីៗ ដើម្បីឲ្យគ្រូពេទ្យខ្មែរកាន់តែមានសមត្ថភាពព្យាបាលប្រកបដោយប្រសិទ្ធភាព និងវិជ្ជាជីវៈខ្ពស់មួយកម្រិតទៀត៖ ។ មន្ត្រីក្រសួងសុខាភិបាល ព្រមានថា តទៅមុខប្រសិនបើគ្រូពេទ្យណាដែលមិនមានឈ្មោះចុះក្នុងបញ្ជិកានៃគណៈគ្រូពេទ្យកម្ពុជា ទេ គឺមិនអនុញ្ញាតឲ្យបើកកន្លែង ឬក៏ព្យាបាលជំងឺទេ ពីព្រោះមុខជំនាញមិនមែនជាអ្នកជំនួញឡើយ គឺជាវិជ្ជាជីវៈ។ ប្រធានមន្ទីរសុខាភិបាល ខេត្តសៀមរាប លោកវេជ្ជបណ្ឌិត ក្រូស សារ៉ាត់ មានប្រសាសន៍ថា ការជួយ និងចែករំលែកបទពិសោធន៍ខាងការអភិវឌ្ឍផ្នែកវេជ្ជសាស្ត្រសុខាភិបាល ដើម្បីយកទៅលើកកម្ពស់ និងបម្រើសេវាសុខភាពសាធារណៈនៅកម្ពុជា បច្ចុប្បន្ន គឺជាការចាំបាច់បំផុត៖ ។ ការប្រឹងប្រែងអភិវឌ្ឍវិជ្ជាជីវៈវេជ្ជសាស្ត្រ និងសមត្ថភាពរបស់គ្រូពេទ្យកម្ពុជា តាមរូបភាពចែករំលែកបទពិសោធន៍នេះ បានធ្វើឡើងនៅស្របពេលដែលប្រជាពលរដ្ឋខ្មែរជាច្រើន កំពុងបាត់បង់ការជឿទុកចិត្តទៅលើការព្យាបាលរបស់គ្រូពេទ្យខ្មែរ ជាមួយនឹងអាកប្បកិរិយាមិនសមរម្យខ្លះ ហើយនាំគ្នាសម្រុកចេញទៅព្យាបាលនៅប្រទេសជិតខាងកាន់តែច្រើនឡើងៗ។ បច្ចុប្បន្ន ប្រជាពលរដ្ឋខ្មែររាប់ពាន់នាក់ក្នុងមួយខែៗ បាននាំគ្នាឆ្លងដែនទៅព្យាបាលជំងឺនៅប្រទេសវៀតណាម និងប្រទេសថៃ៕	2016-05-04T19:05:00+07:00	rfa.org	https://www.rfa.org/khmer/news/health/Health-Ministry-urges-health-professionals-to-learn-foreign-languages-and-internet-05042016074523.html
eae23ada-5012-41e7-bd51-ffca0dd786c3	គ្រូពេទ្យឯកទេសពិនិត្យព្យាបាលជំងឺភ្នែកដោយឥតបង់ថ្លៃនៅមន្ទីរពេទ្យបង្អែកខេត្តកំពង់ធំ	គ្រូពេទ្យឯកទេសខាងជំងឺភ្នែកនៅមន្ទីរពេទ្យបង្អែកខេត្តកំពង់ធំ គឺលោកវេជ្ជបណ្ឌិត កាក់ កក្កដា ឲ្យដឹងថា ក្រុមគ្រូពេទ្យភ្នែក នឹងពិនិត្យព្យាបាលជំងឺភ្នែកដោយឥតបង់ថ្លៃរយៈពេល ៣ថ្ងៃ គឺចាប់ពីថ្ងៃពុធ ទី៤ ដល់ថ្ងៃសុក្រ ទី៦ ឧសភា។ លោកវេជ្ជបណ្ឌិត កាក់ កក្កដា បញ្ជាក់ថា ការពិនិត្យព្យាបាលជំងឺភ្នែកដោយឥតបង់ថ្លៃនេះ នឹងធ្វើឡើងនៅមន្ទីរពេទ្យបង្អែកបារាយ-សន្ទុក ក្នុងស្រុកបារាយ ខេត្តកំពង់ធំ៖ ។ លោកឲ្យដឹងថា កម្មវិធីផ្ដល់សេវាពិនិត្យ ព្យាបាល និងវះកាត់ជំងឺភ្នែកដោយឥតបង់ថ្លៃនេះ គឺសហការជាមួយអង្គការមូលនិធិអន្តរជាតិមួយនៃប្រទេសអូស្ត្រាលី ឈ្មោះ ហ្វ្រេដ ហូឡូ (Fred Hollows Foundation)៕	2016-05-04T13:35:00+07:00	rfa.org	https://www.rfa.org/khmer/news/health/Doctors-of-Kampongthom-Hospital-to-give-free-eyes-treatment-05042016023252.html
ddee3d34-782c-4906-b2c9-2c117bc7c45a	សមាគមគ្រូពេទ្យស្ម័គ្រចិត្តបារាំង ងាកមកព្យាបាលជំងឺដោយឥតគិតថ្លៃ ជូនប្រជាពលរដ្ឋខេត្តពោធិ៍សាត់	សមាគមគ្រូពេទ្យស្ម័គ្រចិត្ត មកពីប្រទេសបារាំង របស់អង្គការកុមារ NOMA ចំនួន១១នាក់ ដឹកនាំដោយលោកវេជ្ជបណ្ឌិត Dr. Philippe Bellety និង សម្របសម្រួលដោយ លោកវេជ្ជបណ្ឌិត សំរិទ្ធ ឡាំវិន បានមកពិនិត្យ និងព្យាបាលជំងឺ ជូនប្រជាពលរដ្ឋខេត្តពោធិ៍សាត់ ដោយឥតគិតថ្លៃចាប់ពីថ្ងៃទី ៣០ ខែ មេសា ដល់ថ្ងៃទី ០៥ ខែឧសភា ឆ្នាំ២០១៦ នូវជំងឺឆែបមាត់ ពកសាច់ ដុះសាច់ សំឡាកធំ និងជើងខ្វេជាដើម ។ លោកវេជ្ជបណ្ឌិត សំរិទ្ធ ឡាំវិន ជំនួសមុខឲ្យលោកវេជ្ជបណ្ឌិត ហ្វីលីប ប៉ែលលីធី បានឲ្យដឹងថា លោកវេជ្ជបណ្ឌិតបានបន្តថា សមាគមមនុស្សធម៌បារាំង បង្កើតឡើងនៅឆ្នាំ ២០០១មកម្ល៉េះ ដោយបានជួយព្យាបាល ផ្នែកវះកាត់កែមុខមាត់ ដល់កុមារនៅអាហ្វ្រិក នៅម៉ាលី និង នៅប៊ីគីណាហ្វាសសូ ពីឆ្នាំ ២០០១ ដល់ឆ្នាំ ២០១៥ បានជាង ៣០០០នាក់ ។ លោកវេជ្ជបណ្ឌិតបន្តទៀតថា ការសម្រេចចិត្តមកព្យាបាល នៅប្រទេសកម្ពុជានេះ គឺដោយសារនៅប្រទេសអាហ្វ្រិកអស្ថេរភាព មានការគម្រាមពីពួក ISIS។ លោកវេជ្ជបណ្ឌិតបានបញ្ជាក់ផងដែរថា ជំហ៊ានដំបូងក្នុងគម្រោងនេះ គឺមានរយៈពេលយូរ ដោយមានបង្រៀនជំនាញវះកាត់មុខមាត់ ដល់គ្រូពេទ្យនៅខេត្តពោធិ៍សាត់ និង រាជធានីភ្នំពេញ។ លោកវេជ្ជបណ្ឌិតបានបន្ថែមថា ក្នុងមួយឆ្នាំយើងអាចចុះមក ពី២ទៅ៣ដង ហើយក្នុងមួយដង ប្រើប្រាស់រយៈពេល ពី១សប្ដាហ៍ ទៅ២សប្តាហ៍ ដោយមានគ្រូពេទ្យបារាំងចំនួន ០៨នាក់។ ជាងនេះទៅទៀតសម្រាប់ប្រទេសកម្ពុជា ជាក់ស្តែងខេត្តពោធិ៍សាត់ គឺជាខេត្តមុនគេបង្អស់ ដែលសមាគមរបស់យើង សម្រេចចិត្តមកព្យាបាល ក្នុងរយៈពេល០៦ថ្ងៃ ចាប់ពីថ្ងៃទី៣០ ខែមេសា ដល់ថ្ងៃទី ០៥ ខែឧសភា ឆ្នាំ២០១៦ ក្រោយជំនួប និងទទួលបានការគាំទ្រទាំងស្រុងពី ម៉ៅ ធនិន អភិបាលខេត្តពោធិ៍សាត់ កាលពីដើមខែ កុម្ភៈ ឆ្នាំ ២០១៦កន្លងទៅ ។ លោកវេជ្ជបណ្ឌិត ខូយ ឌី ប្រធានមន្ទីរសុខាភិបាល និងលោកវេជ្ជបណ្ឌិត ច័ន្ទ សុខា ប្រធានមន្ទីរពេទ្យបង្អែកខេត្ត បានថ្លែងអំណរគុណ ដល់ក្រុមគ្រូពេទ្យមកពីប្រទេសបារាំង ដែលបានមកព្យាបាលជំងឺឆែបមាត់ ពកសាច់ ដុះសាច់ សំឡាកធំ និង ជើងខ្វេជាដើម ដោយឥតគិតថ្លៃ ជូនប្រជាពលរដ្ឋនៅខេត្តពោធិ៍សាត់នាពេលនេះ ។ គួរបញ្ជាក់ថា កាលពីថ្ងៃទី០៣ ខែកុម្ភៈ ឆ្នាំ២០១៦កន្លងទៅ នៅសាលប្រជុំសាលាខេត្តពោធិ៍សាត់ លោកវេជ្ជបណ្ឌិត Philippe Bellety បានជួបសម្តែងការគួរសម្យ ជាមួយ លោក ម៉ៅ ធនិន អភិបាលខេត្ត ដើម្បីទំនាក់ទំនងសុំផ្នែកមួយ នៃមន្ទីរពេទ្យបង្អែកខេត្ត សម្រាប់ធ្វើជាកន្លែងពិនិត្យ និង ព្យាបាលជំងឺខាងលើ៕	2016-05-03T01:24:00+07:00	freshnewsasia.com	https://m.freshnewsasia.com/index.php/en/localnews/23294-2016-05-02-11-44-00.html
cccf15f0-3251-497d-be57-1630d7c88c5e	អ្នកជំនិតលោក វណ្ណ មូលីវណ្ណ៖ លោកតាគ្រាន់តែរាកមួលធម្មតា គ្មានជំងឺឈឺថ្កាត់ធ្ងន់ធ្ងរនោះទេ	បន្ទាប់ពីមានព័ត៌មានតាមបណ្តាញសង្គម Facebook ថា លោកតា វណ្ណ មូលីវណ្ណ កំពុងស្ថិតនៅក្នុងមន្ទីរពេទ្យសង្រ្គោះបន្ទាន់ ដោយអាការៈជំងឺធ្ងន់ធ្ងរនោះ, នៅល្ងាចថ្ងៃនេះ លោក ជួង ឈឿន អ្នកជំនិតរបស់លោក វណ្ណ មូលីវណ្ណបានបញ្ជាក់ប្រាប់អង្គភាព Fresh News នៅមុននេះបន្តិចថា លោកតា វណ្ណ មូលីវណ្ណ គ្រាន់តែរាក មួលធម្មតា គ្មានជំងឺឈឺថ្កាត់ធ្ងន់ធ្ងរនោះទេ។ បច្ចុប្បន្នលោក វណ្ណ មូលីវណ្ណ ស្ថាបត្យករដ៏ល្បីល្បាញក្នុងប្រទេសកម្ពុជាកំពុងស្នាក់នៅ គេហដ្ឋានរបស់លោក ស្ថិតនៅក្បែរស្ពាននាគ សង្កាត់ស្លរក្រាម ក្រុងសៀមរាប ដោយសុខភាពធម្មតា មិនដូចការលើកឡើងនៅតាមបណ្តាញសង្គម Facebook នោះទេ។ លោក ជួង ឈឿនបានបញ្ជាក់យ៉ាងដូច្នោះថា ។ ការអះអាងរបស់ លោក ជួង ឈឿន អ្នកជំនិតរបស់លោក វណ្ណ មូលីវណ្ណ ស្ថាបត្យករដ៏ល្បីល្បាញក្នុប្រទេសកម្ពុជានៅពេលនេះ គឺក្រោយពីមានព័ត៌មានតាមបណ្តាញ សង្គម Facebook ផ្សព្វផ្សាយឲ្យដឹងថា លោក វណ្ណ មូលីវណ្ណ ឈឺជាទម្ងន់ កំពុងសង្រ្គោះបន្ទាន់នៅមន្ទីរពេទ្យ។ គួរបញ្ជាក់ថា លោក វណ្ណ មូលីវណ្ណ កើតនៅថ្ងៃទី២៣ ខែវិច្ឆិកា ឆ្នាំ១៩២៦ ស្រុករាម ខេត្តកំពត។ ស្នាដៃសំខាន់ៗរបស់លោក មានសាលសន្និសីទចតុមុខ អាគារគណៈរដ្ឋ មន្ត្រីនិងវិមានឯករាជ្យ លោកក៏បានគូរប្លង់វត្តអារាម និងស្ថានទូតខ្មែរនៅបរទេសជាច្រើនផងដែរ។ ក្រៅពីនោះ លោក វណ្ណ មូលីវណ្ណ បានរចនាសំណង់កីឡដ្ឋានជាតិដែលមានសមត្ថភាពផ្ទុកមនុស្ស ៦០០០០នាក់ ដោយគេឲ្យតម្លៃជាងគេបំផុតនៅទូទាំងអាស៊ីគ្នេយ៍។ កីឡដ្ឋានត្រូវបានសាងសងទៅដល់ មាត្រដ្ឋាន អូឡាំពិក គឺនៅតែជាកន្លែងជួបជុំដ៏ធំបំផុតនៅកម្ពុជា៕	2016-05-03T00:26:00+07:00	freshnewsasia.com	https://m.freshnewsasia.com/index.php/en/localnews/23286-2016-05-02-10-26-44.html
0e9089b6-e14d-467d-a53f-8e599a3f63d3	សមាគមគ្រូពេទ្យស្ម័គ្រចិត្តយុវជនសម្តេចតេជោ បានចុះពិនិត្យព្យាបាលជំងឺ ជូនប្រជាពលរដ្ឋដោយគិតថ្លៃ នៅខេត្តដំបងជាលើកទី០២	នៅចុងសប្តាហ៌នេះ ប្រជាពលរដ្ឋ២៤៦៥នាក់នៅ ស្រុកបាណន់ ខេត្តបាត់ដំបង បានទទួល សេវាចុះពិនិត្យព្យាបាលជម្ងឺ ជូនប្រជាពលរដ្ឋដោយគិតថ្លៃ ពីសំណាក់សមាគមគ្រូពេទ្យស្ម័គ្រចិត្ត យុវជនសម្តេចតេជោ ដែលកម្មវិធីនេះដឹកនាំដោយ លោកវេជ្ជបណ្ឌិត ស៊ូ ស៊ីផាណ្ណា ប្រធានប្រតិបត្តិសមាគមគ្រូពេទ្យស្ម័គ្រចិត្ត យុវជនសម្តេចតេជោ តំណាង លោក ហ៊ុន ម៉ាណែត និងលោកស្រី ព្រមទាំងមានការអញ្ជើញចូលរួម ពីអជ្ញាធរខេត្ត ស្រុក ក្រុមការងារចុះជួយស្រុក យុវជន សប្បុរសជនផងដែរ។ លោកវេជ្ជបណ្ឌិត ស៊ូ ស៊ីផាណ្ណា បានថ្លែងថា សមាគមគ្រូពេទ្យស្ម័គ្រចិត្តយុវជន សម្តេចតេជោត្រូវបានបង្កើតឡើង ក្រោមគំនិតផ្តួចផ្តើមរបស់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ដើម្បីផ្តល់ការពិនិត្យ និងព្យាបាលជម្ងឺផ្សេងៗ ជូនប្រជាពលរដ្ឋដោយឥតគិតថ្លៃ នៅតាមទីជនបទ នៅក្នុងប្រទេសកម្ពុជា ដោយមិនប្រកាន់និន្នាការនយោបាយ សាសនា អ្វីឡើយ។ ជាក់ស្តែងថ្ងៃនេះ ដោយមានការណែនាំរបស់ លោក ហ៊ុន ម៉ាណែត និងលោកស្រី បានស្នើឱ្យក្រុមវេជ្ជបណ្ឌិត និងនិស្សិតពេទ្យស្ម័គ្រចិត្តនៃសមាគមនេះ ចុះព្យាបាលជម្ងឺជូនប្រជាពលរដ្ឋ ដោយគិតថ្លៃនៅក្នុងស្រុក ស្រុកបាណន់នាពេលនេះ។ លោក ជាម ចន្ទសោភ័ណ អភិបាលរង នៃគណៈអភិបាលខេត្តបាត់ដំបង បានថ្លែងថា សកម្មភាពមនុស្សធម៌ដ៍ល្អប្រពៃ របស់សមាគមគ្រូពេទ្យស្ម័គ្រចិត្ត យុវជនសម្តេចតេជោ នៅក្នុងទឹកដីខេត្តបាត់ដំបងនាថ្ងៃនេះគឺ សបញ្ជាក់ឱ្យឃើញច្បាស់ពីការយកចិត្តទុកដាក់ គិតគូរដល់ជីវភាពរស់នៅ និងតម្រូវការជាក់ស្តែងរបស់ប្រជាពលរដ្ឋ នៅក្នុងមូលដ្ឋានស្រុកបាណន់ ក៍ដូចជាប្រជាជននៅទូទាំងប្រទេស របស់សម្តេចតេជោ ហ៊ុន សែន ប្រមុខរាជរដ្ឋាភិបាលកម្ពុជា។ លើសពីនេះក្រុមវេជ្ជបណ្ឌិត និងនិស្សិតពេទ្យស្ម័គ្រចិត្ត បានធ្វើឱ្យប្រជាពលរដ្ឋមានភាពសប្បាយរីករាយ និងស្និទ្ធស្នាលក្រៃលែងតាមរយៈភាពរួសរាយរាក់ទាក់ និងការព្យាបាលដោយចិត្តទុកដាក់ខ្ពស់ ចំពោះពួកគាត់។ ជាមួយគ្នានេះ ប្រជាពលរដ្ឋដែលបានពិនិត្យ និងព្យាបាលជម្ងឺ ក៍បានបង្ហាញអារម្មណ៍សប្បាយរីករាយ និងថ្លែងអំណរគុណចំពោះសកម្មភាពមនុស្សធម៌ ដ៍ល្អប្រពៃរបស់សមាគមគ្រូពេទ្យស្ម័គ្រចិត្តយុវជន សម្តេចតេជោដែលបានយកចិត្តទុកដាក់ ចំពោះសុខទុក្ខរបស់ពួកគាត់។ នៅក្នុងបេសកកម្មមនុស្សធម៌ សមាគមគ្រូពេទ្យស្ម័គ្រចិត្តយុវជនសម្តេចតេជោ ប្រជាពលរដ្ឋតាមនាពេលនេះ ក៍មានការចូលរួមសហការពីសំណាក់ អង្គការដែគូរផងដែរ។ សូមញ្ជាក់ថា នេះគឺជាលើកទី០២ហើយ ដែលសមាគមគ្រូពេទ្យស្ម័គ្រចិត្តយុវជន សម្តេចតេជោចុះព្យាបាលប្រជាពលរដ្ឋ នៅលើទឹកដីបាត់ដំបងដែលលើកទី១ បានចុះពិនិត្យព្យាបាលប្រជាពលរដ្ឋ ដោយឥតគិតថ្លៃបានចំនួនជាង១៨០៣នាក់ និងចុះពិនិត្យព្យាបាល ជំងឺទូទៅ ជំងឺរោគស្រ្តី ពិនិត្យអេកូបេះដូង ជំងឺមាត់ធ្មេញ ច្រមុះត្រចៀកបំពង់ក វះកាត់តូច និងពិនិត្យឈាមដោយឥតគិតថ្លៃ នៅស្រុកបាណន់បានចំនួន២៤៦៥នាក់៕	2016-05-01T22:50:00+07:00	freshnewsasia.com	https://m.freshnewsasia.com/index.php/en/localnews/23211-2016-05-01-10-17-19.html
bccf1566-5b83-4042-ae04-b1d8a5659f44	សមាគមហេម៉ូហ្វីលា ទទូចឲ្យបង្កើតមជ្ឈមណ្ឌល ព្យាបាលអ្នកជំងឺឈាមកម្រកក សម្រាប់អ្នកមានអាយុ១៦ឆ្នាំឡើងទៅ	លោក សែម សុខបញ្ញា ប្រធានសមាគមហេម៉ូហ្វីលា បានទទូចឲ្យ មន្ទីរពេទ្យមិត្តភាពខ្មែរ-សូវៀត បង្កើតមជ្ឈមណ្ឌលទទួលព្យាបាល អ្នកជំងឺហេម៉ូហ្វីលា (ជំងឺហូរឈាមកម្រកក) សម្រាប់អ្នកមានអាយុ១៦ឆ្នាំឡើងទៅ ដើម្បីផ្តល់ឱកាសឲ្យអ្នកមានជំងឺនេះ អាចទទួលបានការព្យាបាលល្អប្រសើរជាងមុន។ លោកថា បច្ចុប្បន្ននៅកម្ពុជា មានតែមន្ទីរពេទ្យពីរប៉ុណ្ណោះ ដែលទទួលព្យាបាលអ្នកជំងឺហេម៉ូហ្វីលា ប៉ុន្តែការព្យាបាលនេះ សម្រាប់តែកុមារមានអាយុក្រោម១៦ឆ្នាំប៉ុណ្ណោះ។ ការស្នើរបស់ លោក សែម សុខបញ្ញា បានធ្វើឡើងក្រោយពីសង្កេតឃើញថា បច្ចុប្បន្ននេះ អ្នកជំងឺហេម៉ូហ្វីលាដែលមានអាយុលើស១៦ឆ្នាំ មានការពិបាកស្វែងរកកន្លែងព្យាបាល ពីព្រោះមន្ទីរពេទ្យភាគច្រើន មិនផ្តល់សេវាសម្រាប់អ្នកជំងឺហេម៉ូហ្វីលា។ ម្យ៉ាងវិញទៀត វេជ្ជបណ្ឌិតមានជំនាញព្យាបាលជំងឺហូរឈាមនេះ នៅមានកំរិត ពោលគឺនៅ ទូទាំងប្រទេសមានតែវេជ្ជបណ្ឌិតបីរូបប៉ុណ្ណោះ ហើយមានមន្ទីរពេទ្យកុមារចំនួនពីរ (មន្ទីរពេទ្យកុមារជាតិនៅភ្នំពេញ និងមន្ទីរពេទ្យអង្គរ នៅខេត្ត សៀមរាប) ហើយកន្លែង វិនិច្ឆ័យ ចំនួន៣កន្លែងផងដែរ។ នេះបើតាមការលើកឡើងរបស់លោក សែម សុខបញ្ញា ប្រធានសមាគមហេម៉ូហ្វីលានៅពេល បើកទិវាហេម៉ូហ្វីលាពិភព លោក ឆ្នាំ ២០១៦ ក្រោមប្រធានបទ «ស្វែងរកការគាំទ្រដើម្បី បាននូវការព្យាបាលកាន់តែប្រសើរឡើង» នាព្រឹកថ្ងៃទី៣០ ខែមេសា ឆ្នាំ២០១៦ នៅក្លឹបយុវជនអន្តរជាតិ។ លោក សែម សុខា រដ្ឋលេខាធិកាក្រសួងសង្គមកិច្ច អតីតយុទ្ធជន និងយុវនីតិសម្បទា បានឲ្យដឹងថា ជំងឺ ហេម៉ូ ហ្វីលា (ជំងឺហូរឈាមរឺជំងឺកម្រកក) មិនមានថ្នាំព្យាបាលនោះទេ ៧០ភាគរយនៃអ្នកជំងឺនេះ គឺកើតឡើងពីតំណរពូជ ដែលកើតចេញពីឱពុកម្តាយ ជាពិសេសគឺម្តាយ ជាអ្នកផ្ទុកជំងឺនេះមកឲ្យកូន ហើយភាគច្រើនកើតលើមនុស្សប្រុស ចំណែកកូនស្រីជាអ្នកផ្ទុកជំងឺឆ្លងបន្តទៅទៀត ចំណែក៣០ភាគរយទៀតគឺកើតឡើងដោយឯកឯង។ លោក សែម សុខា ថា ។ ។ នេះគឺជាការលើកឡើងរបស់ លោក ខុន សុភឹន តំណាងក្លឹបកីឡាយុវជនអន្តរជាតិ។ លោកបន្តថា នេះជាលើកទីមួយហើយ ដែលក្លឹបកីឡាយុវជនអន្តរជាតិ បានចូលរួមសហការការងារជាមួយ សមាគមហេម៉ូហ្វីលា (ជំងឺហូរឈាមរឺជំងឺកម្រកក ដោយសារតែ លោក ចង់ចូលរួមជួយដល់ ការងារសង្គម ជាពិសេស គឺដើម្បីផ្សព្វផ្សាយពីជំងឺកម្រកកនេះ ទៅកាន់ប្រជាពលរដ្ឋឲ្យបានទូលាយថែមទៀត។ លោក ខុន សុភឹន បានបញ្ជាក់ថា ក្លឹបយុវជនអន្តរជាតិ នឹងបន្តចូលរួមគ្រប់សកម្មភាពណា ដែលជួយដល់សង្គមបើមាននៅពេលក្រោយៗទៀត។ គួរបញ្ជាក់ថា សមាគមហេម៉ូហ្វីលា នៅព្រឹកថ្ងៃទី៣០ ខែមេសា ឆ្នាំ២០១៦នេះ បានរៀបចំទិវាហេម៉ូហ្វីលាពិភពលោកឆ្នាំ២០១៦ ក្រោមប្រធានបទ «ស្វែងរកការគាំទ្រ ដើម្បីបាននូវការព្យាបាលកាន់តែប្រសើរឡើង»។ទិវានេះ មានការចូលរួមពី លោក សែម សុខា រដ្ឋលេខាធិកាក្រសួងសង្គមកិច្ច អតីតយុទ្ធជន និងយុវនីតិសម្បទា លោក សែម សុខបញ្ញា ប្រធានសមាគមហេម៉ូហ្វីលា លោក ញ៉ឹប ធីនាយកអង្គការ CDMD លោក ដេវីត ខឺតធីស ទីប្រឹក្សាដាក់បញ្ចូលពិការភាពនៃអង្គការ Light For the world លោក ខុន សុភឹន តំណាងក្លឹបកីឡាយុវជនអន្តរជាតិ លោក ផន ហៀប តំណាងសមាគមព្យាបាលដោយចេតនា និងក្រុមគ្រួសាររបស់កុមារៗកើតជំងឺហេម៉ូហ្វីលាជាច្រើននាក់ទៀត។ កាលពីថ្ងៃទី១៨ ខែមេសា ឆ្នាំ២០១៥ សមាគមហេម៉ូហ្វីលាបានរៀបចំទិវាហេម៉ូហ្វីលា ពិភពលោកឆ្នាំ២០១៥ ដោយផ្តោតសំខាន់លើប្រធានបទ «កសាងការគាំទ្រផ្តើមពី គ្រួសារមួយ» ចូលរួមពីសមាជិកសមាជិកាសមាគមហេម៉ូហ្វីលាកម្ពុជា តមណាងអង្គការជាតិ តំណាងក្រុមហ៊ុន ក្រុមអ្នកសារព័ត៌មាន សមាគមអ្នករត់ស៊ីក្លូកម្ពុជា គ្រួសារ និងបងប្អូនអ្នកជំងឺហេម៉ូហ្វីលា សរុបចំនួន៧០នាក់ នៅមុខវត្តបុទុមវត្តី ដោយជិះស៊ីក្លូដើម្បីផ្សព្វផ្សាយជំងឺនេះ៕	2016-04-30T21:24:00+07:00	freshnewsasia.com	https://m.freshnewsasia.com/index.php/en/localnews/23152-2016-04-30-08-23-53.html
916a7464-4400-4a29-96d5-329d76501c9d	មនុស្ស១១នាក់នៅខេត្តកំពង់ឆ្នាំងសង្ស័យពុលនំបញ្ចុក	មន្ត្រីជំនាញសុខាភិបាលកំពុងវិភាគលើសរសៃនំបញ្ចុក បន្លែ និងគ្រឿងទេសសម្រាប់ស្លទឹកនំបញ្ចុក ដែលគេសង្ស័យថា ជាមូលហេតុនាំឲ្យមនុស្សក្មេងចាស់ចំនួន ១១នាក់ នៅស្រុករលាប្អៀរ ខេត្តកំពង់ឆ្នាំង មានអាការៈពុលធ្ងន់ធ្ងរ។ មន្ត្រីសុខាភិបាលបានអំពាវនាវឲ្យពលរដ្ឋគ្រប់រូបបង្កើនការប្រុងប្រយ័ត្នខ្ពស់ចំពោះចំណីអាហារដែលគ្មានអនាម័យ ឬខូចគុណភាព។ មនុស្សចាស់ ៦នាក់ និងក្មេង ៥នាក់ រស់នៅភូមិព្រែកសាលា នៃឃុំទឹកហូត បានធូរស្បើយពីការពុលវិញហើយ នៅថ្ងៃទី៣០ ខែមេសា បន្ទាប់ពីសម្រាកព្យាបាលនៅក្នុងបន្ទប់សង្គ្រោះបន្ទាន់ នៃមន្ទីរពេទ្យបង្អែកខេត្តកំពង់ឆ្នាំង មួយយប់។ ក្រុមពលរដ្ឋថា ពួកគាត់មានអាការៈរាករូស និងក្មេងក្អួតធ្លាក់ឈាម ក្រោយពីបរិភោគនំបញ្ចុកដែលទិញពីផ្សារកំពង់ប្រាសាទ មកធ្វើទឹកសម្លហូបជាលក្ខណៈគ្រួសារ។ អ្នកជំងឺម្នាក់គឺលោកស្រី រួម សុខា មានប្រសាសន៍ថា នៅម៉ោងជិតបីរសៀលរូបគាត់ និងសាច់ញាតិផ្សេងទៀត បាននាំគ្នាធ្វើទឹកសម្ល ដើម្បីញាំជាមួយនំបញ្ចុកចែកបងប្អូន និងហូបជុំគ្នានៅផ្ទះឈ្មោះ ផាក សុខជា។ ក្រោយពីបរិភោគ គឺនៅម៉ោងប្រមាណ ៤រសៀល ស្រាប់តែមនុស្សក្មេងចាស់មានអាការពុលជាបន្តបន្ទាប់ ហើយខ្លះបានរត់ទៅពេទ្យឯកជន មុននឹងឡានពេទ្យដឹកមកសង្គ្រោះនៅមន្ទីរពេទ្យបង្អែកខេត្ត៖ ។ ចំណែកអ្នកជំងឺវ័យ ៧៤ឆ្នាំ ដៃម្ខាងកំពុងបន្តោងសេរ៉ូម នៅលើគ្រែពេទ្យក្បែរចៅដែលមានអាការៈពុលដែរនោះ គឺលោកស្រី យូ គង់ ថារូបគាត់ស្ទើររាងចាលឈប់បរិភោគនំបញ្ចុក និងប្រាប់ទៅសាច់ញាតិឲ្យឈប់ទិញនំបញ្ចុកពីតាមផ្សារដែលមិនដឹងពីការធ្វើច្បាស់លាស់៖ ។ ទាក់ទងបញ្ហានេះប្រធានមន្ទីរពេទ្យបង្អែកខេត្តកំពង់ឆ្នាំង លោកវេជ្ជបណ្ឌិត សូរិនទី រាវុឌ្ឍី ថ្លែងថា គ្រូពេទ្យបានធ្វើរោគវិនិច្ឆ័យលើក្រុមអ្នកជំងឺថា ជាករណីពុលចំណីអាហារ ប៉ុន្តែមិនទាន់ប្រាកដថាចំណីអ្វី ឬមានសារធាតុដែលបង្កឲ្យពុលនោះទេ។ លោកថា មន្ត្រីជំនាញឧស្សាហកម្ម និងក្រុមគ្រូពេទ្យ កំពុងប្រមូលសំណាកដែលសង្ស័យថា មានសារធាតុពុលទៅវិភាគ ប៉ុន្តែថា ទទួលបានលទ្ធផលថ្ងៃណាទេ៖ ។ លោកវេជ្ជបណ្ឌិតបន្ថែមថា អ្នកជំងឺភាគច្រើនបានធូរស្បើយ ប៉ុន្តែគ្រូពេទ្យចង់ឲ្យអ្នកជំងឺបន្តសម្រាកសិន ដើម្បីឲ្យសុខភាពវិលទៅដូចដើមវិញ ហើយពួកគាត់អាចចេញពីពេទ្យនៅថ្ងៃទី១ ខែឧសភា៕	2016-04-30T17:10:00+07:00	rfa.org	https://www.rfa.org/khmer/news/health/11people-sick-after-ate-khmer-noodle-04302016055500.html
5d3f0fcd-b6a9-4a13-9159-dff12441176d	រដ្ឋមន្ត្រីក្រសួងអប់រំ ហង់ ជួនណារ៉ុន ចេញសេចក្តីណែនាំឲ្យបុគ្គលិកអប់រំ សិស្សានុសិស្សទាំងអស់ថែរក្សាសុខភាព និងបង្ការជំងឺផ្សេងៗក្នុងរដូវក្តៅ	រដ្ឋមន្ត្រីក្រសួងអប់រំ យុវជន និងកីឡា បានចេញសេចក្តីណែនាំមួយ ដោយជំរុញឲ្យគណៈគ្រប់គ្រងគ្រឹះស្ថានសិក្សាសាធារណៈ និងឯកជនទាំងអស់ ត្រូវណែនាំដល់បុគ្គលិកអប់រំ ព្រមទាំងសិស្សានុសិស្ស ទាំងអស់ឲ្យអនុវត្តនូវវិធានការងាយៗ ក្នុងការថែទាំសុខភាព និងបង្ការពីជំងឺផ្សេងៗ ដើម្បីការពារសុខភាព និងបង្ការពីជំងឺផ្សេងៗ ដែលអាចកើតមានឡើងដោយសារ អាកាសធាតុក្តៅខ្លាំងកំពុងកើតមានឡើង ក្នុងប្រទេសកម្ពុជានាពេលបច្ចុប្បន្ន។ សេចក្តីណែនាំរបស់ក្រសួងអប់រំ បានបញ្ជាក់ថា វិធីថែរក្សាសុខភាពទាំងនោះរួមមាន៖ ត្រូវមានអនាម័យល្អ ពិសាទឹកឲ្យបានញឹកញាប់ នៅពេលស្ថិតនៅក្រោមកម្ដៅខ្លាំង ត្រូវបើកទ្វារ បង្អួចបន្ទប់រៀន ឲ្យបានស្រឡះល្អ និងបន្តដាំ និងថែរក្សាដើមឈើដែលមានស្រាប់ក្នុងបរិវេណសាលា ដើម្បីយកម្លប់ និងកាត់បន្ថយកម្ដៅជាដើម៕	2016-04-29T15:56:00+07:00	freshnewsasia.com	https://m.freshnewsasia.com/index.php/en/localnews/23042-2016-04-29-02-13-44.html
32cee5ed-d38d-4253-9cf0-8b07148cb9fd	មន្ត្រីកាំកុងត្រូលខេត្តព្រះសីហនុបន្តចុះអប់រំកុមារនៅតាមសាលាអំពីសុវត្ថិភាពចំណីអាហារ	មន្ត្រីជំនាញស្ថាប័នកាំកុងត្រូលសាខាខេត្តព្រះសីហនុ បន្តបើកយុទ្ធនាការចុះអប់រំកុមារតូចៗ នៅតាមសាលាមួយចំនួនដើម្បីបញ្ជ្រាបការយល់ដឹងពីគុណភាពនៃការជ្រើសយកនំចំណី ឬភេសជ្ជៈគ្រប់ប្រភេទដែលមានគុណភាពមកទទួលទាន។ មន្ត្រីទាំងនេះ ក៏អំពាវនាវដល់គ្រូបង្រៀន និងអាណាព្យាបាលនៅទូទាំងប្រទេសឲ្យចូលរួមពិនិត្យ និងផ្សព្វផ្សាយបន្តដល់កុមារតូចៗ នៅផ្ទះត្រូវពិនិត្យមើលនំចំណីផ្សេងៗ ឲ្យមានស្លាកសញ្ញា និងកាលបរិច្ឆេទនៃការប្រើប្រាស់ឲ្យបានត្រឹមត្រូវ មុននឹងជ្រើសយកទៅទទួលទាន។ អនុប្រធានសាខាកាំកុងត្រូលខេត្តព្រះសីហនុ ជា ប៉ិច ដែលដឹកនាំក្រុមការងារស្ថាប័ននេះ ចុះផ្ដល់ការអប់រំដល់កុមារតូចៗ និងគ្រូបង្រៀននៅសាលាបឋមសិក្សា ទំនប់រលកថ្មី ស្រុកស្ទឹងហាវ ខេត្តព្រះសីហនុ កាលពីថ្ងៃអង្គា ទី២៦ ខែមេសា ដើម្បីជ្រើសរើសនំចំណីណាដែលមានសុវត្ថិភាពសម្រាប់បរិភោគប្រចាំថ្ងៃ។ លោករំពឹងថា តាមរយៈមន្ត្រីជំនាញស្ថាប័នកាំកុងត្រូល ចុះអប់រំដល់កុមារតូចៗ នៅតាមសាលានឹងអាចជួយឲ្យកុមារតូចៗ បន្តផ្សព្វផ្សាយបានទូលំទូលាយដល់កុមារផ្សេងទៀតដែលនៅតាមផ្ទះដែរ។ លោក ជា ប៉ិច បន្ថែមថា ទំនិញគ្រប់ប្រភេទមុខដែលវេចខ្ចប់មិនបានល្អ គ្មានស្លាកសញ្ញាត្រឹមត្រូវ គ្មានចុះទីតាំងផលិត ឬក្រុមហ៊ុនឲ្យបានត្រឹមត្រូវ និងហួសកាលកំណត់ប្រើប្រាស់ជាដើម ត្រូវហាមដាច់ខាតមិនឲ្យយកមកប្រើប្រាស់ ឬទទួលទានទេ ព្រោះនាំឲ្យប៉ះពាល់ដល់សុខភាពធ្ងន់ធ្ងរ៖ ។ កុមារតូចៗ រៀននៅសាលាបឋមសិក្សាទំនប់រលកថ្មី មានចំនួនជិត ៨០០នាក់ ដែលចូលរួមស្ដាប់ការបង្ហាញរបស់មន្ត្រីជំនាញស្ថាប័នកាំកុងត្រូល។ ពួកគេហាក់មានការចាប់អារម្មណ៍អំពីការអប់រំទាក់ទងការជ្រើសយកនំចំណី ដប ឬកំប៉ុងក្រពឹត និងគ្រឿងអាហារកំប៉ុងគ្រប់ប្រភេទ ដែលហួសគុណភាពគ្មានស្លាកសញ្ញាត្រឹមត្រូវ និងលើសថ្ងៃប្រើប្រាស់ជាដើម។ នាយករងសាលាបឋមសិក្សាទំនប់រលកថ្មី ស្រុកស្ទឹងហាវ ខេត្តព្រះសីហនុ លោក ខៀវ សុខា បានស្វាគមន៍មន្ត្រីជំនាញស្ថាប័នកាំកុងត្រូលដែលជ្រើសយកសាលានេះ ផ្ដល់ការអប់រំដល់កុមារតូចៗ ឲ្យបានយល់ដឹងពីការជ្រើសយកនំចំណី និងអាហារហូបចុកឲ្យមានគុណភាពដើម្បីរក្សាសុខភាព។ លោកអំពាវនាវដល់អាណាព្យាបាល ពិសេសលោកគ្រូអ្នកគ្រូនៅទូទាំងប្រទេស ត្រូវចូលរួមសហការជាមួយមន្ត្រីជំនាញកាំកុងត្រូល ដើម្បីសុខភាពកុមារ និងប្រជាពលរដ្ឋទូទៅរស់នៅមានសុខភាពល្អ។ លោក ខៀវ សុខា ក៏ស្នើដល់មន្ត្រីកាំកុងត្រូល ខេត្តព្រះសីហនុ ត្រូវបន្តការងារចុះអប់រំអំពីសុខភាពចំណីអាហារនេះ ឲ្យបានទូលំទូលាយ និងជាប្រចាំ ជូនដល់កុមារតូចៗ នៅតាមសាលានានា ថែមទៀតនាថ្ងៃខាងមុខ៖ ។ អនុប្រធានកាំកុងត្រូលសាខាខេត្តព្រះសីហនុ លោក ជា ប៉ិច បានឲ្យដឹងថា ប្រសិនបើអាណាព្យាបាល ឬអ្នកជាប់ពាក់ព័ន្ធណាមួយសង្ស័យពុលចំណីអាហារ ឬក៏ទីតាំងស្លក់គ្រឿងហូបចុកដែលលើសកាលបរិច្ឆេទប្រើប្រាស់ និងវេចខ្ចប់មិនបានត្រឹមត្រូវជាដើម ត្រូវផ្ដល់ព័ត៌មានមកកាន់ស្ថាប័នកាំកុងត្រូលឈានដល់ចុះពិនិត្យជាក់ស្ដែងដល់ទីតាំងទាំងនោះឲ្យបានទាន់ពេលវេលា។ មន្ត្រីសង្គមស៊ីវិលមួយចំនួន នាខេត្តព្រះសីហនុ បានគាំទ្រសកម្មភាពរបស់មន្ត្រីស្ថាប័នកាំកុងត្រូលខេត្តព្រះសីហនុ ដោយចាត់ទុកថា សកម្មភាពចុះអប់រំអំពីការជ្រើសយកចំណីអាហារដល់កុមារតូចៗ នៅតាមសាលានានា ហើយសំណូមពរឲ្យធ្វើសកម្មភាពនេះឲ្យបានជាប្រចាំ៕	2016-04-27T14:30:00+07:00	rfa.org	https://www.rfa.org/khmer/news/health/kids-educated-on-food-safety-04272016032013.html
8e280701-5fa7-4ee5-a273-fdf365fb761b	ក្រសួងសុខាភិបាល ចេញប្រកាសស្តីពីការបង្ការជំងឺបណ្តាលមកពីអាកាសធាតុក្តៅខ្លាំង ពិសេសកុមារនិងមនុស្សចាស់	ក្រសួងសុខាភិបាល នៅថ្ងៃទី២៦ ខែមេសានេះ បានចេញសេចក្តីប្រកាសព័ត៌មានមួយ ស្តីពីការបង្ការជំងឺដែលបណ្តាលមកពីអាកាសធាតុក្តៅខ្លាំង ដូចជាជំងឺបេះដូង និងសួត រួមទាំងជំងឺឆ្លងផ្សេងៗទៀត ដូចជាជំងឺរាករូស ជំងឺកង្វះចំណីអហារ បញ្ហាផ្លូវចិត្តពិសេស ជំងឺតាងតឹងអារម្មណ៍ជាដើម។ សេចក្តីប្រកាសព័ត៌មានរបស់ក្រសួងសុខាភិបាល បានអំពាវនាវដល់ប្រជាពលរដ្ឋទូទៅ ត្រូវមានការប្រុងប្រយ័ត្នខ្ពស់ ពីបញ្ហាសុខភាពផ្ទាល់ខ្លួន និងក្រុមគ្រួសារ ពិសេសសុខភាពកុមារ និងជនចាស់ជរា។ ជាមួយគ្នានេះ ក្រសួងសុខាភិបាលក៏បានបង្ហាញនូវវិធីទប់ស្កាត់ និងបង្ការជំងឺនានា ដែលកើតមានឡើងក្នុងពេលកម្ពុជា កំពុងតែមាននូវអាកាសធាតុក្តៅផងដែរ៕	2016-04-26T22:25:00+07:00	freshnewsasia.com	https://m.freshnewsasia.com/index.php/en/localnews/22828-2016-04-26-08-30-59.html
65a98061-2094-47c3-9f5f-a5e93241d389	យុវជនម្នាក់ ដោយសារជំងឺប្រចាំកាយ ធ្វើទុក្ខខ្លាំងពេកចង-ក ធ្វើអត្តឃាត	បុរសម្នាក់ត្រូវបានបងប្អូនប្រទះឃើញ ចងកធ្វើអត្តឃាត និងធ្នឹមផ្ទះស្លាប់យ៉ាងអាណោចអាធម៌ ដោយសារមានជំងឺរ៉ាំរ៉ៃ ប្រចាំកាយធ្វើទុក្ខខ្លាំងពេក។ ហេតុការណ៍នេះ បានភ្ញាក់ផ្អើល ឡើងនៅម៉ោង១០៖៣០នាទីព្រឹកថ្ងៃទី២៦ ខែមេសា ឆ្នាំ២០១៦ត្រង់ចំណុចក្នុងផ្ទះជនរងគ្រោះ ស្ថិតនៅភូមិរ៉ា សង្កាត់ផ្ទះព្រៃ ក្រុង ខេត្តពោធិ៍សាត់។ សមត្ថកិច្ចប្រាប់ថា ជនរងគ្រោះដែលមានជម្ងឺរ៉ាំរ៉ៃ សម្រេចចិត្តចងកសម្លាប់ខ្លួនឈ្មោះ កង មិថុនា អាយុ២៥ឆ្នាំ រស់នៅភូមិឃុំកើតហេតុខាងលើ។ សមត្តកិច្ចបានបញ្ជាក់ថា យុវជនដែលស្លាប់ខាងលើ ពិតជា កើតឡើងដោយសារចងកប្រាកដមែន។ ក្រោយពីពិនិត្យនិងធ្វើកោសល្យវិច័យ សមត្ថកិច្ចបានប្រគល់សពយុវជនខាងលើ ទៅឲ្យក្រុមគ្រួសារ ដើម្បីយកសពទៅធ្វើបុណ្យតាមប្រពៃណី៕	2016-04-26T21:49:00+07:00	freshnewsasia.com	https://m.freshnewsasia.com/index.php/en/localnews/22820-2016-04-26-09-13-07.html
e95e5099-6235-4b99-9228-32e27fecba84	លោករដ្ឋមន្ត្រី ម៉ម ប៊ុនហេង ចុះសួរសុខទុក្ខអ្នកជំងឺ និងមន្ត្រីបុគ្គលិកសុខាភិបាល នៅមន្ទីរពេទ្យបង្អែកខេត្តប៉ៃលិន	នៅព្រឹកថ្ងៃទី២៥ ខែមេសា ឆ្នាំ២០១៦នេះ លោកវេជ្ជបណ្ឌិត ម៉ម ប៊ុនហេង រដ្ឋមន្រ្តីក្រសួងសុខាភិបាល និងលោកអភិបាលខេត្តប៉ៃលិន បានអញ្ជើញចុះសួរសុខទុក្ខអ្នកជំងឺ និងមន្រ្តីបុគ្គលិកសុខាភិបាល ក្នុងមន្ទីរពេទ្យបង្អែកខេត្តប៉ៃលិន។ ក្នុងឱកាសនោះ លោករដ្ឋមន្រ្តីបានលើកសរសើរដល់មន្រី្ត និងបុគ្គលិកសុខាភិបាលទាំងអស់ ដែលបានខិតខំបំពេញភារកិច្ចបំរើសេវាសុខភាព ដល់ប្រជាជនប្រកបដោយគុណភាព និងក្រមសីលធម៌ខ្ពស់។ លោករដ្ឋមន្រ្តីបានលើកទឹកចិត្ត និង សំណូមពរឲ្យបុគ្គលិក និង មន្រ្តីសុខាភិបាលទាំងអស់បន្តខិតខំប្រឹងប្រែង ផ្តល់សេវាជូនប្រជាពលរដ្ឋ ប្រកបដោយភាពទទួលខុសត្រូវខ្ពស់។ ជាពិសេសគឺត្រូវខិតខំបង្កើននូវចំណេះដឹង និង ចំណេះធ្វើរបស់ខ្លួនតាមរយ:ការបណ្តុះបណ្តាលបន្តថែមទៀត។ បន្ទាប់មក លោករដ្ឋមន្រ្តីក៏បានអញ្ជើញចុះសាកសួរសុខទុក្ខ អ្នកជំងឺដែលកំពុងសម្រាកព្យាបាល នៅក្នុងមន្ទីរពេទ្យបង្អែកខេត្តប៉ៃលិនផងដែរ៕	2016-04-25T16:06:00+07:00	freshnewsasia.com	https://m.freshnewsasia.com/index.php/en/localnews/22688-2016-04-25-02-06-22.html
d85a4d3e-aea9-43f8-9256-76d14eff5c45	រឿងអាស្រូវស្នេហ៍កំពុងធ្វើឲ្យលោក កឹម សុខា វ័ណ្ឌកកាន់តែខ្លាំង ស្រីមុំ និង សុវណ្ណថា ប្តឹងទារសំណងជំងឺចិត្ត១លាន ៣០ម៉ឺនដុល្លារអាមេរិក (Video Inside)	ទីបំផុតរឿងអាស្រូវស្នេហាក្រៅផ្ទះរបស់លោក កឹម សុខា អនុប្រធានគណបក្សសង្រ្គោះជាតិ កំពុងចងរឹតលោក កឹម សុខា ដូចចំណងរឹតនុំអន្សមជ្រូក បន្ទាប់ពីខ្សែអាត់សំឡេង នៃរឿងអាស្រូវស្នេហា ត្រូវបានតួអង្គស្រី គឺកញ្ញា ខុម ច័ន្ទតារាទី ហៅស្រីមុំ សារភាពទទួលស្គាល់ការពិតថា សំឡេងសន្ទនាដែលបែកធ្លាយ គឺជាសំឡេងសន្ទនារវាងកញ្ញា និង លោក កឹម សុខា។ លោក កឹម សុខា ត្រូវបានកញ្ញា ស្រីមុំ និង ធី សុវណ្ណថា រួមគ្នាប្តឹងទាមទារសំណងជំងឺចិត្តសរុបប្រមាណ ១លាន និង៣០ម៉ឺនដុល្លារអាមេរិក។ សុវណ្ណថា បានទាមទារឲ្យតុលាការលក់អចលនទ្រព្យលោក កឹម សុខា ដើម្បីយកលុយសងជំងឺចិត្តកញ្ញា ហើយកញ្ញា នឹងយកលុយទាំងអស់នោះទៅជួយដល់កុមារកំព្រា។ កាលពីថ្ងៃទី១៩ ខែមេសា ឆ្នាំ២០១៦កន្លងទៅ នៅចំពោះមុខ លោក សៀង សុខ ព្រះរាជអាជ្ញារងសាលាដំបូងរាជធានីភ្នំពេញ កញ្ញា ខុម ច័ន្ទតារាទី ដែលជានារីកំណាន់ចិត្តម្នាក់ ក្នុងចំណោមនារីកំណាន់ចិត្តជាច្រើននាក់ របស់លោក កឹម សុខា បានសារភាពអស់ហើយ ដោយទទួលស្គាល់នូវសារសំឡេងសន្ទនា ដែលបានបែកធ្លាយ ហើយក៏បានទទួលស្គាល់ពីទំនាក់ទំនងស្នេហារវាងកញ្ញា និង លោក កឹម សុខា។ មិនត្រឹមតែសារភាពទទួលស្គាល់នូវការពិតនោះទេ ស្រីមុំ ក៏បានសម្រេចប្តឹងបកទៅលោក កឹម សុខា និងបក្ខពួក រួមជាមួយជនដទៃទៀត ដោយទាមទារសំណងជំងឺចិត្ត ៣០ម៉ឺនដុល្លារ ដើម្បីសងថ្លៃ ខូចខាតកេរ្តិ៍ឈ្មោះ កិត្តិយស និងភាពថ្លៃថ្នូររបស់កញ្ញា។ ក្នុងពាក្យបណ្តឹងដាក់ទៅកាន់អយ្យការអមសាលាដំបូងរាជធានីភ្នំពេញ ដែល Fresh News ទទួលបាននៅយប់រំលងអាធ្រាត្រចូលថ្ងៃទី២៣ ខែមេសា ឆ្នាំ២០១៦ កញ្ញា ស្រីមុំ បានគូសបញ្ជាក់ថា ព្រោះតែរឿងអាស្រូវស្នេហ៍ដែលត្រូវបានគេទម្លាយលើ Facebook «រឿងពិត CNRP» នោះ បានធ្វើឲ្យកញ្ញខូចខាតកិត្តិយសសេចក្តីថ្លៃថ្នូរយ៉ាងធ្ងន់ធ្ងរ ដោយសារលោក កឹម សុខាបានសន្យាផ្តល់ប្រាក់ ៣ពាន់ដុល្លារអាមេរិក សន្យាទិញផ្ទះ និង ទិញរបស់របរដែលកញ្ញាត្រូវការ ហើយបានសន្យាបើកមុខរបរឲ្យកញ្ញាថែមទៀតផង។ល។ ស្រីមុំ បានបញ្ជាក់នៅក្នុងពាក្យបណ្តឹងនោះទៀតថា រហូតមកដល់ពេលនេះ លោក កឹម សុខា មិនបានប្រគល់អ្វីឲ្យរួបនាងនោះឡើយ។ ស្រីមុំ បន្តថា ទង្វើរបស់លោកកឹម សុខា បានធ្វើឲ្យកញ្ញា ត្រូវបាត់បង់កិត្តិយសសេចក្តីថ្លៃថ្នូរ ខាតបង់ពេលវេលា បាត់ការងារ ខាតបង់សេដ្ឋកិច្ចគ្រួសារ ដែលកញ្ញាជាបង្គោលគ្រួសារ ខណៈដែលពេលនេះកញ្ញាមិនអាច ចេញដើរទៅណាមកណាបានដូចពីមុនបានទៀតទេ ដោយសារខ្មាស់គេ។ ស្រីមុំ បានសំណូមពរឲ្យតុលាការជួយរកយុត្តិធម៌ឲ្យកញ្ញា ដែលជានារីទន់ខ្សោយ និងទាមទារឲ្យតុលាការផ្តន្ទាទោសលោក កឹម សុខា និងគូកន ព្រមទាំងជនពាក់ព័ន្ធទៅតាមផ្លូវច្បាប់។ ស្រីមុំ បានប្តឹងទាមទារសំណងជំងឺចិត្ត លើការខាតបង់ពេលវេលា ការបាត់បង់ការងារ ខាតបង់សេដ្ឋកិច្ចគ្រួសារ និងការខូចខាតកិត្តិយសសេចក្តីថ្លៃថ្នូររបស់កញ្ញា នូវទឹកប្រាក់ ៣០ម៉ឺនដុល្លារ ពីលោក កឹម សុខា និងគូកន ព្រមទាំងជនពាក់ព័ន្ធដទៃ។ ស្របពេលដែលស្រីមុំ ប្រកាសចេញមុខប្តឹងបកទៅលោក កឹម សុខា និងបក្ខពួកនោះ នៅថ្ងៃទី២៣ ខែមេសា ឆ្នាំ២០១៦នេះ កញ្ញា ធី សុវណ្ណថា ក៏បានប្រកាសដាក់ពាក្យប្តឹងលោក កឹម សុខា ពីបទបរិហាកេរ្តិ៍កញ្ញាផងដែរ ដោយទាមទារសំណងជំងឺចិត្តប្រមាណ ១លានដុល្លារអាមេរិក និង សូមឲ្យតុលាការលក់អចលនទ្រព្យរបស់លោក កឹម សុខា យកលុយសងជំងឺចិត្តកញ្ញា ហើយកញ្ញា នឹងយកលុយទាំងអស់នោះ ទៅជួយដល់កុមារកំព្រា។ កញ្ញា ធី សុវណ្ណថា បានបញ្ជាក់នៅក្នុងសន្និសីទព័ត៌មាននៅរសៀលថ្ងៃទី២៣ ខែមេសា ឆ្នាំ២០១៦នេះថា សំឡេងពាក់ព័ន្ធរឿងអាស្រូវផ្លូវភេទរបស់លោក កឹម សុខា ដដែលនេះ នៅថ្ងៃទី២៣ ខែមេសា ឆ្នាំ២០១៦នេះ កញ្ញា ស្រីមុំ ដែលជានារីកំណាន់ចិត្តវ័យក្មេងរបស់លោក កឹម សុខា ក៏បានចេញមកបង្ហាញការពិត និងការបង្គាប់បញ្ជាពីលោក កឹម សុខា ក៏ដូចជាអង្គការសង្គមស៊ីវិលមួយចំនួន ដែលព្យាយាមឲ្យកញ្ញា និយាយបំភ្លៃការពិត ដោយសន្យាជួយរាប់រងឲ្យកញ្ញា អាចចេញទៅក្រៅប្រទេស។ ការលាតត្រដាង និងបកអាក្រាត របស់កញ្ញា ស្រីមុំ បានធ្វើឡើង បន្ទាប់ពីអង្គការការពារសិទ្ធិមនុស្សអាដហុក បានសម្រេចឈប់ផ្តល់មេធាវីការពារក្តីឲ្យរូបកញ្ញា។ ការចេញមកទម្លាយការពិតរបស់ស្រីមុំ ពីទង្វើទុច្ចរិតរបស់អង្គការសង្គមស៊ីវិលមួយចំនួននេះ បានធ្វើឲ្យមានការប្រតិកម្ម និងរងការរិះគន់ខ្លាំង ពីក្រសួងយុត្តិធម៌, ក្រសួងកិច្ចការនារី និងស្ថាប័នផ្សេងៗទៀត។ កញ្ញា សុវណ្ណថា ក៏បានរិះគន់ទៅលើទង្វើរបស់អង្គការសង្គមស៊ីវិលនេះផងដែរ។ សុវណ្ណថា បានសុំឲ្យអង្គការសង្គមស៊ីវិលគួរតែរក្សាជំហរអព្យាក្រឹត្យក្នុងការជួយជនរងគ្រោះ មិនមែនធ្វើសកម្មភាព ដើម្បីជួយបក្សនយោបាយ ឬបុគ្គលនយោបាយណាមួយនោះឡើយ។ សុវណ្ណថា បានហៅទង្វើរបស់លោក កឹម សុខា ជាគំរូអាក្រក់មួយនៅក្នុងសង្គម ហើយបើឲ្យលោក កឹម សុខា ក្លាយជាមេដឹកនាំប្រទេស សង្គមកម្ពុជាអាចក្លាយជាសង្គមពេស្យាចារ្យ។ សូមបញ្ជាក់ថា ការបែកធ្លាយសំឡេងសន្ទនា ដែលជារឿងអាស្រូវស្នេហ៍របស់លោក កឹម សុខា បានក្លាយជាប្រធានបទក្តៅមួយ នៅកម្ពុជានាពេលបច្ចុប្បន្ន។ តាមរយៈសំឡេងសន្ទនា ដែលទម្លាយនៅក្នុង Facebook «រឿងពិត CNRP» បានលាតត្រដាងឲ្យឃើញថា លោក កឹម សុខា បានលួចលាក់មាននារីស្នេហ៍ក្រៅផ្ទះជានាក់ ក្នុងនោះមាននារីជាជនជាតិវៀតណាមផងដែរ។ ការបង្កាត់ភ្លើងស្នេហាក្រៅផ្ទះជាមួយនារីជនជាតិវៀតណាម បានឈានដល់ការមានកូនជាមួយគ្នាផងដែរ។ នេះបើតាមសំឡេងសន្ទនា ដែលគេទម្លាយ។ កញ្ញា ធី សុវណ្ណថា បានហៅការបែកធ្លាយរឿងអាស្រូវនេះ ធ្វើឲ្យប៉ះពាល់ធ្ងន់ធ្ងរដល់ប្រជាប្រិយភាព របស់គណបក្សប្រឆាំងនៅកម្ពុជា ដែលជាគណបក្សមួយដែលកញ្ញា តែងតែគាំទ្រនោះ។ សុវណ្ណថា បានហៅទង្វើរបស់លោក កឹម សុខា ថា ជាទង្វើអាក្រក់របស់បុគ្គលលោក កឹម សុខា មិនពាក់ព័ន្ធជាមួយគណបក្សសង្រ្គោះជាតិនោះឡើយ ដូច្នេះកញ្ញា សុំឲ្យបក្សផ្លាស់ប្តូរ បេក្ខភាពលោក កឹម សុខា ចេញពីអនុប្រធានគណបក្ស គ្រាដែលបក្សមួយនេះ នៅមានអ្នកមានសមត្ថភាពជាច្រើនរូប។ សុវណ្ណថា ក៏បានប្រកាសជំហររបស់ខ្លួនថា នៅតែគាំទ្រគណបក្សសង្រ្គោះជាតិ ហើយនឹងនៅតែធ្វើចលនា ដើម្បីគណបក្សសង្រ្គោះជាតិ តែមិនត្រូវលាក់បាំងនូវទង្វើអាក្រក់របស់លោក កឹម សុខា នោះឡើយ ហើយកញ្ញា ក៏នៅតែរក្សាជំហរចង់ឲ្យមានការផ្លាស់ប្តូរ មេដឹកនាំប្រទេសជាតិដដែល។ បើទោះបីជារឿងអាស្រូវស្នេហារបស់លោក កឹម សុខា បានបែកធ្លាយ ហើយមានអំណឹះអំណាងបញ្ជាក់កាន់តែជាក់ច្បាស់ និងកំពុងធ្វើឲ្យប៉ះពាល់ដល់ប្រជាប្រិយភាពប្រឆាំងនៅកម្ពុជាយ៉ាងណាក្តី ក៏គណបក្សសង្រ្គោះជាតិ នៅតែរក្សានូវភាពស្ងប់ស្ងាត់របស់ខ្លួន ដោយគោរពតាមគោលការណ៍មិនឆ្លើយ មិនឆ្លង និងមិនឈ្លោះ ខណៈដែលលោក កឹម សុខា បានចាកចេញពីប្រទេសកម្ពុជា ដោយស្ងៀមស្ងាត់កាលពីថ្ងៃទី១៨ ខែមេសា។ ក្រុមអ្នកចាស់ទុំផ្នែកនយោបាយនៅកម្ពុជា បានលើកជាទស្សនៈថា បើចង់រក្សាបាននូវប្រជាប្រិយភាព របស់គណបក្សប្រឆាំងនៅកម្ពុជា លោក កឹម សុខា គួរតែហ៊ានបញ្ចេញភាពក្លាហានទទួលខុសត្រូវនូវទង្វើរបស់ខ្លួន ហើយដើរចេញពីតួនាទីបក្ស ដោយប្រគល់តំណែងទៅឲ្យអ្នកមានសមត្ថភាពដទៃទៀត។ រឿងអាស្រូវស្នេហាវាមិនមែនជារឿងធម្មតាពេកឡើយ សម្រាប់មេដឹកនាំបក្សនយោបាយ និងជាតំណាងរាស្រ្តមួយរូបនោះ។ ជាគំរូលើពិភពលោកមានមេដឹកនាំជាច្រើន ត្រូវបានធ្លាក់ប្រជាប្រិយភាព និង ឈានធ្លាក់ពីតំណែង ដោយសារតែរឿងអាស្រូវផ្លូវភេទនេះ៕	2016-04-24T04:54:00+07:00	freshnewsasia.com	https://m.freshnewsasia.com/index.php/en/localnews/22645-2016-04-23-15-06-09.html
09bd5dc9-a2f7-4f3b-a3e3-14f3656d7727	វិដេអូសន្និសីទកាសែតទាំងស្រុងរបស់កញ្ញា ធី សុវណ្ណថា ប្រកាសប្តឹងលោក កឹម សុខា ទាមទារសំណងជំងឺចិត្ត១លានដុល្លារ ដើម្បីយកទៅជួយកុមារកំព្រា (Video inside)	កញ្ញា ធី សុវណ្ណថា បានប្រកាសបែបនេះ នៅក្នុងសន្និសីទកាសែតនៅសណ្ឋាគាសាន់វ៉េ នាម៉ោង២៖០០រៀល ថ្ងៃទី២៣ ខែមេសា ឆ្នាំ២០១៦នេះ ពាក់ព័ន្ធនឹងដំណើរការនៃការប្តឹង លោក កឹម សុខា។ ក្រៅពីនោះកញ្ញា ធី សុវណ្ណាថា បានអះអាងថា ចំពោះករណីនេះនាងនឹងបន្តប្តឹងលោក កឹម សុខា ជាបន្តបន្ទាប់ ទោះជាត្រូវទៅដល់ណាក៏ដោយ។ ហើយនាងក៏បានប្រកាសផងដែរ នឹងជួយស្វែងរកមេធាវីការពារឲ្យស្រីមុំ ប្រសិនបើស្រីមុំត្រូវការជំនួយ និងអំពាវនាវឲ្យស្រ្តីទាំងអស់ត្រូវក្រោកឈរ ឡើងដើម្បីតតាំង។ នៅក្នុងសន្និសីទកាសែតនោះ កញ្ញាបានបន្តថា ទង្វើរបស់លោក កឹម សុខា បានធ្វើឲ្យមានការប៉ះពាល់ដល់ប្រជាប្រិយភាពរបស់គណបក្ស សង្គ្រោះជាតិយ៉ាងខ្លាំង។ ហើយពិសេសទៀតនោះកញ្ញាថា បានសម្តែងការរិះគន់ចំពោះអង្គការសង្គមស៊ីវិល, មិនគួរណាអង្គការសង្គមស៊ីវិលទាំងនោះ ការពារបុគ្គលដែលធ្វើបាប និងរំលោភបំពានស្រ្តីទន់ខ្សោយនោះទេ។ កញ្ញា សុវណ្ណថា បានថ្លែងថា កន្លងមករូបនាងប្តឹងដើម្បីស្វែងរកម្ចាស់សម្លេងបរិហាកេរ្តិ៍ប៉ុណ្ណោះ ប៉ុន្តែក្រោយពីកញ្ញា ស្រីមុំ សារភាពថា ម្ចាស់សម្លេងនោះជាសម្លេងរបស់លោក កឹម សុខា ដូច្នេះនៅថ្ងៃទី២៧ ខែមេសា កញ្ញានឹងដាក់ពាក្យបណ្តឹងប្តឹង ចំឈ្មោះលោក កឹម សុខា តែម្តង ដោយទាមទារសំណងជំងឺចិត្ត ១លានដុល្លារ ដើម្បីយកថវិកានេះទៅជួយកុមារកំព្រា។ កិច្ចសន្និសិទកាសែតរបស់កញ្ញា ធី សុវណ្ណថា បានបញ្ចប់នៅវេលាម៉ោង ១៤៖៥០នាទី ថ្ងៃទី២៣ ខែមេសានេះ៕	2016-04-24T00:40:00+07:00	freshnewsasia.com	https://m.freshnewsasia.com/index.php/en/localnews/22632-2016-04-23-10-56-03.html
3fc9b2a9-6fe4-477c-8e2a-ec192897aff0	BREAKING NEWS: កញ្ញា ធី សុវណ្ណថា ប្រកាសប្តឹងលោក កឹម សុខា ដោយទាមទារសំណងជំងឺចិត្ត១លានដុល្លារ ហើយយកទៅជួយកុមារកំព្រា	កញ្ញា ធី សុវណ្ណថា បានប្រកាសបែបនេះ នៅក្នុងសន្និសីទកាសែតនៅសណ្ឋាគាសាន់វ៉េ នាម៉ោង២៖០០រៀល ថ្ងៃទី២៣ ខែមេសា ឆ្នាំ២០១៦នេះ ពាក់ព័ន្ធនឹងដំណើរការនៃការប្តឹង លោក កឹម សុខា។ * កញ្ញា ធី សុវណ្ណាថា បានអះអាងថា ចំពោះករណីនេះ នាងនឹងបន្តប្តឹងលោក កឹម សុខា ជាបន្តបន្ទាប់ ទោះជាត្រូវទៅដល់ណាក៏ដោយ។ កញ្ញា ធី សុវណ្ណាថា ប្រកាសនឹងជួយស្វែងរកមេធាវីការពារឲ្យស្រីមុំ ប្រសិនបើស្រីមុំត្រូវការជំនួយ និងអំពាវនាវឲ្យស្រ្តីទាំងអស់ត្រូវក្រោកឈរឡើងដើម្បីតតាំង។ * កញ្ញាបានបន្តថា ទង្វើរបស់លោក កឹម សុខា បានធ្វើឲ្យមានការប៉ះពាល់ដល់ប្រជាប្រិយភាពរបស់គណបក្សសង្គ្រោះជាតិយ៉ាងខ្លាំង។ * សុវណ្ណាថា បានសម្តែងការរិះគន់ចំពោះអង្គការសង្គមស៊ីវិល, មិនគួរណាអង្គការសង្គមស៊ីវិលទាំងនោះ ការពារបុគ្គលដែលធ្វើបាប និងរំលោភបំពានស្រ្តីទន់ខ្សោយនោះទេ។ * កញ្ញា សុវណ្ណថា បានថ្លែងថា កន្លងមករូបនាងប្តឹង ដើម្បីស្វែងរកម្ចាស់សម្លេងបរិហាកេរ្តិ៍ប៉ុណ្ណោះ ប៉ុន្តែក្រោយពីកញ្ញា ស្រីមុំ សារភាពថា ម្ចាស់សម្លេងនោះជាសម្លេងរបស់លោក កឹម សុខា ដូច្នេះនៅថ្ងៃទី២៧ ខែមេសា កញ្ញានឹងដាក់ពាក្យបណ្តឹងប្តឹង ចំឈ្មោះលោក កឹម សុខា តែម្តង ដោយទាមទារសំណងជំងឺចិត្ត ១លានដុល្លារ ដើម្បីយកថវិកានេះទៅជួយកុមារកំព្រា។	2016-04-23T21:23:00+07:00	freshnewsasia.com	https://m.freshnewsasia.com/index.php/en/localnews/22616-2016-04-23-08-22-58.html
0a9ea856-d570-47ff-9af0-5cf52ebd5edb	អតីតនាយករដ្ឋមន្ត្រីថៃ Banharn Silpa-archa ទទួលមរណភាពក្នុងជន្មាយុ ៨៣ឆ្នាំ ដោយសារជំងឺហឺត	អតីតនាយករដ្ឋមន្ត្រីថៃលោក Banharn Silpa-archa បានទទួលមរណភាពដោយជំងឺហឺត នៅព្រឹកថ្ងៃសៅរ៍នេះ ក្នុងជន្មាយុ ៨៣ឆ្នាំ។ នេះបើតាមការចេញផ្សាយមុននេះបន្តិចដោយ ទីភ្នាក់ងារព័ត៌មានចិនស៊ិនហួរ នាព្រឹកថ្ងៃសៅរ៍ ទី២៣ ខែមេសា ឆ្នាំ២០១៦។ លោក Banharn ត្រូវបានមន្ទីរពេទ្យសិរីរាជ នៅទីក្រុងបាងកកប្រកាសពីមរណភាព នៅព្រឹកថ្ងៃសៅរ៍ នេះបន្ទាប់ពីលោកបាន ទទួលរងអការៈធ្ងន់ធ្ងរដោយសារជំងឺហឺត ចាប់តាំងពីថ្ងៃព្រហស្បតិ៍ មកម្ល៉េះ។ លោក Banharn មានកូនចំនួនបីនាក់ ដែលក្នុងនោះក៏មានលោកស្រី Kanchana Silpa-acha និងលោក Warawut Silpa-acha ដែលធ្លាប់ជាសមាជិកគណរដ្ឋមន្ត្រីផងដែរ។ គួរបញ្ជាក់ថាលោក Banharn គឺជាអតីតនាយករដ្ឋមន្ត្រីថៃទី ២១ ដែលបានឈ្នះឆ្នោតឡើងកាន់ តំណែងកាលពីឆ្នាំ ១៩៩៥។ លោកជាសមាជិកគណបក្សជាតិថៃ ដែលមានប្រភពមកពីខេត្ត សុផាន់បុរី ចម្ងាយ ១០០គីឡូម៉ែត្រនៃភាគពាយ័ព្យទីក្រុងបាងកក៕	2016-04-23T18:35:00+07:00	freshnewsasia.com	https://m.freshnewsasia.com/index.php/en/localnews/22598-2016-04-23-04-35-56.html
7fafacbc-1fec-43d8-b6db-badd010133e0	សម្តេច ហ៊ុន សែន៖ យើងមិនត្រូវភ្លេចខ្លួន ហើយស្កប់ស្កល់នឹងលទ្ធផលដែលទទួលបានទេ ដរាបណាជំងឺគ្រុនចាញ់មិនទាន់បំបាត់អស់ពីកម្ពុជា	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានលើកឡើងថា ស្ថាប័នរាជរដ្ឋាភិបាល មិនត្រូវស្កប់ស្កល់ នឹងលទ្ធផលដែលខ្លួន ទទួលបាននោះទេ ដរាបណាជំងឺគ្រុនចាញ់ នៅតែជាបន្ទុកធ្ងន់ធ្ងរនៅឡើយ ហើយមិនទាន់ត្រូវបានលុបបំបាត់អស់នៅកម្ពុជា។ របាយការណ៍ដែលបង្ហាញក្នុងសារលិខិតសម្តេចតេជោ ហ៊ុន សែន ផ្ញើទៅកាន់ជនរួមជាតិ ក្នុងឱកាសទិវាជាតិប្រយុទ្ធ នឹងជំងឺគ្រុនចាញ់ ថ្ងៃទី២៥ ខែមេសា ឆ្នាំ២០១៦ បានឱ្យដឹងថា ចាប់តាំងពីឆ្នាំ២០១១ នៃការអនុវត្តផែនការយុទ្ធសាស្រ្តជាតិ លុបបំបាត់ជំងឺគ្រុនចាញ់ ឆ្នាំ២០១១-២០២៥ របស់រាជរដ្ឋាភិបាលកម្ពុជា អត្រាជំងឺគ្រុនចាញ់នៅកម្ពុជា បានធ្លាក់ចុះជាលំដាប់។ របាយការណ៍នេះ បន្ថែមថា ករណីជំងឺគ្រុនចាញ់បានថយចុះពី ៦២.៦៩០ករណី នៅឆ្នាំ២០១១ មកនៅត្រឹម ៣៤.៨៩២ករណី នៅឆ្នាំ២០១៥ ហើយចំនួនករណីដែលបានព្យាបាលនៅមូលដ្ឋានសុខាភិបាលសាធារណៈ ក្នុងចំណោម១០០នាក់ បានកាត់បន្ថយពី ៤,៥% នៅឆ្នាំ២០១១ មកនៅ ២,២៦% នៅឆ្នាំ២០១៥។ ដោយឡែកអត្រាស្លាប់ក្នុងចំណោមមនុស្ស១០០.០០នាក់ គឺថតចុះពី ០,៦៥នាក់ នៅឆ្នាំ២០១១ មកនៅ ០,០៦នាក់នៅឆ្នាំ២០១៥ដែរ។ តាមរយៈសារលិខិតនេះ សម្តេចតេជោ ហ៊ុន សែន បានលើកឡើងថា ។ ទោះជាយ៉ាងនេះក្តី ប្រមុខរាជរដ្ឋាភិបាលកម្ពុជា នៅតែបន្តអំពាវនាវឱ្យក្រសួង ស្ថាប័ន អាជ្ញាធរមូលដ្ឋាន វិស័យឯកជន អង្គការសង្គមស៊ីវិល ប្រព័ន្ធផ្សព្វផ្សាយ រួមទាំងប្រជាពលរដ្ឋ ចូលរួមគាំទ្រដល់បេសកកម្មរបស់ក្រសួងសុខាភិបាល ក្នុងការលុបបំបាត់ជំងឺគ្រុនចាញ់ ឱ្យទទួលបានជោគជ័យ និងសម្រេចតាមគោលដៅយុទ្ធសាស្រ្តជាតិ លុបបំបាត់ជំងឺគ្រុនចាញ់ ឆ្នាំ២០១១-២០២៥បន្តទៀត៕	2016-04-23T15:53:00+07:00	freshnewsasia.com	https://m.freshnewsasia.com/index.php/en/localnews/22583-2016-04-23-01-53-38.html
501e013d-ca28-4d6f-a046-f810d5fad1af	កញ្ញា ខុម ចាន់តារ៉ាទី ហៅស្រីមុំ សម្រេចដាក់លិខិតប្តឹងលោក កឹម សុខា និងគូកន ទាមទារសំណងជំងឺចិត្ត៣០ម៉ឺនដុល្លារ	នៅក្នុងពាក្យបណ្តឹងរបស់កញ្ញា ស្រីមុំ បានសរសេរប្តឹងលោក កឹម សុខា និងគូកន ព្រមទាំងជនពាក់ព័ន្ធដ៏ទៃទៀតថា៖ «សូមទាមទារសំណងជំងឺចិត្ត ពីលោក កឹម សុខា និងគូកន ពីបទធ្វើឲ្យរូបនាង ខាតបង់ពេលវេលា បាត់ការងារ ខាតបង់សេដ្ឋកិច្ចគ្រួសារ និងការខូចខាតកិត្តិយស សេចក្តីថ្លៃថ្នូររបស់នាងចំនួន »។ ការដាក់ពាក្យបណ្តឹងរបស់កញ្ញា ស្រីមុំ នេះធ្វើឡើងតាមរយៈ មេធាវី គឹម វាសនា។ កញ្ញា ស្រីមុំ បានរៀបរាប់នៅក្នុងលិខិតពាក្យបណ្តឹងយ៉ាងដូច្នេះថា៖ ។ ស្រីមុំបានបញ្ជាក់ទៀតថា «សុំតុលាការមេត្តាជួយរកយុត្តិធម៌ឲ្យនាងខ្ញុំជានារីទន់ខ្សោយ»៕ ខាងក្រោមនេះជាពាក្យបណ្តឹងរបស់ស្រីមុំ ប្តឹងលោក កឹម សុខា និងគូកន៖	2016-04-23T07:10:00+07:00	freshnewsasia.com	https://m.freshnewsasia.com/index.php/en/localnews/22577-2016-04-23-01-03-41.html
fa649799-aca4-4995-ade5-5b5f109c3462	ពលរដ្ឋរកសេវាព្យាបាលជំងឺនៅមន្ទីរពេទ្យបង្អែកខេត្តព្រះសីហនុសរសើរថាពេទ្យមានវិជ្ជាជីវៈ	ប្រជាពលរដ្ឋ ឬអ្នកជំងឺដែលរកសេវាព្យាបាលនៅមន្ទីរពេទ្យបង្អែកខេត្តព្រះសីហនុ បានកោតសរសើរថ្នាក់ដឹកនាំ និងក្រុមគ្រូពេទ្យនៃមន្ទីរព្យាបាលនេះ ថាមានវិជ្ជាជីវៈ និងផ្តល់សេវាព្យាបាលដល់អ្នកជំងឺទូទៅដោយមិនរើសអើង និងឆាប់រហ័ស មានស្តង់ដារ ឬនិយាមល្អសមរម្យ។ ប្រជាពលរដ្ឋទូទៅដែលមករកសេវាព្យាបាលជំងឺផ្សេងៗនៅមន្ទីរពេទ្យបង្អែកខេត្តព្រះសីហនុ កាលពីថ្ងៃទី១៩ ខែមេសា មានការភ្ញាក់ផ្អើល និងលាន់មាត់ថា មន្ទីរពេទ្យនេះបានអភិវឌ្ឍឲ្យមានអគារព្យាបាល និងអគារធ្វើការសម្រាប់ក្រុមគ្រូពេទ្យច្រើនអគារ និងមានទីធ្លាធំទូលាយ ហើយមានថ្នាំពេទ្យ និងបំពាក់នូវឧបករណ៍ពេទ្យទំនើបៗ។ ស្ត្រីឈ្មោះ ស្រ៊ន គី ដែលនាំកូនតូចមកពិនិត្យព្យាបាលជំងឺនៅមន្ទីរពេទ្យបង្អែកខេត្តព្រះសីហនុ បានបង្ហាញអារម្មណ៍រីករាយ ដែលបានជួបជាមួយថ្នាក់ដឹកនាំមន្ទីរពេទ្យ និងក្រុមគ្រូពេទ្យកំពុងបម្រើការងារនៅក្នុងមន្ទីរពេទ្យនេះមានភាពរួសរាយរាក់ទាក់ជាមួយអ្នកជំងឺ និងបើកទូលាយក្នុងការផ្តល់ការប្រឹក្សាយោបល់ទាក់ទងប្រភេទជំងឺផ្សេងៗ៖ ។ ចំណែកបុរសឈ្មោះ សេង សូត្រ ស្ថិតក្នុងចំណោមពលរដ្ឋច្រើនទៀតដែលជូនភរិយាមកពិនិត្យជំងឺ ក៏បានគាំទ្រការដឹកនាំរបស់ប្រធានមន្ទីរពេទ្យបង្អែកខេត្តព្រះសីហនុ និងក្រុមគ្រូពេទ្យជំនាញ ដែលគោរពវិជ្ជាជីវៈ និងទទួលពិនិត្យព្យាបាលអ្នកជំងឺដោយមិនរើសអើង។ លោកសង្កេតឃើញថា បច្ចុប្បន្ននេះ រាល់សកម្មភាពការងាររបស់គ្រូពេទ្យនៅមន្ទីរពេទ្យនេះ គឺមានការរីកចម្រើន ហើយអ្នកជំងឺទទួលការយកចិត្តទុកដាក់ខ្ពស់បំផុតពីក្រុមគ្រូពេទ្យប្រចាំការ ទោះបីជាអ្នកជំងឺទាំងនោះមានលុយបង់សេវា ឬមិនមានលុយបង់សេវាក្តី ក៏មន្ទីរពេទ្យនេះទទួលព្យាបាលគ្រប់អ្នកជំងឺ ដែលបានបានមកដល់មន្ទីរពេទ្យនេះគ្រប់គ្នាទាំងអស់៖ ។ រីឯប្រជាពលរដ្ឋ និងអ្នកជំងឺទូទៅច្រើននាក់ទៀតដែលមករកសេវាព្យាបាល និងប្រឹក្សាយោបល់ទៅលើប្រភេទជំងឺផ្សេងៗ ឬស្ត្រីមានផ្ទៃពោះជាដើម ក៏បានគាំទ្រថ្នាក់ដឹកនាំមន្ទីរពេទ្យបង្អែកខេត្តព្រះសីហនុ ដែលបានដឹកនាំមន្ទីរពេទ្យនេះមានការរីកចម្រើនក្នុងរយៈពេល ២ ទៅ ៣ឆ្នាំចុងក្រោយនេះ នាំឲ្យមានអគារច្រើនសម្រាប់ព្យាបាលអ្នកជំងឺ។ មន្ទីរពេទ្យនេះជាជំនួយរបស់ប្រទេសជប៉ុន បានសម្ពោធកាលពីថ្ងៃទី២៩ ខែកុម្ភៈ និងចំណាយទឹកប្រាក់សាងសង់សរុបជាង ១៥លានដុល្លារសហរដ្ឋអាមេរិក និងពេលវេលាសាងសង់ចំនួន ១៩ខែ ចាប់ពីខែមេសា ឆ្នាំ២០១៤ ដល់ខែវិច្ឆិកា ឆ្នាំ២០១៥ ក្នុងនោះមានអគារសង្គ្រោះបន្ទាន់ និងវះកាត់ អគាររដ្ឋបាល អគារផ្នែកសម្ភព រោគស្ត្រី និងជំងឺកុមារ ជាដើម។ គ្រប់អគារសង្គ្រោះ ពិនិត្យព្យាបាល និងអគារសម្រាកព្យាបាលរបស់អ្នកជំងឺ គឺបានបំពាក់នូវឧបករណ៍វេជ្ជសាស្ត្រ ឬឧបករណ៍សង្គ្រោះទំនើបៗ និងអគារនីមួយៗមានបំពាក់ម៉ាស៊ីនត្រជាក់។ អគារទើបសាងសង់បន្ថែមលើអគារមន្ទីរពេទ្យបង្អែកចាស់ ដែលជាជំនួយរបស់រដ្ឋាភិបាលជប៉ុន ពេលនេះមានចំនួន ៥អគារ។ អ្នកជំងឺដែលមកពិនិត្យ ឬសម្រាកព្យាបាលក្នុងមន្ទីរពេទ្យបង្អែកខេត្តព្រះសីហនុ ជាអចិន្ត្រៃយ៍មានចំនួនប្រមាណ ១០០នាក់ ក្នុងនោះមានអ្នកជំងឺជាមធ្យមចំនួន ២០នាក់ បានចូលមកសម្រាក និងទទួលការព្យាបាលជារៀងរាល់ថ្ងៃ។ មិនមែនតែប្រជាពលរដ្ឋទេដែលគាំទ្រការដឹកនាំ និងការបំពេញការងាររបស់ក្រុមគ្រូពេទ្យបង្អែកខេត្តព្រះសីហនុ មានវិជ្ជាជីវៈនោះទេ សូម្បីមន្ត្រីសង្គមស៊ីវិល និងមន្ត្រីរាជការនៅតាមស្ថាប័នមួយចំនួននាមូលដ្ឋាននេះ ក៏សាទរភាពរីកចម្រើនរបស់មន្ទីរពេទ្យនេះ និងបាននាំយកសម្ភារៈផ្សេងៗមានដូចជា តុ កៅអី និងធុងសំរាម ជាដើម ផ្តល់ជូនមន្ទីរពេទ្យនេះ។ មន្ត្រីសម្របសម្រួលនៃអង្គការលីកាដូ (LICADHO) ខេត្តព្រះសីហនុ លោក ប៊ួន ណារិទ្ធិ ដែលបាននាំភរិយាទៅពិនិត្យផ្ទៃពោះនៅមន្ទីរពេទ្យបង្អែកខេត្តនេះកាលពីព្រឹកថ្ងៃអង្គារ ទី១៩ ខែមេសា ឲ្យដឹងថា មន្ទីរពេទ្យនេះពិតជាមានការរីកចម្រើន និងមានអគារពិនិត្យព្យាបាលជំងឺបំពាក់ដោយឧបករណ៍វេជ្ជសាស្ត្រទំនើប គួរឲ្យអ្នកជំងឺមានទំនុកចិត្ត៖ ។ ប្រធានមន្ទីរពេទ្យបង្អែកខេត្តព្រះសីហនុ គឺលោកវេជ្ជបណ្ឌិត សេង ណុង មានប្រសាសន៍ថា ក្នុងអាណត្តិដឹកនាំរបស់លោកប្រមាណជិត ៣ឆ្នាំមកនេះ មន្ទីរពេទ្យនេះទទួលបានជំនួយពីរដ្ឋាភិបាលជប៉ុន ដើម្បីសង់អគារធំស្កឹមស្កៃ និងបំពាក់ឧបករណ៍វេជ្ជសាស្ត្រទំនើបៗ និងបង្កើនចំណូលរដ្ឋជាបន្តបន្ទាប់ បើប្រៀបធៀបកាលពីឆ្នាំ២០១២ ក្រោមកម្មវិធីជំនួយឥតសំណងរបស់ប្រទេសជប៉ុន កាលពីថ្ងៃទី២៩ ខែកុម្ភៈ ឆ្នាំ២០១៦។ លោកថា ចំណូលបានកើនចំនួនប្រមាណជិត ១៤០លានរៀល (១៣៥លានរៀល) ក្នុងខែមីនា ឆ្នាំ២០១៦ ដែលកាលពីឆ្នាំ២០១២ ចំណូលទទួលបានក្នុងរង្វង់ ៥០ម៉ឺនរៀលក្នុងមួយខែ។ លោក សេង ណុង មានមោទនភាពនៅគ្រាមន្ទីរពេទ្យនេះមានជំនួយគាំទ្រពីរដ្ឋាភិបាលជប៉ុន ហើយក្រុមគ្រូពេទ្យភាគច្រើន បានបំពេញវិជ្ជាជីវៈបានត្រឹមត្រូវ និងទទួលបានការគាំទ្រពីប្រជាពលរដ្ឋ និងថ្នាក់ដឹកនាំក្រសួងសុខាភិបាល ពិសេសប្រមុខដឹកនាំរដ្ឋាភិបាល៖ ។ លោកវេជ្ជបណ្ឌិត សេង ណុង ដែលមានវិញ្ញាបនបត្រគ្រប់គ្រងមន្ទីរពេទ្យ និងឆ្លងកាត់វគ្គបណ្តុះបណ្តាលការគ្រប់គ្រងមន្ទីរពេទ្យ និងសុវត្ថិភាពអ្នកជំងឺ និងលើកកម្ពស់គុណភាពសេវាព្យាបាលអ្នកជំងឺពីប្រទេសជប៉ុន ឲ្យដឹងថា រាល់អ្នកជំងឺដែលនាំមកដល់មន្ទីរពេទ្យនេះ ទោះអ្នកជំងឺ ឬក្រុមគ្រួសារជនរងគ្រោះទាំងនោះមានលុយជាប់មកជាមួយខ្លួនក្តី ឬអត់លុយក្តី ក៏ទទួលបានសេវាព្យាបាលគ្រប់ៗគ្នា និងគ្មានការរើសអើងទេ។ សម្រាប់ប្រជាពលរដ្ឋមានជីវភាពក្រីក្រ គឺខាងមន្ទីរពេទ្យមានសេវាព្យាបាលដោយមិនយកប្រាក់កម្រៃ ដោយបានសហការជាមួយអង្គការដៃគូមានឈ្មោះថា អង្គការព្រះពុទ្ធសាសនា ដើម្បីសុខភាពជាអ្នកធានារ៉ាប់រង៕	2016-04-20T15:55:00+07:00	rfa.org	https://www.rfa.org/khmer/news/health/Residents-satisfied-with-Sihanoukville-Referral-hospital-services-04202016043853.html
86e64ad7-3050-4d32-9b3e-d6e306420fea	កម្រងកំណាព្យទស្សនៈកវី គង្គ ប៊ុនឈឿន៖ ជំងឺខ្មែរ	កវីដងស្ទឹងសង្កែ ដែលបង្ហូរអក្ខរាមិនចេះរីងស្ងួត លោក គង្គ ប៊ុនឈឿន បានទទួលមរណភាពហើយកាលពីថ្ងៃទី១៧ ខែ មេសា ឆ្នាំ២០១៦ម្សិលមិញ ក្នុងជន្មាយុ ៧៧ឆ្នាំ ដោយរោគាពាធ នៅប្រទេសន័រវេ។ បើទោះបីដង្ហើមរបស់កវី ដ៏ល្បាញល្បីរបស់ខ្មែរ បានរលត់ផុតទៅហើយក្តី តែកម្រងអនុស្សាវរីយ៍ និង ស្នាដៃនិពន្ធជាច្រើនរបស់លោកនៅតែដក់ និងឌិតដាមក្នុងដួងចិត្តខ្មែរជាប់ជានិច្ច ជាពិសេសយុវវ័យក្នុងទស្សវត្សរ៍ឆ្នាំ៧០។ ក្រៅពីការតែងនិពន្ធបទចម្រៀងបំពេរអារម្មណ៍មនុស្សឲ្យរសាយនូវទុក្ខកង្វល់ហើយនោះ កវីស្ទឹងសង្កែរូបនេះ ក៏បានតែងនិពន្ធ កំណាព្យកាព្យឃ្លោងជាពាក្យទូន្មាន និងអប់រំយ៉ាងច្រើនផងដែរ ដល់កូនខ្មែរ។ ដើម្បីរំលឹក និងឧទ្ទិសស្នាដៃ ដល់ដួងវិញ្ញាណក្ខន្ធរបស់លោក គង្គ ប៊ុនឈឿន អង្គភាព Fresh News សូមដកស្រង់កម្រងកំណាព្យ ទស្សនៈរបស់លោក មានចំណងជើងថា «ជំងឺខ្មែរ» ដែលនិពន្ធ និងបោះពុម្ពផ្សាយក្នុងឆ្នាំ២០០៣ មកចុះផ្សាយដោយមានខ្លឹមសារ ទាំងស្រុងដូចខាងក្រោម៖	2016-04-19T01:58:00+07:00	freshnewsasia.com	https://m.freshnewsasia.com/index.php/en/localnews/22232-2016-04-18-12-01-23.html
ceae0b5a-76dd-4efe-983f-c42166e96638	ក្រសួងមហាផ្ទៃអំពាវនាវឲ្យពលរដ្ឋប្រុងប្រយ័ត្នចំពោះផលិតផលក្លែងក្លាយនិងខូចគុណភាព	គណៈកម្មាធិការប្រយុទ្ធប្រឆាំងផលិតផលក្លែងក្លាយ នៃក្រសួងមហាផ្ទៃ លើកឡើងថា ផលិតផលក្លែងក្លាយ ឬទំនិញពីក្រៅប្រទេសមួយចំនួន កំពុងប្រឈម និងបង្កផលប៉ះពាល់ដល់សុខភាព និងសុវត្ថិភាពសង្គម ដែលទាមទារត្រូវចូលរួមដោះស្រាយទាំងអស់គ្នា។ ទន្ទឹមគ្នានេះ គណៈកម្មាធិការប្រយុទ្ធប្រឆាំងផលិតផលក្លែងក្លាយ ក៏អំពាវនាវឲ្យប្រជាពលរដ្ឋប្រុងប្រយ័ត្នចំពោះផលិតផលខូចគុណភាព ដើម្បីកាត់បន្ថយគ្រោះថ្នាក់ជាយថាហេតុក្នុងពិធីបុណ្យចូលឆ្នាំ។ ប្រធានគណៈកម្មាធិការប្រយុទ្ធប្រឆាំងផលិតផលក្លែងក្លាយ នៃក្រសួងមហាផ្ទៃ លោក មៀច សុផាន់ណា បានប្រាប់វិទ្យុអាស៊ីសេរី នៅថ្ងៃទី១៣ ខែមេសា ថា កន្លងទៅ សមត្ថកិច្ចបានរកឃើញនៅលើទីផ្សារមានផលិតផលខូចគុណភាព ផលិតផលបន្លំគុណភាព ផលិតផលវេចខ្ចប់ ឬស្តុកទុកមិនត្រឹមត្រូវតាមស្តង់ដារបច្ចេកទេស ផលិតផលហួសសុពលភាពនៃការប្រើប្រាស់ ផលិតផលក្នុងស្រុក និងនាំចូលគ្មានការអនុញ្ញាតពីក្រសួង ស្ថាប័នមានសមត្ថកិច្ច កំពុងត្រូវបានគេដាក់បន្លំលក់ជាមួយផលិតផលពិតមានច្បាប់អនុញ្ញាតត្រឹមត្រូវនៅលើទីផ្សារ។ ជាងនេះទៀត លោកថា ក្នុងឱកាសពិធីបុណ្យចូលឆ្នាំ គឺជាពេលវេលាដែលគ្រួសារខ្មែរជួបជុំគ្នា និងអាចបរិភោគនំចំណី ព្រមទាំងប្រើប្រាស់ផលិតផលដែលចរាចរណ៍នៅលើទីផ្សារជាច្រើន។ លោកបញ្ជាក់ថា ផលិតផលទាំងនោះធ្វើឲ្យប៉ះពាល់ធ្ងន់ធ្ងរដល់សុខភាព និងសុវត្ថិភាពសង្គម និងជាគ្រោះថ្នាក់សម្រាប់ជីវភាពរស់នៅរបស់ពលរដ្ឋ។ ហេតុនេះ លោកអំពាវឲ្យប្រជាពលរដ្ឋ ប្រុងប្រយ័ត្នខ្ពស់ចំពោះផលិតផលដែលខូចគុណភាពទាំងនេះ៖ ។ គណៈកម្មាធិការប្រយុទ្ធប្រឆាំងផលិតផលក្លែងក្លាយ នៃក្រសួងមហាផ្ទៃ ក៏អំពាវនាវឲ្យពលរដ្ឋ សហការផ្ដល់ព័ត៌មានពីទីតាំង ឬជនដែលផលិត ឬជនដែលចែកចាយផលិតផលទាំងនេះដល់សមត្ថកិច្ច ដើម្បីចុះពិនិត្យតាមដាន ស៊ើបអង្កេត និងឈានដល់ការបង្ក្រាបទៅតាមនីតិវិធីផងដែរ៕	2016-04-13T16:27:00+07:00	rfa.org	https://www.rfa.org/khmer/news/health/MoI-urges-people-to-be-careful-with-fake-products-04132016052447.html
5d114712-38df-4b47-aa64-c19965029d76	អ្នកជំងឺទឹកនោមផ្អែមជាង១ពាន់នាក់ នៅក្នុងខេត្តតាកែវ ត្រូវបានពិនិត្យព្យាបាល	បើទោះបីជាសេវាព្យាបាលជម្ងឺទឹកនោមផ្អែម មិនទាន់បានដំណើរការនៅគ្រប់មន្ទីរពេទ្យបង្អែក ទូទាំងខេត្តតាកែវ យ៉ាងណាក៏ដោយ ក៏ប៉ុន្តែមានអ្នកជម្ងឺទឹកនោមផ្អែមជាង ១ពាន់នាក់ បានមកពិគ្រោះ និងធ្វើការសម្រាកព្យាបាល នៅតាមមន្ទីរពេទ្យបង្អែកមួយចំនួន នៅក្នុងខេត្តតាកែវ។ នេះបើយោងតាមរបាយការណ៍ សង្ខេបស្ដីវឌ្ឍនភាពវិស័យសុខាភិបាល ឆ្នាំ២០១៥ របស់មន្ទីរសុខាភិបាលខេត្តតាកែវ។ បើយោងតាមរបាយការណ៍ខាងលើ ក្រៅពីបានពិនិត្យពិគ្រោះយោបល់ និងដាក់ឲ្យសម្រាកព្យាបាលចំពោះអ្នកជំងឺទឹកនោមផ្អែមចំនួន១,១៥៨នាក់ មន្ទីរសុខាភិបាលខេត្តតាកែវ ក៏សម្រេចបាននូវអាត្រានៃស្រ្តីមានគភ៌ចូលមកពិនិត្យផ្ទៃពោះ មានការកើនឡើង អត្រានៃការផ្ដល់វ៉ាក់សាំងលើកុមារក្រោមអាយុ១ឆ្នាំ កើនឡើងពី៩៧ភាគរយនៅឆ្នាំ២០១៤ មក១០០ភាគរយ នៅឆ្នាំ២០១៥។ ដោយឡែក អត្រានៃការព្យាបាលដោយឱសថប្រឆាំងមេរោគអេដស៍ បានកើនឡើងលើសបី៩០ភាគរយ ហើយអត្រារស់រានមានជីវិត ក្រោយការព្យាបាល១២ខែ ក៏កើនឡើងលើសពី ៩០ភាគរយផងដែរ៕	2016-04-11T22:18:00+07:00	freshnewsasia.com	https://m.freshnewsasia.com/index.php/en/localnews/21967-2016-04-11-08-19-05.html
eb6890bf-8505-4a01-bf32-75acf8eeeaf9	កុមារជាង១ពាន់នាក់នៅពោធិ៍សាត់ស្ថិតក្នុងការតាមដានលើភាពលូតលាស់	យុទ្ធនាការបង្ការភាពក្រិះក្រិន រួមបញ្ចូលគ្នារបស់គម្រោង "នូរីស” ក្រោមប្រធានបទ "លូតលាស់ទាំងអស់គ្នា" នៃអង្គការសង្គ្រោះកុមារ (Save the Children) កំពុងតាមដានដានលើភាពលូតលាស់របស់កុមារក្រោមអាយុ ២ឆ្នាំ ជាង ១ពាន់នាក់នៅស្រុកចំនួនពីរ នៃខេត្តពោធិ៍សាត់ គឺស្រុកកណ្ដៀង និងស្រុកបាកាន។ អាជ្ញាធរ និងតំណាងអង្គការមួយនេះ ប្ដេជ្ញារួមគ្នាផ្ដល់ចំណេះដឹងដល់មាតាបិតានៅតាមសហគមន៍ក្នុងការថែទាំកុមារ និងផ្ដល់ចំណីអាហារឲ្យបានត្រឹមត្រូវ ដើម្បីបង្ការជំងឺក្រិះក្រិន ដែលសម្ពោធឲ្យដំណើរជាផ្លូវការគម្រោងនេះ នៅថ្ងៃទី៧ ខែមេសា។ តំណាងអង្គការសង្គ្រោះកុមារ បារម្ភពីការកើនឡើងនៃជំងឺក្រិះក្រិនរបស់កុមារកម្ពុជា ដោយសារបញ្ហាកង្វះអាហារូបត្ថម្ភរ៉ាំរ៉ៃ ខណៈកុមារកម្ពុជា ចំនួន ៣២ភាគរយ មានស្ថានភាពក្រិះក្រិន។ បញ្ហានេះ បានធ្វើឲ្យកម្ពុជា ខាតបង់ថវិកាជាតិប្រមាណ ១២៨លានដុល្លារសហរដ្ឋអាមេរិក នៅក្នុងមួយឆ្នាំៗ។ មន្ត្រីជំនាញផ្នែកទំនាក់ទំនង និងគ្រប់គ្រងផ្នែកចំណេះដឹងនៃអង្គការសង្គ្រោះកុមារ គឺអ្នកស្រី សេន ហ្សឺនសាហី មានប្រសាសន៍ថា គម្រោងបង្ការភាពក្រិះក្រិនដំណើរការនៅខេត្តពោធិ៍សាត់ បាន ១ឆ្នាំកន្លះ ហើយគម្រោងនឹងបន្តរយៈពេល ៣ឆ្នាំកន្លះទៀត ដើម្បីពង្រឹងសមត្ថភាព និងប្ដូរឥរិយាបទរបស់សហគមន៍។ អ្នកស្រីថា អង្គការបានចាប់ដៃគូជាមួយអាជ្ញាធរខេត្ត និងមន្ទីរជំនាញចំនួនបីទៀត គឺមន្ទីរសុខាភិបាល មន្ទីរអភិវឌ្ឍន៍ជនបទ និងមន្ទីរកសិកម្ម ដើម្បីអនុវត្ដគម្រោង ឬយុទ្ធនាការបង្ការភាពក្រិះក្រិនលើកុមារនេះ៖ ។ ទាក់ទងនឹងការអនុវត្តគម្រោងនេះ អភិបាលរងខេត្តពោធិ៍សាត់ លោក ពេជ្រ ហន ថ្លែងថា សក្ដានុពលសេដ្ឋកិច្ចរបស់ខេត្តពោធិ៍សាត់ មានបី គឺវិស័យកសិកម្ម ព្រៃឈើ និងនេសាទ ដែលធ្វើឲ្យពលរដ្ឋមានលទ្ធភាពរកប្រាក់ ឬចំណីអាហារសម្រាប់ទ្រទ្រង់សុខភាពកូនតូចៗ។ លោកបន្ទោសថា ពលរដ្ឋដែលរស់នៅជិតប្រភពទឹក ឬត្រីសាច់ខ្លះ មិនសូវចេះកែច្នៃ ឬផ្ដល់អាហារត្រឹមត្រូវដល់កូនតូចៗនោះទេ។ លោក ពេជ្រ ហន បញ្ជាក់ថា រូបលោក និងអភិបាលខេត្តពោធិ៍សាត់ នឹងជ្រោមជ្រែងលើយុទ្ធនាការបង្ការភាពក្រិះក្រិនរបស់កុមារ ដើម្បីឲ្យគម្រោងនេះអប់រំដល់មាតាបិតា និងគ្រប់ភាគីពាក់ព័ន្ធ៖ ។ តំណាងសហគមន៍ និងជាសមាជិកទ្រទ្រង់សុខភាពភូមិកញ្ជរម្នាក់មកពីស្រុកកណ្ដៀង គឺលោកស្រី ពុំ ពិចិត្ត ឲ្យដឹងថា នៅក្នុងមូលដ្ឋានលោកស្រីមានកុមារខ្វះអាហារូបត្ថម្ភជាច្រើននាក់ ប៉ុន្តែកុមារដែលមានស្ថានភាពក្រិះក្រិនមានពីរនាក់។ លោកស្រីថា នឹងផ្សព្វផ្សាយនូវចំណេះដឹងដែលទទួលបានពីអង្គការ និងមន្ត្រីជំនាញសុខាភិបាលទៅអាណាព្យាបាលកុមារ ដើម្បីបង្ការភាពក្រិះក្រិន៖ ។ មន្ត្រីអង្គការសង្គ្រោះកុមារ ឲ្យដឹងថា គម្រោងបង្ការភាពក្រិះក្រិន កំពុងត្រូវបានអនុវត្តនៅខេត្តសៀមរាប បាត់ដំបង និងខេត្តពោធិ៍សាត់។ ជំងឺក្រិះក្រិនធ្វើឲ្យកុមារមិនលូតលាស់ទាំងរាងកាយ ស្មារតី និងលទ្ធភាពការងារ ហើយមិនអាចព្យាបាលបាននោះទេ។ ប៉ុន្តែភាពក្រិះក្រិន អាចបង្ការបាននៅអំឡុងពេល ១ពាន់ថ្ងៃដំបូង នៃជីវិត គឺចាប់ពីពេលដែលស្ត្រីមានផ្ទៃពោះ រហូតដល់កុមារមានអាយុ ២ឆ្នាំ៕	2016-04-08T11:47:00+07:00	rfa.org	https://www.rfa.org/khmer/news/health/around-1thousand-children-are-under-monitor-on-malnutrition-04082016003902.html
5622c6f2-ef71-45bb-9575-c31bdb00d46a	មជ្ឈមណ្ឌលជាតិអំពាវនាវយុវជនឲ្យចូលរួមបរិច្ចាគឈាមដើម្បីធានាស្តុកឈាមអំឡុងចូលឆ្នាំ	កម្ពុជា ស្ទើរតែគ្រប់ពេលនៃអំឡុងពិធីបុណ្យជាតិធំៗ ដូចជា បុណ្យចូលឆ្នាំ ភ្ជុំបិណ្ឌ ឬអុំទូក ជាដើម តែងតែប្រឈមមុខខ្វះឈាមសម្រាប់ជួយសង្គ្រោះអ្នកជំងឺ។ សម្រាប់ពិធីបុណ្យចូលឆ្នាំថ្មីខាងមុខនេះ មជ្ឈមណ្ឌលជាតិផ្ដល់ឈាម កំពុងធ្វើយុទ្ធនាការដើម្បីស្វែងរកអ្នកបរិច្ចាគឈាមយកមករក្សាទុកក្នុងស្តុក សម្រាប់ជួយសង្គ្រោះអ្នកជំងឺក្នុងករណីចាំបាច់។ តើមជ្ឈមណ្ឌលជាតិផ្តល់ឈាម ត្រៀមនឹងធ្វើអ្វីខ្លះដើម្បីកែប្រែទម្លាប់ដាច់ឈាមពីស្តុករបស់ខ្លួន ដើម្បីធានាការផ្គត់ផ្គង់ជូនអ្នកជំងឺបានគ្រប់ពេល? ស្ទើរតែជាទម្លាប់ច្រំដែលទៅហើយ ដែលមជ្ឈមណ្ឌលជាតិផ្តល់ឈាមប្រឈមមុខនឹងបញ្ហាអស់ឈាមពីស្តុក ពិសេសគឺក្នុងអំឡុងពិធីបុណ្យជាតិធំៗ ដែលមានរយៈពេលយូរ ដូចជាបុណ្យភ្ជុំបិណ្ឌ ឬចូលឆ្នាំ ជាដើម។ ទាំងនេះដោយសារតែប្រជាជនភាគច្រើនសម្រាកពីការងារ ឬធ្វើដំណើរកម្សាន្តទៅតាមភូមិ-ស្រុកកំណើតអស់ និងមិនមានអ្នកមកបរិច្ចាគឈាមដោយស្ម័គ្រចិត្តតែម្តង។ ប្រធានមជ្ឈមណ្ឌលជាតិផ្តល់ឈាម នៃក្រសួងសុខាភិបាល លោកវេជ្ជបណ្ឌិត ហុក គីមចេង មានប្រសាសន៍ថា សម្រាប់មុន និងក្រោយពិធីបុណ្យចូលឆ្នាំប្រពៃណីជាតិខាងមុខនេះ គ្រាន់តែរាជធានីភ្នំពេញ មជ្ឈមណ្ឌលជាតិផ្តល់ឈាម ត្រូវការឈាមយ៉ាងហោចណាស់ប្រមាណជាង ១.០០០ប្លោក ដើម្បីធានាបានពីស្ថិរភាពនៃស្តុកឈាមរបស់ខ្លួន៖ ។ ស្ថិតក្នុងវ័យ ៤៣ឆ្នាំ លោកស្រី ហៃ ឡៃហូយ ជាអាជីវករលក់នំអាកោនៅផ្សារចាស់ មួយរូបដែលស្វាមីរបស់លោកស្រីជាអ្នកជំងឺប្រើប្រាស់ឈាមជាប្រចាំអស់រយៈពេលជាង ១២ឆ្នាំមកហើយ។ លោកស្រីបានបង្ហាញកង្វល់របស់ខ្លួនពីបញ្ហាដាច់ស្តុកឈាមនេះយ៉ាងខ្លាំង ព្រោះថា ស្វាមីរបស់លោកស្រីត្រូវការបញ្ចូលឈាមជាញឹកញាប់ បើសិនជាមជ្ឈមណ្ឌលជាតិ ខ្វះឈាមនៅក្នុងស្តុកនោះ នឹងបង្កការលំបាកដល់ស្វាមីរបស់លោកស្រីដែលត្រូវការឈាមជាចាំបាច់នោះ៖ ។ ជារៀងរាល់ថ្ងៃ ប្រទេសកម្ពុជា ត្រូវការប្រើឈាមប្រមាណជាង ១៥០ប្លោកឈាម ដើម្បីសង្គ្រោះជីវិតអ្នកជំងឺ ដែលក្នុងនោះសម្រាប់រាជធានីភ្នំពេញ ត្រូវការប្រើប្រាស់ឈាមប្រមាណជាង ១០០ប្លោកក្នុងមួយថ្ងៃៗ។ តើមជ្ឈមណ្ឌលជាតិផ្ដល់ឈាម មានឈាមមកពីណាសម្រាប់សង្គ្រោះអ្នកជំងឺ? ហើយយុវជនកម្ពុជា ណាខ្លះបានដឹងពីតម្រូវការនេះ? លោក សុខ ដារតន៍ ជាមន្ត្រីមួយរូបក្នុងក្រសួងព័ត៌មាន បានឲ្យដឹងថា លោកមិនធ្លាប់បានដឹងពីព័ត៌មាននៃការដាច់ស្តុកឈាមនោះទេកន្លងមក ពុំនោះសោត លោកនឹងនាំមិត្តភ័ក្ដិចូលរួមបរិច្ចាគឈាមយូរហើយ៖ ។ អ្នកស្រី នង ច័ន្ទផល្លា ដែលធ្លាប់ជាសប្បុរសជនបរិច្ចាគឈាមពីមុននោះ បានឲ្យដឹងថា អ្នកស្រីធ្លាប់បានដឹងពីការបរិច្ចាគឈាមដែរ ដោយក្នុងគ្រួសាររបស់អ្នកស្រីធ្លាប់ត្រូវការឈាមដើម្បីសង្គ្រោះជីវិត ប៉ុន្តែអ្នកស្រីមិនបានដឹងពីបញ្ហាខ្វះឈាមក្នុងស្ដុកនោះទេ៖ ។ ជាការពិតណាស់ គេហទំព័ររបស់កាកបាទក្រហមសហរដ្ឋអាមេរិក ក៏ដូចជាគេហទំព័ររបស់មជ្ឈមណ្ឌលជាតិផ្ដល់ឈាមកម្ពុជា បានសរសេរដូចគ្នាថា ការបរិច្ចាគឈាម គឺពិតជាមានសុវត្ថិភាព ព្រោះរាល់ម្ជុល ឬសម្ភារៈ គឺប្រើសម្រាប់មនុស្សម្នាក់ប៉ុណ្ណោះ ហើយសប្បុរសជនអាចបរិច្ចាគឈាមបាន លុះត្រាតែមានសុខភាពល្អ និងមានការអនុញ្ញាតពីវេជ្ជបណ្ឌិតជំនាញខាងផ្នែកសុវត្ថិភាពឈាម។ សម្រាប់កម្ពុជា មកទល់ពេលនេះ អត្រានៃអ្នកបរិច្ចាគឈាមស្ម័គ្រចិត្តប្រមាណជាង ៣៥ភាគរយប៉ុណ្ណោះ បើធៀបនឹងឈាមដែលត្រូវប្រើប្រាស់ប្រចាំថ្ងៃ។ អង្គការសុខភាពពិភពលោក (WHO) បានផ្តល់អនុសាសន៍ថា ប្រសិនបើប្រជាជនកម្ពុជា តែ ១ភាគរយនៃចំនួនប្រជាជនសរុបធ្វើការបរិច្ចាគឈាម នោះកម្ពុជា នឹងមានឈាមគ្រប់គ្រាន់សម្រាប់ប្រើប្រាស់។ លោកវេជ្ជបណ្ឌិត ហុក គីមចេង បានឲ្យដឹងដែរថា មជ្ឈមណ្ឌលជាតិផ្តល់ឈាម ត្រៀមនឹងចុះទៅស្វែងរកអ្នកបរិច្ចាគឈាមចល័តនៅតាមស្ថាប័នមួយចំនួន សម្រាប់ត្រៀមនឹងតម្រូវការស្តុករបស់ខ្លួនមុន និងក្រោយពេលចូលឆ្នាំថ្មីខាងមុខនេះ។ ទាំងលោកវេជ្ជបណ្ឌិត ហុក គីមចេង អ្នកស្រី ហៃ ឡៃហូយ ក៏ដូចជាអ្នកជំងឺជាច្រើនផ្សេងទៀត បានអំពាវនាវដល់សាធារណជន ចូលរួមធ្វើការបរិច្ចាគឈាមដោយស្ម័គ្រចិត្ត ដើម្បីជួយសង្គ្រោះជនរងគ្រោះដទៃផ្សេងទៀត។ លក្ខខណ្ឌសម្រាប់អ្នកបរិច្ចាគឈាម គឺត្រូវមានអាយុចាប់ពី ១៨ ដល់ ៦០ឆ្នាំ មានទម្ងន់ចាប់ពី ៤៥គីឡូក្រាម និងមានសុខភាពល្អបរិបូរណ៍ ហើយរាល់ការបរិច្ចាគឈាម គឺមានវេជ្ជបណ្ឌិតជំនាញធ្វើការពិនិត្យសម្ពាធឈាម និងគ្រាប់ឈាមក្រហមរបស់សប្បុរសជនជាមុនសិន ដើម្បីធានាដល់សុវត្ថិភាពអ្នកបរិច្ចាគឈាមទាំងអស់។ ក្រៅពីនេះទៀត មជ្ឈមណ្ឌលជាតិផ្ដល់ឈាម គ្រោងនឹងចុះអប់រំផ្សព្វផ្សាយពីសារសំខាន់អំពីការផ្ដល់ឈាមនៅតាមស្ថាប័នរដ្ឋ ឯកជន ក្នុងនោះរួមមាន វិទ្យាល័យ សាកលវិទ្យាល័យ និងស្ថាប័នមួយចំនួនទៀត៕	2016-04-04T15:10:00+07:00	rfa.org	https://www.rfa.org/khmer/news/health/Blood-Donation-04042016035819.html
74487461-e52b-4d4d-b9ef-9ca085c21bd6	មន្ទីរពេទ្យកុមារអង្គររៀបចំពិធីទទួលទានអាហារមនុស្សធម៌	មន្ទីរពេទ្យកុមារអង្គរ នៅថ្ងៃទី២ ខែមេសា រៀបចំពិធីទទួលអាហារមនុស្សធម៌មួយ នៅរាជធានីភ្នំពេញ ដើម្បីរៃអង្គាសថវិកាជួយផ្គត់ផ្គង់ការចំណាយរបស់មន្ទីរពេទ្យ។ កម្មវិធីនេះមានការសម្ដែងសិល្បៈ ការប្រគំតន្ត្រី និងការបរិភោគអាហារជុំគ្នា។ សូមស្ដាប់សេចក្ដីរាយការណ៍ផ្ទាល់របស់លោក ប្រាជ្ញ ចេវ តាមការសាកសួររបស់លោក សាន សែល៖	2016-04-02T18:25:00+07:00	rfa.org	https://www.rfa.org/khmer/news/health/fund-raising-for-angkor-children-hospital-04022016091836.html
3143be41-a71d-4e3f-a0f6-19042d49df79	មន្ត្រីជំនាញសន្និដ្ឋានថាមនុស្សជាង៦០នាក់ពុលបណ្ដាលមកពីបរិភោគនំអន្សម	មន្ត្រីជំនាញរកឃើញថា នំអន្សមអាចជាមូលហេតុដែលបណ្ដាលអោយពលរដ្ឋជាង ៦០នាក់ ក្នុងនោះកុមារ ៥៦នាក់ រស់នៅឃុំព្រែកមាស ស្រុកសៀមប៉ាង ខែត្រស្ទឹងត្រែង មានអាការៈក្អួតចង្អោរ ចុកពោះ និងវិលមុខ។ ពលរដ្ឋមានអាការៈពុលនេះ បន្ទាប់ពីពួកគាត់បរិភោគនំអន្សម នៅពេលចូលរួមពិធីបុណ្យមួយកាលពីថ្ងៃទី៣១ ខែមីនា។ ប្រធានមណ្ឌលសុខភាពឃុំព្រែកមាស ស្រុកសៀមប៉ាង ឲ្យដឹងថា ស្ថានភាពជំងឺពលរដ្ឋ និងកុមារដែលពុលនំអន្សមបានធូរស្រាលហើយ បន្ទាប់ពីពួកគេបានមកព្យាបាលនៅមណ្ឌលសុខភាព និងមួយចំនួនធំក្រុមគ្រូពេទ្យបានចុះទៅព្យាបាលតាមផ្ទះ។ ប្រធានមណ្ឌលសុខភាពឃុំព្រែកមាស លោក សំ នៀង លោកកត់សម្គាល់ថា កុមារ និងមនុស្សចាស់ជាង ៦០នាក់ ដែលក្រុមគ្រូពេទ្យព្យាបាល សុទ្ធតែកើតមានអាការៈដូចៗគ្នា ដូចជាក្អួតចង្អោរ ចុកពោះ វិលមុខ និងទន់ដៃជើង បន្ទាប់ពីបានពិសានំអន្សម។ លោកថា បន្ទាប់ពីកើតមានបញ្ហានេះ លោកបានយកចំណីអាហារដែលអ្នកភូមិ និងកុមារបរិភោគទាំងនោះ ទៅមន្ទីរសុខាភិបាលខែត្រស្ទឹងត្រែង ធ្វើពិសោធន៍៖ ។ ករណីនេះដែរ ប្រធានមន្ទីរសុខាភិបាលខែត្រស្ទឹងត្រែង លោក អ៊ុង សូវៀត ឲ្យដឹងថា បន្ទាប់ពីធ្វើពិសោធន៍ មន្ត្រីជំនាញរកឃើញថា បាតុភាពនេះបណ្ដាលមកពីអ្នកភូមិពិសានំអន្សមចេកដោយកាត់ជាកង់ៗ ច្របាច់ជាមួយដូងលាយជាមួយស្ករ និងច្រកថង់ប្លាស្ទិកផ្ញើកូនចៅនៅផ្ទះ។ លោកថា មន្ត្រីជំនាញបានចុះអប់រំសុខភាពដល់ពលរដ្ឋនៅឃុំព្រែកមាស បន្ទាប់ពីកើតមានបញ្ហានេះ និងបន្តតាមដានស្ថានភាពជំងឺពួកគាត់៖ ។ មេឃុំព្រែកមាស លោក ផួង លន់ វាយតម្លៃថា ការបរិភោគចំណីអាហារ អ្នកភូមិមិនសូវយកចិត្តទុកដាក់ពិសាផ្អែកលើអនាម័យឡើយ ពោលគឺពួកគាត់បរិភោគនំអន្សមក្នុងពិធីបុណ្យលាយឡំដូង និងស្ករ។ ម្យ៉ាងទៀត អ្នកភូមិក៏ពុំសូវយល់ដឹងពីអនាម័យដើម្បីសុខភាពដែរ។ ហេតុនេះលោកទាមទារឲ្យមន្ទីរជំនាញបន្ថែមការចុះអប់រំផ្សព្វផ្សាយអំពីសុខភាពញឹកញាប់៖ ។ មន្ត្រីសម្របសម្រួលសមាគមអាដហុក (ADHOC) ខែត្រស្ទឹងត្រែង លោក ហូ សំអុល អំពាវនាវឲ្យមន្ត្រីជំនាញនៃមន្ទីរសុខាភិបាល ផ្សព្វផ្សាយពីមូលហេតុចម្បងចំពោះករណីនេះឲ្យជាក់លាក់ ដើម្បីឲ្យអ្នកភូមិជ្រាបបញ្ហានេះ និងដើម្បីបញ្ចៀសមិនឲ្យកើតមានលើកក្រោយទៀត។ ករណីពុល ឬកើតមានភាពមិនប្រក្រតីនៅឃុំព្រែកមាស ស្រុកសៀមប៉ាង កើតមានលើកទី២ហើយ ដោយកាលពីឆ្នាំ២០១២ ពលរដ្ឋមួយគ្រួសារមានសមាជិក ៥នាក់ បានពុលសម្លផ្សិតក្ងោកព្រៃ ខណៈពួកគេបានយកផ្សិតនោះមកស្លបរិភោគ ប៉ុន្តែពុំមានគ្រោះថ្នាក់ដល់អាយុជីវិតទេ ដោយសារពួកគាត់បានទៅព្យាបាលទាន់ពេលវេលា៕	2016-04-01T17:50:00+07:00	rfa.org	https://www.rfa.org/khmer/news/health/over-60people-sick-by-food-poison-04012016064931.html
7bd8addb-b1d7-433f-a6bf-fda0e5f716aa	ពលរដ្ឋនៅសៀមរាបម្នាក់ក្នុងចំណោមអ្នកពុលត្រីក្រពត៨នាក់ស្លាប់	មន្ត្រីប៉ូលិសនៃអធិការដ្ឋានស្រុកវ៉ារិន ឱ្យដឹងថា គេបានបញ្ជូនសំណល់ត្រីក្រពតខ្លះ ទៅឱ្យគ្រូពេទ្យពិនិត្យរកជាតិពុល ថាតើវាបណ្ដាលមកពីមូលហេតុអ្វី? ការបញ្ជូនកាកសំណល់ទៅឱ្យគ្រូពេទ្យពិនិត្យនេះ ធ្វើឡើងបន្ទាប់ពីកាលពីល្ងាចថ្ងៃទី៣០ ខែមីនា កន្លងទៅ មានពលរដ្ឋប្រុស ស្រី និងក្មេង ចំនួន ៨នាក់ នៅភូមិគោកវត្ត ឃុំស្រែណូយ បានពុលត្រីកំពត ហើយក្នុងចំណោមនោះ បុរសម្នាក់ឈ្មោះ មឿន ម៉ែត្រ អាយុជាង ៤០ឆ្នាំបានស្លាប់។ អធិការនគរបាលស្រុកវ៉ារិន លោក ណុប សារ៉ាក់ មានប្រសាសន៍កាលពីរសៀលថ្ងៃព្រហស្បតិ៍ ទី៣១ ខែមីនា ថា កាលពីល្ងាចថ្ងៃទី៣០ ខែមីនា កន្លងទៅ ប្រជាពលរដ្ឋនៅភូមិគោកវត្ត បាននាំគ្នាទៅរកត្រី។ ពេលនោះគឺរកបានត្រីក្រពតមួយចំនួន ហើយក៏នាំគ្នាបំពងធ្វើជាម្ហូប និងខ្លះយកទៅក្លែមស្រាស។ បន្តិចក្រោយមក អ្នកភូមិស្រីប្រុស និងកុមារចំនួន ៨នាក់ មានអាការៈពុល ហើយបានបញ្ជូនទៅជួយសង្គ្រោះនៅមណ្ឌលសុខភាព។ លោកអធិការបញ្ជាក់ថា តាមការស្រាវជ្រាវ គឺលោកហ៊ានអះអាងថា ជាតិពុលនោះ គឺចេញពីត្រីក្រពត មិនមែនចេញពីស្រាសទេ៖ ។ ប៉ូលិសឱ្យដឹងថា រហូតមកដល់រសៀលថ្ងៃទី៣១ ខែមីនា ពលរដ្ឋ និងក្មេងដែលពុលត្រីក្រពតនោះ មានអាការៈធូរស្បើយឡើងវិញហើយ លើកលែងតែបុរសម្នាក់ដែលពុលក្នុងសភាពធ្ងន់ធ្ងរបានស្លាប់៕	2016-03-31T18:50:00+07:00	rfa.org	https://www.rfa.org/khmer/news/health/man-died-of-eating-ball-fish-03312016074524.html
fe997cb4-cb27-4556-ad5e-2e3bd31dc5a9	អង្គការសង្គ្រោះកុមារព្រួយបារម្ភពីកង្វះអាហារូបត្ថម្ភរបស់កុមារកម្ពុជា	ការស្រាវជ្រាវសុខភាពថ្នាក់ជាតិបង្ហាញថា កុមារកម្ពុជា ដែលមានអាយុក្រោម ៥ឆ្នាំប្រមាណ ៣២% បានប្រឈមមុខនឹងបញ្ហាខ្វះអាហារូបត្ថម្ភរ៉ាំរ៉ៃ បណ្ដាលឲ្យពួកគេកើតជំងឺក្រិន មិនលូតលាស់រាងកាយបានល្អទេ។ ក្នុងចំណោមកុមារខ្មែរដែលខ្វះអាហារូបត្ថម្ភនោះ គឺកុមារដែលរស់នៅតាមទីជនបទមានចំនួនប្រមាណ ៣៤% គឺខ្ពស់ជាងកុមារដែលរស់នៅទីក្រុង ១០%។ បញ្ហាក្រិះក្រិនដែលកំពុងតែប្រឈមមុខនេះ អង្គការក្រៅរដ្ឋាភិបាលខ្លះដែលធ្វើការងារជួយសង្គ្រោះកុមារ ត្រូវការរដ្ឋាភិបាលខ្មែរឲ្យចូលរួមសហការក្នុងយុទ្ធនាការលុបបំបាត់។ គម្រោងនូរីស (Nourish) នៃអង្គការសង្គ្រោះកុមារ (Save the Children) បានប្រកាសធ្វើយុទ្ធនាការបង្ការភាពក្រិះក្រិនទៅលើកុមារកម្ពុជា នៅក្នុងខេត្តសៀមរាប កាលពីព្រឹកថ្ងៃពុធ ទី៣០ ខែមីនា។ យុទ្ធនាការក្រោមប្រធានបទលូតលាស់ទាំងអស់គ្នានោះ បានទាមទារឲ្យប្រជាពលរដ្ឋគ្រប់មជ្ឈដ្ឋាន ព្រមទាំងឪពុកម្ដាយ និងមន្ត្រីរបស់រដ្ឋាភិបាលជាច្រើនផ្នែកទៀតដែលពាក់ព័ន្ធ បានយល់ដឹង ហើយរួមគ្នាការពារប្រយុទ្ធប្រឆាំងនឹងភាពក្រិះក្រិនទៅលើកុមារ។ ប្រធានគម្រោងនូរីស នៃអង្គការសង្គ្រោះកុមារ ដែលទទួលជំនួយពីសហរដ្ឋអាមេរិក គឺអ្នកស្រី អ៊ីណា សាសស៊ី (Inna Sacci)។ អ្នកស្រីបានថ្លែងនៅក្នុងពិធីប្រកាសដាក់ឲ្យដំណើរការជាផ្លូវការនៃយុទ្ធនាការបង្ការភាពក្រិះក្រិននៅខេត្តសៀមរាប កាលពីព្រឹកថ្ងៃពុធ ទី៣០ ខែមីនា ថា បើទោះបីជាបច្ចុប្បន្ន ប្រទេសកម្ពុជា មានសេវាថែទាំសុខភាពកាន់តែប្រសើរឡើងក៏ដោយ ក៏នៅតែមានបញ្ហាប្រឈមមុខនឹងកុមារដែលខ្វះអាហារូបត្ថម្ភ ហើយកើតជំងឺក្រិះក្រិន។ កុមារកម្ពុជា ម្នាក់ក្នុងចំណោម ៣នាក់ដែលមានអាយុក្រោម ៥ឆ្នាំ គឺប្រឈមមុខនឹងបញ្ហាខ្វះអាហារូបត្ថម្ភរ៉ាំរ៉ៃ ឬក៏ក្រិន។ អ្នកស្រី អ៊ីណា សាសស៊ី ឲ្យដឹងទៀតថា ខេត្តសៀមរាប គឺជាខេត្តមួយដែលមានអត្រាកុមារប្រឈមមុខនឹងការខ្វះអាហារូបត្ថម្ភ ៣៦%។ តួលេខនេះ គឺខ្ពស់ជាងបណ្ដាខេត្តចំនួនពីរទៀត ដែលកុមារជាច្រើនកំពុងប្រឈមមុខនឹងការខ្វះអាហារូបត្ថម្ភដែរ គឺខេត្តពោធិ៍សាត់ និងខេត្តបាត់ដំបង៖ ។ ការស្រាវជ្រាវសុខភាពថ្នាក់ជាតិកាលពីឆ្នាំ២០១៤ កន្លងទៅ បង្ហាញថា កុមារកម្ពុជា អាយុក្រោម ៥ឆ្នាំចំនួន ៣២% មានបញ្ហាខ្វះអាហារូបត្ថម្ភរ៉ាំរ៉ៃ ឬក៏ក្រិះក្រិន។ អត្រាក្រិះក្រិននៃកុមារដែលរស់នៅទីជនបទដាច់ស្រយាល គឺ ៣៤%។ តួលេខនេះ គឺខ្ពស់ជាងចំនួនកុមារដែលរស់នៅទីក្រុងរហូតដល់ ១០%។ អភិបាលរងខេត្តសៀមរាប ដែលចូលរួមពិធីប្រកាសដាក់ឲ្យដំណើរការជាផ្លូវការនៃយុទ្ធនាការបង្ការភាពក្រិះក្រិន លោក សង់ រីហា មានប្រសាសន៍ថា អន្តរាគមន៍របស់គម្រោងនូរីស ដែលផ្ដោតការយកចិត្តទុកដាក់ទៅលើមាតា និងកុមារដែលខ្វះអាហារូបត្ថម្ភ គឺជាការឆ្លើយតបយ៉ាងសំខាន់ទៅលើតម្រូវការរបស់ប្រជាពលរដ្ឋ និងគោលនយោបាយរបស់រដ្ឋាភិបាល។ រដ្ឋាភិបាលកម្ពុជា ក៏បានដាក់ឲ្យក្រសួងសុខាភិបាល ក្រសួងអភិវឌ្ឍន៍ជនបទ ក្រសួងកសិកម្ម រុក្ខាប្រមាញ់ និងនេសាទ ដោះស្រាយឧបសគ្គនៃកង្វះអាហារូបត្ថម្ភនេះដែរ៖ ។ ជំងឺក្រិះក្រិន មិនត្រឹមតែធ្វើឲ្យកុមារមិនលូតលាស់ផ្នែករាងកាយ និងគ្មានកម្លាំងរឹងប៉ឹងប៉ុណ្ណោះទេ វាក៏ធ្វើឲ្យខួរក្បាលរបស់កុមារមិនលូតលាស់ ព្រមទាំងបញ្ញា និងស្មារតីមិនគ្រប់គ្រាន់ដែរ។ អង្គការសង្គ្រោះកុមារ ឲ្យដឹងថា ក្រៅតែពីគេធ្វើពិធីប្រកាសដាក់ឲ្យដំណើរការជាផ្លូវការនូវយុទ្ធនាការបង្ការភាពក្រិះក្រិនក្នុងខេត្តសៀមរាប គឺគេមានគម្រោងនឹងធ្វើយុទ្ធនាការដូចគ្នានេះនៅខេត្តបាត់ដំបង នៅថ្ងៃទី៣១ ខែមីនា នៅខេត្តពោធិ៍សាត់ នៅថ្ងៃទី៧ ខែមេសា ខាងមុខ៕	2016-03-30T20:10:00+07:00	rfa.org	https://www.rfa.org/khmer/news/health/stunting-prevention-campaign-for-grown-up-children-03302016085938.html
ada4e2ed-33be-4c70-a28c-abbc3f1e15e7	មេបញ្ជាការសឹករងខេត្តព្រះវិហារ លោក សោម បុប្ផារ័ត្ន ទទួលមរណភាពយប់មិញ ដោយសារជំងឺមហារីកគ្រាប់ឈាម	លោកឧត្តមសេនីយ៍ត្រី សោម បុប្ផារ័ត្ន មេបញ្ជាការសឹករងខេត្តព្រះវិហារ ដែលធ្លាប់ដឹកនាំកម្លាំងចូលរួមប្រយុទ្ធតស៊ូការ ពារការឈ្លានពានរបស់កងទ័ពសៀមនោះ បានទទួលមរណភាពនៅម៉ោង ១៖៤៦នាទីរំលងអាធ្រាត្រឈានចូលថ្ងៃទី៣០ ខែមីនា ឆ្នាំ ២០១៦ ដោយសារជំងឺមហារីកគ្រាប់ឈាម។ ប្អូនប្រុសលោក សោម បុប្ផារ័ត្ន បានប្រាប់ Fresh News នៅយប់ថ្ងៃទី២៩ ខែមីនា ឆ្នាំ២០១៦នេះថា លោក សោម បុប្ផារ័ត្ន បានធ្លាក់ ខ្លួនឈឺធ្ងន់ (មហារីកគ្រាប់ឈាម) ហើយដេកសម្រាកព្យាបាលនៅមន្ទីរពេទ្យក្នុងប្រទេសវៀតណាម អស់រយៈពេលមួយខែ។ បន្ទាប់ពី ការព្យាបាលមិនទទួលបានជោគជ័យ នៅយប់ថ្ងៃទី២៩ ខែមីនា ឆ្នាំ២០១៦នេះ ក្រុមគ្រួសារបានដឹកបញ្ជូនត្រឡប់មកគេហដ្ឋានវិញ ស្ថិតនៅទីរួមខេត្តព្រះវិហារ។ លោក អ៊ុំ ម៉ារ៉ា អភិបាលខេត្តព្រះវិហារ បានប្រាប់ Fresh News នៅព្រឹកថ្ងៃទី៣០ ខែមីនា ឆ្នាំ២០១៦នេះថា សពរបស់លោក ឧត្តមសេនីយ៍ត្រី សោម បុប្ផារ័ត្ន ត្រូវបានក្រុមគ្រួសាររៀបចំតម្កល់ធ្វើបុណ្យតាមប្រពៃណីព្រះពុទ្ធសាសនា នៅគេដ្ឋានក្នុងទីរួមខេត្តព្រះវិហារ ។ បើតាមលោក អ៊ុំ ម៉ារ៉ា នៅព្រឹកថ្ងៃទី៣១ ខែមីនា ស្អែកនេះ នាយឧត្តមសេនីយ៍ មាស សុភា មេបញ្ជាការកងទ័ពជើងគោក លោកឧត្តមសេនីយ៍ឯក ជា ម៉ន មេបញ្ជាការយោធភូមិភាគទី៤ និងរូបលោក ព្រមទាំងមន្រ្តីក្នុងខេត្តទាំងមូល នឹងអញ្ជើញចូលរួមគោរពវិញ្ញាណក្ខន្ធ។ លោកឧត្តមសេនីយ៍ត្រី សោម បុប្ផារ័ត្ន មានអាយុ ៥៤ឆ្នាំ មានកូន ៤នាក់នៅក្នុងបន្ទុក។ លោក បានធ្វើជាមេបញ្ជាការសឹក រងខេត្ត ព្រះវិហារអស់ជាច្រើនឆ្នាំមកហើយ ដែលទទួលបានការគោរពស្រឡាញ់យ៉ាងខ្លាំងពីនាយទាហាន ពលទាហានក្រោមឱវាទ។ ក្រៅពី ការបំពេញតួនាទីជាអ្នកការពារបូរណភាពទឹកដីហើយនោះ លោក សោម បុប្ផារ័ត្ន ក៏តែងបានធ្វើសកម្មភាពមនុស្សធម៌ជាច្រើនផងដែរ ជាមួយប្រជាពលរដ្ឋជួបការលំបាក ឬខ្សត់ខ្សោយក្នុងជីវភាព។ ជាពិសេសគេនៅចាំបានថា កាលពីអំឡុង នៃការចូលឈ្លានពានរបស់កងទ័ពសៀម នាឆ្នាំ២០០៨ លោក សោម បុប្ផារ័ត្ន ក៏បានចូល រួមដឹកនាំកងទ័ពប្រយុទ្ធតស៊ូការពារទឹកដី ដ៏អង់អាចក្លាហានផងដែរ៕	2016-03-30T14:35:00+07:00	freshnewsasia.com	https://m.freshnewsasia.com/index.php/en/localnews/21073-2016-03-30-01-41-45.html
a146b25c-4417-4e15-8da5-e211469d78a8	មេបញ្ជាការសឹករងខេត្តព្រះវិហារ លោក សោម បុប្ផារ័ត្ន កើតជំងឺមហារីកគ្រាប់ឈាម ឈានដល់ដំណាក់ចុងក្រោយ	លោកឧត្តមសេនីយ៍ត្រី សោម បុប្ផារ័ត្ន មេបញ្ជាការសឹករងខេត្តព្រះវិហារ បានកើតជំងឺមហារីកគ្រាប់ឈាមឈានដល់ដំ ណាក់កាលចុងក្រោយ ពោលរង់ចាំតែដង្ហើមចុងក្រោយប៉ុណ្ណោះ បន្ទាប់ពីការព្យាបាលមិនបានសម្រេចអស់រយៈជាង ១ខែនៅប្រទេស វៀតណាម។ ប្អូនប្រុសលោក សោម បុប្ផារ័ត្ន បានប្រាប់ Fresh News នៅយប់ថ្ងៃទី២៩ ខែមីនា ឆ្នាំ២០១៦នេះថា លោក សោម បុប្ផារ័ត្ន បានធ្លាក់ ខ្លួនឈឺធ្ងន់មហារីកគ្រាប់ឈាម ហើយដេកសម្រាកព្យាបាលនៅមន្ទីរពេទ្យក្នុងប្រទេសវៀតណាម អស់រយៈពេលមួយខែ។ បន្ទាប់ពី ការព្យាបាលមិនទទួលបានជោគជ័យ នៅយប់ថ្ងៃទី២៩ ខែមីនា ឆ្នាំ២០១៦នេះ ក្រុមគ្រួសារបានដឹកបញ្ជូនត្រឡប់មកគេហដ្ឋានវិញ ស្ថិតនៅទីរួមខេត្តព្រះវិហារ។ បើតាមប្អូនប្រុសរបស់លោក សោម បុប្ផារ័ត្ន បានឲ្យដឹងថា រហូតដល់យប់នេះ ក្រុមគ្រួសារនៅរង់ចាំតែដង្ហើមចុងក្រោយប៉ុណ្ណោះ ពោលស្ថានភាពជំងឺបានវិវឌ្ឍទៅមុខ ហើយក្រុមគ្រួសារ ក៏បានត្រៀមរៀបចំពិធីបុណ្យផងដែរ។ លោកឧត្តមសេនីយ៍ត្រី សោម បុប្ផារ័ត្ន បច្ចុប្បន្នមានអាយុ ៥៤ឆ្នាំ មានកូន ៤នាក់នៅក្នុងបន្ទុក។ លោក បានធ្វើជាមេបញ្ជាការសឹក រងខេត្តព្រះវិហារអស់ជាច្រើនឆ្នាំមកហើយផងដែរ។ លោក សោម បុប្ផារ័ត្ន ជាមេបញ្ជាការមួយរង ដែលទទួលបានការគោរពស្រឡាញ់យ៉ាងខ្លាំងពីនាយទាហាន ពលទាហានក្រោមឱវាទ ហើយលោក ក៏តែងបានធ្វើសកម្មភាពមនុស្សធម៌ជាច្រើនផងដែរ ជាមួយប្រជាពលរដ្ឋជួបការលំបាក ឬខ្សត់ខ្សោយក្នុងជីវភាព៕	2016-03-30T05:46:00+07:00	freshnewsasia.com	https://m.freshnewsasia.com/index.php/en/localnews/21071-2016-03-29-15-54-00.html
c79876c9-ce64-45b7-ac9a-82110ebc88e9	ស្វាមីលោកស្រី មូរ សុខហួរ ទទួលមរណភាព ដោយសារជំងឺមហារីក	លោកស្រី មូរ សុខហួរ តំណាងរាស្រ្តមកពីគណបក្សសង្រ្គោះជាតិ បានឲ្យដឹងថា ស្វាមីរបស់លោកស្រី បានទទួលមរណភាព នៅម៉ោងប្រមាណ១០៖៣០នាទីយប់ ថ្ងៃទី២៧ ខែមីនា ឆ្នាំ២០១៦ (ម៉ោងនៅកម្ពុជា) ដោយសារជំងឺមហារីក។ លោកស្រី មូរ សុខហួរ បានបញ្ជាក់នៅលើ Facebook របស់លោកស្រីថា ។ លោកស្រី មូរ សុខហួរ បានបញ្ជាក់ថា លោកស្រី នឹងយកធាតុស្វាមីរបស់លោកស្រី មកប្រទេសកម្ពុជា។ ស្វាមីលោកស្រី មូរ សុខហួរ មានឈ្មោះ ស្កុត ឡេពឺត ជាជនជាតិអាមេរិកកាំង។ លោកស្រី មូរ សុខហួរ និងស្វាមី បានជួបគ្នាពេលបម្រើការងារ នៅក្នុងជំរំឫទ្ធីសែន ក្នុងប្រទេសថៃ នាអំឡុងឆ្នាំ១៩៨៣។ ចំណងអាពាហ៍ពិពាហ៍នេះ ទទួលបានកូនស្រីចំនួន ៣នាក់៕	2016-03-28T16:29:00+07:00	freshnewsasia.com	https://m.freshnewsasia.com/index.php/en/localnews/20924-2016-03-28-02-48-54.html
dec468d7-39ec-4bf3-a3d7-3402298afe04	អគ្គនាយិកាវិតាល់ ឧបត្ថម្ភការព្យាបាលទាំងស្រុង ជូនបុរសកំសត់ដែលមានកូនស្រី កើតជំងឺរលាកស្រោមខួរធ្ងន់ធ្ងរ	ការផ្តល់ជាការឧបត្ថម្ភបែបនេះ ត្រូវបានទទួលការសាទរយ៉ាងខ្លាំងពីបងប្អូនតាមបណ្តាអ្នកលេង Facebook រាប់ម៉ឺននាក់ ដែលម្នាក់ៗបានសាទរដល់ក្រុមហ៊ុន វីតាល់ ក៏ដូចជាលោកស្រី ជឹង សុគន្ធាវី ដែលមានចិត្តសណ្តោសប្រណីដ៏ថ្លៃថ្លា រាល់សកម្មភាពសង្គមនានានៅប្រទេសកម្ពុជា។ លោកស្រីបានយកចិត្តទុកដាក់ និងទំនុកបម្រុងជូនគ្រួសារជនរងគ្រោះ។ លោក ប៊ុណ្ណារ៉ា បានអំណរគុណជាខ្លាំងដល់ លោកស្រី ជឹង សុគន្ធាវី ដោយលោកបានបង្ហោះនូវចំណាប់អារម្មណ៍មួយចំនួន ក្នុងទំព័រហ្វេសបុករបស់លោក មុននឹងលោកចាកចេញទៅប្រទេសវៀតណាមថា «ដោយមានការអាណិតអាសូរពីលោកជំទាវ ជឹង សុគន្ធាវី ក្រុមប្រឹក្សាភិបាល និងជានាយិកាប្រតិបត្តិរបស់ក្រុមហ៊ុន NVC Corporation (Vital) លោកជំទាវបានផ្តល់ជាថវិកា និងបានផ្តួចផ្តើមបញ្ជូន តីតី ទៅព្យាបាលជងឺនៅមន្ទីរពេទ្យប្រទេសវៀតណាម ជំនាញផ្នែកខួរក្បាល។ នេះជាទឹកចិត្តដ៏ថ្លៃថ្លា របស់លោកជំទាវ ដោយបានផ្តល់ឱកាសឲ្យខ្ញុំ បានធ្វើនូវរឿងដែលខ្ញុំប្រាថ្នាចង់បញ្ជូនកូន តី ទៅព្យាបាលនៅក្រៅប្រទេសជាយូរណាស់មកហើយ ។ សូមជូនពរដល់លោកជំទាវ ឲ្យជួបនូវភាពជោគជ័យជានិច្ច និងក៏សូមអរគុណដល់បងប្អូនប្រុសស្រី និងមិត្តៗនៅក្នុង Facebook ដែលមានចិត្តអាណិតអាសូរដល់ តីតី ដោយបាន Comment ជូនពរដល់ តីតី ជាហូរហែ។ លទ្ធផលយ៉ាងណានោះ ខ្ញុំនឹងផ្តល់ជាព័ត៌មាននៅពេលក្រោយទៀត សូមអរគុណ»។ សូមរំលឹកឡើងវិញដែរថា កូនស្រី តីតី កំសត់មួយនេះស្គាល់ការសប្បាយ ប្រឡែង សើចក្អាកក្អាយត្រឹមតែមួយរយៈខ្លីប៉ុណ្ណោះ គឺពេលដែល តីតី មានអាយុ ១ឆ្នាំ ៧ខែ តីតី ក៏ចាប់ឈឺ កើតជងឺរលាកស្រោមខួរក្បាលកំរិតធ្ងន់ ដែលគ្រប់រាងកាយទាំងអស់ គឺត្រូវពិការទាំងដៃជើង ទាំងភ្នែក ទាំងមាត់មិនអាចនិយាយបាន ត្រចៀកមិនអាចស្តាប់ឮ សតិក៏បាត់បង់ សូម្បីតែញ៉ាំក៏មិនអាចបញ្ជាមាត់ឲ្យទំពារបាន ដោយត្រូវសុងទុយោចូលក្នុងក្រពះ ដើម្បីបញ្ជូនអាហារជារៀងរាល់ថ្ងៃ៕	2016-03-24T23:53:00+07:00	freshnewsasia.com	https://m.freshnewsasia.com/index.php/en/localnews/20700-2016-03-24-11-47-21.html
31458c00-fd02-48ef-91d0-17dd77501319	ក្រសួងសុខាភិបាលបញ្ជាក់ថា ជំងឺគ្រុនលឿង ដែលកំពុងអុកឡុកនៅបរទេស គ្មានមានវត្តមាននៅកម្ពុជាទេ	ក្រសួងសុខាភិបាលកម្ពុជា នៅថ្ងៃទី២២ ខែមីនា ឆ្នាំ២០១៦ម្សិលមិញនេះ បានចេញសេចក្តីប្រកាសព័ត៌មាន ជាសាធារណៈមួយបញ្ជាក់ថា ជំងឺគ្រុនលឿងគ្មានវត្តមាននៅកម្ពុជាទេ ខណៈជំងឺនេះកំពុងផ្ទុះឡើងបរទេស ពិសេសនៅខេត្តលូអង់ដា ប្រទេសអង់ហ្គោឡា។ ក្រសួងសុខាភិបាលបានបញ្ជាក់ផងដែរថា ការវិវត្តន៍នៃជំងឺគ្រុនលឿងនេះ គឺជាជំងឺគ្រុនឈាមបង្កឡើងដោយវីរុស ឆ្លងមកមនុស្សតាមរយៈមូសខ្លាខាំ ដោយអ្នកជំងឺខ្លះអាចវិវត្តន៍ ទៅជាមានរោគសញ្ញាខាន់លឿង៕	2016-03-23T22:45:00+07:00	freshnewsasia.com	https://m.freshnewsasia.com/index.php/en/localnews/20611-2016-03-23-08-45-52.html
e8844bac-1b02-4a32-a6d4-aa61f3ed316b	កាកបាទក្រហមកម្ពុជាខេត្តពោធិ៍សាត់ ប្រគល់អំណោយជូនគ្រួសារសព ស្ត្រីមានផ្ទៃពោះ ស្លាប់ដោយសារជំងឺឈាមស ស៊ីឈាមក្រហម	លោក ខូយ រីដា ប្រធានគណៈកម្មាធិការ តំណាងឲ្យលោក ម៉ៅ ធនិន ប្រធានកិត្តិយស សាខាកាកបាទក្រហមកម្ពុជាខេត្តពោធិ៍សាត់ បានដឹកនាំមន្ត្រីក្រុមការងារ នាំយកអំណោយមនុស្សធម៌ជូនគ្រួសារសពស្ត្រី មានផ្ទៃពោះជិតគ្រប់ខែ ដែលស្លាប់ដោយសារជំងឺឈាមសស៊ីឈាមក្រហម ដល់លំនៅដ្ឋានស្ថិតនៅក្នុងភូមិព្រែក៣ ឃុំសំរោង ស្រុកភ្នំក្រវាញ នារសៀលថ្ងៃទី១៩ ខែមីនា ឆ្នាំ២០១៦។ លោកអនុសេនីយ៍ទោ ស៊ឹម រ៉ន នាយប៉ុស្តិ៍សំរោង បានប្រាប់ភ្នាក់ងារ Fresh News ថា ស្ត្រីរងគ្រោះមានឈ្មោះ នៅ ស្រីនាង ភេទស្រី អាយុ២៥ឆ្នាំ មានប្តីឈ្មោះ ម៉ុន អែកឆៃ អាយុ ២២ឆ្នាំ រស់នៅភូមិឃុំខាងលើ។ លោកនាយប៉ុស្តិ៍សំរោងបានបន្តថា នៅវេលាម៉ោង ១១៖៣០នាទីយប់ ម្តាយស្ត្រីរងគ្រោះ បានទំនាក់ទំនងមកលោក សុំជួយអន្តរាគមន៍ដឹកកូនស្រីទៅពេទ្យ ព្រោះមានអាក្ការៈចេះតែថប់ៗដង្ហើម ហើយណែនដើមទ្រូង ក្អក និងក្អួតផង។ ពេលបញ្ជូនមកដល់មន្ទីរពេទ្យបង្អែកពោធិ៍សាត់ ក្រុមគ្រូពេទ្យបានពិនិត្យ និងព្យាបាលអស់ពីលទ្ធភាព ឃើញថាកូនក្នុងពោះស្ត្រីរងគ្រោះស្លាប់បាត់ទៅហើយ ក៏សម្រេចបញ្ជូនស្ត្រីរងគ្រោះទៅភ្នំពេញ តែជាអកុសល មិនទាន់ដល់ភ្នំពេញផង ក៏ស្លាប់បាត់បង់ជីវិតនៅខេត្តកំពង់ឆ្នាំង តាមកូននៅក្នុងផ្ទៃជិតគ្រប់ខែ។ស្រ្តីខាងលើ បានស្លាប់បាត់បង់ជីវិត នៅវេលាម៉ោង ២៖៣៨នាទីទៀបភ្លឺ ថ្ងៃទី១៩ ខែមីនា ឆ្នាំ២០១៦។ លោកវេជ្ជបណ្ឌិត ចាន់ សុខា ប្រធានមន្ទីរពេទ្យបង្អែកពោធិ៍សាត់ ក៏បានប្រាប់ភ្នាក់ងារ Fresh News ឲ្យដឹងផងដែរថា សពស្ត្រីរងគ្រោះនេះ គឺមានអាការៈស្រដៀងទៅនឹងស្ត្រី ឈ្មោះ កែវ វណ្ណា មានផ្ទៃពោះជិតគ្រប់ខែ ថប់ៗដង្ហើម ហើយណែនដើមទ្រូងដូចគ្នា ដែលបានស្លាប់កាលពីថ្ងៃទី១៥ ខែមីនា ឆ្នាំ២០១៦ មកម្លេះ។ តាមការវិនិច្ឆ័យរបស់លោកវេជ្ជបណ្ឌិតបានឲ្យដឹងថា ប្អូនប្រុសបង្កើត និង ប្អូនស្រីជីដូនមួយ ស្ត្រីរងគ្រោះ គឺអាចមានជំងឺឈាមស ស៊ីឈាមក្រហមដូចគ្នា។ យ៉ាងណាមិញ ទាមទារឲ្យស្ត្រីមានផ្ទៃពោះទាំងអស់ ត្រូវកំណត់ទៅលើបរិមាណនៃការទទួលទានប្រចាំថ្ងៃ និងពិនិត្យសុខភាពឲ្យបានទៀងទាត់តាមវេជ្ជបញ្ជារបស់គ្រូពេទ្យ។ លោក ខូយ រីដា បានសម្តែងនូវការសោកស្តាយចំពោះការបាត់បង់ភរិយា បង និងកូនម្នាក់ជាទីស្រឡាញ់ និង សូមចូលរួមរំលែកមរណទុក្ខជាមួយគ្រួសារសព ក្រៅពីនោះលោកក៏បាននាំយកពាក្យផ្តាំផ្ញើ និងសាកសួរសុខទុក្ខ ពីសំណាក់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា។ លោកបានបន្តថា សម្តេចកិត្តិព្រឹទ្ធបណ្ឌិត ជានិច្ចកាលតែងតែយកចិត្តទុកដាក់ គិតគូរពីសុខទុក្ខប្រជាពលរដ្ឋ ជាពិសេសស្ត្រី ជាក់ស្តែងដូចជាសពស្ត្រី នៅ ស្រីនាង នេះជាដើម ត្រូវបានសម្តេចកិត្តិព្រឹទ្ធបណ្ឌិត យកចិត្តទុកដាក់យ៉ាងខ្លាំង ដោយមិនប្រកាន់អំពីនិន្នាកាអ្វីឡើយ ដូចពាក្យថា «ទីណាប្រជាពលរដ្ឋមានទុក្ខលំបាក ទីនោះមានកាកបាទក្រហមកម្ពុជា» ។ អំណោយមនុស្សធម៌របស់សាខាកាកបាទក្រហមខេត្តពោធិ៍សាត់ ផ្តល់ដល់គ្រួសារសពរួមមាន អង្ករ ៥០គីឡូក្រាម, ទឹកក្រូច ២កេស, ទឹកបរិសុទ្ធ ២កេស, ទឹកត្រី ២យួរ, ទឹកស៊ីអ៉ីវ ២យួរ, ថវិកា ៥០ម៉ឺនរៀល និ អនុសាខាកាកបាទក្រហមស្រុកភ្នំក្រវាញ ថវិកា ១០ម៉ឺនរៀល ។ ក្រៅពីនោះមន្ទីរពេទ្យបង្អែកពោធិ៍សាត់ថវិកា ២០ម៉ឺនរៀល។ ដើម្បីជួយអន្តរាគមន៍ និងសម្រួល តែជាអកុសល ក្រុមគ្រូពេទ្យបានព្យាយាមអស់ពីលទ្ធភាពទៅហើយ។ នេះគឺជាទម្លាប់ដែលឯកឧត្តមអភិបាលខេត្ត តែងតែជួយដោះស្រាយទុក្ខលំបាក និងសំណូមពររបស់ប្រជាពលរដ្ឋដោយផ្ទាល់ តាមប្រព័ន្ធលេខទូរស័ព្ទ ២ខ្សែ ២៤ម៉ោង/២៤ម៉ោង ដែលបានផ្តល់ជូនផងដែរ៕	2016-03-20T01:07:00+07:00	freshnewsasia.com	https://m.freshnewsasia.com/index.php/en/localnews/20397-2016-03-19-12-15-10.html
41dac158-d7e0-403c-8965-84481785110f	រដ្ឋមន្ដ្រី ម៉ម ប៊ុនហេង ជំរុញឲ្យសមាគមជំងឺត្រចៀក ច្រមុះ បំពង់ក ក្បាល ពង្រឹងសមត្ថភាពបន្ថែមទៀត ដើម្បីជួយប្រជាពលរដ្ឋ	រដ្ឋមន្ដ្រីក្រសួងសុខាភិបាល លោក ម៉ម ប៊ុនហេង នៅព្រឹកថ្ងៃទី១៩ ខែមីនា ឆ្នាំ២០១៦នេះ បានអញ្ជើញបើកមហាសន្និបាត សមាគមជំងឺត្រចៀក ច្រមុះ បំពង់ក សល្យសាស្ដ្រ ក្បាល និង ក កម្ពុជា និងទិវាវេជ្ជសាស្រ្ដ ORL សហប្រតិបត្ដិការ ជាមួយមន្ទីរពេទ្យ JIKEI តូក្យូ ជប៉ុន ដែលប្រារព្ធធ្វើឡើងចំនួនពីរថ្ងៃនាសណ្ឋាគារភ្នំពេញ។ លោក រដ្ឋមន្ដ្រី ម៉ម ប៊ុនហេង បានថ្លែងថា ការបើកមហាសន្និបាតនេះ មានទិសដៅពីរ គឺទី១-ការពិនិត្យសមិទ្ធផល របស់សមាគមលោកគ្រូពេទ្យ និងការផ្លាស់ប្ដូរគណៈដឹកនាំនៃសមាគមផង ទី២-ការផ្លាស់ប្ដូរបទពិសោធន៍ជាអន្ដរជាតិ ខាងវិស័យវេជ្ជសាស្រ្ដ ត្រចៀក ច្រមុះ បំពង់ក ដើម្បីមានពេទ្យជំនាញ មកពីបណ្ដាប្រទេសជិតខាង និងប្រទេសជប៉ុនផងដូច្នេះ នេះជាឱកាសមួយដ៏ល្អ ដើម្បីពង្រីកវិជ្ជាជីវៈរបស់ខ្លួន ក៏ដូចជាការផ្សារភ្ជាប់នៃទំនាក់ទំនងនេះ កាន់តែស្អិទរមួត ក្នុងន័យកិច្ចសហប្រតិបត្ដិការ ។ លោករដ្ឋមន្ដ្រីបន្ដថា «ថ្ងៃនេះ ខ្ញុំក៏បានជំរុញ ដល់សមាគមផងដែរ ឲ្យពង្រីកបន្ថែមទៀតលើ វិស័យនេះ ឲ្យកាន់តែទូលំទូលាយ និងរីកចម្រើនទាំងក្នុងតំបន់ និងសមាហរណ៍កម្មអាស៊ាន ហើយនឹងប្រទេសដទៃ ដូចជាអឺរ៉ុប អាមេរិក និងបណ្ដាប្រទេសជាច្រើន ដើម្បីនូវពង្រីកនូវពង្រឹងសមត្ថភាពរបស់ពេទ្យយើង ឲ្យធ្វើយ៉ាងម៉េច ឲ្យសមត្ថភាពពេទ្យរបស់យើងកាន់តែខ្ពស់ជំនាញច្បាស់លាស់ ដើម្បីជួយសង្រ្គោះប្រជាពលរដ្ឋយើងផង និង ឆ្លើយតបជាមួយយុទ្ធសាស្ដ្រចតុកោណ របស់រាជរដ្ឋាភិបាលកម្ពុជា ក្រោមការដឹកនាំរបស់ សម្ដេចតេជោ ហ៊ុនសែន»។ លោករដ្ឋមន្ដ្រីក៏បានអំពាវនាវ ដល់គ្រប់ស្ថាប័នពាក់ព័ន្ធទាំងអស់ ត្រូវតែបង្កើតសារអប់រំសុខភាពទូទៅ ដោយលក្ខណៈងាយស្រួលយល់ដឹងខ្លីៗ ដល់ប្រជាជនពលរដ្ឋកម្ពុជា ឲ្យយល់ដឹងពីវិធីសាស្ដ្រ នៃការការពារការឆ្លងជំងឺផ្សេងៗ និងទប់ស្កាត់កុំឲ្យមានមូសខ្លា បន្ដឲ្យមានជំងឺគ្រុនឈាម ឬគ្រុនចាញ់ជាដើម។ ទន្ទឹមនឹងនោះ លោកវេជ្ជបណ្ឌិត ថុង ម៉េងឡុង ប្រធានសមាគមគ្រូពេទ្យ ត្រចៀក ច្រមុះ បំពង់ក សល្យសាស្រ្ដ ក្បាល និង ក កម្ពុជា បានថ្លែងថា ការប្រារព្ធមហាសន្និសីទនេះ ក្នុងគោលបំណង ដើម្បីឲ្យសមាជិក សមាជិកា បានជួបជុំគ្នា ក្នុងន័យបង្ហាញពីសាមគ្គីភាព ផ្លាស់ប្ដូរនូវបទពិសោធន៍ ទៅវិញទៅមក ពង្រីកនូវសមាជិក ដែលនៅតាមបណ្ដាខេត្ដ រាជធានីបន្ថែមទៀត ជាធ្នុងមួយពីមួយអាណតិ្ដទៅ មួយអាណិត្ដ។ លោកបន្ដថា កម្មវិធីយើងតែងតែប្រារព្ធធ្វើ ជារៀងរាល់ឆ្នាំ មិនតែប៉ុណ្ណោះ សមាគមយើង ក៏បានបោះពុម្ពទស្សនារដ្ដីស្ដីពី ត្រចៀក ច្រមុះ បំពង់ក និងកំពុងរៀបចំដំណើរការ វេបសាយដើម្បីសំរួលដល់សមាជិករបស់យើង ក្នុងការទួលព័ត៌មាន ឯកសារ ស្រាវជ្រាវ លើវិស័យ ត្រចៀក ច្រមុះ បំពង់ សល្យសាស្ដ្រ ក្បាល និង ក ឲ្យកាន់តែទូលំទូលាយ បន្ថែមទៀត ធ្វើយ៉ាងបង្កើននូវសមត្ថភាពវិជ្ជាជីវៈលោកគ្រូ ពេលពេទ្យនៅកម្ពុជាកាន់តែបោះជំហានទៅមុខ ដោយជោគជ័យ ពិសេស ដើម្បី បំពេញសេចក្ដីត្រូវការរបស់ប្រជាពលរដ្ឋទាំងម្ដង៕	2016-03-19T18:48:00+07:00	freshnewsasia.com	https://m.freshnewsasia.com/index.php/en/localnews/20363-2016-03-19-04-48-53.html
fd827aaa-c0b1-4228-ace5-41d5c6ea7786	ក្រសួងការងារណែនាំឲ្យយកចិត្តទុកដាក់សុខភាពកម្មករក្នុងពេលអាកាសធាតុក្ដៅ	ក្រសួងការងារ និងបណ្ដុះបណ្ដាលវិជ្ជាជីវៈ បានចេញសេចក្ដីណែនាំមួយឲ្យម្ចាស់រោងចក្រ សហគ្រាសនានា យកចិត្តទុកដាក់ដល់សុខភាពកម្មករក្នុងពេលអាកាសធាតុក្ដៅ។ មូលហេតុដែលនាំឲ្យក្រសួងការងារណែនាំ បែបនេះ បន្ទាប់ពីក្រសួងធនធានទឹក ផ្សព្វផ្សាយអំពីស្ថានភាពអាកាសធាតុក្ដៅហួតហែងខ្លាំង និងមានបរិមាណទឹកភ្លៀងតិច។ បញ្ហានេះ នឹងធ្វើឲ្យកម្ដៅក្នុងរោងចក្រកើនឡើង ដែលអាចបង្កឲ្យកម្មករនិយោជិកខ្វះជាតិទឹកនិងងាយធ្លាក់ខ្លួនឈឺ។ មន្ត្រីសហជីពបានស្នើឲ្យក្រសួងការងារចាត់មន្ត្រីរបស់ខ្លួនចុះទៅត្រួតពិនិត្យនៅក្នុងរោងចក្រនីមួយៗដោយផ្ទាល់ បន្ទាប់ពីចេញសេចក្ដីជូនដំណឹងណែនាំរោងចក្រសហគ្រាស។ ប្រធានសម្ព័ន្ធសហជីពចលនាកម្មករ លោក ប៉ាវ ស៊ីណា ថ្លែងថា នេះជាសេចក្ដីជូនដំណឹងដ៏ល្អមួយសម្រាប់កម្មករ ដែលក្រសួងការងារបានយកចិត្តទុកដាក់ ប៉ុន្តែជាប្រសិទ្ធភាពនោះ គឺទាមទារឲ្យចាត់មន្ត្រីចុះទៅដល់ទីតាំងរោងចក្រសហគ្រាស។ លោកថា កន្លងមកម្ចាស់រោងចក្រសហគ្រាសតែងព្រងើយកន្តើយមិនកែតម្រូវបរិស្ថានក្នុងរោងចក្ររបស់ខ្លួននោះទេ បើទោះជាមានកម្មករដួលសន្លប់ក៏ដោយ៖ ។ ក្រសួងការងារ ស្នើឲ្យម្ចាស់រោងចក្រសហគ្រាសនានា អនុវត្តនូវវិធានការមួយចំនួនដើម្បីបង្ការ និងទប់ស្កាត់កម្មករដួលសន្លប់។ សេចក្ដីជូនដំណឹងដែលចេញផ្សាយនៅថ្ងៃទី១៧ ខែមីនា ក្រសួងការងារ បានដាក់វិធានការចំនួន ៩ចំណុចដូចជា រោងចក្រសហគ្រាសត្រូវមើលថែទាំ និងត្រួតពិនិត្យជាប្រចាំ ហើយបើកឲ្យដំណើរការនូវប្រព័ន្ធបញ្ចេញបញ្ចូលខ្យល់ នៅតាមអាគារផលិតកម្ម យ៉ាងហោចមួយម៉ោងមុនឲ្យកម្មករចូលបម្រើការ ត្រូវមានឧបករណ៍វាស់ស្ទង់កម្ដៅងាយស្រួលតាមដានការវិវត្តន៍នៃកម្ដៅ ផ្ដល់ទឹកស្អាតដល់កម្មករបរិភោគឲ្យបានគ្រប់គ្រាន់ និងមើលថែទាំត្រួតពិនិត្យជាប្រចាំនូវប្រព័ន្ធបង្ការអគ្គិភ័យធានាថា ប្រព័ន្ធនិងឧបករណ៍ទាំងនោះអាចដំណើរការបាន។ ទាក់ទងទៅនឹងសេចក្ដីជូនដំណឹងរបស់ក្រសួងការងារនេះ មន្ត្រីសមាគមរោងចក្រកាត់ដេរឲ្យដឹងថា សមាគមមានតួនាទីបកប្រែសេចក្ដីជូនដំណឹងនេះទៅជាភាសាចិន និងភាសាអង់គ្លេស ផ្ញើជូនឲ្យក្រុមហ៊ុនដែលជាសមាជិករបស់សមាគមអនុវត្តបន្ត៕	2016-03-19T18:40:00+07:00	rfa.org	https://www.rfa.org/khmer/news/health/ministry-of-labour-inform-to-take-care-workers-health-03192016073530.html
ee5348a4-fba3-439b-b798-fea22253cec6	ពលរដ្ឋ៣០គ្រួសារនៅកំពង់ឆ្នាំងត្អូញរឿងដីហុយនិងសំឡេងរំខានពីការដ្ឋានកិនថ្ម	អ្នកភូមិស្រាងខ្ពស់ និងភូមិខ្វិត នៃឃុំពង្រ ស្រុករលាប្អៀរ ខេត្តកំពង់ឆ្នាំង កំពុងប្រឈមនឹងបញ្ហាសុខភាពដោយសារធូលីដីហុយ និងសំឡេងរំខានចេញពីការដ្ឋានកិនថ្មមួយនៅក្បែរភូមិ។ ក្រុមពលរដ្ឋ និងអាជ្ញាធរភូមិឲ្យដឹងថា រយៈពេលបីឆ្នាំ ដែលក្រុមហ៊ុនធ្វើអាជីវកម្មម្ចាស់ក្រុមហ៊ុនមិនសូវគោរពបទដ្ឋានបច្ចេកទេសកិនថ្ម និងផលប៉ះពាល់ចំពោះពលរដ្ឋនោះឡើយ។ អ្នកភូមិចំនួន ៣០គ្រួសារ ដែលប៉ះពាល់ផ្ទាល់ពីកម្ទេចថ្ម និងធូលីហុយពេលម៉ាស៊ីនកិនថ្មដំណើរការ ឬឡានចេញចូលដឹកថ្មនៅក្នុងការដ្ឋានកាត់តាមភូមិ ស្នើឲ្យរដ្ឋាភិបាលដោះស្រាយបញ្ហានេះបន្ទាន់។ អ្នកភូមិខ្វិត ម្នាក់រស់នៅក្នុងផ្ទះជាប់ផ្លូវដឹកជញ្ជូនថ្ម ឋិតនៅចម្ងាយប្រមាណ ៣០០ម៉ែត្រពីការដ្ឋានកិនថ្មភ្នំតារាជតារូង គឺលោក អ៊ុត សំអ៊ន មានប្រសាសន៍នៅថ្ងៃទី១៨ ខែមីនា ថា ពលរដ្ឋទ្រាំរស់នៅជាមួយធូលីដីលាយថ្មហុយទ្រលោមជាច្រើនឆ្នាំហើយ។ លោកថា អាជ្ញាធរមានសមត្ថកិច្ច គួរជំរុញឲ្យម្ចាស់ក្រុមហ៊ុនស្រោចទឹកតាមផ្លូវ ឬធ្វើផ្លូវក្រាលកៅស៊ូចូលការដ្ឋានប្រវែងជាង ១ពាន់ម៉ែត្រ ដើម្បីកាត់បន្ថយការហុយ។ អាជ្ញាធរភូមិខ្វិតម្នាក់ដែលថ្លែងក្នុងលក្ខខណ្ឌសុំមិនបញ្ចេញឈ្មោះបញ្ជាក់ថា អ្នកភូមិជាច្រើនត្អូញត្អែរពីបញ្ហានេះ ហើយលោកធ្លាប់រាយការណ៍ទៅអាជ្ញាធរថ្នាក់លើ ប៉ុន្តែមិនឃើញមានចំណាត់ការអ្វីទេ។ លោកថា អ្នកភូមិក្រេវក្រោធ និងជេរពេញៗមាត់ចំពោះតៃកុងឡានដែលចូលដឹកថ្មកាត់ភូមិបើកលឿនៗ បណ្ដាលឲ្យហុយខ្លាំងបន្ថែមលើការហុយចេញពីម៉ាស៊ីនកិនថ្មដែលកិនមិនដាក់ទឹកនោះទៀត៖ ។ ឆ្លើយតបបញ្ហានេះតំណាងក្រុមហ៊ុនកិនថ្មនៅភ្នំតារាជតារូង ដែលថ្លែងក្នុងលក្ខខណ្ឌសុំមិនបញ្ចេញឈ្មោះបញ្ជាក់ថា ការពិតសកម្មភាពកិនថ្ម ទើបដំណើរការប្រហែល ១សប្ដាហ៍នេះទេ បន្ទាប់ផ្អាកអាជីវកម្ម ១ឆ្នាំដោយសារលក់ថ្មមិនសូវដាច់។ ក្នុង១ថ្ងៃមានឡាន ឬគោយន្ត១គ្រឿង ទៅពីរគ្រឿងប៉ុណ្ណោះបានចូលទិញថ្ម ហើយពេលខ្លះបីថ្ងៃជាប់គ្នាគ្មានឡានចូលទិញថ្មដឹកកាត់ភូមិមួយគ្រឿងក៏គ្មានដែរ។ លោកថា បើមានឡានចូលដឹកថ្មចាប់ពី ៥គ្រឿង ឡើងទៅនោះ ខាងក្រុមហ៊ុននឹងស្រោចទឹកផ្លូវដោយមានឡានទឹកប្រចាំការស្រាប់ ខណៈម៉ាស៊ីនកិនថ្មមានបាញ់ទឹកពេលកិនមិនឲ្យហុយ៖ ។ តំណាងក្រុមហ៊ុនចោទថា មានពលរដ្ឋ និងអាជ្ញាធរភូមិខ្លះខូច ហើយបង្កបញ្ហាដល់ក្រុមហ៊ុន ខណៈក្រុមហ៊ុនខិតខំបញ្ចៀសផលប៉ះពាល់ និងសម្រួលដល់ការអភិវឌ្ឍក្នុងមូលដ្ឋានរហូតមក។ លោកថា នៅដើមឆ្នាំ២០១៧ ក្រុមហ៊ុននឹងស្ថាបនាផ្លូវដឹកជញ្ជូនថ្មនេះ ឲ្យទៅជាផ្លូវក្រាលកៅស៊ូ ដើម្បីកាត់បន្ថយការហុយផង និងងាយស្រួលដល់ការធ្វើចរាចរណ៍របស់អ្នកភូមិផង៕	2016-03-19T14:40:00+07:00	rfa.org	https://www.rfa.org/khmer/news/health/kampong-chhnang-03192016032119.html
3cfacbfd-ee4b-4b2e-b446-e093a0a69f67	WHO៖ អ្នកស្លាប់ដោយសារជំងឺខាន់លឿន នៅអង់ហ្គោឡា កើនដល់ ១៥៨នាក់	ជំងឺខាន់លឿនបានផ្ទុះឡើងជាលើកដំបូងនៅអង់ហ្គោឡា កាលពីចុងឆ្នាំ ២០១៥ ហើយបើគិតមកដល់ជាងពាក់កណ្តាលខែមីនា ឆ្នាំ២០១៦នេះ មានមនុស្សស្លាប់ដោយសារជំងឺនេះ ចំនួន ១៥៨នាក់ហើយ។ នេះបើតាមការផ្សាយពីសារព័ត៌មានសិង្ហបុរី ដោយដកស្រង់របាយការណ៍ចុងក្រោយបង្អស់ពី អង្គការសុខភាពពិភពលោក WHO។ ដោយឡែកសម្រាប់ជំងឺអាសន្នរោគ, គ្រុនចាញ់, ជំងឺរុំារ៉ៃ និង ជំងឺរាគរូស ជាដើមមិនបានបង្កគ្រោះថ្នាក់ខ្លាំង ដូចជំងឺខាន់លឿងនេះឡើយនៅអង់ហ្គោឡា។ នៅរយៈពេលតែមួយខែចុងក្រោយនេះប៉ុណ្ណោះ មនុស្ស ៥០នាក់បន្ថែមទៀតបានស្លាប់ដោយជំងឺខាន់លឿង នៅប្រទេសអាហ្វ្រិកមួយនេះ៕	2016-03-19T00:33:00+07:00	freshnewsasia.com	https://m.freshnewsasia.com/index.php/en/localnews/20328-2016-03-18-10-34-30.html
0bd5ce67-d3ba-4686-a032-29b6db0ab979	មន្ត្រីកាំកុងត្រូលខេត្តព្រះសីហនុចុះអប់រំកុមារតាមសាលាអំពីគុណភាពចំណីអាហារ	មន្ត្រីជំនាញស្ថាប័នកាំកុងត្រូលសាខាខេត្តព្រះសីហនុ បើកយុទ្ធនាការចុះអប់រំកុមារនៅតាមសាលាមួយចំនួនដើម្បីបញ្ជ្រាបការយល់ដឹងពីគុណភាពនៃការជ្រើសយកនំចំណី ឬភេសជ្ជៈគ្រប់ប្រភេទដែលមានគុណភាពមកទទួលទាន។ ព្រមគ្នានេះក៏បានអំពាវនាវដល់គ្រូបង្រៀន និងអាណាព្យាបាលនៅទូទាំងប្រទេស ឲ្យចូលរួមពិនិត្យ និងផ្សព្វផ្សាយបន្តដល់កុមារតូចៗ នៅផ្ទះត្រូវពិនិត្យមើលនំចំណីផ្សេងៗ ឲ្យមានស្លាកសញ្ញា និងកាលបរិច្ឆេទនៃការប្រើប្រាស់ឲ្យបានត្រឹមត្រូវ មុននឹងជ្រើសយកទៅទទួលទាន។ ប្រធានសាខាកាំកុងត្រូលខេត្តព្រះសីហនុ លោក ម៉ាង ស៊ីណេត ដែលបានចុះផ្ដល់ប្រឹក្សា ឬការអប់រំដល់កុមារតូចៗ នៅសាលាបឋមសិក្សា និងអនុវិទ្យាល័យ កម្មករ ក្រុងព្រះសីហនុ ព្រឹកថ្ងៃព្រហស្បតិ៍ ទី១៧ ខែមីនា បានអំពាវនាវដល់អាណាព្យាបាលគ្រប់រូបនៅទូទាំងប្រទេស និងក្រុមអាជីវករ ត្រូវពិនិត្យអំពីគុណភាព និងកាលបរិច្ឆេទមុខទំនិញគ្រប់ប្រភេទ ធ្វើយ៉ាងណាឲ្យមានស្លាកសញ្ញា និងកាលកំណត់ប្រើប្រាស់ត្រឹមត្រូវ មុននឹងទិញឲ្យកុមារទទួលទាន ឬប្រើប្រាស់ក្នុងគ្រួសារ។ លោករំពឹងថា តាមរយៈមន្ត្រីជំនាញស្ថាប័នកាំកុងត្រូល ចុះអប់រំដល់កុមារតូចៗ នៅតាមសាលានឹងអាចជួយឲ្យកុមារតូចៗ បន្តផ្សព្វផ្សាយបានទូលំទូលាយដល់កុមារផ្សេងទៀតដែលនៅផ្ទះ។ លោក ម៉ាង ស៊ីណេត សង្កត់ធ្ងន់ថា គ្រប់ប្រភេទមុខទំនិញដែលវេចខ្ចប់មិនបានល្អ គ្មានស្លាកសញ្ញាត្រឹមត្រូវ គ្មានចុះទីតាំងផលិត ឬក្រុមហ៊ុនត្រឹមត្រូវ និងហួសកាលកំណត់ប្រើប្រាស់ជាដើម ត្រូវហាមដាច់ខាត មិនឲ្យយកមកប្រើប្រាស់នោះទេ ព្រោះនាំឲ្យប៉ះពាល់ដល់សុខភាពធ្ងន់ធ្ងរ៖ ។ កុមារតូចៗ រៀននៅសាលាបឋមសិក្សាកម្មករដែលចូលរួមស្ដាប់ការបង្ហាញរបស់មន្ត្រីជំនាញ ហាក់មានការចាប់អារម្មណ៍ និងយល់ដឹងអំពីការណែនាំ និងការអប់រំទាក់ទងការជ្រើសយកនំចំណី កំប៉ុង ឬដបកំពិត និងគ្រឿងអាហារកំប៉ុងគ្រប់ប្រភេទ ដែលហួសគុណភាព គ្មានស្លាកសញ្ញាត្រឹមត្រូវ និងលើសថ្ងៃកំណត់ប្រើប្រាស់ជាដើម នឹងមិនទិញយកមកទទួលទានទៀតទេ។ អ្នកស្រី ដាន មុំ៖ ។ នាយិកាសាលាបឋមសិក្សាកម្មករ ក្រុងព្រះសីហនុ អ្នកស្រី ដាន មុំ ស្វាគមន៍មន្ត្រីជំនាញស្ថាប័នកាំកុងត្រូល ដែលជ្រើសយកសាលាអ្នកស្រី ដើម្បីផ្តល់ការអប់រំដល់កុមារឲ្យបានយល់ដឹងពីការជ្រើសយកនំចំណី និងអាហារផ្សេងៗ ឲ្យមានគុណភាព ដើម្បីរក្សាសុខភាពទាំងអស់គ្នា។ អ្នកស្រីអំពាវនាវដល់អាណាព្យាបាលគ្រប់រូប ពិសេសលោកគ្រូអ្នកគ្រូនៅទូទាំងប្រទេស ត្រូវចូលរួមសហការជាមួយមន្ត្រីជំនាញ ដើម្បីសុខភាពកុមារ និងប្រជាពលរដ្ឋទូទៅទរស់នៅមានសុខភាពល្អ។ បន្ថែមលើនេះ អនុប្រធានកាំកុងត្រូលសាខាខេត្តព្រះសីហនុ លោក ជា ប៉ិច បានឲ្យដឹងថា នៅថ្ងៃទី១៧ ខែមីនា ស្ថាប័ននេះក៏បានដុតបំផ្លាញទំនិញខូចគុណភាព ទំនិញមានផ្ទុកសារធាតុគីមី និងហួសកំណត់ប្រើប្រាស់ប្រមាណ ២០ប្រភេទ និងមានទម្ងន់ប្រមាណ ២០០គីឡូ ដែលចាប់បានពីតាមទីផ្សារនានា នៅទូទាំងខេត្តព្រះសីហនុ ចាប់ពីដើមខែមករា រហូតមកដល់ខែមីនា។ លោកបន្តថា ការងារចុះពិសោធន៍ និងពិនិត្យមុខទំនិញផ្សេងៗ ដែលអាជីវករបោះដុំ និងលក់រាយនៅផ្សារនាមូលដ្ឋាននេះ ដើម្បីរកសារធាតុគីមី ឬមុខទំនិញគ្មានគុណភាព និងលើសកំណត់ប្រើប្រាស់របស់មន្ត្រីជំនាញកាំកុងត្រូលខេត្តព្រះសីហនុ នឹងបន្តជារៀងរាល់ខែ៕	2016-03-18T11:45:00+07:00	rfa.org	https://www.rfa.org/khmer/news/health/authorities-disseminate-students-on-food-safety-03182016004007.html
cc60c510-62c9-4690-85a9-109243f513b2	កម្មករជាង១០ម៉ឺននាក់នឹងអាចប្រើសេវាផ្នែកថែទាំសុខភាពចាប់ពីដើមខែឧសភា	បេឡាជាតិរបបសន្តិសុខសង្គម ហៅកាត់ថា ប.ស.ស បានឲ្យដឹងថា ចាប់ពីថ្ងៃទី១ ខែឧសភា ខាងមុខនេះ កម្មករកម្មការិនីជាង ១០ម៉ឺននាក់ អាចប្រើប្រាស់សេវារបបសន្តិសុខសង្គមផ្នែកថែទាំសុខភាព។ បេឡាជាតិរបបសន្តិសុខសង្គម ចាត់ទុកថា ការអនុវត្តដំណើរការគម្រោងធានារ៉ាប់រងផ្នែកសុខភាពនេះ នឹងរួមចំណែកកាត់បន្ថយភាពក្រីក្រជូនកម្មករនៅកម្ពុជា។ បេឡាជាតិរបបសន្តិសុខសង្គម អះអាងថា កម្មករ កម្មការិនីជាង ១០ម៉ឺននាក់ ដែលកំពុងបម្រើការក្នុងរោងចក្រ សហគ្រាសចំនួន៦៦ នឹងអាចប្រើសេវាថែទាំសុខភាពរបស់បេឡាជាតិរបបសន្តិសុខសង្គម នៃក្រសួងការងារ នៅដើមខែឧសភា។ នាយករងនៃបេឡាជាតិរបបសន្តិសុខសង្គម លោក ស៊ុំ សោភ័ណ បានប្រាប់វិទ្យុអាស៊ីសេរី នៅថ្ងៃទី១៥ ខែមករា ថា ដោយសារទំហំការងារ និងកម្លាំងរបស់ក្រសួងក្នុងការចុះបញ្ជិកាកម្មករ-និយោជិតនៅតាមសហគ្រាសនៅមានកម្រិត ហេតុនេះ របបសន្តិសុខសង្គមផ្នែកថែទាំសុខភាពនេះ ជំហានដំបូង នឹងត្រូវអនុវត្តដំណើរការជូនកម្មករជាង ១០ម៉ឺននាក់នៅក្នុងរាជធានីភ្នំពេញ ខេត្តកណ្ដាល និងខេត្តកំពង់ស្ពឺ៖ ។ លោក ស៊ុំ សោភ័ណ មានប្រសាសន៍ថា កន្លងមក កម្មករ កម្មការិនីមានធានារ៉ាប់រងចំពោះហានិភ័យការងាររួចហើយ។ ដោយឡែកក្នុងឆ្នាំ២០១៦ នេះ កម្មករនឹងមានធានារ៉ាប់រងផ្នែកសុខភាពបន្ថែមទៀត ដោយគ្រាន់តែកម្មករអាចចំណាយប្រាក់ដើម្បីបង់វិភាគទានតិចតួចសម្រាប់សន្សំ តាមរយៈការចុះបញ្ជីជាមួយបេឡាជាតិសន្តិសុខសង្គមប៉ុណ្ណោះ តែទទួលបានមកវិញនូវសេវាសុខភាពពេញលេញ។ ទោះជាយ៉ាងណា លោកមិនទាន់ឲ្យដឹងពីវិភាគទានដែលកម្មករ និងនិយោជក ត្រូវបង់នៅឡើយទេ ខណៈដែលក្រសួងកំពុងធ្វើការសិក្សាលើបញ្ហានេះ៖ ។ ប្រធានសហភាពការងារកម្ពុជា លោក អាត់ ធន់ សាទរចំពោះរបបផ្នែកថែទាំសុខភាពនេះ ព្រោះវានឹងធ្វើឲ្យកម្មករនិយោជិតចំណេញច្រើន។ ប៉ុន្តែលោកក៏ស្នើឲ្យបេឡាជាតិ ត្រូវតែបង្កើនចំនួនកម្មករបញ្ចូលក្នុងរបបនេះបន្ថែមទៀត និងត្រូវពិនិត្យ ហើយតាមដានឲ្យបានម៉ត់ចត់លើសេវាព្យាបាលរបស់មន្ទីរពេទ្យ ដែលបានចុះកិច្ចសន្យាជាមួយបេឡាជាតិរបបសន្តិសុខសង្គម តើអនុវត្តន៍មានប្រសិទ្ធភាពកម្រិតណា៖ ។ សេចក្ដីប្រកាសស្ដីពីការកំណត់ដំណាក់កាល និងកាលបរិច្ឆេទនៃការអនុវត្តរបបសន្តិសុខសង្គមផ្នែកថែទាំសុខភាព ដែលចេញដោយរដ្ឋមន្ត្រីក្រសួងការងារ លោក អ៊ិត សំហេង កាលពីពេលថ្មីៗនេះបានសម្រេចថា របបសន្តិសុខសង្គមផ្នែកថែទាំសុខភាពអនុវត្តសម្រាប់តែជនទាំងឡាយដែលស្ថិតនៅក្រោមបទប្បញ្ញត្តិនៃច្បាប់ស្ដីពីការងារប៉ុណ្ណោះ ទើបអាចប្រើប្រាស់សេវាថែទាំសុខភាព និងថែទាំវេជ្ជសាស្ត្រ ដែលផ្ដល់ដោយមូលដ្ឋានសុខាភិបាល ដែលមានការទទួលស្គាល់ពីក្រសួងសុខាភិបាល។ នាយករងនៃបេឡាជាតិរបបសន្តិសុខសង្គម លោក ស៊ុំ សោភ័ណ ក៏បញ្ជាក់ថា ជំងឺរាប់រយមុខរបស់កម្មករនឹងត្រូវធានាថា ទទួលបានសេវាព្យាបាលតាមរយៈរបបសន្តិសុខផ្នែកថែទាំសុខភាពមួយនេះ លើកលែងតែជំងឺខ្លះ ដូចជា មហារីក ការកែសម្ផស្ស ការបន្តពូជដោយសិប្បនិមិត្ត និងការបំបាត់សារធាតុគ្រឿងញៀនជាដើម៕	2016-03-16T11:25:00+07:00	rfa.org	https://www.rfa.org/khmer/news/health/LSSF-to-cover-workers-health-care-03162016002232.html
4d1a78f3-0cd5-4874-99be-21a58d3d3a72	លោក ហ៊ុន ម៉ាណែត និងក្រុមការងារ ប្រមូលថវិកាបានជាង ២ពាន់ដុល្លារ ជួយនិស្សិតខ្មែរនៅចិន ដែលកើតជំងឺមហារីកគ្រាប់ឈាម	លោក ហ៊ុន ម៉ាណែត និងក្រុមយុវជនគណបក្សប្រជាជនកម្ពុជាជាច្រើនរូប បានរៃអង្គាសប្រាក់បានជាង ២ពាន់ដុល្លារ ជួយឧបត្ថម្ភដល់និស្សិតខ្មែរកំពុងសិក្សានៅប្រទេសចិនម្នាក់ ដែលកំពុងកើតជំងឺមហារីកគ្រាប់ឈាម និងត្រូវការថវិកាជាច្រើន ដើម្បី ព្យាបាល។ ថវិកាជាង ២ពាន់ដុល្លារនេះ ត្រូវបានរៃអង្គាជូននិស្សិតរងគ្រោះ ក្នុងពេលជួបជុំអាហារសាមគ្គី រវាងលោក ហ៊ុន ម៉ាណែត និងក្រុមយុវ ជនគណបក្សប្រជាជនកម្ពុជា ជាមួយនិស្សិតអាហារូបករណ៍នៅប្រទេសចិននាល្ងាចថ្ងៃទី១៤ ខែមីនា ឆ្នាំ២០១៦នេះ។ សូមបញ្ជាក់ ថា លោក ហ៊ុន ម៉ាណែត និងយុវជនគណបក្សប្រជាជនកម្ពុជា ជាច្រើនរូបកំពុងបំពេញទស្សនកិច្ចនៅប្រទេសចិន។ សូមបញ្ជាក់ផងដែរថា និស្សិត ដែលកើតជំងឺមហារីកគ្រាប់ឈាមនេះ មានឈ្មោះ គីម ម៉េងហួរ អាយុ ២៤ឆ្នាំ។ គីម ម៉េងហួរ បានជាប់ អាហារូបករណ៍ខេត្តយូណាន ប្រទេសចិន កាលពីឆ្នាំ២០១៤ ហើយបច្ចុប្បន្នកំពុងសិក្សានៅសាកលវិទ្យាល័យបច្ចេកវិទ្យា និង វិទ្យា សាស្ត្រ នៃទីក្រុងគុនមីញ ថ្នាក់បរិញ្ញាបត្រជំនាញវិទ្យាសាស្ត្រកុំព្យូទ័រ។ បើតាមគ្រូពេទ្យ បានឲ្យដឹងថា គីម ម៉េងហួរ មានជំងឺខ្វះគោលិការឈាមក្រហម ដោយសារពាង្គកាយរបស់គាត់ មិនអាចផលិតគោលិ កាឈាមក្រហម ដោយខ្លួនឯងបាន គឺត្រូវការបញ្ចូលគោលិកាឈាមក្រហម ខណៈគោលិកាឈាមក្រហមរបស់គាត់ធ្លាក់ចុះនៅសល់ តែ ៣០%ប៉ុណ្ណោះ។ ជាងនេះទៀត ក្រលៀនទាំងពីររបស់គាត់ មិនអាចដំណើរការនោះទេ ទាមទារឲ្យប្រើម៉ាស៊ីន ដើម្បីលាងឈាម រាល់ថ្ងៃ ដែលមកទល់ពេលនេះមានរយៈពេល ០៩ថ្ងៃហើយ៕	2016-03-15T06:25:00+07:00	freshnewsasia.com	https://m.freshnewsasia.com/index.php/en/localnews/20042-2016-03-14-16-31-07.html
37bdc6ad-f61c-457a-a708-e4f17c4f2b37	អាកាសចរណ៍ស៊ីវិលបារាំង៖ មូលហេតុការធ្លាក់យន្តហោះ Germanwings គឺដោយសារចេតនា អ្នកបើកបរមានជំងឺផ្លូវចិត្ត	ការិយាល័យវិភាគ និងអង្កេតនៃសុវត្ថិភាពអាកាសចរណ៍ស៊ីវិលបារាំង (BEA) បានបញ្ជាក់នៅក្នុងរបាយការណ៍ស៊ើបអង្កេតចុងក្រោយរបស់ខ្លួនថា ការធ្លាក់នៃយន្តហោះរបស់ក្រុមហ៊ុនអាកាសចរណ៍ Germanwings កាលពីខែមីនា ឆ្នាំ២០១៥ គឺបណ្តាលមកពីចេតនានៃសហអ្នកបើកបរ ដែលមានជំងឺផ្លូវចិត្ត នេះបើតាមសារព័ត៌មានស៊ិនហួ ចេញផ្សាយនៅយប់ថ្ងៃទី១៤ ខែមីនា ឆ្នាំ២០១៦នេះ បានឲ្យដឹងយ៉ាងដូច្នេះ។ នេះបើតាមការិយាល័យ BEA បានឲ្យដឹងតាមរយៈរបាយការណ៍។ ប្រភពខាងលើបន្តថា លោក Andreas Lubitz ជាសហអ្នកបើកបរបានទទួលរងជំងឺផ្លូវចិត្ត និងរោគសញ្ញាវិកលចរិត ចាប់តាំងពីខែធ្នូ ឆ្នាំ២០១៤។ សហអ្នកបើកបររូបនេះ បានរង់ចាំរហូតដល់ខ្លួននៅមានតែម្នាក់ឯង ក្នុងបន្ទប់បើកបរ បន្ទាប់មកបានកំណត់ ដាក់យន្តហោះឲ្យបើកបរដោយស្វ័យប្រវត្តិ ទម្លាក់ចុះមកផ្ទៃដី។ ជាវិធានការដើម្បីការពារនូវ គ្រោះមហន្តរាយបែបនេះទៀត ការិយាល័យ BEA បានស្នើឲ្យក្រុមអាជ្ញាធរ ផ្តោតការយកចិត្តទុកដាក់ ទាមទារឲ្យមានការផ្តល់ការថែទាំសុខភាពរបស់អ្នកបើកបរ និងសហសេវិកយន្តហោះ ព្រោះវាអាចមានការប៉ះពាល់ដល់ សុវត្ថិភាពសាធារណៈ។ សូមរំលឹកថា យន្តហោះប្រភេទ Airbus 320 របស់ក្រុមហ៊ុនអាកាសចរណ៍ Germanwings ប្រទេសអាល្លឺម៉ង់ បានធ្លាក់នៅភាគខាងត្បូងប្រទេសបារាំង កាលពីថ្ងៃទី២៤ ខែមីនា ឆ្នាំ២០១៥ ខណៈធ្វើដំណើរពីទីក្រុង Barcelona ប្រទេសអេស្ប៉ាញ ទៅកាន់ទីក្រុង Duesseldorf ប្រទេសអាល្លឺម៉ង់ ដោយបានសម្លាប់មនុស្ស១៥០នាក់ ជិះនៅលើនោះ៕	2016-03-15T03:03:00+07:00	freshnewsasia.com	https://m.freshnewsasia.com/index.php/en/localnews/20033-2016-03-14-13-27-40.html
a293d459-c285-44e9-a56d-5e2ae1a91b60	មូលនិធិ២៥រៀលរបស់វីតាល់ ប្រហែលជាង៣០០ដុល្លារ ជូនដល់គ្រួសារនិស្សិតខ្មែរចិន ដែលមានជំងឺមហារីកគ្រាប់ឈាម	លោក អ៊ុំ វណ្ណះ មន្ត្រីទំនាក់ទំនងកិច្ចការសាធារណៈ នៃក្រុមហ៊ុន អេនវីស៊ី ខបភើរ៉េសិន វីតាល់ នៅរសៀលថ្ងៃទី១២ ខែមីនា ឆ្នាំ២១៦ បាននាំយកនូវថវិកាមូលនិធិ២៥រៀល របស់វីតាល់ ចំនួន៣ពាន់យ័ន ប្រហែលជាង ៣០០ដុល្លារអាមេរិក ទៅប្រគល់ជូនដល់គ្រួសារនិស្សិត គីម ម៉េងហួរ ភេទប្រុស អាយុ ២៤ឆ្នាំ កំពុងសិក្សានៅសាកលវិទ្យាល័យបច្ចេកវិទ្យា និងវិទ្យាសាស្ត្រ នៃទីក្រុងគុនមីញ ខេត្តយូណាន់ ប្រទេសចិន ថ្នាក់បរិញ្ញាបត្រជំនាញវិទ្យាសាស្ត្រកុំព្យូទ័រ ដែលបានធ្លាក់ខ្លួនឈឺចូលសំរាកនៅមន្ទីរពេទ្យ តាំងពីថ្ងៃទី០៥ ខែមីនា មកម្លេះ ដោយជំងឺខ្វះគោលិការក្រហម ឬជំងឺមហារីកគ្រាប់ឈាម។ នៅក្នុងពិធិប្រគល់ និងទទួល ដែលបានធ្វើឡើងនៅលំនៅដ្ឋាន ក្នុងខណ្ឌទួលគោក បើតាមលោក គីម ពេជ្រ អាយុ៥១ ឆ្នាំ ដែលត្រូវជាឪពុកនិស្សិត គីម ម៉េងហួរ បានឲ្យដឹងថា កូនប្រុសរបស់គាត់ គឺជានិស្សិតត្រៀមបញ្ចប់ថ្នាក់បរិញ្ញា នៅសាលាស៊ីតិច ហើយបានជាប់ជានិស្សិតអាហារូបករណ៍ខេត្តយូណាន ប្រទេសចិន សិក្សាថ្នាក់បរិញ្ញាបត្រ លើមុខជំំនាញកុំព្យូទ័រ បានចាកចេញពីប្រទេសកម្ពុជា ទៅសិក្សានៅទីនោះ តាំងពីឆ្នាំ២០១៤។ គេគឺជាកូនប្រុសច្បងរបស់លោក ក្នុងចំណោមបងប្អូន៣នាក់ ដែលមានម្តាយឈ្មោះ សោម សុខ លីម អាយុ៤៩ឆ្នាំ។ បើតាមលោក គីម ពេជ្រ លោកបានទទួលដំណឹង ពីនិស្សិតដែលសិក្សានៅប្រទេសចិន និងស្នាក់នៅជាមួយកូនប្រុសគាត់ ថាកូនប្រុសគាត់ គីម ម៉េងហួរ បានចូលមន្ទីពេទ្យ នៅថ្ងៃទី០៥ ខែមីនា ឆ្នាំ២០១៦ ។ បន្ទាប់ពីការពិនិត្យពីក្រុមគ្រូពេទ្យឯកទេសបានប្រាប់ថា គីម ម៉េងហួរ គាត់មានជំងឺខ្វះគោលិការឈាមក្រហម ដោយសារពាង្គកាយរបស់គាត់ មិនអាចផលិតគោលិកាឈាមក្រហម ដោយខ្លួនឯងបានគឺត្រូវការបញ្ចូល គោលិកាឈាមក្រហម ខណៈគោលិកាឈាមក្រហមរបស់គាត់ធ្លាក់ចុះនៅសល់តែ ៣០% ប៉ុណ្ណោះ ហើយជាងនេះទៀតក្រលៀនទាំងពីររបស់គាត់មិនដំណើរការ ដូច្នេះត្រូវការប្រើម៉ាស៊ីនដើម្បីលាងឈាមគាត់រាល់ថ្ងៃ ដែលមកទល់ពេលនេះមានរយៈពេល ០៩ថ្ងៃហើយ។ ដោយស្ថានភាពធ្ងន់ធ្ងរ ដូច្នេះតម្រូវឲ្យឪពុកម្តាយនិស្សិត គីម ម៉េងហួរ ចាកចេញពីប្រទេសកម្ពុជា ដើម្បីទៅមើលថែគាត់នៅប្រទេសចិន ខណៈគាត់មានក្រុមហ៊ុនធានារ៉ាប់រង ប៉ុន្តែក្រុមហ៊ុនធានារ៉ាប់រងអាចជួយបានមួយផ្នែក ដូចជាការចំណាយក្នុងការស្នាក់នៅក្នុងមន្ទីពេទ្យ និងថ្នាំធម្មតា តែជំងឺរបស់គាត់ត្រូវការប្រើថ្នាំមួយចំនួន ដែលមានតំលៃថ្លៃ ដែលជាបន្ទុកចំណាយដោយខ្លួនឯង។ លោក អ៊ុំ វណ្ណះ បានឲ្យដឹងថា ដោយមើលឃើញការលំបាក និងដើម្បីជួយសម្រួលការលំបាកខ្វះខាត មូលនិធិ២៥រៀលរបស់ក្រុមហ៊ុន ទឹកពិសាវីតាល់ ក៏បាននាំយកនូវថវិកាមូលនិធិនេះ ចំនួន៣ពាន់យ័ន ប្រហែលជាង៣០០ដុល្លាអាមេរិក ប្រគល់ជូនឪពុកម្តាយនិស្សិត គីម ម៉េងហួរ ដើម្បីចូលរួមជាសោហុយ សំរាប់ការចំណាយជាក់ស្តែង នៅពេលពួកគាត់ទាំង២ ធ្វើដំណើរទៅកាន់ខេត្តយូណាន ប្រទេសចិន ដើម្បីមើលថែកូនប្រុសរបស់គាត់នៅទីនោះ៕	2016-03-14T22:31:00+07:00	freshnewsasia.com	https://m.freshnewsasia.com/index.php/en/localnews/20013-2016-03-14-09-00-02.html
35a2fd29-d696-4092-8d68-85d2dd13d287	ពលរដ្ឋក្រីក្របារម្ភខ្លាចខ្វះសេវាសុខាភិបាលបន្ទាប់ពីឮថាមន្ទីរពេទ្យរដ្ឋត្រូវគេយកធ្វើជាធនាគារ	ក្ដីស្រមៃរបស់ប្រជាជនក្រីក្រដែលថា មន្ទីរពេទ្យបង្អែកខណ្ឌចំការមន នឹងបើកទ្វារវិញក្រោយពីបិទជាងបីឆ្នាំមក ត្រូវរលាយសូន្យ។ អគារមន្ទីរពេទ្យបង្អែកខណ្ឌចំការមន ឬពេទ្យកាកបាទក្រហមនៅខាងត្បូងវិមានឯករាជ្យ កំពុងត្រូវគេជួសជុលរៀបចំទៅជាធនាគារឯកជននៅពេលឆាប់ៗខាងមុខ។ ប្រជាជនក្រីក្រដែលធ្លាប់ទៅទទួលសេវាព្យាបាលមិនបង់ប្រាក់នៅមន្ទីរពេទ្យរដ្ឋនេះ ត្អូញត្អែរថា ខ្វះសេវាសុខាភិបាលរដ្ឋដែលមិនបង់ប្រាក់ បន្ទាប់ពីមន្ទីរពេទ្យនេះបានបិទទ្វារ និងត្រូវគេយកទៅធ្វើជាធនាគារ។ លោកស្រី លុយ សារី ធ្លាប់ទៅសម្រាលបុត្រនៅមន្ទីរពេទ្យបង្អែកខណ្ឌចំការមន ដោយមិនចាំបាច់បង់ប្រាក់។ លោកស្រីសរសើរពីសេវាព្យាបាលរបស់មន្ទីរពេទ្យនេះ ដោយសារបុគ្គលិកប្រើសម្ដីសមរម្យ មិនគំរោះគំរើយ និងយកចិត្តទុកដាក់អ្នកជំងឺក្រីក្រដូចជាលោកស្រី បើទោះបីជាមិនតម្រូវឲ្យបង់ប្រាក់ក្តី។ កំពុងអង្គុយលាងសាច់មាន់សម្រាប់ដាំបបរលក់នៅពេលរសៀល លោកស្រី សារី ប្រាប់ថា សព្វថ្ងៃលោកស្រីមានជំងឺវង្វេងវង្វាន់ ហើយលោកស្រីតែងទៅបើកថ្នាំនៅមន្ទីរពេទ្យចំការមន ដើម្បីព្យាបាលជំងឺ។ ផ្ទះរបស់ លោកស្រី សារី ត្រូវចូលទៅតាមផ្លូវច្រកចូលវត្តប្រយូសវង្ស លើមហាវិថីព្រះនរោត្តម។ តំបន់រស់នៅរបស់លោកស្រីមានច្រកចេញចូលកាច់កុងចុះឡើង ដែលម៉ូតូពីរពិបាកនឹងជៀសគ្នារួច។ ផ្ទះរបស់ លោកស្រី លុយ សារី នៅមិនឆ្ងាយពីមន្ទីរពេទ្យបង្អែកខណ្ឌចំការមន ទេ។ លោកស្រីឲ្យដឹងថា ពេលឈឺថ្កាត់ពេលយប់ព្រលប់ លោកស្រីអាចទៅមន្ទីរនេះទៅឲ្យពេទ្យពិនិត្យព្យាបាល ដោយមិនចាំបាច់អស់លុយកាក់ច្រើន។ លោកស្រី សារី បានដឹងពីការបិទទ្វាររបស់មន្ទីរពេទ្យបង្អែកខណ្ឌចំការមន យូរមកហើយ ក៏ប៉ុន្តែលោកស្រីរំពឹងថា មន្ទីរពេទ្យរដ្ឋដែលស្ថិតនៅក្នុងតំបន់ពាណិជ្ជកម្មមួយនេះ នឹងបើកទ្វារជាថ្មី បន្ទាប់ពីជួសជុលហើយ។ ស្ថិតនៅលើមហាវិថីព្រះនរោត្តម កែងនឹងផ្លូវលេខ២៩៤ អគារមន្ទីរពេទ្យនេះត្រូវបានព័ន្ធរបងបន្ទះដែកពណ៌ខៀវ។ បុរសមួយក្រុមកំពុងរៀបចំដាក់ការ៉ូការ៉ូឡាលើទីធ្លាដីក្នុងបរិវេណមុខមន្ទីរពេទ្យ។ បុរសម្នាក់ដែលកំពុងច្រៀកក្ដារនៅជាន់ផ្ទាល់ដី បញ្ជាក់ថា រយៈពេលជាងមួយខែកន្លះទៀត អគារមន្ទីរពេទ្យនេះនឹងត្រូវជួសជុលរួចរាល់។ គាត់ថា គេនឹងបើកជាធនាគារដាក់លុយ។ នៅជាន់ទី១ បន្ទប់ដែលជាកន្លែងធ្លាប់ដាក់អ្នកជំងឺ កំពុងត្រូវរៀបចំដាក់ម៉ាស៊ីនត្រជាក់ លាបពណ៌ និងជួសជុលជាថ្មី។ បុរសម្នាក់ទៀតដែលប្រាប់ថាមកធ្វើជាជាងកំបោរនៅទីនេះរយៈពេលមួយខែមកហើយ រៀបរាប់ថា លោកមិនបានដឹងច្បាស់ពីឈ្មោះក្រុមហ៊ុនដែលនឹងបើកធនាគារនេះទេ។ លោកឮថា មន្ទីរពេទ្យនេះនឹងក្លាយជាធនាគារ។ អ្នកនាំពាក្យក្រសួងសុខាភិបាល ឆ្លើយថា មិនបានដឹងរឿងនេះទេ ហើយលោកផ្តល់យោបល់ឲ្យសាកសួរមន្ត្រីមន្ទីរសុខាភិបាលរាជធានីភ្នំពេញ ក៏ប៉ុន្តែមន្ត្រីមន្ទីរសុខាភិបាល មិនលើកទូរស័ព្ទ។ វិទ្យុអាស៊ីសេរី បានទាក់ទងអ្នកនាំពាក្យសាលារាជធានីភ្នំពេញ លោក ឡុង ឌីម៉ង់ ក៏ប៉ុន្តែលោកប្រាប់ថា លោកកំពុងជាប់រវល់មិនអាចឆ្លើយតបបានទេ។ កាលពីពេលកន្លងទៅ នៅពេលមន្ទីរពេទ្យបង្អែកខណ្ឌចំការមន បិទទ្វារ បុគ្គលិកមន្ទីរពេទ្យនេះសង្ស័យថា រដ្ឋាភិបាលបានលក់មន្ទីរពេទ្យទៅឲ្យឯកជន។ ក្រោយមក ក្រុមគ្រូពេទ្យបាននាំគ្នាធ្វើបាតុកម្មទាក់ទងនឹងរឿងនេះ។ ក៏ប៉ុន្តែបុគ្គលិកមន្ទីរពេទ្យនេះ ត្រូវបានគេផ្ទេរទៅដាក់នៅមន្ទីរពេទ្យបង្អែករាជធានី ហើយគ្រូពេទ្យខ្លះបានទៅបម្រើការនៅតាមគ្លីនិកឯកជន។ ចរន្តនៃការប្ដូរទីតាំងគ្រឹះស្ថានរដ្ឋ កំពុងកើនឡើង ខណៈតម្លៃអចលនទ្រព្យនៅក្នុងប្រទេសកម្ពុជា ពិសេសនៅរាជធានីភ្នំពេញឡើងថ្លៃ។ សន្ទស្សន៍ស្ដីពីការអភិវឌ្ឍអចលនទ្រព្យនៅតំបន់អាស៊ីរបស់ក្រុមហ៊ុន ខ្នៃ ហ្វ្រែង (Knight Frank) បង្ហាញថា តម្លៃអចលនទ្រព្យនៅរាជធានីភ្នំពេញ កើនឡើងជាង ២៦ភាគរយក្នុងឆ្នាំ២០១៥ ដែលកើនខ្ពស់ជាងគេលំដាប់ទី២ បន្ទាប់តម្លៃអចលនទ្រព្យនៅទីក្រុងតូក្យូ (Tokyo) ប្រទេសជប៉ុន (Japan) ក្នុងទូទាំងតំបន់អាស៊ី-ប៉ាស៊ីហ្វិក។ កាលពីពេលថ្មីនេះ ទីតាំងក្រសួងបរិស្ថាន ចាស់ក្បែរវិមានឯករាជ្យ ត្រូវបានផ្ទេរទៅក្រុមហ៊ុនឯកជន ដើម្បីអភិវឌ្ឍ ហើយបានរំកិលការិយាល័យរបស់ខ្លួននៅលើសំណង់អគារមួយដែលត្រូវបានគេប្រសិទ្ធិនាមថា «អគារមរតកតេជោ» នៅជាប់ច្រាំងទន្លេក្បែរកាស៊ីណូណាហ្គា (Naga World)។ ដោយឡែកព័ត៌មានស្ដីពីការប្រែក្លាយពីមន្ទីរពេទ្យរដ្ឋ ទៅជាធនាគារឯកជននៅពេលនេះ ធ្វើឲ្យ លោកស្រី លុយ សារី និងអ្នកជិតខាងគាត់ផ្សេងទៀតអស់សង្ឃឹម។ សង្ឃឹមធ្លាប់គិតថា សហគមន៍ក្រីក្ររបស់គាត់ នឹងអាចទៅទទួលសេវាព្យាបាលនៅមន្ទីរពេទ្យបង្អែកខណ្ឌចំការមន វិញ។ តាំងពីពេលដែលមន្ទីរពេទ្យនេះបិទទ្វារតាំងពី ៣ឆ្នាំមុនមក លោកស្រីខកខានទទួលការព្យាបាល៖ ។ ក្រៅពីមន្ទីរពេទ្យបង្អែកខណ្ឌចំការមន ក៏មានមន្ទីរពេទ្យផ្សេងទៀតដែរដែលផ្តល់សេវាព្យាបាលឥតគិតថ្លៃ ដូចជាមជ្ឈមណ្ឌលជាតិគាំពារមាតា និងទារក ដែលត្រូវគេស្គាល់ថា ជាមន្ទីរពេទ្យជប៉ុន។ លោកស្រី សារី រៀបរាប់ថា គាត់ទៅមន្ទីរពេទ្យផ្សេងៗទៀតចេះតែបានហើយ ក៏ប៉ុន្តែបញ្ហាសំខាន់ គឺប្រាក់។ លោកស្រីថា គ្រួសារលោកស្រីដែលរស់នៅពឹងលើរបបលក់បបរសាច់មាន់បន្តិចបន្តួច គ្មានលទ្ធភាពមានប្រាក់ទៅបង់ថ្លៃសេវាព្យាបាលនៅមន្ទីរពេទ្យ ឬគ្លីនិកព្យាបាលឯកជនផ្សេងទៀតទេ៖ ។ លោកស្រី សារី មានប័ណ្ណបញ្ជាក់ភាពក្រីក្រដែលលោកស្រីធ្លាប់ទទួលបានសេវាព្យាបាលដោយមិនគិតថ្លៃនៅមន្ទីរពេទ្យបង្អែកខណ្ឌចំការមន។ លោកស្រីធ្លាប់ទៅមន្ទីរពេទ្យផ្សេងទៀតដែរ តែគេតម្រូវឲ្យលោកស្រីបង់ថ្លៃសេវា ហើយពេលទៅពេទ្យផ្សេងម្តងៗ ត្រូវចំណាយប្រាក់ជិះម៉ូតូឌុបដែលគាត់មិនមានប្រាក់បង់គ្រប់គ្រាន់៖ ។ ថវិកាចំណាយលើវិស័យសុខាភិបាលបានកើនឡើងជាង ១ពាន់លានរៀលក្នុងរយៈពេលមួយឆ្នាំចុងក្រោយ ពី ៨២៥ពាន់លានរៀលនៅឆ្នាំ២០១៤ ដល់ ៩៣២ពាន់លានរៀលនៅឆ្នាំ២០១៥។ លោកនាយករដ្ឋមន្ត្រី ហ៊ុន សែន នៅថ្ងៃទី១០ ខែមីនា ដាស់តឿនដល់គ្រូពេទ្យនៅកម្ពុជា ឲ្យបង្កើនការយកចិត្តទុកដាក់ព្យាបាលជូនប្រជាជនដោយមិនរើសអើងអ្នកមាន ឬអ្នកក្រ។ នៅឆ្នាំ២០១៦ ក្រសួងសុខាភិបាល រៀបចំគោលដៅយុទ្ធសាស្ត្របង្កើនល្បឿននៃការកាត់បន្ថយមរណភាពមាតា ទារក និងកុមារ និងកាត់បន្ថយប្រេវ៉ាឡង់កង្វះអាហារូបត្ថម្ភក្នុងចំណោមស្ត្រី និងកុមារ។ នាយកប្រតិបត្តិសម្ព័ន្ធគណនេយ្យភាពសង្គមកម្ពុជា លោក សន ជ័យ យល់ឃើញថា ប្រសិនបើរដ្ឋាភិបាលផ្លាស់ប្ដូរទីតាំងមន្ទីរពេទ្យរដ្ឋ រដ្ឋាភិបាលគួរបង្កើតជាមជ្ឈមណ្ឌលមន្ទីរពេទ្យរដ្ឋសម្រាប់ទទួលព្យាបាលជំងឺជូនប្រជាជន ពិសេសអ្នកក្រីក្រ ប្រកបដោយគុណភាពខ្ពស់ជាងមុន ដើម្បីធានាថា ប្រជាពលរដ្ឋគ្រប់រូបទទួលបានសេវាសុខាភិបាលពីរដ្ឋាភិបាលប្រកបដោយសមធម៌៖ ។ លោកស្រី លុយ សារី ចង់ឃើញថា រដ្ឋាភិបាលបង្កើនការយកចិត្តទុកដាក់ផ្តល់សេវាសុខភាពជូនប្រជាជនក្រីក្រពិតប្រាកដ៖ ៕	2016-03-13T16:45:00+07:00	rfa.org	https://www.rfa.org/khmer/news/health/low-income-people-lack-healthcare-service-03132016052658.html
6e3e677f-deff-4d98-bba8-384c8dc95967	បុរសមានជំងឺផ្លូវចិត្តម្នាក់ ដុតផ្ទះប៉ងសំលាប់ខ្លួន តែបានអ្នកជិតខាងជួយទាន់	បុរសរោគចិត្តម្នាក់ ត្រូវភ្លើងឆេះរលេះរលួយពេញខ្លួន ខណៈ ដុតផ្ទះប៉ងសម្លាប់ខ្លួន ព្រោះតែម្តាយដាក់ច្រវ៉ាក់ចាក់សោ ចោលលើផ្ទះមិនឲ្យដើរ។ ហេតុការណ៍នេះបានកើតឡើង នៅថ្ងៃទី១២ ខែមីនា ឆ្នាំ២០១៦ ក្នុងភូមិកូនត្រីឃុំស្នួរទ្រេត ស្រុកអូរជ្រៅ ខេត្តបន្ទាយមានជ័យ។ ជនរងគ្រោះត្រូវបានគេស្គាល់ថាមាន ឈ្មោះ សាត ថិច អាយុ៣០ឆ្នាំ ធ្លាប់បំរើការងារក្នុង អង្គភាពទាហាន ត្រូវអង្គភាពបញ្ឈប់ពីការងារ ព្រោះជម្ងឺសរសៃប្រសាទ ឲ្យតែពេលផឹកស្រាស្រវឹងម្តងៗ រត់ចូលតែព្រៃ និងជម្ងឺរោគចិត្ត អស់រយៈពេលជិត២ ឆ្នាំមកហើយ គឺបន្ទាប់ពីបែកបាក់ ជាមួយប្រពន្ធនិងកូន។ ក្នុងហេតុការណ៍នេះក៏បានបណ្តាលឲ្យឆេះទូរទស្សន៍១គ្រឿង ខោអាវ ពូកខ្នើយ អង្ករនិងផ្ទះឆេះអស់មួយចំហៀង។ ក្រោយកើតហេតុជនរងគ្រោះ ត្រូវបានក្រុមគ្រួសារ មិនបាននាំទៅពេទ្យទេ ព្រោះមិនលុយ គ្រាន់តែដាក់ឲ្យដេកលើស្លឹកចេក មុខផ្ទះស្រោចទឹកកក៕	2016-03-13T00:16:00+07:00	freshnewsasia.com	https://m.freshnewsasia.com/index.php/en/localnews/19913-2016-03-12-10-17-45.html
bd346083-9987-4363-ac22-cef8f8d078f2	សមាគមគ្រូពេទ្យស្ម័គ្រចិត្តយុវជនសម្តេចតេជោ ចុះព្យាបាលជំងឺជូនប្រជាពលរដ្ឋដោយគិតថ្លៃនៅស្រុកកំពង់សៀម	ដោយមើលឃើញពីតម្រូវការជាក់ស្តែង របស់ប្រជាពលរដ្ឋទូទៅ ជាពិសេស ប្រជាជន នៅតាមតំបន់ជនបទ ដាច់ស្រយាល នៅចុងសប្តាហ៍នេះ សមាគមគ្រូពេទ្យស្ម័គ្រចិត្តយុវជនសម្តេចតេជោ បានចុះព្យាបាលជំងឺជូន ប្រជាពលរដ្ឋដោយគិតថ្លៃនៅឃុំអូស្វាយ ស្រុកកំពង់សៀម ខេត្តកំពង់ចាម ដែលកម្មវិធីនេះដឹកនាំដោយ លោកវេជ្ជបណ្ឌិត ចាន់ សុភ័ស្ត អនុប្រធានប្រតិបត្តិ សមាគមគ្រូពេទ្យស្ម័គ្រចិត្តយុវជនសម្តេចតេជោ តំណាងលោក ហ៊ុន ម៉ាណែត និងលោកស្រី ព្រមទាំងមានការអញ្ជើញចូលរួម ពីអាជ្ញាធរខេត្ត-ស្រុក ក្រុមការងារចុះជួយស្រុក យុវជន សប្បុរសជន និងប្រជាពលរដ្ឋជិត២,០០០នាក់។ លោកវេជ្ជបណ្ឌិត ចាន់ សុភ័ស្ត បានថ្លែងថា សមាគមគ្រូពេទ្យស្ម័គ្រចិត្តយុវជនសម្តេចតេជោ ត្រូវបានបង្កើតឡើងក្រោមគំនិតផ្តួចផ្តើមរបស់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ហើយបានឱ្យលោក ហ៊ុន ម៉ាណែត និងលោកស្រី ដឹកនាំសមាគមនេះ ដើម្បីផ្តល់ការពិនិត្យ និងព្យាបាលជំងឺផ្សេងៗ ជូនប្រជាពលរដ្ឋដោយឥតគិតថ្លៃ នៅតាមទីជនបទ នៅក្នុងប្រទេសកម្ពុជា ដោយមិនប្រកាន់និន្នាការនយោបាយ សាសនា អ្វីឡើយ។ ជាក់ស្តែងថ្ងៃនេះក្រោមការណែនាំរបស់លោក ហ៊ុន ម៉ាណែត និងលោកស្រី បានស្នើឱ្យក្រុមវេជ្ជបណ្ឌិត និងនិស្សិតពេទ្យស្ម័គ្រចិត្តនៃសមាគមនេះ ចុះ ព្យាបាលជំងឺជូនប្រជាពលរដ្ឋ ដោយគិតថ្លៃនៅក្នុងស្រុកកំពង់សៀមនាពេលនេះ។ លោក កៅ សុខអាន អភិបាលរងខេត្តកំពង់់ចាម បានថ្លែងថា នេះគឺជាតថភាពជាក់ស្តែងដែលសមាគមគ្រូពេទ្យស្ម័គ្រចិត្តយុវជនសម្តេចតេជោ ចុះព្យាបាលប្រជាពលរដ្ឋដោយឥតគិតថ្លៃនៅក្នុងទឹកដី ខេត្តកំពង់ចាម នាថ្ងៃនេះគឺសបញ្ជាក់ឱ្យឃើញច្បាស់ពីការយកចិត្តទុកដាក់គិតគូ ដល់ជីវភាពរស់នៅ និងតម្រូវការជាក់ស្តែង របស់ប្រជាពលរដ្ឋនៅក្នុងមូលដ្ឋានស្រុកកំពង់សៀម ក៏ដូចជាប្រជាជននៅទូទាំងប្រទេសរបស់សម្តេចតេជោ ហ៊ុន សែនប្រមុខរាជរដ្ឋាភិបាលកម្ពុជា ដែលបានធ្វើពិតមិនដែលដើរសន្យាចោលដូចគណបក្សដទៃ។ លោក លីម សុដេនីន ប្រធានក្រុមការងារចុះជួយឃុំអូស្វាយ ស្រុកកំពង់សៀម ខេត្តកំពង់ចាម បានថ្លែងអំណរគុណចំពោះសកម្មភាព មនុស្សធម៌របស់សមាគមគ្រូពេទ្យស្ម័គ្រចិត្តយុវជនសម្តេចតេជោ ដែលបានចុះព្យាបាលប្រជាពលរដ្ឋ ដោយឥតគិតថ្លៃនៅក្នុងស្រុកកំពង់សៀម ដែលនេះគឺជាការគិតគូ យកចិត្តទុកដាក់ពីសំណាក់សម្តេចតេជោនិងសម្តេចកិត្តិព្រឹទ្ធបណ្ឌិត ដើម្បីដោះស្រាយនូវការលំបាករបស់ប្រជាជនទាំងការយកចិត្តទុកដាក់លើ សុខមាលភាព និងការកសាងហេដ្ឋារចនាសម្ព័ន្ធរូបវ័ន្តជាច្រើន។ លោកបានបន្តថា សកម្មភាពមនុស្សធម៌នេះ បានចូលរួមអភិវឌ្ឍគោលដៅសហវត្សរបស់រាជរដ្ឋាភិបាលផងដែរ។ ក្រោយពីបញ្ចប់សកម្មភាពព្យាបាលរបស់ខ្លួន ថ្នាក់ដឹកនាំ និងក្រុមការងាររបស់សមាគមគ្រូពេទ្យស្ម័គ្រចិត្តយុវជនសម្តេចតេជោបាន និងផ្នែកដែលពាក់ព័ន្ធដទៃទៀតបានចូលរួមសំអាតបរិស្ថាន និងរៀបចំសណ្តាប់ធ្នាប់សាលាបឋមសិក្សា និងអនុវិទ្យាល័យព្រៃចក្រីឲ្យមានអនាម័យស្អាតផងដែរ។ ជាមួយគ្នានេះ ប្រជាពលរដ្ឋដែលបានពិនិត្យ និងព្យាបាលជម្ងឺ ក៏បានបង្ហាញអារម្មណ៍សប្បាយរីករាយ និងថ្លែងអំណរគុណចំពោះសកម្មភាពមនុស្សធម៌ ដ៏ប្រពៃបស់សមាគមគ្រូពេទ្យស្ម័គ្រចិត្តយុវជនសម្តេចតេជោ៕	2016-03-12T22:35:00+07:00	freshnewsasia.com	https://m.freshnewsasia.com/index.php/en/localnews/19899-2016-03-12-08-48-05.html
4b965d14-b2d4-49ea-983f-3a170bfb4067	លោកស្រី ម៉ែន សំអន ដឹកនាំក្រុមគ្រូពេទ្យចុះព្យាបាលជំងឺ ជូនប្រជាពលរដ្ឋជាង ១ពាន់គ្រួសារនៅខេត្តស្វាយរៀង	ឧបនាយករដ្ឋមន្រ្តី រដ្ឋមន្រ្តីក្រសួងទំនាក់ទំនងជាមួយរដ្ឋសភា ព្រឹទ្ធសភា និងអធិការកិច្ច លោកស្រី ម៉ែន សំអន បានដឹកនាំក្រុមគ្រូពេទ្យស្ម័គ្រចិត្តចុះព្យាបាលជំងឺទូទៅជូនប្រជាពលរដ្ឋជាង ១ពាន់គ្រួសារនៅស្រុកស្វាយជ្រុំ ខេត្តស្វាយរៀង។ ពិធីព្យាបាលជំងឺដោយឥតគិតថ្លៃនាព្រឹកថ្ងៃសៅរ៍ ទី១២ ខែមីនា ឆ្នាំ២០១៦នេះ ធ្វើឡើងនៅក្នុងអនុវិទ្យាល័យ និងសាលាបឋមសិក្សាស្វាយប្រហូត។ លោកស្រី ម៉ែន សំអន បានថ្លែងកោតសរសើរ និង អរគុណ ចំពោះក្រុមគ្រូពេទ្យមកពីសមាគមគ្រូពេទ្យស្ម័គ្រកម្ពុជា ដែលមានលោក ហ៊ុន ម៉ាណែត ជាប្រធាន បានចុះមកពិនិត្យ និងព្យាបាលជំងឺដោយឥតគិតថ្លៃជូនប្រជាពលរដ្ឋ។ លោកស្រី ម៉ែន សំអន បន្តថា សុខភាពរបស់ប្រជាពលរដ្ឋជាគ្រឹះ និងជាធាតុផ្សំមួយ ដែលមានតំលៃមិនអាចកាត់ថ្លៃបានសម្រាប់អភិវឌ្ឃប្រទេសជាតិ ហើយសុខភាពពិតជាមានតម្លៃ ជាងមាសពេជ្រទៅទៀត ព្រោះពលរដ្ឋមានសុខភាពល្អ ទើបក្រុមគ្រួសារ និងសង្គមជាតិ មានសុភមង្គល និងវឌ្ឃនភាព។ លោកស្រី បានបន្ថែមដូច្នេះ ៕	2016-03-12T21:19:00+07:00	freshnewsasia.com	https://m.freshnewsasia.com/index.php/en/localnews/19884-2016-03-12-07-23-57.html
d4b93255-9037-4e18-b82f-19dfd47271e5	តួសំដែងជើងចាស់មួយរូប មានជំងឺធ្ងន់ធ្ងរ ជីវភាពជួបការ លំបាក មានក្ដីត្រេកអរ ដោយមានការសណ្ដោសប្រណី ជួយឧបត្ថម្ភ ពីសំណាក់ សម្ដេចកិតិ្ដព្រឹទ្ធបណ្ឌិត	សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានចាត់ឲ្យ លោកស្រី ម៉ែន នារីសោភ័គ អគ្គលេខាធិការរងទី ១ កាកបាទក្រហមកម្ពុជា និងក្រុមការងារ សហការជាមួយសាខាកាកបាទក្រហមកម្ពុជា ខេត្តសៀមរាប ចុះសួរសុខទុក្ខ អ្នកស្រី ឃុន ណារី ហៅយាយស្វិត អាយុ ៦៥ឆ្នាំ ជាតារាសម្តែងជំនាន់ដើម កំពុងមានជំងឺក្រិនថ្លើមប្រភេទ B និងទៀចទឹកធ្ងន់ធ្ងរ ហើយកំពុងតែជួបបញ្ហាខ្វះខាត គ្មានលទ្ធភាពព្យាបាលជំងឺ សព្វថ្ងៃរស់នៅក្រុងសៀមរាប ខេត្តសៀមរាប ជាមួយប្តីជាយោធិនពិការ ដែលជាអតីតកងទ័ពប្រជាជនបដិវត្តន៍កម្ពុជា នៃសាលាយោធានយោបាយតំបន់៤។ នៅថ្ងៃទី១១ ខែមីនា ឆ្នាំ២០១៦ លោកស្រី អគ្គលេខាធិការរងទី ១ បានពាំនាំប្រសាសន៍សួរសុខទុក្ខពីសំណាក់ សម្តេចកិត្តិព្រឹទ្ធបណ្ឌិត ដែលជានិច្ចកាល សម្តេច តែងគិតគូរពីផលលំបាករបស់ប្រជាពលរដ្ឋទូទៅដែលជួបការលំបាកខ្លាំង ដោយមិនលំអៀង មិនប្រកាន់និន្នាការនយោបាយអ្វីឡើយ។ ជាមួយគ្នានោះ លោកស្រី អគ្គលេខាធិការរងទី ១ ក៏បានផ្តល់អំណោយរបស់ សម្តេចកិត្តិព្រឹទ្ធបណ្ឌិត ជូនគ្រួសារអ្នកស្រី ឃុន ណារី ដែលរួមមាន៖ អង្ករ ១០០គក្រ មីយើង ៤កេស ត្រីខ ៥០កំប៉ុង ទឹកដោះគោឆៅ ១កេសធំ ទឹកផ្លែឈើ ២កេស ទឹកសុទ្ធ ២កេស មុង២ ភួយ២ សារុង២ ក្រម៉ា២ និងថវិកាមួយចំនួនផងដែរ ។ សូមបញ្ជាក់ថា មកទល់នឹងបច្ចុប្បន្ននេះ អ្នកស្រី ឃុន ណារី បានចូលសិល្បៈជិត ២០ឆ្នាំហើយ ដោយរឿងដែលអ្នកស្រីថត ភាគច្រើនដើរតួសម្តែងជាម្តាយ ម៉ែដោះ ឬតួយាយជាដើម។ ប៉ុន្តែពេលនេះ អ្នកស្រី មានជំងឺធ្ងន់ធ្ងរ មិនអាចសម្តែងបានទៀតទេ ខណៈដែល អ្នកស្រីកំពុងសម្តែងឱ្យស្ថានីយ៍ទូរទស្សន៍ CTN ក្នុងរឿង «កុលាបបួនទង» និងថតឱ្យផលិតកម្ម ចក្រវ៉ាពេជ្រ គឺរឿង «ស្ទឹងស្នេហា»។ ហេតុនេះ មានតែការអំពាវនាវ សុំក្តីសណ្តោសប្រណី ពីសំណាក់រាជរដ្ឋាភិបាល កាកបាទក្រហមកម្ពុជា និងសប្បុរសជនតែប៉ុណ្ណោះ ៕	2016-03-12T20:55:00+07:00	freshnewsasia.com	https://m.freshnewsasia.com/index.php/en/localnews/19882-2016-03-12-07-04-17.html
a02f2179-861d-4103-a1da-27d625ce7873	លោក សោម សឿន ប្តឹងទារសំណងជំងឺចិត្ត២០លានរៀលពី លោក សម រង្ស៊ី ពាក់ព័ន្ធក្លែងលិខិតលើ Facebook	លិខិតរបស់លោក សោម សឿន ប្តឹងលោក សម រង្ស៊ី ត្រូវបានដាក់ចូលសាលាដំបូងរាជធានីភ្នំពេញ ជាផ្លូវការហើយនៅរសៀលថ្ងៃនេះ, នៅក្នុងលិខិតពាក្យបណ្តឹងនោះ លោក សោម សឿន បានប្តឹងទារសំណងជំងឺចិត្តពីលោក សម រង្ស៊ី ២០លានរៀល។ នេះបើយោងតាមពាក្យបណ្តឹងរបស់លោក សោម សឿន រដ្ឋមន្ត្រីប្រតិភូអមនាយករដ្ឋមន្ត្រី បានដាក់ប្តឹងលោក សម រង្ស៊ី ប្រធានគណបក្សសង្គ្រោះជាតិ ពីបទក្លែងលិខិតរបស់លោកនៅលើ Facebook ត្រូវបានដាក់ចូលទៅកាន់ ព្រះរាជអាជ្ញា នៃអយ្យការអមសាលាដំបូងរាជធានីភ្នំពេញជាផ្លូវការ។ យោងតាមពាក្យបណ្តឹងរបស់មន្ត្រីជាន់ខ្ពស់រូបនេះបានបញ្ជាក់ថា៖ ។ លោក សោម សឿន បានចាត់ទុកថាការបង្ហោះនៅលើ Facebook របស់លោក សម រង្ស៊ី បានធ្វើឲ្យប៉ះពាល់កិត្តិយសដល់ថ្នាក់ដឹកនាំជាតិ និងរូបលោកផ្ទាល់យ៉ាងធ្ងន់ធ្ងរដូច្នេះលោក សូមឲ្យតុលាការផ្តន្ទាទោសលោក សម រង្ស៊ី ទៅតាមច្បាប់និងសូមទាមទារសំណងជំងឺ ចិត្តចំនួន២០លានរៀល៕	2016-03-11T00:13:00+07:00	freshnewsasia.com	https://m.freshnewsasia.com/index.php/en/localnews/19766-2016-03-10-10-15-34.html
482e6089-312a-41d4-a853-8aef1b503e9c	លោក ហ៊ុន សែន ស្នើឲ្យគ្រូពេទ្យព្យាបាលជំងឺជូនប្រជាជនដោយមិនរើសអើង	លោកនាយករដ្ឋមន្ត្រី ហ៊ុន សែន នៅថ្ងៃទី១០ ខែមីនា ដាស់តឿនដល់គ្រូពេទ្យនៅកម្ពុជា ឲ្យបង្កើនការយកចិត្តទុកដាក់ព្យាបាលជូនប្រជាជនដោយមិនរើសអើងអ្នកមាន ឬអ្នកក្រ។ លោក ហ៊ុន សែន មានប្រសាសន៍សំដៅដល់គ្រូពេទ្យមួយចំនួនដែលមិនយកចិត្តទុកដាក់ព្យាបាលអ្នកក្រ។ ទន្ទឹមនឹងនេះដែរ លោកនាយករដ្ឋមន្ត្រី ប្រកាសបញ្ចូលគ្រូពេទ្យឯកទេសទាំងអស់ឲ្យចូលក្នុងក្របខ័ណ្ឌមន្ត្រីរាជការ ចាប់ពីខែមេសា តទៅ។ ថ្លែងនៅក្នុងសន្និបាតបូកសរុបការងាររបស់ក្រសួងសុខាភិបាល នៅសណ្ឋាគារ សូហ្វីថែល (Sofitel Phnom Penh Phokeethra) រាជធានីភ្នំពេញ លោកនាយករដ្ឋមន្ត្រី ហ៊ុន សែន ស្នើឲ្យដករបាំងហិរញ្ញវត្ថុកុំឲ្យយកប្រាក់ជាធំនៅពេលផ្ដល់សេវាសុខភាពជូនប្រជាពលរដ្ឋ បើមិនដូច្នេះទេ វាធ្វើឲ្យជនក្រីក្រត្រូវបានសង្គមគេរើសអើង ដោយលោកសង្កត់ធ្ងន់ថា ប្រជាជនទាំងអស់គួរទទួលបានសេវាសុខភាពស្មើៗគ្នា។ លោក ហ៊ុន សែន ស្នើឲ្យគ្រូពេទ្យដែលធ្លាប់ប្រើសម្ដីធំ គំរោះគំរើយដាក់ប្រជាជនក្រីក្រឲ្យផ្លាស់ប្ដូរអាកប្បកិរិយាជាបន្ទាន់ ដើម្បីធានាថា វិស័យសុខាភិបាលនៅប្រទេសកម្ពុជា បម្រើប្រជាជនដោយមិនរើសអើង៖ ។ លោក ហ៊ុន សែន ច្រានចោលជាថ្មីម្ដងទៀតថា មិនមែនគ្រូពេទ្យជាង ៩០ភាគរយ ខ្វះវិជ្ជាជីវៈពេលបំពេញការងារនោះទេ៖ ។ នាយកប្រតិបត្តិសម្ព័ន្ធគណនេយ្យភាពសង្គមកម្ពុជា លោក សន ជ័យ គាំទ្រចំពោះការអំពាវនាវរបស់នាយករដ្ឋមន្ត្រីនេះ ក៏ប៉ុន្តែលោកយល់ថា ការបំបាត់អំពើពុករលួយក្នុងវិស័យសុខាភិបាល និងការពង្រឹងការអនុវត្តប័ណ្ណសមធម៌សម្រាប់ប្រជាជនក្រីក្រ នឹងជួយប្រជាជនឲ្យទទួលបានសេវាសុខភាពប្រកបដោយសមធម៌៖ ។ រដ្ឋមន្ត្រីក្រសួងសុខាភិបាល លោក ម៉ម ប៊ុនហេង បង្ហាញថា ថវិកាចំណាយលើវិស័យសុខាភិបាលបានកើនឡើងជាងមួយពាន់លានរៀល ក្នុងរយៈពេល ១ឆ្នាំចុងក្រោយ ពី ៨២៥ពាន់លានរៀល នៅឆ្នាំ២០១៤ ដល់ ៩៣២ពាន់លានរៀល នៅឆ្នាំ២០១៥។ នៅក្នុងពិធីបិទសន្និបាតនេះដែរ លោក ហ៊ុន សែន បានប្រកាសបញ្ចូលគ្រូពេទ្យឯកទេសទាំងអស់ជាមន្ត្រីក្របខ័ណ្ឌរដ្ឋ ដោយអាចទទួលបានប្រាក់បៀវត្សពីរដ្ឋាភិបាលចាប់ពីខែមេសា តទៅ។ លោកនាយករដ្ឋមន្ត្រីពន្យល់ថា នាពេលសព្វថ្ងៃ កម្ពុជា កំពុងខ្វះខាតគ្រូពេទ្យឯកទេសក្នុងវិស័យសុខាភិបាល ខណៈកន្លងមក គ្រូពេទ្យឯកទេសដែលរៀនចប់ តែលើសអាយុ មិនចូលបម្រើការជាគ្រូពេទ្យរាជការ ត្រូវរង់ចាំការចុះហត្ថលេខាទទួលស្គាល់ពីលោក។ លោកនាយករដ្ឋមន្ត្រីមានប្រសាសន៍ថា គ្រូពេទ្យឯកទេសធម្មតា បានរៀនច្រើនជាងវេជ្ជបណ្ឌិតធម្មតា តែបែរជាពេលបញ្ចប់ការសិក្សា មិនបានចូលធ្វើការទៅវិញ៕	2016-03-10T15:55:00+07:00	rfa.org	https://www.rfa.org/khmer/news/health/process-of-recruit-public-health-officials-03102016034404.html
255258ae-c5d2-4642-bf25-134000a21042	កម្ពុជានឹងចាប់ផ្ដើមអនុវត្តការបោះពុម្ពសារព្រមានសុខភាពនៅលើកញ្ចប់បារីពីខែកក្កដា	កម្ពុជានឹងចាប់ផ្ដើមផ្លាស់ប្ដូរសារព្រមានសុខភាពនៅលើកញ្ចប់បារីពីអក្សរ ទៅជារូបភាពនៅខែកក្កដា ខាងមុខ ដើម្បីកាត់បន្ថយផលប៉ះពាល់ដល់សុខភាព។ ការផ្សព្វផ្សាយពាណិជ្ជកម្ម ការលើកកម្ពស់ និងការឧបត្ថម្ភផលិតផលថ្នាំជក់ ក៏ត្រូវបានហាមឃាត់នៅក្នុងប្រទេសកម្ពុជាដែរ។ មន្ត្រីនៃមជ្ឈមណ្ឌលជាតិលើកកម្ពស់សុខភាពនៃក្រសួងសុខាភិបាល ឱ្យដឹងថា កម្ពុជានឹងចាប់ផ្ដើមផ្លាស់ប្ដូរការបោះពុម្ពសារព្រមានសុខភាព នៅលើកញ្ចប់ថ្នាំជក់ ឬបារី ជាអក្សរដែលមានទំហំ ៣០% ទៅជាសារដោយរូបភាពទំហំ ៥៥% ចាប់ពីថ្ងៃទី២២ ខែកក្កដា ឆ្នាំ២០១៦ តទៅ។ ការផ្លាស់ប្ដូរនេះ គឺជាការអនុវត្តតាមអនុក្រឹត្យស្ដីពីការបោះពុម្ពសារព្រមានសុខភាពជាភាសាខ្មែរ និងជារូបភាពលើកញ្ចប់ផលិតផលថ្នាំជក់ ដែលរាជរដ្ឋាភិបាលបានចេញកាលពីថ្ងៃទី២២ ខែតុលា ឆ្នាំ២០១៥ ដើម្បីការពារសុខភាពសាធារណៈ និងកាត់បន្ថយផលប៉ះពាល់ដល់សុខភាពសេដ្ឋកិច្ចសង្គម និងបរិស្ថាន ដែលបណ្ដាលមកពីផលិតផលថ្នាំជក់។ ការជក់បារី នៅតាមទីសាធារណៈ ក៏នឹងត្រូវរងការផាកពិន័យពី ២ ទៅ ៥ម៉ឺនរៀល។ ប្រធានមជ្ឈមណ្ឌលជាតិលើកកម្ពស់សុខភាព នៃក្រសួងសុខាភិបាល វេជ្ជបណ្ឌិត ឈា ឆដាភា បញ្ជាក់នៅថ្ងៃទី៧ ខែមីនា ថា ការផាកពិន័យ គឺជាការអប់រំ និងជាការចាប់ផ្ដើមផ្លាស់ប្ដូរការយល់ដឹងរបស់សាធារណជនអំពីផលប៉ះពាល់នៃផ្សែងបារី ឬថ្នាំជក់៖ ។ ក្នុងទិសដៅកាត់បន្ថយផលប៉ះពាល់នៃផ្សែងបារី ឬថ្នាំជក់ មជ្ឈមណ្ឌលជាតិលើកកម្ពស់សុខភាព នៃក្រសួងសុខាភិបាល ចាប់ផ្ដើមធ្វើសិក្ខាសាលាផ្សព្វផ្សាយអំពីគោលការណ៍ច្បាប់ស្ដីពីការហាមឃាត់ការផ្សព្វផ្សាយពាណិជ្ជកម្ម ការលើកកម្ពស់ និងការឧបត្ថម្ភផលិតផលថ្នាំជក់នៅក្នុងប្រទេសកម្ពុជា។ អនុប្រធានមជ្ឈមណ្ឌលជាតិលើកកម្ពស់សុខភាព វេជ្ជបណ្ឌិត ស៊ិន សុវណ្ណ ពន្យល់ថា ច្បាប់ស្ដីពីការត្រួតពិនិត្យថ្នាំជក់ ហាមឃាត់រាល់ការផ្សព្វផ្សាយពាណិជ្ជកម្ម គ្រប់ទម្រង់ ទាំងផ្ទាល់ និងប្រយោល ដូចជារូបភាព ពណ៌ ស្លាកសញ្ញា និងសំឡេងជាដើម៖ ។ ទាក់ទងនឹងផលប៉ះពាល់សុខភាពដោយសារផលិតផលថ្នាំជក់នេះដែរ នាយកប្រតិបត្តិអង្គការចលនា ដើម្បីសុខភាពកម្ពុជា វេជ្ជបណ្ឌិត មុំ គង់ បញ្ជាក់ជាថ្មីថា នៅប្រទេសកម្ពុជា មានមនុស្ស ៣០នាក់ស្លាប់ក្នុងមួយថ្ងៃ ដោយសារជំងឺដែលបណ្ដាលមកពីថ្នាំជក់។ លោកថ្លែងទៀតថា ការហាមឃាត់ការផ្សាយពាណិជ្ជកម្មថ្នាំជក់ ឬបារី អាចកាត់បន្ថយអត្រាស្លាប់នេះផង និងអាចបន្ថយការប្រើប្រាស់ថ្នាំជក់ផង៖ ។ មន្ត្រីនៃមជ្ឈមណ្ឌលជាតិលើកកម្ពស់សុខភាព នៃក្រសួងសុខាភិបាល ថ្លែងថា សិក្ខាសាលានៅថ្ងៃទី៧ មីនា ជាការចាប់ផ្ដើមផ្សព្វផ្សាយ ខ្លឹមសារច្បាប់ដល់អាជ្ញាធរពាក់ព័ន្ធចំនួន ៥ខេត្ត ដើម្បីត្រួតពិនិត្យថ្នាំជក់ នៅតាមមូលដ្ឋាន ហើយចាត់វិធានការផាកពិន័យ នៅពេលដែលក្រុមហ៊ុនថ្នាំជក់ណាមួយនៅតែបន្តផ្សព្វផ្សាយពាណិជ្ជកម្មផលិតផលថ្នាំជក់ ឬបារី។ ទោះជាមានការហាមឃាត់យ៉ាងនេះក្ដី ច្បាប់ស្ដីពីការត្រួតពិនិត្យថ្នាំជក់ មិនបានហាមឃាត់ការដាក់លក់បារីទេ។ ក៏ប៉ុន្តែ ច្បាប់អនុញ្ញាតឱ្យដាក់តាំងបង្ហាញកញ្ចប់បារីបានតែ ១កញ្ចប់ក្នុងមួយម៉ាក នៅកន្លែងលក់បារីមួយ។ សម្ភារៈដាក់តាំងកញ្ចប់បារីនោះ ត្រូវមានពណ៌ត្នោត ដែលមិនទាក់ទាញ និងមានទំហំផ្ទៃមុខមិនលើសពី ៤តឹក គុណនឹងកន្លះម៉ែត្រឡើយ៕	2016-03-08T11:35:00+07:00	rfa.org	https://www.rfa.org/khmer/news/health/cam-to-put-health-warning-picuture-on-cigarette-package-03072016233302.html
b0ae9691-9741-4c24-904f-9f3d9affe07d	កម្មកររោងចក្រប្រមាណ៤០នាក់ដួលសន្លប់	មន្ត្រីជំនាញផ្នែកពេទ្យការងារនៃក្រសួងការងារ និងបណ្ដុះបណ្ដាលវិជ្ជាជីវៈ តម្រូវអោយអ្នកគ្រប់គ្រងរោងចក្រកាត់ដេរ ជុន ចៅ [CHUN CHAO (Cambodia) Garment Co., Ltd.] ឋិតក្នុងភូមិស្រែជម្រៅ សង្កាត់ចោមចៅ ខណ្ឌពោធិ៍សែនជ័យ កែសម្រួលបរិស្ថានក្នុងរោងចក្រ បន្ទាប់ពីកម្មករប្រមាណ ៤០នាក់ ដួលសន្លប់បន្តបន្ទាប់គ្នានៅព្រឹកថ្ងៃ ទី៤ ខែមីនា។ មន្ត្រីជំនាញពេទ្យការងារបានចុះពិនិត្យស្ថានភាពរោងចក្រនៅថ្ងៃដដែលនេះបានរកឃើញថា បញ្ហាដួលសន្លប់របស់កម្មករនេះ បណ្ដាលមកពីបរិយាកាសក្នុងរោងចក្រមិនល្អ ភាយជាតិគីមី និងការភ័យស្លុតតៗគ្នា។ មន្ត្រីរដ្ឋបាលរោងចក្រ ជុន ចៅ លោក លឹម ហាងគង់ បញ្ជាក់ថា មន្ត្រីជំនាញពេទ្យការងារបានចុះពិនិត្យស្ថានភាពរោងចក្រ បង្គាប់អោយរោងចក្រផ្អាកការងារបណ្ដោះអាសន្ន ហើយអាចដំណើរការឡើងវិញនៅថ្ងៃច័ន្ទ សប្ដាហ៍ក្រោយ។ លោក លឹម ហាងគង់ បន្តថា មន្រ្តីជំនាញក៏បានតម្រូវអោយរោងចក្រកែសម្រួលបរិស្ថានក្នុងរោងចក្រធ្វើយ៉ាងណាអោយមានខ្យល់ចេញចូលគ្រប់គ្រាន់ និងត្រូវផ្លាស់ប្ដូរទីតាំងកង្ហារទឹកមួយចំនួន ដែលមន្រ្តីជំនាញអះអាងថា ដាក់ខុសទីតាំង៖ ។ ក្រុមកម្មករនៅរោងចក្រ ជុន ចៅ ប្រមាណ ៤០នាក់ បានដួលសន្លប់នៅពេលចូលធ្វើការបានប្រហែល ២ម៉ោង និងបន្ទាប់ពីមានកម្មការិនីម្នាក់ដួលសន្លប់ដោយជំងឺបេះដូង។ ពួកគេបានរៀបរាប់ថា នៅមុនពេលដួលសន្លប់ ពួកគេមានអាការៈណែនទ្រូង ថប់ដង្ហើម ក្អួតចង្អោរ និងទន់ដៃជើង៖ ។ ក្រុមកម្មករត្រូវបានបញ្ជូនទៅសង្គ្រោះនៅបីទីតាំងផ្សេងគ្នា រួមមានមន្ទីរពេទ្យបង្អែកពោធិចិនតុង គ្លីនិកទួលកី និងគ្លីនិក ហ៊ាង មុន្នីវុធ។ វេជ្ជបណ្ឌិត ហ៊ាង មុន្នីវុធ មានប្រសាសន៍ថា កម្មករដែលបានសម្រាកព្យាបាលក្នុងគ្លីនិករបស់លោក បានធូរស្បើយវិញ បន្ទាប់ពីបានដាក់សេរ៉ូមជំនួយកម្លាំង។ លោកថា ពួកគេពុំមានសញ្ញានៃការពុលណាមួយទេ ពោលគឺពួកគេទន់ខ្សោយ និងភិតភ័យតៗគ្នា។ លោកស្នើអោយពួកគេសម្រាក និងទទួលទានអាហារអោយបានគ្រប់គ្រាន់៖ ។ លោកវេជ្ជបណ្ឌិតបញ្ជាក់ដែរថា អ្នកដែលបានដួលសន្លប់មិនគួរចូលធ្វើការវិញភ្លាមៗទេ គឺត្រូវសម្រាកពីការងារយ៉ាងហោចមួយថ្ងៃទៀត។ របាយការណ៍របស់អង្គការអន្តរជាតិផ្នែកការងារ ហៅកាត់ថា អាយឡូ (ILO) រកឃើញថា ការដួលសន្លប់របស់កម្មករក្នុងរោងចក្រនៅពេលកំពុងបំពេញការងារបណ្ដាលមកពីបញ្ហាមួយចំនួនរួមមានបរិយាកាសក្នុងរោងចក្រដែលក្ដៅខ្លាំង និងហប់ សារធាតុគីមី ការថែមម៉ោងច្រើន អាហារខ្វះជីវជាតិ និងបញ្ហាផ្លូវចិត្តជាដើម៕	2016-03-04T16:55:00+07:00	rfa.org	https://www.rfa.org/khmer/news/health/aroung-40workers-fainted-03042016043923.html
1c0a9f4f-3158-4eec-a4f9-bb86d46c577d	អង្គការយល់ដឹងពីកម្ពុជា ប្រឹងប្រែងបង្កើនសមត្ថភាពជួយសង្គ្រោះព្យាបាលជំងឺជូនប្រជាពលរដ្ឋក្រីក្រកម្ពុជា	អង្គការយល់ដឹងពីកម្ពុជា ដែលជាអង្គការក្រៅរដ្ឋាភិបាល បង្កើតឡើងដោយជនជាតិអូស្ត្រាលី ក្នុងគោលបំណងដើម្បីស្តារ និងអភិវឌ្ឍន៍កុមារកម្ពុជា ព្រមទាំងបាននឹងកំពុងផ្តល់សេវាសុខាភិបាល ជូនប្រជាពលរដ្ឋ នៅក្នុងខេត្តកំពង់ស្ពឺផងនោះ បាន និងកំពុងប្រឹងប្រែង បង្កើនសមត្ថិភាពរបស់ខ្លួនបន្ថែមទៀត ដើម្បីជួយព្យាបាលជំងឺ ជូនប្រជាពលរដ្ឋខ្មែរបន្ថែមទៀត តាមរយៈការចុះអនុស្សរណៈ (MOU) ជាមួយមន្ទីរពេទ្យជោរ៉ៃភ្នំពេញ។ នៅក្នុងពិធីដែលប្រារព្ធឡើង នៅព្រឹកថ្ងៃទី៣ ខែមីនា ឆ្នាំ២០១៦នេះ រៀបចំឡើងនៅមន្ទីរពេទ្យជោរ៉ៃភ្នំពេញ លោក Gary Hewett នាយកអង្គការយល់ដឹងពីកម្ពុជា បានលើកឡើងថា អង្គការរបស់លោក បានពង្រីកកម្មវិធីមួយរួចទៅហើយ គឺកម្មវិធីតាមដានជំងឺមហារីកមាត់ស្បូន និងមហារីកសុដន់ដល់អ្នកភូមិ ហើយនឹងមានគម្រោងពង្រីកបន្ថែមទៀត ដើម្បីនាំអ្នកជំនាញបន្ថែមទៀតពីអូស្រ្តាលី ក្នុងការព្យាបាលសុខភាព ជូនប្រជាពលរដ្ឋនៅកម្ពុជា ហើយការចុះ MOU ជាមួយមន្ទីរជោរ៉ៃភ្នំពេញនេះ លោករំពឹងថា នឹងធ្វើឲ្យអង្គការរបស់លោក អាចទទួលបានបទពិសោធន៍ កាន់តែច្រើនបន្ថែមទៀត ពាក់ព័ន្ធនឹងវិស័យសុខាភិបាលនេះ។ លោក Gary Hewett បានឲ្យដឹងដែរថា អង្គការយល់ដឹងពីកម្ពុជា ត្រូវបានបង្កើតឡើងនៅក្នុងឆ្នាំ១៩៩៦ ដើម្បីស្តារលទ្ធភាពកុមាររបស់កម្ពុជា ផ្តោតសំខាន់បំផុត ធ្វើការផ្តល់ការអប់រំដល់កុមារក្រីក្រកម្ពុជា។ នាយកមន្ទីរពេទ្យជោរ៉ៃភ្នំពេញ លោក ញៀន ជីធឹក បានឲ្យដឹងផងដែរថា មន្ទីរពេទ្យជោរ៉ៃបានបង្កើតឡើង ក្រោមការផ្តួចផ្តើមពីនាយករដ្ឋមន្ត្រីកម្ពុជា និងវៀតណាម ក្នុងគោលបំណងជួយព្យាបាលអ្នកជំងឺ មិនត្រឹមតែប្រជាជនកម្ពុជានោះទេ គឺសម្រាប់ជួយព្យាបាល ប្រកបដោយគុណភាព ជូនប្រជាជនទាំងក្នុង និងក្រៅប្រទេស ព្រមទាំងនាំយកបទពិសោធន៍ទំនើបបំផុត ផ្នែកសុខាភិបាល ចែករំលែកដល់ក្រុមគ្រូពេទ្យ នៅកម្ពុជាផងដែរ៕	2016-03-03T21:26:00+07:00	freshnewsasia.com	https://m.freshnewsasia.com/index.php/en/localnews/19242-2016-03-03-07-40-14.html
b6682beb-cf49-49c8-8be6-c9f4f46ad13c	កងទ័ពអាមេរិកផ្ដល់ជំនួយជាង៧៣ម៉ឺនដុល្លារសង់មជ្ឈមណ្ឌលផ្ដល់ឈាមនៅខេត្តសៀមរាប	មន្ត្រីស្ថានទូតសហរដ្ឋអាមេរិក បង្ហាញថា បច្ចុប្បន្ន រដ្ឋាភិបាលអាមេរិក និងរដ្ឋាភិបាលកម្ពុជា កំពុងភ្ជាប់ទំនាក់ទំនង ព្រមទាំងធ្វើកិច្ចសហការយ៉ាងជិតស្និទ្ធជាមួយគ្នា ដើម្បីលើកកម្ពស់សុខភាពរបស់ប្រជាពលរដ្ឋខ្មែរនៅតាមសហគមន៍ឲ្យកាន់តែប្រសើរឡើង។ ជាច្រើនឆ្នាំមកហើយ សហរដ្ឋអាមេរិក បានចូលរួមយ៉ាងសកម្មក្នុងការប្រយុទ្ធប្រឆាំងនឹងជំងឺគ្រុនចាញ់ ការកសាងមណ្ឌលសុខភាពនៅតាមទីជនបទជាច្រើនកន្លែងក្នុងប្រទេសកម្ពុជា។ ក្នុងចំណោមបណ្ដាខេត្តមួយចំនួនដែលសហរដ្ឋអាមេរិក ចាប់អារម្មណ៍ទៅលើបញ្ហាសុខភាពនោះ ក៏មានខេត្តសៀមរាប ដែលជាខេត្តមានសក្ដានុពលខាងទាក់ទាញភ្ញៀវទេសចរបរទេសដែរ។ រដ្ឋមន្ត្រីក្រសួងសុខាភិបាល និងអាជ្ញាធរខេត្តសៀមរាប ព្រមទាំងមន្ត្រីស្ថានទូតអាមេរិកប្រចាំកម្ពុជា បានរួមគ្នាបើកសម្ពោធអគារនៃមជ្ឈមណ្ឌលផ្ដល់ឈាមមួយ ដែលសាងសង់អស់ទឹកប្រាក់ជាង ៧៣ម៉ឺនដុល្លារ ជាជំនួយរបស់កងទ័ពជើងទឹកនៃសហរដ្ឋអាមេរិក ប្រចាំតំបន់អាស៊ី-ប៉ាស៊ីហ្វិក។ បទភ្លេងគោរពទង់ជាតិនៃសហរដ្ឋអាមេរិក បានបន្លឺឡើងកាលពីវេលាម៉ោងជាង ៨ព្រឹកថ្ងៃព្រហស្បតិ៍ ទី៣ ខែមីនា នៅក្នុងមន្ទីរពេទ្យបង្អែកខេត្តសៀមរាប ដែលជាកន្លែងសម្ពោធដាក់ឲ្យប្រើប្រាស់អគារនៃមជ្ឈមណ្ឌលផ្ដល់ឈាមដ៏ថ្មីសន្លាងមួយនេះ។ អភិបាលរងខេត្តសៀមរាប ទទួលបន្ទុកការងារសុខាភិបាល គឺលោក សង់ រីហា។ លោកថ្លែងនៅក្នុងឱកាសបើកសម្ពោធអគារនៃមជ្ឈមណ្ឌលផ្ដល់ឈាមនោះថា ជាច្រើនឆ្នាំមកហើយ មន្ទីរពេទ្យខេត្តសៀមរាប បានប្រឹងប្រែងលើកកម្ពស់សុខភាព ព្រមទាំងព្យាបាលជំងឺជូនប្រជាពលរដ្ឋ ដោយពង្រីកអគារព្យាបាលជំងឺធំៗជាច្រើនផ្នែក ដូចជាអគារព្យាបាលភ្នែក អគារសម្ភព អគារពិសោធន៍វេជ្ជសាស្ត្រ អគារបណ្ដុះបណ្ដាលវិជ្ជាជីវៈ ជាដើម ហើយនៅថ្ងៃនេះ មន្ទីរពេទ្យទទួលបានសមិទ្ធផលថ្មីមួយទៀត គឺអគារនៃមជ្ឈមណ្ឌលផ្ដល់ឈាម។ លោក សង់ រីហា បានថ្លែងអំណរគុណរដ្ឋាភិបាល និងប្រជាពលរដ្ឋអាមេរិក ដែលផ្ដល់អគារដ៏មានសារសំខាន់មួយនេះ៖ ។ ប្រធានមន្ទីរសុខាភិបាលខេត្តសៀមរាប លោកវេជ្ជបណ្ឌិត ក្រូស សារ៉ាត់ ឲ្យដឹងថា អគារនៃមជ្ឈមណ្ឌលផ្ដល់ឈាមនេះ បានចំណាយពេលសាងសង់ចំនួន ១២ខែ ដោយបំពាក់ឧបករណ៍វេជ្ជសាស្ត្រជាច្រើន ពាក់ព័ន្ធនឹងផ្នែកពិនិត្យ ព្រមទាំងថែរក្សាឈាម។ អគារនេះសាងសង់អស់ទឹកប្រាក់ជាង ៧៣ម៉ឺនដុល្លារ ដែលជាជំនួយរបស់កងទ័ពជើងទឹកនៃសហរដ្ឋអាមេរិក ប្រចាំតំបន់អាស៊ី-ប៉ាស៊ីហ្វិក។ អគ្គរដ្ឋទូតរងនៃសហរដ្ឋអាមេរិកប្រចាំកម្ពុជា អ្នកស្រី ជូលី ជុង (Julie Chung) រំពឹងថា មជ្ឈមណ្ឌលផ្ដល់ឈាមដែលបើកឲ្យប្រើប្រាស់នៅក្នុងមន្ទីរពេទ្យខេត្តសៀមរាប ពេលនេះ នឹងប្រមូល ថែរក្សា ព្រមទាំងអាចផ្ដល់ឈាមទៅដល់សហគមន៍ ព្រមទាំងផ្ដល់ផលប្រយោជន៍យ៉ាងច្រើនទៅលើវិស័យសុខាភិបាលសាធារណៈ។ បច្ចុប្បន្ន តែងមានបញ្ហាគ្រោះថ្នាក់ចរាចរណ៍កើតឡើងជាញឹកញាប់ ដែលធ្វើឲ្យអ្នករងគ្រោះទាំងនោះត្រូវការឈាមជួយសង្គ្រោះជីវិត។ ដូច្នេះ មជ្ឈមណ្ឌលផ្ដល់ឈាម ដែលបើកឲ្យដំណើរការនៅខេត្តសៀមរាប ពេលនេះ គឺជាកន្លែងដែលទទួលស្ដុក ព្រមទាំងថែរក្សាឈាម ដើម្បីជួយសង្គ្រោះដល់អាយុជីវិតប្រជាពលរដ្ឋជាច្រើន៖ ។ នេះ គឺជាអគារនៃមជ្ឈមណ្ឌលផ្ដល់ឈាមទីពីរហើយ ដែលជាជំនួយរបស់សហរដ្ឋអាមេរិក។ កាលពីពីរសប្ដាហ៍មុន អគារនៃមជ្ឈមណ្ឌលផ្ដល់ឈាមដូចគ្នានេះដែរ បានសម្ពោធបើកឲ្យប្រើប្រាស់នៅខេត្តកំពង់ចាម។ រដ្ឋមន្ត្រីក្រសួងសុខាភិបាល លោកវេជ្ជបណ្ឌិត ម៉ម ប៊ុនហេង មានជំនឿយ៉ាងមុតមាំថា ក្រោយពេលដែលអគារនៃមជ្ឈមណ្ឌលផ្ដល់ឈាមបើកឲ្យប្រើប្រាស់មក គឺប្រជាពលរដ្ឋដែលរស់នៅខេត្តសៀមរាប ព្រមទាំងបណ្ដាខេត្តជុំវិញ ប្រាកដជាបានទទួលសេវាព្យាបាលកាន់តែប្រសើរ ព្រមទាំងអាចផ្ដល់ឈាមជួយសង្គ្រោះជីវិតបានទាន់ពេលវេលា៖ ។ មន្ត្រីស្ថានទូតសហរដ្ឋអាមេរិកប្រចាំកម្ពុជា ឲ្យដឹងថា ក្រៅពីផ្ដល់ជំនួយសាងសង់មជ្ឈមណ្ឌលផ្ដល់ឈាមនៅខេត្តកំពង់ចាម និងខេត្តសៀមរាប សហរដ្ឋអាមេរិក ក៏បានជួយកសាងមជ្ឈមណ្ឌលផ្ដល់ឈាមថ្មីមួយទៀតនៅទីក្រុងភ្នំពេញ ដែលនឹងបើកសម្ពោធដាក់ឲ្យប្រើប្រាស់នៅពេលខាងមុខ។ សហរដ្ឋអាមេរិក នឹងជំរុញឲ្យមិត្តកាកបាទក្រហមអូស្ត្រាលី សហការជាមួយនឹងអង្គការសុខភាពពិភពលោក ជួយធ្វើផែនការយុទ្ធសាស្ត្របណ្ដុះបណ្ដាល និងអភិវឌ្ឍការផ្ដល់ឈាម ព្រមទាំងឲ្យមានការទទួលស្គាល់មជ្ឈមណ្ឌលជាតិផ្ដល់ឈាមនៅកម្ពុជា ជាខ្នាតអន្តរជាតិ៕	2016-03-03T18:25:00+07:00	rfa.org	https://www.rfa.org/khmer/news/health/the-US-Navy-donated-to-building-blood-center-in-Siemreap-03032016060243.html
fa6ef8af-83f5-4a50-9e35-b71bfc56e713	ប្រទេសស៊ូវ៉ាគី ត្រូវបានគេអះអាងថា មានអ្នកជំងឺផ្ទុកវីរ៉ុស Zika លើកដំបូង	ករណីដំបូងនៃអ្នកជំងឺម្នាក់ ផ្ទុកវីរ៉ុស Zika ត្រូវបានគេបញ្ជាក់ថា បានកើតឡើងនៅក្នុងប្រទេសស៊្លូវ៉ាគី នេះបើតាមសម្តីលោក Viliam Cislak រដ្ឋមន្ត្រីសុខាភិបាលស៊្លូវ៉ាគី ចេញផ្សាយដោយសារព័ត៌មានស៊ិនហួ នៅយប់ថ្ងៃទី២ ខែមិនា ឆ្នាំ២០១៦នេះ។ ការបញ្ជាក់នេះ ត្រូវបានធ្វើឡើង ដោយមន្ទីរពិសោធន៍វិសាណូសាស្ត្រមួយ នៅក្នុងទីក្រុង Hamburg ប្រទេសអាល្លឺម៉ង់។ អ្នកផ្ទុកវីរ៉ុសនេះគឺជាស្ត្រីម្នាក់ ដែលត្រូវបានបញ្ជូនទៅកាន់ មន្ទីរពេទ្យ នៅក្នុងទីក្រុង Presov ភាគខាងកើតប្រទេសស៊្លូវ៉ាគី កាលពីសប្តាហ៍មុន បន្ទាប់ពីត្រឡប់មកពីប្រទេសអាហ្វ្រិកខាងត្បូង។ អ្នកជំងឺត្រូវបានបញ្ជូនចេញពីមន្ទីរពេទ្យ នៅក្នុងស្ថានភាពល្អ កាលពីថ្ងៃសុក្រសប្តាហ៍មុន។ «នាងមិនត្រូវបានដាក់នៅដាច់ដោយឡែកពីគេនោះទេ» នេះបើតាមការបញ្ជាក់ពីលោក Cislak។ លោកបន្ថែមថា វាមិនមានការ គម្រាមកំហែង ចំពោះអ្នកដទៃនោះទេ ដោយវីរ៉ុស Zika ជាមិនមែនជាប្រភេទវីរ៉ុស ដែលអាចឆ្លងតាមរយៈ ខ្យល់អាកាសនោះទេ។ Zika គឺជាវីរ៉ុសមួយប្រភេទ ដែលចម្លងដោយសត្វមូស ជាពិសេសសត្វមូសប្រភេទ Aedes។ វីរ៉ុសនេះ ជាទូទៅមិនត្រូវបាន គេរកឃើញ នៅក្នុងតំបន់អឺរ៉ុបនោះទេ ខណៈវាអាចចម្លងពីម្តាយទៅទារក តាមរយៈសុក៕	2016-03-03T16:21:00+07:00	freshnewsasia.com	https://m.freshnewsasia.com/index.php/en/localnews/19201-2016-03-03-02-24-21.html
1ec23968-0992-4f9a-ba20-95b154f5c0f9	រដ្ឋមន្ដ្រី ម៉ម ប៊ុនហេង សម្ពោធជាផ្លូវការ អគារ Bunker Room និងម៉ាស៊ីនព្យាបាលជំងឺមហារីក នៅមន្ទីរពេទ្យរុស្ស៊ី	រដ្ឋមន្រី្តក្រសួងសុខាភិបាល លោក ម៉ម ប៊ុនហេង នៅថ្ងៃទី០២ ខែមីនា ឆ្នាំ២០១៦នេះ បានអញ្ជើញបើកសម្ពោធដាក់ឲ្យប្រើប្រាស់ជាផ្លូវការនូវអគារ Bunker Room និងម៉ាស៊ីន Accelerator មានកំលាំង (6 M.V Linear) នៅមន្ទីរពេទ្យ មិត្ដភាពខ្មែរ-សូវៀតទៀត។ រដ្ឋមន្ដ្រី ម៉ម ប៊ុនហេង បានថ្លែងថា ទន្ទឹមនឹងការបើកសម្ពោធដាក់ឲ្យប្រើប្រាស់ជាផ្លូវការនូវ អគារ Bunker Room និង ម៉ាស៊ីន accelerator(6 M.V Linear) ដែលជាម៉ាស៊ីនសម្រាប់ព្យាបាលជំងឺមហារីកដ៏ទំនើបទី១ និងប្រសិទិ្ធភាពបំផុតនៅកម្ពុជា។ លោកក៏បានជំរុញឲ្យគ្រប់មន្ទីរពេទ្យរដ្ឋទាំងអស់ ត្រូវតែខំខិតប្រឹងប្រែងពង្រឹងសមត្ថភាព និងប្រតិបត្ដិវិជ្ជាជីវៈរបស់ខ្លួន ដើម្បីជួយសង្គ្រោះប្រជាពលរដ្ឋ ទាន់ពេលវេលាទោះក្នុងកាលៈទេសៈណាក៏ដោយ។ លោកបន្ដថា ។ ទន្ទឹមនឹងនោះ លោកសាស្ដ្រចារ្យ ងី ម៉េង នាយកមន្ទីរពេទ្យមិត្ដភាពខ្មែរ-សូវៀត បានលើកឡើងផងដែរថា លោកនឹងប្រឹងប្រែងក្នុងការពង្រឹង និងពង្រីកទាំងសមត្ថភាព និងសេវាកម្ម ដើម្បីអភិវឌ្ឍស្របតាមតម្រូវការ របស់ប្រជាពលរដ្ឋ ឲ្យបានកាន់តែប្រសើរថែមទៀត។ លោកបន្ដថា នៅក្រោមការជួយជ្រោមជ្រែង និងគាំទ្រ ពីថ្នាក់ដឹកក្រសួងសុខាភិបាល និងការជួយឧបត្ថម្ភថវិការពីកម្មវិធីទ្រទ្រង់វិស័យសុខាភិបាលជំហានទីពីរ (HSSP2)ដៃគូអភិវឌ្ឍន៍នានា និងអង្គការក្រៅរដ្ឋាភិបាល មន្ទីរពេទ្យទទួលបានអគារ Bunker Room និងបំពាក់នូវម៉ាស៊ីន acceleratorកំលាំង (6 M.V Linear) ។ លោកបន្ថែមថា accelerator កំលាំង (6 M.V Linear) ដែលជាម៉ាស៊ីនព្យាបាលជម្ងឺមហារីកដោយកម្មវិធីរស្មីថ្មីបំផុតទី១ នៅកម្ពុជា យើងដែលមានតម្លៃសរុប ១ ៤៩៦ ០០០ដុល្លារ និងត្រូវបានបំពាក់ដោយក្រុមហ៊ុន Neusoft និងក្រុមហ៊ុន Envisioning Co.,Ltd ពីដើមឆ្នាំ២០១៥ ហើយត្រូវបានបំពេញជាស្ថាពរនៅថ្ងៃទី៣១ ខែធ្នូ ឆ្នាំ២០១៥ ជាមួយនឹងឧបករណ៍សម្ភារៈទំនើបៗនេះ ធ្វើឲ្យមន្ទីរពេទ្យមានលទ្ធភាពផ្ដល់សេវាកម្មកាន់តែមានប្រសិទ្ធភាពខ្ពស់ជូនដល់ប្រជាពលរដ្ឋ ដែលមានជំងឺមហារីក៕	2016-03-02T22:35:00+07:00	freshnewsasia.com	https://m.freshnewsasia.com/index.php/en/localnews/19145-2016-03-02-09-59-43.html
d7698926-9a29-4342-a0bd-1eb61deee4f7	រដ្ឋាភិបាលនឹងចេញអនុក្រឹត្យហាមជក់បារីនៅទីសាធារណៈនិងនៅកន្លែងធ្វើការ	រដ្ឋាភិបាលនឹងចេញអនុក្រឹត្យហាមជក់បារី ឬបង្ហុយផ្សែងផលិតផលថ្នាំជក់ នៅកន្លែងធ្វើការ ឬកន្លែងសាធារណៈ។ សេចក្ដីព្រាងអនុក្រឹត្យនេះ គឺជារបៀបវារៈមួយក្នុងចំណោមរបៀបវារៈផ្សេងទៀត ដែលគណៈរដ្ឋមន្ត្រីគ្រោងនឹងលើកយកទៅពិភាក្សាអនុម័តនៅក្នុងកិច្ចប្រជុំពេញអង្គ នៅថ្ងៃទី៤ ខែមីនា។ ចំណែកខ្លឹមសារបន្ថែមទៀត នៃសេចក្ដីព្រាងអនុក្រឹត្យនេះ អ្នកនាំពាក្យទីស្ដីការគណៈរដ្ឋមន្ត្រី លោក ផៃ ស៊ីផាន មិនទាន់បញ្ជាក់បាននៅឡើយទេ នៅថ្ងៃទី២ មីនា។ បើទោះជាយ៉ាងណាក៏ដោយកន្លងមក ក្រុមអ្នកធ្វើការប្រឆាំងនឹងថ្នាំជក់យល់ថា អនុក្រឹត្យនេះមិនទាន់គ្រប់គ្រាន់ទេ ដោយពួកគេជំរុញឱ្យមានច្បាប់ សម្រាប់គ្រប់គ្រងថ្នាំជក់ឆាប់ៗ។ ការស្រាវជ្រាវកន្លងមករកឃើញថា នៅកម្ពុជាមានអ្នកស្លាប់ជាង ១ម៉ឺននាក់ក្នុងមួយឆ្នាំ ក្នុងចំណោមអ្នកជក់ និងចុកថ្នាំ សរុប ២លាននាក់។ ក្នុងចំណោមប្រទេសសមាជិកអាស៊ានទាំង ១០ មានតែប្រទេសកម្ពុជាទេ ដែលមិនមានច្បាប់នេះ៕	2016-03-02T18:08:00+07:00	rfa.org	https://www.rfa.org/khmer/news/health/ban-cigarette-at-public-03022016060651.html
957255f6-562b-4ad9-bfea-322870e06550	ក្រសួងសុខាភិបាល ឱ្យប្រជាពលរដ្ឋប្រុងប្រយ័ត្នចំពោះ ឱសថក្លែងក្លាយសម្រាប់ ព្យាបាលជំងឺថ្លើមប្រភេទ C	លោកវេជ្ជបណ្ឌិត លី សូវ៉ាន់ អ្នកនាំពាក្យក្រសួងសុខាភិបាល នៅថ្ងៃទី០២ ខែមីនា ឆ្នាំ២០១៦នេះ បានប្រកាសឱ្យ ប្រជាពលរដ្ឋ មានការប្រុងប្រយ័ត្ន កុំប្រើប្រាស់ឱសថក្លែងក្លាយមួយចំនួន សម្រាប់ព្យាបាលជំងឺថ្លើមប្រភេទ C។ លោកថាឱសថ ទាំងនេះ នឹងធ្វើឱ្យប្រជាពលរដ្ឋខូចសុខភាព និងខាតបង់ប្រាក់កាស។ តាមសេចក្តីជូនដំណឹងរបស់ លោក លី សូវ៉ាន់ បានឱ្យដឹងថា ឱសថក្លែងក្លាយសម្រាប់ព្យាបាលរោគថ្លើមប្រភេទសេនោះ កំពុងសចែកចាយនៅក្នុងតំបន់អាស៊ីអាគ្នេយ៍ ហើយថា អង្គការសុខភាពពិភពលោក ទើបនឹងជូនដំណឹងមកកម្ពុជាអំពី ឱសថក្លែងក្លាយនេះ។ បើតាមការផ្សព្វផ្សាយរបស់ លោក លី សូវ៉ាន់ បានឱ្យដឹងថា ឱសថដែលអង្គការសុខភាពពិភពលោកបញ្ជាក់ថាក្លែងក្លាយទាំងនោះ មានដូចជា LEDSO , FHARCO និង DAKVIR ជាដើម។ ទោះជាយ៉ាងណា លោកពុំអាចបញ្ជាក់ថា ឱសថទាំងនេះ បានមកដល់ប្រទេសកម្ពុជា ហើយឬយ៉ាងណានោះទេ ដោយគ្រាន់តែអះអាងថា លោកនឹងស្រាវជ្រាវអំពីឱសថនេះ ហើយថាបើសិនជារកឃើញមែននោះក្រសួងសុខាភិបាល នឹងមានវិធានការតែម្តង៕	2016-03-02T17:51:00+07:00	freshnewsasia.com	https://m.freshnewsasia.com/index.php/en/localnews/19109-2016-03-02-03-55-24.html
7dd6ba20-36c1-44ee-96d2-26c85c095f24	លោករដ្ឋមន្ត្រី ម៉ម ប៊ុនហេង ជំរុញឲ្យមន្ត្រីសុខាភិបាល លុបបំបាត់ជំងឺគ្រុនចាញ់ ឲ្យបានទាំងស្រុងនៅឆ្នាំ២០២៥	លោកវេជ្ជបណ្ឌិត ម៉ម ប៊ុនហេង រដ្ឋមន្រ្តីក្រសួងសុខាភិបាល នៅព្រឹកថ្ងៃទី១ ខែមីនា ឆ្នាំ២០១៦នេះ បានអញ្ជើញជាអធិបតី ក្នុងពិធីបើកសន្និបាតបូកសរុប ការងារឆ្នាំ២០១៥ និងលើកទិសដៅការងារឆ្នាំ២០១៦ របស់មជ្ឍមណ្ឌលជាតិ ប្រយុទ្ធនឹងជំងឺគ្រុនចាញ់ ប៉ារ៉ាស៊ីសាស្រ្ត និងបាណកសាស្រ្ត ដោយមានការចូលរួមពី តំណាងដៃគូអភិវឌ្ឍ មន្ទីរសុខាភិបាលរាជធានី-ខេត្ត និងតំណាងគណៈអភិបាលខេត្ត ព្រមទាំងតំណាងក្រសួងពាក់ព័ន្ធ សរុបចំនួនប្រហែល២០០នាក់។ ថ្លែងក្នុងពិធីបើកសន្និបាតនេះ លោករដ្ឋមន្រ្តីក្រសួងសុខាភិបាល បានកោតសរសើរដល់ករខិតខំប្រឹងប្រែងរបស់មន្រ្តី បុគ្គលិកសុខាភិបាលគ្រប់ជាន់ថ្នាក់ អជ្ញាធរខេត្ត និងដៃគូសុខាភិបាលទាំងអស់ ដែលបានជំរុញឲ្យមានការធ្លាក់ចុះយ៉ាងច្រើន នូវអត្រាស្លាប់ និងឈឺបណ្តាលមកពីជំងឺគ្រុនចាញ់ និងជម្ងឺដង្កូវព្រូនផ្សេងៗទៀត តែយើងត្រូវបន្តការខិតខំនេះបន្ថែមទៀត ដើម្បីលុបបំបាត់ជម្ងឺគ្រុនចាញ់ ឲ្យបានតាមផែនការកំណត់នៅឆ្នាំ២០២៥ខាងមុខ ដែលប្រទេសថៃ បានកំណត់ការលុបបំបាត់គ្រុនចាញ់នេះត្រឹមឆ្នាំ២០២៤ មួយឆ្នាំមុនកម្ពុជា ហើយផែនការលុបបំបាត់ជំងឺគ្រុនចាញ់ ២០២៥ នេះ មានការគាំទ្រពីសម្តេចតេជោ ហ៊ុន សែន នាយករដ្ឋមន្រ្តី នៃកម្ពុជាផងដែរ។ លោករដ្ឋមន្ត្រីបាន ជំរុញឲ្យមន្ត្រីរបស់ខ្លួន ត្រូវតែយកចិត្តទុកដាក់ប្រតិបត្តិ ឲ្យបានសកម្មថែមទៀត ក្នុងការការពារដោយឲ្យមានការចែក និងប្រើប្រាស់មុងឲ្យបានត្រឹមត្រូវ សម្លាប់ភ្នាក់ងារចម្លងជំងឺគ្រុនចាញ់ មូសដែកគោលនិងដង្កូវទឹក មានអនាម័យល្អក្នុងការរស់នៅ សម្អាតជុំវិញផ្ទះ បំបាត់ទីជម្រកមូស និងអប់រំសុខភាព។ ត្រូវមានការត្រួតពិនិត្យឲ្យបានច្បាស់លាស់លើការប្រើប្រាស់ឱសថគ្រុនចាញ់ ព្រោះវាជាបញ្ហានាំឲ្យមានភាពសុំានៃឱសថគ្រុនចាញ់ ដែលពិភពលោកកំពុង យកចិត្តទុកដាក់ខ្ពស់ ដែលកម្ពុជាក៏ត្រូវតែចូលរួមលើកិច្ចការនេះដែរ។ លោករដ្ឋមន្រ្តី ម៉ម ប៊ុនហេង ក៏បានផ្តាំផ្ញើឲ្យប្រធានមន្ទីរសុខាភិបាលរាជធានី ខេត្តទាំងអស់ ឲ្យយកចិត្តទុកដាក់លើការពង្រឹងការងារគ្រប់គ្រងមន្ទីរពេទ្យពង្រឹងបច្ចេកទេសនៃការព្យាបាលជំងឺ និងថែទាំសម្ភារៈបរិក្ខាពេទ្យឲ្យបានហ្មត់ចត់ ដូចជាគ្រែអ្នកជម្ងឺ ឲ្យមានភាពស្អាតបាត បន្ទប់មានអនាម័យល្អ យកចិត្តទុកដាក់ពិនិត្យថែទាំនិងព្យាបាលអ្នកជម្ងឺឲ្យបានល្អ មានក្រមសីលធម៌វិជ្ជាជីវ:ពេទ្យត្រឹមត្រូវ ជាដើម៕	2016-03-01T20:40:00+07:00	freshnewsasia.com	https://m.freshnewsasia.com/index.php/en/localnews/19048-2016-03-01-06-42-57.html
423ba838-33b7-4b38-8f12-b9d061880980	តំណាងរាស្ត្របក្សប្រឆាំងស្នើបង្ហាញមូលហេតុនៃការឆ្លងមេរោគអេដស៍នៅភូមិពាម	គណៈកម្មការទី៨ នៃរដ្ឋសភា បានដាក់លិខិតមួយតាមរយៈប្រធានរដ្ឋសភា ជំរុញឲ្យរដ្ឋមន្ត្រីក្រសួងសុខាភិបាល លោក ម៉ម ប៊ុនហេង បង្ហាញពីមូលហេតុនៃការឆ្លងរីករាលដាលនៃមេរោគអេដស៍ជំងឺអេដស៍ ដែលបានផ្ទុះឡើងនៅឃុំសំបួរមាស ស្រុកមុខកំពូល ខេត្តកណ្ដាល។ សំណើនេះ ធ្វើឡើងបន្ទាប់ពីមានប្រជាពលរដ្ឋជិត ២០នាក់មានផ្ទុកមេរោគអេដស៍ បន្ទាប់ពីបានធ្វើតេស្ដឈាមនៅក្នុងខែកុម្ភៈ នេះ។ គណៈកម្មការទី៨ នៃរដ្ឋសភា បានចាត់ទុកថា ក្រសួងសុខាភិបាល ព្យាយាមបិទបាំងព័ត៌មានករណីឆ្លងរីករាលដាលមេរោគអេដស៍នៅស្រុកមុខកំពូល ខេត្តកណ្ដាល នាំឲ្យប៉ះពាល់ធ្ងន់ធ្ងរដល់សុខុមាលភាពប្រជាពលរដ្ឋ។ ប្រធានគណៈកម្មការសុខាភិបាល សង្គមកិច្ច អតីតយុទ្ធជន យុវនីតិសម្បទា ការងារបណ្ដុះបណ្ដាលវិជ្ជាជីវៈ និងកិច្ចការនារី អ្នកស្រី កែ សុវណ្ណរតន៍ មានប្រសាសន៍ថា ប្រធានរដ្ឋសភា លោក ហេង សំរិន បានទទួលលិខិតពីគណៈកម្មការទី៨ នៅថ្ងៃទី២៩ កុម្ភៈ បន្ទាប់ពីបានដាក់កាលពីថ្ងៃទី២៥ កុម្ភៈ។ អ្នកស្រីបន្តថា គោលបំណងសំខាន់ គឺជំរុញឲ្យរដ្ឋមន្ត្រីក្រសួងសុខាភិបាល លោក ម៉ម ប៊ុនហេង បង្ហាញប្រាប់ពីមូលហេតុពិតប្រាកដ ជុំវិញការឆ្លងរាលដាលមេរោគអេដស៍នេះ ជាជាងចូលបំភ្លឺដោយគ្មានព័ត៌មានស្រាវជ្រាវច្បាស់លាស់។ អ្នកស្រី កែ សុវណ្ណរតន៍៖ « »។ វិទ្យុអាស៊ីសេរី មិនអាចទាក់ទងអ្នកនាំពាក្យក្រសួងសុខាភិបាល លោក លី សូវ៉ាន់ និងលោក លី ពេញស៊ុន នាយកមជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ បានទេនៅថ្ងៃទី២៩ កុម្ភៈ។ កាលពីថ្ងៃទី២៤ ខែកុម្ភៈ ក្រុមជំនាញរបស់មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ អង្គការសុខភាពពិភពលោក (WHO) អង្គការសហប្រជាជាតិប្រយុទ្ធនឹងជំងឺអេដស៍ (UNAIDS) និងនាយកដ្ឋានប្រយុទ្ធនឹងជំងឺឆ្លងសហរដ្ឋអាមេរិក (US-CDC) បានពិនិត្យយ៉ាងម៉ត់ចត់នូវលទ្ធផលនៃការស្រាវជ្រាវ ហើយឯកភាពជារួមថា មានពលរដ្ឋ ៤នាក់បន្ថែមលើចំនួន ១៤នាក់ សរុប ១៨នាក់មានផ្ទុកមេរោគអេដស៍។ ការកើនឡើងនូវការចូលរួមធ្វើតេស្ដឈាមរកមេរោគអេដស៍របស់សហគមន៍នេះ គឺដោយសារប្រជាពលរដ្ឋមានការយល់ដឹងពីការទៅធ្វើតេស្ដឈាម ដែលនាំឲ្យកើនឡើងនូវការរកឃើញករណីផ្ទុកមេរោគអេដស៍ ហើយទិន្នន័យនេះ មិនបានបញ្ជាក់ពីការបារម្ភនូវការឆ្លងរាលដាលមេរោគអេដស៍នោះទេ។ ទោះជាយ៉ាងណា ពលរដ្ឋដែលបានរកឃើញថាមានផ្ទុកមេរោគនេះ បែរជានាំគ្នាភ្ញាក់ផ្អើល ដោយសង្ស័យលើប្រធានមន្ទីរពេទ្យបង្អែកពញាឮ ខេត្តកណ្ដាល លោកវេជ្ជបណ្ឌិត សុខ ធន ដោយសារតែពួកគាត់ធ្លាប់ទៅចាក់ថ្នាំនៅគ្លីនិករបស់លោក ប៉ុន្តែគ្រូពេទ្យនេះបដិសេធ ដែលករណីនេះស្រដៀងនឹងករណីនៅខេត្តបាត់ដំបង ដែរ៕	2016-02-29T20:35:00+07:00	rfa.org	https://www.rfa.org/khmer/news/health/CNRP-request-to-Govnt-to-investigate-HIV-Case-in-Kandal-Province-02292016083000.html
841dc147-d6dc-4723-82aa-af82a9ab18d6	លោក ហ៊ុន សែន ការពារពេទ្យខ្មែរថា មិនអន់ដូចការរិះគន់ពីសាធារណជន	លោកនាយករដ្ឋមន្ត្រី ហ៊ុន សែន ថ្លែងនៅថ្ងៃទី២៩ កុម្ភៈ ការពារពេទ្យខ្មែរ ថាមិនអន់ដល់ថ្នាក់ក្នុងចំណោម១០០នាក់ មាន៩៩នាក់ ខ្វះវិជ្ជាជីវៈនោះទេ ហើយមិនចាំបាច់ធ្វើបដិវត្តដូចការលើកឡើងរបស់អ្នកវិភាគខ្លះនោះដែរ។ ប៉ុន្តែអ្នកស្រាវជ្រាវការអភិវឌ្ឍសង្គមនៅតែប្រកាន់ទស្សនៈ ថាត្រូវតែធ្វើបដិវត្តផ្លាស់ប្ដូរអ្នកគ្រប់គ្រងស្ថាប័នសុខាភិបាលហើយជំនួសមកវិញអ្នកមានសមត្ថភាព ដើម្បីជៀសវាងការតែងតាំងដោយបក្សពួក និងទឹកលុយ ដែលធ្វើឲ្យក្រុមគ្រូពេទ្យមួយចំនួនមានបញ្ហាដូចសព្វថ្ងៃ។ លោកនាយករដ្ឋមន្ត្រី ហ៊ុន សែន បានបញ្ចេញប្រតិកម្មចំពោះអ្នករិះគន់គ្រូពេទ្យខ្មែរមួយចំនួនថាជាគ្រូពេទ្យគ្មានវិជ្ជាជីវៈនោះ។ បើទោះបីជាលោក ហ៊ុន សែន ទទួលស្គាល់ថា អាចមានគ្រូពេទ្យមួយចំនួន មិនប្រកាន់សីលធម៌ខ្ជាប់ខ្ជួន សម្ដីអាក្រក់ដាក់អ្នកជំងឺ ហើយកន្លែងខ្លះគិតបញ្ហាលុយជាធំ ក៏ដោយចុះ ក៏លោកនៅតែអះអាង ថា ពេទ្យភាគច្រើន មានវិជ្ជាជីវៈ ក្រមសីលធម៌ ប្រកបដោយការទទួលខុសត្រូវ និងលះបង់ជួយអ្នកជំងឺ តែមិនដល់ថ្នាក់គ្រូពេទ្យ១០០នាក់ ខូច៩៩ នាក់នោះទេ៖ « » ការថ្លែងការពារគ្រូពេទ្យរបស់លោក ហ៊ុន សែន ជាលើកដំបូងក្នុងពិធីសម្ពោធដាក់ឲ្យប្រើប្រាស់ជាផ្លូវការមន្ទីរពេទ្យបង្អែកខេត្ត ព្រះសីហនុ នៅថ្ងៃទី២៩ កុម្ភៈ បន្ទាប់ពីលោកស្ងប់ស្ងាត់មិនឆ្លើយតបនឹងការរិះគន់គ្រូពេទ្យរបស់នាយកសាលារៀនអន្តរទ្វីបអាមេរិកាំង លោកវេជ្ជបណ្ឌិត គួច ម៉េងលី កាលពីខែមករា ថា ក្នុងចំណោមគ្រូពេទ្យខ្មែរ ១០នាក់ គឺមាន ៩នាក់ហើយដែលមិនប្រកាន់ខ្ជាប់នូវក្រមសីលធម៌វិជ្ជាជីវៈរបស់ខ្លួន។ ការរិះគន់ក្រមសីលធម៌គ្រូពេទ្យនេះ អ្នកស្រាវជ្រាវការអភិវឌ្ឍសង្គម លោកបណ្ឌិត កែម ឡី ក៏បញ្ចេញទស្សនៈរបស់ខ្លួនដែរថា គុណភាពសេវាសុខាភិបាលនៅកម្ពុជា មិនមែនធ្វើត្រឹមតែកំណែទម្រង់នោះទេ គឺត្រូវការធ្វើបដិវត្តន៍តែម្ដង។ ឆ្លើយតបការរិះគន់នេះ លោក ហ៊ុន សែន ចាត់ទុកថា ជាការប្រមាថមើលងាយដល់ពេទ្យខ្មែរ ហើយក៏មិនដល់ថ្នាក់ធ្វើបដិវត្ត ដូចការលើកឡើងរបស់អ្នកវិភាគនោះទេ៖ « »។ អ្នកស្រាវជ្រាវការអភិវឌ្ឍសង្គម លោកបណ្ឌិត កែម ឡី ពន្យល់ថា ការបដិវត្តនេះសំដៅលើការបដិវត្តវិស័យសុខាភិបាល មិនមែនបដិវត្តគ្រូពេទ្យដូចការលើកឡើងរបស់លោក ហ៊ុន សែន ទេ។ លោកថា គ្រូពេទ្យខ្មែរមានសមត្ថភាពខ្ពស់ បទពិសោធន៍ច្រើន មិនចាញ់ប្រទេសដទៃ ប៉ុន្តែរដ្ឋាភិបាលគួរដូរវប្បធម៌នៃការដឹកនាំ និងវប្បធម៌បុគ្គលក្នុងការរៀបចំដឹកនាំ៖« » លោកបណ្ឌិត កែម ឡី បន្តដោយបង្ហាញចំណុចសំខាន់ជាគន្លឹះ ៤យ៉ាង ដើម្បីបដិវត្តវិស័យនេះ ទី១ ប្ដូរក្រុមគ្រប់គ្រងដោយដាក់អ្នកមានសមត្ថភាព ដើម្បីជៀសវាងការតែងតាំងដោយបក្សពួក និងទឹកលុយ។ ទី២ ត្រូវឲ្យគ្រូពេទ្យមានប្រាក់ខែខ្ពស់ យ៉ាងទាប៥០០ដុល្លារ និងជៀសវាងធ្វើការងារ២កន្លែង។ ទី៣ ត្រូវឲ្យមានការដេញថ្លៃរៀបចំការត្រួតពិនិត្យ គ្រប់ស្ថាប័នសុខភាពសាធារណៈទាំងអស់ និងកំណត់អត្តសញ្ញាណភាពក្រីក្រឲ្យច្បាស់លាស់។ ទី៤ ដូរវប្បធម៌បុគ្គល និងស្ថាប័ន ឲ្យមានការបើកទូលាយ មានការចូលរួម តម្លាភាព គណនេយ្យភាព និងដឹកនាំបែបប្រជាធិបតេយ្យ៕	2016-02-29T12:15:00+07:00	rfa.org	https://www.rfa.org/khmer/news/health/hunsen-said-not-bad-99-doctors-among-100-02282016232603.html
05012c13-5371-4c63-a72e-e9c0ee6953f4	វត្ថុប្រើប្រាស់ ដូចជា ស្រោមអនាម័យ, ក្បាលដោះ, កៅស៊ូកង, និង ស្រោមដៃជ័រ ត្រូវបានគេរកឃើញថា មានផ្ទុកសារធាតុគីមីដែលបង្កជំងឺមហារីក	ក្រុមអ្នកវិទ្យាសាស្ត្ររបស់អង្គការសុខភាពពិភពលោក WHO បានឲ្យដឹងថា សារធាតុគីមី MBT នៅក្នុងជ័រកៅស៊ូ ដែលគេយកទៅផលិតផលិតផលនានា នោះគឺជាសារធាតុមួយដែលអាចបង្កជាជំងឺមហារីក ដ៏ធ្ងន់ធ្ងរបាន។ នេះបើតាមការផ្សាយរបស់សារព័ត៌មានអង់គ្លេស Mirror។ ផលិតផលដែលគ្រោះថ្នាក់នោះមានដូចជា កាវបិត, ក្បាលដោះកូនក្មេង, ស្រោមដៃជ័រ, ស្រោមអនាម័យ, និង កៅស៊ូកង ជាដើម ដែលសុទ្ធសឹងតែផ្ទុកនូវសារធាតុគីមីគ្រោះថ្នាក់ ដែលអាចបង្កជាជំងឺមហារីក។ នេះបើតាមការព្រមានដោយផ្ទាល់ពីប្រធានអង្គការ WHO។ នៅក្នុងកិច្ចប្រជុំក្នុងទីក្រុង លីយ៉ុង (Lyon) ប្រទេសបារាំង ក្រុមជំនាញមានគ្នា ២៤រូប មកពី ៨ប្រទេសបាន ពិភាក្សាគ្នា និង ផ្តល់អំណះអំណាងយ៉ាងក្តៅគគុកលើប្រធានបទខាងលើនេះ ហើយទីបំផុតពួកគេក៏ព្រមព្រៀងគ្នា ថាសារធាតុខាងលើនេះ ពិតជាបង្កជំងឺមហារីក ប្រាកដមែន។ ឧទាហរណ៍មួយក្នុងចំណោមវត្ថុប្រើប្រាស់ទាំងនោះ គឺក្បាលដោះសម្រាប់កូនក្មេងបៅ ដោយសាស្ត្រាចារ្យលោក Hans Kromhout បានប្រាប់ថា សារធាតុ MBT នោះជា ជ័រកាវ ដែលធ្វើឲ្យក្បាលបៅដោះរបស់កូនក្មេងរលោង ហើយវាពិត ជាគ្រោះថ្នាក់ណាស់ ដែលអាចផ្ទុកសារធាតុនេះ បើទោះបីជាវាជាផលិតផលសម្រេចក៏ដោយ៕	2016-02-28T20:58:00+07:00	freshnewsasia.com	https://m.freshnewsasia.com/index.php/en/localnews/18926-2016-02-28-07-17-03.html

42e005ba-5e3c-4e41-8783-478dc7e30070

ស្នងការខេត្តកំពត នាំយកអំណោយទៅប្រគល់ជូន នគរបាលមានជំងឺប្រចាំកាយ និងនគរបាលចូលនិវត្តន៍

ដោយមើលឃើញពីទុក្ខលំបាកលើជីវភាពរស់នៅប្រចាំថ្ងៃ ពីកងកម្លាំងរបស់ខ្លួននោះ នៅថ្ងៃទី១២ ខែមិថុនា ឆ្នាំ២០១៦នេះ ស្នងការនគរបាលខេត្តកំពត លោកឧត្តមសេនីយ៍ត្រី ម៉ៅ ច័ន្ទមធុរិទ្ធ បាននាំយកអំណោយ និងថវិការបស់សម្តេចក្រឡាហោម ស ខេង និងអគ្គស្នងការនគរបាលជាតិ ទៅប្រគល់ជូនមន្រ្តីនគរបាល និងនគរបាលចូលនិវត្តន៍២នាក់ នៅស្រុកជុំគិរី។ លោកឧត្តមសេនីយ៍ស្នងការ បានចុះទៅជួបសំណេះសំណាល ដោយផ្ទាល់ជាមួយលោក ម៉ាន់ ជ្រឿន អាយុ៤៨ឆ្នាំ រស់នៅភូមិដំណាក់ឈើក្រំ ឃុំស្នាយអញ្ជិត ដែលជាមន្រ្តីនគរបាលប៉ុស្តិស្នាយអញ្ជិត ស្រុកជុំគីរី ហើយមានជំងឺប្រចាំកាយ។ មន្រ្តីនគរបាលរូបនេះបានទទួល អំណោយរួមមាន ថវិកាសម្តេចក្រឡាហោម ២០ មឺុនរៀល និង អគ្គស្នងការនគរបាលជាតិនាយឧត្តមសេនីយ៍ នេត សាវឿន ចំនួន ២០ មឺុនរៀលផងដែរ បូករួមទាំងគ្រឿងឧបភោគបរិភោគមួយចំនួនទៀត។ ក្រោយជួបជាមន្រ្តីនគរបាលរូបនេះលោកស្នងការ បានបន្តទៅជួបជាមួយ លោក សឹម សន អាយុ៥៩ឆ្នាំ រស់នៅភូមិស្រែជ្រៅ ឃុំល្បើក ស្រុកឈូក ដែលជាមន្រ្តីនគរបាលចូលនិវត្តន៍តាំងពីឆ្នាំ១៩៩៤។ បើតាមលោកស្នងការ កាលនោះគាត់មានឋាន: ជាកម្មាភិបាល ហើយជាជនពិការក្នុងអំឡុងឆ្នាំ១៩៩៣។ បច្ចុប្បន្ន គាត់ចូលនិវត្តន៍ហើយ និងធ្លាប់មាន ប្រវត្តិតស៊ូប្រយុទ្ធរាប់មិនអស់ រហូតបណ្តាលឲ្យពិការដោយសារសង្គ្រាម។ សម្រាប់មន្រ្តីចូលនិវត្តន៍រូបនេះ ក៏ទទួលបានថវិកា២០មឺុនរៀលរបស់សម្តេចក្រឡាហោម និង២០មឺុនរៀលពីនាយឧត្តមសេនីយ៍ នេត សាវឿន ព្រមទាំងគ្រឿងបរិភោគមួយចំនួនទៀតផងដែរ៕

2016-06-12T21:01:00+07:00

freshnewsasia.com

https://m.freshnewsasia.com/index.php/en/localnews/26327-2016-06-12-07-21-07.html

4c314aaf-38ac-44de-bf5b-d0851c79ce88

លោក ហ៊ុន ម៉ាណែត និងលោកស្រី ដឹកនាំក្រុមគ្រូពេទ្យចុះពិនិត្យ និងព្យាបាលជំងឺជូនពលរដ្ឋជិត៣ពាន់នាក់នៅខេត្តតាកែវ

ប្រជាពលរដ្ឋចំនួន២៧៣៥នាក់ នៅក្នុងស្រុកព្រៃកប្បាស ខេត្តតាកែវ នៅថ្ងៃទី១១ ខែមិថុនា ឆ្នាំ២០១៦ បានទទួលការពិនិត្យ និងព្យាបាលជំងឺដោយឥតគិតថ្លៃ ដែលសកម្មភាពមនុស្សធម៌ដ៏មានតម្លៃនេះដឹកនាំដោយលោក ហ៊ុន ម៉ាណែត ប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្តេចតេជោ និងលោកស្រី ព្រមទាំងមានការអញ្ជើញចូលរួមពីសំណាក់លោក ពេជ្រ សោភ័ន និងក្រុមការងារចុះជួយស្រុកព្រៃកប្បាសនិងអជ្ញាធរដែនដីនិង យុវជន និងផ្នែកដែលពាក់ព័ន្ធជាច្រើនទៀត។ អភិបាលស្រុកព្រៃកប្បាសបានឱ្យដឹងថា ក្រោមការដឹកនាំរបស់ប្រមុខរាជរដ្ឋាភិបាលកម្ពុជា និងការចុះជួយពីសំណាក់ក្រុមការងារចុះជួយស្រុកព្រៃកប្បាស សេវាសុខភាពសាធារណៈ នៃវិស័យសុខាភិបាល និងហេដ្ឋារចនាសម្ព័ននៅក្នុងស្រុក បាននឹងកំពុងត្រូវអភិវឌ្ឍ ឱ្យមានការរីកចំរើនដើម្បីឆ្លើយតប និងតំរូវការរបស់ប្រជាពលរដ្ឋ តាមរយៈនៃការផ្តល់សេវាសុខភាពធារណៈជូនប្រជាពលរដ្ឋនៅក្របខណ្ឌទូទាំងស្រុក។ លោក ហ៊ុន ម៉ាណែត បានថ្លែងទៅកាន់ប្រជាពលរដ្ឋថា ប្រមុខរាជរដ្ឋាភិបាលបាននឹងកំពុងគិតគូពីសុខទុក្ខ និងយកចិត្តទុកដាក់ចំពោះជីវភាពរស់នៅ និងសុខភាពប្រជាពលរដ្ឋ តាមរយៈការចុះព្យាបាលជំងឺជូនពួកគាត់ដោយឥតគិតថ្លៃតាមបណ្តាខេត្តផ្សេងៗ។ ជាក់ស្តែងថ្ងៃនេះ សមាគមគ្រូពេទ្យស្ម័គ្រចិត្តយុវជនសម្តេចតេជោចុះពិនិត្យព្យាបាលជំងឺទូទៅពិនិត្យស្ត្រីដែលមានផ្ទៃពោះ ពិនិត្យព្យាបាលរោគស្រ្តី និងវះកាត់ ព្យាបាលជម្ងឺមាត់ធ្មេញ ដោយឥតគិតថ្លៃជូន ប្រជាពលរដ្ឋនៅស្រុកព្រៃកប្បាស ខេត្តតាកែវ នាពេលនេះដែលជាសកម្មភាពមនុស្សធម៌នៅលើទឹកដីខេត្តខេត្តតាកែវ។ លោក ពេជ្រ សោភ័ន ប្រធានក្រុមការងារចុះជួយស្រុកព្រៃកប្បាស បានបញ្ជាក់ថា ប្រមុខរាជរដ្ឋាភិបាលកម្ពុជា បានគិតគូចំពោះជីវភាពរស់នៅនិងសុខភាពប្រជាពលរដ្ឋតាមរយៈការចុះព្យាបាលជំងឺជូនពួកគាត់ដោយឥតគិតថ្លៃនាពេលនេះក្នុងន័យចង់ឱ្យប្រជាពលរដ្ឋរស់នៅបានសុខ។ លោកបានថ្លែងអំណរគុណសមាគមគ្រូពេទ្យស្ម័គ្រចិត្តយុវជនសម្តេចតេជោ ដែលបានចុះព្យាបាលប្រជាពលរដ្ឋប្រកបដោយទឹកចិត្តសប្បុរសធម៌ ដោយមិនគិតថ្លៃ និងមិនប្រកាន់និន្នាការអី្វទាំងអស់ គឺសមាគមនេះបានជួយផ្តល់ស្នាមញញឹមថ្មីជូនប្រជាពលរដ្ឋដែលជួបការលំបាក។ សកម្មភាពរបស់សមាគមគ្រូពេទ្យស្ម័គ្រចិត្តយុវជនសម្តេចតេជោចុះពិនិត្យ និងព្យាបាលជូនប្រជាពលរដ្ឋនៅក្នុងស្រុកព្រៃកប្បាស នាថ្ងៃនេះមានដូចជា បានពិនិត្យព្យាបាលជំងឺទូទៅចំនួន១៧៧១នាក់ វះកាត់តូចចំនួន១០នាក់ ព្យាបាលជំងឺមាត់ធ្មេញចំនួន១៨៤ ពិនិត្យនិងព្យាបាល ច្រមុះ បំពង់កចំនួន ៧២នាក់ ពិនិត្យអេកូ និងរោគស្ត្រី ៦០នាក់ ពិនិត្យអេកូ ស្ត្រីមានផ្ទៃពោះបានចំនួន ១៥៣នាក់ ព្យាបាលឬសដូងបាត និងបានបញ្ជូនព្យាបាលបន្តចំនួន៩៧នាក់ ពិនិត្យឈាមចំនួន៣០នាក់ សរុបចំនួន២៧៣៥នាក់។ ជាមួយគ្នានេះ ប្រជាពលរដ្ឋដែលបានទទួលបានពិនិត្យនិងព្យាបាល ក៍បានបង្ហាញអារម្មណ៍សប្បាយរីករាយ និងបានគោរពថ្លែងអំណរគុណចំពោះសកម្មភាព របស់សមាគមគ្រូពេទ្យស្ម័គ្រចិត្តយុវជនសម្តេចតេជោដែលតែងតែយកចិត្តទុកដាក់ព្យាបាលប្រកបដោយទឹកចិត្តមនុស្សធម៌ដ៍ថ្លៃថ្លានិងប្រកបដោយសីលធម៌វិជ្ជាជីវៈខ្ពស់ដោយផ្តល់នូវស្នាមញញឹមថ្មី និងសុភមង្គលដល់ប្រជាពលរដ្ឋ។ គួបញ្ជាក់ផងដែរថា នេះគឺជាសកម្មភាពមនុស្សធម៌លើកទី២ របស់សមាគមគ្រូពេទ្យស្ម័គ្រចិត្តយុវជនសម្តេចតេជោ ដែលបានចុះពិនិត្យនិងព្យាបាលប្រជាពលរដ្ឋដោយឥតគិតថ្លៃ នៅក្នុងស្រុកព្រៃកប្បាស។ លើសពីនេះសមាគមក៏បានបញ្ជូនប្រជាពលរដ្ឋ ដែលមានធ្ងន់ធ្ងរមកព្យាបាលបន្តនៅភ្នំពេញ ហើយទទួលបានការវះកាត់ ដោយជោគជ័យក្រោមការឧបត្ថម្ភដ៍ថ្លៃថ្លារបស់សម្តេចតជោ ហ៊ុន សែន និងសម្តេចកិត្តិព្រឹទ្ធបណ្ឌិត។ នៅក្នុងឱកាសនោះដែរ សមាគមក៏បានផ្តល់រទេះរុញដល់កុមារីដែលមានពិការភាពតាំងពីកំណើតផងដែរ៕

2016-06-12T19:28:00+07:00

freshnewsasia.com

https://m.freshnewsasia.com/index.php/en/localnews/26320-2016-06-12-05-36-54.html

5be46540-c7c1-4d0b-82e4-bc837c7e5974

ក្រសួងសុខាភិបាលព្រមានបិទគ្លីនិកដែលមិនមានវិជ្ជាជីវៈត្រឹមត្រូវ

ក្រោយពេលមានអ្នកជំងឺស្លាប់បន្តបន្ទាប់នៅតាមគ្លីនិកឯកជន ក្រសួងសុខាភិបាល នៅថ្ងៃទី៩ ខែមិថុនា ចេញសារាចរណែនាំនូវចំណុចមួយចំនួនដល់អ្នកប្រកបវិជ្ជាជីវៈសុខាភិបាល ទាំងក្នុងសេវាសាធារណៈ និងឯកជន។ ក្រសួងសុខាភិបាល ព្រមានបិទរាល់គ្លីនិក ឬមន្ទីរសម្រាកព្យាបាលណាដែលមិនអនុវត្តតាមការណែនាំ ហើយនឹងចាត់វិធានការតាមផ្លូវច្បាប់។ សារាចររបស់ក្រសួងសុខាភិបាល មាន ៤ចំណុចសំខាន់ៗ។ គោលបំណងរបស់សារាចរនេះ គឺធានាថា រាល់មន្ទីរពិសោធន៍ មន្ទីរសម្រាកព្យាបាល គ្លីនិក និងមន្ទីរពេទ្យរដ្ឋទាំងអស់ អនុវត្តការងារប្រកបដោយវិជ្ជាជីវៈ ដោយឈរលើគោលការណ៍សង្គ្រោះអាយុជីវិតអ្នកជំងឺដោយមិនគិតលុយជាធំ។ ទាំងមន្ទីរពេទ្យ ឬបន្ទប់ពិនិត្យព្យាបាលជំងឺឯកទេស ឬជំងឺទូទៅ ទាំងសាធារណៈ និងឯកជន ត្រូវអនុវត្តទៅតាមលិខិតបទដ្ឋានគតិយុត្តិនានារបស់ក្រសួងសុខាភិបាល។ ក្រសួងប្រាប់ឲ្យស្ថាប័នសុខាភិបាលទាំងនេះ ចុះបញ្ជីកត់ត្រាអ្នកជំងឺប្រចាំថ្ងៃ ដោយសរសេរប្រវត្តិជំងឺ ការពិនិត្យជំងឺ ការធ្វើរោគវិនិច្ឆ័យ ការផ្ដល់ឱសថគ្រប់អ្នកជំងឺទាំងអស់ ហើយការចុះកត់ត្រាទៀតសោត ត្រូវសរសេរឲ្យបានច្បាស់លាស់។ ដើម្បីសរសេរឲ្យបានច្បាស់លាស់ ក្រសួងសុខាភិបាល ណែនាំថា គ្រប់វេជ្ជបញ្ជា និងលទ្ធផលវេជ្ជសាស្ត្រ ហាមសរសេរអក្សរកាត់ និងចៀសវាងសរសេរដៃក្រវេមក្រវាមខ្វិចខ្វៀនខ្ជីខ្ជា ដោយត្រូវវាយកុំព្យូទ័រឲ្យបានត្រឹមត្រូវ។ ប្រព័ន្ធកុំព្យូទ័រ ត្រូវរក្សាទិន្នន័យដែលបានកត់ត្រាការពិនិត្យ និងព្យាបាល ព្រមទាំងវេជ្ជបញ្ជា និងលទ្ធផលអមវេជ្ជសាស្ត្រ ជូនអ្នកជំងឺប្រចាំថ្ងៃ និងប្រចាំខែ។ ការណែនាំនេះ ត្រូវក្រសួងសុខាភិបាល បញ្ជាក់ថា គឺធ្វើឡើងដើម្បីងាយស្រួលធ្វើរបាយការណ៍សម្រាប់នាយកដ្ឋានផែនការ និងព័ត៌មានសុខាភិបាល។ បើតាមសារាចរ ក្រសួងទុករយៈពេលចំនួន ៣ខែ ដើម្បីរៀបចំប្រព័ន្ធកុំព្យូទ័រ គិតចាប់ពីថ្ងៃទី៩ ខែមិថុនា។ ក្រសួងសុខាភិបាល ព្រមានថា ប្រសិនបើមិនអនុវត្តតាមការណែនាំនេះទេ សេវាឯកជននឹងត្រូវបិទទ្វារមិនឲ្យដំណើរការគ្លីនិក ឬបន្ទប់ព្យាបាល ឬសេវាពាក់ព័ន្ធ ចំណែកសេវារដ្ឋវិញ នឹងមានវិធានការរដ្ឋបាលតាមផ្លូវច្បាប់។ នៅក្នុងវេជ្ជបញ្ជាទៀតសោត ត្រូវប្រាប់ឈ្មោះថ្នាំត្រឹមត្រូវ និងត្រូវដាក់ចំនួនបរិមាណ និងកម្រិតប្រើប្រាស់ឲ្យច្បាស់លាស់។ សារាចរណែនាំ ក៏លើកទឹកចិត្តឲ្យប្រើភាសាខ្មែរពេលសរសេរវេជ្ជបញ្ជាផងដែរ។ សម្រាប់ការចេញវេជ្ជបញ្ជាចាក់ថ្នាំអ្នកជំងឺវិញ ក្រសួងសុខាភិបាល ណែនាំឲ្យអ្នកចេញវេជ្ជបញ្ជា ចាំបាច់ត្រូវតែមានបញ្ជាក់ហេតុផលវេជ្ជសាស្ត្រត្រឹមត្រូវ និងត្រូវចេញវេជ្ជបញ្ជាឱសថទៅតាមស្ថានភាពអ្នកជំងឺជាក់ស្ដែង ដែលមានតម្លៃសមស្រប និងអាចទទួលយក ហើយមានប្រសិទ្ធភាពសម្រាប់ការព្យាបាល និងងាយស្រួលរកទិញបាននៅតាមទីផ្សារទូទៅ។ ចំពោះសេវាឯកជន ចាប់ពីគ្លីនិក ឬពហុព្យាបាលដែលមានទូតាំងឱសថ និងលក់ឱសថឡើងទៅ ត្រូវមានយ៉ាងហោចណាស់ឱសថការីជាអ្នកទទួលខុសត្រូវគ្រប់គ្រងឱសថស្ថាន៕

2016-06-11T19:30:00+07:00

rfa.org

https://www.rfa.org/khmer/news/health/Health-ministry-warn-to-shut-down-unprofessional-clinics-06112016082310.html

0e3351ff-a0dc-4e79-a225-0d918dce8dec

"កុមាររស់នៅសហគមន៍ក្រីក្រក្នុងទីក្រុងនៅតែមិនទាន់មានការយកចិត្តទុកដាក់ខ្ពស់"

អ្នកនយោបាយនៅប្រទេសជាច្រើន និងនៅប្រទេសកម្ពុជា តែងធ្វើសេចក្ដីថ្លែងការណ៍បង្ហាញលើកស្ទួយសិទ្ធិកុមារនៅរៀងរាល់ទិវាកុមារអន្តរជាតិ ១ មិថុនា។ ទោះជាបែបនេះក្ដី ក្រុមកុមារ ពិសេសកុមាររស់នៅក្នុងសហគមន៍ក្រីក្រនៅទីក្រុងតែងយល់ថា សិទ្ធិសេរីភាពរបស់ពួកគេមិនទាន់ធានាបានគ្រប់គ្រាន់នៅឡើយ។ តើកុមាររស់នៅសហគមន៍ក្រីក្រក្នុងទីក្រុងប្រឈមបញ្ហាអ្វីខ្លះ? តើពួកគេចង់បានអ្វីខ្លះពីរដ្ឋាភិបាល? កុមាររស់នៅក្នុងសហគមន៍ក្រីក្រនៅទីក្រុងនៅរាជធានីភ្នំពេញ មួយចំនួននៅតែយល់ថា សង្គម និងរដ្ឋនៅមិនទាន់យកចិត្តទុកដាក់ពួកគេឱ្យបានប្រសើរនៅឡើយទេ។ ទន្ទឹមគ្នានេះ សង្គមស៊ីវិលធ្វើការពាក់ព័ន្ធសហគមន៍ក្រីក្រក្នុងទីក្រុងភ្នំពេញ ក៏លើកឡើងថា កុមាររស់នៅសហគមន៍ក្រីក្រក្នុងទីក្រុងជាច្រើននៅតែជួបបញ្ហាប្រឈមទាំងការរស់នៅ និងការអប់រំ ដែលមិនអាចឲ្យពួកគេចូលរួមចំណែកបានពេញលេញក្នុងការអភិវឌ្ឍសង្គម។ របាយការណ៍របស់សមាគមធាងត្នោតដែលបានបង្ហាញថា កុមាររស់នៅក្នុងសហគមន៍ចំនួន ៣៤០ទីតាំងដែលស្ថិតនៅក្នុងសហគមន៍ក្រីក្រនៅរាជធានីភ្នំពេញ គឺពួកគេរស់នៅក្នុងស្ថានភាពលំបាកដូចជា កង្វះខាតអនាម័យ កង្វះខាតសេវាគ្រប់គ្រង កាកសំណល់ និងភ្លើងអគ្គិសនីមិនមានគ្រប់គ្រាន់ និងលទ្ធភាពទទួលបានទឹកស្អាតប្រើប្រាស់។ របាយការណ៍ដដែលក៏បង្ហាញថា កុមាររស់នៅសហគមន៍ក្រីក្រនៅភ្នំពេញ នៅតែខ្វះអាហារ មានភាពស្លេកស្លាំង ខ្សោយកម្លាំង និងរៀនមិនពូកែដូចក្មេងទូទៅនោះឡើយ។ ជាកុមារម្នាក់រស់នៅក្នុងសហគមន៍ក្រីក្រនៅទីក្រុងភ្នំពេញ ក្នុងខណ្ឌឫស្សីកែវ កុមារា សេង រតនា ព្រួយបារម្ភពីអនាគតរបស់ខ្លួន និងកុមារដទៃទៀតក្នុងសហគមន៍នៅតែប្រឈមមិនទាន់មានទឹកស្អាតប្រើប្រាស់ កង្វះអាហារហូបចុក សំរាមស្អុយរលួយ ទឹកលិច ល្បែងស៊ីសង និងគ្រឿងញៀនជាដើម។ កុមារារូបនេះ ចង់ឃើញរដ្ឋាភិបាលកែលំអបរិស្ថានកន្លែងគេរស់នៅ និងគិតពីអនាគតពួកគេ៖ ។ ទន្ទឹមគ្នានេះ ជាអាណាព្យាបាលកុមារដែលរស់នៅក្នុងសហគមន៍ក្រីក្រនៅទីក្រុងភ្នំពេញ លោកស្រី រស់ ហ្វីយ៉ាស និយាយដែរថា កុមារនៅទីក្រុងជាច្រើនដែលគ្រួសារមានជីវភាពក្រីក្រមិនអាចទទួលបានការអប់រំពេញលេញដូចកុមារដទៃនោះទេ។ ហេតុនេះ លោកស្រីជំរុញឲ្យរដ្ឋាភិបាល និងស្ថាប័នពាក់ព័ន្ធត្រូវតែគិតគូរបញ្ហានេះជាបន្ទាន់ផងដែរ៖ ។ របាយការណ៍នោះក៏បញ្ជាក់ថា កុមារកម្ពុជា ដែលមានអាយុក្រោម ៥ឆ្នាំប្រមាណ ៣២% បានប្រឈមមុខនឹងបញ្ហាខ្វះអាហារូបត្ថម្ភរ៉ាំរ៉ៃ បណ្ដាលឲ្យពួកគេកើតជំងឺក្រិន មិនលូតលាស់រាងកាយបានល្អទេ។ បញ្ហាក្រិះក្រិនដែលកំពុងតែប្រឈមមុខចំពោះកុមារទាំងជនបទ និងទាំងសហគមន៍ក្រីក្រនៅទីក្រុង អង្គការក្រៅរដ្ឋាភិបាលខ្លះដែលធ្វើការងារជួយសង្គ្រោះកុមារ ត្រូវការរដ្ឋាភិបាលឲ្យចូលរួមសហការក្នុងយុទ្ធនាការលុបបំបាត់បញ្ហាប្រឈមរបស់កុមារ។ ករណីនេះដែរ ប្រធានកម្មវិធីតស៊ូមតិនៃសមាគមធាងត្នោត លោក សឿង សារ៉ន ឲ្យដឹងថា កុមារនៅក្នុងសហគមន៍ក្រីក្រ នៅតែរងទុក្ខវេទនា និងខ្វះការយកចិត្តទុកដាក់ដិតដល់ ជាពិសេស ក្រុមកុមារដែលគ្មានទីពឹង។ ជាក់ស្ដែងលោកថា កុមារម្នាក់ក្នុងចំណោម ៣នាក់ ដែលរស់នៅតាមសហគមន៍ក្រីក្រនៅទីក្រុង ក៏នៅតែរស់នៅក្នុងស្ថានភាពលំបាក។ លោក សឿង សារ៉ន យល់ថា បញ្ហានេះកើតឡើងមកពីកុមារទាំងនោះ ត្រូវបានគេផាត់ចេញ និងការយកចិត្តទុកដាក់ពីសង្គមនៅមានកម្រិត ហេតុនេះ លោកជំរុញកុមាររស់នៅសហគមន៍ក្រីក្រក្នុងទីក្រុងមិនទទួលបានការរស់នៅបានល្អប្រសើរនៅឡើយ៖ ។ វិទ្យុអាស៊ីសេរី មិនអាចទាក់ទងអ្នកនាំពាក្យសាលាក្រុងភ្នំពេញ លោក ជិន ប៊ុនធឿន ដើម្បីដឹងពីចំណាត់ការទាក់ទិននឹងស្ថានភាពរស់នៅរបស់កុមារនៅទីក្រុងបាននៅឡើយ នៅថ្ងៃទី៩ ខែមិថុនា។ កាលពីទិវាកុមារអន្តរជាតិ កាលពីពេលថ្មីៗនេះ នាយករងរដ្ឋបាលសាលារាជធានីភ្នំពេញ លោក ហួត ហៃ ក៏ទទួលស្គាល់ថា កុមាររស់នៅសហគមន៍ក្រីក្រនៅតែជួបបញ្ហាប្រឈម។ មន្ត្រីសាលាក្រុងរូបនេះអះអាងថា សាលារាជធានីភ្នំពេញ នឹងខំដោះស្រាយបញ្ហាប្រឈមរបស់ក្រុមកុមារដែលងាយរងគ្រោះ ដើម្បីឲ្យតំបន់ដែលពួកគេរស់នៅមានភាពប្រសើរឡើង។ ចំណែកអ្នកសិក្សាស្រាវជ្រាវបញ្ហាសង្គម លោកបណ្ឌិត កែម ឡី មើលឃើញមូលហេតុដែលកុមាររស់នៅសហគមន៍ក្រីក្រក្នុងទីក្រុងនៅតែមិនទាន់មានការយកចិត្តទុកដាក់ពេញលេញ ដោយសារតែកម្ពុជា មិនទាន់មានយុទ្ធសាស្ត្រការពារកុមារបានច្បាស់លាស់ កត្តាជីវភាពរបស់គ្រួសារកុមារក្រីក្រ ការបណ្ដាញចេញពីការអភិវឌ្ឍដីសម្បទានសេដ្ឋកិច្ច ខ្វះមណ្ឌលថែទាំកុមារ ខណៈកុមារកម្ពុជា អាយុក្រោម ១៨ឆ្នាំ មានជាង ៧៥ម៉ឺននាក់ លំហូរគ្រឿងញៀន និងជំងឺអេដស៍ជាដើម។ លោកបណ្ឌិត កែម ឡី យល់ថា នៅពេលកុមាររស់នៅសហគមន៍ក្រីក្រក្នុងទីក្រុងនៅតែមិនទាន់មានការយកចិត្តទុកដាក់ខ្ពស់ពីសង្គម និងគ្រួសារ កុមារទាំងនោះនឹងបោះបង់ការសិក្សាមានកម្រិតខ្ពស់ ប្រឈមនឹងការប្រើប្រាស់គ្រឿងញៀន ប្រឈមនឹងការកេងប្រវ័ញ្ច កម្លាំងពលកម្ម ពិសេសបង្កអសន្តិសុខសង្គមផងដែរ៖ ។ ជារៀងរាល់ឆ្នាំ នាទិវាកុមារអន្តរជាតិ ប្រមុខរដ្ឋាភិបាល លោកនាយករដ្ឋមន្ត្រី ហ៊ុន សែន តែងអំពាវនាវទៅកាន់ស្ថាប័នពាក់ព័ន្ធ និងអាណាព្យាបាល ត្រូវរួមគ្នាប្រឆាំង និងការពារការរំលោភបំពាន ការកេងប្រវ័ញ្ចលើកុមារ ការបង្ខិតខំ និងប្រឆាំងរាល់ការប្រើប្រាស់ពលកម្មកុមារដែលមិនទានគ្រប់អាយុជាដើម ដើម្បីលើកស្ទួយសិទ្ធិកុមារកម្ពុជា។ ជាងនេះទៀត ប្រមុខរដ្ឋាភិបាលក៏បានចាត់ទុកថា ការចូលរួមរបស់កុមារ គឺការអភិវឌ្ឍធនធានមនុស្សសំខាន់លើកកម្ពស់ការអភិវឌ្ឍប្រទេសជាតិ។ យ៉ាងណាអ្នកសិក្សាស្រាវជ្រាវបញ្ហាសង្គម និងសង្គមស៊ីវិលដែលធ្វើការផ្ទាល់និងសហគមន៍កុមារក្រីក្រយល់ថា ដំណោះស្រាយដល់មានប្រសិទ្ធភាពដល់កុមាររស់នៅសហគមន៍ក្រីក្រទាំងនោះ រដ្ឋាភិបាលត្រូវអនុវត្តយុទ្ធសាស្ត្រការពារកុមារឲ្យមានប្រសិទ្ធភាព និងត្រូវមានកញ្ចប់ថវិកាធ្វើការងារក្នុងការងារនេះ ដើម្បីធានាថា កុមាររស់នៅក្នុងសហគមន៍ក្រីក្រទទួលបានការការពារទៅតាមច្បាប់៕

2016-06-10T15:45:00+07:00

rfa.org

https://www.rfa.org/khmer/news/health/poor-children-face-health-and-education-problem-06102016043951.html

d5e99ebf-a921-4e05-93ca-25e1bddb14b7

អំណោយរបស់សម្តេចកិត្តិព្រឹទ្ធបណ្ឌិត ត្រូវបានលោកស្នងការ នាំយកដល់ដៃគ្រួសារកុមារាមានជំងឺមហារីកឆ្អឹង

សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ប្រធានកាកបាទក្រហម បានចាត់ចែងឲ្យនាំយកអំណោយជាទឹកដោះគោឆៅ និងថវិកាចំនួន១លានរៀល ជូនម្តាយរបស់កុមារម្នាក់ ដែលកើតជំងឺមហារីកឆ្អឹង រស់នៅភូមិចំបីុ ស្រុកអង្គរជ័យ ខេត្តកំពត។ នៅរសៀលថ្ងៃទី៩ ខែមិថុនា ឆ្នាំ២០១៦នេះ ស្នងការនគរបាលខេត្តកំពត លោកឧត្តមសេនីយ៍ត្រី ម៉ៅ ច័ន្ទមធុរិទ្ធ បាននាំយកអំណោយទាំងនេះទៅជូនម្តាយក្មេងប្រុសរងគ្រោះដល់ផ្ទះ ដើម្បីចូលរួមចំណែកការចូលរួមកាត់បន្ថយការលំបាកបានមួយកម្រិតទៀត។ ជាមួយគ្នានេះ លោកឧត្តមសេនីយ៍ស្នងការ បានបញ្ជាក់ថា នៅថ្ងៃស្អែកលោកនឹងបញ្ជូនកុមារារងគ្រោះម្នាក់នេះ ទៅព្យាបាលនៅមន្ទើរពេទ្យសុនយ៉ាខៀល ដែលការជួយឧបត្ថម្ភទាំងស្រុងពីសម្តេចកិត្តិព្រឹទ្ធបណ្ឌិត៕

2016-06-09T23:05:00+07:00

freshnewsasia.com

https://m.freshnewsasia.com/index.php/en/localnews/26134-2016-06-09-09-38-29.html

de9d16b6-66a8-433e-967d-118aa978b531

ទេសរដ្ឋមន្ដ្រី អៀង មូលី ដឹកនាំគណៈប្រតិភូកម្ពុជា ចូលរួមកិច្ចប្រជុំមេដឹកនាំពិភពលោក ស្តីពីជំងឺអេដស៍ នៅទីស្នាក់ការ UN

ទេសរដ្ឋមន្រ្តី អៀង មូលី ប្រធានអាជ្ញាធរជាតិ ប្រយុទ្ធនឹងជំងឺអេដស៍ បានដឹកនាំគណ:ប្រតិភូកម្ពុជា ទៅចូលរួមកិច្ចប្រជុំមេដឹកនាំពិភពលោក ស្តីពីជំងឺអេដស៍ នៅទីស្នាក់ការអង្គការសហប្រជាជាតិ (UN) ដែលប្រារព្ធធ្វើឡើងពីថ្ងៃទី៨ ដល់១០ ខែមិថុនា ឆ្នាំ២០១៦។ គណ:ប្រតិភូកម្ពុជាចូលរួមមាន លោក ទុយ រី ឯកអគ្គរាជទូតកម្ពុជា ប្រចាំអង្គការសហប្រជាជាតិ លោក ហោ ប៊ុនឡេង អគ្គលេខាធិការរង អាជ្ញាធរជាតិប្រយុទ្ធនឹងជំងឺអេដស៍ លោក ស៊ន ពិសិដ្ឋ ជំនួយការទេសរដ្ឋមន្រ្តី លោក ឡៅ សុខសំភារ លេខាធិការទី១ ស្ថានតំណាងអចិន្រ្តៃយ៍កម្ពុជា ប្រចាំអង្គការសហប្រជាជាតិ លោកវេជ្ជបណ្ឌិត លី ពេញស៊ុន ប្រធានមជ្ឈមណ្ឌលជាតិ ប្រយុទ្ធនឹងជំងឺអេដស៍ សើស្បែក និងកាមរោគ លោកស្រី ឈឹម កុលាប និងលោកស្រី ស៊ូ ស៊ីណា តំណាងសង្គមស៊ីវិលនៅកម្ពុជា។ លោកទេសរដ្ឋមន្រ្តី អៀង មូលី បានឡើងថ្លែងសុន្ទរកថា ក្នុងមហាសន្និបាត បានអនុម័តលើសេចក្តីថ្លែងការណ៍ នយោបាយស្តីពីមេរោគអេដស៍ និងជំងឺអេដស៍ ការបង្កើន ល្បឿនវឌ្ឍនភាពដើម្បីសម្រេច ក្នុងការប្រយុទ្ធនឹងមេរោគអេដស៍ និងឈានទៅលុបបំបាត់ ការរីករាលដាលមេរោគអេដស៍ នៅមុនឆ្នាំ២០៣០ថា នេះជាការជោគជ័យ ក្នុងការប្រយុទ្ធនឹងជំងឺអេដស៍នៅកម្ពុជា នៅរយ:ពេល២៥ឆ្នាំកន្លងទៅនេះ។ លោកទេសរដ្ឋមន្ត្រីបានថ្លែងទៀតថា ការជោគជ័យដែលកម្ពុជា ទទួលបានគឺមិនមែនកើតឡើងដោយចៃដន្យឡើយ គឺបានមកពីការប្តេជ្ញាចិត្តនយោបាយដ៏ខ្ពង់ខ្ពស់ រួមជា មួយនឹងកិច្ចប្រឹងប្រែងនានាពីតួអង្គសំខាន់ៗដូចជា រាជរដ្ឋាភិបាល ដៃគូអភិវឌ្ឍន៍ អង្គការក្រៅរដ្ឋាភិបាល សង្គមស៊ីវិល វិស័យឯកជន អ្នកជំងឺអេដស៍ និងបណ្តាញក្រុមអ្នក ប្រឈមមុខខ្ពស់ ដែលបានធ្វើការសម្រេច ចិត្តរួមគ្នានៅគ្រប់កម្រិត ក្នុងការរៀបចំ និងអនុវត្តនូវ ។ លោកបានថ្លែងទៀតថា កម្ពុជាបានទទួលជោគជ័យ ដោយសារកម្មវិធីប្រយុទ្ធនឹងជំងឺអេដស៍ បានគ្របដណ្តប់ជាង៨០% នៃក្រុមគោលដៅ។ ក្នុងនោះ សមិទ្ធផលដែល ទទួលបានគឺ អត្រាប្រេវ៉ាឡង់មេរោគអេដស៍ បានបន្តធ្លាក់ចុះពី ២%នៅឆ្នាំ១៩៩៨ មកនៅ ០,៦%នៅមុនឆ្នាំ២០១៥ ប្រជាជនជាង៩០% មានការយល់ដឹងអំពីមេរោគអេដស៍ និងជំងឺអេដស៍ ដែលធ្វើឱ្យពួកគេបង្ការ ការចម្លងរោគអេដស៍ដោយជោគជ័យ និងជាង៨០%នៃអ្នកផ្ទុកមេរោគអេដស៍ និងជំងឺអេដស៍ ដែលត្រូវការឱសថ ប្រឆាំងមេរោគ អេដស៍ ទទួលបានឱសថយ៉ាងទៀងទាត់។ ទេសរដ្ឋមន្រ្តីបានថ្លែងបន្ដថា ការប្តេជ្ញាចិត្តនយោបាយ ពីសំណាក់រាជរដ្ឋាភិបាលកម្ពុជា ក្នុងការឈានទៅសម្រេច បាននូវគោលដៅសូន្យបី នៃគោលដៅអភិវឌ្ឍន៍ប្រកប ដោយចីរភាពដោយ មិនទុកនរណាម្នាក់ចោលឡើយ ដោយក្នុងនោះរាជរដ្ឋាភិបាលកម្ពុជា នឹងបង្កើននូវកិច្ចប្រឹងប្រែងទ្វេដង ព្រមទាំងប្តេជ្ញាចិត្តក្នុងការរួម សហការ ជាមួយប្រទេសនានា ដើម្បីឈានទៅលុបបំបាត់ ការឆ្លងរាលដាលមេរោគអេដស៍មុនឆ្នាំ២០៣០ នៅក្រោមការដឹកនាំរបស់អគ្គលេខាធិការ អង្គការសហប្រជាជាតិ៕

2016-06-09T19:30:00+07:00

freshnewsasia.com

https://m.freshnewsasia.com/index.php/en/localnews/26111-2016-06-09-05-30-56.html

f4ff381c-a279-4b80-8512-e6bd7b037a76

តើការស្លាប់របស់បុរសម្នាក់ក្រោយពេលចាក់ថ្នាំអាចមកពីកត្តាអ្វីខ្លះ?

ការស្លាប់របស់បុរសម្នាក់ ឈ្មោះ ឡាំ តៅគង់ នៅក្រោយពេលដែលបានទៅរកការព្យាបាលនៅមន្ទីរព្យាបាល ឃឹម រ៉ានី នៅតែជាមន្ទិលសម្រាប់សាធារណជន។ មកដល់ពេលនេះ នៅតែមានការចែករំលែក បញ្ចេញទស្សនៈជាច្រើនតាមសារព័ត៌មាន ពិសេសពីសាធារណជនតាមបណ្ដាញសង្គមហ្វេសប៊ុក (Facebook) លើករណីនេះ។ អ្នកខ្លះថា អ្នកជំងឺស្លាប់ដោយសារជំងឺបេះដូងធ្ងន់ធ្ងរ ខណៈមនុស្សមួយចំនួនផ្សេងទៀតកំពុងសង្ស័យពីកំហុសបច្ចេកទេសក្នុងការសង្គ្រោះពីសំណាក់គ្រូពេទ្យនៅមន្ទីរព្យាបាល និងសម្ភព ឃឹម រ៉ានី មុនពេលបញ្ជូនលោក ឡាំ តៅគង់ បន្តទៅមន្ទីរពេទ្យកាល់ម៉ែត។ តើការស្លាប់របស់លោក ឡាំ តៅគង់ អាចបណ្ដាលមកពីកត្តាអ្វីខ្លះ? អ្នកជំនាញខាងវេជ្ជសាស្ត្រនៅមិនទាន់វិនិច្ឆ័យពីការស្លាប់របស់លោក ឡាំ តៅគង់ ថាមកពីការសង្គ្រោះខុសបច្ចេកទេសជំងឺបេះដូង ប្រតិកម្មថ្នាំ ឬដោយកត្តាផ្សេងណាមួយទៀតបាននោះទេ ប្រសិនបើមិនធ្វើកោសល្យវិច័យលើសាកសព។ ថ្លែងប្រាប់វិទ្យុអាស៊ីសេរី តាមទូរស័ព្ទពីគ្លីនិកព្យាបាលជំងឺរបស់គាត់ វេជ្ជបណ្ឌិត គួច ម៉េងលី បញ្ជាក់ថា ការធ្វើកោសល្យវិច័យ គឺជាការផ្ដល់ចម្លើយជាក់ស្ដែង ថាតើអ្នកជំងឺស្លាប់ដោយសារអ្វីពិតប្រាកដ៖ ។ លោក គួច ម៉េងលី បានបន្តទៀតថា កោសល្យវិច័យអាចធ្វើបានតាមរយៈការវះកាត់សាកសពដកយកសារជាតិថ្នាំទៅពិនិត្យក្នុងមន្ទីរពិសោធន៍មើលបេះដូង និងសរសៃបេះដូងជាដើម។ យ៉ាងណាមិញ គ្រួសារនៃសពបដិសេធដាច់ខាតក្នុងការវះកាត់សាកសព ហើយសពលោក ឡាំ តៅគង់ បានយកធ្វើបុណ្យបញ្ចុះតាមប្រពៃណី កាលពីថ្ងៃ២៦ ខែឧសភា កន្លងទៅថ្មីៗនេះរួចទៅហើយ។ អ្នកស្រី សុខ រដ្ឋមនី ភរិយាសពអះអាងថា ប្ដីអ្នកស្រីមិនធ្លាប់មានប្រវត្តិជំងឺប្រចាំកាយអ្វីក្រៅពីជំងឺដុះសាច់បំពង់កឡើយ។ ស្ត្រីភរិយាសពរូបនេះបន្ថែមទៀតថា លោក ឡាំ តៅគង់ កាលនៅរស់ជាមនុស្សយកចិត្តទុកដាក់លើសុខភាព ហើយតែងតែទៅពិនិត្យសុខភាពនៅប្រទេសវៀតណាម ជាប្រចាំ៖ ។ ម្ចាស់មន្ទីរព្យាបាល និងសម្ភព ឃឹម រ៉ានី អ្នកស្រី ឃឹម រ៉ានី អះអាងថា អ្នកស្រី និងគ្រូពេទ្យនៅគ្លីនិកអ្នកស្រីមិនមានកំហុសអ្វីទាំងអស់។ ខាងអ្នកស្រីបានធ្វើតាមវិជ្ជាជីវៈក្នុងការសង្គ្រោះអ្នកជំងឺ ប៉ុន្តែដោយសារអ្នកជំងឺមានជំងឺបេះដូងធ្ងន់ធ្ងរ ទើបមិនអាចសង្គ្រោះបាន៖ ។ នាយកប្រតិបត្តិនៃមណ្ឌលវេជ្ជសាស្ត្រក្ដីសង្ឃឹមពិភពលោក (HOPE Worldwide Medical Center) ប្រចាំនៅកម្ពុជា លោកវេជ្ជបណ្ឌិត តាន់ គីមមេង បញ្ចេញយោបល់តាមបណ្ដាញសង្គមហ្វេសប៊ុក (Facebook) ថា បើស្ដាប់តាមការរៀបរាប់នៃអាការៈជំងឺរបស់លោក ឡាំ តៅគង់ ពីសំណាក់ភរិយា លោកសន្និដ្ឋានថា អាចជាអាការៈនៃរោគសញ្ញាជំងឺរហែកសរសៃឈាមអាអ័រ (DESECTING AORTA) ដែលជាសរសៃឈាមដ៏ធំបំផុតចេញពីបេះដូងនៅខាងមុខឆ្អឹងខ្នង។ សរសៃឈាមនេះមិនងាយរហែកទេ។ ក្នុងការងារវេជ្ជសាស្ត្រអាចជួបករណីនេះ ដោយសរសៃឈាមនោះមានសភាពស្ដើង និងប៉ោងពីកំណើត (AORTA ANEURYSM)។ បើតាមការសន្និដ្ឋានរបស់លោកវេជ្ជបណ្ឌិត តាន់ គីមមេង ការឈឺខ្នងខ្លាំងភ្លាមៗ ទាន់ហន់ ដូចឈ្មោះ ឡាំ តៅគង់ នេះ អាចបណ្ដាលមកពីរោគសញ្ញានៃជំងឺរហែកសរសៃឈាមអាអ័រ ក្នុងពោះ មិនមែនជំងឺគាំងបេះដូងទេ។ រីឯចំពោះអ្នកជំងឺគាំងបេះដូង (Myocardial Infarction) មានការឈឺចាប់ខ្លាំងភ្លាមៗ ទាន់ហន់ដូចគ្នា ប៉ុន្តែឈឺនៅក្នុងទ្រូង រាលទៅក ឬស្មាឆ្វេង ឬថ្គាម មិនឈឺខ្នងទេ។ បន្ថែមពីលើនេះ លោកបន្តថា អ្នកជំងឺនៅក្មេង កម្រមានជំងឺគាំងបេះដូងណាស់។ ចំណែកជំងឺរហែកសរសៃឈាមអាអ័រ មានអត្រាមរណភាពខ្ពស់ណាស់ មិនអាចជួយសង្គ្រោះបានងាយៗទេ។ បញ្ហាចម្រូងចម្រាសមួយទៀត ទាក់ទងទៅនឹងការប្រើប្រាស់ថ្នាំសម្រាប់ព្យាបាលលោក ឡាំ តៅគង់ នៅក្នុងគ្លីនិក ឃឹម រ៉ានី។ ប្រភពពីគ្លីនិកផ្ទាល់ថា បានប្រើប្រាស់ថ្នាំពីរប្រភេទ គឺ ដិស្សា (Dexa) និងប៉ារ៉ាសេតាម៉ុល (Paracetamol)។ ក៏ប៉ុន្តែប្រភពដទៃទៀតថា អាចមានប្រើថ្នាំប្រភេទទីបី គឺលីដូកាអ៊ីន (Lidocaine)។ ចំពោះការប្រើប្រាស់ថ្នាំនេះ លោក តាំង គីមមេង បានរៀបរាប់ទៀតថា ការប្រើប្រាស់ឱសថដិកស្សា និងប៉ារ៉ាសេតាម៉ុល មិនអាចជាកំហុសបានទេ ពីព្រោះស្ថានភាពសម្ពាធឈាមធ្លាក់ចុះលឿន ចាំបាច់ត្រូវប្រើ និងអាចប្រើដោយគ្មានកំហុសគ្រប់សម្ពាធឈាមធ្លាក់ចុះលឿន (Shock)។ ម្យ៉ាងការបានដាក់អុកស៊ីហ្សែន ជារឿងមួយត្រឹមត្រូវបំផុត។ ប៉ុន្តែអ្វីដែលលោកគិតថា មិនត្រឹមត្រូវនោះ គឺការប្រើថ្នាំលីដូកាអ៊ីន (នោះតែម្ដង។ លោកថា បើមិនទាន់បានវាស់ចង្វាក់បេះដូងជាមុនទេ ការប្រើថ្នាំលីដូកាអ៊ីន ភ្លាម អាចប៉ះពាល់ដល់អាយុជីវិត។ បុរសវ័យ ២៨ឆ្នាំម្នាក់ ឈ្មោះ ឡាំ តៅគង់ កាលពីថ្ងៃទី២២ ខែឧសភា ជាបុគ្គលិកក្រុមហ៊ុនប្រេងឥន្ធនៈសាវីម៉ិច មានអាការៈមិនស្រួលខ្លួន ចេះតែឈឺខ្នង ហើយមិត្តភ័ក្ដិបាននាំទៅចាក់ថ្នាំនៅគ្លីនិក ឃឹម រ៉ានី នោះ។ លោក រស់ វុទ្ធី ជាមិត្តភ័ក្ដិដែលបានដឹកអ្នកជំងឺទៅព្យាបាលនៅគ្លីនិក ឃឹម រ៉ានី ហើយបានឃើញហេតុការណ៍ផ្ទាល់ភ្នែកនោះ បានអោយដឹងថា បន្ទាប់ពីចាក់ថ្នាំចំនួន ២ម្ជុលបានតែបន្តិច ស្រាប់តែអ្នកជំងឺមានអាការៈមិនស្រួល ហើយគ្រូពេទ្យក៏ចាប់ផ្ដើមបញ្ចូលអុកស៊ីហ្សែន ប៉ុន្តែភ្លាមនោះ អ្នកជំងឺក៏ប្រកាច់បែកពពុះមាត់។ ពេលនោះបុគ្គលិកពេទ្យក្នុងគ្លីនិក បង្គាប់ឱ្យមិត្តភ័ក្ដិអ្នកជំងឺទៅផ្ដិតមេដៃនៅលើក្រដាសរួចឱ្យប្រញាប់ដឹកទៅមន្ទីរពេទ្យកាល់ម៉ែត។ ពេលទៅដល់ស្រាប់តែគ្រូពេទ្យនៅមន្ទីរពេទ្យកាល់ម៉ែត ប្រាប់ថា អ្នកជំងឺបានស្លាប់បាត់ទៅហើយ។ លោកវេជ្ជបណ្ឌិត តាន់ គីមមេង បានបញ្ជាក់ថា ក្រសួងសុខាភិបាលមានតួនាទីយ៉ាងសំខាន់ក្នុងការឆ្លើយតបករណីនេះ៖ ។ គិតត្រឹមរសៀលថ្ងៃទី៣ ខែមិថុនា វិទ្យុអាស៊ីសេរី មិនទាន់អាចទាក់ទងលោក លី សូវ៉ាន់ មន្ត្រីនាំពាក្យនៃក្រសួងសុខាភិបាល ដើម្បីសុំការបំភ្លឺពីចំណាត់បន្តទៀតបានទេ ដោយទូរស័ព្ទចូលតែមិនមានអ្នកលើក។ អ្នកស្រី ឃឹម រ៉ានី បានបញ្ជាក់ថា ចំណាត់ការរបស់ក្រសួងសុខាភិបាលក្នុងការបិទគ្លីនិកអ្នកស្រី គឺជារឿងអយុត្តិធម៌។ កាលពីថ្ងៃទី២៣ ខែឧសភា ក្រសួងសុខាភិបាល បានចេញសេចក្ដីសម្រេចបិទមន្ទីរសម្រាកព្យាបាល និងសម្ភព ឃឹម រ៉ានី ដែលមានទីតាំងនៅផ្ទះលេខ១៤ ផ្លូវលេខ៣១៥ សង្កាត់បឹងកក់១ ខណ្ឌទួលគោក រាជធានីភ្នំពេញ។ លិខិតបញ្ជាក់ថា មូលហេតុនៃការបិទនេះ ដោយសារមន្ទីរសម្រាកព្យាបាលនេះ បានបង្កឲ្យមានបញ្ហាជាច្រើនលើកច្រើនសា មិនគោរពតាមកិច្ចសន្យារបស់ខ្លួននៅពេលដាក់ពាក្យស្នើសុំបើកមន្ទីរសម្រាកព្យាបាល និងមិនគោរពតាមការណែនាំរបស់ក្រសួងសុខាភិបាល។ យ៉ាងណាមិញ លោកវេជ្ជបណ្ឌិត តាំង គីមមេង បានសរសេរវិចារណកថាមួយ ដែលមាន ៣ចំណុចនៅលើទំព័រហ្វេសប៊ុស របស់លោកស្ដីពីការស្វែងរកយុត្តិធម៌ជូនដល់អ្នកជំងឺ និងគ្រូពេទ្យថា យុត្តិធម៌វាជាសេចក្ដីត្រូវការរបស់ប្រជាពលរដ្ឋ ក៏ជាកត្តាសំខាន់មួយក្នុងការអភិវឌ្ឍប្រទេស។ និយាយដោយឡែក យុត្តិធម៌ជាសេចក្ដីត្រូវការរបស់អ្នកជំងឺរងគ្រោះ និងគ្រូពេទ្យរងគ្រោះផងដែរ។ លោកថា រាជរដ្ឋាភិបាលត្រូវមានបន្ទប់ត្រជាក់សម្រាប់រក្សាទុកសាកសពយូរថ្ងៃ យូរខែ យូរអង្វែងបាន ដែលគេហៅថា ម៉ក (MORGUE)។ លោកថា យើងអាចចាប់មាននៅរាជធានី និងបន្តមាននៅតាមខេត្តទៀតផង។ នេះគួរជាបន្ទុករបស់រដ្ឋចំពោះសពដែលជាប់នឹងបណ្ដឹង ឬមានការសង្ស័យ។ ចំពោះសពដែលសាច់ញាតិចង់រក្សាទុកត្រូវបង់តម្លៃសេវា វាអាចនឹងក្លាយជាចំណូលរបស់ស្ថាប័នផងដែរ។ សាកសពដែលស្លាប់ដោយមិនមានហេតុផលច្បាស់លាស់ ជាប់បណ្ដឹង ឬជាករណីសិក្សាវិទ្យាសាស្ត្រ នាយកមន្ទីរពេទ្យ ក្រុមគ្រួសារ ស្ថាប័នយុត្តិធម៌ មានសិទ្ធិបង្ខាំងសាកសពឲ្យទុកក្នុងបន្ទប់ត្រជាក់រហូតដល់មានចម្លើយ ឬសាលក្រមពីតុលាការ។ ក្រុមគ្រួសាររបស់សពត្រូវយល់ដឹង និងពុំមានសិទ្ធិទេ។ គណៈវិជ្ជាជីវៈត្រូវរៀបចំឡើងនូវអ្នកឯកទេស បង្កើតជាក្រុមឯករាជ្យ ដើម្បីរកនូវចម្លើយជូនសាធារណជន ស្ថាប័នយុត្តិធម៌ ឬរាជរដ្ឋាភិបាល ។ ល ។ ស្ថាប័នយុត្តិធម៌ រាជរដ្ឋាភិបាល ត្រូវតែគោរពនូវចម្លើយពីក្រុមឯកទេស និងឯករាជ្យនេះ៕

2016-06-09T17:40:00+07:00

rfa.org

https://www.rfa.org/khmer/news/health/reasons-behind-the-death-of-a-man-06092016063805.html

4f66040d-2382-4daf-8583-6b0351b518d2

ស្នងការខេត្តកំពត នាំយកអំណោយរបស់សម្តេចក្រឡាហោម និងអគ្គស្នងការ ទៅប្រគល់ជូនគ្រួសារនគរបាលដែលមានជំងឺ

លោកឧត្តមសេនីយ៍ត្រីម៉ៅ ច័ន្ទមធុរិទ្ធ ស្នងការនគរបាលខេត្តកំពត អមដំណើរដោយលោកស្នងការរង និងលោកនាយការិយាល័យ ព្រមទាំងលោកអធិការក្រុងកំពត នៅព្រឹកថ្ងៃទី៨ ខែមិថុនា ឆ្នាំ២០១៦នេះ បានអញ្ជើញចុះសួរសុខទុក្ខ និងនាំយកអំណោយរបស់សម្តេចក្រឡាហោម ស ខេង និងនាយឧត្តមសេនីយ៍ អគ្គស្នងការនគរបាលជាតិ ទៅឧបត្ថម្ភជូនមន្ត្រីនគរបាលផ្នែកចរាចរណ៍ក្រុងកំពត លោកអនុសេនីយ៍ត្រី ហង្ស សាវិន ដែលមានជំងឺប្រចាំកាយនិងគ្រួសារក៏មានមានជំងឺជាប់ខ្លួនផងដែរ។ នៅក្នុងឱកាសនោះ លោកឧត្តមសេនីយ៍ស្នងការ បានផ្តាំផ្ញើការសួរសុខទុក្ខ ពីសម្តេចក្រឡាហោម និងនាយឧត្តមសេនីយ៍អគ្គស្នងការ ចំពោះមន្រ្តីនគរបាលគ្រប់រូបនៅពេលមានបញ្ហា និងបានចាត់ចែងឲ្យលោក នាំយកអំណោយ និងវថវិកាមកប្រគល់ផ្ទាល់តែម្តង។ ជាមួយគ្នានេះ លោកស្នងការ បានលើកទឹកចិត្ត និងជំរុញឲ្យគ្រួសារជនរងគ្រោះ ខិតខំពង្រឹងស្មារតី និងមើលថែជំងឺរបស់ខ្លួនឲ្យបានខ្លាំងឡើង។ អំណោយរួមមានអង្ករ ០២បាវ ទឹកត្រី ទឹកសុីអុីវចំនួន ០៤យួរ ស្ករស ០២គីឡូក្រាម និងថវិកា ៥០មឺុនរៀល (របស់សម្តចក្រឡាហោមចំនួន ៣០មុឺនរៀល និងនាយឧត្តមសេនីយ៍ អគ្គស្នងការនគរបាលជាតិចំនួន ២០មុឺនរៀល)៕

2016-06-08T18:39:00+07:00

freshnewsasia.com

https://m.freshnewsasia.com/index.php/en/localnews/26016-2016-06-08-08-37-46.html

9125d58e-35b9-407b-b90b-eb5fc8b7e079

មន្ទីរ«សម្ភព សុខាបញ្ញា» វះកាត់អ្នកជំងឺបណ្តាលឲ្យស្លាប់ កំពុងប្រឈមនិងការ ស៊ើបអង្កេតរបស់ព្រះរាជអាជ្ញា

មន្ទីរ មានទីតាំងស្ថិតនៅក្រុងតាខ្មៅ ខេត្តកណ្តាល ដែលវះកាត់អ្នកជំងឺបណ្តាលឲ្យស្លាប់កាលពីពេល ថ្មីៗនេះ បាននិងកំពុងប្រឈមលើការស៊ើបអង្កេត របស់ព្រះរាជអាជ្ញាអមសាលាដំបូង ខេត្តកណ្តាល ដើម្បីចាត់ការតាមនីតិវិធី។ កាលពីថ្ងៃទី៤ ខែមិថុនា ឆ្នាំ២០១៦ លោក សម ឫទ្ធីវាសនា ព្រះរាជអាជ្ញារងអមសាលាដំបូងខេត្តកណ្តាល បានដឹកនាំកម្លាំងចម្រុះ រួមមានមន្ត្រីសុខាភិបាល នគរបាលជំនាញពាក់ព័ន្ធ បានចុះពិនិត្យ និងធ្វើការស្រាវជ្រាវ ស៊ើបអង្កេតជុំវិញការស្លាប់របស់ស្ត្រីឈ្មោះ ឆែម អាត អាយុ៥៨ឆ្នាំ បន្ទាប់ពីធ្វើការវះកាត់បាន៤ថ្ងៃ។ ស្រ្តីរងគ្រោះកើតជំងឺពោះវៀនដុះខ្នែង ហើយត្រូវបានសាច់ញាតិ នាំយកទៅវះកាត់ នៅមន្ទីរសម្រាកព្យាបាល ក្រុងតាខ្មៅមួយនេះ ស្រាប់តែបានស្លាប់កាលពីថ្ងៃទី២៤ ខែឧសភា ឆ្នាំ២០១៦។ លោក សម ឫទ្ធីវាសនា បានប្រាប់អ្នកយកព័ត៌មានថា លោកចុះមកនេះ គឺដើម្បីពិនិត្យស្រាវជ្រាវឱ្យដឹងថា តើអ្នកជំងឺស្លាប់ដោយសារ ជំងឺខ្លួនឯង ឬក៏ដោយសារមកពីបច្ចេកទេស។ លោកបានបញ្ជាក់ថា ។ លោក សម ឬទ្ធីវាសនា ក៏បានបញ្ជាក់ដែរថា ម្ចាស់មន្ទីរព្យាបាល សម្ភព សុខាបញ្ញាដែលមានឈ្មោះ អ៊ុ ធន ជាម្ចាស់ គឺមានច្បាប់អនុញ្ញាតដែលចេញដោយ ក្រសួងសុខាភិបាលចុះថ្ងៃទី២ ខែកញ្ញា ឆ្នាំ២០១៤ ដែលមានសុពលភាពរយៈពេល៤ឆ្នាំ។ បើតាមលោកព្រះរាជអាជ្ញារង ករណីនេះបើទោះជាគ្រួសារជនរងគ្រោះ បានដកពាក្យបណ្តឹងក៏ពិតមែន ក៏យើងនៅតែបន្តនីតិវិធី ស៊ើបអង្កេតរកមូលហេតុឱ្យឃើញដែរ។ លោក ទូច ឈុន ប្តីស្ត្រីរងគ្រោះបាននិយាយថា ប្រពន្ធរបស់គាត់ បន្ទាប់ពីក្រុមគ្រូពេទ្យ វះកាត់រួច គឺមានសុខភាពធម្មតានោះទេ លុះបាន៤ថ្ងៃក្រោយមក ស្រាប់តែកូនរបស់គាត់បានមកប្រាប់ថា ប្រពន្ធរបស់គាត់មាន អាការៈមិនស្រួល ពេលទៅមើលស្រាប់តែប្រពន្ធរបស់បានស្លាប់បាត់ទៅហើយ។ បើតាមប្តីជនរងគ្រោះ កាលពីក្រុមគ្រូពេទ្យ វះកាត់នោះ គឺមានស្ថានភាពដាច់ពោះវៀនធំ បណ្តាលឲ្យមេរោគជ្រៀតចូលក្នុងខ្លួនហើយ ការបែកពោះវៀនធំនោះ គាត់មិនច្បាស់មូលហេតុនោះទេ ប៉ុន្តែបន្ទាប់ពីប្រពន្ធគាត់ស្លាប់បញ្ជូនមកដល់លំនៅដ្ឋាន ខាងមន្ទីរពេទ្យបាន ជូនក្រុមគ្រួសារគាត់ចំនួន៣០០០ដុល្លារដើម្បីចាត់ចែងនៅក្នុងពិធីបុណ្យផងដែរ។ ចំពោះករណីនេះ ត្រូវបានមជ្ឈដ្ឋានខ្លះ យល់ឃើញថា ទំនងជាក្រុមគ្រូពេទ្យ ពេលលូកកាំបិតវះកាត់នោះ ខុសបច្ចេកទេសជ្រុល បណ្តាលឲ្យមុតដល់ពោះវៀនធំ ទើបធ្លាយពោះរហូតស្លាប់ តែម្តង។ ម្យ៉ាងវិញទៀត បន្ទាប់ពីស្ត្រីខាងលើស្លាប់ ខាងមន្ទីរសម្រាកព្យាបាល បានលុយចំនួន៣០០០ដុល្លារ មកប្រគល់ឲ្យក្រុមគ្រួសារ ស្ត្រីរងគ្រោះផងដែរ នេះសបញ្ជាក់ឲ្យឃើញថា គ្លីនិកប្រាកដជាមានកំហុសខុសឆ្គងលើស្ត្រីរងគ្រោះ ហើយទើបបានជួយជាលុយ បែបនេះ៕

2016-06-07T00:01:00+07:00

freshnewsasia.com

https://m.freshnewsasia.com/index.php/en/localnews/25889-2016-06-06-10-02-38.html

bfedd381-db91-44d4-8b11-92ad96318824

មន្ទីរពេទ្យមិត្តភាពខ្មែរ-សូវៀតនឹងព្យាបាលជំងឺត្រចៀកច្រមុះនិងបំពង់កដោយឥតគិតថ្លៃ

មន្ទីរពេទ្យមិត្តភាពខ្មែរ-សូវៀត ផ្នែកជំងឺត្រចៀក ច្រមុះ បំពង់ក នឹងធ្វើការពិនិត្យ ព្យាបាល និងវះកាត់ជំងឺត្រចៀក ច្រមុះ និងបំពង់កដោយឥតគិតថ្លៃ ចាប់ពីថ្ងៃទី២០ ដល់ថ្ងៃទី២២ មិថុនា ខាងមុខនេះ។ ការប្រកាសរបស់មន្ទីរពេទ្យនេះ ចាត់ទុកជាដំណឹងដល់សាធារណជនណាដែលមានជំងឺលើសរីរាង្គដូចបានរៀបរាប់ អាចទៅទទួលយកសេវាព្យាបាលនៅមន្ទីរពេទ្យដោយឥតគិតថ្លៃ តាមកាលបរិច្ឆេទកំណត់នេះ៕

2016-06-06T19:29:00+07:00

rfa.org

https://www.rfa.org/khmer/news/health/Russian-Hospital-to-provide-medical-treatment-freely-on-some-illness-06062016082757.html

1731db2b-7669-47c6-95b8-d13634a75d6b

លោក ហង់ ជួនណារ៉ុន ចុះសួរសុខទុក្ខស្ថានភាពជំងឺ របស់ប្រធានមន្ទីអប់រំខេត្តស្វាយរៀង ដែលធ្លាក់ខ្លួនឈឺធ្ងន់

លោក ហង់ ជួន ណារ៉ុន រដ្ឋមន្ត្រីក្រសួងអប់រំ យុវជន និងកីឡា អមដំណើរដោយលោកស្រីរដ្ឋលេខាធិការ អនុរដ្ឋលេខាធិការ និងលោក លោកស្រីប្រធានអង្គភាពពាក់ព័ន្ធ នៅព្រឹកថ្ងៃទី០៦ ខែមិថុនា ឆ្នាំ២០១៦ បានអញ្ជើញចុះសួរសុខទុក្ខលោក យស់ សារ៉េត ប្រធានមន្ទីរអប់រំ យុវជន និងកីឡា ខេត្តស្វាយរៀង ដែលកំពុងធ្លាក់ខ្លួនឈឺធ្ងន់។ លោក យស់ សារ៉េត បានកើតជំងឺឡើងសម្ពាធឈាមធ្ងន់ធ្ងរ ដែលធ្វើឲ្យស្ពឹកមួយចំហៀងខ្លួន ផ្នែកខាងស្ដាំ និយាយមិនច្បាស់ ដើរពុំរួច សសេរមិនកើត ក្នុងកំឡុងពេលលោកបំពេញបេសកកម្ម នៅខេត្តកំពង់ឆ្នាំង ហើយបច្ចុប្បន្នលោកកំពុងសម្រាកព្យាបាល នៅមន្ទីរពេទ្យមិត្តភាព ខ្មែរ-សូវៀត។ ឆ្លៀតក្នុងឱកាសនេះ លោករដ្ឋមន្ត្រីបានជូនពរលោកប្រធាន យស់ សារ៉េត ឲ្យបានឆាប់ជាសះស្បើយពីជំងឺ និងបានផ្តល់ជូននូវថវិកាចំនួនពីរលានរៀល ដើម្បីជួយសម្រួលបន្ទុក ក្នុងការព្យាបាលជំងឺ ដល់ក្រុមគ្រួសាររបស់លោកផងដែរ៕

2016-06-06T18:38:00+07:00

freshnewsasia.com

https://m.freshnewsasia.com/index.php/en/localnews/25851-2016-06-06-04-53-24.html

47677f37-da03-448f-8949-ab35f49fba73

យុទ្ធនាការរ៉ឺម៉កកង់បីផ្សព្វផ្សាយសារអប់រំសុខភាពនិងអាហារូបត្ថម្ភស្ត្រីមានផ្ទៃពោះ

យុទ្ធនាការរ៉ឺម៉កកង់បីផ្សព្វផ្សាយសារអប់រំសុខភាព និងអាហារូបត្ថម្ភស្ត្រីមានផ្ទៃពោះដល់មាតាទាំងអស់ក្នុងទីក្រុងភ្នំពេញ ត្រូវបានចាប់ផ្ដើមជាលើកដំបូង។ យុទ្ធនាការនេះ គឺក្នុងការប្រារព្ធខួបទី៦០ នៃទំនាក់ទំនងការទូតរវាងសាធារណរដ្ឋឆេកូ (Czech Republic) និងប្រទេសកម្ពុជា ជាមួយអង្គការ ភីពផល អ៊ីន នីដ (People In Need) ធ្វើឡើងនៅថ្ងៃទី៣ ខែមិថុនា ដើម្បីផ្សព្វផ្សាយលេខទូរស័ព្ទមួយខ្សែសម្រាប់ឲ្យស្ត្រីមានផ្ទៃពោះ និងម្ដាយដែលមានកូនតូចអាយុក្រោម ២ឆ្នាំ ភ្ជាប់បណ្ដាញដែលមានឈ្មោះថា "សេវាសហគមន៍គ្រួសារសុខភាពល្អ" ដើម្បីទទួលសារអប់រំដោយឥតបង់ថ្លៃ។ មន្ត្រីសម្របសម្រួលកម្មវិធីផ្ញើសារអប់រំនៃអង្គការ ភីពផល អ៊ីន នីដ លោក ឡាច មករា ថ្លែងថា លោកអ្នក ជាពិសេសស្ត្រីអាចហៅទៅលេខទូរស័ព្ទ ០៩៥ ៩៧ ៥៨ ០២ រួចចុចតាមការណែនាំនោះនឹងភ្ជាប់លេខរបស់លោកអ្នកទៅប្រព័ន្ធបច្ចេកវិទ្យាដោយស្វ័យប្រវត្តិ ដើម្បីទទួលសារអប់រំថ្មីៗជារៀងរាល់នៃការវិវឌ្ឍន៍គភ៌ និងកុមារក្រោមអាយុ ២ឆ្នាំ៖ ។ ក្នុងសេចក្ដីប្រកាសព័ត៌មានបង្ហាញថា អត្រាមរណភាពទារកនៅតែមានកម្រិតខ្ពស់គឺ ២៧នាក់ ក្នុងចំណោម ១ពាន់កំណើត ខណៈដែលកុមារម្នាក់ក្នុងចំណោមកុមារ ៣នាក់ មានអាយុក្រោម ៥ឆ្នាំ មានបញ្ហាក្រេះ ក្រិន ឬកង្វះអាហារូបត្ថម្ភរ៉ាំរ៉ៃ។ យុទ្ធនាការនេះ មានរ៉ឺម៉កកង់បីចំនួន ១០០ បើកអប់រំផ្សព្វផ្សាយរយៈពេល ៣ខែ ដែលចាប់ផ្ដើមពីថ្ងៃទី៣ ខែមិថុនា ក្នុងទីក្រុង និងតំបន់គោលដៅចំនួន ២០ សហគមន៍ ដូចជា ស្ទឹងមានជ័យ ច្បារអំពៅ២ សង្កាត់គីឡូម៉ែត្រលេខ៦ និងទឹកថ្លា ជាដើម៕

2016-06-03T17:13:00+07:00

rfa.org

https://www.rfa.org/khmer/news/health/tuktuk-campaign-for-health-and-nutrition-06032016060656.html

1c411ce3-914c-4d50-8d88-3df4b3e2b604

ក្រសួងសុខាភិបាលចេញសេចក្តីប្រកាសថា រកឃើញកុមារម្នាក់ទៀតកើតជំងឺកញ្ជ្រឹល

បន្ទាប់ពីអង្គការសុខភាពពិភពលោកទទួលស្គាល់ថា កម្ពុជាបានលុបបំបាត់ជំងឺកញ្ជ្រឹលទាំងស្រុងកាលពីដើមឆ្នាំ២០១៥នោះ ស្រាប់តែនៅដើមឆ្នាំ២០១៦ មានការផ្ទុះកើតជំងឺកញ្ជ្រឹលនេះជាថ្មី ទៅលើកុមារកម្ពុជា។ មកដល់ពេលនេះក្រសួងសុខាភិបាលរកឃើញមាន ៣ករណីហើយ ហើយករណីចុងក្រោយរកឃើញកាលពីថ្ងៃទី១០ ខែឧសភា លើកុមារីម្នាក់មកពីស្រុកបាទី ខេត្តតាកែវ។ ក្រសួងសុខាភិបាល និងអង្គការសុខភាពពិភពលោក នៅថ្ងៃទី០២ ខែមិថុនា ឆ្នាំ២០១៦នេះ បានប្រកាសឲ្យដឹងថា ខ្លួនរកឃើញជំងឺកញ្ជ្រឹល មួយករណីទៀត កើតលើកុមារីម្នាក់មានអាយុជាងមួយឆ្នាំ មកពីស្រុកបាទី ខេត្តតាកែវ។ ក្រសួងថា នេះជាការកើតជំងឺកញ្ជ្រឹលលើកទី៣ នៅ ក្នុងឆ្នាំ២០១៦នេះ តែទោះជាយ៉ាងណាទាំងកុមារទាំង ៣នាក់ ត្រូវបានព្យាបាលឲ្យជាសះស្បើយ មិនបង្កគ្រោះថ្នាក់ដល់អាយុជីវិតរបស់ពួក គេនោះទេ។ សូមបញ្ជាក់ថាចាប់តាំងពីឆ្នាំ២០១១ រហូតដល់ឆ្នាំ២០១៤ គ្មានកុមារកម្ពុជាណាម្នាក់ ត្រូវបានរកឃើញថា កើតជំងឺកញ្ជ្រឹលនោះទេ។ លុះដល់ឆ្នាំ២០១៥ អង្គការសុខភាពពិភពលោក បានចេញវិញ្ញាបនបត្របញ្ជាក់ថា កម្ពុជាជាប្រទេសទី១ ដែលបានលុបបំបាត់ទាំងស្រុងនូវជំងឺ កញ្ជ្រឹលក្នុងចំណោមប្រទេសនៅតំបន់អាស៊ី-ប៉ាស៊ីហ្វិក។ ស្រាប់តែមកដល់ឆ្នាំ២០១៦នេះ ជំងឺកញ្ជ្រឹលត្រូវបានរកឃើញកើតលើកុមារកម្ពុជាជាថ្មី។ ការកើតមានជំងឺកញ្ជ្រឹលជាថ្មីនេះ លោក ឱក វិជិត ប្រធានកម្មវិធីជាតិផ្តល់ថ្នាំបង្ការ នៃមជ្ឈមណ្ឌលជាតិគាំពារមាតា និងទារកបានឲ្យដឹងថា ជំងឺកញ្ជ្រឹលជាជំងឺឆ្លង ហើយការកើតមានជាថ្មីនេះ គឺបានឆ្លងមកពីប្រទេសជិតខាង។ លោក ឱក វិជិត បានបញ្ជាក់ថា ភាគច្រើននៃកុមារដែលកើតមានជំងឺកញ្ជ្រឹលនេះ គឺពួកគេមិនទាន់បានចាក់វ៉ាក់សាំងការពារជំងឺកញ្ជ្រឹលនៅឡើយនោះទេ។ រដ្ឋមន្រ្តីក្រសួងសុខាភិបាល លោក ម៉ម ប៊ុនហេង បានថ្លែងនៅក្នុងសេចក្តីប្រកាសព័ត៌មានថា ក្រសួងបានធ្វើការជាមួយអង្គការដៃគូ និងចាត់ វិធានការជាច្រើន ដើម្បីបញ្ឈប់ការឆ្លងរាលដាល នៃមេរោគកញ្ជ្រឹល រួមទាំងការចាក់វ៉ាក់សាំងកញ្ជ្រឹល-ស្អូចតាមរយៈយុទ្ធនាការក្នុងខែមីនា ឆ្នាំ២០១៦ សម្រាប់កុមារមានអាយុចាប់ពី៩ខែ ដល់អាយុប្រមាណ៥ឆ្នាំ។ លោករដ្ឋមន្រ្តី បានបញ្ជាក់ថា ជំងឺកញ្ជ្រឹលថ្មីនេះ ក្រសួងក៏បានចាប់ផ្តើមធ្វើការអង្កេតជាបន្ទាន់ ហើយបានចាត់វិធានការចំាបាច់ផ្សេងទៀត ដែលរួមទាំងសកម្មភាពចាក់ថ្នាំបង្ការផងដែរ៕

2016-06-03T06:32:00+07:00

freshnewsasia.com

https://m.freshnewsasia.com/index.php/en/localnews/25657-2016-06-02-16-51-00.html

abf6c957-5b6a-4c1b-9e31-5829fc99fa05

រដ្ឋមន្រ្តីក្រសួងសុខាភិបាល ប្រកាសដាក់បញ្ចូលវ៉ាក់សាំង ការពារជំងឺរលាកខួរក្បាលជេអ៊ី ក្នុងសកម្មភាពផ្តល់ថ្នាំបង្ការជាប្រចាំ

លោក ម៉ម ប៉ុនហេង រដ្ឋមន្រ្តីក្រសួងសុខាភិបាល បានប្រកាសដាក់បញ្ចូលវ៉ាក់សាំងការពារជំងឺរលាកខួរក្បាលជេអ៊ី នៅក្នុងសកម្មភាព ផ្តល់ថ្នាំបង្ការ ជាប្រចាំនៅតាមមូលដ្ឋានសុខាភិបាល ទូទាំងប្រទេស ដើម្បីការពារកុមារទាំងអស់ មិនឲ្យរងគ្រោះ ដោយសារជំងឺនេះ និងដើម្បីផ្តល់ឱកាសកសាងគ្រួសារ សង្គមជាតិ នាពេលអនាគតជាដើម។ នេះបើយោងតាមសេចក្តីថ្លែងការណ៍របស់អង្កការសុខភាពពិភពលោកនៅថ្ងៃទី១ ខែមិថុនា ឆ្នាំ២០១៦នេះ។ តាមរយៈសេចក្តីថ្លែងការណ៍នេះ ការប្រកាសរបស់រដ្ឋមន្រ្តីក្រសួងសុខាភិបាល បានធ្វើឡើងក្រោយពីយុទ្ធនាការផ្តល់ វ៉ាក់សាំងការពារជំងឺរលាកខួរក្បាលជេអ៉ី នៅតាមប៉ុស្តិ៍ផ្តល់ថ្នាំបង្ការ ក្នុងភូមិប៉ុស្តិ៍សុខភាព មណ្ឌលសុខភាព និងសាលារៀនកាលពីថ្ងៃទី១ ដល់ថ្ងៃទី៣១ ខែមីនា ឆ្នាំ២០១៦ បានបញ្ចប់ជាស្ថាពរ។ យុទ្ធនាការខាងលើនេះ បានធ្វើឡើងចំពោះកុមារចាប់ពីអាយុ៩ខែ ដល់ក្រោម១៥ឆ្នាំ ប្រមាណជា៤លាន១សែននាក់ ឲ្យជៀសឆ្ងាយពីជំងឺរលាកខួរក្បាលជេអ៉ី នៅក្នុង យុទ្ធនាការនោះ មានបុគ្គលិកផ្តល់ថ្នាំបង្ការ អ្នកអភិបាល គ្រូបង្រៀន អាជ្ញាធរ និងអ្នកស្ម័គ្រចិត្តជាង១ពាន់នាក់ បានចូលរួមក្នុងការផ្តល់វ៉ាក់សាំង នៅលើទីតាំង ចំនួន៣៨ ៥៦០កន្លែងទូទាំងប្រទេស។ នៅចុងបញ្ចប់នៃយុទ្ធនាការ មានកុមារចំនួន៤១៧១៤២៩នាក់ បានទទួលវ៉ាក់សាំងការពារជំងឺ វ៉ាក់សាំងការពារជំងឺរលាកខួរក្បាលជេអ៉ី។ យុទ្ធនាការនេះ រៀបចំដោយក្រសួងសុខាភិបាល សហការជាមួយក្រសួងអប់រំ យុវជន និងកីឡា និងមានការគាំទ្រពីអង្គការ Gavi អង្គការសុខភាពពិភពលោក អង្គការយូនីសេហ្វ។ គួរបញ្ជាក់ថា ជំងឺរលាកខួរក្បាលជេអ៉ី អាចកើតមានគ្រប់រដូវពេញមួយឆ្នាំ និងបង្កដោយវីរុសដែលចម្លងមកមនុស្សតាមរយៈសត្វមូស ហើយច្រើនកើតមានឡើង លើកុមារអាយុក្រោម១៥ឆ្នាំ។ តាមរយៈគ្លីនិក ជំងឺនេះមានប្រមាណជា៦៧ ៩០០ករណី ក្នុងមួយឆ្នាំៗ នៅក្នុងប្រទេសទាំង២៤ នៅទ្វីបអាស៊ី។ ក្នុងចំណោមករណី ដែលមានសញ្ញាគ្លីនិកទាំងអស់ខាងលើ ប្រមាណពី ២០% ទៅ៣០% បានស្លាប់ និងភាគច្រើនមានពិការភាព ហើយអាត្រាស្លាប់ ភាគច្រើនមាន លើកុមារក្រោម អាយុ១០ឆ្នាំ៕

2016-06-01T23:36:00+07:00

freshnewsasia.com

https://m.freshnewsasia.com/index.php/en/localnews/25563-2016-06-01-09-51-12.html

c779dbcc-d76f-4438-9377-6cab5f48d163

អ្នកជំនាញសុខភាពណែនាំឲ្យពលរដ្ឋប្រុងប្រយ័ត្នចំពោះសារធាតុអាសបេស្តូស

អ្នកជំនាញផ្នែកបរិស្ថានអន្តរជាតិ ឲ្យដឹងថា សារធាតុរ៉ែម្យ៉ាងដែលគេហៅថាអាសបេស្តូស (Asbestos) គឺជាសារធាតុមានប្រយោជន៍យ៉ាងខ្លាំង ដែលបច្ចេកវិទ្យាបច្ចុប្បន្ន កំពុងយកមកធ្វើជាសម្ភារៈឲ្យមនុស្សប្រើប្រាស់ជារៀងរាល់ថ្ងៃ ដែលមិនអាចកាត់ផ្ដាច់បាន។ ក៏ប៉ុន្តែសារធាតុមួយនេះ ក៏អាចផ្ដល់គ្រោះថ្នាក់ដល់អ្នកប្រើប្រាស់ និងកម្មករការងារនានា ដូចជាបណ្ដាលឲ្យកើតជំងឺមហារីកសួត ជាដើម ប្រសិនបើមិនមានការប្រុងប្រយ័ត្ន។ ក្រសួងការងារ និងបណ្ដុះបណ្ដាលវិជ្ជាជីវៈ បានសហការជាមួយអ្នកជំនាញផ្នែកបរិស្ថានអន្តរជាតិ ព្រមទាំងក្រុមហ៊ុនធំៗដែលផលិតសម្ភារៈប្រើប្រាស់មួយចំនួន បានធ្វើសន្និសីទដ៏ធំមួយនៅឯខេត្តសៀមរាប ដើម្បីបង្ហាញឲ្យមានការយល់ដឹងពីសារធាតុរ៉ែម្យ៉ាងឈ្មោះ អាសបេស្តូស (Asbestos) ថាវាកំពុងមានប្រយោជន៍យ៉ាងខ្លាំងចំពោះការប្រើប្រាស់សម្រាប់សម័យទំនើប ក៏ប៉ុន្តែវាក៏មានគ្រោះថ្នាក់ដល់សុខភាពមនុស្សដែរ ប្រសិនបើមិនមានការប្រុងប្រយ័ត្នឲ្យត្រឹមត្រូវ។ ក្រុមអ្នកជំនាញផ្នែកសុខភាពរបស់កម្ពុជា និងផ្នែកបរិស្ថានរបស់អន្តរជាតិ កំពុងតែជួបពិភាក្សាដែលផ្ដោតសំខាន់ទៅលើសារធាតុមួយនេះ ដើម្បីនឹងចែករំលែកព័ត៌មានឲ្យមហាជនបានយល់ដឹងអំពីសារប្រយោជន៍ ព្រមទាំងកិច្ចការពារគ្រោះថ្នាក់ពីសារធាតុមួយនេះ។ ប្រធាននាយកដ្ឋានពេទ្យការងាររបស់ក្រសួងការងារ និងបណ្ដុះបណ្ដាលវិជ្ជាជីវៈ គឺជាវាគ្មិនម្នាក់ក្នុងចំណោមវាគ្មិនជំនាញជាច្រើនទៀត គឺលោកទន្តបណ្ឌិត ឡេង តុង។ លោកថ្លែងនៅក្នុងសន្និសីទកាលពីថ្ងៃទី៣១ ខែឧសភា ថា បច្ចុប្បន្នកុំថាឡើយនៅក្នុងពិភពលោកទាំងមូល សូម្បីតែនៅកម្ពុជា គឺជុំវិញខ្លួនប្រជាពលរដ្ឋគ្រប់រូប សុទ្ធតែមានសារធាតុអាសបេស្តូស។ សារធាតុមួយនេះ ត្រូវបានគេយកទៅលាយជាមួយសារធាតុដទៃទៀត ដើម្បីផលិតជាសម្ភារៈប្រើប្រាស់ ដោយសារវាមានតម្លៃថោក ធន់នឹងកម្ដៅ ធន់នឹងសំឡេងរំខាន ធន់នឹងទឹក ព្រមទាំងមិនច្រែះ ជាដើម។ សារធាតុមួយនេះ ត្រូវបានគេយកទៅលាយជាមួយគ្រឿងសំណង់ ធ្វើកប៉ាល់ ព្រមទាំងអគារឧស្សាហកម្មគ្រប់ទីកន្លែងទាំងអស់៖ ។ ការប៉ះពាល់សុខភាពដែលបណ្ដាលមកពីសារធាតុ អាសបេស្តូស Asbestos) នោះ បង្កឲ្យមានជំងឺមួយចំនួន ប៉ុន្តែសំខាន់ជាងគេ គឺបណ្ដាលឲ្យកើតមហារីកសួត។ មន្ត្រីក្រសួងការងារ ឲ្យដឹងថា ផ្អែកលើរបាយការណ៍របស់អង្គការសុខភាពពិភពលោក (WHO) កាលពីឆ្នាំ២០១៤ គឺមានមនុស្សប្រមាណ ១២៥លាននាក់នៅតាមបណ្ដាប្រទេសជុំវិញពិភពលោក បានប៉ះពាល់សុខភាពដោយសារតែសារធាតុអាសបេស្តូស ហើយក្នុងចំណោមអ្នកប៉ះពាល់ទាំងនោះ គឺ ១០ម៉ឺននាក់បានស្លាប់។ ប្រធានមូលនិធិស្រាវជ្រាវបរិស្ថានអន្តរជាតិ លោក រ៉ូបឺត ភីណូឡាន (Robert P.Nolan) មានប្រសាសន៍ថា បច្ចុប្បន្ន សារធាតុរ៉ែ អាសបេស្តូស (Asbestos) គឺជាសារធាតុសំខាន់ដែលគេមិនទាន់អាចកាត់ផ្ដាច់ការប្រើប្រាស់វាបាននៅឡើយទេ ក៏ប៉ុន្តែវាមានមធ្យោបាយខ្លះក្នុងការបញ្ចៀសការប៉ះពាល់មកលើសុខភាព តាមរយៈការប្រុងប្រយ័ត្នលើការប្រើប្រាស់វា ព្រមទាំងមានកិច្ចការពារទៅលើកម្មករដែលធ្វើការនៅកន្លែងដែលមានប្រើសារធាតុទាំងនេះ៖ ។ សារធាតុអាសបេស្តូស គ្រីសូថាយល៍ (Asbestos Chrysotile) ត្រូវបានបច្ចេកវិទ្យាសម័យថ្មីរកឃើញ និងយកមកប្រើប្រាស់ជាច្រើនរយឆ្នាំមកហើយនៅជុំវិញពិភពលោក។ វិធីការពារផលប៉ះពាល់សុខភាព ដោយសារសារធាតុនេះ គឺនៅពេលកម្មករសំណង់ ឬក៏ជាងឡាន ដែលត្រូវធ្វើការងារជាមួយសារធាតុនេះ ត្រូវការពារប្រព័ន្ធផ្លូវដង្ហើម ដោយពាក់ម៉ាស់ និងប្រុងប្រយ័ត្នបំផុត៕

2016-06-01T19:20:00+07:00

rfa.org

https://www.rfa.org/khmer/news/health/health-experts-educated-people-about-asbestos-06012016075703.html

a6882cc7-3a92-46ae-b5b9-8e6d0ba8b449

ប្រជាពលរដ្ឋស្រុកកោះធំ ៥៧៧នាក់ ទទួលបានការព្យាបាលជំងឺឥតគិតថ្លៃ ពីក្រុមគ្រូពេទ្យសាកលវិទ្យាល័យពុទ្ធិសាស្ត្រ

សាកលវិទ្យាល័យពុទ្ធិសាស្ត្រ (UP) និង នគរបាលស្រុកកោះធំ នៅថ្ងៃទី ២៩ ខែឧសភា ឆ្នាំ២០១៦ បានរៀបចំកម្មវិធី គាំពារសុខភាពសហគមន៍ UP នៅស្រុកកោះធំ ខេត្តកណ្តាល ដោយមានការសហការឧបត្ថម្ភដោយ សហគ្រាសផលិតឱសថ អឺហ្វាក់ និងក្រុមហ៊ុនខលហ្គេត ដោយធ្វើការពិនិត្យ ព្យាបាលជំងឺជូនប្រជាពលរដ្ឋដោយឥតគិតថ្លៃ។ នេះជាលើកទី២ ដែលកម្មវិធីគាំពារសុខភាពសហគមន៍ UP ត្រូវបានរៀបចំឡើង ដោយលើកទី១ កម្មវិធីគាំពារសុខភាពសហគមន៍ UP បានចុះទៅធ្វើការ អប់រំ ព្យាបាល និង ពិនិត្យជំងឺ ជូនដល់ប្រជាពលរដ្ឋក្នុងស្រុកទ្រាំង ខេត្តតាកែវ កាលពីឆ្នាំ ២០១៥ ។ គោលបំណងនៃការបង្កើត កម្មវិធីគាំពារសុខភាពសហគមន៍នេះឡើង គឺដើម្បីចូលរួមលើកកម្ពស់ អំពីការយល់ដឹងរបស់ប្រជាពលរដ្ឋ ពីបញ្ហាសុខភាព ចូលរួមកាត់បន្ថយបន្ទុក របស់ប្រជាពលរដ្ឋក្រីក្រ ក្នុងការចំណាយលើការព្យាបាលជំងឺ ផ្តល់បទពិសោធន៏ដល់ប្អូនៗ និស្សិតពេទ្យ នៃសាកលវិទ្យាល័យពុទ្ធិសាស្ត្រ ក្នុងការអនុវត្តន៏ជាក់ស្តែង និងយល់ពីស្ថានភាពពិតរបស់អ្នកជំងឺ និងចូលរួមលើកស្ទួយ លើការងារ មនុស្សធម៌នៅក្នុងសង្គមផងដែរ។ ក្នុងពិធីបើកកម្មវិធីគាំពារសុខភាពសហគមន៍នេះ ក៏មានការចូលរួមជាកិត្តិយសពីសំណាក់ លោក គិត ច័ន្ទគ្រឹស្នា សាកលវិទ្យាធិការ នៃសាកលវិទ្យាល័យពុទ្ធិសាស្ត្រ និងលោកវរសេនីយ៏ត្រី ឈឿន ប៊ុនឆន អធិការនគរបាលស្រុកកោះធំ។ ក្នុងកម្មវិធីគាំពារសុខភាពសហគមន៍នេះ មានការចូលរួមពីគ្រូពេទ្យស័គ្រ្មចិត្ត និងនិសិ្សតពេទ្យស័គ្រ្មចិត្ត នៃសាកលវិទ្យាល័យពុទ្ធិសាស្ត្រ មានចំនួន ១០៥នាក់។ ចំនួនប្រជាពលរដ្ឋសរុប ដែលបានមកទទួលការពិនិត្យ និងព្យាបាលជំងឺ មានចំនួន ៥៧៧នាក់ ដែលក្នុងនោះ ប្រជាពលរដ្ឋទទួលការពិនិត្យ និងព្យាបាលជំងឺទូទៅមានចំនួន៤៨២នាក់ ជំងឹមាត់-ធ្មេញ ៧៥នាក់ និងពិនិត្យផ្ទៃពោះចំនួន ២០នាក់។ កម្មវិធីគាំពារសុខភាពសហគមន៍ នេះ បានផ្តល់សេវាអប់រំ ពិនិត្យ និងព្យាបាលបព្ហាសុខភាព ជូនប្រជាពលរដ្ឋក្នុងស្រុកកោះធំ មានដូចជា៖ ១. អប់រំអំពីការថែរក្សាអនាម័យ ការថែទាំសុខភាព និងការព្យាបាលដោយមិនបាច់ប្រើថ្មាំដូចជាការឈឺខ្នង ចង្កេះ ស្មា សំអាតមាត់ធ្មេញ ។ល។, ២.ការពិនិត្យ និងព្យាបាលជំងឺទូទៅ រោគកុមារ មនុស្សចាស់, ៣.ការពិនិត្យ និងព្យាបាលមាត់ធ្មេញ, ៤.ការពិនិត្យផ្ទៃពោះ និងការណែនាំពីការថែរក្សាគត៌, ៥.របៀបធ្វើអាហារគ្រប់គ្រឿង, ៦.ការផ្តល់ថ្នាំតាមវេជ្ជបញ្ជា និង៧.ផ្តល់ការអប់រំ តាមរយៈ ការហូបស្អាត ការផឹកស្អាត និង ការរស់នៅស្អាត។ បន្ទាប់ពីការពិនិត្យ និងព្យាបាលជំងឺ បានបញ្ចប់ អធិការដ្ឋាននគរបាលស្រុកកោះធំ ក៏បានរៀបចំពិធីសូត្រមន្តសុំសេចក្តីសុខ និងការពិសារអាហារសាមគ្គីពេលល្ងាច សម្រាប់ក្រុមការងារគ្រូពេទ្យ និងនិស្សិតស័គ្រ្មចិត្ត និងកងកំលាំងប្រដាប់អាវុធទាំងបី ទូទាំងស្រុកកោះធំផងដែរ៕

2016-05-30T21:00:00+07:00

freshnewsasia.com

https://m.freshnewsasia.com/index.php/en/localnews/25376-2016-05-30-07-23-29.html

233bb363-5f48-4e79-b7ae-735f0dd4118d

អធិការដ្ឋានស្រុកកោះធំ អញ្ជើញក្រុមគ្រូពេទ្យស្ម័គ្រចិត្តនៃសាកលវិទ្យាល័យពុទ្ធិសាស្ត្រ មកព្យាបាលជំងឺជូនប្រជាពលរដ្ឋ

ដើម្បីចូលរួមជាមួយរាជរដ្ឋាភិបាលក្នុងការកាត់បន្ថយភាពក្រីក្ររបស់ប្រជាពលរដ្ឋនៅតាមមូលដ្ឋាន ជាពិសេសសុខមាលភាពប្រជាជននោះ ទើបលោក ឈឿន ប៊ុនឆន អធិការនគរបាលស្រុកកោះធំ ខេត្តកណ្តាល បានអញ្ជើញក្រុមគ្រូពេទ្យស្ម័គ្រចិត្តនៃសាកលវិទ្យាល័យពុទ្ធិសាស្ត្រ ទៅព្យាបាលដល់ពលរដ្ឋទាំងក្មេង ទាំងចាស់ នៅក្នុងមូលដ្ឋាន។ ចំពោះប្រជាពលរដ្ឋណាដែលអញ្ជើញមកអធិការដ្ឋានមិនរួច ដូចជាស្ត្រីពោះធំជាដើមលោកបានអញ្ជើញគ្រូពេទ្យទៅព្យាបាលដល់លំនៅដ្ឋានតែម្តង ។ ការអញ្ជើញចុះទៅព្យាបាលជូនប្រជាពលរដ្ឋនេះ បានធ្វើឡើង នៅព្រឹកថ្ងៃទី២៩ខែឧសភា ឆ្នាំ២០១៦នៅទីតាំងអធិការដ្ឋានស្រុកកោះធំ ភូមិស្វាយក្រោម ឃុំព្រែកថ្មី ស្រុកកោះធំ ខេត្តកណ្តាល ដោយមានចូលរួមពីលោកអភិបាលរងស្រុកកោះធំ លោក គិត ច័ន្ទគ្រីស្នា នាយកសាកលវិទ្យាល័យពុទ្ធិសាស្ត្រ និងប្រជាពលរដ្ឋដែលអញ្ជើញមកពិនិត្យសុខភាពជាច្រើននាក់ផងដែរ។ លោក ឈឿន ឆន បានឲ្យដឹងថា ប្រជាពលរដ្ឋទាំង១១ឃុំទូរទាំងស្រុកកោះធំទាំងមូលឲ្យតែមានបញ្ហាសុខភាព គឺពួកគាតើអាចអញ្ជើញមកឲ្យក្រុមគ្រូពេទ្យពិនិត្យសុខភាពជូនពួកគាត់ដោយមិនគិតលុយ ពេលពិនិត្យទៅឃើញថាគាត់មានជំងឺអ្វី ដែលតម្រូវឲ្យពិសារថ្នាំគឺខាងគ្រូពេទ្យមានថ្នាំពេទ្យរៀបចំជូនឲ្យត្រូវនិងជំងឺ ហើយថ្នាំពេទ្យទាំងនេះគឺជាថ្នាំ ដែលមានគុណភាពខ្ពស់មានកាលបរិច្ឆេទត្រឹមត្រូវបំផុត។ លោកបានបន្តថា សុខមាលភាពគឺជាកត្តាចម្បងបំផុតសម្រាប់គ្រួសារនីមួយៗបើយើងមានសុខភាពល្អហើយគ្រួសារក៏កាន់តែរីកចំរើន ដូច្នេះបងប្អូនតែថែរក្សាសុខភាពយើង ពេលមានបញ្ហាអ្វីមួយនៅក្នុងខ្លួនយើងត្រូវស្រូតទៅរកគ្រូពេទ្យដើម្បីឲ្យគ្រូពេទ្យពិនិត្យសុខភាពជូន ។ ជាមួយគ្នានោះដែរលោកក៏សូមថ្លែងអំណរគុណដល់ក្រុមគ្រូពេទ្យទាំងអស់ជាពិសេសលោកប្រធានសាកលវិទ្យាល័យពុទ្ធិសាស្ត្រ ដែលបានដឹកនាំក្រុមគ្រូពេទ្យចុះមកដោយផ្ទាល់នោះ និងបានឧបត្ថម្ភជាថ្នាំពេទ្យផងដែរ នេះគឺជាទឹកចិត្តដរបស់លោកក្នុងការចូលរួមជាមួយសង្គម។ ជាមួយគ្នានោះដែរលោក គិត ច័ន្ទគ្រីស្នា បាននិយាយទៅប្រជាពលរដ្ឋថា កាលដែលលោកដឹកនាំក្រុមគ្រូពេទ្យស្ម័គ្រចិត្តចុះមកពិនិត្យសុខភាពជូនលោកតាលោកយាយ អ៊ុ ពូ បង ទាំងអស់នោះ គឺដោយសារតែលោក ឈឿន ឆន អធិការនគរបាលស្រុកកោះធំ បានអញ្ជើញមក ហើយចំពោះថ្នាំសង្កូវនោះគឺជាអ្នកទទួលទាំងអស់ ហើយអធិការជាអ្នកទទួល នៅកន្លែងរបស់លោកទាំងហូបចុកនិងរៀបចំកន្លែងផងដែរ នេះគឺជាសកម្មភាពដ៏ល្អមួយក្នុងការចូលរួមជួយដល់សង្គម។ លោកអភិបាលរងស្រុកបានថ្លែងទៀតថា សកម្មភាពរបស់លោក អធិការស្រុក និងលោកនាយកសាកលវិទ្យាល័យពុទ្ធិសាស្ត្រ គឺជាការរួមចំណែកកាត់បន្ថយភាពក្រីក្ររបស់ប្រជាពលរដ្ឋនៅក្នុងមូលដ្ឋាន ព្រោះបញ្ហាសុខភាពគឺជាចំណុចមួយដែលយើងត្រូវយកចិត្តទុកដាក់បំផុត ព្រោះបើគ្រួសារមួយមានសុខភាពល្អ គឺជីវភាពក៏កាន់តែរុងរឿងផងដែរ ប៉ុន្តែបើមានបញ្ហាផ្នែកសុខភាពវិញនោះ ធ្វើឲ្យយើងខាតបង់ថវិការជាច្រើនផងដែរ ដូច្នេះយើងគប្បីថែសុខភាពឲ្យបានល្អទាំងអស់គ្នា៕

2016-05-29T22:18:00+07:00

freshnewsasia.com

https://m.freshnewsasia.com/index.php/en/localnews/25309-2016-05-29-08-33-07.html

8145ea6b-9b55-4b2a-893a-b9ac83ce9310

លោក ស សុខា និងលោកស្រី រៀបចំអាហារសាមគ្គីជូនក្រុមគ្រូពេទ្យស្ម័គ្រចិត្ត សម្រាប់ការខិតខំព្យាបាលជំងឺជូនប្រជាពលរដ្ឋ

នៅរាត្រីថ្ងៃទី២៧ ខែឧសភា ឆ្នាំ២០១៦ លោក ស សុខា តំណាងរាស្រ្តមណ្ឌលព្រៃវែង និងជាប្រធានសហភាពសហព័ន្ធយុវជនកម្ពុជាខេត្តព្រៃវែង និងលោកស្រី បានរៀបចំកម្មវិធីអាហារសាមគ្គី ដោយថ្លែងអំណរគុណដល់ក្រុមគ្រូពេទ្យស្ម័គ្រចិត្ត ស សុខា ដែលបានចំណាយកម្លាំងកាយ ចិត្តចុះពិនិត្យ និងព្យាបាលជម្ងឺជូនប្រជាពលរដ្ឋខ្មែរ រាប់សិបនាក់។ លោក ស សុខា បានថ្លែងថា ក្រុមគ្រូពេទ្យស្ម័គ្រចិត្តនេះ កើតជារូបរាង និងដំណើរការណ៍ទៅបាន ក៏ដោយសារតែ កើតចេញពីមនសិការ របស់លោកគ្រូអ្នកគ្រូទាំងអស់គ្នា។ ក្នុងរូបភាពណាក៏ដោយ និន្នាការណាក៏ដោយ ក្រុមគ្រូពេទ្យស្ម័គ្រចិត្ត (ស សុខា) នឹងធ្វើប្រតិបត្តិការដើម្បីសង្គ្រោះជីវិតប្រជាជន ពិនិត្យ និងព្យាបាលជំងឺជូនបងប្អូនប្រជាពលរដ្ឋ គ្រាន់តែធ្វើតាមលទ្ធភាពកំណត់តាមដំណាក់កាល។ លោកបានបញ្ជាក់ថា ។ លោក ស សុខា បានបន្តទៀតថា ។ ទី១ សូមប្អូនៗនិងបងៗ ពេទ្យទាំងអស់បានរៀបចំជីវិត និងទស្សនវិស័យ របស់ខ្លនបានល្អណាស់ ទី២ ចំណេះវិជ្ជាពេទ្យនេះ យកមកបម្រើជូនប្រជាពលរដ្ឆយើង មិនថា អ្នកតូចឫអ្នកធំ មានក្រត្រូវការពេទ្យជានិច្ច ទី៣ ការសិក្សាមកពីក្រៅប្រទេសត្រូវយកអនុវត្តផ្ទាល់ និងយកចិត្តទុកដាក់ខ្ពស់ ទី៤កុំយកអ្នកជំងឺជាការពិសោធន៍របស់យើង៕

2016-05-28T17:58:00+07:00

freshnewsasia.com

https://m.freshnewsasia.com/index.php/en/localnews/25234-2016-05-28-04-48-51.html

d8212eff-de71-4609-bd4d-5c4940b0e7cf

មន្ទីរពេទ្យកុមារអង្គរខេត្តសៀមរាបចង់ជួបអ្នកបម្រើសេវាដឹកទេសចរនៅថ្ងៃ៣១ ឧសភា

មន្ទីរពេទ្យកុមារអង្គរខេត្តសៀមរាប អំពាវនាវឱ្យអ្នករត់រ៉ឺម៉កម៉ូតូ និងអ្នករត់តាក់ស៊ីដឹកភ្ញៀវទេសចរនៅក្នុងទីរួមខេត្តនេះ ឆ្លៀតឱកាសទៅចូលរួមឱ្យបានច្រើនកុះករដើម្បីស្ដាប់បទបង្ហាញស្ដីពីសេវាកម្មមន្ទីរពេទ្យកុមារមួយនេះ នៅថ្ងៃទី៣១ ខែឧសភា ខាងមុខ។ ប្រធានមន្ទីរពេទ្យកុមារអង្គរខេត្តសៀមរាប គឺលោកវេជ្ជបណ្ឌិត ងួន ច័ន្ទភត្រ្តា។ លោកមានប្រសាសន៍កាលពីព្រឹកថ្ងៃសៅរ៍ ទី២៨ ខែឧសភា ថា ការអំពាវនាវឱ្យអ្នករត់រ៉ឺម៉កម៉ូតូ និងអ្នកបើកតាក់ស៊ីដឹកភ្ញៀវទេសចរទៅចូលរួមក្នុងព្រឹត្តិការណ៍របស់មន្ទីរពេទ្យកុមារនេះ គឺមានបំណងឱ្យមហាជនបានស្គាល់មន្ទីរពេទ្យកុមារអង្គរច្បាស់លាស់ កុំឱ្យច្រឡំគ្នាជាមួយនឹងមន្ទីរពេទ្យគន្ធបុប្ផាជ័យវរ្ម័នទី៧ ដែលទទួលព្យាបាលកុមារដូចគ្នា៖ ។ មន្ទីរពេទ្យកុមារអង្គរដែលបើកព្យាបាលកុមារខ្មែរប្រមាណជិត ៧០០នាក់ ក្នុង១ថ្ងៃៗ ឥតគិតថ្លៃតាំងតែពីឆ្នាំ១៩៩៩ មក កំពុងខ្វះខាតថវិកាសម្រាប់បម្រើសេវាកម្មសុខភាពក្នុងពេលបច្ចុប្បន្ន។ សេចក្ដីជូនដំណឹងរបស់មន្ទីរពេទ្យកុមារអង្គរ ឱ្យដឹងថា គ្រប់អ្នករត់រ៉ឺម៉ក និងតាក់ស៊ី ដែលទៅចូលរួមការផ្សព្វផ្សាយរបស់មន្ទីរពេទ្យនៅថ្ងៃទី៣១ ខែឧសភា គឺនឹងបានទទួលអាវយឺតអនុស្សាវរីយ៍ចំនួន១៕

2016-05-28T16:23:00+07:00

rfa.org

https://www.rfa.org/khmer/news/health/angkor-hospital-siemreap-05282016052347.html

4bbbf7cb-020d-4113-b4e1-344210e3063b

ពេជ្រ សោភា ជំងឺចាស់ឈាមសស៊ីឈាមក្រហមរើឡើងវិញ ត្រូវចេញទៅព្យាបាលនៅថៃ

តារាចម្រៀងប្រចាំផលិតកម្មហង្សមាស និងជាគ្រូបង្វឹករបស់កម្មវិធីប្រឡងចម្រៀងលំដាប់ថ្នាក់ពិភពលោក The Voice Cambodia លោកអ្នកនាង ពេជ្រ សោភា បានធ្លាក់ខ្លួនឈឺដោយជំងឺចាស់ឈាមសស៊ីឈាមក្រហមរើឡើងវិញ ហើយត្រូវប្រញ៉ាប់ចេញទៅព្យាបាល នៅប្រទេសថៃយ៉ាងតក់ក្រហល ខណៈកូនក្រុមរបស់នាង មិនត្រូវបានការបង្កាត់បង្រៀនគ្រាប្រឡងចំរាញ់។ ស្របពេលជាមួយគ្នានេះដែរ បើក្រឡេកមើលនៅលើបណ្តាញសង្គមហ្វេសប៊ុកគឺមានការ Share ចែករំលែកភ្ជាប់ជាមួយសារជូនពរ និងការបង្ហាញក្តីព្រួយបារម្មណ៍ពីសុវត្ថភាពរបស់អ្នកនាង ពេជ្រ សោភា ជាច្រើនផងដែរ។ ម្យ៉ាងទៀតក៏មានការលើកឡើងថា បើអ្នកនាង ពេជ្រ សោភា ធ្លាក់ខ្លួនឈឺចេញទៅព្យាបាលនៅថៃ ដូច្នេះតើកូនក្រុមរបស់នាងនឹងក្លាយជាយ៉ាងណា?។ ឆ្លើយតបនឹងក្តីព្រួយបារម្មណ៍ពីសំណាក់មហាជនអ្នកគាំទ្រ តារាចម្រៀងស្រីអ្នកនាង ពេជ្រ សោភា នៅលើហ្វេសប៊ុក នាងកាលពីរាត្រីយប់ថ្ងៃទី២៥ ខែឧសភា បានសរសេរថា ។ ដោយឡែកកាលពីប៉ុន្មានម៉ោងមុនពេលតារាស្រី ពេជ្រ សោភា ចូលបន្ទប់ព្យាបាលនៅលើហ្វេសប៊ុកនាង ក៏បានលើកឡើងថា ប៉ុន្មានម៉ោងមុនធ្វើការព្យាបាល បងភា នៅតែបារម្ភពីកូនក្រុមរបស់គាត់ ដែលគាត់មិនបានបង្វឹក ក្នុងពេលគាត់កំពុងព្យាបាលនៅប្រទេសថៃ ក្នុងនាមខ្ញុំជា Admin សង្ឃឹមថា កូនក្រុមបងភា នឹងបានឃើញហើយខំប្រឹងធ្វើឲ្យល្អក្នុងសប្ដាហ៍នេះ ដើម្បីកុំឲ្យគាត់អស់សង្ឃឹម... ហើយសង្ឃឹមអ្នកទាំងអស់គ្នា ជូនពរគាត់ឲ្យជាសះស្បើយឆាប់ឆាប់៕

2016-05-26T21:18:00+07:00

freshnewsasia.com

https://m.freshnewsasia.com/index.php/en/localnews/25070-2016-05-26-08-40-31.html

fdf118d0-b159-4bc2-a32b-c81b290130ce

ឆ្នាំ២០១៦នេះ វិទ្យាស្ថានប៉ាស្ទ័រ បានជូនដំណឹងដល់ក្រសួងសុខាភិបាល ជុំវិញហានិភ័យនៃជំងឺ មួយចំនួន

លោកវេជ្ជបណ្ឌិត ម៉ម ប៊ុនហេង រដ្ឋមន្ត្រីក្រសួងសុខាភិបាល និងជាប្រធានក្រុមប្រឹក្សា ទំនាក់ទំនង វិទ្យាស្ថាន ប៉ាស្ទ័រកម្ពុជា បានថ្លែងថា នៅពាក់កណ្តាល ឆ្នាំ២០១៦នេះ វិទ្យាស្ថានប៉ាស្ទ័រ បានជូនដំណឹង ជុំវិញហានិភ័យ នៃជំងឺមួយចំនួន ដែលកំពុងចាប់អារម្មណ៍លើពិភពលោក។ លោករដ្ឋមន្រ្តី ម៉ម ប៊ុនហេង បានថ្លែងបែបនេះ នៅក្នុងកិច្ចប្រជុំបើកអង្គប្រជុំក្រុមប្រឹក្សាទំនាក់ទំនងវិទ្យាស្ថានប៉ាស្ទ័រ នៅថ្ងៃទី២៥ ខែឧសភា ឆ្នាំ២០១៦។ លោក ម៉ម ប៊ុនហេង បានលើកឡើងថា ។ លោកបានបន្ថែមថា ។ សូមបញ្ជាក់ថា វិទ្យាស្ថានប៉ាស្ទ័រ គឺជាដៃគូដ៏សំខាន់មួយ របស់ក្រសួងសុខាភិបាល តាំងពី ឆ្នាំ១៩៩២មក ដោយបានបានសហការប្រកប ដោយផ្លែផ្កាជាមួយក្រសួងសុខាភិបាល ដើម្បីជាប្រយោជន៍ជូនដល់ប្រជាពលរដ្ឋកម្ពុជា តាមរយៈការងារជាច្រើនដូចជា ការអង្កេតវិទ្យាសាស្រ្តលើជំងឺឆ្លងមានដូចជាជំងឺគ្រុនឈាម ជំងឺឆ្កែឆ្កួត ជំងឺគ្រុនចាញ់ ការស៊ាំនឹងថ្នាំផ្សះ ជំងឺគ្រុនផ្តាសាយបក្សី ជំងឺរលាកថ្លើម តាមរយៈការសហការយ៉ាងជិតស្និទ្ធជាមួយមជ្ឈមណ្ឌលនានារបស់ក្រសួងសុខាភិបាល ដែលមាន មជ្ឈមណ្ឌលជាតិប្រយុទ្ធនឹងជំងឺគ្រុនចាញ់ វិទ្យាស្ថានជាតិសុខភាពសាធារណៈ មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ មជ្ឈមណ្ឌលជាតិកំចាត់រោគរបេង និងហង់សិន និងសាកលវិទ្យាល័យវិទ្យាសាស្រ្តសុខាភិបាល។ ក្នុងឆ្នាំ ២០១៦ នេះ ក្រសួងសុខាភិបាល បានសហការជាមួយវិទ្យាស្ថានប៉ាស្ទ័រកម្ពុជា ក្នុងការសិក្សាអំពីហានិភ័យទាក់ទងនឹងការកើនឡើងនៃភាពស៊ាំនឹងថ្នាំផ្សះ និងថ្នាំព្យាបាលជំងឺគ្រុនចាញ់ និងហានិភ័យទាក់ទងនឹងវីរុសហ្ស៊ីកា។ វិទ្យាស្ថានប៉ាស្ទ័រកម្ពុជា ក៏បានចូលរួមចំណែកយ៉ាងសកម្ម ក្នុងក្រុមការងារបច្ចេកទេសផ្សេងៗ របស់ក្រសួងសុខាភិបាល ហើយការចូលរួមចំណែកនេះ នៅតែរក្សាភាពសកម្ម ស្របតាមអនុសាសន៍ របស់ក្រុមប្រឹក្សាទំនាក់ទំនងនៃវិទ្យាស្ថាននេះ៕

2016-05-26T02:05:00+07:00

freshnewsasia.com

https://m.freshnewsasia.com/index.php/en/localnews/25033-2016-05-25-12-11-54.html

3f4063f3-8fd1-4ed9-83a3-e2d034a1c978

រុស្ស៊ី និងហ្គាណា ប្រកាសចាប់ផ្ដើមធ្វើតេស្តវ៉ាក់សាំងប្រឆាំងជំងឺ Ebola

ប្រទេសរុស្ស៊ី និងហ្គាណា បានប្រកាសចាប់ផ្ដើមធ្វើតេស្ដវ៉ាក់សាំង ប្រឆាំងជំងឺ Ebola ដោយក្នុងនោះពលរដ្ឋអាហ្វ្រិកនឹងទទួលបានការធ្វើតេស្តនេះដំបូងគេបំផុត នេះបើយោងតាមការចេញផ្សាយរបស់សារព័ត៌មាន BBC នៅថ្ងៃទី២៤ ខែឧសភា។ យោងតាមសំដីរបស់អ្នកនាំពាក្យនៃប្រទេសទាំងពីរបានឲ្យដឹងថា វ៉ាក់សាំងប្រឆាំងជំងឺ Ebola នេះ នឹងត្រូវយកទៅប្រើប្រាស់សាកល្បងលើមនុស្សពីររយនាក់ ដែលរស់នៅតំបន់អាហ្វ្រិក ហើយវាក៏ជាការសាកល្បងវ៉ាក់សាំងនេះផងដែរ។ មន្ត្រីតំណាងប្រទេសរុស្ស៊ី បានថ្លែងនៅក្នុងវេទិកាអង្គការសុខភាពពិភពលោក លើកទី៦៩ នៅក្នុងទីក្រុងហ្សឺណែវ ថា ដោយឃើញពីចំនួនអ្នកស្លាប់ និងភាពរីករាលដាលនៃចំនួន Ebola ទើបរុស្ស៊ី ប្ដេជ្ញារចិត្តប្រយុទ្ធប្រឆាំងនឹងជំងឺមួយនេះ ដោយផលិតនូវវ៉ាក់សាំងនេះឡើង ដើម្បីទប់បំបាត់នៃភាពរីករាលដាល៕

2016-05-24T18:27:00+07:00

freshnewsasia.com

https://m.freshnewsasia.com/index.php/en/localnews/24908-2016-05-24-05-26-04.html

032f4afb-497a-46ab-81df-9312078f0fbe

ក្រសួងសុខាភិបាលបិទគ្លីនិក ឃឹម រ៉ានី បន្ទាប់ពីបានចាក់ថ្នាំបណ្ដាលឲ្យយុវជនម្នាក់ស្លាប់

ក្រសួងសុខាភិបាល បានសម្រេចបិទមន្ទីរសម្រាកព្យាបាលជំងឺឯកជនមួយឈ្មោះ ឃឹម រ៉ានី នៅរាជធានីភ្នំពេញ បន្ទាប់ពីបានចាក់ថ្នាំបណ្ដាលឲ្យយុវជនម្នាក់ស្លាប់ និងមិនគោរពតាមការណែនាំរបស់ក្រសួងសុខាភិបាល។ សេចក្ដីសម្រេចរបស់ក្រសួងសុខាភិបាល ដែលចុះហត្ថលេខាដោយរដ្ឋមន្ត្រីក្រសួងសុខាភិបាល លោក ម៉ម ប៊ុនហេង ចេញប្រកាសនៅថ្ងៃទី២៣ ខែឧសភា បានឲ្យដឹងថា មន្ទីរសម្រាកព្យាបាល ឃឹម រ៉ានី នេះមានទីតាំងនៅផ្ទះលេខ១៤ ផ្លូវលេខ៣១៥ សង្កាត់បឹងកក់១ ខណ្ឌទួលគោក រាជធានីភ្នំពេញ។ មូលហេតុនៃការបិទនេះ ក្រសួងបញ្ជាក់ថា ដោយសារមន្ទីរសម្រាកព្យាបាលនេះ បានបង្កឲ្យមានបញ្ហាជាច្រើនលើកច្រើនសា មិនគោរពតាមកិច្ចសន្យារបស់ខ្លួននៅពេលដាក់ពាក្យស្នើសុំបើកមន្ទីរសម្រាកព្យាបាល និងមិនគោរពតាមការណែនាំរបស់ក្រសួងសុខាភិបាល។ សារព័ត៌មានក្នុងស្រុក បានចុះផ្សាយថា កាលពីថ្ងៃទី២២ ខែឧសភា មានបុរសវ័យ ២៨ឆ្នាំម្នាក់ឈ្មោះ ឡាំ តៅគង់ មានទីលំនៅផ្ទះលេខ៥២សេ ផ្លូវលេខ២០៩ សង្កាត់ច្រាំងចំរេះទី១ ខណ្ឌឫស្សីកែវ ជាបុគ្គលិកក្រុមហ៊ុនប្រេងឥន្ធនៈសាវីម៉ិច មានអាការៈមិនស្រួលខ្លួនចេះតែឈឺខ្នង ហើយមិត្តភ័ក្ដិបាននាំទៅចាក់ថ្នាំនៅគ្លីនិក ឃឹម រ៉ានី នោះ។ សេចក្ដីរាយការណ៍ឲ្យដឹងទៀតថា បន្ទាប់ពីចាក់ថ្នាំចំនួន ២ម្ជុលបានតែបន្តិច ស្រាប់តែជនរងគ្រោះប្រកាច់បែកពពុះមាត់។ ពេលនោះស្រាប់តែបុគ្គលិកពេទ្យឲ្យមិត្តភ័ក្ដិទៅផ្ដិតមេដៃនៅលើក្រដាស រួចឲ្យប្រញាប់ដឹកទៅមន្ទីរពេទ្យកាល់ម៉ែត តែពេលទៅដល់ ស្រាប់តែគ្រូពេទ្យនៅមន្ទីរពេទ្យកាល់ម៉ែត ថាជនរងគ្រោះបានស្លាប់បាត់ទៅហើយ៕

2016-05-23T16:42:00+07:00

rfa.org

https://www.rfa.org/khmer/news/health/Ministry-of-hearlth-Close-a-clinic-at-PP-05232016053857.html

638425fd-0ada-4061-924a-628815f1547b

ក្រសួងសុខាភិបាលនឹងពិន័យប្រាក់២ម៉ឺនរៀលចំពោះអ្នកជក់បារីនៅកន្លែងហាមឃាត់

សេចក្ដីប្រកាសរបស់ក្រសួងសុខាភិបាល ស្ដីពីស្លាកបម្រាមនៃការហាមការជក់ ឬការបង្ហុយផ្សែងផលិតផលថ្នាំជក់ ឲ្យដឹងថា ជនណាដែលជក់ ឬបង្ហុយផ្សែងផលិតផលថ្នាំជក់នៅកន្លែងហាមឃាត់ ត្រូវពិន័យជាប្រាក់ ២ម៉ឺនរៀល។ ករណីនេះ សង្គមស៊ីវិលធ្វើការលើកស្ទួយវិស័យសុខភាព បង្ហាញការគាំទ្រ និងជំរុញឲ្យរដ្ឋាភិបាលពង្រឹងការអនុវត្តច្បាប់ហាមឃាត់នេះឲ្យមានប្រសិទ្ធភាព។ ក្រសួងសុខាភិបាល ឲ្យដឹងថា ការពិន័យជាប្រាក់ ២ម៉ឺនរៀលចំពោះជនណាដែលជក់ ឬបង្ហុយផ្សែងផលិតផលថ្នាំជក់នៅកន្លែងហាមឃាត់ ធ្វើឡើងដោយយោងទៅលើអនុក្រឹត្យលេខ៤៣ អនក្រ.បក ស្ដីពី ។ រដ្ឋមន្ត្រីក្រសួងសុខាភិបាល លោក ម៉ម ប៊ុនហេង បានឲ្យដឹងតាមប្រកាសស្ដីពីស្លាកបម្រាមនៃការហាមជក់ ឬការបង្ហុយផ្សែងផលិតផលថ្នាំជក់ថា ការចេញប្រកាសថ្មីមួយនេះក្នុងបំណងឲ្យមានការអនុវត្តនៅតាមហាង ភោជនីយដ្ឋាន កន្លែងធ្វើការ ទីសាធារណៈនានា ឲ្យដាក់ស្លាកបម្រាមនៃការហាមជក់ ឬការបង្ហុយផ្សែងផលិតផលថ្នាំជក់ ដើម្បីកុំឲ្យបន្តប៉ះពាល់ដល់សុខភាពប្រជាជនកម្ពុជា។ ទាក់ទិនបញ្ហានេះ ប្រធានអង្គការចលនាដើម្បីសុខភាពកម្ពុជា លោកវេជ្ជបណ្ឌិត មុំ គង់ បានប្រាប់វិទ្យុអាស៊ីសេរី នៅថ្ងៃទី២១ ខែឧសភា ថា ការស្រាវជ្រាវកន្លងមករកឃើញថា នៅកម្ពុជា មានអ្នកស្លាប់ជាង ១ម៉ឺននាក់ក្នុងមួយឆ្នាំក្នុងចំណោមអ្នកជក់ និងចុកថ្នាំសរុប ២លាននាក់។ ជាងនេះ បណ្ដាលឲ្យខាតបង់ថវិកាជាតិជាង ១លានដុល្លារសហរដ្ឋអាមេរិក។ លោកយល់ថា ជាការល្អដែលក្រសួងចេញសេចក្ដីប្រកាសជាថ្មី ថ្វីត្បិតតែការផាកពិន័យក្នុងកម្រិតមួយទាបជាងប្រទេសជិតខាងក៏ដោយ ប៉ុន្តែនេះជាចំណុចចាប់ផ្ដើមមួយ បន្ទាប់ពីការអប់រំ។ ទន្ទឹមគ្នានេះ ទាមទារឲ្យរដ្ឋាភិបាលពង្រឹងការអនុវត្តច្បាប់ដែលមានស្រាប់៖ ។ លោកវេជ្ជបណ្ឌិត មុំ គង់ បានបញ្ជាក់ឲ្យដឹងថា ការអនុវត្តការផាកពិន័យចំពោះអ្នកជក់បារីនៅកន្លែងហាមឃាត់នេះ នឹងធ្វើឡើងដោយមន្ត្រីអធិការកិច្ចត្រួតពិនិត្យផលិតផលថ្នាំជក់នៃក្រសួងសុខាភិបាល ដោយទុកចន្លោះពេល ៦ខែ ដើម្បីផ្សព្វផ្សាយអនុក្រឹត្យនេះ។ ក្រសួងសុខាភិបាល បានណែនាំស្លាកបម្រាមអំពីការហាមឃាត់ជក់ ឬបង្ហុយផ្សែងផលិតផលថ្នាំជក់ ត្រូវជាសារសរសេរជាភាសាខ្មែរ និងភាសាអង់គ្លេស អមដោយសញ្ញាបម្រាម។ ស្លាកបម្រាមត្រូវសរសេរថា ឬជាភាសាអង់គ្លេស អមជាមួយនឹងសញ្ញាបម្រាមដែលមានរូបភាពបារីមួយដើមនៅក្នុងរង្វង់មូលក្រហម និងមានបន្ទាត់ក្រហមមួយ គូសចំអង្កត់ផ្ចិតបញ្ឆិតពីខាងលើនៃផ្នែកខាងឆ្វេងមកក្រោមផ្នែកខាងស្ដាំ។ សេចក្ដីប្រកាសរបស់ក្រសួងសុខាភិបាល ដដែល ក៏បានណែនាំឲ្យអ្នកគ្រប់គ្រង ឬម្ចាស់កន្លែងធ្វើការ ម្ចាស់កន្លែងសាធារណៈ និងភោជនីយដ្ឋាន ត្រូវតែបិទផ្សាយ និងដាក់ស្លាកបម្រាមហាមជក់បារីនៅកន្លែងដែលអាចមើលឃើញច្បាស់ ដូចជា កន្លែងចេញចូល កន្លែងទទួលភ្ញៀវ បន្ទប់ទឹក។ បើបុគ្គលណាដែលរំលោភបទប្បញ្ញត្តិនៃប្រកាសនេះ នឹងត្រូវទទួលពិន័យតាមច្បាប់ស្ដីពីការត្រួតពិនិត្យផលិតផលថ្នាំជក់ និងអនុក្រឹត្យស្ដីពីវិធានការហាមជក់ ឬបង្ហុយផ្សែងផលិតផលថ្នាំជក់នៅកន្លែងធ្វើការ ឬកន្លែងសាធារណៈ៕

2016-05-22T11:25:00+07:00

rfa.org

https://www.rfa.org/khmer/news/health/no-smoking-05212016125646.html

6c06eeb6-0886-4d3b-b44f-72074b5010c6

ពលរដ្ឋ នៅខេត្តកណ្តាលជិត៣ពាន់នាក់ ទទួលសេវាពិនិត្យ-ព្យាបាលជំងឺដោយឥតគិតថ្លៃ ពីក្រុមគ្រូពេទ្យស្ម័គ្រចិត្តដឹកនាំដោយ លោក ហ៊ុន ម៉ាណែត

សមាគមគ្រូពេទ្យស្ម័គ្រចិត្តយុវជនសម្តេចតេជោ នៅថ្ងៃទី២១ ខែឧសភា ឆ្នាំ២០១៦ បានចុះធ្វើសកម្មភាពមនុស្សធម៌ តាមរយៈការចុះពិនិត្យ និងព្យាបាលជំងឺ ជូនប្រជាពលរដ្ឋចំនួន ២៥៦០នាក់ ដោយឥតគិតថ្លៃ នៅស្រុកមុខកំពូល ខេត្តកណ្តាល។ យុទ្ធនាការធម៌នេះ ដឹកនាំដោយ លោក ហ៊ុន ម៉ាណែត ប្រធានក្រុមប្រឹក្សាភិបាល សមាគមគ្រូពេទ្យស្ម័គ្រចិត្តយុវជនសម្តេចតេជោ និងមានការចូលរួមពីអាជ្ញាធរ ខេត្ត ស្រុក ក្រុមការងារថ្នាក់ជាតិចុះជួយស្រុក ក្រុមការរងារសមាគមគ្រូពេទ្យស្ម័គ្រចិត្តយុវជនសម្តេចតេជោ យុវជន ផ្នែកដែលពាក់ព័ន្ធ និងប្រជាពលរដ្ឋជាច្រើននាក់ផងដែរ ។ លោក ហ៊ុន ម៉ាណែត បានលើកឡើងថា សកម្មភាពមនុស្សធម៌ របស់សមាគមគ្រូពេទ្យស្ម័គ្រចិត្តយុវជនសម្តេចតេជោ តាមរយៈការចុះពិនិត្យ និងព្យាបាលជំងឺ ជូនប្រជាពលរដ្ឋ នាពេលនេះ គឺជាការយកចិត្តទុកដាក់ពីសំណាក់រាជរដ្ឋាភិបាល ដែលមានសម្តេចតេជោ ហ៊ុន សែន សែន ជាប្រមុខដឹកនាំ ដែលជានិច្ចកាលលោកតែងតែយកចិត្តទុកដាក់ គិតគូពីសុខទុក្ខនិងជីវភាពរស់នៅរបស់ប្រជាពលរដ្ឋ និងបានស្នើឱ្យសមាគមបានចុះធ្វើសកម្មភាពពិនិត្យ និងព្យាបាលជំងឺ ដោយឥតគិតថ្លៃជូនប្រជាពលរដ្ឋនៅតាមបណ្តាខេត្តនៅទូទាំងប្រទេស។ ជាក់ស្តែងថ្ងៃនេះ ក្រុមការរងារសមាគមគ្រូពេទ្យស្ម័គ្រចិត្តយុវជនសម្តេចតេជោ បានចុះធ្វើសកម្មភាពពិនិត្យនិងព្យាបាលជំងឺ ដោយឥតគិតថ្លៃជូនប្រជាពលរដ្ឋ នៅក្នុងខេត្តកណ្តាលនេះ។ លោក វង្សី វីស្សុត ប្រធានក្រុមការងារចុះជួយស្រុកមុខកំពូល បានថ្លែងថា រាជរដ្ឋាភិបាលបានយកចិត្តទុកដាក់និងខិតខំអភិវឌ្ឍលើគ្រប់វិស័យ នៅទូទាំងប្រទេស ព្រមទាំងបានគិតគូពីសុខទុក្ខនិងជីវភាពរស់នៅ សន្តិសុខ របស់ប្រជាពលរដ្ឋ ដែលសកម្មភាពនេះស្របតាមគោលនយោបាយ របស់រាជរដ្ឋាភិបាលកម្ពុជា ក្នុងការលើកំពស់សុខមាលភាពប្រជាពលរដ្ឋ។ ប្រជាពលរដ្ឋមួយចំនួន ដែលបានទទួលសេវាពិនិត្យ និងព្យាបាលជំងឺដោយឥតគិតថ្លៃបានគោរព ថ្លែងអំណរគុណចំពោះសកម្មភាព ប្រកបដោយទឹកចិត្តសប្បុរសធម៌ និងមនុស្សធម៌របស់សមាគមគ្រូពេទ្យស្ម័គ្រចិត្ត យុវជនសម្តេចតេជោ។ តំណាងក្រុមគ្រូពេទ្យមកពីប្រទេសសឹង្ហបុរី ដែលបានចូលរួមសកម្មភាពមនុស្សធម៌ ជាមួយសមាគមគ្រូពេទ្យស្ម័គ្រចិត្តយុវជនសម្តេចតេជោ តាមរយៈការចុះពិនិត្យនិងព្យាបាលជំងឺដោយឥតគិតថ្លៃ ជូនប្រជាពលរដ្ឋ នៅខេត្តកណ្តាលនេះ បានបង្ហាញចំណាប់អារម្មណ៍សប្បាយរីករាយ និងកោតសរសើរចំពោះសកម្មមនុស្សធម៌ របស់សមាគម TYDA និងការចូលរួមរបស់ប្រជាពលរដ្ឋ នៅក្នុងការទទួលសេវាពិនិត្យ និងព្យាបាលដោយឥតគិតថ្លៃនេះ។ តាមរបាយការណ៌របស់គ្រូពេទ្យបានឱ្យដឹងថា ការពិនិត្យនិងព្យាបាលជូន ប្រជាពលរដ្ឋឥតគិតថ្លៃនៅក្នុងខេត្តកណ្តាល នៅពេលនេះ បានពិនិត្យព្យាបាលជម្ងឺទូទៅបានចំនួន១៧៧២នាក់ ពិនិត្យនិងព្យាបាលត្រចៀក ច្រមុះ បំពង់កបានចំនួន៩០នាក់ ពិនិត្យស្ត្រីដែលមានផ្ទៃពោះ និងព្យាបាលរោគស្រ្តីបានចំនួន១០៥នាក់ វះកាត់តូចបានចំនួន២៥នាក់ វះកាត់ព្យាបាល ជំងឺមាត់ធ្មេញបានចំនួន១៦៦នាក់ ពិនិត្យភ្នែកបានចំនួន១៤៥នាក់ និងបញ្ជូនអ្នកជំងឺមកព្យាបាល នៅភ្នំពេញ ចំនួន៣៥នាក់ ពិនិត្យឈាម៤០នាក់ សរុបទាំងអស់ចំនួន២៥៦០នាក់៕

2016-05-22T02:47:00+07:00

freshnewsasia.com

https://m.freshnewsasia.com/index.php/en/localnews/24727-2016-05-21-12-49-25.html

5b148449-f785-458c-8fa2-9a8487062ccc

អ្នកជំងឺ Zika ដំបូងគេ បានស្លាប់នៅក្នុងប្រទេសបារាំង ខណៈដែលជំងឺនេះកំពុងរីករាលដាល់ដល់តំបន់អាហ្វ្រិក

អ្នកជំងឺដែលស្លាប់ដោយសារជំងឺ Zika នេះ ត្រូវបានមន្ត្រីសុខាភិបាលបញ្ជាក់ថា មានអាយុ ៨៤ឆ្នាំ រស់នៅកោះ Martinique បានចូលសម្រាកនៅក្នុងមន្ទីរពេទ្យអស់រយៈពេល ១០ថ្ងៃ ដោយទទួលបានការថែទាំងយ៉ាងយកចិត្តទុកដាក់បំផុត តែគួរឲ្យសោកស្ដាយ។ មន្ត្រីសុខាភិបាល បានបញ្ជាក់ថា អ្នកជំងឺបានស្លាប់ដោយសារពាក់ព័ន្ធនឹងជំងឺ Zika ដោយបានធ្វើឲ្យប្រព័ន្ធភាពស៊ាំ វាយប្រហារប្រព័ន្ធសរសៃប្រសាទ និងបណ្តាលឲ្យខ្សោយសាច់ដុំ ធ្វើឲ្យពិបាកដកដង្ហើម និងស្លាប់តែម្ដង។ គួរបញ្ជាក់ផងដែរថា អង្គការសុខភាពពិភពលោក (WHO) បានចេញសេចក្ដីជូនដំណឹងថា ឥឡូវនេះជំងឺ Zika បានរីករាយដាលមកដល់តំបន់អាហ្វ្រិកហើយ ដោយក្នុងនោះតំបន់ Cape Verde នៃទ្វីបអាហ្វ្រិកមានការរីករាលដាល់ដំបូងរហូតដល់ទៅ ២០០ករណីឯណោះ ហើយស្របពេលជាមួយគ្នានោះដែរ មជ្ឈមណ្ឌលគ្រប់គ្រង និងការពារជំងឺ (CDC) របស់អាមេរិក បានបង្ហាញនូវរបាយការណ៍ ដ៏គួរឲ្យភ្ញាក់ផ្អើលមួយគឺស្រ្តីមានផ្ទៃពោះនៅអាមេរិកប្រមាណ ១៥៧នាក់ បានឆ្លងមេរោគ Zika៕

2016-05-21T16:53:00+07:00

freshnewsasia.com

https://m.freshnewsasia.com/index.php/en/localnews/24692-2016-05-21-02-54-07.html

54d1366c-240f-4de4-b1a2-3f007431d74c

សភាអាមេរិក អនុម័តថវិកា ៦២២លានដុល្លារអាមេរិក ដើម្បីប្រយុទ្ធប្រឆាំងជំងឺ Zika

សភាអាមេរិក បានអនុម័តច្បាប់ថវិកា ជាទឹកប្រាក់ ៦២២លានដុល្លារអាមេរិក ដើម្បីត្រួតពិនិត្យការរីករាលដាលនៃមេរោគ Zika នេះបើយោងតាមការបញ្ជាក់របស់តំណាងសភាអាមេរិក និងត្រូវបានចុះផ្សាយដោយសារព័ត៌មាន Reuters នៅថ្ងៃទី១៩ ខែឧសភា។ ចំនួនទឹកប្រាក់ដែលសភាអាមេរិក បានអនុម័តនេះ គឺតិចជាងសំណើរបស់ប្រធានាធិបតីសហរដ្ឋអាមេរិក លោក បារ៉ាក់ អូបាម៉ា និងតិចជាងការស្នើបស់ព្រឹទ្ធសភាទៀត។ គួរបញ្ជាក់ផងដែរថា វីរុស Zika ត្រូវបានរកឃើញលើកដំបូង នៅលើសត្វស្វានៅក្នុងឆ្នាំ១៩៤៧ នៅក្នុងប្រទេសអ៊ូហ្គង់ដាស្ថិតក្នុងទ្វីបអាហ្រ្វិក ហើយនៅឆ្នាំ១៩៥២ ជំងឺនេះ បានឆ្លងជាលើកដំបូងមកមនុស្ស តាមរយៈមូសខ្លាខាំ និងបានរីករាលដាលនៅតំបន់អាហ្រ្វិក និងកោះមួយចំនួននៅតំបន់ប៉ាស៊ីហ្វិក។ អ្នកដែលឆ្លងមេរោគនេះ នឹងមានអាការៈ ក្ដៅខ្លួន ឈឺក្បាល ឡើងរមាស់ ឈឺសន្លាក់ និងភ្នែកឡើងក្រហម ពោលគឺមានអាការៈ និងរោគសញ្ញា ដូចគ្នានឹងជំងឺគ្រុនឈាមដែរ៕

2016-05-19T16:52:00+07:00

freshnewsasia.com

https://m.freshnewsasia.com/index.php/en/localnews/24506-2016-05-19-02-52-58.html

1a9cbb23-2a61-44f1-9e9c-4bfb3e820868

មន្ទីរពេទ្យព្រះអង្គឌួង សហការជាមួយក្រុមគ្រូពេទ្យសឹង្ហបុរី ពិនិត្យព្យាបាល និងវះកាត់ជំងឺភ្នែកឡើងបាយដោយឥតគិតថ្លៃ ចាប់ពីថ្ងៃទី១៩-២២ ខែឧសភា

មន្ទីរពេទ្យព្រះអង្គឌួង បានសហការជាមួយក្រុមគ្រូពេទ្យស្ម័គ្រចិត្តសម្តេចតេជោ ហ៊ុន សែន និងក្រុមគ្រូពេទ្យឯកទេសភ្នែក មកពីមន្ទីរពេទ្យ អេលីហ្សាប៊ែត ប្រទេសសឹង្ហបុរី នឹងរៀបចំពិនិត្យ ព្យាបាល និងវះកាត់ជំងឺភ្នែកឡើង បាយជូនប្រជាជនក្រីក្រ ដោយឥតគិតថ្លៃ ចាប់ពីថ្ងៃទី១៩ ដល់ថ្ងៃទី២២ ខែឧសភា ឆ្នាំ២០១៦។ ការវះកាត់ជំងឺភ្នែកនេះ ធ្វើឡើងដោយវេជ្ជបណ្ឌិត មកពីមន្ទីរពេទ្យអាលីហ្សាប៊ែត ប្រទេសសឹង្ហបុរី។ ទីកន្លែងពិនិត្យ ស្ថិតនៅមន្ទីរពេទ្យព្រះអង្គឌួង ស្ថិតអាគារលេខ ១១៨ មហាវិថីព្រះនរោត្តម សង្កាត់ផ្សារថ្មី១ ខណ្ឌដូចនពេញ ឬទាក់ទងទូរស័ព្ទលេខ៖ ៧០ ៩៤ ៥០ ៥០៕

2016-05-18T19:24:00+07:00

freshnewsasia.com

https://m.freshnewsasia.com/index.php/en/localnews/24416-2016-05-18-05-24-58.html

24673405-d991-490f-ad2f-48bc770d9b81

មន្ត្រីជំនាញបន្តតាមដានករណីផ្ទុះជំងឺផ្ដាសាយបក្សីនៅខេត្តកំពត

នាយកដ្ឋានប្រយុទ្ធនឹងជំងឺឆ្លងបញ្ជូនមន្ត្រីចុះពិនិត្យ និងអប់រំពលរដ្ឋក្នុងតំបន់ដែលមានករណីផ្ទុះជំងឺផ្ដាសាយបក្សីនៅក្នុងស្រុកឈូក ខេត្តកំពត។ កាលពីថ្ងៃទី១០ ខែឧសភា មន្ត្រីនាយកដ្ឋានផលិតកម្ម និងបសុព្យាបាល រួមនឹងនាយកដ្ឋានប្រយុទ្ធនឹងជំងឺឆ្លងបានរកឃើញករណីផ្ដាសាយបក្សីលើសត្វមាន់ នៅក្នុងភូមិកោះឫស្សី ឃុំត្រពាំង៣ ស្រុកឈូក។ ប៉ុន្តែករណីនេះត្រូវទប់ស្កាត់ទាន់ពេល ដោយមន្ត្រីជំនាញបានកម្ទេចសត្វមាន់ និងទា អស់ ៣៥០ក្បាល។ មន្ត្រីជំនាញបន្តចុះពិនិត្យស្ថានភាពនេះក្នុងរយៈពេលច្រើនថ្ងៃបន្ថែមទៀត នៅក្រោយពេលដុតសម្លាប់សត្វមាន់ និងទាចោល ដើម្បីធានាថា ពុំមានការរីករាលដាលឆ្លងជំងឺផ្ដាសាយបក្សីបន្តទៀត។ ប្រធាននាយកដ្ឋានប្រយុទ្ធនឹងជំងឺឆ្លង និងជាអ្នកនាំពាក្យក្រសួងសុខាភិបាល លោក លី សូវ៉ាន់ បញ្ជាក់ថា ករណីផ្ទុះជំងឺផ្ដាសាយបក្សីនៅស្រុកឈូក បាននាំអោយមានការសង្ស័យមនុស្សចំនួន ៤នាក់ ប៉ុន្តែពុំត្រូវរកឃើញថា បានឆ្លងមេរោគនេះឡើយ៖ ។ វិទ្យុអាស៊ីសេរី នៅមិនទាន់អាចសុំការអត្ថាធិប្បាយពីប្រធានមន្ទីរកសិកម្មខេត្តកំពត លោក ចាន់ រិទ្ធ បានឡើយ នៅថ្ងៃទី១៧ ខែឧសភា ដោយលោកប្រាប់ថា ជាប់ប្រជុំ។ ប៉ុន្តែលោកបានប្រាប់កាសែតភ្នំពេញ ប៉ុស្តិ៍ កាលពីថ្ងៃទី១៦ ខែឧសភា ថា សត្វមាន់បានចាប់ផ្ដើមងាប់ជាបន្តបន្ទាប់កាលពីថ្ងៃទី៤ ខែឧសភា។ លោកថា ក្រោយពេលរកឃើញថា មានករណីផ្ដាសាយបក្សីលើសត្វមាន់ និងទារួចមក មន្ត្រីបានបាញ់ថ្នាំសម្លាប់មេរោគ និងដុតកម្ទេចសត្វមាន់ចំនួន ៣៤៩ក្បាល ទាមួយក្បាល និងពងមាន់មួយចំនួនរបស់ពលរដ្ឋចំនួន ៧គ្រួសារ ព្រមទាំងបានធ្វើតេស្តឈាមលើកុមារ និងអ្នកដែលសង្ស័យថា បានឆ្លងវីរុសនេះ។ មន្ត្រីជំនាញរបស់មន្ទីរកសិកម្មបន្តតាមដានករណីនេះចំនួន ៣០ថ្ងៃនៅក្រោយរកឃើញករណីផ្ទុះនេះដែរ។ លើសពីនេះមន្ត្រីជំនាញនឹងតាមដានមិនអោយមានការដឹកសត្វមាន់ទាចេញពីតំបន់ជិតៗនោះ។ ប្រធាននាយកដ្ឋានប្រយុទ្ធនឹងជំងឺឆ្លង និងជាអ្នកនាំពាក្យក្រសួងសុខាភិបាល លោក លី សូវ៉ាន់ បានអំពាវនាវអោយពលរដ្ឋយកចិត្តទុកដាក់ការពារខ្លួនពីការឆ្លងជំងឺនេះ៖ ។ នេះជាករណីផ្ទុះជំងឺផ្ដាសាយបក្សីដំបូងគេនៅក្នុងឆ្នាំ២០១៦។ តាមរបាយការណ៍របស់នាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាលអោយដឹងថា ករណីផ្ដាសាយបក្សីផ្ទុះជាលើកដំបូងនៅកម្ពុជា ក្នុងឆ្នាំ២០០៤ ឆ្លងទៅមនុស្សក្នុងឆ្នាំ២០០៥។ គិតមកដល់ឆ្នាំ២០១៤ មានករណីមនុស្សឆ្លងជំងឺនេះចំនួន ៥៦ករណី ក្នុងនោះមានមនុស្សចំនួន ៣៧នាក់បានស្លាប់៕

2016-05-17T17:55:00+07:00

rfa.org

https://www.rfa.org/khmer/news/health/bird-flu-outbreak-in-kampot-05172016065641.html

6c9e07e2-2b0a-448f-b677-2d53a55ea8e3

ក្រសួងព័ត៌មានអប់រំប្រព័ន្ធផ្សព្វផ្សាយក្នុងស្រុកពីការផ្សាយផលិតផលគ្រឿងស្រវឹង

ក្រសួងព័ត៌មាន នៅព្រឹកថ្ងៃទី១៦ ឧសភា បានបើកកិច្ចប្រជុំអប់រំដល់ស្ថាប័នប្រព័ន្ធផ្សព្វផ្សាយព័ត៌មានក្នុងស្រុក ពីផលប៉ះពាល់នៃការផ្សាយពាណិជ្ជកម្ម និងប្រើប្រាស់គ្រឿងស្រវឹង។ តំណាងស្ថាប័នវិទ្យុ ទូរទស្សន៍ដែលបានចូលរួមទាំងនោះ ពិសេសគឺពិធីករពិធីការនី ត្រូវបានក្រសួងនេះយកចិត្តទុកដាក់ និងសង្កត់ធ្ងន់នៅលើការរៀបចំពាក្យពេចន៍ផ្ញើសារដល់ទស្សនិកជន និងអ្នកស្តាប់ក្នុងគោលបំណងបញ្ជ្រាបនូវចំណេះដឹង និងកាត់បន្ថយការប្រើប្រាស់គ្រឿងស្រវឹងច្រើនហួសកម្រិត និងដោយគ្មានការទទួលខុសត្រូវ។ ក្រសួងព័ត៌មាន សហការជាមួយអង្គការចលនាដើម្បីសុខភាពកម្ពុជា (CMH) និងអង្គការសុខភាពពិភពលោក (WHO) បានបើកកិច្ចប្រជុំអប់រំដល់ស្ថាប័នប្រព័ន្ធផ្សព្វផ្សាយក្នុងស្រុក ស្ដីពីការអប់រំផ្សព្វផ្សាយពីផលប៉ះពាល់នៃគ្រឿងស្រវឹង។ ប្រធានបទសំខាន់លើកយកមកពិភាក្សា គឺទាក់ទិនទៅនឹងការវិវឌ្ឍន៍នៃការផ្សាយពាណិជ្ជកម្មផលិតផលគ្រឿងស្រវឹង និងការបង្កើតជាពាក្យស្លោក ក្នុងន័យក្រើនរំឭកពីផលប៉ះពាល់នៃការប្រើប្រាស់គ្រឿងស្រវឹង។ រដ្ឋលេខាធិការក្រសួងព័ត៌មាន លោក ជា ច័ន្ទបរិបូរណ៍ បានឲ្យដឹងថា សារព័ត៌មានមានតួនាទីយ៉ាងសំខាន់ក្នុងការចូលរួមអប់រំផ្សព្វផ្សាយ ដើម្បីបញ្ជ្រាបចំណេះដឹងពីផលប៉ះពាល់នៃការប្រើប្រាស់គ្រឿងស្រវឹង។ លោកក៏លើកទឹកចិត្តដល់អ្នកសារព័ត៌មានទាំងអស់ ត្រូវតែព្យាយាមផ្ដិតយករូបភាពចំនៃជនបង្កគ្រោះថ្នាក់មួយចំនួន ដែលបង្កឡើងដោយសារការសេពគ្រឿងស្រវឹង ដូចជាករណីអ្នកបើកបរក្រោមឥទ្ធិពលនៃគ្រឿងស្រវឹង គឺសូមឲ្យបង្ហាញមុខចំៗតែម្តង ដើម្បីទុកជាមេរៀន និងត្រូវធ្វើស្មើៗគ្នាពីប្រជាជនទូទៅ រហូតដល់ថ្នាក់ដឹកនាំធំៗ ហើយបើទោះជារូបលោកផ្ទាល់ ក៏មិនបាច់បិទមុខដែរ៖ ។ អង្គការសុខភាពពិភពលោក បានឲ្យដឹងថា គ្រឿងស្រវឹង គឺជាកត្តាហានិភ័យឈានមុខគេលំដាប់ទី៥ ដែលបង្កឲ្យមានបន្ទុកជំងឺនៅក្នុងពិភពលោក។ គ្រឿងស្រវឹងបង្កឲ្យមានជំងឺជាង ២០០មុខ រួមមានជំងឺមហារីកបំពង់អាហារ មហារីកថ្លើម ដាច់សរសៃឈាមខួរក្បាល និងជំងឺផ្លូវចិត្ត ជាដើម។ នៅតំបន់ប៉ាស៊ីហ្វិកភាគខាងលិច ៥,៩% នៃមរណភាពសរុប គឺបណ្ដាលមកពីការប្រើប្រាស់គ្រឿងស្រវឹងប្រកបដោយគ្រោះថ្នាក់។ មន្ត្រីជំនាញថ្នាក់ជាតិនៃអង្គការសុខភាពពិភពលោក លោកវេជ្ជបណ្ឌិត យ៉ិល ដារ៉ាវុធ បានឲ្យដឹងថា មានមនុស្សម្នាក់ស្លាប់ដោយសារគ្រោះថ្នាក់ ដែលទាក់ទងទៅនឹងគ្រឿងស្រវឹងជារៀងរាល់មួយនាទីនៅទូទាំងពិភពលោក ហើយការស្លាប់នេះមានការកើនឡើងជាលំដាប់៖ ។ ការស្រាវជ្រាវរបស់សាកលវិទ្យាល័យភូមិន្ទភ្នំពេញ បង្ហាញថា ប្រជាជនកម្ពុជា ចាប់ផ្ដើមប្រើប្រាស់គ្រឿងស្រវឹងចាប់ពីអាយុ ៨ឆ្នាំដល់ ៣៥ឆ្នាំ មាន ៩៤ភាគរយ។ លោក ជា ច័ន្ទបរិបូរណ៍ បានបញ្ជាក់ផងដែរថា ក្រសួងព័ត៌មាន គ្រោងរៀបចំផ្តល់ជាលិខិតសរសើរដល់ស្ថានីយសារព័ត៌មាន ពិធីករ ឬពិធីការនីណាដែលបានបន្តការអប់រំផ្សព្វផ្សាយពីផលប៉ះពាល់នៃការប្រើប្រាស់គ្រឿងស្រវឹងក្នុងកម្មវិធីរបស់ខ្លួន។ នាយកប្រតិបត្តិនៃអង្គការចលនាដើម្បីសុខភាពកម្ពុជា លោកវេជ្ជបណ្ឌិត មុំ គង់ បានឲ្យដឹងដែរថា នេះគឺជាចំណុចចាប់ផ្តើមមួយដ៏ល្អ ហើយលោកមានសុទិដ្ឋិនិយមទៅលើកិច្ចប្រជុំនេះ ព្រោះលោកជឿជាក់ទៅលើឥទ្ធិពលនៃសារព័ត៌មាន៕

2016-05-17T15:10:00+07:00

rfa.org

https://www.rfa.org/khmer/news/health/alcohol-05172016035142.html

e3e43d65-d630-4147-842b-e723a968a6c1

លោក ស សុខា ក្រើនរំលឹកប្រជាពលរដ្ឋ បង្កើនការយកចិត្តទុកដាក់ថែរក្សាសុខភាព និងត្រៀមដឹកនាំគ្រូពេទ្យចុះព្យាបាលជំងឺ

លោក ស សុខា តំណាងរាស្រ្ត និងជាប្រធានសហភាពសហព័ន្ធយុវជនកម្ពុជា ខេត្តព្រៃវែង បានទទូចក្រើនរំលឹកបន្ថែម ដល់ប្រជាពលរដ្ឋ បង្កើនការយកចិត្តទុកដាក់ ថែរក្សាសុខភាព និងអនុវត្តតាមសេចក្ដីណែនាំរបស់ក្រសួងសុខាភិបាល ដើម្បីចៀសផុតពីការពុលចំណីអាហារ ព្រមទាំងបានត្រៀមដឹកនាំ ក្រុមគ្រូពេទ្យស្ម័គ្រចិត្ត ចុះជួយពិនិត្យ ព្យាបាលជំងឺជូនប្រជាពលរដ្ឋ នៅស្រុកថ្មពួក ខេត្តបន្ទាយមានជ័យ ចាប់ពីថ្ងៃទី១៤-១៥ ខែឧសភា ឆ្នាំ២០១៦នេះ។ នៅលើ Page Facebook លោកបានលើកឡើងថា ។ លើសពីនេះ លោកក៏សូមទទូចដល់អ្នកគ្រូ លោកគ្រូតាមសាលារដ្ឋក្ដី ឯកជនក្ដី មេត្តាជួយតាមតម្រង់ទិសកុមារពេលនៅសាលា ឲ្យប្រកាន់អនាម័យល្អជានិច្ច និងអប់រំក្រើនរំលឹកពួកគេឲ្យ ស្អាតជាប្រចាំពេលត្រឡប់មកផ្ទះវិញ។ តាមការបានលើកឡើងរបស់លោក ស សុខា សេចក្ដីណែនាំរបស់ក្រសួងសុខាភិបាលមាន៨ចំណុច៖១-ប្រើប្រាស់ទឹកស្អាត និងម្ហូបអាហារដែលស្អាត និងឆ្អិនជានិច្ច ២-ត្រូវលាងដៃនឹងសាប៊ូ មុនពេល និងក្រោយពេលបរិភោគអាហារ និងត្រូវលាងដៃក្រោយពេលបន្ទោរបង់រួច ៣-លាងបន្លែ ផែ្លឈើ ឲ្យបានស្អាតមុនបរិភោគ ៤-សំអាតសម្ភារប្រើប្រាស់សម្រាប់ចម្អិនម្ហូបអាហារ ឲ្យបានត្រឹមត្រូវ ៥-ចម្អិនអាហារឲ្យបានឆ្អិនល្អ ជាពិសេសសាច់សត្វស្លាប ស៊ុត និងអាហារសមុទ្រ ៦-ទុកដាក់ចំណីអាហារឆៅ និងឆ្អិនដាច់ដោយឡែកពីគ្នា ៧-មិនត្រូវរក្សាទុកអាហារយុរថ្ងៃពេកទេ ទោះជាស្ថិតក្នុងកម្រិតសីតុណ្ហភាពសុវត្ថិភាពក៏ដោយ (បើយើងរក្សាអាហារទុកក្នុងប្រព័ន្ធត្រជាក់ គឺត្រូវឲ្យនៅក្រោមសីតុណ្ហភាព៥អង្សាសេ បើយើងរក្សាអាហារទុកក្នុងប្រព័ន្ធកម្ដៅ គឺត្រូវឲ្យលើសពីសីតុណ្ហភាព៦០អង្សាសេ) ៨-កុំប្រើប្រាស់ចំណីអាហារផុតកំណត់ប្រើប្រាស់។ សូមបញ្ជាក់ថា ចាប់ពីថ្ងៃទី១៤-១៥ ខែឧសភា ឆ្នាំ២០១៦ ខាងមុខនេះ លោក ស សុខា នឹងដឹកនាំក្រុមគ្រូពេទ្យស្ម័គ្រចិត្ត ចំនួន១៣៦នាក់ ចុះពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃ ក្នុងបរិវេណវិទ្យាល័យថ្មពួក ស្រុកថ្មពួក ក្នុងគោលបំណងដើម្បីផ្ដល់សេវាសាធារណៈជូនប្រជាពលរដ្ឋ ឱ្យបានគ្រប់ទីកន្លែង ទាន់ពេលវេលា មានប្រសិទ្ធភាព ចំណេញពេល និងចំណាយថវិកាតិច កាត់បន្ថយបន្ទុកចំណាយរបស់ប្រជាជន៕

2016-05-14T04:22:00+07:00

freshnewsasia.com

https://m.freshnewsasia.com/index.php/en/localnews/24170-2016-05-13-14-23-11.html

b5151b35-81f1-480e-9d82-1d72a8bbebcc

លោក ស សុខា ក្រើនរំលឹកប្រជាពលរដ្ឋ បង្កើនការយកចិត្តទុកដាក់ថែរក្សាសុខភាព និងត្រៀមដឹកនាំគ្រូពេទ្យចុះព្យាបាលជំងឺ

លោក ស សុខា តំណាងរាស្រ្ត និងជាប្រធានសហភាពសហព័ន្ធយុវជនកម្ពុជាខេត្តព្រៃវែង បានទទូចក្រើនរំលឹកបន្ថែម ដល់ប្រជាពលរដ្ឋ បង្កើនការយកចិត្តទុកដាក់ ថែរក្សាសុខភាព និងអនុវត្តតាមសេចក្ដីណែនាំរបស់ក្រសួងសុខាភិបាល ដើម្បីចៀសផុតពីការពុលចំណីអាហារ ព្រមទាំងបានត្រៀមដឹកនាំ ក្រុមគ្រូពេទ្យស្ម័គ្រចិត្ត ចុះជួយពិនិត្យ ព្យាបាលជំងឺជូនប្រជាពលរដ្ឋ នៅស្រុកថ្មពួក។ នៅលើ Page Facebook របស់លោក នាថ្ងៃទី១២ ខែឧសភា ឆ្នាំ២០១៦នេះ លោកបានលើកឡើងថា ។ លើសពីនេះ លោកក៏សូមទទូចដល់អ្នកគ្រូ លោកគ្រូតាមសាលារដ្ឋក្ដី ឯកជនក្ដី មេត្តាជួយតាមតម្រង់ទិសកុមារពេលនៅសាលា ឲ្យប្រកាន់អនាម័យល្អជានិច្ច និងអប់រំក្រើនរំលឹកពួកគេឲ្យ ស្អាតជាប្រចាំពេលត្រឡប់មកផ្ទះវិញ។ តាមការបានលើកឡើងរបស់លោក ស សុខា សេចក្ដីណែនាំរបស់ក្រសួងសុខាភិបាលមាន៨ចំណុច៖១-ប្រើប្រាស់ទឹកស្អាត និងម្ហូបអាហារដែលស្អាត និងឆ្អិនជានិច្ច ២-ត្រូវលាងដៃនឹងសាប៊ូ មុនពេល និងក្រោយពេលបរិភោគអាហារ និងត្រូវលាងដៃក្រោយពេលបន្ទោរបង់រួច ៣-លាងបន្លែ ផែ្លឈើ ឲ្យបានស្អាតមុនបរិភោគ ៤-សំអាតសម្ភារប្រើប្រាស់សម្រាប់ចម្អិនម្ហូបអាហារ ឲ្យបានត្រឹមត្រូវ ៥-ចម្អិនអាហារឲ្យបានឆ្អិនល្អ ជាពិសេសសាច់សត្វស្លាប ស៊ុត និងអាហារសមុទ្រ ៦-ទុកដាក់ចំណីអាហារឆៅ និងឆ្អិនដាច់ដោយឡែកពីគ្នា ៧-មិនត្រូវរក្សាទុកអាហារយុរថ្ងៃពេកទេ ទោះជាស្ថិតក្នុងកម្រិតសីតុណ្ហភាពសុវត្ថិភាពក៏ដោយ (បើយើងរក្សាអាហារទុកក្នុងប្រព័ន្ធត្រជាក់ គឺត្រូវឲ្យនៅក្រោមសីតុណ្ហភាព៥អង្សាសេ បើយើងរក្សាអាហារទុកក្នុងប្រព័ន្ធកម្ដៅ គឺត្រូវឲ្យលើសពីសីតុណ្ហភាព៦០អង្សាសេ) ៨-កុំប្រើប្រាស់ចំណីអាហារផុតកំណត់ប្រើប្រាស់។ សូមបញ្ជាក់ថា ចាប់ពីថ្ងៃទី១៤-១៥ ខែឧសភា ឆ្នាំ២០១៦ ខាងមុខនេះ លោក សរ សុខា នឹងដឹកនាំក្រុមគ្រូពេទ្យស្ម័គ្រចិត្ត ចំនួន១៣៦នាក់ ចុះពិនិត្យ និងព្យាបាលជំងឺជូនប្រជាពលរដ្ឋ ដោយឥតគិតថ្លៃ ក្នុងបរិវេណវិទ្យាល័យថ្មពួក ស្រុកថ្មពួក ក្នុងគោលបំណងដើម្បីផ្ដល់សេវាសាធារណៈជូនប្រជាពលរដ្ឋ ឱ្យបានគ្រប់ទីកន្លែង ទាន់ពេលវេលា មានប្រសិទ្ធភាព ចំណេញពេល និងចំណាយថវិកាតិច កាត់បន្ថយបន្ទុកចំណាយរបស់ប្រជាជន៕

2016-05-13T00:43:00+07:00

freshnewsasia.com

https://m.freshnewsasia.com/index.php/en/localnews/24099-2016-05-12-14-37-30.html

e4ed7af7-d08c-4d55-b007-e121dd0c7289

ក្រសួងសុខាភិបាល ចេញសេចក្តីប្រកាស ៨ចំណុច «អំពីការបង្កាជំងឺបណ្តាលមកពីការពុលចំណីអាហារ»

យោងតាមសេចក្តីប្រកាសរបស់ក្រសួងសុខាភិបាលបានឲ្យដឹងថា ក្នុងរយៈពេលថ្មីៗនេះ ក្រសួងទទួលបានរបាយការណ៍ អំពីបញ្ហាពុលចំណីអាហារដូចជា ពុលនំបុ័ងប៉ាតេ ពុលនំបញ្ចុក ពុលម្ហូបអាពាហ៌ពិពាហ៌ ពុលគ្រឿងសមុទ្រ ពុលបាយកញ្ចប់សាច់ជ្រូកឬសាច់មាន់ ពុលទឹក ជាដើម។ល។ ដែលបណ្តាលមកពីការរៀបចំចំណីអាហារខ្វះអនាម័យ ប្រភពអាហារឆៅ ពុំមានគុណភាព ឬរក្សាទុកពុំបានត្រឹមត្រូវ ឬមានមេរោគដូចជា ស្រ្តិបតូកូក (Streptococcus) អ៉ីកូលី (E-coli) ជាតិគីមី។ល។ ការពុលចំណីអាហារមានរោគសញ្ញាដូចជា ក្អួត ចង្អោរ រាក រាកមួល ដែលអាចមានគ្រោះថ្នាក់ដល់អាយុជីវិត។ ដូច្នេះដើម្បីបង្ការគ្រោះថ្នាក់ខាងលើ និងជៀសវាងខាតបង់មុខរបរ និងថវិកា ក្រសួងសូមធ្វើការណែនាំ ដល់អ្នកចម្អិនម្អូប និងអ្នកបរិភោគទាំងអស់ប្រកាន់យកនូវការ អនុវត្តន៍ដ៏សាមញ្ញាដូចខាងក្រោមនេះ៖ ១៖ ប្រើប្រាស់ទឹកស្អាត និងម្ហូបអាហារដែលស្អាត និងឆ្អិនជានិច្ច ២៖ ត្រូវលាងដៃ នឹងសាប៊ូ មុនពេលនិងអំឡុងពេលរៀបចំម្ហូបអាហារ មុនបរិភោគ និងក្រោយពេលបន្ទោរបង់ ៣៖ លាងបន្លែ ផែ្លឈើ ឲ្យបានស្អាតមុនបរិភោគ ៤៖ សំអាតសំភារៈប្រើសំរាប់ចម្អិន ម្ហូបអាហារឲ្យបានត្រឹមត្រូវ ៥៖ ចម្អិនអាហារឲ្យបានឆ្អិនល្អ ជាពិសេសសាច់ សត្វស្លាប ស៊ុត និងអាហារសមុទ្រ់ ៦៖ ទុកដាក់ចំណីអាហារឆៅ និងឆ្អិនដាច់ដោយឡែកពីគ្នា ៧៖ មិនត្រូវរក្សាទុកអាហារជាច្រើនថ្ងៃទេ ទោះជាស្ថិតក្នុងកម្រិតសីតុណ្ហភាពសុវត្ថិភាពក៏ដោយ ក. បើយើងរក្សាអាហារទុកក្នុងប្រព័ន្ធត្រជាក់ គឺត្រូវឲ្យនៅក្រោមសីតុណ្ហភាព៥អង្សាសេ ខ. បើយើងរក្សាអាហារទុកក្នុងប្រព័ន្ធកំដៅ គឺត្រូវឲ្យលើសពីសីតុណ្ហភាព៦០អង្សាសេ ៨៖ កុំប្រើប្រាស់ចំណីអាហារហួសកាលកំណត់ប្រើប្រាស់៕

2016-05-12T08:21:00+07:00

freshnewsasia.com

https://m.freshnewsasia.com/index.php/en/localnews/24006-2016-05-11-18-21-44.html

713d0d3d-baf0-4533-9845-684f43062ea6

«Cambodian Hero Star» បង្ហាញផលិតផលថ្នាំដុសធ្មេញ ដុកទ័រឌី លើកដំបូង សម្រាប់អ្នកមានជំងឺ ទឹកនោមផ្អែម

ក្រុមហ៊ុនខេមបូឌៀន ហេរ៉ូស្តា «Cambodian Hero Star» បានបើកសម្ភោធ និងបង្ហាញ ផលិតផលថ្នាំដុសធ្មេញ សម្រាប់អ្នកជំងឺទឹកនោមផ្អែម កាត់បន្ថយការឈឺចាប់ តាមអញ្ចាញធ្មេញ និងជំងឺអាឡែហ្ស៊ីស្បែក រួមជាមួយនឹងផលិតផលជាច្រើនទៀត ដែលនាំចូលផ្តាច់មុខដោយក្រុមហ៊ុនមួយនេះ កាលពីព្រឹកថ្ងៃទី៨ ខែឧសភា ឆ្នាំ២០១៦ កន្លងទៅ ស្ថិតនៅទីតាំងក្រុមហ៊ុន ដែលមានអាស័យដ្ឋានស្ថិតនៅ ផ្ទះលេខ១៨៦ ផ្លូវ២០០៥ សង្កាត់កាកាបខ័ណ្ឌ ពោធិសែនជ័យ។ ថ្នាំដុសធ្មេញ ដែលក្រុមហ៊ុនយកមកបង្ហាញ ជូននាពេលនេះមានឈ្មោះថា «ដុកទ័រឌី» គឺជាថ្នាំដុសធ្មេញដែលទើបស្រាវជ្រាវ រកឃើញថ្មី ផ្សំឡើងដោយសម្បក មង្ឃុត នាំចូល ដោយផ្តាច់មុខ ពីប្រទេសថៃ ដោយក្រុម ហ៊ុនខេបូឌៀន ហេរ៉ូស្តា «Cambodian Hero Star» ។ លោកស្រីទន្តបណ្ឌិត ដួង រ៉ាឌី បានលើកឡើងថា បន្ទាប់ពីធ្វើការស្រាវជ្រាវ អស់រយៈពេល ជាច្រើនឆ្នាំ កន្លងមកនេះ ជាលទ្ធផលយើង បានរកឃើញ នូវសារធាតុផ្សំជាច្រើនប្រភេទ ជាពិសេសសម្បក មង្ឃុត ដើម្បីផលិតថ្នាំដុសធ្មេញ ដុកឌ័រឌី (Dr D) នេះឡើង។ ថ្នាំដុសធ្មេញ ដុកទ័រឌី មានគុណប្រយោជន៍ សម្រាប់អ្នកជំងឺទឹកនោមផ្អែម ក្រៅពីនេះ ក៏អាចព្យាបាលជំងឺផ្សះ បានយ៉ាងពូកែ ស័ក្តិសិទ្ធផងដែរ។ កញ្ញា ឆោ សុធារី អគ្គនាយិកាក្រុមហ៊ុន បានឲ្យដឹងថា ក្រុមហ៊ុនខេមបូឌៀនហេរ៉ូស្តា បានចុះបញ្ជីទទួលស្គាល់ ពីក្រសួងពាណិជ្ជកម្ម នៅថ្ងៃទី២៩ ខែមេសាឆ្នាំ២០១៦ ហើយទទួលបានសិទ្ធិនាំចូលផ្តាច់មុខ នូវផលិតផលថ្នាំដុសធ្មេញ ដុកទ័រឌី សម្រាប់អ្នកជំងឺទឹកនោមផ្អែម រួមជាមួយនិងផលិតផលជាច្រើនមុខ ទៀត ផងដែរ។ អគ្គនាយិការូបនេះ សង្ឃឹមថា និងមានការគាំទ្រច្រើន ពីសំណាក់អតិថិជន លើការប្រើប្រាស់ផលិតផល ដែលនាំចូលដោយផ្តាច់មុខរបស់ក្រុមហ៊ុន ខេបូឌៀន ហេរ៉ូស្តា៕

2016-05-09T21:01:00+07:00

freshnewsasia.com

https://m.freshnewsasia.com/index.php/en/localnews/23802-2016-05-09-07-01-18.html

7f7d85bd-01ec-45ec-bc9a-79f78b7b048d

បេឡាជាតិរបបសន្តិសុខសង្គមផ្សព្វផ្សាយគោលនយោបាយផ្នែកថែទាំសុខភាពកម្មករ

បេឡាជាតិនៃរបបសន្តិសុខសង្គម និងសហភាពការងារកម្ពុជា ចាប់ផ្ដើមផ្សព្វផ្សាយគោលនយោបាយជាតិ ស្ដីពីការអនុវត្តរបបសន្តិសុខសង្គមផ្នែកថែទាំសុខភាព ដល់មេដឹកនាំសហជីពនៅតាមមូលដ្ឋានជាង ១០០នាក់ នៅថ្ងៃទី៨ ឧសភា។ ការធានាថែទាំសុខភាពកម្មករនិយោជិត គឺជាការពង្រីកបន្ថែមនៃរបបសន្តិសុខសង្គមនៅកម្ពុជា។ មន្ត្រីនាំពាក្យប្រចាំបេឡាជាតិរបបសន្តិសុខសង្គម (ប.ស.ស) នៃក្រសួងការងារ និងបណ្ដុះបណ្ដាលវិជ្ជាជីវៈ លោក ជាវ ប៊ុនរិទ្ធ ថ្លែងថា ការផ្សព្វផ្សាយនៅពេលនេះ គឺជាផែនការរបស់ក្រសួងការងារ ដែលត្រូវពង្រឹងយន្តការផ្ដល់សេវាថែទាំសុខភាពដល់កម្មករនិយោជិត ដែលចាប់អនុវត្តពីថ្ងៃទី១ ឧសភា មក។ លោកបញ្ជាក់ថា នេះជាការធានាទី២ បន្ទាប់ពីការធានាលើគ្រោះថ្នាក់ការងារ ហើយគ្រប់ភាគីចង់ឲ្យមានរបបធានាសុខភាពនេះ ដើម្បីឲ្យមានផលិតភាពការងារល្អ៖ ប្រធានសហភាពការងារកម្ពុជា លោក អាត់ ធន់ គាំទ្ររបបថែទាំសុខភាពនេះ ព្រោះកន្លងមក កម្មករនិយោជិតតែងតែចំណាយទៅលើការព្យាបាលជំងឺរបស់គាត់ច្រើនក្រៅពីគ្រោះថ្នាក់ការងារ៖ ។ លេខាសហជីពមូលដ្ឋាននៃសហជីព ស៊ីខៅឌូ (C-CAWDU) នៅរោងចក្រ អេស.អិល ២ (SL II) អ្នកស្រី អន វន្ថា មានប្រសាសន៍ថា អ្នកស្រីពេញចិត្តឲ្យមានរបបសន្តិសុខសង្គមផ្នែកថែទាំសុខភាព ពីព្រោះវាអាចជួយធានាដល់កម្មករនិយោជិតបានរយៈពេល ២៤ម៉ោង ទោះជានៅក្រៅម៉ោងធ្វើការក្ដី៖ ។ អ្នកស្រី អន វន្ថា ចង់ឲ្យរបបបេឡាជាតិ គ្របដណ្ដប់ការធានាផ្នែកសុខភាពទាំងសមាជិកគ្រួសារ និងអ្នកបម្រើការងារទាំងអស់ទូទាំងប្រទេសកម្ពុជា។ ប្រធានសហភាពការងារកម្ពុជា លោក អាត់ ធន់ បញ្ជាក់ថា ការបញ្ចូលការធានាសុខភាពទាំងសមាជិកគ្រួសារ នៅមិនទាន់មានទេក្នុងការអនុវត្តដំណាក់កាលទីមួយនេះ៖ »។ មន្ត្រីនាំពាក្យនៃបេឡាជាតិរបបសន្តិសុខសង្គម លោក ជាវ ប៊ុនរិទ្ធ បញ្ជាក់បន្ថែមថា ផែនការអនុវត្តន៍នៅក្នុងដំណាក់កាលទីមួយ ក្រសួងចាប់ផ្ដើមនៅក្នុងតំបន់បីសិន គឺភ្នំពេញ កំពង់ស្ពឺ និងខេត្តកណ្ដាល៖ ។ លោកឲ្យដឹងថា គោលនយោបាយជាតិស្ដីពីរបបសន្តិសុខសង្គមសម្រាប់គាំពារកម្មករនិយោជិត មាន៣ គឺទីមួយ ការធានាលើហានិភ័យការងារ ឬគ្រោះថ្នាក់ការងារ និងជំងឺវិជ្ជាជីវៈ។ ទីពីរ ការធានាផ្នែកសុខភាព និងទីបី ការធានាលើរបបសោធន។ នេះគឺជាការអនុវត្តជំហានទីពីរ។ ប្រធានសហភាពការងារកម្ពុជា លោក អាត់ ធន់ ជឿថា ការអនុវត្តគោលនយោបាយនេះ នឹងមានដំណើរការទៅល្អ ព្រោះកន្លងទៅ ខាងបេឡាជាតិរបបសន្តិសុខសង្គម បានសហការជាមួយកម្មវិធីអង្គការ ស្កាយ (SKY) និងអង្គការសម្ព័ន្ធសុខភាព និងអភិវឌ្ឍន៍ (HEAD) ដែលមានការឧបត្ថម្ភពីអង្គការបារាំង លើការថែទាំសុខភាពមនុស្សជាង ១ម៉ឺននាក់ បានទៅលើរួចហើយ។ ទោះជាយ៉ាងនេះក្ដី លោកថា បើមិនបានផ្សព្វផ្សាយឲ្យយល់ដឹងអំពីសេវាធានាសុខភាពនេះទេ ក៏នឹងមិនដំណើរការទៅល្អដែរ៕

2016-05-09T12:11:00+07:00

rfa.org

https://www.rfa.org/khmer/news/health/National-Social-Security-Fund-Expands-Its-Coverage-To-Workers-Health-05092016010020.html

c5a03808-b5f1-4b3f-be50-72e818450d17

កូរ៉េខាងត្បូង បញ្ជាក់ពីករណីទី ៤នៃជំងឺ Zika លើស្ត្រីម្នាក់ ក្រោយពេលត្រឡប់មកពីដើរកម្សាន្តនៅវៀតណាម

មជ្ឈមណ្ឌលគ្រប់គ្រង និងការពារជំងឺរបស់កូរ៉េខាងត្បូង (KCDC) បានបញ្ជាក់ជាផ្លូវការនៅថ្ងៃសៅរ៍នេះថា មានករណីនៃមេរោគ Zika ត្រូវបានរកឃើញនៅលើស្ត្រីម្នាក់ ដែលទើបត្រឡប់មកពីដំណើរការកម្សាន្តនៅប្រទេសវៀតណាម ហើយនេះជាករណីទី៤ហើយ សម្រាប់កូរ៉េខាងជើង នេះបើយោងតាមការចេញផ្សាយរបស់ទីភ្នាក់ងារព័ត៌មានចិនស៊ិនហួ ចេញផ្សាយនៅមុននៅថ្ងៃទី០៧ ខែឧសភា។ KCDC បានបញ្ជាក់ថា ស្ត្រីវ័យ ២៥ឆ្នាំម្នាក់ បានទៅដំណើការកម្សាន្តនៅទីក្រុងហូជីមិញ ប្រទេសវៀតណាម ចន្លោះពីថ្ងៃទី១០ ដល់៣០ ខែមេសា ហើយបានចូលមកកាន់ប្រទេសកូរ៉េខាងត្បូងវិញ នៅថ្ងៃទី០១ ខែឧសភា ឆ្នាំ២០១៦។ តាមការបញ្ជាក់ពី KCDC បានឲ្យដឹងថា ស្ត្រីរូបនោះ បានទៅពិនិត្យសុខភាពនៅមន្ទីរពេទ្យមួយ ក្នុងទីក្រុង Incheon កាលពីថ្ងៃទី០៤ ខែឧសភា ដើម្បីព្យាបាលបញ្ហាក្រពេញទីរ៉ូអ៊ីរ៉ាំង និងបញ្ហាឈតាមសន្លាក់ ហើយក៏បានធ្វើរោគវិនិច្ឆ័យ ក៏ស្រាបតែរកឃើញករណីមេរោគ Zika តែម្ដង។ គួរបញ្ជាក់ផងដែរថា ករណីជំងឺ Zika ត្រូវបានរកឃើញដំបូងនៅលើបុរសវ័យ ៤៣ឆ្នាំម្នាក់ កាលពីថ្ងៃទី២២ ខែមីនា និងពីរករណីទៀត នៅលើខ្លួនបងប្អូនប្រុសពីរនាក់ កាលពីថ្ងៃទី២៩ ខែមេសា បន្ទាប់ពីពួកគេបានត្រឡប់មកពីដំណើរការនៅប្រទេសហ្វីលីពីន៕

2016-05-08T01:23:00+07:00

freshnewsasia.com

https://m.freshnewsasia.com/index.php/en/localnews/23708-2016-05-07-11-24-22.html

01129aa4-4fa0-4974-a753-74021a595b2a

រថយន្តពេទ្យដឹកអ្នកជំងឺទៅសង្គ្រោះបន្ទាន់នៅប្រទេសថៃ ពេលវិលវិញនគរបាលច្រកទ្វារខាងខ្មែរបិទបារ៉ាស់មិនអោយចូល.!

មន្ត្រីសមត្ថកិច្ចច្រកទ្វារអន្តរជាតិចាំយាម ខេត្តកោះកុងបានរងនូវការរិះគន់ពីបុគ្គលិករថយន្តសង្គ្រោះបន្ទាន់ និងប្រជាពលរដ្ឋខ្មែរដោយសារតែមិនព្រមបើកបារ៉ាស់ច្រកទ្វារព្រំដែនអោយរថយន្តសង្គ្រោះបន្ទាន់របស់មន្ទីរពេទ្យខ្មែរ បើកចូលមកក្នុងប្រទេសវិញ ក្រោយរថយន្តនេះបានដឹកអ្នកជំងឺយកទៅសង្គ្រោះនៅមន្ទីរពេទ្យប្រទេសថៃហើយវិលត្រឡប់មកវិញហួសម៉ោងកំណត់។ ការរិះគន់នេះត្រូវបានគេឃើញម្ចាស់ផេកហ្វេសប៊ុកមួយឈ្មោះ "លោកកវីអត់ក្រឹត្យ" លើកយកមកសរសេរបញ្ចេញជាមតិថា ។ ក្រោយការបង្ហោះសារត្អូញត្អែរ និងរិះគន់រួមទាំងដាក់រូបថតរថយន្តសង្គ្រោះបន្ទាន់ចតនៅពីមុខបារ៉ាស់ជាក់ស្ដែងផងនោះ បានធ្វើអោយមានអ្នកចូលមើល អ្នកខូមិន និងស៊ែរចែករំលែកតគ្នាជាច្រើនដោយអ្នកខូមិនភាគច្រើន បាននិយាយចំអក និងនាំគ្នារិះគន់ទៅលើសមត្ថកិច្ចនៅច្រកទ្វារព្រំដែនប្រៀបប្រដូចទៅនឹងអាជ័យចាំចំការ និងខ្លះនាំគ្នាស្នើសុំអោយថ្នាក់លើជួយពិនិត្យមើលតើគួរតម្លើងសក្ដិអោយពួកគាត់ឬយ៉ាងណាទៀតផង។ ចំណែកម្ចាស់ផេកវិញបានលើកឡើងថាសមត្ថកិច្ចថៃគ្រាន់តែឃើញរថយន្តសង្គ្រោះបន្ទាន់បើកមកដល់ភ្លាម បើកទ្វារព្រំដែនអោយចេញភ្លែត ព្រោះគេយល់ថារថយន្តសង្គ្រោះបន្ទាន់អាចនឹងមានការចាំបាច់ត្រូវរងចាំសង្គ្រោះអ្នកជំងឺទៀត តែពេលបើកចូលមកដល់បារ៉ាស់ខាងដីខ្មែរ បែរជានគរបាលយាមច្រកទ្វារមិនព្រមបើកបារ៉ាស់អោយចូលទៅវិញក្រោមហេតុផលហួសបំរាមគោលចរត្រូវបិទទ្វារព្រំដែននៅម៉ោង១០យប់ទៅវិញបើទោះបីអ្នកបើកបរនិងបុគ្គលិកពេទ្យនិយាយលើកហេតុផលយ៉ាងណាក៏មិនព្រមដែរដោយចុងក្រោយ បុគ្គលិកសំរេចចតរថយន្តទុកចោលនៅមុខបារ៉ាស់អស់មួយយប់ដោយនេះសំណាងហើយចេះយប់នោះមិនមានអ្នកជំងឺត្រូវសង្គ្រោះបន្ទាន់កុំអី..! ប្រជាពលរដ្ឋរស់នៅក្បែរមាត់ច្រកទ្វារព្រំដែនចាំយាម ខេត្តកោះកុងបាននាំគ្នារិះគន់ថានគរបាលច្រកទ្វារ គយប្រចាំការនៅមាត់ច្រកបច្ចុប្បន្នតឹងតែង គោរពច្បាប់ គោរពបទបញ្ជាផ្ទៃក្នុងសម្បើមណាស់ជាមួយពលរដ្ឋតូចតាច ជាមួយរថយន្តសង្គ្រោះ ហួសម៉ោងបន្តិចបន្ទួចអត់បានទេ បិទបារ៉ាស់ភ្លាម តែបើទំនិញគេចពន្ធ ទំនិញល្មើសច្បាប់វិញចង់ម៉ោង១ម៉ោង២រំលងអាធ្រាត្រក៏បើកអោយចេញ ចូលដែរ ព្រោះបានលុយច្រកហោប៉ៅ។ចំណែកលោកកៅ សារ៉ាណា មេនគរបាលច្រកទ្វារអន្តរជាតិចាំយាម ដែលជាមន្ត្រីនគរបាលស្រករក្រោយបានឡើងធ្វើមេប៉ុស្ដិ៍ដោយសារឥទ្ធិពលឪពុកជាប្រធានក្រុមការងារថ្នាក់ជាតិចុះជួយខេត្តកោះកុងវិញ មិនសូវមានមុខនៅប៉ុស្ដិ៍ជាប់លាប់នោះឡើយគឺឃើញមុខនៅតែភ្នំពេញប៉ុណ្ណោះ ចង់កូនចៅធ្វើអីធ្វើទៅ៕

2016-05-05T22:09:00+07:00

freshnewsasia.com

https://m.freshnewsasia.com/index.php/en/localnews/23518-2016-05-05-08-30-48.html

84cf55c5-afad-4508-a042-912177e6713f

សង្គមស៊ីវិលបង្កើតការប្រកួតវីដេអូខ្លីៗអំពីផលប៉ះពាល់នៃការប្រើប្រាស់គ្រឿងស្រវឹង

គ្រឿងស្រវឹង គឺជាមូលហេតុទី៣ ដែលបណ្ដាលអោយមានអ្នកស្លាប់ប្រមាណជាង ២,៥លាននាក់ក្នុងមួយឆ្នាំៗនៅលើពិភពលោក និងបង្កអោយមានជំងឺប្រមាណ ២០០មុខ ដូចជា ជំងឺក្រិនថ្លើម ស្ទះសរសៃឈាម ដំបៅក្រពះជាដើម។ ដើម្បីលើកកម្ពស់ការយល់ដឹងពីផលប៉ះពាល់នៃគ្រឿងស្រវឹង អង្គការចលនាដើម្បីសុខភាពកម្ពុជា បានរៀបចំការប្រកួតបង្កើតវីដេអូឃ្លិបខ្លី ក្រោមប្រធានបទ “ផលប៉ះពាល់នៃការប្រើប្រាស់គ្រឿងស្រវឹងលើយុវជន”។ អ្នកសិក្សារកឃើញថា គ្រឿងស្រវឹងគឺជាដើមចងបង្កឲ្យមានគ្រោះថ្នាក់ចរាចរណ៍ ការបាត់បង់សណ្ដាប់ធ្នាប់សង្គម អំពើហិង្សាក្នុងគ្រួសារ និងបញ្ហាសង្គមជាច្រើនផ្សេងទៀត។ ប្រធានផ្នែកថ្នាំជក់ និងគ្រឿងស្រវឹងនៃមជ្ឈមណ្ឌលជាតិលើកកម្ពស់សុខភាពនៃក្រសួងសុខាភិបាល អ្នកស្រីវេជ្ជបណ្ឌិត រ៉ាយ រ៉ានី បានថ្លែងប្រាប់វិទ្យុអាស៊ីសេរីថា ការប្រើប្រាស់គ្រឿងស្រវឹង គឺមិនត្រឹមតែបណ្ដាលអោយមានគ្រោះថ្នាក់ចរាចរណ៍នោះទេ តែវាក៏ប៉ះពាល់ដល់សុខភាពផងដែរ គឺបង្កអោយមានផលប៉ះពាល់ទាំងរយៈពេលខ្លី និងរយៈពេលវែង។ រយៈពេលខ្លី គឺអ្នកប្រើប្រាស់មានអាការៈឈឺក្បាល ស្រវឹង វង្វេងវង្វាន់ ជាដើម ហើយរយៈពេលវែង គឺអាចមានជំងឺលើសឈាម មហារីក និងជំងឺជាច្រើនផ្សេងទៀត។ តំណាងអង្គការសុខភាពពិភពលោក លោក ចេមន៍ រ៉ារីក (James Rarick) បានថ្លែងក្នុងកម្មវិធីប្រគល់រង្វាន់ការបង្កើតវីដេអូខ្លី ស្ដីពីផលប៉ះពាល់នៃគ្រឿងស្រវឹងលើយុវជន កាលពីព្រឹកថ្ងៃទី៤ ខែឧសភា នៅសណ្ឋាគារ Intercontinental ថា លោកមានការព្រួយបារម្ភជាខ្លាំង ព្រោះកំណើននៃការប្រើប្រាស់គ្រឿងស្រវឹងរបស់យុវជនកម្ពុជា មានការកើនឡើង ជាពិសេសតាមការស្រាវជ្រាវបានអោយដឹងថា យុវជនវ័យពី ១៣ ទៅ ១៧ឆ្នាំ បានប្រើប្រាស់គ្រឿងស្រវឹង ហើយការប្រើប្រាស់នេះមានចំនួនរហូតដល់ទៅ ៣១% នៃចំនួនយុវជនវ័យនេះ៖ ។ ការស្រាវជ្រាវរបស់សាកលវិទ្យាល័យភូមិន្ទភ្នំពេញ ឲ្យដឹងថា ប្រជាជនកម្ពុជា ចាប់ផ្ដើមប្រើប្រាស់គ្រឿងស្រវឹង ចាប់ពីអាយុ ៨ ដល់ ៣៥ឆ្នាំ មាន ៩៤ភាគរយ។ ការស្រាវជ្រាវនេះ បានអោយដឹងថា ពលរដ្ឋកម្ពុជា ៩៦ភាគរយ ចង់ស្នើសុំអោយរដ្ឋាភិបាល និងអង្គនីតិប្បញ្ញត្តិ បង្កើតនូវច្បាប់គ្រប់គ្រងគ្រឿងស្រវឹង ដោយមានដាក់បញ្ចូលនូវវិធានការ ៤សំខាន់ៗ រួមមាន ការដំឡើងពន្ធផលិតផលគ្រឿងស្រវឹង ការរឹតបន្តឹង ឬហាមឃាត់ការផ្សាយពាណិជ្ជកម្មគ្រឿងស្រវឹង ការកំណត់អាយុនៃអ្នកប្រើប្រាស់ ឬទិញគ្រឿងស្រវឹង និងការកម្រិតពីភាពងាយរកបាននូវគ្រឿងស្រវឹង។ ប្រធានគម្រោងអង្គការចលនាដើម្បីសុខភាពកម្ពុជា កញ្ញា ម៉ក់ ទេវិន្ទ បានបញ្ជាក់ដែរថា អង្គការកញ្ញាគ្រោងនឹងមានសកម្មភាពជាមួយយុវជនបន្តទៀត ដើម្បីជំរុញអោយរាជរដ្ឋាភិបាលដាក់បញ្ចូលវិធានការ ៤ នេះ ទៅក្នុងច្បាប់នៃការប្រើប្រាស់គ្រឿងស្រវឹង៖ ។ របាយការណ៍អង្គការចលនាដើម្បីសុខភាពកម្ពុជា បង្ហាញថា គ្រោះថ្នាក់ចរាចរណ៍ដែលបណ្ដាលមកពីគ្រឿងស្រវឹងនៅកម្ពុជា បានសម្លាប់ប្រជាជនកម្ពុជា ២.០០០នាក់ និងរបួសជាច្រើននាក់ រួមទាំងបណ្ដាលអោយខាតបង់ទ្រព្យសម្បត្តិជាង ៤៤លានដុល្លារ នៅឆ្នាំ២០១១៕

2016-05-05T14:55:00+07:00

rfa.org

https://www.rfa.org/khmer/news/health/impacts-of-alcohol-on-people-health-05052016035128.html

dd06a4c4-0730-4f2a-aab9-d188f32470cf

ក្រសួងសុខាភិបាលជំរុញឲ្យគ្រូពេទ្យរៀនភាសាបរទេសនិងចេះស្រាវជ្រាវតាមអ៊ីនធឺណិត

ក្រុមវេជ្ជបណ្ឌិត និងគ្រូពេទ្យប្រមាណ ២០០នាក់មកពីខេត្ត-ក្រុងចំនួន១០ បានជួបជុំគ្នានៅក្នុងភោជនីយដ្ឋានមួយកន្លែងនាខេត្តសៀមរាប ដើម្បីប្រារព្ធទិវាអភិវឌ្ឍន៍វិជ្ជាជីវៈវេជ្ជសាស្ត្រលើកទី៥ ព្រមទាំងមានការចែករំលែកបទពិសោធន៍នៃជំនាញព្យាបាល និងការប្រើប្រាស់ឱសថថ្មីៗទៅឲ្យគ្នាផង។ ក្រុមវេជ្ជបណ្ឌិត និងគ្រូពេទ្យទាំងនោះ មានមកពីទីក្រុងភ្នំពេញ ខេត្តបាត់ដំបង ប៉ៃលិន បន្ទាយមានជ័យ ឧត្តរមានជ័យ សៀមរាប ព្រះវិហារ កំពង់ធំ ស្ទឹងត្រែង និងខេត្តរតនគិរី។ មន្ត្រីក្រសួងសុខាភិបាល ជំរុញឲ្យគ្រូពេទ្យគ្រប់រូប ត្រូវរៀនភាសាអង់គ្លេស ឬក៏បារាំង ប្រយោជន៍ឲ្យមានមូលដ្ឋានរឹងមាំលើការស្រាវជ្រាវរកឯកសារវេជ្ជសាស្ត្រ និងជំងឺថ្មីៗ ដើម្បីបង្កើនសមត្ថភាពនៃការព្យាបាលដល់ពលរដ្ឋខ្មែរឲ្យមានប្រសិទ្ធភាព និងវិជ្ជាជីវៈពិតប្រាកដ។ ការជំរុញនេះ បានធ្វើឡើងនៅក្នុងពេលដែលក្រុមវេជ្ជបណ្ឌិត និងគ្រូពេទ្យប្រមាណ ២០០នាក់មកពីខេត្ត-ក្រុងចំនួន១០ បានជួបជុំគ្នានៅខេត្តសៀមរាប ក្នុងទិវាអភិវឌ្ឍន៍វិជ្ជាជីវៈវេជ្ជសាស្ត្រលើកទី៥ កាលពីព្រឹកថ្ងៃពុធ ទី៤ ខែឧសភា។ រដ្ឋលេខាធិការក្រសួងសុខាភិបាល និងជាប្រធានក្រុមប្រឹក្សាគណៈគ្រូពេទ្យជាតិកម្ពុជា គឺលោកវេជ្ជបណ្ឌិត ធា គ្រុយ។ លោកបានថ្លែងនៅក្នុងឱកាសអញ្ជើញជាគណៈអធិបតីនៃទិវាអភិវឌ្ឍន៍វិជ្ជាជីវៈវេជ្ជសាស្ត្រលើកទី៥ នោះ ដោយជំរុញឲ្យគ្រូពេទ្យទាំងអស់ គួរចេះភាសាអង់គ្លេស ឬក៏បារាំង ព្រមទាំងចេះប្រើប្រាស់ប្រព័ន្ធអ៊ីនធឺណិត (Internet) ដើម្បីងាយស្រួលក្នុងការស្រាវជ្រាវឯកសារ និងបង្កើនសមត្ថភាពនៃវិជ្ជាជីវៈពេទ្យឲ្យកាន់តែប្រសើរថែមទៀត។ រដ្ឋលេខាធិការក្រសួងសុខាភិបាល ដដែល ក៏ជំរុញឲ្យប្រធានមន្ទីរពេទ្យទាំងអស់នៅទូទាំងប្រទេស គួរតែរៀបចំបង្រៀនគ្រូពេទ្យទាំងឡាយឲ្យចេះប្រើប្រាស់ប្រព័ន្ធបច្ចេកវិទ្យាអ៊ីនធឺណិត ដើម្បីងាយស្រួលស្រាវជ្រាវរកប្រភេទឱសថ និងបច្ចេកទេសព្យាបាលជំងឺថ្មីៗ ដើម្បីឲ្យគ្រូពេទ្យខ្មែរកាន់តែមានសមត្ថភាពព្យាបាលប្រកបដោយប្រសិទ្ធភាព និងវិជ្ជាជីវៈខ្ពស់មួយកម្រិតទៀត៖ ។ មន្ត្រីក្រសួងសុខាភិបាល ព្រមានថា តទៅមុខប្រសិនបើគ្រូពេទ្យណាដែលមិនមានឈ្មោះចុះក្នុងបញ្ជិកានៃគណៈគ្រូពេទ្យកម្ពុជា ទេ គឺមិនអនុញ្ញាតឲ្យបើកកន្លែង ឬក៏ព្យាបាលជំងឺទេ ពីព្រោះមុខជំនាញមិនមែនជាអ្នកជំនួញឡើយ គឺជាវិជ្ជាជីវៈ។ ប្រធានមន្ទីរសុខាភិបាល ខេត្តសៀមរាប លោកវេជ្ជបណ្ឌិត ក្រូស សារ៉ាត់ មានប្រសាសន៍ថា ការជួយ និងចែករំលែកបទពិសោធន៍ខាងការអភិវឌ្ឍផ្នែកវេជ្ជសាស្ត្រសុខាភិបាល ដើម្បីយកទៅលើកកម្ពស់ និងបម្រើសេវាសុខភាពសាធារណៈនៅកម្ពុជា បច្ចុប្បន្ន គឺជាការចាំបាច់បំផុត៖ ។ ការប្រឹងប្រែងអភិវឌ្ឍវិជ្ជាជីវៈវេជ្ជសាស្ត្រ និងសមត្ថភាពរបស់គ្រូពេទ្យកម្ពុជា តាមរូបភាពចែករំលែកបទពិសោធន៍នេះ បានធ្វើឡើងនៅស្របពេលដែលប្រជាពលរដ្ឋខ្មែរជាច្រើន កំពុងបាត់បង់ការជឿទុកចិត្តទៅលើការព្យាបាលរបស់គ្រូពេទ្យខ្មែរ ជាមួយនឹងអាកប្បកិរិយាមិនសមរម្យខ្លះ ហើយនាំគ្នាសម្រុកចេញទៅព្យាបាលនៅប្រទេសជិតខាងកាន់តែច្រើនឡើងៗ។ បច្ចុប្បន្ន ប្រជាពលរដ្ឋខ្មែររាប់ពាន់នាក់ក្នុងមួយខែៗ បាននាំគ្នាឆ្លងដែនទៅព្យាបាលជំងឺនៅប្រទេសវៀតណាម និងប្រទេសថៃ៕

2016-05-04T19:05:00+07:00

rfa.org

https://www.rfa.org/khmer/news/health/Health-Ministry-urges-health-professionals-to-learn-foreign-languages-and-internet-05042016074523.html

eae23ada-5012-41e7-bd51-ffca0dd786c3

គ្រូពេទ្យឯកទេសពិនិត្យព្យាបាលជំងឺភ្នែកដោយឥតបង់ថ្លៃនៅមន្ទីរពេទ្យបង្អែកខេត្តកំពង់ធំ

គ្រូពេទ្យឯកទេសខាងជំងឺភ្នែកនៅមន្ទីរពេទ្យបង្អែកខេត្តកំពង់ធំ គឺលោកវេជ្ជបណ្ឌិត កាក់ កក្កដា ឲ្យដឹងថា ក្រុមគ្រូពេទ្យភ្នែក នឹងពិនិត្យព្យាបាលជំងឺភ្នែកដោយឥតបង់ថ្លៃរយៈពេល ៣ថ្ងៃ គឺចាប់ពីថ្ងៃពុធ ទី៤ ដល់ថ្ងៃសុក្រ ទី៦ ឧសភា។ លោកវេជ្ជបណ្ឌិត កាក់ កក្កដា បញ្ជាក់ថា ការពិនិត្យព្យាបាលជំងឺភ្នែកដោយឥតបង់ថ្លៃនេះ នឹងធ្វើឡើងនៅមន្ទីរពេទ្យបង្អែកបារាយ-សន្ទុក ក្នុងស្រុកបារាយ ខេត្តកំពង់ធំ៖ ។ លោកឲ្យដឹងថា កម្មវិធីផ្ដល់សេវាពិនិត្យ ព្យាបាល និងវះកាត់ជំងឺភ្នែកដោយឥតបង់ថ្លៃនេះ គឺសហការជាមួយអង្គការមូលនិធិអន្តរជាតិមួយនៃប្រទេសអូស្ត្រាលី ឈ្មោះ ហ្វ្រេដ ហូឡូ (Fred Hollows Foundation)៕

2016-05-04T13:35:00+07:00

rfa.org

https://www.rfa.org/khmer/news/health/Doctors-of-Kampongthom-Hospital-to-give-free-eyes-treatment-05042016023252.html

ddee3d34-782c-4906-b2c9-2c117bc7c45a

សមាគមគ្រូពេទ្យស្ម័គ្រចិត្តបារាំង ងាកមកព្យាបាលជំងឺដោយឥតគិតថ្លៃ ជូនប្រជាពលរដ្ឋខេត្តពោធិ៍សាត់

សមាគមគ្រូពេទ្យស្ម័គ្រចិត្ត មកពីប្រទេសបារាំង របស់អង្គការកុមារ NOMA ចំនួន១១នាក់ ដឹកនាំដោយលោកវេជ្ជបណ្ឌិត Dr. Philippe Bellety និង សម្របសម្រួលដោយ លោកវេជ្ជបណ្ឌិត សំរិទ្ធ ឡាំវិន បានមកពិនិត្យ និងព្យាបាលជំងឺ ជូនប្រជាពលរដ្ឋខេត្តពោធិ៍សាត់ ដោយឥតគិតថ្លៃចាប់ពីថ្ងៃទី ៣០ ខែ មេសា ដល់ថ្ងៃទី ០៥ ខែឧសភា ឆ្នាំ២០១៦ នូវជំងឺឆែបមាត់ ពកសាច់ ដុះសាច់ សំឡាកធំ និងជើងខ្វេជាដើម ។ លោកវេជ្ជបណ្ឌិត សំរិទ្ធ ឡាំវិន ជំនួសមុខឲ្យលោកវេជ្ជបណ្ឌិត ហ្វីលីប ប៉ែលលីធី បានឲ្យដឹងថា លោកវេជ្ជបណ្ឌិតបានបន្តថា សមាគមមនុស្សធម៌បារាំង បង្កើតឡើងនៅឆ្នាំ ២០០១មកម្ល៉េះ ដោយបានជួយព្យាបាល ផ្នែកវះកាត់កែមុខមាត់ ដល់កុមារនៅអាហ្វ្រិក នៅម៉ាលី និង នៅប៊ីគីណាហ្វាសសូ ពីឆ្នាំ ២០០១ ដល់ឆ្នាំ ២០១៥ បានជាង ៣០០០នាក់ ។ លោកវេជ្ជបណ្ឌិតបន្តទៀតថា ការសម្រេចចិត្តមកព្យាបាល នៅប្រទេសកម្ពុជានេះ គឺដោយសារនៅប្រទេសអាហ្វ្រិកអស្ថេរភាព មានការគម្រាមពីពួក ISIS។ លោកវេជ្ជបណ្ឌិតបានបញ្ជាក់ផងដែរថា ជំហ៊ានដំបូងក្នុងគម្រោងនេះ គឺមានរយៈពេលយូរ ដោយមានបង្រៀនជំនាញវះកាត់មុខមាត់ ដល់គ្រូពេទ្យនៅខេត្តពោធិ៍សាត់ និង រាជធានីភ្នំពេញ។ លោកវេជ្ជបណ្ឌិតបានបន្ថែមថា ក្នុងមួយឆ្នាំយើងអាចចុះមក ពី២ទៅ៣ដង ហើយក្នុងមួយដង ប្រើប្រាស់រយៈពេល ពី១សប្ដាហ៍ ទៅ២សប្តាហ៍ ដោយមានគ្រូពេទ្យបារាំងចំនួន ០៨នាក់។ ជាងនេះទៅទៀតសម្រាប់ប្រទេសកម្ពុជា ជាក់ស្តែងខេត្តពោធិ៍សាត់ គឺជាខេត្តមុនគេបង្អស់ ដែលសមាគមរបស់យើង សម្រេចចិត្តមកព្យាបាល ក្នុងរយៈពេល០៦ថ្ងៃ ចាប់ពីថ្ងៃទី៣០ ខែមេសា ដល់ថ្ងៃទី ០៥ ខែឧសភា ឆ្នាំ២០១៦ ក្រោយជំនួប និងទទួលបានការគាំទ្រទាំងស្រុងពី ម៉ៅ ធនិន អភិបាលខេត្តពោធិ៍សាត់ កាលពីដើមខែ កុម្ភៈ ឆ្នាំ ២០១៦កន្លងទៅ ។ លោកវេជ្ជបណ្ឌិត ខូយ ឌី ប្រធានមន្ទីរសុខាភិបាល និងលោកវេជ្ជបណ្ឌិត ច័ន្ទ សុខា ប្រធានមន្ទីរពេទ្យបង្អែកខេត្ត បានថ្លែងអំណរគុណ ដល់ក្រុមគ្រូពេទ្យមកពីប្រទេសបារាំង ដែលបានមកព្យាបាលជំងឺឆែបមាត់ ពកសាច់ ដុះសាច់ សំឡាកធំ និង ជើងខ្វេជាដើម ដោយឥតគិតថ្លៃ ជូនប្រជាពលរដ្ឋនៅខេត្តពោធិ៍សាត់នាពេលនេះ ។ គួរបញ្ជាក់ថា កាលពីថ្ងៃទី០៣ ខែកុម្ភៈ ឆ្នាំ២០១៦កន្លងទៅ នៅសាលប្រជុំសាលាខេត្តពោធិ៍សាត់ លោកវេជ្ជបណ្ឌិត Philippe Bellety បានជួបសម្តែងការគួរសម្យ ជាមួយ លោក ម៉ៅ ធនិន អភិបាលខេត្ត ដើម្បីទំនាក់ទំនងសុំផ្នែកមួយ នៃមន្ទីរពេទ្យបង្អែកខេត្ត សម្រាប់ធ្វើជាកន្លែងពិនិត្យ និង ព្យាបាលជំងឺខាងលើ៕

2016-05-03T01:24:00+07:00

freshnewsasia.com

https://m.freshnewsasia.com/index.php/en/localnews/23294-2016-05-02-11-44-00.html

cccf15f0-3251-497d-be57-1630d7c88c5e

អ្នកជំនិតលោក វណ្ណ មូលីវណ្ណ៖ លោកតាគ្រាន់តែរាកមួលធម្មតា គ្មានជំងឺឈឺថ្កាត់ធ្ងន់ធ្ងរនោះទេ

បន្ទាប់ពីមានព័ត៌មានតាមបណ្តាញសង្គម Facebook ថា លោកតា វណ្ណ មូលីវណ្ណ កំពុងស្ថិតនៅក្នុងមន្ទីរពេទ្យសង្រ្គោះបន្ទាន់ ដោយអាការៈជំងឺធ្ងន់ធ្ងរនោះ, នៅល្ងាចថ្ងៃនេះ លោក ជួង ឈឿន អ្នកជំនិតរបស់លោក វណ្ណ មូលីវណ្ណបានបញ្ជាក់ប្រាប់អង្គភាព Fresh News នៅមុននេះបន្តិចថា លោកតា វណ្ណ មូលីវណ្ណ គ្រាន់តែរាក មួលធម្មតា គ្មានជំងឺឈឺថ្កាត់ធ្ងន់ធ្ងរនោះទេ។ បច្ចុប្បន្នលោក វណ្ណ មូលីវណ្ណ ស្ថាបត្យករដ៏ល្បីល្បាញក្នុងប្រទេសកម្ពុជាកំពុងស្នាក់នៅ គេហដ្ឋានរបស់លោក ស្ថិតនៅក្បែរស្ពាននាគ សង្កាត់ស្លរក្រាម ក្រុងសៀមរាប ដោយសុខភាពធម្មតា មិនដូចការលើកឡើងនៅតាមបណ្តាញសង្គម Facebook នោះទេ។ លោក ជួង ឈឿនបានបញ្ជាក់យ៉ាងដូច្នោះថា ។ ការអះអាងរបស់ លោក ជួង ឈឿន អ្នកជំនិតរបស់លោក វណ្ណ មូលីវណ្ណ ស្ថាបត្យករដ៏ល្បីល្បាញក្នុប្រទេសកម្ពុជានៅពេលនេះ គឺក្រោយពីមានព័ត៌មានតាមបណ្តាញ សង្គម Facebook ផ្សព្វផ្សាយឲ្យដឹងថា លោក វណ្ណ មូលីវណ្ណ ឈឺជាទម្ងន់ កំពុងសង្រ្គោះបន្ទាន់នៅមន្ទីរពេទ្យ។ គួរបញ្ជាក់ថា លោក វណ្ណ មូលីវណ្ណ កើតនៅថ្ងៃទី២៣ ខែវិច្ឆិកា ឆ្នាំ១៩២៦ ស្រុករាម ខេត្តកំពត។ ស្នាដៃសំខាន់ៗរបស់លោក មានសាលសន្និសីទចតុមុខ អាគារគណៈរដ្ឋ មន្ត្រីនិងវិមានឯករាជ្យ លោកក៏បានគូរប្លង់វត្តអារាម និងស្ថានទូតខ្មែរនៅបរទេសជាច្រើនផងដែរ។ ក្រៅពីនោះ លោក វណ្ណ មូលីវណ្ណ បានរចនាសំណង់កីឡដ្ឋានជាតិដែលមានសមត្ថភាពផ្ទុកមនុស្ស ៦០០០០នាក់ ដោយគេឲ្យតម្លៃជាងគេបំផុតនៅទូទាំងអាស៊ីគ្នេយ៍។ កីឡដ្ឋានត្រូវបានសាងសងទៅដល់ មាត្រដ្ឋាន អូឡាំពិក គឺនៅតែជាកន្លែងជួបជុំដ៏ធំបំផុតនៅកម្ពុជា៕

2016-05-03T00:26:00+07:00

freshnewsasia.com

https://m.freshnewsasia.com/index.php/en/localnews/23286-2016-05-02-10-26-44.html

0e9089b6-e14d-467d-a53f-8e599a3f63d3

សមាគមគ្រូពេទ្យស្ម័គ្រចិត្តយុវជនសម្តេចតេជោ បានចុះពិនិត្យព្យាបាលជំងឺ ជូនប្រជាពលរដ្ឋដោយគិតថ្លៃ នៅខេត្តដំបងជាលើកទី០២

នៅចុងសប្តាហ៌នេះ ប្រជាពលរដ្ឋ២៤៦៥នាក់នៅ ស្រុកបាណន់ ខេត្តបាត់ដំបង បានទទួល សេវាចុះពិនិត្យព្យាបាលជម្ងឺ ជូនប្រជាពលរដ្ឋដោយគិតថ្លៃ ពីសំណាក់សមាគមគ្រូពេទ្យស្ម័គ្រចិត្ត យុវជនសម្តេចតេជោ ដែលកម្មវិធីនេះដឹកនាំដោយ លោកវេជ្ជបណ្ឌិត ស៊ូ ស៊ីផាណ្ណា ប្រធានប្រតិបត្តិសមាគមគ្រូពេទ្យស្ម័គ្រចិត្ត យុវជនសម្តេចតេជោ តំណាង លោក ហ៊ុន ម៉ាណែត និងលោកស្រី ព្រមទាំងមានការអញ្ជើញចូលរួម ពីអជ្ញាធរខេត្ត ស្រុក ក្រុមការងារចុះជួយស្រុក យុវជន សប្បុរសជនផងដែរ។ លោកវេជ្ជបណ្ឌិត ស៊ូ ស៊ីផាណ្ណា បានថ្លែងថា សមាគមគ្រូពេទ្យស្ម័គ្រចិត្តយុវជន សម្តេចតេជោត្រូវបានបង្កើតឡើង ក្រោមគំនិតផ្តួចផ្តើមរបស់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ដើម្បីផ្តល់ការពិនិត្យ និងព្យាបាលជម្ងឺផ្សេងៗ ជូនប្រជាពលរដ្ឋដោយឥតគិតថ្លៃ នៅតាមទីជនបទ នៅក្នុងប្រទេសកម្ពុជា ដោយមិនប្រកាន់និន្នាការនយោបាយ សាសនា អ្វីឡើយ។ ជាក់ស្តែងថ្ងៃនេះ ដោយមានការណែនាំរបស់ លោក ហ៊ុន ម៉ាណែត និងលោកស្រី បានស្នើឱ្យក្រុមវេជ្ជបណ្ឌិត និងនិស្សិតពេទ្យស្ម័គ្រចិត្តនៃសមាគមនេះ ចុះព្យាបាលជម្ងឺជូនប្រជាពលរដ្ឋ ដោយគិតថ្លៃនៅក្នុងស្រុក ស្រុកបាណន់នាពេលនេះ។ លោក ជាម ចន្ទសោភ័ណ អភិបាលរង នៃគណៈអភិបាលខេត្តបាត់ដំបង បានថ្លែងថា សកម្មភាពមនុស្សធម៌ដ៍ល្អប្រពៃ របស់សមាគមគ្រូពេទ្យស្ម័គ្រចិត្ត យុវជនសម្តេចតេជោ នៅក្នុងទឹកដីខេត្តបាត់ដំបងនាថ្ងៃនេះគឺ សបញ្ជាក់ឱ្យឃើញច្បាស់ពីការយកចិត្តទុកដាក់ គិតគូរដល់ជីវភាពរស់នៅ និងតម្រូវការជាក់ស្តែងរបស់ប្រជាពលរដ្ឋ នៅក្នុងមូលដ្ឋានស្រុកបាណន់ ក៍ដូចជាប្រជាជននៅទូទាំងប្រទេស របស់សម្តេចតេជោ ហ៊ុន សែន ប្រមុខរាជរដ្ឋាភិបាលកម្ពុជា។ លើសពីនេះក្រុមវេជ្ជបណ្ឌិត និងនិស្សិតពេទ្យស្ម័គ្រចិត្ត បានធ្វើឱ្យប្រជាពលរដ្ឋមានភាពសប្បាយរីករាយ និងស្និទ្ធស្នាលក្រៃលែងតាមរយៈភាពរួសរាយរាក់ទាក់ និងការព្យាបាលដោយចិត្តទុកដាក់ខ្ពស់ ចំពោះពួកគាត់។ ជាមួយគ្នានេះ ប្រជាពលរដ្ឋដែលបានពិនិត្យ និងព្យាបាលជម្ងឺ ក៍បានបង្ហាញអារម្មណ៍សប្បាយរីករាយ និងថ្លែងអំណរគុណចំពោះសកម្មភាពមនុស្សធម៌ ដ៍ល្អប្រពៃរបស់សមាគមគ្រូពេទ្យស្ម័គ្រចិត្តយុវជន សម្តេចតេជោដែលបានយកចិត្តទុកដាក់ ចំពោះសុខទុក្ខរបស់ពួកគាត់។ នៅក្នុងបេសកកម្មមនុស្សធម៌ សមាគមគ្រូពេទ្យស្ម័គ្រចិត្តយុវជនសម្តេចតេជោ ប្រជាពលរដ្ឋតាមនាពេលនេះ ក៍មានការចូលរួមសហការពីសំណាក់ អង្គការដែគូរផងដែរ។ សូមញ្ជាក់ថា នេះគឺជាលើកទី០២ហើយ ដែលសមាគមគ្រូពេទ្យស្ម័គ្រចិត្តយុវជន សម្តេចតេជោចុះព្យាបាលប្រជាពលរដ្ឋ នៅលើទឹកដីបាត់ដំបងដែលលើកទី១ បានចុះពិនិត្យព្យាបាលប្រជាពលរដ្ឋ ដោយឥតគិតថ្លៃបានចំនួនជាង១៨០៣នាក់ និងចុះពិនិត្យព្យាបាល ជំងឺទូទៅ ជំងឺរោគស្រ្តី ពិនិត្យអេកូបេះដូង ជំងឺមាត់ធ្មេញ ច្រមុះត្រចៀកបំពង់ក វះកាត់តូច និងពិនិត្យឈាមដោយឥតគិតថ្លៃ នៅស្រុកបាណន់បានចំនួន២៤៦៥នាក់៕

2016-05-01T22:50:00+07:00

freshnewsasia.com

https://m.freshnewsasia.com/index.php/en/localnews/23211-2016-05-01-10-17-19.html

bccf1566-5b83-4042-ae04-b1d8a5659f44

សមាគមហេម៉ូហ្វីលា ទទូចឲ្យបង្កើតមជ្ឈមណ្ឌល ព្យាបាលអ្នកជំងឺឈាមកម្រកក សម្រាប់អ្នកមានអាយុ១៦ឆ្នាំឡើងទៅ

លោក សែម សុខបញ្ញា ប្រធានសមាគមហេម៉ូហ្វីលា បានទទូចឲ្យ មន្ទីរពេទ្យមិត្តភាពខ្មែរ-សូវៀត បង្កើតមជ្ឈមណ្ឌលទទួលព្យាបាល អ្នកជំងឺហេម៉ូហ្វីលា (ជំងឺហូរឈាមកម្រកក) សម្រាប់អ្នកមានអាយុ១៦ឆ្នាំឡើងទៅ ដើម្បីផ្តល់ឱកាសឲ្យអ្នកមានជំងឺនេះ អាចទទួលបានការព្យាបាលល្អប្រសើរជាងមុន។ លោកថា បច្ចុប្បន្ននៅកម្ពុជា មានតែមន្ទីរពេទ្យពីរប៉ុណ្ណោះ ដែលទទួលព្យាបាលអ្នកជំងឺហេម៉ូហ្វីលា ប៉ុន្តែការព្យាបាលនេះ សម្រាប់តែកុមារមានអាយុក្រោម១៦ឆ្នាំប៉ុណ្ណោះ។ ការស្នើរបស់ លោក សែម សុខបញ្ញា បានធ្វើឡើងក្រោយពីសង្កេតឃើញថា បច្ចុប្បន្ននេះ អ្នកជំងឺហេម៉ូហ្វីលាដែលមានអាយុលើស១៦ឆ្នាំ មានការពិបាកស្វែងរកកន្លែងព្យាបាល ពីព្រោះមន្ទីរពេទ្យភាគច្រើន មិនផ្តល់សេវាសម្រាប់អ្នកជំងឺហេម៉ូហ្វីលា។ ម្យ៉ាងវិញទៀត វេជ្ជបណ្ឌិតមានជំនាញព្យាបាលជំងឺហូរឈាមនេះ នៅមានកំរិត ពោលគឺនៅ ទូទាំងប្រទេសមានតែវេជ្ជបណ្ឌិតបីរូបប៉ុណ្ណោះ ហើយមានមន្ទីរពេទ្យកុមារចំនួនពីរ (មន្ទីរពេទ្យកុមារជាតិនៅភ្នំពេញ និងមន្ទីរពេទ្យអង្គរ នៅខេត្ត សៀមរាប) ហើយកន្លែង វិនិច្ឆ័យ ចំនួន៣កន្លែងផងដែរ។ នេះបើតាមការលើកឡើងរបស់លោក សែម សុខបញ្ញា ប្រធានសមាគមហេម៉ូហ្វីលានៅពេល បើកទិវាហេម៉ូហ្វីលាពិភព លោក ឆ្នាំ ២០១៦ ក្រោមប្រធានបទ «ស្វែងរកការគាំទ្រដើម្បី បាននូវការព្យាបាលកាន់តែប្រសើរឡើង» នាព្រឹកថ្ងៃទី៣០ ខែមេសា ឆ្នាំ២០១៦ នៅក្លឹបយុវជនអន្តរជាតិ។ លោក សែម សុខា រដ្ឋលេខាធិកាក្រសួងសង្គមកិច្ច អតីតយុទ្ធជន និងយុវនីតិសម្បទា បានឲ្យដឹងថា ជំងឺ ហេម៉ូ ហ្វីលា (ជំងឺហូរឈាមរឺជំងឺកម្រកក) មិនមានថ្នាំព្យាបាលនោះទេ ៧០ភាគរយនៃអ្នកជំងឺនេះ គឺកើតឡើងពីតំណរពូជ ដែលកើតចេញពីឱពុកម្តាយ ជាពិសេសគឺម្តាយ ជាអ្នកផ្ទុកជំងឺនេះមកឲ្យកូន ហើយភាគច្រើនកើតលើមនុស្សប្រុស ចំណែកកូនស្រីជាអ្នកផ្ទុកជំងឺឆ្លងបន្តទៅទៀត ចំណែក៣០ភាគរយទៀតគឺកើតឡើងដោយឯកឯង។ លោក សែម សុខា ថា ។ ។ នេះគឺជាការលើកឡើងរបស់ លោក ខុន សុភឹន តំណាងក្លឹបកីឡាយុវជនអន្តរជាតិ។ លោកបន្តថា នេះជាលើកទីមួយហើយ ដែលក្លឹបកីឡាយុវជនអន្តរជាតិ បានចូលរួមសហការការងារជាមួយ សមាគមហេម៉ូហ្វីលា (ជំងឺហូរឈាមរឺជំងឺកម្រកក ដោយសារតែ លោក ចង់ចូលរួមជួយដល់ ការងារសង្គម ជាពិសេស គឺដើម្បីផ្សព្វផ្សាយពីជំងឺកម្រកកនេះ ទៅកាន់ប្រជាពលរដ្ឋឲ្យបានទូលាយថែមទៀត។ លោក ខុន សុភឹន បានបញ្ជាក់ថា ក្លឹបយុវជនអន្តរជាតិ នឹងបន្តចូលរួមគ្រប់សកម្មភាពណា ដែលជួយដល់សង្គមបើមាននៅពេលក្រោយៗទៀត។ គួរបញ្ជាក់ថា សមាគមហេម៉ូហ្វីលា នៅព្រឹកថ្ងៃទី៣០ ខែមេសា ឆ្នាំ២០១៦នេះ បានរៀបចំទិវាហេម៉ូហ្វីលាពិភពលោកឆ្នាំ២០១៦ ក្រោមប្រធានបទ «ស្វែងរកការគាំទ្រ ដើម្បីបាននូវការព្យាបាលកាន់តែប្រសើរឡើង»។ទិវានេះ មានការចូលរួមពី លោក សែម សុខា រដ្ឋលេខាធិកាក្រសួងសង្គមកិច្ច អតីតយុទ្ធជន និងយុវនីតិសម្បទា លោក សែម សុខបញ្ញា ប្រធានសមាគមហេម៉ូហ្វីលា លោក ញ៉ឹប ធីនាយកអង្គការ CDMD លោក ដេវីត ខឺតធីស ទីប្រឹក្សាដាក់បញ្ចូលពិការភាពនៃអង្គការ Light For the world លោក ខុន សុភឹន តំណាងក្លឹបកីឡាយុវជនអន្តរជាតិ លោក ផន ហៀប តំណាងសមាគមព្យាបាលដោយចេតនា និងក្រុមគ្រួសាររបស់កុមារៗកើតជំងឺហេម៉ូហ្វីលាជាច្រើននាក់ទៀត។ កាលពីថ្ងៃទី១៨ ខែមេសា ឆ្នាំ២០១៥ សមាគមហេម៉ូហ្វីលាបានរៀបចំទិវាហេម៉ូហ្វីលា ពិភពលោកឆ្នាំ២០១៥ ដោយផ្តោតសំខាន់លើប្រធានបទ «កសាងការគាំទ្រផ្តើមពី គ្រួសារមួយ» ចូលរួមពីសមាជិកសមាជិកាសមាគមហេម៉ូហ្វីលាកម្ពុជា តមណាងអង្គការជាតិ តំណាងក្រុមហ៊ុន ក្រុមអ្នកសារព័ត៌មាន សមាគមអ្នករត់ស៊ីក្លូកម្ពុជា គ្រួសារ និងបងប្អូនអ្នកជំងឺហេម៉ូហ្វីលា សរុបចំនួន៧០នាក់ នៅមុខវត្តបុទុមវត្តី ដោយជិះស៊ីក្លូដើម្បីផ្សព្វផ្សាយជំងឺនេះ៕

2016-04-30T21:24:00+07:00

freshnewsasia.com

https://m.freshnewsasia.com/index.php/en/localnews/23152-2016-04-30-08-23-53.html

916a7464-4400-4a29-96d5-329d76501c9d

មនុស្ស១១នាក់នៅខេត្តកំពង់ឆ្នាំងសង្ស័យពុលនំបញ្ចុក

មន្ត្រីជំនាញសុខាភិបាលកំពុងវិភាគលើសរសៃនំបញ្ចុក បន្លែ និងគ្រឿងទេសសម្រាប់ស្លទឹកនំបញ្ចុក ដែលគេសង្ស័យថា ជាមូលហេតុនាំឲ្យមនុស្សក្មេងចាស់ចំនួន ១១នាក់ នៅស្រុករលាប្អៀរ ខេត្តកំពង់ឆ្នាំង មានអាការៈពុលធ្ងន់ធ្ងរ។ មន្ត្រីសុខាភិបាលបានអំពាវនាវឲ្យពលរដ្ឋគ្រប់រូបបង្កើនការប្រុងប្រយ័ត្នខ្ពស់ចំពោះចំណីអាហារដែលគ្មានអនាម័យ ឬខូចគុណភាព។ មនុស្សចាស់ ៦នាក់ និងក្មេង ៥នាក់ រស់នៅភូមិព្រែកសាលា នៃឃុំទឹកហូត បានធូរស្បើយពីការពុលវិញហើយ នៅថ្ងៃទី៣០ ខែមេសា បន្ទាប់ពីសម្រាកព្យាបាលនៅក្នុងបន្ទប់សង្គ្រោះបន្ទាន់ នៃមន្ទីរពេទ្យបង្អែកខេត្តកំពង់ឆ្នាំង មួយយប់។ ក្រុមពលរដ្ឋថា ពួកគាត់មានអាការៈរាករូស និងក្មេងក្អួតធ្លាក់ឈាម ក្រោយពីបរិភោគនំបញ្ចុកដែលទិញពីផ្សារកំពង់ប្រាសាទ មកធ្វើទឹកសម្លហូបជាលក្ខណៈគ្រួសារ។ អ្នកជំងឺម្នាក់គឺលោកស្រី រួម សុខា មានប្រសាសន៍ថា នៅម៉ោងជិតបីរសៀលរូបគាត់ និងសាច់ញាតិផ្សេងទៀត បាននាំគ្នាធ្វើទឹកសម្ល ដើម្បីញាំជាមួយនំបញ្ចុកចែកបងប្អូន និងហូបជុំគ្នានៅផ្ទះឈ្មោះ ផាក សុខជា។ ក្រោយពីបរិភោគ គឺនៅម៉ោងប្រមាណ ៤រសៀល ស្រាប់តែមនុស្សក្មេងចាស់មានអាការពុលជាបន្តបន្ទាប់ ហើយខ្លះបានរត់ទៅពេទ្យឯកជន មុននឹងឡានពេទ្យដឹកមកសង្គ្រោះនៅមន្ទីរពេទ្យបង្អែកខេត្ត៖ ។ ចំណែកអ្នកជំងឺវ័យ ៧៤ឆ្នាំ ដៃម្ខាងកំពុងបន្តោងសេរ៉ូម នៅលើគ្រែពេទ្យក្បែរចៅដែលមានអាការៈពុលដែរនោះ គឺលោកស្រី យូ គង់ ថារូបគាត់ស្ទើររាងចាលឈប់បរិភោគនំបញ្ចុក និងប្រាប់ទៅសាច់ញាតិឲ្យឈប់ទិញនំបញ្ចុកពីតាមផ្សារដែលមិនដឹងពីការធ្វើច្បាស់លាស់៖ ។ ទាក់ទងបញ្ហានេះប្រធានមន្ទីរពេទ្យបង្អែកខេត្តកំពង់ឆ្នាំង លោកវេជ្ជបណ្ឌិត សូរិនទី រាវុឌ្ឍី ថ្លែងថា គ្រូពេទ្យបានធ្វើរោគវិនិច្ឆ័យលើក្រុមអ្នកជំងឺថា ជាករណីពុលចំណីអាហារ ប៉ុន្តែមិនទាន់ប្រាកដថាចំណីអ្វី ឬមានសារធាតុដែលបង្កឲ្យពុលនោះទេ។ លោកថា មន្ត្រីជំនាញឧស្សាហកម្ម និងក្រុមគ្រូពេទ្យ កំពុងប្រមូលសំណាកដែលសង្ស័យថា មានសារធាតុពុលទៅវិភាគ ប៉ុន្តែថា ទទួលបានលទ្ធផលថ្ងៃណាទេ៖ ។ លោកវេជ្ជបណ្ឌិតបន្ថែមថា អ្នកជំងឺភាគច្រើនបានធូរស្បើយ ប៉ុន្តែគ្រូពេទ្យចង់ឲ្យអ្នកជំងឺបន្តសម្រាកសិន ដើម្បីឲ្យសុខភាពវិលទៅដូចដើមវិញ ហើយពួកគាត់អាចចេញពីពេទ្យនៅថ្ងៃទី១ ខែឧសភា៕

2016-04-30T17:10:00+07:00

rfa.org

https://www.rfa.org/khmer/news/health/11people-sick-after-ate-khmer-noodle-04302016055500.html

5d3f0fcd-b6a9-4a13-9159-dff12441176d

រដ្ឋមន្ត្រីក្រសួងអប់រំ ហង់ ជួនណារ៉ុន ចេញសេចក្តីណែនាំឲ្យបុគ្គលិកអប់រំ សិស្សានុសិស្សទាំងអស់ថែរក្សាសុខភាព និងបង្ការជំងឺផ្សេងៗក្នុងរដូវក្តៅ

រដ្ឋមន្ត្រីក្រសួងអប់រំ យុវជន និងកីឡា បានចេញសេចក្តីណែនាំមួយ ដោយជំរុញឲ្យគណៈគ្រប់គ្រងគ្រឹះស្ថានសិក្សាសាធារណៈ និងឯកជនទាំងអស់ ត្រូវណែនាំដល់បុគ្គលិកអប់រំ ព្រមទាំងសិស្សានុសិស្ស ទាំងអស់ឲ្យអនុវត្តនូវវិធានការងាយៗ ក្នុងការថែទាំសុខភាព និងបង្ការពីជំងឺផ្សេងៗ ដើម្បីការពារសុខភាព និងបង្ការពីជំងឺផ្សេងៗ ដែលអាចកើតមានឡើងដោយសារ អាកាសធាតុក្តៅខ្លាំងកំពុងកើតមានឡើង ក្នុងប្រទេសកម្ពុជានាពេលបច្ចុប្បន្ន។ សេចក្តីណែនាំរបស់ក្រសួងអប់រំ បានបញ្ជាក់ថា វិធីថែរក្សាសុខភាពទាំងនោះរួមមាន៖ ត្រូវមានអនាម័យល្អ ពិសាទឹកឲ្យបានញឹកញាប់ នៅពេលស្ថិតនៅក្រោមកម្ដៅខ្លាំង ត្រូវបើកទ្វារ បង្អួចបន្ទប់រៀន ឲ្យបានស្រឡះល្អ និងបន្តដាំ និងថែរក្សាដើមឈើដែលមានស្រាប់ក្នុងបរិវេណសាលា ដើម្បីយកម្លប់ និងកាត់បន្ថយកម្ដៅជាដើម៕

2016-04-29T15:56:00+07:00

freshnewsasia.com

https://m.freshnewsasia.com/index.php/en/localnews/23042-2016-04-29-02-13-44.html

32cee5ed-d38d-4253-9cf0-8b07148cb9fd

មន្ត្រីកាំកុងត្រូលខេត្តព្រះសីហនុបន្តចុះអប់រំកុមារនៅតាមសាលាអំពីសុវត្ថិភាពចំណីអាហារ

មន្ត្រីជំនាញស្ថាប័នកាំកុងត្រូលសាខាខេត្តព្រះសីហនុ បន្តបើកយុទ្ធនាការចុះអប់រំកុមារតូចៗ នៅតាមសាលាមួយចំនួនដើម្បីបញ្ជ្រាបការយល់ដឹងពីគុណភាពនៃការជ្រើសយកនំចំណី ឬភេសជ្ជៈគ្រប់ប្រភេទដែលមានគុណភាពមកទទួលទាន។ មន្ត្រីទាំងនេះ ក៏អំពាវនាវដល់គ្រូបង្រៀន និងអាណាព្យាបាលនៅទូទាំងប្រទេសឲ្យចូលរួមពិនិត្យ និងផ្សព្វផ្សាយបន្តដល់កុមារតូចៗ នៅផ្ទះត្រូវពិនិត្យមើលនំចំណីផ្សេងៗ ឲ្យមានស្លាកសញ្ញា និងកាលបរិច្ឆេទនៃការប្រើប្រាស់ឲ្យបានត្រឹមត្រូវ មុននឹងជ្រើសយកទៅទទួលទាន។ អនុប្រធានសាខាកាំកុងត្រូលខេត្តព្រះសីហនុ ជា ប៉ិច ដែលដឹកនាំក្រុមការងារស្ថាប័ននេះ ចុះផ្ដល់ការអប់រំដល់កុមារតូចៗ និងគ្រូបង្រៀននៅសាលាបឋមសិក្សា ទំនប់រលកថ្មី ស្រុកស្ទឹងហាវ ខេត្តព្រះសីហនុ កាលពីថ្ងៃអង្គា ទី២៦ ខែមេសា ដើម្បីជ្រើសរើសនំចំណីណាដែលមានសុវត្ថិភាពសម្រាប់បរិភោគប្រចាំថ្ងៃ។ លោករំពឹងថា តាមរយៈមន្ត្រីជំនាញស្ថាប័នកាំកុងត្រូល ចុះអប់រំដល់កុមារតូចៗ នៅតាមសាលានឹងអាចជួយឲ្យកុមារតូចៗ បន្តផ្សព្វផ្សាយបានទូលំទូលាយដល់កុមារផ្សេងទៀតដែលនៅតាមផ្ទះដែរ។ លោក ជា ប៉ិច បន្ថែមថា ទំនិញគ្រប់ប្រភេទមុខដែលវេចខ្ចប់មិនបានល្អ គ្មានស្លាកសញ្ញាត្រឹមត្រូវ គ្មានចុះទីតាំងផលិត ឬក្រុមហ៊ុនឲ្យបានត្រឹមត្រូវ និងហួសកាលកំណត់ប្រើប្រាស់ជាដើម ត្រូវហាមដាច់ខាតមិនឲ្យយកមកប្រើប្រាស់ ឬទទួលទានទេ ព្រោះនាំឲ្យប៉ះពាល់ដល់សុខភាពធ្ងន់ធ្ងរ៖ ។ កុមារតូចៗ រៀននៅសាលាបឋមសិក្សាទំនប់រលកថ្មី មានចំនួនជិត ៨០០នាក់ ដែលចូលរួមស្ដាប់ការបង្ហាញរបស់មន្ត្រីជំនាញស្ថាប័នកាំកុងត្រូល។ ពួកគេហាក់មានការចាប់អារម្មណ៍អំពីការអប់រំទាក់ទងការជ្រើសយកនំចំណី ដប ឬកំប៉ុងក្រពឹត និងគ្រឿងអាហារកំប៉ុងគ្រប់ប្រភេទ ដែលហួសគុណភាពគ្មានស្លាកសញ្ញាត្រឹមត្រូវ និងលើសថ្ងៃប្រើប្រាស់ជាដើម។ នាយករងសាលាបឋមសិក្សាទំនប់រលកថ្មី ស្រុកស្ទឹងហាវ ខេត្តព្រះសីហនុ លោក ខៀវ សុខា បានស្វាគមន៍មន្ត្រីជំនាញស្ថាប័នកាំកុងត្រូលដែលជ្រើសយកសាលានេះ ផ្ដល់ការអប់រំដល់កុមារតូចៗ ឲ្យបានយល់ដឹងពីការជ្រើសយកនំចំណី និងអាហារហូបចុកឲ្យមានគុណភាពដើម្បីរក្សាសុខភាព។ លោកអំពាវនាវដល់អាណាព្យាបាល ពិសេសលោកគ្រូអ្នកគ្រូនៅទូទាំងប្រទេស ត្រូវចូលរួមសហការជាមួយមន្ត្រីជំនាញកាំកុងត្រូល ដើម្បីសុខភាពកុមារ និងប្រជាពលរដ្ឋទូទៅរស់នៅមានសុខភាពល្អ។ លោក ខៀវ សុខា ក៏ស្នើដល់មន្ត្រីកាំកុងត្រូល ខេត្តព្រះសីហនុ ត្រូវបន្តការងារចុះអប់រំអំពីសុខភាពចំណីអាហារនេះ ឲ្យបានទូលំទូលាយ និងជាប្រចាំ ជូនដល់កុមារតូចៗ នៅតាមសាលានានា ថែមទៀតនាថ្ងៃខាងមុខ៖ ។ អនុប្រធានកាំកុងត្រូលសាខាខេត្តព្រះសីហនុ លោក ជា ប៉ិច បានឲ្យដឹងថា ប្រសិនបើអាណាព្យាបាល ឬអ្នកជាប់ពាក់ព័ន្ធណាមួយសង្ស័យពុលចំណីអាហារ ឬក៏ទីតាំងស្លក់គ្រឿងហូបចុកដែលលើសកាលបរិច្ឆេទប្រើប្រាស់ និងវេចខ្ចប់មិនបានត្រឹមត្រូវជាដើម ត្រូវផ្ដល់ព័ត៌មានមកកាន់ស្ថាប័នកាំកុងត្រូលឈានដល់ចុះពិនិត្យជាក់ស្ដែងដល់ទីតាំងទាំងនោះឲ្យបានទាន់ពេលវេលា។ មន្ត្រីសង្គមស៊ីវិលមួយចំនួន នាខេត្តព្រះសីហនុ បានគាំទ្រសកម្មភាពរបស់មន្ត្រីស្ថាប័នកាំកុងត្រូលខេត្តព្រះសីហនុ ដោយចាត់ទុកថា សកម្មភាពចុះអប់រំអំពីការជ្រើសយកចំណីអាហារដល់កុមារតូចៗ នៅតាមសាលានានា ហើយសំណូមពរឲ្យធ្វើសកម្មភាពនេះឲ្យបានជាប្រចាំ៕

2016-04-27T14:30:00+07:00

rfa.org

https://www.rfa.org/khmer/news/health/kids-educated-on-food-safety-04272016032013.html

8e280701-5fa7-4ee5-a273-fdf365fb761b

ក្រសួងសុខាភិបាល ចេញប្រកាសស្តីពីការបង្ការជំងឺបណ្តាលមកពីអាកាសធាតុក្តៅខ្លាំង ពិសេសកុមារនិងមនុស្សចាស់

ក្រសួងសុខាភិបាល នៅថ្ងៃទី២៦ ខែមេសានេះ បានចេញសេចក្តីប្រកាសព័ត៌មានមួយ ស្តីពីការបង្ការជំងឺដែលបណ្តាលមកពីអាកាសធាតុក្តៅខ្លាំង ដូចជាជំងឺបេះដូង និងសួត រួមទាំងជំងឺឆ្លងផ្សេងៗទៀត ដូចជាជំងឺរាករូស ជំងឺកង្វះចំណីអហារ បញ្ហាផ្លូវចិត្តពិសេស ជំងឺតាងតឹងអារម្មណ៍ជាដើម។ សេចក្តីប្រកាសព័ត៌មានរបស់ក្រសួងសុខាភិបាល បានអំពាវនាវដល់ប្រជាពលរដ្ឋទូទៅ ត្រូវមានការប្រុងប្រយ័ត្នខ្ពស់ ពីបញ្ហាសុខភាពផ្ទាល់ខ្លួន និងក្រុមគ្រួសារ ពិសេសសុខភាពកុមារ និងជនចាស់ជរា។ ជាមួយគ្នានេះ ក្រសួងសុខាភិបាលក៏បានបង្ហាញនូវវិធីទប់ស្កាត់ និងបង្ការជំងឺនានា ដែលកើតមានឡើងក្នុងពេលកម្ពុជា កំពុងតែមាននូវអាកាសធាតុក្តៅផងដែរ៕

2016-04-26T22:25:00+07:00

freshnewsasia.com

https://m.freshnewsasia.com/index.php/en/localnews/22828-2016-04-26-08-30-59.html

65a98061-2094-47c3-9f5f-a5e93241d389

យុវជនម្នាក់ ដោយសារជំងឺប្រចាំកាយ ធ្វើទុក្ខខ្លាំងពេកចង-ក ធ្វើអត្តឃាត

បុរសម្នាក់ត្រូវបានបងប្អូនប្រទះឃើញ ចងកធ្វើអត្តឃាត និងធ្នឹមផ្ទះស្លាប់យ៉ាងអាណោចអាធម៌ ដោយសារមានជំងឺរ៉ាំរ៉ៃ ប្រចាំកាយធ្វើទុក្ខខ្លាំងពេក។ ហេតុការណ៍នេះ បានភ្ញាក់ផ្អើល ឡើងនៅម៉ោង១០៖៣០នាទីព្រឹកថ្ងៃទី២៦ ខែមេសា ឆ្នាំ២០១៦ត្រង់ចំណុចក្នុងផ្ទះជនរងគ្រោះ ស្ថិតនៅភូមិរ៉ា សង្កាត់ផ្ទះព្រៃ ក្រុង ខេត្តពោធិ៍សាត់។ សមត្ថកិច្ចប្រាប់ថា ជនរងគ្រោះដែលមានជម្ងឺរ៉ាំរ៉ៃ សម្រេចចិត្តចងកសម្លាប់ខ្លួនឈ្មោះ កង មិថុនា អាយុ២៥ឆ្នាំ រស់នៅភូមិឃុំកើតហេតុខាងលើ។ សមត្តកិច្ចបានបញ្ជាក់ថា យុវជនដែលស្លាប់ខាងលើ ពិតជា កើតឡើងដោយសារចងកប្រាកដមែន។ ក្រោយពីពិនិត្យនិងធ្វើកោសល្យវិច័យ សមត្ថកិច្ចបានប្រគល់សពយុវជនខាងលើ ទៅឲ្យក្រុមគ្រួសារ ដើម្បីយកសពទៅធ្វើបុណ្យតាមប្រពៃណី៕

2016-04-26T21:49:00+07:00

freshnewsasia.com

https://m.freshnewsasia.com/index.php/en/localnews/22820-2016-04-26-09-13-07.html

e95e5099-6235-4b99-9228-32e27fecba84

លោករដ្ឋមន្ត្រី ម៉ម ប៊ុនហេង ចុះសួរសុខទុក្ខអ្នកជំងឺ និងមន្ត្រីបុគ្គលិកសុខាភិបាល នៅមន្ទីរពេទ្យបង្អែកខេត្តប៉ៃលិន

នៅព្រឹកថ្ងៃទី២៥ ខែមេសា ឆ្នាំ២០១៦នេះ លោកវេជ្ជបណ្ឌិត ម៉ម ប៊ុនហេង រដ្ឋមន្រ្តីក្រសួងសុខាភិបាល និងលោកអភិបាលខេត្តប៉ៃលិន បានអញ្ជើញចុះសួរសុខទុក្ខអ្នកជំងឺ និងមន្រ្តីបុគ្គលិកសុខាភិបាល ក្នុងមន្ទីរពេទ្យបង្អែកខេត្តប៉ៃលិន។ ក្នុងឱកាសនោះ លោករដ្ឋមន្រ្តីបានលើកសរសើរដល់មន្រី្ត និងបុគ្គលិកសុខាភិបាលទាំងអស់ ដែលបានខិតខំបំពេញភារកិច្ចបំរើសេវាសុខភាព ដល់ប្រជាជនប្រកបដោយគុណភាព និងក្រមសីលធម៌ខ្ពស់។ លោករដ្ឋមន្រ្តីបានលើកទឹកចិត្ត និង សំណូមពរឲ្យបុគ្គលិក និង មន្រ្តីសុខាភិបាលទាំងអស់បន្តខិតខំប្រឹងប្រែង ផ្តល់សេវាជូនប្រជាពលរដ្ឋ ប្រកបដោយភាពទទួលខុសត្រូវខ្ពស់។ ជាពិសេសគឺត្រូវខិតខំបង្កើននូវចំណេះដឹង និង ចំណេះធ្វើរបស់ខ្លួនតាមរយ:ការបណ្តុះបណ្តាលបន្តថែមទៀត។ បន្ទាប់មក លោករដ្ឋមន្រ្តីក៏បានអញ្ជើញចុះសាកសួរសុខទុក្ខ អ្នកជំងឺដែលកំពុងសម្រាកព្យាបាល នៅក្នុងមន្ទីរពេទ្យបង្អែកខេត្តប៉ៃលិនផងដែរ៕

2016-04-25T16:06:00+07:00

freshnewsasia.com

https://m.freshnewsasia.com/index.php/en/localnews/22688-2016-04-25-02-06-22.html

d85a4d3e-aea9-43f8-9256-76d14eff5c45

រឿងអាស្រូវស្នេហ៍កំពុងធ្វើឲ្យលោក កឹម សុខា វ័ណ្ឌកកាន់តែខ្លាំង ស្រីមុំ និង សុវណ្ណថា ប្តឹងទារសំណងជំងឺចិត្ត១លាន ៣០ម៉ឺនដុល្លារអាមេរិក (Video Inside)

ទីបំផុតរឿងអាស្រូវស្នេហាក្រៅផ្ទះរបស់លោក កឹម សុខា អនុប្រធានគណបក្សសង្រ្គោះជាតិ កំពុងចងរឹតលោក កឹម សុខា ដូចចំណងរឹតនុំអន្សមជ្រូក បន្ទាប់ពីខ្សែអាត់សំឡេង នៃរឿងអាស្រូវស្នេហា ត្រូវបានតួអង្គស្រី គឺកញ្ញា ខុម ច័ន្ទតារាទី ហៅស្រីមុំ សារភាពទទួលស្គាល់ការពិតថា សំឡេងសន្ទនាដែលបែកធ្លាយ គឺជាសំឡេងសន្ទនារវាងកញ្ញា និង លោក កឹម សុខា។ លោក កឹម សុខា ត្រូវបានកញ្ញា ស្រីមុំ និង ធី សុវណ្ណថា រួមគ្នាប្តឹងទាមទារសំណងជំងឺចិត្តសរុបប្រមាណ ១លាន និង៣០ម៉ឺនដុល្លារអាមេរិក។ សុវណ្ណថា បានទាមទារឲ្យតុលាការលក់អចលនទ្រព្យលោក កឹម សុខា ដើម្បីយកលុយសងជំងឺចិត្តកញ្ញា ហើយកញ្ញា នឹងយកលុយទាំងអស់នោះទៅជួយដល់កុមារកំព្រា។ កាលពីថ្ងៃទី១៩ ខែមេសា ឆ្នាំ២០១៦កន្លងទៅ នៅចំពោះមុខ លោក សៀង សុខ ព្រះរាជអាជ្ញារងសាលាដំបូងរាជធានីភ្នំពេញ កញ្ញា ខុម ច័ន្ទតារាទី ដែលជានារីកំណាន់ចិត្តម្នាក់ ក្នុងចំណោមនារីកំណាន់ចិត្តជាច្រើននាក់ របស់លោក កឹម សុខា បានសារភាពអស់ហើយ ដោយទទួលស្គាល់នូវសារសំឡេងសន្ទនា ដែលបានបែកធ្លាយ ហើយក៏បានទទួលស្គាល់ពីទំនាក់ទំនងស្នេហារវាងកញ្ញា និង លោក កឹម សុខា។ មិនត្រឹមតែសារភាពទទួលស្គាល់នូវការពិតនោះទេ ស្រីមុំ ក៏បានសម្រេចប្តឹងបកទៅលោក កឹម សុខា និងបក្ខពួក រួមជាមួយជនដទៃទៀត ដោយទាមទារសំណងជំងឺចិត្ត ៣០ម៉ឺនដុល្លារ ដើម្បីសងថ្លៃ ខូចខាតកេរ្តិ៍ឈ្មោះ កិត្តិយស និងភាពថ្លៃថ្នូររបស់កញ្ញា។ ក្នុងពាក្យបណ្តឹងដាក់ទៅកាន់អយ្យការអមសាលាដំបូងរាជធានីភ្នំពេញ ដែល Fresh News ទទួលបាននៅយប់រំលងអាធ្រាត្រចូលថ្ងៃទី២៣ ខែមេសា ឆ្នាំ២០១៦ កញ្ញា ស្រីមុំ បានគូសបញ្ជាក់ថា ព្រោះតែរឿងអាស្រូវស្នេហ៍ដែលត្រូវបានគេទម្លាយលើ Facebook «រឿងពិត CNRP» នោះ បានធ្វើឲ្យកញ្ញខូចខាតកិត្តិយសសេចក្តីថ្លៃថ្នូរយ៉ាងធ្ងន់ធ្ងរ ដោយសារលោក កឹម សុខាបានសន្យាផ្តល់ប្រាក់ ៣ពាន់ដុល្លារអាមេរិក សន្យាទិញផ្ទះ និង ទិញរបស់របរដែលកញ្ញាត្រូវការ ហើយបានសន្យាបើកមុខរបរឲ្យកញ្ញាថែមទៀតផង។ល។ ស្រីមុំ បានបញ្ជាក់នៅក្នុងពាក្យបណ្តឹងនោះទៀតថា រហូតមកដល់ពេលនេះ លោក កឹម សុខា មិនបានប្រគល់អ្វីឲ្យរួបនាងនោះឡើយ។ ស្រីមុំ បន្តថា ទង្វើរបស់លោកកឹម សុខា បានធ្វើឲ្យកញ្ញា ត្រូវបាត់បង់កិត្តិយសសេចក្តីថ្លៃថ្នូរ ខាតបង់ពេលវេលា បាត់ការងារ ខាតបង់សេដ្ឋកិច្ចគ្រួសារ ដែលកញ្ញាជាបង្គោលគ្រួសារ ខណៈដែលពេលនេះកញ្ញាមិនអាច ចេញដើរទៅណាមកណាបានដូចពីមុនបានទៀតទេ ដោយសារខ្មាស់គេ។ ស្រីមុំ បានសំណូមពរឲ្យតុលាការជួយរកយុត្តិធម៌ឲ្យកញ្ញា ដែលជានារីទន់ខ្សោយ និងទាមទារឲ្យតុលាការផ្តន្ទាទោសលោក កឹម សុខា និងគូកន ព្រមទាំងជនពាក់ព័ន្ធទៅតាមផ្លូវច្បាប់។ ស្រីមុំ បានប្តឹងទាមទារសំណងជំងឺចិត្ត លើការខាតបង់ពេលវេលា ការបាត់បង់ការងារ ខាតបង់សេដ្ឋកិច្ចគ្រួសារ និងការខូចខាតកិត្តិយសសេចក្តីថ្លៃថ្នូររបស់កញ្ញា នូវទឹកប្រាក់ ៣០ម៉ឺនដុល្លារ ពីលោក កឹម សុខា និងគូកន ព្រមទាំងជនពាក់ព័ន្ធដទៃ។ ស្របពេលដែលស្រីមុំ ប្រកាសចេញមុខប្តឹងបកទៅលោក កឹម សុខា និងបក្ខពួកនោះ នៅថ្ងៃទី២៣ ខែមេសា ឆ្នាំ២០១៦នេះ កញ្ញា ធី សុវណ្ណថា ក៏បានប្រកាសដាក់ពាក្យប្តឹងលោក កឹម សុខា ពីបទបរិហាកេរ្តិ៍កញ្ញាផងដែរ ដោយទាមទារសំណងជំងឺចិត្តប្រមាណ ១លានដុល្លារអាមេរិក និង សូមឲ្យតុលាការលក់អចលនទ្រព្យរបស់លោក កឹម សុខា យកលុយសងជំងឺចិត្តកញ្ញា ហើយកញ្ញា នឹងយកលុយទាំងអស់នោះ ទៅជួយដល់កុមារកំព្រា។ កញ្ញា ធី សុវណ្ណថា បានបញ្ជាក់នៅក្នុងសន្និសីទព័ត៌មាននៅរសៀលថ្ងៃទី២៣ ខែមេសា ឆ្នាំ២០១៦នេះថា សំឡេងពាក់ព័ន្ធរឿងអាស្រូវផ្លូវភេទរបស់លោក កឹម សុខា ដដែលនេះ នៅថ្ងៃទី២៣ ខែមេសា ឆ្នាំ២០១៦នេះ កញ្ញា ស្រីមុំ ដែលជានារីកំណាន់ចិត្តវ័យក្មេងរបស់លោក កឹម សុខា ក៏បានចេញមកបង្ហាញការពិត និងការបង្គាប់បញ្ជាពីលោក កឹម សុខា ក៏ដូចជាអង្គការសង្គមស៊ីវិលមួយចំនួន ដែលព្យាយាមឲ្យកញ្ញា និយាយបំភ្លៃការពិត ដោយសន្យាជួយរាប់រងឲ្យកញ្ញា អាចចេញទៅក្រៅប្រទេស។ ការលាតត្រដាង និងបកអាក្រាត របស់កញ្ញា ស្រីមុំ បានធ្វើឡើង បន្ទាប់ពីអង្គការការពារសិទ្ធិមនុស្សអាដហុក បានសម្រេចឈប់ផ្តល់មេធាវីការពារក្តីឲ្យរូបកញ្ញា។ ការចេញមកទម្លាយការពិតរបស់ស្រីមុំ ពីទង្វើទុច្ចរិតរបស់អង្គការសង្គមស៊ីវិលមួយចំនួននេះ បានធ្វើឲ្យមានការប្រតិកម្ម និងរងការរិះគន់ខ្លាំង ពីក្រសួងយុត្តិធម៌, ក្រសួងកិច្ចការនារី និងស្ថាប័នផ្សេងៗទៀត។ កញ្ញា សុវណ្ណថា ក៏បានរិះគន់ទៅលើទង្វើរបស់អង្គការសង្គមស៊ីវិលនេះផងដែរ។ សុវណ្ណថា បានសុំឲ្យអង្គការសង្គមស៊ីវិលគួរតែរក្សាជំហរអព្យាក្រឹត្យក្នុងការជួយជនរងគ្រោះ មិនមែនធ្វើសកម្មភាព ដើម្បីជួយបក្សនយោបាយ ឬបុគ្គលនយោបាយណាមួយនោះឡើយ។ សុវណ្ណថា បានហៅទង្វើរបស់លោក កឹម សុខា ជាគំរូអាក្រក់មួយនៅក្នុងសង្គម ហើយបើឲ្យលោក កឹម សុខា ក្លាយជាមេដឹកនាំប្រទេស សង្គមកម្ពុជាអាចក្លាយជាសង្គមពេស្យាចារ្យ។ សូមបញ្ជាក់ថា ការបែកធ្លាយសំឡេងសន្ទនា ដែលជារឿងអាស្រូវស្នេហ៍របស់លោក កឹម សុខា បានក្លាយជាប្រធានបទក្តៅមួយ នៅកម្ពុជានាពេលបច្ចុប្បន្ន។ តាមរយៈសំឡេងសន្ទនា ដែលទម្លាយនៅក្នុង Facebook «រឿងពិត CNRP» បានលាតត្រដាងឲ្យឃើញថា លោក កឹម សុខា បានលួចលាក់មាននារីស្នេហ៍ក្រៅផ្ទះជានាក់ ក្នុងនោះមាននារីជាជនជាតិវៀតណាមផងដែរ។ ការបង្កាត់ភ្លើងស្នេហាក្រៅផ្ទះជាមួយនារីជនជាតិវៀតណាម បានឈានដល់ការមានកូនជាមួយគ្នាផងដែរ។ នេះបើតាមសំឡេងសន្ទនា ដែលគេទម្លាយ។ កញ្ញា ធី សុវណ្ណថា បានហៅការបែកធ្លាយរឿងអាស្រូវនេះ ធ្វើឲ្យប៉ះពាល់ធ្ងន់ធ្ងរដល់ប្រជាប្រិយភាព របស់គណបក្សប្រឆាំងនៅកម្ពុជា ដែលជាគណបក្សមួយដែលកញ្ញា តែងតែគាំទ្រនោះ។ សុវណ្ណថា បានហៅទង្វើរបស់លោក កឹម សុខា ថា ជាទង្វើអាក្រក់របស់បុគ្គលលោក កឹម សុខា មិនពាក់ព័ន្ធជាមួយគណបក្សសង្រ្គោះជាតិនោះឡើយ ដូច្នេះកញ្ញា សុំឲ្យបក្សផ្លាស់ប្តូរ បេក្ខភាពលោក កឹម សុខា ចេញពីអនុប្រធានគណបក្ស គ្រាដែលបក្សមួយនេះ នៅមានអ្នកមានសមត្ថភាពជាច្រើនរូប។ សុវណ្ណថា ក៏បានប្រកាសជំហររបស់ខ្លួនថា នៅតែគាំទ្រគណបក្សសង្រ្គោះជាតិ ហើយនឹងនៅតែធ្វើចលនា ដើម្បីគណបក្សសង្រ្គោះជាតិ តែមិនត្រូវលាក់បាំងនូវទង្វើអាក្រក់របស់លោក កឹម សុខា នោះឡើយ ហើយកញ្ញា ក៏នៅតែរក្សាជំហរចង់ឲ្យមានការផ្លាស់ប្តូរ មេដឹកនាំប្រទេសជាតិដដែល។ បើទោះបីជារឿងអាស្រូវស្នេហារបស់លោក កឹម សុខា បានបែកធ្លាយ ហើយមានអំណឹះអំណាងបញ្ជាក់កាន់តែជាក់ច្បាស់ និងកំពុងធ្វើឲ្យប៉ះពាល់ដល់ប្រជាប្រិយភាពប្រឆាំងនៅកម្ពុជាយ៉ាងណាក្តី ក៏គណបក្សសង្រ្គោះជាតិ នៅតែរក្សានូវភាពស្ងប់ស្ងាត់របស់ខ្លួន ដោយគោរពតាមគោលការណ៍មិនឆ្លើយ មិនឆ្លង និងមិនឈ្លោះ ខណៈដែលលោក កឹម សុខា បានចាកចេញពីប្រទេសកម្ពុជា ដោយស្ងៀមស្ងាត់កាលពីថ្ងៃទី១៨ ខែមេសា។ ក្រុមអ្នកចាស់ទុំផ្នែកនយោបាយនៅកម្ពុជា បានលើកជាទស្សនៈថា បើចង់រក្សាបាននូវប្រជាប្រិយភាព របស់គណបក្សប្រឆាំងនៅកម្ពុជា លោក កឹម សុខា គួរតែហ៊ានបញ្ចេញភាពក្លាហានទទួលខុសត្រូវនូវទង្វើរបស់ខ្លួន ហើយដើរចេញពីតួនាទីបក្ស ដោយប្រគល់តំណែងទៅឲ្យអ្នកមានសមត្ថភាពដទៃទៀត។ រឿងអាស្រូវស្នេហាវាមិនមែនជារឿងធម្មតាពេកឡើយ សម្រាប់មេដឹកនាំបក្សនយោបាយ និងជាតំណាងរាស្រ្តមួយរូបនោះ។ ជាគំរូលើពិភពលោកមានមេដឹកនាំជាច្រើន ត្រូវបានធ្លាក់ប្រជាប្រិយភាព និង ឈានធ្លាក់ពីតំណែង ដោយសារតែរឿងអាស្រូវផ្លូវភេទនេះ៕

2016-04-24T04:54:00+07:00

freshnewsasia.com

https://m.freshnewsasia.com/index.php/en/localnews/22645-2016-04-23-15-06-09.html

09bd5dc9-a2f7-4f3b-a3e3-14f3656d7727

វិដេអូសន្និសីទកាសែតទាំងស្រុងរបស់កញ្ញា ធី សុវណ្ណថា ប្រកាសប្តឹងលោក កឹម សុខា ទាមទារសំណងជំងឺចិត្ត១លានដុល្លារ ដើម្បីយកទៅជួយកុមារកំព្រា (Video inside)

កញ្ញា ធី សុវណ្ណថា បានប្រកាសបែបនេះ នៅក្នុងសន្និសីទកាសែតនៅសណ្ឋាគាសាន់វ៉េ នាម៉ោង២៖០០រៀល ថ្ងៃទី២៣ ខែមេសា ឆ្នាំ២០១៦នេះ ពាក់ព័ន្ធនឹងដំណើរការនៃការប្តឹង លោក កឹម សុខា។ ក្រៅពីនោះកញ្ញា ធី សុវណ្ណាថា បានអះអាងថា ចំពោះករណីនេះនាងនឹងបន្តប្តឹងលោក កឹម សុខា ជាបន្តបន្ទាប់ ទោះជាត្រូវទៅដល់ណាក៏ដោយ។ ហើយនាងក៏បានប្រកាសផងដែរ នឹងជួយស្វែងរកមេធាវីការពារឲ្យស្រីមុំ ប្រសិនបើស្រីមុំត្រូវការជំនួយ និងអំពាវនាវឲ្យស្រ្តីទាំងអស់ត្រូវក្រោកឈរ ឡើងដើម្បីតតាំង។ នៅក្នុងសន្និសីទកាសែតនោះ កញ្ញាបានបន្តថា ទង្វើរបស់លោក កឹម សុខា បានធ្វើឲ្យមានការប៉ះពាល់ដល់ប្រជាប្រិយភាពរបស់គណបក្ស សង្គ្រោះជាតិយ៉ាងខ្លាំង។ ហើយពិសេសទៀតនោះកញ្ញាថា បានសម្តែងការរិះគន់ចំពោះអង្គការសង្គមស៊ីវិល, មិនគួរណាអង្គការសង្គមស៊ីវិលទាំងនោះ ការពារបុគ្គលដែលធ្វើបាប និងរំលោភបំពានស្រ្តីទន់ខ្សោយនោះទេ។ កញ្ញា សុវណ្ណថា បានថ្លែងថា កន្លងមករូបនាងប្តឹងដើម្បីស្វែងរកម្ចាស់សម្លេងបរិហាកេរ្តិ៍ប៉ុណ្ណោះ ប៉ុន្តែក្រោយពីកញ្ញា ស្រីមុំ សារភាពថា ម្ចាស់សម្លេងនោះជាសម្លេងរបស់លោក កឹម សុខា ដូច្នេះនៅថ្ងៃទី២៧ ខែមេសា កញ្ញានឹងដាក់ពាក្យបណ្តឹងប្តឹង ចំឈ្មោះលោក កឹម សុខា តែម្តង ដោយទាមទារសំណងជំងឺចិត្ត ១លានដុល្លារ ដើម្បីយកថវិកានេះទៅជួយកុមារកំព្រា។ កិច្ចសន្និសិទកាសែតរបស់កញ្ញា ធី សុវណ្ណថា បានបញ្ចប់នៅវេលាម៉ោង ១៤៖៥០នាទី ថ្ងៃទី២៣ ខែមេសានេះ៕

2016-04-24T00:40:00+07:00

freshnewsasia.com

https://m.freshnewsasia.com/index.php/en/localnews/22632-2016-04-23-10-56-03.html

3fc9b2a9-6fe4-477c-8e2a-ec192897aff0

BREAKING NEWS: កញ្ញា ធី សុវណ្ណថា ប្រកាសប្តឹងលោក កឹម សុខា ដោយទាមទារសំណងជំងឺចិត្ត១លានដុល្លារ ហើយយកទៅជួយកុមារកំព្រា

កញ្ញា ធី សុវណ្ណថា បានប្រកាសបែបនេះ នៅក្នុងសន្និសីទកាសែតនៅសណ្ឋាគាសាន់វ៉េ នាម៉ោង២៖០០រៀល ថ្ងៃទី២៣ ខែមេសា ឆ្នាំ២០១៦នេះ ពាក់ព័ន្ធនឹងដំណើរការនៃការប្តឹង លោក កឹម សុខា។ * កញ្ញា ធី សុវណ្ណាថា បានអះអាងថា ចំពោះករណីនេះ នាងនឹងបន្តប្តឹងលោក កឹម សុខា ជាបន្តបន្ទាប់ ទោះជាត្រូវទៅដល់ណាក៏ដោយ។ កញ្ញា ធី សុវណ្ណាថា ប្រកាសនឹងជួយស្វែងរកមេធាវីការពារឲ្យស្រីមុំ ប្រសិនបើស្រីមុំត្រូវការជំនួយ និងអំពាវនាវឲ្យស្រ្តីទាំងអស់ត្រូវក្រោកឈរឡើងដើម្បីតតាំង។ * កញ្ញាបានបន្តថា ទង្វើរបស់លោក កឹម សុខា បានធ្វើឲ្យមានការប៉ះពាល់ដល់ប្រជាប្រិយភាពរបស់គណបក្សសង្គ្រោះជាតិយ៉ាងខ្លាំង។ * សុវណ្ណាថា បានសម្តែងការរិះគន់ចំពោះអង្គការសង្គមស៊ីវិល, មិនគួរណាអង្គការសង្គមស៊ីវិលទាំងនោះ ការពារបុគ្គលដែលធ្វើបាប និងរំលោភបំពានស្រ្តីទន់ខ្សោយនោះទេ។ * កញ្ញា សុវណ្ណថា បានថ្លែងថា កន្លងមករូបនាងប្តឹង ដើម្បីស្វែងរកម្ចាស់សម្លេងបរិហាកេរ្តិ៍ប៉ុណ្ណោះ ប៉ុន្តែក្រោយពីកញ្ញា ស្រីមុំ សារភាពថា ម្ចាស់សម្លេងនោះជាសម្លេងរបស់លោក កឹម សុខា ដូច្នេះនៅថ្ងៃទី២៧ ខែមេសា កញ្ញានឹងដាក់ពាក្យបណ្តឹងប្តឹង ចំឈ្មោះលោក កឹម សុខា តែម្តង ដោយទាមទារសំណងជំងឺចិត្ត ១លានដុល្លារ ដើម្បីយកថវិកានេះទៅជួយកុមារកំព្រា។

2016-04-23T21:23:00+07:00

freshnewsasia.com

https://m.freshnewsasia.com/index.php/en/localnews/22616-2016-04-23-08-22-58.html

0a9ea856-d570-47ff-9af0-5cf52ebd5edb

អតីតនាយករដ្ឋមន្ត្រីថៃ Banharn Silpa-archa ទទួលមរណភាពក្នុងជន្មាយុ ៨៣ឆ្នាំ ដោយសារជំងឺហឺត

អតីតនាយករដ្ឋមន្ត្រីថៃលោក Banharn Silpa-archa បានទទួលមរណភាពដោយជំងឺហឺត នៅព្រឹកថ្ងៃសៅរ៍នេះ ក្នុងជន្មាយុ ៨៣ឆ្នាំ។ នេះបើតាមការចេញផ្សាយមុននេះបន្តិចដោយ ទីភ្នាក់ងារព័ត៌មានចិនស៊ិនហួរ នាព្រឹកថ្ងៃសៅរ៍ ទី២៣ ខែមេសា ឆ្នាំ២០១៦។ លោក Banharn ត្រូវបានមន្ទីរពេទ្យសិរីរាជ នៅទីក្រុងបាងកកប្រកាសពីមរណភាព នៅព្រឹកថ្ងៃសៅរ៍ នេះបន្ទាប់ពីលោកបាន ទទួលរងអការៈធ្ងន់ធ្ងរដោយសារជំងឺហឺត ចាប់តាំងពីថ្ងៃព្រហស្បតិ៍ មកម្ល៉េះ។ លោក Banharn មានកូនចំនួនបីនាក់ ដែលក្នុងនោះក៏មានលោកស្រី Kanchana Silpa-acha និងលោក Warawut Silpa-acha ដែលធ្លាប់ជាសមាជិកគណរដ្ឋមន្ត្រីផងដែរ។ គួរបញ្ជាក់ថាលោក Banharn គឺជាអតីតនាយករដ្ឋមន្ត្រីថៃទី ២១ ដែលបានឈ្នះឆ្នោតឡើងកាន់ តំណែងកាលពីឆ្នាំ ១៩៩៥។ លោកជាសមាជិកគណបក្សជាតិថៃ ដែលមានប្រភពមកពីខេត្ត សុផាន់បុរី ចម្ងាយ ១០០គីឡូម៉ែត្រនៃភាគពាយ័ព្យទីក្រុងបាងកក៕

2016-04-23T18:35:00+07:00

freshnewsasia.com

https://m.freshnewsasia.com/index.php/en/localnews/22598-2016-04-23-04-35-56.html

7fafacbc-1fec-43d8-b6db-badd010133e0

សម្តេច ហ៊ុន សែន៖ យើងមិនត្រូវភ្លេចខ្លួន ហើយស្កប់ស្កល់នឹងលទ្ធផលដែលទទួលបានទេ ដរាបណាជំងឺគ្រុនចាញ់មិនទាន់បំបាត់អស់ពីកម្ពុជា

សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានលើកឡើងថា ស្ថាប័នរាជរដ្ឋាភិបាល មិនត្រូវស្កប់ស្កល់ នឹងលទ្ធផលដែលខ្លួន ទទួលបាននោះទេ ដរាបណាជំងឺគ្រុនចាញ់ នៅតែជាបន្ទុកធ្ងន់ធ្ងរនៅឡើយ ហើយមិនទាន់ត្រូវបានលុបបំបាត់អស់នៅកម្ពុជា។ របាយការណ៍ដែលបង្ហាញក្នុងសារលិខិតសម្តេចតេជោ ហ៊ុន សែន ផ្ញើទៅកាន់ជនរួមជាតិ ក្នុងឱកាសទិវាជាតិប្រយុទ្ធ នឹងជំងឺគ្រុនចាញ់ ថ្ងៃទី២៥ ខែមេសា ឆ្នាំ២០១៦ បានឱ្យដឹងថា ចាប់តាំងពីឆ្នាំ២០១១ នៃការអនុវត្តផែនការយុទ្ធសាស្រ្តជាតិ លុបបំបាត់ជំងឺគ្រុនចាញ់ ឆ្នាំ២០១១-២០២៥ របស់រាជរដ្ឋាភិបាលកម្ពុជា អត្រាជំងឺគ្រុនចាញ់នៅកម្ពុជា បានធ្លាក់ចុះជាលំដាប់។ របាយការណ៍នេះ បន្ថែមថា ករណីជំងឺគ្រុនចាញ់បានថយចុះពី ៦២.៦៩០ករណី នៅឆ្នាំ២០១១ មកនៅត្រឹម ៣៤.៨៩២ករណី នៅឆ្នាំ២០១៥ ហើយចំនួនករណីដែលបានព្យាបាលនៅមូលដ្ឋានសុខាភិបាលសាធារណៈ ក្នុងចំណោម១០០នាក់ បានកាត់បន្ថយពី ៤,៥% នៅឆ្នាំ២០១១ មកនៅ ២,២៦% នៅឆ្នាំ២០១៥។ ដោយឡែកអត្រាស្លាប់ក្នុងចំណោមមនុស្ស១០០.០០នាក់ គឺថតចុះពី ០,៦៥នាក់ នៅឆ្នាំ២០១១ មកនៅ ០,០៦នាក់នៅឆ្នាំ២០១៥ដែរ។ តាមរយៈសារលិខិតនេះ សម្តេចតេជោ ហ៊ុន សែន បានលើកឡើងថា ។ ទោះជាយ៉ាងនេះក្តី ប្រមុខរាជរដ្ឋាភិបាលកម្ពុជា នៅតែបន្តអំពាវនាវឱ្យក្រសួង ស្ថាប័ន អាជ្ញាធរមូលដ្ឋាន វិស័យឯកជន អង្គការសង្គមស៊ីវិល ប្រព័ន្ធផ្សព្វផ្សាយ រួមទាំងប្រជាពលរដ្ឋ ចូលរួមគាំទ្រដល់បេសកកម្មរបស់ក្រសួងសុខាភិបាល ក្នុងការលុបបំបាត់ជំងឺគ្រុនចាញ់ ឱ្យទទួលបានជោគជ័យ និងសម្រេចតាមគោលដៅយុទ្ធសាស្រ្តជាតិ លុបបំបាត់ជំងឺគ្រុនចាញ់ ឆ្នាំ២០១១-២០២៥បន្តទៀត៕

2016-04-23T15:53:00+07:00

freshnewsasia.com

https://m.freshnewsasia.com/index.php/en/localnews/22583-2016-04-23-01-53-38.html

501e013d-ca28-4d6f-a046-f810d5fad1af

កញ្ញា ខុម ចាន់តារ៉ាទី ហៅស្រីមុំ សម្រេចដាក់លិខិតប្តឹងលោក កឹម សុខា និងគូកន ទាមទារសំណងជំងឺចិត្ត៣០ម៉ឺនដុល្លារ

នៅក្នុងពាក្យបណ្តឹងរបស់កញ្ញា ស្រីមុំ បានសរសេរប្តឹងលោក កឹម សុខា និងគូកន ព្រមទាំងជនពាក់ព័ន្ធដ៏ទៃទៀតថា៖ «សូមទាមទារសំណងជំងឺចិត្ត ពីលោក កឹម សុខា និងគូកន ពីបទធ្វើឲ្យរូបនាង ខាតបង់ពេលវេលា បាត់ការងារ ខាតបង់សេដ្ឋកិច្ចគ្រួសារ និងការខូចខាតកិត្តិយស សេចក្តីថ្លៃថ្នូររបស់នាងចំនួន »។ ការដាក់ពាក្យបណ្តឹងរបស់កញ្ញា ស្រីមុំ នេះធ្វើឡើងតាមរយៈ មេធាវី គឹម វាសនា។ កញ្ញា ស្រីមុំ បានរៀបរាប់នៅក្នុងលិខិតពាក្យបណ្តឹងយ៉ាងដូច្នេះថា៖ ។ ស្រីមុំបានបញ្ជាក់ទៀតថា «សុំតុលាការមេត្តាជួយរកយុត្តិធម៌ឲ្យនាងខ្ញុំជានារីទន់ខ្សោយ»៕ ខាងក្រោមនេះជាពាក្យបណ្តឹងរបស់ស្រីមុំ ប្តឹងលោក កឹម សុខា និងគូកន៖

2016-04-23T07:10:00+07:00

freshnewsasia.com

https://m.freshnewsasia.com/index.php/en/localnews/22577-2016-04-23-01-03-41.html

fa649799-aca4-4995-ade5-5b5f109c3462

ពលរដ្ឋរកសេវាព្យាបាលជំងឺនៅមន្ទីរពេទ្យបង្អែកខេត្តព្រះសីហនុសរសើរថាពេទ្យមានវិជ្ជាជីវៈ

ប្រជាពលរដ្ឋ ឬអ្នកជំងឺដែលរកសេវាព្យាបាលនៅមន្ទីរពេទ្យបង្អែកខេត្តព្រះសីហនុ បានកោតសរសើរថ្នាក់ដឹកនាំ និងក្រុមគ្រូពេទ្យនៃមន្ទីរព្យាបាលនេះ ថាមានវិជ្ជាជីវៈ និងផ្តល់សេវាព្យាបាលដល់អ្នកជំងឺទូទៅដោយមិនរើសអើង និងឆាប់រហ័ស មានស្តង់ដារ ឬនិយាមល្អសមរម្យ។ ប្រជាពលរដ្ឋទូទៅដែលមករកសេវាព្យាបាលជំងឺផ្សេងៗនៅមន្ទីរពេទ្យបង្អែកខេត្តព្រះសីហនុ កាលពីថ្ងៃទី១៩ ខែមេសា មានការភ្ញាក់ផ្អើល និងលាន់មាត់ថា មន្ទីរពេទ្យនេះបានអភិវឌ្ឍឲ្យមានអគារព្យាបាល និងអគារធ្វើការសម្រាប់ក្រុមគ្រូពេទ្យច្រើនអគារ និងមានទីធ្លាធំទូលាយ ហើយមានថ្នាំពេទ្យ និងបំពាក់នូវឧបករណ៍ពេទ្យទំនើបៗ។ ស្ត្រីឈ្មោះ ស្រ៊ន គី ដែលនាំកូនតូចមកពិនិត្យព្យាបាលជំងឺនៅមន្ទីរពេទ្យបង្អែកខេត្តព្រះសីហនុ បានបង្ហាញអារម្មណ៍រីករាយ ដែលបានជួបជាមួយថ្នាក់ដឹកនាំមន្ទីរពេទ្យ និងក្រុមគ្រូពេទ្យកំពុងបម្រើការងារនៅក្នុងមន្ទីរពេទ្យនេះមានភាពរួសរាយរាក់ទាក់ជាមួយអ្នកជំងឺ និងបើកទូលាយក្នុងការផ្តល់ការប្រឹក្សាយោបល់ទាក់ទងប្រភេទជំងឺផ្សេងៗ៖ ។ ចំណែកបុរសឈ្មោះ សេង សូត្រ ស្ថិតក្នុងចំណោមពលរដ្ឋច្រើនទៀតដែលជូនភរិយាមកពិនិត្យជំងឺ ក៏បានគាំទ្រការដឹកនាំរបស់ប្រធានមន្ទីរពេទ្យបង្អែកខេត្តព្រះសីហនុ និងក្រុមគ្រូពេទ្យជំនាញ ដែលគោរពវិជ្ជាជីវៈ និងទទួលពិនិត្យព្យាបាលអ្នកជំងឺដោយមិនរើសអើង។ លោកសង្កេតឃើញថា បច្ចុប្បន្ននេះ រាល់សកម្មភាពការងាររបស់គ្រូពេទ្យនៅមន្ទីរពេទ្យនេះ គឺមានការរីកចម្រើន ហើយអ្នកជំងឺទទួលការយកចិត្តទុកដាក់ខ្ពស់បំផុតពីក្រុមគ្រូពេទ្យប្រចាំការ ទោះបីជាអ្នកជំងឺទាំងនោះមានលុយបង់សេវា ឬមិនមានលុយបង់សេវាក្តី ក៏មន្ទីរពេទ្យនេះទទួលព្យាបាលគ្រប់អ្នកជំងឺ ដែលបានបានមកដល់មន្ទីរពេទ្យនេះគ្រប់គ្នាទាំងអស់៖ ។ រីឯប្រជាពលរដ្ឋ និងអ្នកជំងឺទូទៅច្រើននាក់ទៀតដែលមករកសេវាព្យាបាល និងប្រឹក្សាយោបល់ទៅលើប្រភេទជំងឺផ្សេងៗ ឬស្ត្រីមានផ្ទៃពោះជាដើម ក៏បានគាំទ្រថ្នាក់ដឹកនាំមន្ទីរពេទ្យបង្អែកខេត្តព្រះសីហនុ ដែលបានដឹកនាំមន្ទីរពេទ្យនេះមានការរីកចម្រើនក្នុងរយៈពេល ២ ទៅ ៣ឆ្នាំចុងក្រោយនេះ នាំឲ្យមានអគារច្រើនសម្រាប់ព្យាបាលអ្នកជំងឺ។ មន្ទីរពេទ្យនេះជាជំនួយរបស់ប្រទេសជប៉ុន បានសម្ពោធកាលពីថ្ងៃទី២៩ ខែកុម្ភៈ និងចំណាយទឹកប្រាក់សាងសង់សរុបជាង ១៥លានដុល្លារសហរដ្ឋអាមេរិក និងពេលវេលាសាងសង់ចំនួន ១៩ខែ ចាប់ពីខែមេសា ឆ្នាំ២០១៤ ដល់ខែវិច្ឆិកា ឆ្នាំ២០១៥ ក្នុងនោះមានអគារសង្គ្រោះបន្ទាន់ និងវះកាត់ អគាររដ្ឋបាល អគារផ្នែកសម្ភព រោគស្ត្រី និងជំងឺកុមារ ជាដើម។ គ្រប់អគារសង្គ្រោះ ពិនិត្យព្យាបាល និងអគារសម្រាកព្យាបាលរបស់អ្នកជំងឺ គឺបានបំពាក់នូវឧបករណ៍វេជ្ជសាស្ត្រ ឬឧបករណ៍សង្គ្រោះទំនើបៗ និងអគារនីមួយៗមានបំពាក់ម៉ាស៊ីនត្រជាក់។ អគារទើបសាងសង់បន្ថែមលើអគារមន្ទីរពេទ្យបង្អែកចាស់ ដែលជាជំនួយរបស់រដ្ឋាភិបាលជប៉ុន ពេលនេះមានចំនួន ៥អគារ។ អ្នកជំងឺដែលមកពិនិត្យ ឬសម្រាកព្យាបាលក្នុងមន្ទីរពេទ្យបង្អែកខេត្តព្រះសីហនុ ជាអចិន្ត្រៃយ៍មានចំនួនប្រមាណ ១០០នាក់ ក្នុងនោះមានអ្នកជំងឺជាមធ្យមចំនួន ២០នាក់ បានចូលមកសម្រាក និងទទួលការព្យាបាលជារៀងរាល់ថ្ងៃ។ មិនមែនតែប្រជាពលរដ្ឋទេដែលគាំទ្រការដឹកនាំ និងការបំពេញការងាររបស់ក្រុមគ្រូពេទ្យបង្អែកខេត្តព្រះសីហនុ មានវិជ្ជាជីវៈនោះទេ សូម្បីមន្ត្រីសង្គមស៊ីវិល និងមន្ត្រីរាជការនៅតាមស្ថាប័នមួយចំនួននាមូលដ្ឋាននេះ ក៏សាទរភាពរីកចម្រើនរបស់មន្ទីរពេទ្យនេះ និងបាននាំយកសម្ភារៈផ្សេងៗមានដូចជា តុ កៅអី និងធុងសំរាម ជាដើម ផ្តល់ជូនមន្ទីរពេទ្យនេះ។ មន្ត្រីសម្របសម្រួលនៃអង្គការលីកាដូ (LICADHO) ខេត្តព្រះសីហនុ លោក ប៊ួន ណារិទ្ធិ ដែលបាននាំភរិយាទៅពិនិត្យផ្ទៃពោះនៅមន្ទីរពេទ្យបង្អែកខេត្តនេះកាលពីព្រឹកថ្ងៃអង្គារ ទី១៩ ខែមេសា ឲ្យដឹងថា មន្ទីរពេទ្យនេះពិតជាមានការរីកចម្រើន និងមានអគារពិនិត្យព្យាបាលជំងឺបំពាក់ដោយឧបករណ៍វេជ្ជសាស្ត្រទំនើប គួរឲ្យអ្នកជំងឺមានទំនុកចិត្ត៖ ។ ប្រធានមន្ទីរពេទ្យបង្អែកខេត្តព្រះសីហនុ គឺលោកវេជ្ជបណ្ឌិត សេង ណុង មានប្រសាសន៍ថា ក្នុងអាណត្តិដឹកនាំរបស់លោកប្រមាណជិត ៣ឆ្នាំមកនេះ មន្ទីរពេទ្យនេះទទួលបានជំនួយពីរដ្ឋាភិបាលជប៉ុន ដើម្បីសង់អគារធំស្កឹមស្កៃ និងបំពាក់ឧបករណ៍វេជ្ជសាស្ត្រទំនើបៗ និងបង្កើនចំណូលរដ្ឋជាបន្តបន្ទាប់ បើប្រៀបធៀបកាលពីឆ្នាំ២០១២ ក្រោមកម្មវិធីជំនួយឥតសំណងរបស់ប្រទេសជប៉ុន កាលពីថ្ងៃទី២៩ ខែកុម្ភៈ ឆ្នាំ២០១៦។ លោកថា ចំណូលបានកើនចំនួនប្រមាណជិត ១៤០លានរៀល (១៣៥លានរៀល) ក្នុងខែមីនា ឆ្នាំ២០១៦ ដែលកាលពីឆ្នាំ២០១២ ចំណូលទទួលបានក្នុងរង្វង់ ៥០ម៉ឺនរៀលក្នុងមួយខែ។ លោក សេង ណុង មានមោទនភាពនៅគ្រាមន្ទីរពេទ្យនេះមានជំនួយគាំទ្រពីរដ្ឋាភិបាលជប៉ុន ហើយក្រុមគ្រូពេទ្យភាគច្រើន បានបំពេញវិជ្ជាជីវៈបានត្រឹមត្រូវ និងទទួលបានការគាំទ្រពីប្រជាពលរដ្ឋ និងថ្នាក់ដឹកនាំក្រសួងសុខាភិបាល ពិសេសប្រមុខដឹកនាំរដ្ឋាភិបាល៖ ។ លោកវេជ្ជបណ្ឌិត សេង ណុង ដែលមានវិញ្ញាបនបត្រគ្រប់គ្រងមន្ទីរពេទ្យ និងឆ្លងកាត់វគ្គបណ្តុះបណ្តាលការគ្រប់គ្រងមន្ទីរពេទ្យ និងសុវត្ថិភាពអ្នកជំងឺ និងលើកកម្ពស់គុណភាពសេវាព្យាបាលអ្នកជំងឺពីប្រទេសជប៉ុន ឲ្យដឹងថា រាល់អ្នកជំងឺដែលនាំមកដល់មន្ទីរពេទ្យនេះ ទោះអ្នកជំងឺ ឬក្រុមគ្រួសារជនរងគ្រោះទាំងនោះមានលុយជាប់មកជាមួយខ្លួនក្តី ឬអត់លុយក្តី ក៏ទទួលបានសេវាព្យាបាលគ្រប់ៗគ្នា និងគ្មានការរើសអើងទេ។ សម្រាប់ប្រជាពលរដ្ឋមានជីវភាពក្រីក្រ គឺខាងមន្ទីរពេទ្យមានសេវាព្យាបាលដោយមិនយកប្រាក់កម្រៃ ដោយបានសហការជាមួយអង្គការដៃគូមានឈ្មោះថា អង្គការព្រះពុទ្ធសាសនា ដើម្បីសុខភាពជាអ្នកធានារ៉ាប់រង៕

2016-04-20T15:55:00+07:00

rfa.org

https://www.rfa.org/khmer/news/health/Residents-satisfied-with-Sihanoukville-Referral-hospital-services-04202016043853.html

86e64ad7-3050-4d32-9b3e-d6e306420fea

កម្រងកំណាព្យទស្សនៈកវី គង្គ ប៊ុនឈឿន៖ ជំងឺខ្មែរ

កវីដងស្ទឹងសង្កែ ដែលបង្ហូរអក្ខរាមិនចេះរីងស្ងួត លោក គង្គ ប៊ុនឈឿន បានទទួលមរណភាពហើយកាលពីថ្ងៃទី១៧ ខែ មេសា ឆ្នាំ២០១៦ម្សិលមិញ ក្នុងជន្មាយុ ៧៧ឆ្នាំ ដោយរោគាពាធ នៅប្រទេសន័រវេ។ បើទោះបីដង្ហើមរបស់កវី ដ៏ល្បាញល្បីរបស់ខ្មែរ បានរលត់ផុតទៅហើយក្តី តែកម្រងអនុស្សាវរីយ៍ និង ស្នាដៃនិពន្ធជាច្រើនរបស់លោកនៅតែដក់ និងឌិតដាមក្នុងដួងចិត្តខ្មែរជាប់ជានិច្ច ជាពិសេសយុវវ័យក្នុងទស្សវត្សរ៍ឆ្នាំ៧០។ ក្រៅពីការតែងនិពន្ធបទចម្រៀងបំពេរអារម្មណ៍មនុស្សឲ្យរសាយនូវទុក្ខកង្វល់ហើយនោះ កវីស្ទឹងសង្កែរូបនេះ ក៏បានតែងនិពន្ធ កំណាព្យកាព្យឃ្លោងជាពាក្យទូន្មាន និងអប់រំយ៉ាងច្រើនផងដែរ ដល់កូនខ្មែរ។ ដើម្បីរំលឹក និងឧទ្ទិសស្នាដៃ ដល់ដួងវិញ្ញាណក្ខន្ធរបស់លោក គង្គ ប៊ុនឈឿន អង្គភាព Fresh News សូមដកស្រង់កម្រងកំណាព្យ ទស្សនៈរបស់លោក មានចំណងជើងថា «ជំងឺខ្មែរ» ដែលនិពន្ធ និងបោះពុម្ពផ្សាយក្នុងឆ្នាំ២០០៣ មកចុះផ្សាយដោយមានខ្លឹមសារ ទាំងស្រុងដូចខាងក្រោម៖

2016-04-19T01:58:00+07:00

freshnewsasia.com

https://m.freshnewsasia.com/index.php/en/localnews/22232-2016-04-18-12-01-23.html

ceae0b5a-76dd-4efe-983f-c42166e96638

ក្រសួងមហាផ្ទៃអំពាវនាវឲ្យពលរដ្ឋប្រុងប្រយ័ត្នចំពោះផលិតផលក្លែងក្លាយនិងខូចគុណភាព

គណៈកម្មាធិការប្រយុទ្ធប្រឆាំងផលិតផលក្លែងក្លាយ នៃក្រសួងមហាផ្ទៃ លើកឡើងថា ផលិតផលក្លែងក្លាយ ឬទំនិញពីក្រៅប្រទេសមួយចំនួន កំពុងប្រឈម និងបង្កផលប៉ះពាល់ដល់សុខភាព និងសុវត្ថិភាពសង្គម ដែលទាមទារត្រូវចូលរួមដោះស្រាយទាំងអស់គ្នា។ ទន្ទឹមគ្នានេះ គណៈកម្មាធិការប្រយុទ្ធប្រឆាំងផលិតផលក្លែងក្លាយ ក៏អំពាវនាវឲ្យប្រជាពលរដ្ឋប្រុងប្រយ័ត្នចំពោះផលិតផលខូចគុណភាព ដើម្បីកាត់បន្ថយគ្រោះថ្នាក់ជាយថាហេតុក្នុងពិធីបុណ្យចូលឆ្នាំ។ ប្រធានគណៈកម្មាធិការប្រយុទ្ធប្រឆាំងផលិតផលក្លែងក្លាយ នៃក្រសួងមហាផ្ទៃ លោក មៀច សុផាន់ណា បានប្រាប់វិទ្យុអាស៊ីសេរី នៅថ្ងៃទី១៣ ខែមេសា ថា កន្លងទៅ សមត្ថកិច្ចបានរកឃើញនៅលើទីផ្សារមានផលិតផលខូចគុណភាព ផលិតផលបន្លំគុណភាព ផលិតផលវេចខ្ចប់ ឬស្តុកទុកមិនត្រឹមត្រូវតាមស្តង់ដារបច្ចេកទេស ផលិតផលហួសសុពលភាពនៃការប្រើប្រាស់ ផលិតផលក្នុងស្រុក និងនាំចូលគ្មានការអនុញ្ញាតពីក្រសួង ស្ថាប័នមានសមត្ថកិច្ច កំពុងត្រូវបានគេដាក់បន្លំលក់ជាមួយផលិតផលពិតមានច្បាប់អនុញ្ញាតត្រឹមត្រូវនៅលើទីផ្សារ។ ជាងនេះទៀត លោកថា ក្នុងឱកាសពិធីបុណ្យចូលឆ្នាំ គឺជាពេលវេលាដែលគ្រួសារខ្មែរជួបជុំគ្នា និងអាចបរិភោគនំចំណី ព្រមទាំងប្រើប្រាស់ផលិតផលដែលចរាចរណ៍នៅលើទីផ្សារជាច្រើន។ លោកបញ្ជាក់ថា ផលិតផលទាំងនោះធ្វើឲ្យប៉ះពាល់ធ្ងន់ធ្ងរដល់សុខភាព និងសុវត្ថិភាពសង្គម និងជាគ្រោះថ្នាក់សម្រាប់ជីវភាពរស់នៅរបស់ពលរដ្ឋ។ ហេតុនេះ លោកអំពាវឲ្យប្រជាពលរដ្ឋ ប្រុងប្រយ័ត្នខ្ពស់ចំពោះផលិតផលដែលខូចគុណភាពទាំងនេះ៖ ។ គណៈកម្មាធិការប្រយុទ្ធប្រឆាំងផលិតផលក្លែងក្លាយ នៃក្រសួងមហាផ្ទៃ ក៏អំពាវនាវឲ្យពលរដ្ឋ សហការផ្ដល់ព័ត៌មានពីទីតាំង ឬជនដែលផលិត ឬជនដែលចែកចាយផលិតផលទាំងនេះដល់សមត្ថកិច្ច ដើម្បីចុះពិនិត្យតាមដាន ស៊ើបអង្កេត និងឈានដល់ការបង្ក្រាបទៅតាមនីតិវិធីផងដែរ៕

2016-04-13T16:27:00+07:00

rfa.org

https://www.rfa.org/khmer/news/health/MoI-urges-people-to-be-careful-with-fake-products-04132016052447.html

5d114712-38df-4b47-aa64-c19965029d76

អ្នកជំងឺទឹកនោមផ្អែមជាង១ពាន់នាក់ នៅក្នុងខេត្តតាកែវ ត្រូវបានពិនិត្យព្យាបាល

បើទោះបីជាសេវាព្យាបាលជម្ងឺទឹកនោមផ្អែម មិនទាន់បានដំណើរការនៅគ្រប់មន្ទីរពេទ្យបង្អែក ទូទាំងខេត្តតាកែវ យ៉ាងណាក៏ដោយ ក៏ប៉ុន្តែមានអ្នកជម្ងឺទឹកនោមផ្អែមជាង ១ពាន់នាក់ បានមកពិគ្រោះ និងធ្វើការសម្រាកព្យាបាល នៅតាមមន្ទីរពេទ្យបង្អែកមួយចំនួន នៅក្នុងខេត្តតាកែវ។ នេះបើយោងតាមរបាយការណ៍ សង្ខេបស្ដីវឌ្ឍនភាពវិស័យសុខាភិបាល ឆ្នាំ២០១៥ របស់មន្ទីរសុខាភិបាលខេត្តតាកែវ។ បើយោងតាមរបាយការណ៍ខាងលើ ក្រៅពីបានពិនិត្យពិគ្រោះយោបល់ និងដាក់ឲ្យសម្រាកព្យាបាលចំពោះអ្នកជំងឺទឹកនោមផ្អែមចំនួន១,១៥៨នាក់ មន្ទីរសុខាភិបាលខេត្តតាកែវ ក៏សម្រេចបាននូវអាត្រានៃស្រ្តីមានគភ៌ចូលមកពិនិត្យផ្ទៃពោះ មានការកើនឡើង អត្រានៃការផ្ដល់វ៉ាក់សាំងលើកុមារក្រោមអាយុ១ឆ្នាំ កើនឡើងពី៩៧ភាគរយនៅឆ្នាំ២០១៤ មក១០០ភាគរយ នៅឆ្នាំ២០១៥។ ដោយឡែក អត្រានៃការព្យាបាលដោយឱសថប្រឆាំងមេរោគអេដស៍ បានកើនឡើងលើសបី៩០ភាគរយ ហើយអត្រារស់រានមានជីវិត ក្រោយការព្យាបាល១២ខែ ក៏កើនឡើងលើសពី ៩០ភាគរយផងដែរ៕

2016-04-11T22:18:00+07:00

freshnewsasia.com

https://m.freshnewsasia.com/index.php/en/localnews/21967-2016-04-11-08-19-05.html

eb6890bf-8505-4a01-bf32-75acf8eeeaf9

កុមារជាង១ពាន់នាក់នៅពោធិ៍សាត់ស្ថិតក្នុងការតាមដានលើភាពលូតលាស់

យុទ្ធនាការបង្ការភាពក្រិះក្រិន រួមបញ្ចូលគ្នារបស់គម្រោង "នូរីស” ក្រោមប្រធានបទ "លូតលាស់ទាំងអស់គ្នា" នៃអង្គការសង្គ្រោះកុមារ (Save the Children) កំពុងតាមដានដានលើភាពលូតលាស់របស់កុមារក្រោមអាយុ ២ឆ្នាំ ជាង ១ពាន់នាក់នៅស្រុកចំនួនពីរ នៃខេត្តពោធិ៍សាត់ គឺស្រុកកណ្ដៀង និងស្រុកបាកាន។ អាជ្ញាធរ និងតំណាងអង្គការមួយនេះ ប្ដេជ្ញារួមគ្នាផ្ដល់ចំណេះដឹងដល់មាតាបិតានៅតាមសហគមន៍ក្នុងការថែទាំកុមារ និងផ្ដល់ចំណីអាហារឲ្យបានត្រឹមត្រូវ ដើម្បីបង្ការជំងឺក្រិះក្រិន ដែលសម្ពោធឲ្យដំណើរជាផ្លូវការគម្រោងនេះ នៅថ្ងៃទី៧ ខែមេសា។ តំណាងអង្គការសង្គ្រោះកុមារ បារម្ភពីការកើនឡើងនៃជំងឺក្រិះក្រិនរបស់កុមារកម្ពុជា ដោយសារបញ្ហាកង្វះអាហារូបត្ថម្ភរ៉ាំរ៉ៃ ខណៈកុមារកម្ពុជា ចំនួន ៣២ភាគរយ មានស្ថានភាពក្រិះក្រិន។ បញ្ហានេះ បានធ្វើឲ្យកម្ពុជា ខាតបង់ថវិកាជាតិប្រមាណ ១២៨លានដុល្លារសហរដ្ឋអាមេរិក នៅក្នុងមួយឆ្នាំៗ។ មន្ត្រីជំនាញផ្នែកទំនាក់ទំនង និងគ្រប់គ្រងផ្នែកចំណេះដឹងនៃអង្គការសង្គ្រោះកុមារ គឺអ្នកស្រី សេន ហ្សឺនសាហី មានប្រសាសន៍ថា គម្រោងបង្ការភាពក្រិះក្រិនដំណើរការនៅខេត្តពោធិ៍សាត់ បាន ១ឆ្នាំកន្លះ ហើយគម្រោងនឹងបន្តរយៈពេល ៣ឆ្នាំកន្លះទៀត ដើម្បីពង្រឹងសមត្ថភាព និងប្ដូរឥរិយាបទរបស់សហគមន៍។ អ្នកស្រីថា អង្គការបានចាប់ដៃគូជាមួយអាជ្ញាធរខេត្ត និងមន្ទីរជំនាញចំនួនបីទៀត គឺមន្ទីរសុខាភិបាល មន្ទីរអភិវឌ្ឍន៍ជនបទ និងមន្ទីរកសិកម្ម ដើម្បីអនុវត្ដគម្រោង ឬយុទ្ធនាការបង្ការភាពក្រិះក្រិនលើកុមារនេះ៖ ។ ទាក់ទងនឹងការអនុវត្តគម្រោងនេះ អភិបាលរងខេត្តពោធិ៍សាត់ លោក ពេជ្រ ហន ថ្លែងថា សក្ដានុពលសេដ្ឋកិច្ចរបស់ខេត្តពោធិ៍សាត់ មានបី គឺវិស័យកសិកម្ម ព្រៃឈើ និងនេសាទ ដែលធ្វើឲ្យពលរដ្ឋមានលទ្ធភាពរកប្រាក់ ឬចំណីអាហារសម្រាប់ទ្រទ្រង់សុខភាពកូនតូចៗ។ លោកបន្ទោសថា ពលរដ្ឋដែលរស់នៅជិតប្រភពទឹក ឬត្រីសាច់ខ្លះ មិនសូវចេះកែច្នៃ ឬផ្ដល់អាហារត្រឹមត្រូវដល់កូនតូចៗនោះទេ។ លោក ពេជ្រ ហន បញ្ជាក់ថា រូបលោក និងអភិបាលខេត្តពោធិ៍សាត់ នឹងជ្រោមជ្រែងលើយុទ្ធនាការបង្ការភាពក្រិះក្រិនរបស់កុមារ ដើម្បីឲ្យគម្រោងនេះអប់រំដល់មាតាបិតា និងគ្រប់ភាគីពាក់ព័ន្ធ៖ ។ តំណាងសហគមន៍ និងជាសមាជិកទ្រទ្រង់សុខភាពភូមិកញ្ជរម្នាក់មកពីស្រុកកណ្ដៀង គឺលោកស្រី ពុំ ពិចិត្ត ឲ្យដឹងថា នៅក្នុងមូលដ្ឋានលោកស្រីមានកុមារខ្វះអាហារូបត្ថម្ភជាច្រើននាក់ ប៉ុន្តែកុមារដែលមានស្ថានភាពក្រិះក្រិនមានពីរនាក់។ លោកស្រីថា នឹងផ្សព្វផ្សាយនូវចំណេះដឹងដែលទទួលបានពីអង្គការ និងមន្ត្រីជំនាញសុខាភិបាលទៅអាណាព្យាបាលកុមារ ដើម្បីបង្ការភាពក្រិះក្រិន៖ ។ មន្ត្រីអង្គការសង្គ្រោះកុមារ ឲ្យដឹងថា គម្រោងបង្ការភាពក្រិះក្រិន កំពុងត្រូវបានអនុវត្តនៅខេត្តសៀមរាប បាត់ដំបង និងខេត្តពោធិ៍សាត់។ ជំងឺក្រិះក្រិនធ្វើឲ្យកុមារមិនលូតលាស់ទាំងរាងកាយ ស្មារតី និងលទ្ធភាពការងារ ហើយមិនអាចព្យាបាលបាននោះទេ។ ប៉ុន្តែភាពក្រិះក្រិន អាចបង្ការបាននៅអំឡុងពេល ១ពាន់ថ្ងៃដំបូង នៃជីវិត គឺចាប់ពីពេលដែលស្ត្រីមានផ្ទៃពោះ រហូតដល់កុមារមានអាយុ ២ឆ្នាំ៕

2016-04-08T11:47:00+07:00

rfa.org

https://www.rfa.org/khmer/news/health/around-1thousand-children-are-under-monitor-on-malnutrition-04082016003902.html

5622c6f2-ef71-45bb-9575-c31bdb00d46a

មជ្ឈមណ្ឌលជាតិអំពាវនាវយុវជនឲ្យចូលរួមបរិច្ចាគឈាមដើម្បីធានាស្តុកឈាមអំឡុងចូលឆ្នាំ

កម្ពុជា ស្ទើរតែគ្រប់ពេលនៃអំឡុងពិធីបុណ្យជាតិធំៗ ដូចជា បុណ្យចូលឆ្នាំ ភ្ជុំបិណ្ឌ ឬអុំទូក ជាដើម តែងតែប្រឈមមុខខ្វះឈាមសម្រាប់ជួយសង្គ្រោះអ្នកជំងឺ។ សម្រាប់ពិធីបុណ្យចូលឆ្នាំថ្មីខាងមុខនេះ មជ្ឈមណ្ឌលជាតិផ្ដល់ឈាម កំពុងធ្វើយុទ្ធនាការដើម្បីស្វែងរកអ្នកបរិច្ចាគឈាមយកមករក្សាទុកក្នុងស្តុក សម្រាប់ជួយសង្គ្រោះអ្នកជំងឺក្នុងករណីចាំបាច់។ តើមជ្ឈមណ្ឌលជាតិផ្តល់ឈាម ត្រៀមនឹងធ្វើអ្វីខ្លះដើម្បីកែប្រែទម្លាប់ដាច់ឈាមពីស្តុករបស់ខ្លួន ដើម្បីធានាការផ្គត់ផ្គង់ជូនអ្នកជំងឺបានគ្រប់ពេល? ស្ទើរតែជាទម្លាប់ច្រំដែលទៅហើយ ដែលមជ្ឈមណ្ឌលជាតិផ្តល់ឈាមប្រឈមមុខនឹងបញ្ហាអស់ឈាមពីស្តុក ពិសេសគឺក្នុងអំឡុងពិធីបុណ្យជាតិធំៗ ដែលមានរយៈពេលយូរ ដូចជាបុណ្យភ្ជុំបិណ្ឌ ឬចូលឆ្នាំ ជាដើម។ ទាំងនេះដោយសារតែប្រជាជនភាគច្រើនសម្រាកពីការងារ ឬធ្វើដំណើរកម្សាន្តទៅតាមភូមិ-ស្រុកកំណើតអស់ និងមិនមានអ្នកមកបរិច្ចាគឈាមដោយស្ម័គ្រចិត្តតែម្តង។ ប្រធានមជ្ឈមណ្ឌលជាតិផ្តល់ឈាម នៃក្រសួងសុខាភិបាល លោកវេជ្ជបណ្ឌិត ហុក គីមចេង មានប្រសាសន៍ថា សម្រាប់មុន និងក្រោយពិធីបុណ្យចូលឆ្នាំប្រពៃណីជាតិខាងមុខនេះ គ្រាន់តែរាជធានីភ្នំពេញ មជ្ឈមណ្ឌលជាតិផ្តល់ឈាម ត្រូវការឈាមយ៉ាងហោចណាស់ប្រមាណជាង ១.០០០ប្លោក ដើម្បីធានាបានពីស្ថិរភាពនៃស្តុកឈាមរបស់ខ្លួន៖ ។ ស្ថិតក្នុងវ័យ ៤៣ឆ្នាំ លោកស្រី ហៃ ឡៃហូយ ជាអាជីវករលក់នំអាកោនៅផ្សារចាស់ មួយរូបដែលស្វាមីរបស់លោកស្រីជាអ្នកជំងឺប្រើប្រាស់ឈាមជាប្រចាំអស់រយៈពេលជាង ១២ឆ្នាំមកហើយ។ លោកស្រីបានបង្ហាញកង្វល់របស់ខ្លួនពីបញ្ហាដាច់ស្តុកឈាមនេះយ៉ាងខ្លាំង ព្រោះថា ស្វាមីរបស់លោកស្រីត្រូវការបញ្ចូលឈាមជាញឹកញាប់ បើសិនជាមជ្ឈមណ្ឌលជាតិ ខ្វះឈាមនៅក្នុងស្តុកនោះ នឹងបង្កការលំបាកដល់ស្វាមីរបស់លោកស្រីដែលត្រូវការឈាមជាចាំបាច់នោះ៖ ។ ជារៀងរាល់ថ្ងៃ ប្រទេសកម្ពុជា ត្រូវការប្រើឈាមប្រមាណជាង ១៥០ប្លោកឈាម ដើម្បីសង្គ្រោះជីវិតអ្នកជំងឺ ដែលក្នុងនោះសម្រាប់រាជធានីភ្នំពេញ ត្រូវការប្រើប្រាស់ឈាមប្រមាណជាង ១០០ប្លោកក្នុងមួយថ្ងៃៗ។ តើមជ្ឈមណ្ឌលជាតិផ្ដល់ឈាម មានឈាមមកពីណាសម្រាប់សង្គ្រោះអ្នកជំងឺ? ហើយយុវជនកម្ពុជា ណាខ្លះបានដឹងពីតម្រូវការនេះ? លោក សុខ ដារតន៍ ជាមន្ត្រីមួយរូបក្នុងក្រសួងព័ត៌មាន បានឲ្យដឹងថា លោកមិនធ្លាប់បានដឹងពីព័ត៌មាននៃការដាច់ស្តុកឈាមនោះទេកន្លងមក ពុំនោះសោត លោកនឹងនាំមិត្តភ័ក្ដិចូលរួមបរិច្ចាគឈាមយូរហើយ៖ ។ អ្នកស្រី នង ច័ន្ទផល្លា ដែលធ្លាប់ជាសប្បុរសជនបរិច្ចាគឈាមពីមុននោះ បានឲ្យដឹងថា អ្នកស្រីធ្លាប់បានដឹងពីការបរិច្ចាគឈាមដែរ ដោយក្នុងគ្រួសាររបស់អ្នកស្រីធ្លាប់ត្រូវការឈាមដើម្បីសង្គ្រោះជីវិត ប៉ុន្តែអ្នកស្រីមិនបានដឹងពីបញ្ហាខ្វះឈាមក្នុងស្ដុកនោះទេ៖ ។ ជាការពិតណាស់ គេហទំព័ររបស់កាកបាទក្រហមសហរដ្ឋអាមេរិក ក៏ដូចជាគេហទំព័ររបស់មជ្ឈមណ្ឌលជាតិផ្ដល់ឈាមកម្ពុជា បានសរសេរដូចគ្នាថា ការបរិច្ចាគឈាម គឺពិតជាមានសុវត្ថិភាព ព្រោះរាល់ម្ជុល ឬសម្ភារៈ គឺប្រើសម្រាប់មនុស្សម្នាក់ប៉ុណ្ណោះ ហើយសប្បុរសជនអាចបរិច្ចាគឈាមបាន លុះត្រាតែមានសុខភាពល្អ និងមានការអនុញ្ញាតពីវេជ្ជបណ្ឌិតជំនាញខាងផ្នែកសុវត្ថិភាពឈាម។ សម្រាប់កម្ពុជា មកទល់ពេលនេះ អត្រានៃអ្នកបរិច្ចាគឈាមស្ម័គ្រចិត្តប្រមាណជាង ៣៥ភាគរយប៉ុណ្ណោះ បើធៀបនឹងឈាមដែលត្រូវប្រើប្រាស់ប្រចាំថ្ងៃ។ អង្គការសុខភាពពិភពលោក (WHO) បានផ្តល់អនុសាសន៍ថា ប្រសិនបើប្រជាជនកម្ពុជា តែ ១ភាគរយនៃចំនួនប្រជាជនសរុបធ្វើការបរិច្ចាគឈាម នោះកម្ពុជា នឹងមានឈាមគ្រប់គ្រាន់សម្រាប់ប្រើប្រាស់។ លោកវេជ្ជបណ្ឌិត ហុក គីមចេង បានឲ្យដឹងដែរថា មជ្ឈមណ្ឌលជាតិផ្តល់ឈាម ត្រៀមនឹងចុះទៅស្វែងរកអ្នកបរិច្ចាគឈាមចល័តនៅតាមស្ថាប័នមួយចំនួន សម្រាប់ត្រៀមនឹងតម្រូវការស្តុករបស់ខ្លួនមុន និងក្រោយពេលចូលឆ្នាំថ្មីខាងមុខនេះ។ ទាំងលោកវេជ្ជបណ្ឌិត ហុក គីមចេង អ្នកស្រី ហៃ ឡៃហូយ ក៏ដូចជាអ្នកជំងឺជាច្រើនផ្សេងទៀត បានអំពាវនាវដល់សាធារណជន ចូលរួមធ្វើការបរិច្ចាគឈាមដោយស្ម័គ្រចិត្ត ដើម្បីជួយសង្គ្រោះជនរងគ្រោះដទៃផ្សេងទៀត។ លក្ខខណ្ឌសម្រាប់អ្នកបរិច្ចាគឈាម គឺត្រូវមានអាយុចាប់ពី ១៨ ដល់ ៦០ឆ្នាំ មានទម្ងន់ចាប់ពី ៤៥គីឡូក្រាម និងមានសុខភាពល្អបរិបូរណ៍ ហើយរាល់ការបរិច្ចាគឈាម គឺមានវេជ្ជបណ្ឌិតជំនាញធ្វើការពិនិត្យសម្ពាធឈាម និងគ្រាប់ឈាមក្រហមរបស់សប្បុរសជនជាមុនសិន ដើម្បីធានាដល់សុវត្ថិភាពអ្នកបរិច្ចាគឈាមទាំងអស់។ ក្រៅពីនេះទៀត មជ្ឈមណ្ឌលជាតិផ្ដល់ឈាម គ្រោងនឹងចុះអប់រំផ្សព្វផ្សាយពីសារសំខាន់អំពីការផ្ដល់ឈាមនៅតាមស្ថាប័នរដ្ឋ ឯកជន ក្នុងនោះរួមមាន វិទ្យាល័យ សាកលវិទ្យាល័យ និងស្ថាប័នមួយចំនួនទៀត៕

2016-04-04T15:10:00+07:00

rfa.org

https://www.rfa.org/khmer/news/health/Blood-Donation-04042016035819.html

74487461-e52b-4d4d-b9ef-9ca085c21bd6

មន្ទីរពេទ្យកុមារអង្គររៀបចំពិធីទទួលទានអាហារមនុស្សធម៌

មន្ទីរពេទ្យកុមារអង្គរ នៅថ្ងៃទី២ ខែមេសា រៀបចំពិធីទទួលអាហារមនុស្សធម៌មួយ នៅរាជធានីភ្នំពេញ ដើម្បីរៃអង្គាសថវិកាជួយផ្គត់ផ្គង់ការចំណាយរបស់មន្ទីរពេទ្យ។ កម្មវិធីនេះមានការសម្ដែងសិល្បៈ ការប្រគំតន្ត្រី និងការបរិភោគអាហារជុំគ្នា។ សូមស្ដាប់សេចក្ដីរាយការណ៍ផ្ទាល់របស់លោក ប្រាជ្ញ ចេវ តាមការសាកសួររបស់លោក សាន សែល៖

2016-04-02T18:25:00+07:00

rfa.org

https://www.rfa.org/khmer/news/health/fund-raising-for-angkor-children-hospital-04022016091836.html

3143be41-a71d-4e3f-a0f6-19042d49df79

មន្ត្រីជំនាញសន្និដ្ឋានថាមនុស្សជាង៦០នាក់ពុលបណ្ដាលមកពីបរិភោគនំអន្សម

មន្ត្រីជំនាញរកឃើញថា នំអន្សមអាចជាមូលហេតុដែលបណ្ដាលអោយពលរដ្ឋជាង ៦០នាក់ ក្នុងនោះកុមារ ៥៦នាក់ រស់នៅឃុំព្រែកមាស ស្រុកសៀមប៉ាង ខែត្រស្ទឹងត្រែង មានអាការៈក្អួតចង្អោរ ចុកពោះ និងវិលមុខ។ ពលរដ្ឋមានអាការៈពុលនេះ បន្ទាប់ពីពួកគាត់បរិភោគនំអន្សម នៅពេលចូលរួមពិធីបុណ្យមួយកាលពីថ្ងៃទី៣១ ខែមីនា។ ប្រធានមណ្ឌលសុខភាពឃុំព្រែកមាស ស្រុកសៀមប៉ាង ឲ្យដឹងថា ស្ថានភាពជំងឺពលរដ្ឋ និងកុមារដែលពុលនំអន្សមបានធូរស្រាលហើយ បន្ទាប់ពីពួកគេបានមកព្យាបាលនៅមណ្ឌលសុខភាព និងមួយចំនួនធំក្រុមគ្រូពេទ្យបានចុះទៅព្យាបាលតាមផ្ទះ។ ប្រធានមណ្ឌលសុខភាពឃុំព្រែកមាស លោក សំ នៀង លោកកត់សម្គាល់ថា កុមារ និងមនុស្សចាស់ជាង ៦០នាក់ ដែលក្រុមគ្រូពេទ្យព្យាបាល សុទ្ធតែកើតមានអាការៈដូចៗគ្នា ដូចជាក្អួតចង្អោរ ចុកពោះ វិលមុខ និងទន់ដៃជើង បន្ទាប់ពីបានពិសានំអន្សម។ លោកថា បន្ទាប់ពីកើតមានបញ្ហានេះ លោកបានយកចំណីអាហារដែលអ្នកភូមិ និងកុមារបរិភោគទាំងនោះ ទៅមន្ទីរសុខាភិបាលខែត្រស្ទឹងត្រែង ធ្វើពិសោធន៍៖ ។ ករណីនេះដែរ ប្រធានមន្ទីរសុខាភិបាលខែត្រស្ទឹងត្រែង លោក អ៊ុង សូវៀត ឲ្យដឹងថា បន្ទាប់ពីធ្វើពិសោធន៍ មន្ត្រីជំនាញរកឃើញថា បាតុភាពនេះបណ្ដាលមកពីអ្នកភូមិពិសានំអន្សមចេកដោយកាត់ជាកង់ៗ ច្របាច់ជាមួយដូងលាយជាមួយស្ករ និងច្រកថង់ប្លាស្ទិកផ្ញើកូនចៅនៅផ្ទះ។ លោកថា មន្ត្រីជំនាញបានចុះអប់រំសុខភាពដល់ពលរដ្ឋនៅឃុំព្រែកមាស បន្ទាប់ពីកើតមានបញ្ហានេះ និងបន្តតាមដានស្ថានភាពជំងឺពួកគាត់៖ ។ មេឃុំព្រែកមាស លោក ផួង លន់ វាយតម្លៃថា ការបរិភោគចំណីអាហារ អ្នកភូមិមិនសូវយកចិត្តទុកដាក់ពិសាផ្អែកលើអនាម័យឡើយ ពោលគឺពួកគាត់បរិភោគនំអន្សមក្នុងពិធីបុណ្យលាយឡំដូង និងស្ករ។ ម្យ៉ាងទៀត អ្នកភូមិក៏ពុំសូវយល់ដឹងពីអនាម័យដើម្បីសុខភាពដែរ។ ហេតុនេះលោកទាមទារឲ្យមន្ទីរជំនាញបន្ថែមការចុះអប់រំផ្សព្វផ្សាយអំពីសុខភាពញឹកញាប់៖ ។ មន្ត្រីសម្របសម្រួលសមាគមអាដហុក (ADHOC) ខែត្រស្ទឹងត្រែង លោក ហូ សំអុល អំពាវនាវឲ្យមន្ត្រីជំនាញនៃមន្ទីរសុខាភិបាល ផ្សព្វផ្សាយពីមូលហេតុចម្បងចំពោះករណីនេះឲ្យជាក់លាក់ ដើម្បីឲ្យអ្នកភូមិជ្រាបបញ្ហានេះ និងដើម្បីបញ្ចៀសមិនឲ្យកើតមានលើកក្រោយទៀត។ ករណីពុល ឬកើតមានភាពមិនប្រក្រតីនៅឃុំព្រែកមាស ស្រុកសៀមប៉ាង កើតមានលើកទី២ហើយ ដោយកាលពីឆ្នាំ២០១២ ពលរដ្ឋមួយគ្រួសារមានសមាជិក ៥នាក់ បានពុលសម្លផ្សិតក្ងោកព្រៃ ខណៈពួកគេបានយកផ្សិតនោះមកស្លបរិភោគ ប៉ុន្តែពុំមានគ្រោះថ្នាក់ដល់អាយុជីវិតទេ ដោយសារពួកគាត់បានទៅព្យាបាលទាន់ពេលវេលា៕

2016-04-01T17:50:00+07:00

rfa.org

https://www.rfa.org/khmer/news/health/over-60people-sick-by-food-poison-04012016064931.html

7bd8addb-b1d7-433f-a6bf-fda0e5f716aa

ពលរដ្ឋនៅសៀមរាបម្នាក់ក្នុងចំណោមអ្នកពុលត្រីក្រពត៨នាក់ស្លាប់

មន្ត្រីប៉ូលិសនៃអធិការដ្ឋានស្រុកវ៉ារិន ឱ្យដឹងថា គេបានបញ្ជូនសំណល់ត្រីក្រពតខ្លះ ទៅឱ្យគ្រូពេទ្យពិនិត្យរកជាតិពុល ថាតើវាបណ្ដាលមកពីមូលហេតុអ្វី? ការបញ្ជូនកាកសំណល់ទៅឱ្យគ្រូពេទ្យពិនិត្យនេះ ធ្វើឡើងបន្ទាប់ពីកាលពីល្ងាចថ្ងៃទី៣០ ខែមីនា កន្លងទៅ មានពលរដ្ឋប្រុស ស្រី និងក្មេង ចំនួន ៨នាក់ នៅភូមិគោកវត្ត ឃុំស្រែណូយ បានពុលត្រីកំពត ហើយក្នុងចំណោមនោះ បុរសម្នាក់ឈ្មោះ មឿន ម៉ែត្រ អាយុជាង ៤០ឆ្នាំបានស្លាប់។ អធិការនគរបាលស្រុកវ៉ារិន លោក ណុប សារ៉ាក់ មានប្រសាសន៍កាលពីរសៀលថ្ងៃព្រហស្បតិ៍ ទី៣១ ខែមីនា ថា កាលពីល្ងាចថ្ងៃទី៣០ ខែមីនា កន្លងទៅ ប្រជាពលរដ្ឋនៅភូមិគោកវត្ត បាននាំគ្នាទៅរកត្រី។ ពេលនោះគឺរកបានត្រីក្រពតមួយចំនួន ហើយក៏នាំគ្នាបំពងធ្វើជាម្ហូប និងខ្លះយកទៅក្លែមស្រាស។ បន្តិចក្រោយមក អ្នកភូមិស្រីប្រុស និងកុមារចំនួន ៨នាក់ មានអាការៈពុល ហើយបានបញ្ជូនទៅជួយសង្គ្រោះនៅមណ្ឌលសុខភាព។ លោកអធិការបញ្ជាក់ថា តាមការស្រាវជ្រាវ គឺលោកហ៊ានអះអាងថា ជាតិពុលនោះ គឺចេញពីត្រីក្រពត មិនមែនចេញពីស្រាសទេ៖ ។ ប៉ូលិសឱ្យដឹងថា រហូតមកដល់រសៀលថ្ងៃទី៣១ ខែមីនា ពលរដ្ឋ និងក្មេងដែលពុលត្រីក្រពតនោះ មានអាការៈធូរស្បើយឡើងវិញហើយ លើកលែងតែបុរសម្នាក់ដែលពុលក្នុងសភាពធ្ងន់ធ្ងរបានស្លាប់៕

2016-03-31T18:50:00+07:00

rfa.org

https://www.rfa.org/khmer/news/health/man-died-of-eating-ball-fish-03312016074524.html

fe997cb4-cb27-4556-ad5e-2e3bd31dc5a9

អង្គការសង្គ្រោះកុមារព្រួយបារម្ភពីកង្វះអាហារូបត្ថម្ភរបស់កុមារកម្ពុជា

ការស្រាវជ្រាវសុខភាពថ្នាក់ជាតិបង្ហាញថា កុមារកម្ពុជា ដែលមានអាយុក្រោម ៥ឆ្នាំប្រមាណ ៣២% បានប្រឈមមុខនឹងបញ្ហាខ្វះអាហារូបត្ថម្ភរ៉ាំរ៉ៃ បណ្ដាលឲ្យពួកគេកើតជំងឺក្រិន មិនលូតលាស់រាងកាយបានល្អទេ។ ក្នុងចំណោមកុមារខ្មែរដែលខ្វះអាហារូបត្ថម្ភនោះ គឺកុមារដែលរស់នៅតាមទីជនបទមានចំនួនប្រមាណ ៣៤% គឺខ្ពស់ជាងកុមារដែលរស់នៅទីក្រុង ១០%។ បញ្ហាក្រិះក្រិនដែលកំពុងតែប្រឈមមុខនេះ អង្គការក្រៅរដ្ឋាភិបាលខ្លះដែលធ្វើការងារជួយសង្គ្រោះកុមារ ត្រូវការរដ្ឋាភិបាលខ្មែរឲ្យចូលរួមសហការក្នុងយុទ្ធនាការលុបបំបាត់។ គម្រោងនូរីស (Nourish) នៃអង្គការសង្គ្រោះកុមារ (Save the Children) បានប្រកាសធ្វើយុទ្ធនាការបង្ការភាពក្រិះក្រិនទៅលើកុមារកម្ពុជា នៅក្នុងខេត្តសៀមរាប កាលពីព្រឹកថ្ងៃពុធ ទី៣០ ខែមីនា។ យុទ្ធនាការក្រោមប្រធានបទលូតលាស់ទាំងអស់គ្នានោះ បានទាមទារឲ្យប្រជាពលរដ្ឋគ្រប់មជ្ឈដ្ឋាន ព្រមទាំងឪពុកម្ដាយ និងមន្ត្រីរបស់រដ្ឋាភិបាលជាច្រើនផ្នែកទៀតដែលពាក់ព័ន្ធ បានយល់ដឹង ហើយរួមគ្នាការពារប្រយុទ្ធប្រឆាំងនឹងភាពក្រិះក្រិនទៅលើកុមារ។ ប្រធានគម្រោងនូរីស នៃអង្គការសង្គ្រោះកុមារ ដែលទទួលជំនួយពីសហរដ្ឋអាមេរិក គឺអ្នកស្រី អ៊ីណា សាសស៊ី (Inna Sacci)។ អ្នកស្រីបានថ្លែងនៅក្នុងពិធីប្រកាសដាក់ឲ្យដំណើរការជាផ្លូវការនៃយុទ្ធនាការបង្ការភាពក្រិះក្រិននៅខេត្តសៀមរាប កាលពីព្រឹកថ្ងៃពុធ ទី៣០ ខែមីនា ថា បើទោះបីជាបច្ចុប្បន្ន ប្រទេសកម្ពុជា មានសេវាថែទាំសុខភាពកាន់តែប្រសើរឡើងក៏ដោយ ក៏នៅតែមានបញ្ហាប្រឈមមុខនឹងកុមារដែលខ្វះអាហារូបត្ថម្ភ ហើយកើតជំងឺក្រិះក្រិន។ កុមារកម្ពុជា ម្នាក់ក្នុងចំណោម ៣នាក់ដែលមានអាយុក្រោម ៥ឆ្នាំ គឺប្រឈមមុខនឹងបញ្ហាខ្វះអាហារូបត្ថម្ភរ៉ាំរ៉ៃ ឬក៏ក្រិន។ អ្នកស្រី អ៊ីណា សាសស៊ី ឲ្យដឹងទៀតថា ខេត្តសៀមរាប គឺជាខេត្តមួយដែលមានអត្រាកុមារប្រឈមមុខនឹងការខ្វះអាហារូបត្ថម្ភ ៣៦%។ តួលេខនេះ គឺខ្ពស់ជាងបណ្ដាខេត្តចំនួនពីរទៀត ដែលកុមារជាច្រើនកំពុងប្រឈមមុខនឹងការខ្វះអាហារូបត្ថម្ភដែរ គឺខេត្តពោធិ៍សាត់ និងខេត្តបាត់ដំបង៖ ។ ការស្រាវជ្រាវសុខភាពថ្នាក់ជាតិកាលពីឆ្នាំ២០១៤ កន្លងទៅ បង្ហាញថា កុមារកម្ពុជា អាយុក្រោម ៥ឆ្នាំចំនួន ៣២% មានបញ្ហាខ្វះអាហារូបត្ថម្ភរ៉ាំរ៉ៃ ឬក៏ក្រិះក្រិន។ អត្រាក្រិះក្រិននៃកុមារដែលរស់នៅទីជនបទដាច់ស្រយាល គឺ ៣៤%។ តួលេខនេះ គឺខ្ពស់ជាងចំនួនកុមារដែលរស់នៅទីក្រុងរហូតដល់ ១០%។ អភិបាលរងខេត្តសៀមរាប ដែលចូលរួមពិធីប្រកាសដាក់ឲ្យដំណើរការជាផ្លូវការនៃយុទ្ធនាការបង្ការភាពក្រិះក្រិន លោក សង់ រីហា មានប្រសាសន៍ថា អន្តរាគមន៍របស់គម្រោងនូរីស ដែលផ្ដោតការយកចិត្តទុកដាក់ទៅលើមាតា និងកុមារដែលខ្វះអាហារូបត្ថម្ភ គឺជាការឆ្លើយតបយ៉ាងសំខាន់ទៅលើតម្រូវការរបស់ប្រជាពលរដ្ឋ និងគោលនយោបាយរបស់រដ្ឋាភិបាល។ រដ្ឋាភិបាលកម្ពុជា ក៏បានដាក់ឲ្យក្រសួងសុខាភិបាល ក្រសួងអភិវឌ្ឍន៍ជនបទ ក្រសួងកសិកម្ម រុក្ខាប្រមាញ់ និងនេសាទ ដោះស្រាយឧបសគ្គនៃកង្វះអាហារូបត្ថម្ភនេះដែរ៖ ។ ជំងឺក្រិះក្រិន មិនត្រឹមតែធ្វើឲ្យកុមារមិនលូតលាស់ផ្នែករាងកាយ និងគ្មានកម្លាំងរឹងប៉ឹងប៉ុណ្ណោះទេ វាក៏ធ្វើឲ្យខួរក្បាលរបស់កុមារមិនលូតលាស់ ព្រមទាំងបញ្ញា និងស្មារតីមិនគ្រប់គ្រាន់ដែរ។ អង្គការសង្គ្រោះកុមារ ឲ្យដឹងថា ក្រៅតែពីគេធ្វើពិធីប្រកាសដាក់ឲ្យដំណើរការជាផ្លូវការនូវយុទ្ធនាការបង្ការភាពក្រិះក្រិនក្នុងខេត្តសៀមរាប គឺគេមានគម្រោងនឹងធ្វើយុទ្ធនាការដូចគ្នានេះនៅខេត្តបាត់ដំបង នៅថ្ងៃទី៣១ ខែមីនា នៅខេត្តពោធិ៍សាត់ នៅថ្ងៃទី៧ ខែមេសា ខាងមុខ៕

2016-03-30T20:10:00+07:00

rfa.org

https://www.rfa.org/khmer/news/health/stunting-prevention-campaign-for-grown-up-children-03302016085938.html

ada4e2ed-33be-4c70-a28c-abbc3f1e15e7

មេបញ្ជាការសឹករងខេត្តព្រះវិហារ លោក សោម បុប្ផារ័ត្ន ទទួលមរណភាពយប់មិញ ដោយសារជំងឺមហារីកគ្រាប់ឈាម

លោកឧត្តមសេនីយ៍ត្រី សោម បុប្ផារ័ត្ន មេបញ្ជាការសឹករងខេត្តព្រះវិហារ ដែលធ្លាប់ដឹកនាំកម្លាំងចូលរួមប្រយុទ្ធតស៊ូការ ពារការឈ្លានពានរបស់កងទ័ពសៀមនោះ បានទទួលមរណភាពនៅម៉ោង ១៖៤៦នាទីរំលងអាធ្រាត្រឈានចូលថ្ងៃទី៣០ ខែមីនា ឆ្នាំ ២០១៦ ដោយសារជំងឺមហារីកគ្រាប់ឈាម។ ប្អូនប្រុសលោក សោម បុប្ផារ័ត្ន បានប្រាប់ Fresh News នៅយប់ថ្ងៃទី២៩ ខែមីនា ឆ្នាំ២០១៦នេះថា លោក សោម បុប្ផារ័ត្ន បានធ្លាក់ ខ្លួនឈឺធ្ងន់ (មហារីកគ្រាប់ឈាម) ហើយដេកសម្រាកព្យាបាលនៅមន្ទីរពេទ្យក្នុងប្រទេសវៀតណាម អស់រយៈពេលមួយខែ។ បន្ទាប់ពី ការព្យាបាលមិនទទួលបានជោគជ័យ នៅយប់ថ្ងៃទី២៩ ខែមីនា ឆ្នាំ២០១៦នេះ ក្រុមគ្រួសារបានដឹកបញ្ជូនត្រឡប់មកគេហដ្ឋានវិញ ស្ថិតនៅទីរួមខេត្តព្រះវិហារ។ លោក អ៊ុំ ម៉ារ៉ា អភិបាលខេត្តព្រះវិហារ បានប្រាប់ Fresh News នៅព្រឹកថ្ងៃទី៣០ ខែមីនា ឆ្នាំ២០១៦នេះថា សពរបស់លោក ឧត្តមសេនីយ៍ត្រី សោម បុប្ផារ័ត្ន ត្រូវបានក្រុមគ្រួសាររៀបចំតម្កល់ធ្វើបុណ្យតាមប្រពៃណីព្រះពុទ្ធសាសនា នៅគេដ្ឋានក្នុងទីរួមខេត្តព្រះវិហារ ។ បើតាមលោក អ៊ុំ ម៉ារ៉ា នៅព្រឹកថ្ងៃទី៣១ ខែមីនា ស្អែកនេះ នាយឧត្តមសេនីយ៍ មាស សុភា មេបញ្ជាការកងទ័ពជើងគោក លោកឧត្តមសេនីយ៍ឯក ជា ម៉ន មេបញ្ជាការយោធភូមិភាគទី៤ និងរូបលោក ព្រមទាំងមន្រ្តីក្នុងខេត្តទាំងមូល នឹងអញ្ជើញចូលរួមគោរពវិញ្ញាណក្ខន្ធ។ លោកឧត្តមសេនីយ៍ត្រី សោម បុប្ផារ័ត្ន មានអាយុ ៥៤ឆ្នាំ មានកូន ៤នាក់នៅក្នុងបន្ទុក។ លោក បានធ្វើជាមេបញ្ជាការសឹក រងខេត្ត ព្រះវិហារអស់ជាច្រើនឆ្នាំមកហើយ ដែលទទួលបានការគោរពស្រឡាញ់យ៉ាងខ្លាំងពីនាយទាហាន ពលទាហានក្រោមឱវាទ។ ក្រៅពី ការបំពេញតួនាទីជាអ្នកការពារបូរណភាពទឹកដីហើយនោះ លោក សោម បុប្ផារ័ត្ន ក៏តែងបានធ្វើសកម្មភាពមនុស្សធម៌ជាច្រើនផងដែរ ជាមួយប្រជាពលរដ្ឋជួបការលំបាក ឬខ្សត់ខ្សោយក្នុងជីវភាព។ ជាពិសេសគេនៅចាំបានថា កាលពីអំឡុង នៃការចូលឈ្លានពានរបស់កងទ័ពសៀម នាឆ្នាំ២០០៨ លោក សោម បុប្ផារ័ត្ន ក៏បានចូល រួមដឹកនាំកងទ័ពប្រយុទ្ធតស៊ូការពារទឹកដី ដ៏អង់អាចក្លាហានផងដែរ៕

2016-03-30T14:35:00+07:00

freshnewsasia.com

https://m.freshnewsasia.com/index.php/en/localnews/21073-2016-03-30-01-41-45.html

a146b25c-4417-4e15-8da5-e211469d78a8

មេបញ្ជាការសឹករងខេត្តព្រះវិហារ លោក សោម បុប្ផារ័ត្ន កើតជំងឺមហារីកគ្រាប់ឈាម ឈានដល់ដំណាក់ចុងក្រោយ

លោកឧត្តមសេនីយ៍ត្រី សោម បុប្ផារ័ត្ន មេបញ្ជាការសឹករងខេត្តព្រះវិហារ បានកើតជំងឺមហារីកគ្រាប់ឈាមឈានដល់ដំ ណាក់កាលចុងក្រោយ ពោលរង់ចាំតែដង្ហើមចុងក្រោយប៉ុណ្ណោះ បន្ទាប់ពីការព្យាបាលមិនបានសម្រេចអស់រយៈជាង ១ខែនៅប្រទេស វៀតណាម។ ប្អូនប្រុសលោក សោម បុប្ផារ័ត្ន បានប្រាប់ Fresh News នៅយប់ថ្ងៃទី២៩ ខែមីនា ឆ្នាំ២០១៦នេះថា លោក សោម បុប្ផារ័ត្ន បានធ្លាក់ ខ្លួនឈឺធ្ងន់មហារីកគ្រាប់ឈាម ហើយដេកសម្រាកព្យាបាលនៅមន្ទីរពេទ្យក្នុងប្រទេសវៀតណាម អស់រយៈពេលមួយខែ។ បន្ទាប់ពី ការព្យាបាលមិនទទួលបានជោគជ័យ នៅយប់ថ្ងៃទី២៩ ខែមីនា ឆ្នាំ២០១៦នេះ ក្រុមគ្រួសារបានដឹកបញ្ជូនត្រឡប់មកគេហដ្ឋានវិញ ស្ថិតនៅទីរួមខេត្តព្រះវិហារ។ បើតាមប្អូនប្រុសរបស់លោក សោម បុប្ផារ័ត្ន បានឲ្យដឹងថា រហូតដល់យប់នេះ ក្រុមគ្រួសារនៅរង់ចាំតែដង្ហើមចុងក្រោយប៉ុណ្ណោះ ពោលស្ថានភាពជំងឺបានវិវឌ្ឍទៅមុខ ហើយក្រុមគ្រួសារ ក៏បានត្រៀមរៀបចំពិធីបុណ្យផងដែរ។ លោកឧត្តមសេនីយ៍ត្រី សោម បុប្ផារ័ត្ន បច្ចុប្បន្នមានអាយុ ៥៤ឆ្នាំ មានកូន ៤នាក់នៅក្នុងបន្ទុក។ លោក បានធ្វើជាមេបញ្ជាការសឹក រងខេត្តព្រះវិហារអស់ជាច្រើនឆ្នាំមកហើយផងដែរ។ លោក សោម បុប្ផារ័ត្ន ជាមេបញ្ជាការមួយរង ដែលទទួលបានការគោរពស្រឡាញ់យ៉ាងខ្លាំងពីនាយទាហាន ពលទាហានក្រោមឱវាទ ហើយលោក ក៏តែងបានធ្វើសកម្មភាពមនុស្សធម៌ជាច្រើនផងដែរ ជាមួយប្រជាពលរដ្ឋជួបការលំបាក ឬខ្សត់ខ្សោយក្នុងជីវភាព៕

2016-03-30T05:46:00+07:00

freshnewsasia.com

https://m.freshnewsasia.com/index.php/en/localnews/21071-2016-03-29-15-54-00.html

c79876c9-ce64-45b7-ac9a-82110ebc88e9

ស្វាមីលោកស្រី មូរ សុខហួរ ទទួលមរណភាព ដោយសារជំងឺមហារីក

លោកស្រី មូរ សុខហួរ តំណាងរាស្រ្តមកពីគណបក្សសង្រ្គោះជាតិ បានឲ្យដឹងថា ស្វាមីរបស់លោកស្រី បានទទួលមរណភាព នៅម៉ោងប្រមាណ១០៖៣០នាទីយប់ ថ្ងៃទី២៧ ខែមីនា ឆ្នាំ២០១៦ (ម៉ោងនៅកម្ពុជា) ដោយសារជំងឺមហារីក។ លោកស្រី មូរ សុខហួរ បានបញ្ជាក់នៅលើ Facebook របស់លោកស្រីថា ។ លោកស្រី មូរ សុខហួរ បានបញ្ជាក់ថា លោកស្រី នឹងយកធាតុស្វាមីរបស់លោកស្រី មកប្រទេសកម្ពុជា។ ស្វាមីលោកស្រី មូរ សុខហួរ មានឈ្មោះ ស្កុត ឡេពឺត ជាជនជាតិអាមេរិកកាំង។ លោកស្រី មូរ សុខហួរ និងស្វាមី បានជួបគ្នាពេលបម្រើការងារ នៅក្នុងជំរំឫទ្ធីសែន ក្នុងប្រទេសថៃ នាអំឡុងឆ្នាំ១៩៨៣។ ចំណងអាពាហ៍ពិពាហ៍នេះ ទទួលបានកូនស្រីចំនួន ៣នាក់៕

2016-03-28T16:29:00+07:00

freshnewsasia.com

https://m.freshnewsasia.com/index.php/en/localnews/20924-2016-03-28-02-48-54.html

dec468d7-39ec-4bf3-a3d7-3402298afe04

អគ្គនាយិកាវិតាល់ ឧបត្ថម្ភការព្យាបាលទាំងស្រុង ជូនបុរសកំសត់ដែលមានកូនស្រី កើតជំងឺរលាកស្រោមខួរធ្ងន់ធ្ងរ

ការផ្តល់ជាការឧបត្ថម្ភបែបនេះ ត្រូវបានទទួលការសាទរយ៉ាងខ្លាំងពីបងប្អូនតាមបណ្តាអ្នកលេង Facebook រាប់ម៉ឺននាក់ ដែលម្នាក់ៗបានសាទរដល់ក្រុមហ៊ុន វីតាល់ ក៏ដូចជាលោកស្រី ជឹង សុគន្ធាវី ដែលមានចិត្តសណ្តោសប្រណីដ៏ថ្លៃថ្លា រាល់សកម្មភាពសង្គមនានានៅប្រទេសកម្ពុជា។ លោកស្រីបានយកចិត្តទុកដាក់ និងទំនុកបម្រុងជូនគ្រួសារជនរងគ្រោះ។ លោក ប៊ុណ្ណារ៉ា បានអំណរគុណជាខ្លាំងដល់ លោកស្រី ជឹង សុគន្ធាវី ដោយលោកបានបង្ហោះនូវចំណាប់អារម្មណ៍មួយចំនួន ក្នុងទំព័រហ្វេសបុករបស់លោក មុននឹងលោកចាកចេញទៅប្រទេសវៀតណាមថា «ដោយមានការអាណិតអាសូរពីលោកជំទាវ ជឹង សុគន្ធាវី ក្រុមប្រឹក្សាភិបាល និងជានាយិកាប្រតិបត្តិរបស់ក្រុមហ៊ុន NVC Corporation (Vital) លោកជំទាវបានផ្តល់ជាថវិកា និងបានផ្តួចផ្តើមបញ្ជូន តីតី ទៅព្យាបាលជងឺនៅមន្ទីរពេទ្យប្រទេសវៀតណាម ជំនាញផ្នែកខួរក្បាល។ នេះជាទឹកចិត្តដ៏ថ្លៃថ្លា របស់លោកជំទាវ ដោយបានផ្តល់ឱកាសឲ្យខ្ញុំ បានធ្វើនូវរឿងដែលខ្ញុំប្រាថ្នាចង់បញ្ជូនកូន តី ទៅព្យាបាលនៅក្រៅប្រទេសជាយូរណាស់មកហើយ ។ សូមជូនពរដល់លោកជំទាវ ឲ្យជួបនូវភាពជោគជ័យជានិច្ច និងក៏សូមអរគុណដល់បងប្អូនប្រុសស្រី និងមិត្តៗនៅក្នុង Facebook ដែលមានចិត្តអាណិតអាសូរដល់ តីតី ដោយបាន Comment ជូនពរដល់ តីតី ជាហូរហែ។ លទ្ធផលយ៉ាងណានោះ ខ្ញុំនឹងផ្តល់ជាព័ត៌មាននៅពេលក្រោយទៀត សូមអរគុណ»។ សូមរំលឹកឡើងវិញដែរថា កូនស្រី តីតី កំសត់មួយនេះស្គាល់ការសប្បាយ ប្រឡែង សើចក្អាកក្អាយត្រឹមតែមួយរយៈខ្លីប៉ុណ្ណោះ គឺពេលដែល តីតី មានអាយុ ១ឆ្នាំ ៧ខែ តីតី ក៏ចាប់ឈឺ កើតជងឺរលាកស្រោមខួរក្បាលកំរិតធ្ងន់ ដែលគ្រប់រាងកាយទាំងអស់ គឺត្រូវពិការទាំងដៃជើង ទាំងភ្នែក ទាំងមាត់មិនអាចនិយាយបាន ត្រចៀកមិនអាចស្តាប់ឮ សតិក៏បាត់បង់ សូម្បីតែញ៉ាំក៏មិនអាចបញ្ជាមាត់ឲ្យទំពារបាន ដោយត្រូវសុងទុយោចូលក្នុងក្រពះ ដើម្បីបញ្ជូនអាហារជារៀងរាល់ថ្ងៃ៕

2016-03-24T23:53:00+07:00

freshnewsasia.com

https://m.freshnewsasia.com/index.php/en/localnews/20700-2016-03-24-11-47-21.html

31458c00-fd02-48ef-91d0-17dd77501319

ក្រសួងសុខាភិបាលបញ្ជាក់ថា ជំងឺគ្រុនលឿង ដែលកំពុងអុកឡុកនៅបរទេស គ្មានមានវត្តមាននៅកម្ពុជាទេ

ក្រសួងសុខាភិបាលកម្ពុជា នៅថ្ងៃទី២២ ខែមីនា ឆ្នាំ២០១៦ម្សិលមិញនេះ បានចេញសេចក្តីប្រកាសព័ត៌មាន ជាសាធារណៈមួយបញ្ជាក់ថា ជំងឺគ្រុនលឿងគ្មានវត្តមាននៅកម្ពុជាទេ ខណៈជំងឺនេះកំពុងផ្ទុះឡើងបរទេស ពិសេសនៅខេត្តលូអង់ដា ប្រទេសអង់ហ្គោឡា។ ក្រសួងសុខាភិបាលបានបញ្ជាក់ផងដែរថា ការវិវត្តន៍នៃជំងឺគ្រុនលឿងនេះ គឺជាជំងឺគ្រុនឈាមបង្កឡើងដោយវីរុស ឆ្លងមកមនុស្សតាមរយៈមូសខ្លាខាំ ដោយអ្នកជំងឺខ្លះអាចវិវត្តន៍ ទៅជាមានរោគសញ្ញាខាន់លឿង៕

2016-03-23T22:45:00+07:00

freshnewsasia.com

https://m.freshnewsasia.com/index.php/en/localnews/20611-2016-03-23-08-45-52.html

e8844bac-1b02-4a32-a6d4-aa61f3ed316b

កាកបាទក្រហមកម្ពុជាខេត្តពោធិ៍សាត់ ប្រគល់អំណោយជូនគ្រួសារសព ស្ត្រីមានផ្ទៃពោះ ស្លាប់ដោយសារជំងឺឈាមស ស៊ីឈាមក្រហម

លោក ខូយ រីដា ប្រធានគណៈកម្មាធិការ តំណាងឲ្យលោក ម៉ៅ ធនិន ប្រធានកិត្តិយស សាខាកាកបាទក្រហមកម្ពុជាខេត្តពោធិ៍សាត់ បានដឹកនាំមន្ត្រីក្រុមការងារ នាំយកអំណោយមនុស្សធម៌ជូនគ្រួសារសពស្ត្រី មានផ្ទៃពោះជិតគ្រប់ខែ ដែលស្លាប់ដោយសារជំងឺឈាមសស៊ីឈាមក្រហម ដល់លំនៅដ្ឋានស្ថិតនៅក្នុងភូមិព្រែក៣ ឃុំសំរោង ស្រុកភ្នំក្រវាញ នារសៀលថ្ងៃទី១៩ ខែមីនា ឆ្នាំ២០១៦។ លោកអនុសេនីយ៍ទោ ស៊ឹម រ៉ន នាយប៉ុស្តិ៍សំរោង បានប្រាប់ភ្នាក់ងារ Fresh News ថា ស្ត្រីរងគ្រោះមានឈ្មោះ នៅ ស្រីនាង ភេទស្រី អាយុ២៥ឆ្នាំ មានប្តីឈ្មោះ ម៉ុន អែកឆៃ អាយុ ២២ឆ្នាំ រស់នៅភូមិឃុំខាងលើ។ លោកនាយប៉ុស្តិ៍សំរោងបានបន្តថា នៅវេលាម៉ោង ១១៖៣០នាទីយប់ ម្តាយស្ត្រីរងគ្រោះ បានទំនាក់ទំនងមកលោក សុំជួយអន្តរាគមន៍ដឹកកូនស្រីទៅពេទ្យ ព្រោះមានអាក្ការៈចេះតែថប់ៗដង្ហើម ហើយណែនដើមទ្រូង ក្អក និងក្អួតផង។ ពេលបញ្ជូនមកដល់មន្ទីរពេទ្យបង្អែកពោធិ៍សាត់ ក្រុមគ្រូពេទ្យបានពិនិត្យ និងព្យាបាលអស់ពីលទ្ធភាព ឃើញថាកូនក្នុងពោះស្ត្រីរងគ្រោះស្លាប់បាត់ទៅហើយ ក៏សម្រេចបញ្ជូនស្ត្រីរងគ្រោះទៅភ្នំពេញ តែជាអកុសល មិនទាន់ដល់ភ្នំពេញផង ក៏ស្លាប់បាត់បង់ជីវិតនៅខេត្តកំពង់ឆ្នាំង តាមកូននៅក្នុងផ្ទៃជិតគ្រប់ខែ។ស្រ្តីខាងលើ បានស្លាប់បាត់បង់ជីវិត នៅវេលាម៉ោង ២៖៣៨នាទីទៀបភ្លឺ ថ្ងៃទី១៩ ខែមីនា ឆ្នាំ២០១៦។ លោកវេជ្ជបណ្ឌិត ចាន់ សុខា ប្រធានមន្ទីរពេទ្យបង្អែកពោធិ៍សាត់ ក៏បានប្រាប់ភ្នាក់ងារ Fresh News ឲ្យដឹងផងដែរថា សពស្ត្រីរងគ្រោះនេះ គឺមានអាការៈស្រដៀងទៅនឹងស្ត្រី ឈ្មោះ កែវ វណ្ណា មានផ្ទៃពោះជិតគ្រប់ខែ ថប់ៗដង្ហើម ហើយណែនដើមទ្រូងដូចគ្នា ដែលបានស្លាប់កាលពីថ្ងៃទី១៥ ខែមីនា ឆ្នាំ២០១៦ មកម្លេះ។ តាមការវិនិច្ឆ័យរបស់លោកវេជ្ជបណ្ឌិតបានឲ្យដឹងថា ប្អូនប្រុសបង្កើត និង ប្អូនស្រីជីដូនមួយ ស្ត្រីរងគ្រោះ គឺអាចមានជំងឺឈាមស ស៊ីឈាមក្រហមដូចគ្នា។ យ៉ាងណាមិញ ទាមទារឲ្យស្ត្រីមានផ្ទៃពោះទាំងអស់ ត្រូវកំណត់ទៅលើបរិមាណនៃការទទួលទានប្រចាំថ្ងៃ និងពិនិត្យសុខភាពឲ្យបានទៀងទាត់តាមវេជ្ជបញ្ជារបស់គ្រូពេទ្យ។ លោក ខូយ រីដា បានសម្តែងនូវការសោកស្តាយចំពោះការបាត់បង់ភរិយា បង និងកូនម្នាក់ជាទីស្រឡាញ់ និង សូមចូលរួមរំលែកមរណទុក្ខជាមួយគ្រួសារសព ក្រៅពីនោះលោកក៏បាននាំយកពាក្យផ្តាំផ្ញើ និងសាកសួរសុខទុក្ខ ពីសំណាក់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា។ លោកបានបន្តថា សម្តេចកិត្តិព្រឹទ្ធបណ្ឌិត ជានិច្ចកាលតែងតែយកចិត្តទុកដាក់ គិតគូរពីសុខទុក្ខប្រជាពលរដ្ឋ ជាពិសេសស្ត្រី ជាក់ស្តែងដូចជាសពស្ត្រី នៅ ស្រីនាង នេះជាដើម ត្រូវបានសម្តេចកិត្តិព្រឹទ្ធបណ្ឌិត យកចិត្តទុកដាក់យ៉ាងខ្លាំង ដោយមិនប្រកាន់អំពីនិន្នាកាអ្វីឡើយ ដូចពាក្យថា «ទីណាប្រជាពលរដ្ឋមានទុក្ខលំបាក ទីនោះមានកាកបាទក្រហមកម្ពុជា» ។ អំណោយមនុស្សធម៌របស់សាខាកាកបាទក្រហមខេត្តពោធិ៍សាត់ ផ្តល់ដល់គ្រួសារសពរួមមាន អង្ករ ៥០គីឡូក្រាម, ទឹកក្រូច ២កេស, ទឹកបរិសុទ្ធ ២កេស, ទឹកត្រី ២យួរ, ទឹកស៊ីអ៉ីវ ២យួរ, ថវិកា ៥០ម៉ឺនរៀល និ អនុសាខាកាកបាទក្រហមស្រុកភ្នំក្រវាញ ថវិកា ១០ម៉ឺនរៀល ។ ក្រៅពីនោះមន្ទីរពេទ្យបង្អែកពោធិ៍សាត់ថវិកា ២០ម៉ឺនរៀល។ ដើម្បីជួយអន្តរាគមន៍ និងសម្រួល តែជាអកុសល ក្រុមគ្រូពេទ្យបានព្យាយាមអស់ពីលទ្ធភាពទៅហើយ។ នេះគឺជាទម្លាប់ដែលឯកឧត្តមអភិបាលខេត្ត តែងតែជួយដោះស្រាយទុក្ខលំបាក និងសំណូមពររបស់ប្រជាពលរដ្ឋដោយផ្ទាល់ តាមប្រព័ន្ធលេខទូរស័ព្ទ ២ខ្សែ ២៤ម៉ោង/២៤ម៉ោង ដែលបានផ្តល់ជូនផងដែរ៕

2016-03-20T01:07:00+07:00

freshnewsasia.com

https://m.freshnewsasia.com/index.php/en/localnews/20397-2016-03-19-12-15-10.html

41dac158-d7e0-403c-8965-84481785110f

រដ្ឋមន្ដ្រី ម៉ម ប៊ុនហេង ជំរុញឲ្យសមាគមជំងឺត្រចៀក ច្រមុះ បំពង់ក ក្បាល ពង្រឹងសមត្ថភាពបន្ថែមទៀត ដើម្បីជួយប្រជាពលរដ្ឋ

រដ្ឋមន្ដ្រីក្រសួងសុខាភិបាល លោក ម៉ម ប៊ុនហេង នៅព្រឹកថ្ងៃទី១៩ ខែមីនា ឆ្នាំ២០១៦នេះ បានអញ្ជើញបើកមហាសន្និបាត សមាគមជំងឺត្រចៀក ច្រមុះ បំពង់ក សល្យសាស្ដ្រ ក្បាល និង ក កម្ពុជា និងទិវាវេជ្ជសាស្រ្ដ ORL សហប្រតិបត្ដិការ ជាមួយមន្ទីរពេទ្យ JIKEI តូក្យូ ជប៉ុន ដែលប្រារព្ធធ្វើឡើងចំនួនពីរថ្ងៃនាសណ្ឋាគារភ្នំពេញ។ លោក រដ្ឋមន្ដ្រី ម៉ម ប៊ុនហេង បានថ្លែងថា ការបើកមហាសន្និបាតនេះ មានទិសដៅពីរ គឺទី១-ការពិនិត្យសមិទ្ធផល របស់សមាគមលោកគ្រូពេទ្យ និងការផ្លាស់ប្ដូរគណៈដឹកនាំនៃសមាគមផង ទី២-ការផ្លាស់ប្ដូរបទពិសោធន៍ជាអន្ដរជាតិ ខាងវិស័យវេជ្ជសាស្រ្ដ ត្រចៀក ច្រមុះ បំពង់ក ដើម្បីមានពេទ្យជំនាញ មកពីបណ្ដាប្រទេសជិតខាង និងប្រទេសជប៉ុនផងដូច្នេះ នេះជាឱកាសមួយដ៏ល្អ ដើម្បីពង្រីកវិជ្ជាជីវៈរបស់ខ្លួន ក៏ដូចជាការផ្សារភ្ជាប់នៃទំនាក់ទំនងនេះ កាន់តែស្អិទរមួត ក្នុងន័យកិច្ចសហប្រតិបត្ដិការ ។ លោករដ្ឋមន្ដ្រីបន្ដថា «ថ្ងៃនេះ ខ្ញុំក៏បានជំរុញ ដល់សមាគមផងដែរ ឲ្យពង្រីកបន្ថែមទៀតលើ វិស័យនេះ ឲ្យកាន់តែទូលំទូលាយ និងរីកចម្រើនទាំងក្នុងតំបន់ និងសមាហរណ៍កម្មអាស៊ាន ហើយនឹងប្រទេសដទៃ ដូចជាអឺរ៉ុប អាមេរិក និងបណ្ដាប្រទេសជាច្រើន ដើម្បីនូវពង្រីកនូវពង្រឹងសមត្ថភាពរបស់ពេទ្យយើង ឲ្យធ្វើយ៉ាងម៉េច ឲ្យសមត្ថភាពពេទ្យរបស់យើងកាន់តែខ្ពស់ជំនាញច្បាស់លាស់ ដើម្បីជួយសង្រ្គោះប្រជាពលរដ្ឋយើងផង និង ឆ្លើយតបជាមួយយុទ្ធសាស្ដ្រចតុកោណ របស់រាជរដ្ឋាភិបាលកម្ពុជា ក្រោមការដឹកនាំរបស់ សម្ដេចតេជោ ហ៊ុនសែន»។ លោករដ្ឋមន្ដ្រីក៏បានអំពាវនាវ ដល់គ្រប់ស្ថាប័នពាក់ព័ន្ធទាំងអស់ ត្រូវតែបង្កើតសារអប់រំសុខភាពទូទៅ ដោយលក្ខណៈងាយស្រួលយល់ដឹងខ្លីៗ ដល់ប្រជាជនពលរដ្ឋកម្ពុជា ឲ្យយល់ដឹងពីវិធីសាស្ដ្រ នៃការការពារការឆ្លងជំងឺផ្សេងៗ និងទប់ស្កាត់កុំឲ្យមានមូសខ្លា បន្ដឲ្យមានជំងឺគ្រុនឈាម ឬគ្រុនចាញ់ជាដើម។ ទន្ទឹមនឹងនោះ លោកវេជ្ជបណ្ឌិត ថុង ម៉េងឡុង ប្រធានសមាគមគ្រូពេទ្យ ត្រចៀក ច្រមុះ បំពង់ក សល្យសាស្រ្ដ ក្បាល និង ក កម្ពុជា បានថ្លែងថា ការប្រារព្ធមហាសន្និសីទនេះ ក្នុងគោលបំណង ដើម្បីឲ្យសមាជិក សមាជិកា បានជួបជុំគ្នា ក្នុងន័យបង្ហាញពីសាមគ្គីភាព ផ្លាស់ប្ដូរនូវបទពិសោធន៍ ទៅវិញទៅមក ពង្រីកនូវសមាជិក ដែលនៅតាមបណ្ដាខេត្ដ រាជធានីបន្ថែមទៀត ជាធ្នុងមួយពីមួយអាណតិ្ដទៅ មួយអាណិត្ដ។ លោកបន្ដថា កម្មវិធីយើងតែងតែប្រារព្ធធ្វើ ជារៀងរាល់ឆ្នាំ មិនតែប៉ុណ្ណោះ សមាគមយើង ក៏បានបោះពុម្ពទស្សនារដ្ដីស្ដីពី ត្រចៀក ច្រមុះ បំពង់ក និងកំពុងរៀបចំដំណើរការ វេបសាយដើម្បីសំរួលដល់សមាជិករបស់យើង ក្នុងការទួលព័ត៌មាន ឯកសារ ស្រាវជ្រាវ លើវិស័យ ត្រចៀក ច្រមុះ បំពង់ សល្យសាស្ដ្រ ក្បាល និង ក ឲ្យកាន់តែទូលំទូលាយ បន្ថែមទៀត ធ្វើយ៉ាងបង្កើននូវសមត្ថភាពវិជ្ជាជីវៈលោកគ្រូ ពេលពេទ្យនៅកម្ពុជាកាន់តែបោះជំហានទៅមុខ ដោយជោគជ័យ ពិសេស ដើម្បី បំពេញសេចក្ដីត្រូវការរបស់ប្រជាពលរដ្ឋទាំងម្ដង៕

2016-03-19T18:48:00+07:00

freshnewsasia.com

https://m.freshnewsasia.com/index.php/en/localnews/20363-2016-03-19-04-48-53.html

fd827aaa-c0b1-4228-ace5-41d5c6ea7786

ក្រសួងការងារណែនាំឲ្យយកចិត្តទុកដាក់សុខភាពកម្មករក្នុងពេលអាកាសធាតុក្ដៅ

ក្រសួងការងារ និងបណ្ដុះបណ្ដាលវិជ្ជាជីវៈ បានចេញសេចក្ដីណែនាំមួយឲ្យម្ចាស់រោងចក្រ សហគ្រាសនានា យកចិត្តទុកដាក់ដល់សុខភាពកម្មករក្នុងពេលអាកាសធាតុក្ដៅ។ មូលហេតុដែលនាំឲ្យក្រសួងការងារណែនាំ បែបនេះ បន្ទាប់ពីក្រសួងធនធានទឹក ផ្សព្វផ្សាយអំពីស្ថានភាពអាកាសធាតុក្ដៅហួតហែងខ្លាំង និងមានបរិមាណទឹកភ្លៀងតិច។ បញ្ហានេះ នឹងធ្វើឲ្យកម្ដៅក្នុងរោងចក្រកើនឡើង ដែលអាចបង្កឲ្យកម្មករនិយោជិកខ្វះជាតិទឹកនិងងាយធ្លាក់ខ្លួនឈឺ។ មន្ត្រីសហជីពបានស្នើឲ្យក្រសួងការងារចាត់មន្ត្រីរបស់ខ្លួនចុះទៅត្រួតពិនិត្យនៅក្នុងរោងចក្រនីមួយៗដោយផ្ទាល់ បន្ទាប់ពីចេញសេចក្ដីជូនដំណឹងណែនាំរោងចក្រសហគ្រាស។ ប្រធានសម្ព័ន្ធសហជីពចលនាកម្មករ លោក ប៉ាវ ស៊ីណា ថ្លែងថា នេះជាសេចក្ដីជូនដំណឹងដ៏ល្អមួយសម្រាប់កម្មករ ដែលក្រសួងការងារបានយកចិត្តទុកដាក់ ប៉ុន្តែជាប្រសិទ្ធភាពនោះ គឺទាមទារឲ្យចាត់មន្ត្រីចុះទៅដល់ទីតាំងរោងចក្រសហគ្រាស។ លោកថា កន្លងមកម្ចាស់រោងចក្រសហគ្រាសតែងព្រងើយកន្តើយមិនកែតម្រូវបរិស្ថានក្នុងរោងចក្ររបស់ខ្លួននោះទេ បើទោះជាមានកម្មករដួលសន្លប់ក៏ដោយ៖ ។ ក្រសួងការងារ ស្នើឲ្យម្ចាស់រោងចក្រសហគ្រាសនានា អនុវត្តនូវវិធានការមួយចំនួនដើម្បីបង្ការ និងទប់ស្កាត់កម្មករដួលសន្លប់។ សេចក្ដីជូនដំណឹងដែលចេញផ្សាយនៅថ្ងៃទី១៧ ខែមីនា ក្រសួងការងារ បានដាក់វិធានការចំនួន ៩ចំណុចដូចជា រោងចក្រសហគ្រាសត្រូវមើលថែទាំ និងត្រួតពិនិត្យជាប្រចាំ ហើយបើកឲ្យដំណើរការនូវប្រព័ន្ធបញ្ចេញបញ្ចូលខ្យល់ នៅតាមអាគារផលិតកម្ម យ៉ាងហោចមួយម៉ោងមុនឲ្យកម្មករចូលបម្រើការ ត្រូវមានឧបករណ៍វាស់ស្ទង់កម្ដៅងាយស្រួលតាមដានការវិវត្តន៍នៃកម្ដៅ ផ្ដល់ទឹកស្អាតដល់កម្មករបរិភោគឲ្យបានគ្រប់គ្រាន់ និងមើលថែទាំត្រួតពិនិត្យជាប្រចាំនូវប្រព័ន្ធបង្ការអគ្គិភ័យធានាថា ប្រព័ន្ធនិងឧបករណ៍ទាំងនោះអាចដំណើរការបាន។ ទាក់ទងទៅនឹងសេចក្ដីជូនដំណឹងរបស់ក្រសួងការងារនេះ មន្ត្រីសមាគមរោងចក្រកាត់ដេរឲ្យដឹងថា សមាគមមានតួនាទីបកប្រែសេចក្ដីជូនដំណឹងនេះទៅជាភាសាចិន និងភាសាអង់គ្លេស ផ្ញើជូនឲ្យក្រុមហ៊ុនដែលជាសមាជិករបស់សមាគមអនុវត្តបន្ត៕

2016-03-19T18:40:00+07:00

rfa.org

https://www.rfa.org/khmer/news/health/ministry-of-labour-inform-to-take-care-workers-health-03192016073530.html

ee5348a4-fba3-439b-b798-fea22253cec6

ពលរដ្ឋ៣០គ្រួសារនៅកំពង់ឆ្នាំងត្អូញរឿងដីហុយនិងសំឡេងរំខានពីការដ្ឋានកិនថ្ម

អ្នកភូមិស្រាងខ្ពស់ និងភូមិខ្វិត នៃឃុំពង្រ ស្រុករលាប្អៀរ ខេត្តកំពង់ឆ្នាំង កំពុងប្រឈមនឹងបញ្ហាសុខភាពដោយសារធូលីដីហុយ និងសំឡេងរំខានចេញពីការដ្ឋានកិនថ្មមួយនៅក្បែរភូមិ។ ក្រុមពលរដ្ឋ និងអាជ្ញាធរភូមិឲ្យដឹងថា រយៈពេលបីឆ្នាំ ដែលក្រុមហ៊ុនធ្វើអាជីវកម្មម្ចាស់ក្រុមហ៊ុនមិនសូវគោរពបទដ្ឋានបច្ចេកទេសកិនថ្ម និងផលប៉ះពាល់ចំពោះពលរដ្ឋនោះឡើយ។ អ្នកភូមិចំនួន ៣០គ្រួសារ ដែលប៉ះពាល់ផ្ទាល់ពីកម្ទេចថ្ម និងធូលីហុយពេលម៉ាស៊ីនកិនថ្មដំណើរការ ឬឡានចេញចូលដឹកថ្មនៅក្នុងការដ្ឋានកាត់តាមភូមិ ស្នើឲ្យរដ្ឋាភិបាលដោះស្រាយបញ្ហានេះបន្ទាន់។ អ្នកភូមិខ្វិត ម្នាក់រស់នៅក្នុងផ្ទះជាប់ផ្លូវដឹកជញ្ជូនថ្ម ឋិតនៅចម្ងាយប្រមាណ ៣០០ម៉ែត្រពីការដ្ឋានកិនថ្មភ្នំតារាជតារូង គឺលោក អ៊ុត សំអ៊ន មានប្រសាសន៍នៅថ្ងៃទី១៨ ខែមីនា ថា ពលរដ្ឋទ្រាំរស់នៅជាមួយធូលីដីលាយថ្មហុយទ្រលោមជាច្រើនឆ្នាំហើយ។ លោកថា អាជ្ញាធរមានសមត្ថកិច្ច គួរជំរុញឲ្យម្ចាស់ក្រុមហ៊ុនស្រោចទឹកតាមផ្លូវ ឬធ្វើផ្លូវក្រាលកៅស៊ូចូលការដ្ឋានប្រវែងជាង ១ពាន់ម៉ែត្រ ដើម្បីកាត់បន្ថយការហុយ។ អាជ្ញាធរភូមិខ្វិតម្នាក់ដែលថ្លែងក្នុងលក្ខខណ្ឌសុំមិនបញ្ចេញឈ្មោះបញ្ជាក់ថា អ្នកភូមិជាច្រើនត្អូញត្អែរពីបញ្ហានេះ ហើយលោកធ្លាប់រាយការណ៍ទៅអាជ្ញាធរថ្នាក់លើ ប៉ុន្តែមិនឃើញមានចំណាត់ការអ្វីទេ។ លោកថា អ្នកភូមិក្រេវក្រោធ និងជេរពេញៗមាត់ចំពោះតៃកុងឡានដែលចូលដឹកថ្មកាត់ភូមិបើកលឿនៗ បណ្ដាលឲ្យហុយខ្លាំងបន្ថែមលើការហុយចេញពីម៉ាស៊ីនកិនថ្មដែលកិនមិនដាក់ទឹកនោះទៀត៖ ។ ឆ្លើយតបបញ្ហានេះតំណាងក្រុមហ៊ុនកិនថ្មនៅភ្នំតារាជតារូង ដែលថ្លែងក្នុងលក្ខខណ្ឌសុំមិនបញ្ចេញឈ្មោះបញ្ជាក់ថា ការពិតសកម្មភាពកិនថ្ម ទើបដំណើរការប្រហែល ១សប្ដាហ៍នេះទេ បន្ទាប់ផ្អាកអាជីវកម្ម ១ឆ្នាំដោយសារលក់ថ្មមិនសូវដាច់។ ក្នុង១ថ្ងៃមានឡាន ឬគោយន្ត១គ្រឿង ទៅពីរគ្រឿងប៉ុណ្ណោះបានចូលទិញថ្ម ហើយពេលខ្លះបីថ្ងៃជាប់គ្នាគ្មានឡានចូលទិញថ្មដឹកកាត់ភូមិមួយគ្រឿងក៏គ្មានដែរ។ លោកថា បើមានឡានចូលដឹកថ្មចាប់ពី ៥គ្រឿង ឡើងទៅនោះ ខាងក្រុមហ៊ុននឹងស្រោចទឹកផ្លូវដោយមានឡានទឹកប្រចាំការស្រាប់ ខណៈម៉ាស៊ីនកិនថ្មមានបាញ់ទឹកពេលកិនមិនឲ្យហុយ៖ ។ តំណាងក្រុមហ៊ុនចោទថា មានពលរដ្ឋ និងអាជ្ញាធរភូមិខ្លះខូច ហើយបង្កបញ្ហាដល់ក្រុមហ៊ុន ខណៈក្រុមហ៊ុនខិតខំបញ្ចៀសផលប៉ះពាល់ និងសម្រួលដល់ការអភិវឌ្ឍក្នុងមូលដ្ឋានរហូតមក។ លោកថា នៅដើមឆ្នាំ២០១៧ ក្រុមហ៊ុននឹងស្ថាបនាផ្លូវដឹកជញ្ជូនថ្មនេះ ឲ្យទៅជាផ្លូវក្រាលកៅស៊ូ ដើម្បីកាត់បន្ថយការហុយផង និងងាយស្រួលដល់ការធ្វើចរាចរណ៍របស់អ្នកភូមិផង៕

2016-03-19T14:40:00+07:00

rfa.org

https://www.rfa.org/khmer/news/health/kampong-chhnang-03192016032119.html

3cfacbfd-ee4b-4b2e-b446-e093a0a69f67

WHO៖ អ្នកស្លាប់ដោយសារជំងឺខាន់លឿន នៅអង់ហ្គោឡា កើនដល់ ១៥៨នាក់

ជំងឺខាន់លឿនបានផ្ទុះឡើងជាលើកដំបូងនៅអង់ហ្គោឡា កាលពីចុងឆ្នាំ ២០១៥ ហើយបើគិតមកដល់ជាងពាក់កណ្តាលខែមីនា ឆ្នាំ២០១៦នេះ មានមនុស្សស្លាប់ដោយសារជំងឺនេះ ចំនួន ១៥៨នាក់ហើយ។ នេះបើតាមការផ្សាយពីសារព័ត៌មានសិង្ហបុរី ដោយដកស្រង់របាយការណ៍ចុងក្រោយបង្អស់ពី អង្គការសុខភាពពិភពលោក WHO។ ដោយឡែកសម្រាប់ជំងឺអាសន្នរោគ, គ្រុនចាញ់, ជំងឺរុំារ៉ៃ និង ជំងឺរាគរូស ជាដើមមិនបានបង្កគ្រោះថ្នាក់ខ្លាំង ដូចជំងឺខាន់លឿងនេះឡើយនៅអង់ហ្គោឡា។ នៅរយៈពេលតែមួយខែចុងក្រោយនេះប៉ុណ្ណោះ មនុស្ស ៥០នាក់បន្ថែមទៀតបានស្លាប់ដោយជំងឺខាន់លឿង នៅប្រទេសអាហ្វ្រិកមួយនេះ៕

2016-03-19T00:33:00+07:00

freshnewsasia.com

https://m.freshnewsasia.com/index.php/en/localnews/20328-2016-03-18-10-34-30.html

0bd5ce67-d3ba-4686-a032-29b6db0ab979

មន្ត្រីកាំកុងត្រូលខេត្តព្រះសីហនុចុះអប់រំកុមារតាមសាលាអំពីគុណភាពចំណីអាហារ

មន្ត្រីជំនាញស្ថាប័នកាំកុងត្រូលសាខាខេត្តព្រះសីហនុ បើកយុទ្ធនាការចុះអប់រំកុមារនៅតាមសាលាមួយចំនួនដើម្បីបញ្ជ្រាបការយល់ដឹងពីគុណភាពនៃការជ្រើសយកនំចំណី ឬភេសជ្ជៈគ្រប់ប្រភេទដែលមានគុណភាពមកទទួលទាន។ ព្រមគ្នានេះក៏បានអំពាវនាវដល់គ្រូបង្រៀន និងអាណាព្យាបាលនៅទូទាំងប្រទេស ឲ្យចូលរួមពិនិត្យ និងផ្សព្វផ្សាយបន្តដល់កុមារតូចៗ នៅផ្ទះត្រូវពិនិត្យមើលនំចំណីផ្សេងៗ ឲ្យមានស្លាកសញ្ញា និងកាលបរិច្ឆេទនៃការប្រើប្រាស់ឲ្យបានត្រឹមត្រូវ មុននឹងជ្រើសយកទៅទទួលទាន។ ប្រធានសាខាកាំកុងត្រូលខេត្តព្រះសីហនុ លោក ម៉ាង ស៊ីណេត ដែលបានចុះផ្ដល់ប្រឹក្សា ឬការអប់រំដល់កុមារតូចៗ នៅសាលាបឋមសិក្សា និងអនុវិទ្យាល័យ កម្មករ ក្រុងព្រះសីហនុ ព្រឹកថ្ងៃព្រហស្បតិ៍ ទី១៧ ខែមីនា បានអំពាវនាវដល់អាណាព្យាបាលគ្រប់រូបនៅទូទាំងប្រទេស និងក្រុមអាជីវករ ត្រូវពិនិត្យអំពីគុណភាព និងកាលបរិច្ឆេទមុខទំនិញគ្រប់ប្រភេទ ធ្វើយ៉ាងណាឲ្យមានស្លាកសញ្ញា និងកាលកំណត់ប្រើប្រាស់ត្រឹមត្រូវ មុននឹងទិញឲ្យកុមារទទួលទាន ឬប្រើប្រាស់ក្នុងគ្រួសារ។ លោករំពឹងថា តាមរយៈមន្ត្រីជំនាញស្ថាប័នកាំកុងត្រូល ចុះអប់រំដល់កុមារតូចៗ នៅតាមសាលានឹងអាចជួយឲ្យកុមារតូចៗ បន្តផ្សព្វផ្សាយបានទូលំទូលាយដល់កុមារផ្សេងទៀតដែលនៅផ្ទះ។ លោក ម៉ាង ស៊ីណេត សង្កត់ធ្ងន់ថា គ្រប់ប្រភេទមុខទំនិញដែលវេចខ្ចប់មិនបានល្អ គ្មានស្លាកសញ្ញាត្រឹមត្រូវ គ្មានចុះទីតាំងផលិត ឬក្រុមហ៊ុនត្រឹមត្រូវ និងហួសកាលកំណត់ប្រើប្រាស់ជាដើម ត្រូវហាមដាច់ខាត មិនឲ្យយកមកប្រើប្រាស់នោះទេ ព្រោះនាំឲ្យប៉ះពាល់ដល់សុខភាពធ្ងន់ធ្ងរ៖ ។ កុមារតូចៗ រៀននៅសាលាបឋមសិក្សាកម្មករដែលចូលរួមស្ដាប់ការបង្ហាញរបស់មន្ត្រីជំនាញ ហាក់មានការចាប់អារម្មណ៍ និងយល់ដឹងអំពីការណែនាំ និងការអប់រំទាក់ទងការជ្រើសយកនំចំណី កំប៉ុង ឬដបកំពិត និងគ្រឿងអាហារកំប៉ុងគ្រប់ប្រភេទ ដែលហួសគុណភាព គ្មានស្លាកសញ្ញាត្រឹមត្រូវ និងលើសថ្ងៃកំណត់ប្រើប្រាស់ជាដើម នឹងមិនទិញយកមកទទួលទានទៀតទេ។ អ្នកស្រី ដាន មុំ៖ ។ នាយិកាសាលាបឋមសិក្សាកម្មករ ក្រុងព្រះសីហនុ អ្នកស្រី ដាន មុំ ស្វាគមន៍មន្ត្រីជំនាញស្ថាប័នកាំកុងត្រូល ដែលជ្រើសយកសាលាអ្នកស្រី ដើម្បីផ្តល់ការអប់រំដល់កុមារឲ្យបានយល់ដឹងពីការជ្រើសយកនំចំណី និងអាហារផ្សេងៗ ឲ្យមានគុណភាព ដើម្បីរក្សាសុខភាពទាំងអស់គ្នា។ អ្នកស្រីអំពាវនាវដល់អាណាព្យាបាលគ្រប់រូប ពិសេសលោកគ្រូអ្នកគ្រូនៅទូទាំងប្រទេស ត្រូវចូលរួមសហការជាមួយមន្ត្រីជំនាញ ដើម្បីសុខភាពកុមារ និងប្រជាពលរដ្ឋទូទៅទរស់នៅមានសុខភាពល្អ។ បន្ថែមលើនេះ អនុប្រធានកាំកុងត្រូលសាខាខេត្តព្រះសីហនុ លោក ជា ប៉ិច បានឲ្យដឹងថា នៅថ្ងៃទី១៧ ខែមីនា ស្ថាប័ននេះក៏បានដុតបំផ្លាញទំនិញខូចគុណភាព ទំនិញមានផ្ទុកសារធាតុគីមី និងហួសកំណត់ប្រើប្រាស់ប្រមាណ ២០ប្រភេទ និងមានទម្ងន់ប្រមាណ ២០០គីឡូ ដែលចាប់បានពីតាមទីផ្សារនានា នៅទូទាំងខេត្តព្រះសីហនុ ចាប់ពីដើមខែមករា រហូតមកដល់ខែមីនា។ លោកបន្តថា ការងារចុះពិសោធន៍ និងពិនិត្យមុខទំនិញផ្សេងៗ ដែលអាជីវករបោះដុំ និងលក់រាយនៅផ្សារនាមូលដ្ឋាននេះ ដើម្បីរកសារធាតុគីមី ឬមុខទំនិញគ្មានគុណភាព និងលើសកំណត់ប្រើប្រាស់របស់មន្ត្រីជំនាញកាំកុងត្រូលខេត្តព្រះសីហនុ នឹងបន្តជារៀងរាល់ខែ៕

2016-03-18T11:45:00+07:00

rfa.org

https://www.rfa.org/khmer/news/health/authorities-disseminate-students-on-food-safety-03182016004007.html

cc60c510-62c9-4690-85a9-109243f513b2

កម្មករជាង១០ម៉ឺននាក់នឹងអាចប្រើសេវាផ្នែកថែទាំសុខភាពចាប់ពីដើមខែឧសភា

បេឡាជាតិរបបសន្តិសុខសង្គម ហៅកាត់ថា ប.ស.ស បានឲ្យដឹងថា ចាប់ពីថ្ងៃទី១ ខែឧសភា ខាងមុខនេះ កម្មករកម្មការិនីជាង ១០ម៉ឺននាក់ អាចប្រើប្រាស់សេវារបបសន្តិសុខសង្គមផ្នែកថែទាំសុខភាព។ បេឡាជាតិរបបសន្តិសុខសង្គម ចាត់ទុកថា ការអនុវត្តដំណើរការគម្រោងធានារ៉ាប់រងផ្នែកសុខភាពនេះ នឹងរួមចំណែកកាត់បន្ថយភាពក្រីក្រជូនកម្មករនៅកម្ពុជា។ បេឡាជាតិរបបសន្តិសុខសង្គម អះអាងថា កម្មករ កម្មការិនីជាង ១០ម៉ឺននាក់ ដែលកំពុងបម្រើការក្នុងរោងចក្រ សហគ្រាសចំនួន៦៦ នឹងអាចប្រើសេវាថែទាំសុខភាពរបស់បេឡាជាតិរបបសន្តិសុខសង្គម នៃក្រសួងការងារ នៅដើមខែឧសភា។ នាយករងនៃបេឡាជាតិរបបសន្តិសុខសង្គម លោក ស៊ុំ សោភ័ណ បានប្រាប់វិទ្យុអាស៊ីសេរី នៅថ្ងៃទី១៥ ខែមករា ថា ដោយសារទំហំការងារ និងកម្លាំងរបស់ក្រសួងក្នុងការចុះបញ្ជិកាកម្មករ-និយោជិតនៅតាមសហគ្រាសនៅមានកម្រិត ហេតុនេះ របបសន្តិសុខសង្គមផ្នែកថែទាំសុខភាពនេះ ជំហានដំបូង នឹងត្រូវអនុវត្តដំណើរការជូនកម្មករជាង ១០ម៉ឺននាក់នៅក្នុងរាជធានីភ្នំពេញ ខេត្តកណ្ដាល និងខេត្តកំពង់ស្ពឺ៖ ។ លោក ស៊ុំ សោភ័ណ មានប្រសាសន៍ថា កន្លងមក កម្មករ កម្មការិនីមានធានារ៉ាប់រងចំពោះហានិភ័យការងាររួចហើយ។ ដោយឡែកក្នុងឆ្នាំ២០១៦ នេះ កម្មករនឹងមានធានារ៉ាប់រងផ្នែកសុខភាពបន្ថែមទៀត ដោយគ្រាន់តែកម្មករអាចចំណាយប្រាក់ដើម្បីបង់វិភាគទានតិចតួចសម្រាប់សន្សំ តាមរយៈការចុះបញ្ជីជាមួយបេឡាជាតិសន្តិសុខសង្គមប៉ុណ្ណោះ តែទទួលបានមកវិញនូវសេវាសុខភាពពេញលេញ។ ទោះជាយ៉ាងណា លោកមិនទាន់ឲ្យដឹងពីវិភាគទានដែលកម្មករ និងនិយោជក ត្រូវបង់នៅឡើយទេ ខណៈដែលក្រសួងកំពុងធ្វើការសិក្សាលើបញ្ហានេះ៖ ។ ប្រធានសហភាពការងារកម្ពុជា លោក អាត់ ធន់ សាទរចំពោះរបបផ្នែកថែទាំសុខភាពនេះ ព្រោះវានឹងធ្វើឲ្យកម្មករនិយោជិតចំណេញច្រើន។ ប៉ុន្តែលោកក៏ស្នើឲ្យបេឡាជាតិ ត្រូវតែបង្កើនចំនួនកម្មករបញ្ចូលក្នុងរបបនេះបន្ថែមទៀត និងត្រូវពិនិត្យ ហើយតាមដានឲ្យបានម៉ត់ចត់លើសេវាព្យាបាលរបស់មន្ទីរពេទ្យ ដែលបានចុះកិច្ចសន្យាជាមួយបេឡាជាតិរបបសន្តិសុខសង្គម តើអនុវត្តន៍មានប្រសិទ្ធភាពកម្រិតណា៖ ។ សេចក្ដីប្រកាសស្ដីពីការកំណត់ដំណាក់កាល និងកាលបរិច្ឆេទនៃការអនុវត្តរបបសន្តិសុខសង្គមផ្នែកថែទាំសុខភាព ដែលចេញដោយរដ្ឋមន្ត្រីក្រសួងការងារ លោក អ៊ិត សំហេង កាលពីពេលថ្មីៗនេះបានសម្រេចថា របបសន្តិសុខសង្គមផ្នែកថែទាំសុខភាពអនុវត្តសម្រាប់តែជនទាំងឡាយដែលស្ថិតនៅក្រោមបទប្បញ្ញត្តិនៃច្បាប់ស្ដីពីការងារប៉ុណ្ណោះ ទើបអាចប្រើប្រាស់សេវាថែទាំសុខភាព និងថែទាំវេជ្ជសាស្ត្រ ដែលផ្ដល់ដោយមូលដ្ឋានសុខាភិបាល ដែលមានការទទួលស្គាល់ពីក្រសួងសុខាភិបាល។ នាយករងនៃបេឡាជាតិរបបសន្តិសុខសង្គម លោក ស៊ុំ សោភ័ណ ក៏បញ្ជាក់ថា ជំងឺរាប់រយមុខរបស់កម្មករនឹងត្រូវធានាថា ទទួលបានសេវាព្យាបាលតាមរយៈរបបសន្តិសុខផ្នែកថែទាំសុខភាពមួយនេះ លើកលែងតែជំងឺខ្លះ ដូចជា មហារីក ការកែសម្ផស្ស ការបន្តពូជដោយសិប្បនិមិត្ត និងការបំបាត់សារធាតុគ្រឿងញៀនជាដើម៕

2016-03-16T11:25:00+07:00

rfa.org

https://www.rfa.org/khmer/news/health/LSSF-to-cover-workers-health-care-03162016002232.html

4d1a78f3-0cd5-4874-99be-21a58d3d3a72

លោក ហ៊ុន ម៉ាណែត និងក្រុមការងារ ប្រមូលថវិកាបានជាង ២ពាន់ដុល្លារ ជួយនិស្សិតខ្មែរនៅចិន ដែលកើតជំងឺមហារីកគ្រាប់ឈាម

លោក ហ៊ុន ម៉ាណែត និងក្រុមយុវជនគណបក្សប្រជាជនកម្ពុជាជាច្រើនរូប បានរៃអង្គាសប្រាក់បានជាង ២ពាន់ដុល្លារ ជួយឧបត្ថម្ភដល់និស្សិតខ្មែរកំពុងសិក្សានៅប្រទេសចិនម្នាក់ ដែលកំពុងកើតជំងឺមហារីកគ្រាប់ឈាម និងត្រូវការថវិកាជាច្រើន ដើម្បី ព្យាបាល។ ថវិកាជាង ២ពាន់ដុល្លារនេះ ត្រូវបានរៃអង្គាជូននិស្សិតរងគ្រោះ ក្នុងពេលជួបជុំអាហារសាមគ្គី រវាងលោក ហ៊ុន ម៉ាណែត និងក្រុមយុវ ជនគណបក្សប្រជាជនកម្ពុជា ជាមួយនិស្សិតអាហារូបករណ៍នៅប្រទេសចិននាល្ងាចថ្ងៃទី១៤ ខែមីនា ឆ្នាំ២០១៦នេះ។ សូមបញ្ជាក់ ថា លោក ហ៊ុន ម៉ាណែត និងយុវជនគណបក្សប្រជាជនកម្ពុជា ជាច្រើនរូបកំពុងបំពេញទស្សនកិច្ចនៅប្រទេសចិន។ សូមបញ្ជាក់ផងដែរថា និស្សិត ដែលកើតជំងឺមហារីកគ្រាប់ឈាមនេះ មានឈ្មោះ គីម ម៉េងហួរ អាយុ ២៤ឆ្នាំ។ គីម ម៉េងហួរ បានជាប់ អាហារូបករណ៍ខេត្តយូណាន ប្រទេសចិន កាលពីឆ្នាំ២០១៤ ហើយបច្ចុប្បន្នកំពុងសិក្សានៅសាកលវិទ្យាល័យបច្ចេកវិទ្យា និង វិទ្យា សាស្ត្រ នៃទីក្រុងគុនមីញ ថ្នាក់បរិញ្ញាបត្រជំនាញវិទ្យាសាស្ត្រកុំព្យូទ័រ។ បើតាមគ្រូពេទ្យ បានឲ្យដឹងថា គីម ម៉េងហួរ មានជំងឺខ្វះគោលិការឈាមក្រហម ដោយសារពាង្គកាយរបស់គាត់ មិនអាចផលិតគោលិ កាឈាមក្រហម ដោយខ្លួនឯងបាន គឺត្រូវការបញ្ចូលគោលិកាឈាមក្រហម ខណៈគោលិកាឈាមក្រហមរបស់គាត់ធ្លាក់ចុះនៅសល់ តែ ៣០%ប៉ុណ្ណោះ។ ជាងនេះទៀត ក្រលៀនទាំងពីររបស់គាត់ មិនអាចដំណើរការនោះទេ ទាមទារឲ្យប្រើម៉ាស៊ីន ដើម្បីលាងឈាម រាល់ថ្ងៃ ដែលមកទល់ពេលនេះមានរយៈពេល ០៩ថ្ងៃហើយ៕

2016-03-15T06:25:00+07:00

freshnewsasia.com

https://m.freshnewsasia.com/index.php/en/localnews/20042-2016-03-14-16-31-07.html

37bdc6ad-f61c-457a-a708-e4f17c4f2b37

អាកាសចរណ៍ស៊ីវិលបារាំង៖ មូលហេតុការធ្លាក់យន្តហោះ Germanwings គឺដោយសារចេតនា អ្នកបើកបរមានជំងឺផ្លូវចិត្ត

ការិយាល័យវិភាគ និងអង្កេតនៃសុវត្ថិភាពអាកាសចរណ៍ស៊ីវិលបារាំង (BEA) បានបញ្ជាក់នៅក្នុងរបាយការណ៍ស៊ើបអង្កេតចុងក្រោយរបស់ខ្លួនថា ការធ្លាក់នៃយន្តហោះរបស់ក្រុមហ៊ុនអាកាសចរណ៍ Germanwings កាលពីខែមីនា ឆ្នាំ២០១៥ គឺបណ្តាលមកពីចេតនានៃសហអ្នកបើកបរ ដែលមានជំងឺផ្លូវចិត្ត នេះបើតាមសារព័ត៌មានស៊ិនហួ ចេញផ្សាយនៅយប់ថ្ងៃទី១៤ ខែមីនា ឆ្នាំ២០១៦នេះ បានឲ្យដឹងយ៉ាងដូច្នេះ។ នេះបើតាមការិយាល័យ BEA បានឲ្យដឹងតាមរយៈរបាយការណ៍។ ប្រភពខាងលើបន្តថា លោក Andreas Lubitz ជាសហអ្នកបើកបរបានទទួលរងជំងឺផ្លូវចិត្ត និងរោគសញ្ញាវិកលចរិត ចាប់តាំងពីខែធ្នូ ឆ្នាំ២០១៤។ សហអ្នកបើកបររូបនេះ បានរង់ចាំរហូតដល់ខ្លួននៅមានតែម្នាក់ឯង ក្នុងបន្ទប់បើកបរ បន្ទាប់មកបានកំណត់ ដាក់យន្តហោះឲ្យបើកបរដោយស្វ័យប្រវត្តិ ទម្លាក់ចុះមកផ្ទៃដី។ ជាវិធានការដើម្បីការពារនូវ គ្រោះមហន្តរាយបែបនេះទៀត ការិយាល័យ BEA បានស្នើឲ្យក្រុមអាជ្ញាធរ ផ្តោតការយកចិត្តទុកដាក់ ទាមទារឲ្យមានការផ្តល់ការថែទាំសុខភាពរបស់អ្នកបើកបរ និងសហសេវិកយន្តហោះ ព្រោះវាអាចមានការប៉ះពាល់ដល់ សុវត្ថិភាពសាធារណៈ។ សូមរំលឹកថា យន្តហោះប្រភេទ Airbus 320 របស់ក្រុមហ៊ុនអាកាសចរណ៍ Germanwings ប្រទេសអាល្លឺម៉ង់ បានធ្លាក់នៅភាគខាងត្បូងប្រទេសបារាំង កាលពីថ្ងៃទី២៤ ខែមីនា ឆ្នាំ២០១៥ ខណៈធ្វើដំណើរពីទីក្រុង Barcelona ប្រទេសអេស្ប៉ាញ ទៅកាន់ទីក្រុង Duesseldorf ប្រទេសអាល្លឺម៉ង់ ដោយបានសម្លាប់មនុស្ស១៥០នាក់ ជិះនៅលើនោះ៕

2016-03-15T03:03:00+07:00

freshnewsasia.com

https://m.freshnewsasia.com/index.php/en/localnews/20033-2016-03-14-13-27-40.html

a293d459-c285-44e9-a56d-5e2ae1a91b60

មូលនិធិ២៥រៀលរបស់វីតាល់ ប្រហែលជាង៣០០ដុល្លារ ជូនដល់គ្រួសារនិស្សិតខ្មែរចិន ដែលមានជំងឺមហារីកគ្រាប់ឈាម

លោក អ៊ុំ វណ្ណះ មន្ត្រីទំនាក់ទំនងកិច្ចការសាធារណៈ នៃក្រុមហ៊ុន អេនវីស៊ី ខបភើរ៉េសិន វីតាល់ នៅរសៀលថ្ងៃទី១២ ខែមីនា ឆ្នាំ២១៦ បាននាំយកនូវថវិកាមូលនិធិ២៥រៀល របស់វីតាល់ ចំនួន៣ពាន់យ័ន ប្រហែលជាង ៣០០ដុល្លារអាមេរិក ទៅប្រគល់ជូនដល់គ្រួសារនិស្សិត គីម ម៉េងហួរ ភេទប្រុស អាយុ ២៤ឆ្នាំ កំពុងសិក្សានៅសាកលវិទ្យាល័យបច្ចេកវិទ្យា និងវិទ្យាសាស្ត្រ នៃទីក្រុងគុនមីញ ខេត្តយូណាន់ ប្រទេសចិន ថ្នាក់បរិញ្ញាបត្រជំនាញវិទ្យាសាស្ត្រកុំព្យូទ័រ ដែលបានធ្លាក់ខ្លួនឈឺចូលសំរាកនៅមន្ទីរពេទ្យ តាំងពីថ្ងៃទី០៥ ខែមីនា មកម្លេះ ដោយជំងឺខ្វះគោលិការក្រហម ឬជំងឺមហារីកគ្រាប់ឈាម។ នៅក្នុងពិធិប្រគល់ និងទទួល ដែលបានធ្វើឡើងនៅលំនៅដ្ឋាន ក្នុងខណ្ឌទួលគោក បើតាមលោក គីម ពេជ្រ អាយុ៥១ ឆ្នាំ ដែលត្រូវជាឪពុកនិស្សិត គីម ម៉េងហួរ បានឲ្យដឹងថា កូនប្រុសរបស់គាត់ គឺជានិស្សិតត្រៀមបញ្ចប់ថ្នាក់បរិញ្ញា នៅសាលាស៊ីតិច ហើយបានជាប់ជានិស្សិតអាហារូបករណ៍ខេត្តយូណាន ប្រទេសចិន សិក្សាថ្នាក់បរិញ្ញាបត្រ លើមុខជំំនាញកុំព្យូទ័រ បានចាកចេញពីប្រទេសកម្ពុជា ទៅសិក្សានៅទីនោះ តាំងពីឆ្នាំ២០១៤។ គេគឺជាកូនប្រុសច្បងរបស់លោក ក្នុងចំណោមបងប្អូន៣នាក់ ដែលមានម្តាយឈ្មោះ សោម សុខ លីម អាយុ៤៩ឆ្នាំ។ បើតាមលោក គីម ពេជ្រ លោកបានទទួលដំណឹង ពីនិស្សិតដែលសិក្សានៅប្រទេសចិន និងស្នាក់នៅជាមួយកូនប្រុសគាត់ ថាកូនប្រុសគាត់ គីម ម៉េងហួរ បានចូលមន្ទីពេទ្យ នៅថ្ងៃទី០៥ ខែមីនា ឆ្នាំ២០១៦ ។ បន្ទាប់ពីការពិនិត្យពីក្រុមគ្រូពេទ្យឯកទេសបានប្រាប់ថា គីម ម៉េងហួរ គាត់មានជំងឺខ្វះគោលិការឈាមក្រហម ដោយសារពាង្គកាយរបស់គាត់ មិនអាចផលិតគោលិកាឈាមក្រហម ដោយខ្លួនឯងបានគឺត្រូវការបញ្ចូល គោលិកាឈាមក្រហម ខណៈគោលិកាឈាមក្រហមរបស់គាត់ធ្លាក់ចុះនៅសល់តែ ៣០% ប៉ុណ្ណោះ ហើយជាងនេះទៀតក្រលៀនទាំងពីររបស់គាត់មិនដំណើរការ ដូច្នេះត្រូវការប្រើម៉ាស៊ីនដើម្បីលាងឈាមគាត់រាល់ថ្ងៃ ដែលមកទល់ពេលនេះមានរយៈពេល ០៩ថ្ងៃហើយ។ ដោយស្ថានភាពធ្ងន់ធ្ងរ ដូច្នេះតម្រូវឲ្យឪពុកម្តាយនិស្សិត គីម ម៉េងហួរ ចាកចេញពីប្រទេសកម្ពុជា ដើម្បីទៅមើលថែគាត់នៅប្រទេសចិន ខណៈគាត់មានក្រុមហ៊ុនធានារ៉ាប់រង ប៉ុន្តែក្រុមហ៊ុនធានារ៉ាប់រងអាចជួយបានមួយផ្នែក ដូចជាការចំណាយក្នុងការស្នាក់នៅក្នុងមន្ទីពេទ្យ និងថ្នាំធម្មតា តែជំងឺរបស់គាត់ត្រូវការប្រើថ្នាំមួយចំនួន ដែលមានតំលៃថ្លៃ ដែលជាបន្ទុកចំណាយដោយខ្លួនឯង។ លោក អ៊ុំ វណ្ណះ បានឲ្យដឹងថា ដោយមើលឃើញការលំបាក និងដើម្បីជួយសម្រួលការលំបាកខ្វះខាត មូលនិធិ២៥រៀលរបស់ក្រុមហ៊ុន ទឹកពិសាវីតាល់ ក៏បាននាំយកនូវថវិកាមូលនិធិនេះ ចំនួន៣ពាន់យ័ន ប្រហែលជាង៣០០ដុល្លាអាមេរិក ប្រគល់ជូនឪពុកម្តាយនិស្សិត គីម ម៉េងហួរ ដើម្បីចូលរួមជាសោហុយ សំរាប់ការចំណាយជាក់ស្តែង នៅពេលពួកគាត់ទាំង២ ធ្វើដំណើរទៅកាន់ខេត្តយូណាន ប្រទេសចិន ដើម្បីមើលថែកូនប្រុសរបស់គាត់នៅទីនោះ៕

2016-03-14T22:31:00+07:00

freshnewsasia.com

https://m.freshnewsasia.com/index.php/en/localnews/20013-2016-03-14-09-00-02.html

35a2fd29-d696-4092-8d68-85d2dd13d287

ពលរដ្ឋក្រីក្របារម្ភខ្លាចខ្វះសេវាសុខាភិបាលបន្ទាប់ពីឮថាមន្ទីរពេទ្យរដ្ឋត្រូវគេយកធ្វើជាធនាគារ

ក្ដីស្រមៃរបស់ប្រជាជនក្រីក្រដែលថា មន្ទីរពេទ្យបង្អែកខណ្ឌចំការមន នឹងបើកទ្វារវិញក្រោយពីបិទជាងបីឆ្នាំមក ត្រូវរលាយសូន្យ។ អគារមន្ទីរពេទ្យបង្អែកខណ្ឌចំការមន ឬពេទ្យកាកបាទក្រហមនៅខាងត្បូងវិមានឯករាជ្យ កំពុងត្រូវគេជួសជុលរៀបចំទៅជាធនាគារឯកជននៅពេលឆាប់ៗខាងមុខ។ ប្រជាជនក្រីក្រដែលធ្លាប់ទៅទទួលសេវាព្យាបាលមិនបង់ប្រាក់នៅមន្ទីរពេទ្យរដ្ឋនេះ ត្អូញត្អែរថា ខ្វះសេវាសុខាភិបាលរដ្ឋដែលមិនបង់ប្រាក់ បន្ទាប់ពីមន្ទីរពេទ្យនេះបានបិទទ្វារ និងត្រូវគេយកទៅធ្វើជាធនាគារ។ លោកស្រី លុយ សារី ធ្លាប់ទៅសម្រាលបុត្រនៅមន្ទីរពេទ្យបង្អែកខណ្ឌចំការមន ដោយមិនចាំបាច់បង់ប្រាក់។ លោកស្រីសរសើរពីសេវាព្យាបាលរបស់មន្ទីរពេទ្យនេះ ដោយសារបុគ្គលិកប្រើសម្ដីសមរម្យ មិនគំរោះគំរើយ និងយកចិត្តទុកដាក់អ្នកជំងឺក្រីក្រដូចជាលោកស្រី បើទោះបីជាមិនតម្រូវឲ្យបង់ប្រាក់ក្តី។ កំពុងអង្គុយលាងសាច់មាន់សម្រាប់ដាំបបរលក់នៅពេលរសៀល លោកស្រី សារី ប្រាប់ថា សព្វថ្ងៃលោកស្រីមានជំងឺវង្វេងវង្វាន់ ហើយលោកស្រីតែងទៅបើកថ្នាំនៅមន្ទីរពេទ្យចំការមន ដើម្បីព្យាបាលជំងឺ។ ផ្ទះរបស់ លោកស្រី សារី ត្រូវចូលទៅតាមផ្លូវច្រកចូលវត្តប្រយូសវង្ស លើមហាវិថីព្រះនរោត្តម។ តំបន់រស់នៅរបស់លោកស្រីមានច្រកចេញចូលកាច់កុងចុះឡើង ដែលម៉ូតូពីរពិបាកនឹងជៀសគ្នារួច។ ផ្ទះរបស់ លោកស្រី លុយ សារី នៅមិនឆ្ងាយពីមន្ទីរពេទ្យបង្អែកខណ្ឌចំការមន ទេ។ លោកស្រីឲ្យដឹងថា ពេលឈឺថ្កាត់ពេលយប់ព្រលប់ លោកស្រីអាចទៅមន្ទីរនេះទៅឲ្យពេទ្យពិនិត្យព្យាបាល ដោយមិនចាំបាច់អស់លុយកាក់ច្រើន។ លោកស្រី សារី បានដឹងពីការបិទទ្វាររបស់មន្ទីរពេទ្យបង្អែកខណ្ឌចំការមន យូរមកហើយ ក៏ប៉ុន្តែលោកស្រីរំពឹងថា មន្ទីរពេទ្យរដ្ឋដែលស្ថិតនៅក្នុងតំបន់ពាណិជ្ជកម្មមួយនេះ នឹងបើកទ្វារជាថ្មី បន្ទាប់ពីជួសជុលហើយ។ ស្ថិតនៅលើមហាវិថីព្រះនរោត្តម កែងនឹងផ្លូវលេខ២៩៤ អគារមន្ទីរពេទ្យនេះត្រូវបានព័ន្ធរបងបន្ទះដែកពណ៌ខៀវ។ បុរសមួយក្រុមកំពុងរៀបចំដាក់ការ៉ូការ៉ូឡាលើទីធ្លាដីក្នុងបរិវេណមុខមន្ទីរពេទ្យ។ បុរសម្នាក់ដែលកំពុងច្រៀកក្ដារនៅជាន់ផ្ទាល់ដី បញ្ជាក់ថា រយៈពេលជាងមួយខែកន្លះទៀត អគារមន្ទីរពេទ្យនេះនឹងត្រូវជួសជុលរួចរាល់។ គាត់ថា គេនឹងបើកជាធនាគារដាក់លុយ។ នៅជាន់ទី១ បន្ទប់ដែលជាកន្លែងធ្លាប់ដាក់អ្នកជំងឺ កំពុងត្រូវរៀបចំដាក់ម៉ាស៊ីនត្រជាក់ លាបពណ៌ និងជួសជុលជាថ្មី។ បុរសម្នាក់ទៀតដែលប្រាប់ថាមកធ្វើជាជាងកំបោរនៅទីនេះរយៈពេលមួយខែមកហើយ រៀបរាប់ថា លោកមិនបានដឹងច្បាស់ពីឈ្មោះក្រុមហ៊ុនដែលនឹងបើកធនាគារនេះទេ។ លោកឮថា មន្ទីរពេទ្យនេះនឹងក្លាយជាធនាគារ។ អ្នកនាំពាក្យក្រសួងសុខាភិបាល ឆ្លើយថា មិនបានដឹងរឿងនេះទេ ហើយលោកផ្តល់យោបល់ឲ្យសាកសួរមន្ត្រីមន្ទីរសុខាភិបាលរាជធានីភ្នំពេញ ក៏ប៉ុន្តែមន្ត្រីមន្ទីរសុខាភិបាល មិនលើកទូរស័ព្ទ។ វិទ្យុអាស៊ីសេរី បានទាក់ទងអ្នកនាំពាក្យសាលារាជធានីភ្នំពេញ លោក ឡុង ឌីម៉ង់ ក៏ប៉ុន្តែលោកប្រាប់ថា លោកកំពុងជាប់រវល់មិនអាចឆ្លើយតបបានទេ។ កាលពីពេលកន្លងទៅ នៅពេលមន្ទីរពេទ្យបង្អែកខណ្ឌចំការមន បិទទ្វារ បុគ្គលិកមន្ទីរពេទ្យនេះសង្ស័យថា រដ្ឋាភិបាលបានលក់មន្ទីរពេទ្យទៅឲ្យឯកជន។ ក្រោយមក ក្រុមគ្រូពេទ្យបាននាំគ្នាធ្វើបាតុកម្មទាក់ទងនឹងរឿងនេះ។ ក៏ប៉ុន្តែបុគ្គលិកមន្ទីរពេទ្យនេះ ត្រូវបានគេផ្ទេរទៅដាក់នៅមន្ទីរពេទ្យបង្អែករាជធានី ហើយគ្រូពេទ្យខ្លះបានទៅបម្រើការនៅតាមគ្លីនិកឯកជន។ ចរន្តនៃការប្ដូរទីតាំងគ្រឹះស្ថានរដ្ឋ កំពុងកើនឡើង ខណៈតម្លៃអចលនទ្រព្យនៅក្នុងប្រទេសកម្ពុជា ពិសេសនៅរាជធានីភ្នំពេញឡើងថ្លៃ។ សន្ទស្សន៍ស្ដីពីការអភិវឌ្ឍអចលនទ្រព្យនៅតំបន់អាស៊ីរបស់ក្រុមហ៊ុន ខ្នៃ ហ្វ្រែង (Knight Frank) បង្ហាញថា តម្លៃអចលនទ្រព្យនៅរាជធានីភ្នំពេញ កើនឡើងជាង ២៦ភាគរយក្នុងឆ្នាំ២០១៥ ដែលកើនខ្ពស់ជាងគេលំដាប់ទី២ បន្ទាប់តម្លៃអចលនទ្រព្យនៅទីក្រុងតូក្យូ (Tokyo) ប្រទេសជប៉ុន (Japan) ក្នុងទូទាំងតំបន់អាស៊ី-ប៉ាស៊ីហ្វិក។ កាលពីពេលថ្មីនេះ ទីតាំងក្រសួងបរិស្ថាន ចាស់ក្បែរវិមានឯករាជ្យ ត្រូវបានផ្ទេរទៅក្រុមហ៊ុនឯកជន ដើម្បីអភិវឌ្ឍ ហើយបានរំកិលការិយាល័យរបស់ខ្លួននៅលើសំណង់អគារមួយដែលត្រូវបានគេប្រសិទ្ធិនាមថា «អគារមរតកតេជោ» នៅជាប់ច្រាំងទន្លេក្បែរកាស៊ីណូណាហ្គា (Naga World)។ ដោយឡែកព័ត៌មានស្ដីពីការប្រែក្លាយពីមន្ទីរពេទ្យរដ្ឋ ទៅជាធនាគារឯកជននៅពេលនេះ ធ្វើឲ្យ លោកស្រី លុយ សារី និងអ្នកជិតខាងគាត់ផ្សេងទៀតអស់សង្ឃឹម។ សង្ឃឹមធ្លាប់គិតថា សហគមន៍ក្រីក្ររបស់គាត់ នឹងអាចទៅទទួលសេវាព្យាបាលនៅមន្ទីរពេទ្យបង្អែកខណ្ឌចំការមន វិញ។ តាំងពីពេលដែលមន្ទីរពេទ្យនេះបិទទ្វារតាំងពី ៣ឆ្នាំមុនមក លោកស្រីខកខានទទួលការព្យាបាល៖ ។ ក្រៅពីមន្ទីរពេទ្យបង្អែកខណ្ឌចំការមន ក៏មានមន្ទីរពេទ្យផ្សេងទៀតដែរដែលផ្តល់សេវាព្យាបាលឥតគិតថ្លៃ ដូចជាមជ្ឈមណ្ឌលជាតិគាំពារមាតា និងទារក ដែលត្រូវគេស្គាល់ថា ជាមន្ទីរពេទ្យជប៉ុន។ លោកស្រី សារី រៀបរាប់ថា គាត់ទៅមន្ទីរពេទ្យផ្សេងៗទៀតចេះតែបានហើយ ក៏ប៉ុន្តែបញ្ហាសំខាន់ គឺប្រាក់។ លោកស្រីថា គ្រួសារលោកស្រីដែលរស់នៅពឹងលើរបបលក់បបរសាច់មាន់បន្តិចបន្តួច គ្មានលទ្ធភាពមានប្រាក់ទៅបង់ថ្លៃសេវាព្យាបាលនៅមន្ទីរពេទ្យ ឬគ្លីនិកព្យាបាលឯកជនផ្សេងទៀតទេ៖ ។ លោកស្រី សារី មានប័ណ្ណបញ្ជាក់ភាពក្រីក្រដែលលោកស្រីធ្លាប់ទទួលបានសេវាព្យាបាលដោយមិនគិតថ្លៃនៅមន្ទីរពេទ្យបង្អែកខណ្ឌចំការមន។ លោកស្រីធ្លាប់ទៅមន្ទីរពេទ្យផ្សេងទៀតដែរ តែគេតម្រូវឲ្យលោកស្រីបង់ថ្លៃសេវា ហើយពេលទៅពេទ្យផ្សេងម្តងៗ ត្រូវចំណាយប្រាក់ជិះម៉ូតូឌុបដែលគាត់មិនមានប្រាក់បង់គ្រប់គ្រាន់៖ ។ ថវិកាចំណាយលើវិស័យសុខាភិបាលបានកើនឡើងជាង ១ពាន់លានរៀលក្នុងរយៈពេលមួយឆ្នាំចុងក្រោយ ពី ៨២៥ពាន់លានរៀលនៅឆ្នាំ២០១៤ ដល់ ៩៣២ពាន់លានរៀលនៅឆ្នាំ២០១៥។ លោកនាយករដ្ឋមន្ត្រី ហ៊ុន សែន នៅថ្ងៃទី១០ ខែមីនា ដាស់តឿនដល់គ្រូពេទ្យនៅកម្ពុជា ឲ្យបង្កើនការយកចិត្តទុកដាក់ព្យាបាលជូនប្រជាជនដោយមិនរើសអើងអ្នកមាន ឬអ្នកក្រ។ នៅឆ្នាំ២០១៦ ក្រសួងសុខាភិបាល រៀបចំគោលដៅយុទ្ធសាស្ត្របង្កើនល្បឿននៃការកាត់បន្ថយមរណភាពមាតា ទារក និងកុមារ និងកាត់បន្ថយប្រេវ៉ាឡង់កង្វះអាហារូបត្ថម្ភក្នុងចំណោមស្ត្រី និងកុមារ។ នាយកប្រតិបត្តិសម្ព័ន្ធគណនេយ្យភាពសង្គមកម្ពុជា លោក សន ជ័យ យល់ឃើញថា ប្រសិនបើរដ្ឋាភិបាលផ្លាស់ប្ដូរទីតាំងមន្ទីរពេទ្យរដ្ឋ រដ្ឋាភិបាលគួរបង្កើតជាមជ្ឈមណ្ឌលមន្ទីរពេទ្យរដ្ឋសម្រាប់ទទួលព្យាបាលជំងឺជូនប្រជាជន ពិសេសអ្នកក្រីក្រ ប្រកបដោយគុណភាពខ្ពស់ជាងមុន ដើម្បីធានាថា ប្រជាពលរដ្ឋគ្រប់រូបទទួលបានសេវាសុខាភិបាលពីរដ្ឋាភិបាលប្រកបដោយសមធម៌៖ ។ លោកស្រី លុយ សារី ចង់ឃើញថា រដ្ឋាភិបាលបង្កើនការយកចិត្តទុកដាក់ផ្តល់សេវាសុខភាពជូនប្រជាជនក្រីក្រពិតប្រាកដ៖ ៕

2016-03-13T16:45:00+07:00

rfa.org

https://www.rfa.org/khmer/news/health/low-income-people-lack-healthcare-service-03132016052658.html

6e3e677f-deff-4d98-bba8-384c8dc95967

បុរសមានជំងឺផ្លូវចិត្តម្នាក់ ដុតផ្ទះប៉ងសំលាប់ខ្លួន តែបានអ្នកជិតខាងជួយទាន់

បុរសរោគចិត្តម្នាក់ ត្រូវភ្លើងឆេះរលេះរលួយពេញខ្លួន ខណៈ ដុតផ្ទះប៉ងសម្លាប់ខ្លួន ព្រោះតែម្តាយដាក់ច្រវ៉ាក់ចាក់សោ ចោលលើផ្ទះមិនឲ្យដើរ។ ហេតុការណ៍នេះបានកើតឡើង នៅថ្ងៃទី១២ ខែមីនា ឆ្នាំ២០១៦ ក្នុងភូមិកូនត្រីឃុំស្នួរទ្រេត ស្រុកអូរជ្រៅ ខេត្តបន្ទាយមានជ័យ។ ជនរងគ្រោះត្រូវបានគេស្គាល់ថាមាន ឈ្មោះ សាត ថិច អាយុ៣០ឆ្នាំ ធ្លាប់បំរើការងារក្នុង អង្គភាពទាហាន ត្រូវអង្គភាពបញ្ឈប់ពីការងារ ព្រោះជម្ងឺសរសៃប្រសាទ ឲ្យតែពេលផឹកស្រាស្រវឹងម្តងៗ រត់ចូលតែព្រៃ និងជម្ងឺរោគចិត្ត អស់រយៈពេលជិត២ ឆ្នាំមកហើយ គឺបន្ទាប់ពីបែកបាក់ ជាមួយប្រពន្ធនិងកូន។ ក្នុងហេតុការណ៍នេះក៏បានបណ្តាលឲ្យឆេះទូរទស្សន៍១គ្រឿង ខោអាវ ពូកខ្នើយ អង្ករនិងផ្ទះឆេះអស់មួយចំហៀង។ ក្រោយកើតហេតុជនរងគ្រោះ ត្រូវបានក្រុមគ្រួសារ មិនបាននាំទៅពេទ្យទេ ព្រោះមិនលុយ គ្រាន់តែដាក់ឲ្យដេកលើស្លឹកចេក មុខផ្ទះស្រោចទឹកកក៕

2016-03-13T00:16:00+07:00

freshnewsasia.com

https://m.freshnewsasia.com/index.php/en/localnews/19913-2016-03-12-10-17-45.html

bd346083-9987-4363-ac22-cef8f8d078f2

សមាគមគ្រូពេទ្យស្ម័គ្រចិត្តយុវជនសម្តេចតេជោ ចុះព្យាបាលជំងឺជូនប្រជាពលរដ្ឋដោយគិតថ្លៃនៅស្រុកកំពង់សៀម

ដោយមើលឃើញពីតម្រូវការជាក់ស្តែង របស់ប្រជាពលរដ្ឋទូទៅ ជាពិសេស ប្រជាជន នៅតាមតំបន់ជនបទ ដាច់ស្រយាល នៅចុងសប្តាហ៍នេះ សមាគមគ្រូពេទ្យស្ម័គ្រចិត្តយុវជនសម្តេចតេជោ បានចុះព្យាបាលជំងឺជូន ប្រជាពលរដ្ឋដោយគិតថ្លៃនៅឃុំអូស្វាយ ស្រុកកំពង់សៀម ខេត្តកំពង់ចាម ដែលកម្មវិធីនេះដឹកនាំដោយ លោកវេជ្ជបណ្ឌិត ចាន់ សុភ័ស្ត អនុប្រធានប្រតិបត្តិ សមាគមគ្រូពេទ្យស្ម័គ្រចិត្តយុវជនសម្តេចតេជោ តំណាងលោក ហ៊ុន ម៉ាណែត និងលោកស្រី ព្រមទាំងមានការអញ្ជើញចូលរួម ពីអាជ្ញាធរខេត្ត-ស្រុក ក្រុមការងារចុះជួយស្រុក យុវជន សប្បុរសជន និងប្រជាពលរដ្ឋជិត២,០០០នាក់។ លោកវេជ្ជបណ្ឌិត ចាន់ សុភ័ស្ត បានថ្លែងថា សមាគមគ្រូពេទ្យស្ម័គ្រចិត្តយុវជនសម្តេចតេជោ ត្រូវបានបង្កើតឡើងក្រោមគំនិតផ្តួចផ្តើមរបស់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ហើយបានឱ្យលោក ហ៊ុន ម៉ាណែត និងលោកស្រី ដឹកនាំសមាគមនេះ ដើម្បីផ្តល់ការពិនិត្យ និងព្យាបាលជំងឺផ្សេងៗ ជូនប្រជាពលរដ្ឋដោយឥតគិតថ្លៃ នៅតាមទីជនបទ នៅក្នុងប្រទេសកម្ពុជា ដោយមិនប្រកាន់និន្នាការនយោបាយ សាសនា អ្វីឡើយ។ ជាក់ស្តែងថ្ងៃនេះក្រោមការណែនាំរបស់លោក ហ៊ុន ម៉ាណែត និងលោកស្រី បានស្នើឱ្យក្រុមវេជ្ជបណ្ឌិត និងនិស្សិតពេទ្យស្ម័គ្រចិត្តនៃសមាគមនេះ ចុះ ព្យាបាលជំងឺជូនប្រជាពលរដ្ឋ ដោយគិតថ្លៃនៅក្នុងស្រុកកំពង់សៀមនាពេលនេះ។ លោក កៅ សុខអាន អភិបាលរងខេត្តកំពង់់ចាម បានថ្លែងថា នេះគឺជាតថភាពជាក់ស្តែងដែលសមាគមគ្រូពេទ្យស្ម័គ្រចិត្តយុវជនសម្តេចតេជោ ចុះព្យាបាលប្រជាពលរដ្ឋដោយឥតគិតថ្លៃនៅក្នុងទឹកដី ខេត្តកំពង់ចាម នាថ្ងៃនេះគឺសបញ្ជាក់ឱ្យឃើញច្បាស់ពីការយកចិត្តទុកដាក់គិតគូ ដល់ជីវភាពរស់នៅ និងតម្រូវការជាក់ស្តែង របស់ប្រជាពលរដ្ឋនៅក្នុងមូលដ្ឋានស្រុកកំពង់សៀម ក៏ដូចជាប្រជាជននៅទូទាំងប្រទេសរបស់សម្តេចតេជោ ហ៊ុន សែនប្រមុខរាជរដ្ឋាភិបាលកម្ពុជា ដែលបានធ្វើពិតមិនដែលដើរសន្យាចោលដូចគណបក្សដទៃ។ លោក លីម សុដេនីន ប្រធានក្រុមការងារចុះជួយឃុំអូស្វាយ ស្រុកកំពង់សៀម ខេត្តកំពង់ចាម បានថ្លែងអំណរគុណចំពោះសកម្មភាព មនុស្សធម៌របស់សមាគមគ្រូពេទ្យស្ម័គ្រចិត្តយុវជនសម្តេចតេជោ ដែលបានចុះព្យាបាលប្រជាពលរដ្ឋ ដោយឥតគិតថ្លៃនៅក្នុងស្រុកកំពង់សៀម ដែលនេះគឺជាការគិតគូ យកចិត្តទុកដាក់ពីសំណាក់សម្តេចតេជោនិងសម្តេចកិត្តិព្រឹទ្ធបណ្ឌិត ដើម្បីដោះស្រាយនូវការលំបាករបស់ប្រជាជនទាំងការយកចិត្តទុកដាក់លើ សុខមាលភាព និងការកសាងហេដ្ឋារចនាសម្ព័ន្ធរូបវ័ន្តជាច្រើន។ លោកបានបន្តថា សកម្មភាពមនុស្សធម៌នេះ បានចូលរួមអភិវឌ្ឍគោលដៅសហវត្សរបស់រាជរដ្ឋាភិបាលផងដែរ។ ក្រោយពីបញ្ចប់សកម្មភាពព្យាបាលរបស់ខ្លួន ថ្នាក់ដឹកនាំ និងក្រុមការងាររបស់សមាគមគ្រូពេទ្យស្ម័គ្រចិត្តយុវជនសម្តេចតេជោបាន និងផ្នែកដែលពាក់ព័ន្ធដទៃទៀតបានចូលរួមសំអាតបរិស្ថាន និងរៀបចំសណ្តាប់ធ្នាប់សាលាបឋមសិក្សា និងអនុវិទ្យាល័យព្រៃចក្រីឲ្យមានអនាម័យស្អាតផងដែរ។ ជាមួយគ្នានេះ ប្រជាពលរដ្ឋដែលបានពិនិត្យ និងព្យាបាលជម្ងឺ ក៏បានបង្ហាញអារម្មណ៍សប្បាយរីករាយ និងថ្លែងអំណរគុណចំពោះសកម្មភាពមនុស្សធម៌ ដ៏ប្រពៃបស់សមាគមគ្រូពេទ្យស្ម័គ្រចិត្តយុវជនសម្តេចតេជោ៕

2016-03-12T22:35:00+07:00

freshnewsasia.com

https://m.freshnewsasia.com/index.php/en/localnews/19899-2016-03-12-08-48-05.html

4b965d14-b2d4-49ea-983f-3a170bfb4067

លោកស្រី ម៉ែន សំអន ដឹកនាំក្រុមគ្រូពេទ្យចុះព្យាបាលជំងឺ ជូនប្រជាពលរដ្ឋជាង ១ពាន់គ្រួសារនៅខេត្តស្វាយរៀង

ឧបនាយករដ្ឋមន្រ្តី រដ្ឋមន្រ្តីក្រសួងទំនាក់ទំនងជាមួយរដ្ឋសភា ព្រឹទ្ធសភា និងអធិការកិច្ច លោកស្រី ម៉ែន សំអន បានដឹកនាំក្រុមគ្រូពេទ្យស្ម័គ្រចិត្តចុះព្យាបាលជំងឺទូទៅជូនប្រជាពលរដ្ឋជាង ១ពាន់គ្រួសារនៅស្រុកស្វាយជ្រុំ ខេត្តស្វាយរៀង។ ពិធីព្យាបាលជំងឺដោយឥតគិតថ្លៃនាព្រឹកថ្ងៃសៅរ៍ ទី១២ ខែមីនា ឆ្នាំ២០១៦នេះ ធ្វើឡើងនៅក្នុងអនុវិទ្យាល័យ និងសាលាបឋមសិក្សាស្វាយប្រហូត។ លោកស្រី ម៉ែន សំអន បានថ្លែងកោតសរសើរ និង អរគុណ ចំពោះក្រុមគ្រូពេទ្យមកពីសមាគមគ្រូពេទ្យស្ម័គ្រកម្ពុជា ដែលមានលោក ហ៊ុន ម៉ាណែត ជាប្រធាន បានចុះមកពិនិត្យ និងព្យាបាលជំងឺដោយឥតគិតថ្លៃជូនប្រជាពលរដ្ឋ។ លោកស្រី ម៉ែន សំអន បន្តថា សុខភាពរបស់ប្រជាពលរដ្ឋជាគ្រឹះ និងជាធាតុផ្សំមួយ ដែលមានតំលៃមិនអាចកាត់ថ្លៃបានសម្រាប់អភិវឌ្ឃប្រទេសជាតិ ហើយសុខភាពពិតជាមានតម្លៃ ជាងមាសពេជ្រទៅទៀត ព្រោះពលរដ្ឋមានសុខភាពល្អ ទើបក្រុមគ្រួសារ និងសង្គមជាតិ មានសុភមង្គល និងវឌ្ឃនភាព។ លោកស្រី បានបន្ថែមដូច្នេះ ៕

2016-03-12T21:19:00+07:00

freshnewsasia.com

https://m.freshnewsasia.com/index.php/en/localnews/19884-2016-03-12-07-23-57.html

d4b93255-9037-4e18-b82f-19dfd47271e5

តួសំដែងជើងចាស់មួយរូប មានជំងឺធ្ងន់ធ្ងរ ជីវភាពជួបការ លំបាក មានក្ដីត្រេកអរ ដោយមានការសណ្ដោសប្រណី ជួយឧបត្ថម្ភ ពីសំណាក់ សម្ដេចកិតិ្ដព្រឹទ្ធបណ្ឌិត

សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានចាត់ឲ្យ លោកស្រី ម៉ែន នារីសោភ័គ អគ្គលេខាធិការរងទី ១ កាកបាទក្រហមកម្ពុជា និងក្រុមការងារ សហការជាមួយសាខាកាកបាទក្រហមកម្ពុជា ខេត្តសៀមរាប ចុះសួរសុខទុក្ខ អ្នកស្រី ឃុន ណារី ហៅយាយស្វិត អាយុ ៦៥ឆ្នាំ ជាតារាសម្តែងជំនាន់ដើម កំពុងមានជំងឺក្រិនថ្លើមប្រភេទ B និងទៀចទឹកធ្ងន់ធ្ងរ ហើយកំពុងតែជួបបញ្ហាខ្វះខាត គ្មានលទ្ធភាពព្យាបាលជំងឺ សព្វថ្ងៃរស់នៅក្រុងសៀមរាប ខេត្តសៀមរាប ជាមួយប្តីជាយោធិនពិការ ដែលជាអតីតកងទ័ពប្រជាជនបដិវត្តន៍កម្ពុជា នៃសាលាយោធានយោបាយតំបន់៤។ នៅថ្ងៃទី១១ ខែមីនា ឆ្នាំ២០១៦ លោកស្រី អគ្គលេខាធិការរងទី ១ បានពាំនាំប្រសាសន៍សួរសុខទុក្ខពីសំណាក់ សម្តេចកិត្តិព្រឹទ្ធបណ្ឌិត ដែលជានិច្ចកាល សម្តេច តែងគិតគូរពីផលលំបាករបស់ប្រជាពលរដ្ឋទូទៅដែលជួបការលំបាកខ្លាំង ដោយមិនលំអៀង មិនប្រកាន់និន្នាការនយោបាយអ្វីឡើយ។ ជាមួយគ្នានោះ លោកស្រី អគ្គលេខាធិការរងទី ១ ក៏បានផ្តល់អំណោយរបស់ សម្តេចកិត្តិព្រឹទ្ធបណ្ឌិត ជូនគ្រួសារអ្នកស្រី ឃុន ណារី ដែលរួមមាន៖ អង្ករ ១០០គក្រ មីយើង ៤កេស ត្រីខ ៥០កំប៉ុង ទឹកដោះគោឆៅ ១កេសធំ ទឹកផ្លែឈើ ២កេស ទឹកសុទ្ធ ២កេស មុង២ ភួយ២ សារុង២ ក្រម៉ា២ និងថវិកាមួយចំនួនផងដែរ ។ សូមបញ្ជាក់ថា មកទល់នឹងបច្ចុប្បន្ននេះ អ្នកស្រី ឃុន ណារី បានចូលសិល្បៈជិត ២០ឆ្នាំហើយ ដោយរឿងដែលអ្នកស្រីថត ភាគច្រើនដើរតួសម្តែងជាម្តាយ ម៉ែដោះ ឬតួយាយជាដើម។ ប៉ុន្តែពេលនេះ អ្នកស្រី មានជំងឺធ្ងន់ធ្ងរ មិនអាចសម្តែងបានទៀតទេ ខណៈដែល អ្នកស្រីកំពុងសម្តែងឱ្យស្ថានីយ៍ទូរទស្សន៍ CTN ក្នុងរឿង «កុលាបបួនទង» និងថតឱ្យផលិតកម្ម ចក្រវ៉ាពេជ្រ គឺរឿង «ស្ទឹងស្នេហា»។ ហេតុនេះ មានតែការអំពាវនាវ សុំក្តីសណ្តោសប្រណី ពីសំណាក់រាជរដ្ឋាភិបាល កាកបាទក្រហមកម្ពុជា និងសប្បុរសជនតែប៉ុណ្ណោះ ៕

2016-03-12T20:55:00+07:00

freshnewsasia.com

https://m.freshnewsasia.com/index.php/en/localnews/19882-2016-03-12-07-04-17.html

a02f2179-861d-4103-a1da-27d625ce7873

លោក សោម សឿន ប្តឹងទារសំណងជំងឺចិត្ត២០លានរៀលពី លោក សម រង្ស៊ី ពាក់ព័ន្ធក្លែងលិខិតលើ Facebook

លិខិតរបស់លោក សោម សឿន ប្តឹងលោក សម រង្ស៊ី ត្រូវបានដាក់ចូលសាលាដំបូងរាជធានីភ្នំពេញ ជាផ្លូវការហើយនៅរសៀលថ្ងៃនេះ, នៅក្នុងលិខិតពាក្យបណ្តឹងនោះ លោក សោម សឿន បានប្តឹងទារសំណងជំងឺចិត្តពីលោក សម រង្ស៊ី ២០លានរៀល។ នេះបើយោងតាមពាក្យបណ្តឹងរបស់លោក សោម សឿន រដ្ឋមន្ត្រីប្រតិភូអមនាយករដ្ឋមន្ត្រី បានដាក់ប្តឹងលោក សម រង្ស៊ី ប្រធានគណបក្សសង្គ្រោះជាតិ ពីបទក្លែងលិខិតរបស់លោកនៅលើ Facebook ត្រូវបានដាក់ចូលទៅកាន់ ព្រះរាជអាជ្ញា នៃអយ្យការអមសាលាដំបូងរាជធានីភ្នំពេញជាផ្លូវការ។ យោងតាមពាក្យបណ្តឹងរបស់មន្ត្រីជាន់ខ្ពស់រូបនេះបានបញ្ជាក់ថា៖ ។ លោក សោម សឿន បានចាត់ទុកថាការបង្ហោះនៅលើ Facebook របស់លោក សម រង្ស៊ី បានធ្វើឲ្យប៉ះពាល់កិត្តិយសដល់ថ្នាក់ដឹកនាំជាតិ និងរូបលោកផ្ទាល់យ៉ាងធ្ងន់ធ្ងរដូច្នេះលោក សូមឲ្យតុលាការផ្តន្ទាទោសលោក សម រង្ស៊ី ទៅតាមច្បាប់និងសូមទាមទារសំណងជំងឺ ចិត្តចំនួន២០លានរៀល៕

2016-03-11T00:13:00+07:00

freshnewsasia.com

https://m.freshnewsasia.com/index.php/en/localnews/19766-2016-03-10-10-15-34.html

482e6089-312a-41d4-a853-8aef1b503e9c

លោក ហ៊ុន សែន ស្នើឲ្យគ្រូពេទ្យព្យាបាលជំងឺជូនប្រជាជនដោយមិនរើសអើង

លោកនាយករដ្ឋមន្ត្រី ហ៊ុន សែន នៅថ្ងៃទី១០ ខែមីនា ដាស់តឿនដល់គ្រូពេទ្យនៅកម្ពុជា ឲ្យបង្កើនការយកចិត្តទុកដាក់ព្យាបាលជូនប្រជាជនដោយមិនរើសអើងអ្នកមាន ឬអ្នកក្រ។ លោក ហ៊ុន សែន មានប្រសាសន៍សំដៅដល់គ្រូពេទ្យមួយចំនួនដែលមិនយកចិត្តទុកដាក់ព្យាបាលអ្នកក្រ។ ទន្ទឹមនឹងនេះដែរ លោកនាយករដ្ឋមន្ត្រី ប្រកាសបញ្ចូលគ្រូពេទ្យឯកទេសទាំងអស់ឲ្យចូលក្នុងក្របខ័ណ្ឌមន្ត្រីរាជការ ចាប់ពីខែមេសា តទៅ។ ថ្លែងនៅក្នុងសន្និបាតបូកសរុបការងាររបស់ក្រសួងសុខាភិបាល នៅសណ្ឋាគារ សូហ្វីថែល (Sofitel Phnom Penh Phokeethra) រាជធានីភ្នំពេញ លោកនាយករដ្ឋមន្ត្រី ហ៊ុន សែន ស្នើឲ្យដករបាំងហិរញ្ញវត្ថុកុំឲ្យយកប្រាក់ជាធំនៅពេលផ្ដល់សេវាសុខភាពជូនប្រជាពលរដ្ឋ បើមិនដូច្នេះទេ វាធ្វើឲ្យជនក្រីក្រត្រូវបានសង្គមគេរើសអើង ដោយលោកសង្កត់ធ្ងន់ថា ប្រជាជនទាំងអស់គួរទទួលបានសេវាសុខភាពស្មើៗគ្នា។ លោក ហ៊ុន សែន ស្នើឲ្យគ្រូពេទ្យដែលធ្លាប់ប្រើសម្ដីធំ គំរោះគំរើយដាក់ប្រជាជនក្រីក្រឲ្យផ្លាស់ប្ដូរអាកប្បកិរិយាជាបន្ទាន់ ដើម្បីធានាថា វិស័យសុខាភិបាលនៅប្រទេសកម្ពុជា បម្រើប្រជាជនដោយមិនរើសអើង៖ ។ លោក ហ៊ុន សែន ច្រានចោលជាថ្មីម្ដងទៀតថា មិនមែនគ្រូពេទ្យជាង ៩០ភាគរយ ខ្វះវិជ្ជាជីវៈពេលបំពេញការងារនោះទេ៖ ។ នាយកប្រតិបត្តិសម្ព័ន្ធគណនេយ្យភាពសង្គមកម្ពុជា លោក សន ជ័យ គាំទ្រចំពោះការអំពាវនាវរបស់នាយករដ្ឋមន្ត្រីនេះ ក៏ប៉ុន្តែលោកយល់ថា ការបំបាត់អំពើពុករលួយក្នុងវិស័យសុខាភិបាល និងការពង្រឹងការអនុវត្តប័ណ្ណសមធម៌សម្រាប់ប្រជាជនក្រីក្រ នឹងជួយប្រជាជនឲ្យទទួលបានសេវាសុខភាពប្រកបដោយសមធម៌៖ ។ រដ្ឋមន្ត្រីក្រសួងសុខាភិបាល លោក ម៉ម ប៊ុនហេង បង្ហាញថា ថវិកាចំណាយលើវិស័យសុខាភិបាលបានកើនឡើងជាងមួយពាន់លានរៀល ក្នុងរយៈពេល ១ឆ្នាំចុងក្រោយ ពី ៨២៥ពាន់លានរៀល នៅឆ្នាំ២០១៤ ដល់ ៩៣២ពាន់លានរៀល នៅឆ្នាំ២០១៥។ នៅក្នុងពិធីបិទសន្និបាតនេះដែរ លោក ហ៊ុន សែន បានប្រកាសបញ្ចូលគ្រូពេទ្យឯកទេសទាំងអស់ជាមន្ត្រីក្របខ័ណ្ឌរដ្ឋ ដោយអាចទទួលបានប្រាក់បៀវត្សពីរដ្ឋាភិបាលចាប់ពីខែមេសា តទៅ។ លោកនាយករដ្ឋមន្ត្រីពន្យល់ថា នាពេលសព្វថ្ងៃ កម្ពុជា កំពុងខ្វះខាតគ្រូពេទ្យឯកទេសក្នុងវិស័យសុខាភិបាល ខណៈកន្លងមក គ្រូពេទ្យឯកទេសដែលរៀនចប់ តែលើសអាយុ មិនចូលបម្រើការជាគ្រូពេទ្យរាជការ ត្រូវរង់ចាំការចុះហត្ថលេខាទទួលស្គាល់ពីលោក។ លោកនាយករដ្ឋមន្ត្រីមានប្រសាសន៍ថា គ្រូពេទ្យឯកទេសធម្មតា បានរៀនច្រើនជាងវេជ្ជបណ្ឌិតធម្មតា តែបែរជាពេលបញ្ចប់ការសិក្សា មិនបានចូលធ្វើការទៅវិញ៕

2016-03-10T15:55:00+07:00

rfa.org

https://www.rfa.org/khmer/news/health/process-of-recruit-public-health-officials-03102016034404.html

255258ae-c5d2-4642-bf25-134000a21042

កម្ពុជានឹងចាប់ផ្ដើមអនុវត្តការបោះពុម្ពសារព្រមានសុខភាពនៅលើកញ្ចប់បារីពីខែកក្កដា

កម្ពុជានឹងចាប់ផ្ដើមផ្លាស់ប្ដូរសារព្រមានសុខភាពនៅលើកញ្ចប់បារីពីអក្សរ ទៅជារូបភាពនៅខែកក្កដា ខាងមុខ ដើម្បីកាត់បន្ថយផលប៉ះពាល់ដល់សុខភាព។ ការផ្សព្វផ្សាយពាណិជ្ជកម្ម ការលើកកម្ពស់ និងការឧបត្ថម្ភផលិតផលថ្នាំជក់ ក៏ត្រូវបានហាមឃាត់នៅក្នុងប្រទេសកម្ពុជាដែរ។ មន្ត្រីនៃមជ្ឈមណ្ឌលជាតិលើកកម្ពស់សុខភាពនៃក្រសួងសុខាភិបាល ឱ្យដឹងថា កម្ពុជានឹងចាប់ផ្ដើមផ្លាស់ប្ដូរការបោះពុម្ពសារព្រមានសុខភាព នៅលើកញ្ចប់ថ្នាំជក់ ឬបារី ជាអក្សរដែលមានទំហំ ៣០% ទៅជាសារដោយរូបភាពទំហំ ៥៥% ចាប់ពីថ្ងៃទី២២ ខែកក្កដា ឆ្នាំ២០១៦ តទៅ។ ការផ្លាស់ប្ដូរនេះ គឺជាការអនុវត្តតាមអនុក្រឹត្យស្ដីពីការបោះពុម្ពសារព្រមានសុខភាពជាភាសាខ្មែរ និងជារូបភាពលើកញ្ចប់ផលិតផលថ្នាំជក់ ដែលរាជរដ្ឋាភិបាលបានចេញកាលពីថ្ងៃទី២២ ខែតុលា ឆ្នាំ២០១៥ ដើម្បីការពារសុខភាពសាធារណៈ និងកាត់បន្ថយផលប៉ះពាល់ដល់សុខភាពសេដ្ឋកិច្ចសង្គម និងបរិស្ថាន ដែលបណ្ដាលមកពីផលិតផលថ្នាំជក់។ ការជក់បារី នៅតាមទីសាធារណៈ ក៏នឹងត្រូវរងការផាកពិន័យពី ២ ទៅ ៥ម៉ឺនរៀល។ ប្រធានមជ្ឈមណ្ឌលជាតិលើកកម្ពស់សុខភាព នៃក្រសួងសុខាភិបាល វេជ្ជបណ្ឌិត ឈា ឆដាភា បញ្ជាក់នៅថ្ងៃទី៧ ខែមីនា ថា ការផាកពិន័យ គឺជាការអប់រំ និងជាការចាប់ផ្ដើមផ្លាស់ប្ដូរការយល់ដឹងរបស់សាធារណជនអំពីផលប៉ះពាល់នៃផ្សែងបារី ឬថ្នាំជក់៖ ។ ក្នុងទិសដៅកាត់បន្ថយផលប៉ះពាល់នៃផ្សែងបារី ឬថ្នាំជក់ មជ្ឈមណ្ឌលជាតិលើកកម្ពស់សុខភាព នៃក្រសួងសុខាភិបាល ចាប់ផ្ដើមធ្វើសិក្ខាសាលាផ្សព្វផ្សាយអំពីគោលការណ៍ច្បាប់ស្ដីពីការហាមឃាត់ការផ្សព្វផ្សាយពាណិជ្ជកម្ម ការលើកកម្ពស់ និងការឧបត្ថម្ភផលិតផលថ្នាំជក់នៅក្នុងប្រទេសកម្ពុជា។ អនុប្រធានមជ្ឈមណ្ឌលជាតិលើកកម្ពស់សុខភាព វេជ្ជបណ្ឌិត ស៊ិន សុវណ្ណ ពន្យល់ថា ច្បាប់ស្ដីពីការត្រួតពិនិត្យថ្នាំជក់ ហាមឃាត់រាល់ការផ្សព្វផ្សាយពាណិជ្ជកម្ម គ្រប់ទម្រង់ ទាំងផ្ទាល់ និងប្រយោល ដូចជារូបភាព ពណ៌ ស្លាកសញ្ញា និងសំឡេងជាដើម៖ ។ ទាក់ទងនឹងផលប៉ះពាល់សុខភាពដោយសារផលិតផលថ្នាំជក់នេះដែរ នាយកប្រតិបត្តិអង្គការចលនា ដើម្បីសុខភាពកម្ពុជា វេជ្ជបណ្ឌិត មុំ គង់ បញ្ជាក់ជាថ្មីថា នៅប្រទេសកម្ពុជា មានមនុស្ស ៣០នាក់ស្លាប់ក្នុងមួយថ្ងៃ ដោយសារជំងឺដែលបណ្ដាលមកពីថ្នាំជក់។ លោកថ្លែងទៀតថា ការហាមឃាត់ការផ្សាយពាណិជ្ជកម្មថ្នាំជក់ ឬបារី អាចកាត់បន្ថយអត្រាស្លាប់នេះផង និងអាចបន្ថយការប្រើប្រាស់ថ្នាំជក់ផង៖ ។ មន្ត្រីនៃមជ្ឈមណ្ឌលជាតិលើកកម្ពស់សុខភាព នៃក្រសួងសុខាភិបាល ថ្លែងថា សិក្ខាសាលានៅថ្ងៃទី៧ មីនា ជាការចាប់ផ្ដើមផ្សព្វផ្សាយ ខ្លឹមសារច្បាប់ដល់អាជ្ញាធរពាក់ព័ន្ធចំនួន ៥ខេត្ត ដើម្បីត្រួតពិនិត្យថ្នាំជក់ នៅតាមមូលដ្ឋាន ហើយចាត់វិធានការផាកពិន័យ នៅពេលដែលក្រុមហ៊ុនថ្នាំជក់ណាមួយនៅតែបន្តផ្សព្វផ្សាយពាណិជ្ជកម្មផលិតផលថ្នាំជក់ ឬបារី។ ទោះជាមានការហាមឃាត់យ៉ាងនេះក្ដី ច្បាប់ស្ដីពីការត្រួតពិនិត្យថ្នាំជក់ មិនបានហាមឃាត់ការដាក់លក់បារីទេ។ ក៏ប៉ុន្តែ ច្បាប់អនុញ្ញាតឱ្យដាក់តាំងបង្ហាញកញ្ចប់បារីបានតែ ១កញ្ចប់ក្នុងមួយម៉ាក នៅកន្លែងលក់បារីមួយ។ សម្ភារៈដាក់តាំងកញ្ចប់បារីនោះ ត្រូវមានពណ៌ត្នោត ដែលមិនទាក់ទាញ និងមានទំហំផ្ទៃមុខមិនលើសពី ៤តឹក គុណនឹងកន្លះម៉ែត្រឡើយ៕

2016-03-08T11:35:00+07:00

rfa.org

https://www.rfa.org/khmer/news/health/cam-to-put-health-warning-picuture-on-cigarette-package-03072016233302.html

b0ae9691-9741-4c24-904f-9f3d9affe07d

កម្មកររោងចក្រប្រមាណ៤០នាក់ដួលសន្លប់

មន្ត្រីជំនាញផ្នែកពេទ្យការងារនៃក្រសួងការងារ និងបណ្ដុះបណ្ដាលវិជ្ជាជីវៈ តម្រូវអោយអ្នកគ្រប់គ្រងរោងចក្រកាត់ដេរ ជុន ចៅ [CHUN CHAO (Cambodia) Garment Co., Ltd.] ឋិតក្នុងភូមិស្រែជម្រៅ សង្កាត់ចោមចៅ ខណ្ឌពោធិ៍សែនជ័យ កែសម្រួលបរិស្ថានក្នុងរោងចក្រ បន្ទាប់ពីកម្មករប្រមាណ ៤០នាក់ ដួលសន្លប់បន្តបន្ទាប់គ្នានៅព្រឹកថ្ងៃ ទី៤ ខែមីនា។ មន្ត្រីជំនាញពេទ្យការងារបានចុះពិនិត្យស្ថានភាពរោងចក្រនៅថ្ងៃដដែលនេះបានរកឃើញថា បញ្ហាដួលសន្លប់របស់កម្មករនេះ បណ្ដាលមកពីបរិយាកាសក្នុងរោងចក្រមិនល្អ ភាយជាតិគីមី និងការភ័យស្លុតតៗគ្នា។ មន្ត្រីរដ្ឋបាលរោងចក្រ ជុន ចៅ លោក លឹម ហាងគង់ បញ្ជាក់ថា មន្ត្រីជំនាញពេទ្យការងារបានចុះពិនិត្យស្ថានភាពរោងចក្រ បង្គាប់អោយរោងចក្រផ្អាកការងារបណ្ដោះអាសន្ន ហើយអាចដំណើរការឡើងវិញនៅថ្ងៃច័ន្ទ សប្ដាហ៍ក្រោយ។ លោក លឹម ហាងគង់ បន្តថា មន្រ្តីជំនាញក៏បានតម្រូវអោយរោងចក្រកែសម្រួលបរិស្ថានក្នុងរោងចក្រធ្វើយ៉ាងណាអោយមានខ្យល់ចេញចូលគ្រប់គ្រាន់ និងត្រូវផ្លាស់ប្ដូរទីតាំងកង្ហារទឹកមួយចំនួន ដែលមន្រ្តីជំនាញអះអាងថា ដាក់ខុសទីតាំង៖ ។ ក្រុមកម្មករនៅរោងចក្រ ជុន ចៅ ប្រមាណ ៤០នាក់ បានដួលសន្លប់នៅពេលចូលធ្វើការបានប្រហែល ២ម៉ោង និងបន្ទាប់ពីមានកម្មការិនីម្នាក់ដួលសន្លប់ដោយជំងឺបេះដូង។ ពួកគេបានរៀបរាប់ថា នៅមុនពេលដួលសន្លប់ ពួកគេមានអាការៈណែនទ្រូង ថប់ដង្ហើម ក្អួតចង្អោរ និងទន់ដៃជើង៖ ។ ក្រុមកម្មករត្រូវបានបញ្ជូនទៅសង្គ្រោះនៅបីទីតាំងផ្សេងគ្នា រួមមានមន្ទីរពេទ្យបង្អែកពោធិចិនតុង គ្លីនិកទួលកី និងគ្លីនិក ហ៊ាង មុន្នីវុធ។ វេជ្ជបណ្ឌិត ហ៊ាង មុន្នីវុធ មានប្រសាសន៍ថា កម្មករដែលបានសម្រាកព្យាបាលក្នុងគ្លីនិករបស់លោក បានធូរស្បើយវិញ បន្ទាប់ពីបានដាក់សេរ៉ូមជំនួយកម្លាំង។ លោកថា ពួកគេពុំមានសញ្ញានៃការពុលណាមួយទេ ពោលគឺពួកគេទន់ខ្សោយ និងភិតភ័យតៗគ្នា។ លោកស្នើអោយពួកគេសម្រាក និងទទួលទានអាហារអោយបានគ្រប់គ្រាន់៖ ។ លោកវេជ្ជបណ្ឌិតបញ្ជាក់ដែរថា អ្នកដែលបានដួលសន្លប់មិនគួរចូលធ្វើការវិញភ្លាមៗទេ គឺត្រូវសម្រាកពីការងារយ៉ាងហោចមួយថ្ងៃទៀត។ របាយការណ៍របស់អង្គការអន្តរជាតិផ្នែកការងារ ហៅកាត់ថា អាយឡូ (ILO) រកឃើញថា ការដួលសន្លប់របស់កម្មករក្នុងរោងចក្រនៅពេលកំពុងបំពេញការងារបណ្ដាលមកពីបញ្ហាមួយចំនួនរួមមានបរិយាកាសក្នុងរោងចក្រដែលក្ដៅខ្លាំង និងហប់ សារធាតុគីមី ការថែមម៉ោងច្រើន អាហារខ្វះជីវជាតិ និងបញ្ហាផ្លូវចិត្តជាដើម៕

2016-03-04T16:55:00+07:00

rfa.org

https://www.rfa.org/khmer/news/health/aroung-40workers-fainted-03042016043923.html

1c0a9f4f-3158-4eec-a4f9-bb86d46c577d

អង្គការយល់ដឹងពីកម្ពុជា ប្រឹងប្រែងបង្កើនសមត្ថភាពជួយសង្គ្រោះព្យាបាលជំងឺជូនប្រជាពលរដ្ឋក្រីក្រកម្ពុជា

អង្គការយល់ដឹងពីកម្ពុជា ដែលជាអង្គការក្រៅរដ្ឋាភិបាល បង្កើតឡើងដោយជនជាតិអូស្ត្រាលី ក្នុងគោលបំណងដើម្បីស្តារ និងអភិវឌ្ឍន៍កុមារកម្ពុជា ព្រមទាំងបាននឹងកំពុងផ្តល់សេវាសុខាភិបាល ជូនប្រជាពលរដ្ឋ នៅក្នុងខេត្តកំពង់ស្ពឺផងនោះ បាន និងកំពុងប្រឹងប្រែង បង្កើនសមត្ថិភាពរបស់ខ្លួនបន្ថែមទៀត ដើម្បីជួយព្យាបាលជំងឺ ជូនប្រជាពលរដ្ឋខ្មែរបន្ថែមទៀត តាមរយៈការចុះអនុស្សរណៈ (MOU) ជាមួយមន្ទីរពេទ្យជោរ៉ៃភ្នំពេញ។ នៅក្នុងពិធីដែលប្រារព្ធឡើង នៅព្រឹកថ្ងៃទី៣ ខែមីនា ឆ្នាំ២០១៦នេះ រៀបចំឡើងនៅមន្ទីរពេទ្យជោរ៉ៃភ្នំពេញ លោក Gary Hewett នាយកអង្គការយល់ដឹងពីកម្ពុជា បានលើកឡើងថា អង្គការរបស់លោក បានពង្រីកកម្មវិធីមួយរួចទៅហើយ គឺកម្មវិធីតាមដានជំងឺមហារីកមាត់ស្បូន និងមហារីកសុដន់ដល់អ្នកភូមិ ហើយនឹងមានគម្រោងពង្រីកបន្ថែមទៀត ដើម្បីនាំអ្នកជំនាញបន្ថែមទៀតពីអូស្រ្តាលី ក្នុងការព្យាបាលសុខភាព ជូនប្រជាពលរដ្ឋនៅកម្ពុជា ហើយការចុះ MOU ជាមួយមន្ទីរជោរ៉ៃភ្នំពេញនេះ លោករំពឹងថា នឹងធ្វើឲ្យអង្គការរបស់លោក អាចទទួលបានបទពិសោធន៍ កាន់តែច្រើនបន្ថែមទៀត ពាក់ព័ន្ធនឹងវិស័យសុខាភិបាលនេះ។ លោក Gary Hewett បានឲ្យដឹងដែរថា អង្គការយល់ដឹងពីកម្ពុជា ត្រូវបានបង្កើតឡើងនៅក្នុងឆ្នាំ១៩៩៦ ដើម្បីស្តារលទ្ធភាពកុមាររបស់កម្ពុជា ផ្តោតសំខាន់បំផុត ធ្វើការផ្តល់ការអប់រំដល់កុមារក្រីក្រកម្ពុជា។ នាយកមន្ទីរពេទ្យជោរ៉ៃភ្នំពេញ លោក ញៀន ជីធឹក បានឲ្យដឹងផងដែរថា មន្ទីរពេទ្យជោរ៉ៃបានបង្កើតឡើង ក្រោមការផ្តួចផ្តើមពីនាយករដ្ឋមន្ត្រីកម្ពុជា និងវៀតណាម ក្នុងគោលបំណងជួយព្យាបាលអ្នកជំងឺ មិនត្រឹមតែប្រជាជនកម្ពុជានោះទេ គឺសម្រាប់ជួយព្យាបាល ប្រកបដោយគុណភាព ជូនប្រជាជនទាំងក្នុង និងក្រៅប្រទេស ព្រមទាំងនាំយកបទពិសោធន៍ទំនើបបំផុត ផ្នែកសុខាភិបាល ចែករំលែកដល់ក្រុមគ្រូពេទ្យ នៅកម្ពុជាផងដែរ៕

2016-03-03T21:26:00+07:00

freshnewsasia.com

https://m.freshnewsasia.com/index.php/en/localnews/19242-2016-03-03-07-40-14.html

b6682beb-cf49-49c8-8be6-c9f4f46ad13c

កងទ័ពអាមេរិកផ្ដល់ជំនួយជាង៧៣ម៉ឺនដុល្លារសង់មជ្ឈមណ្ឌលផ្ដល់ឈាមនៅខេត្តសៀមរាប

មន្ត្រីស្ថានទូតសហរដ្ឋអាមេរិក បង្ហាញថា បច្ចុប្បន្ន រដ្ឋាភិបាលអាមេរិក និងរដ្ឋាភិបាលកម្ពុជា កំពុងភ្ជាប់ទំនាក់ទំនង ព្រមទាំងធ្វើកិច្ចសហការយ៉ាងជិតស្និទ្ធជាមួយគ្នា ដើម្បីលើកកម្ពស់សុខភាពរបស់ប្រជាពលរដ្ឋខ្មែរនៅតាមសហគមន៍ឲ្យកាន់តែប្រសើរឡើង។ ជាច្រើនឆ្នាំមកហើយ សហរដ្ឋអាមេរិក បានចូលរួមយ៉ាងសកម្មក្នុងការប្រយុទ្ធប្រឆាំងនឹងជំងឺគ្រុនចាញ់ ការកសាងមណ្ឌលសុខភាពនៅតាមទីជនបទជាច្រើនកន្លែងក្នុងប្រទេសកម្ពុជា។ ក្នុងចំណោមបណ្ដាខេត្តមួយចំនួនដែលសហរដ្ឋអាមេរិក ចាប់អារម្មណ៍ទៅលើបញ្ហាសុខភាពនោះ ក៏មានខេត្តសៀមរាប ដែលជាខេត្តមានសក្ដានុពលខាងទាក់ទាញភ្ញៀវទេសចរបរទេសដែរ។ រដ្ឋមន្ត្រីក្រសួងសុខាភិបាល និងអាជ្ញាធរខេត្តសៀមរាប ព្រមទាំងមន្ត្រីស្ថានទូតអាមេរិកប្រចាំកម្ពុជា បានរួមគ្នាបើកសម្ពោធអគារនៃមជ្ឈមណ្ឌលផ្ដល់ឈាមមួយ ដែលសាងសង់អស់ទឹកប្រាក់ជាង ៧៣ម៉ឺនដុល្លារ ជាជំនួយរបស់កងទ័ពជើងទឹកនៃសហរដ្ឋអាមេរិក ប្រចាំតំបន់អាស៊ី-ប៉ាស៊ីហ្វិក។ បទភ្លេងគោរពទង់ជាតិនៃសហរដ្ឋអាមេរិក បានបន្លឺឡើងកាលពីវេលាម៉ោងជាង ៨ព្រឹកថ្ងៃព្រហស្បតិ៍ ទី៣ ខែមីនា នៅក្នុងមន្ទីរពេទ្យបង្អែកខេត្តសៀមរាប ដែលជាកន្លែងសម្ពោធដាក់ឲ្យប្រើប្រាស់អគារនៃមជ្ឈមណ្ឌលផ្ដល់ឈាមដ៏ថ្មីសន្លាងមួយនេះ។ អភិបាលរងខេត្តសៀមរាប ទទួលបន្ទុកការងារសុខាភិបាល គឺលោក សង់ រីហា។ លោកថ្លែងនៅក្នុងឱកាសបើកសម្ពោធអគារនៃមជ្ឈមណ្ឌលផ្ដល់ឈាមនោះថា ជាច្រើនឆ្នាំមកហើយ មន្ទីរពេទ្យខេត្តសៀមរាប បានប្រឹងប្រែងលើកកម្ពស់សុខភាព ព្រមទាំងព្យាបាលជំងឺជូនប្រជាពលរដ្ឋ ដោយពង្រីកអគារព្យាបាលជំងឺធំៗជាច្រើនផ្នែក ដូចជាអគារព្យាបាលភ្នែក អគារសម្ភព អគារពិសោធន៍វេជ្ជសាស្ត្រ អគារបណ្ដុះបណ្ដាលវិជ្ជាជីវៈ ជាដើម ហើយនៅថ្ងៃនេះ មន្ទីរពេទ្យទទួលបានសមិទ្ធផលថ្មីមួយទៀត គឺអគារនៃមជ្ឈមណ្ឌលផ្ដល់ឈាម។ លោក សង់ រីហា បានថ្លែងអំណរគុណរដ្ឋាភិបាល និងប្រជាពលរដ្ឋអាមេរិក ដែលផ្ដល់អគារដ៏មានសារសំខាន់មួយនេះ៖ ។ ប្រធានមន្ទីរសុខាភិបាលខេត្តសៀមរាប លោកវេជ្ជបណ្ឌិត ក្រូស សារ៉ាត់ ឲ្យដឹងថា អគារនៃមជ្ឈមណ្ឌលផ្ដល់ឈាមនេះ បានចំណាយពេលសាងសង់ចំនួន ១២ខែ ដោយបំពាក់ឧបករណ៍វេជ្ជសាស្ត្រជាច្រើន ពាក់ព័ន្ធនឹងផ្នែកពិនិត្យ ព្រមទាំងថែរក្សាឈាម។ អគារនេះសាងសង់អស់ទឹកប្រាក់ជាង ៧៣ម៉ឺនដុល្លារ ដែលជាជំនួយរបស់កងទ័ពជើងទឹកនៃសហរដ្ឋអាមេរិក ប្រចាំតំបន់អាស៊ី-ប៉ាស៊ីហ្វិក។ អគ្គរដ្ឋទូតរងនៃសហរដ្ឋអាមេរិកប្រចាំកម្ពុជា អ្នកស្រី ជូលី ជុង (Julie Chung) រំពឹងថា មជ្ឈមណ្ឌលផ្ដល់ឈាមដែលបើកឲ្យប្រើប្រាស់នៅក្នុងមន្ទីរពេទ្យខេត្តសៀមរាប ពេលនេះ នឹងប្រមូល ថែរក្សា ព្រមទាំងអាចផ្ដល់ឈាមទៅដល់សហគមន៍ ព្រមទាំងផ្ដល់ផលប្រយោជន៍យ៉ាងច្រើនទៅលើវិស័យសុខាភិបាលសាធារណៈ។ បច្ចុប្បន្ន តែងមានបញ្ហាគ្រោះថ្នាក់ចរាចរណ៍កើតឡើងជាញឹកញាប់ ដែលធ្វើឲ្យអ្នករងគ្រោះទាំងនោះត្រូវការឈាមជួយសង្គ្រោះជីវិត។ ដូច្នេះ មជ្ឈមណ្ឌលផ្ដល់ឈាម ដែលបើកឲ្យដំណើរការនៅខេត្តសៀមរាប ពេលនេះ គឺជាកន្លែងដែលទទួលស្ដុក ព្រមទាំងថែរក្សាឈាម ដើម្បីជួយសង្គ្រោះដល់អាយុជីវិតប្រជាពលរដ្ឋជាច្រើន៖ ។ នេះ គឺជាអគារនៃមជ្ឈមណ្ឌលផ្ដល់ឈាមទីពីរហើយ ដែលជាជំនួយរបស់សហរដ្ឋអាមេរិក។ កាលពីពីរសប្ដាហ៍មុន អគារនៃមជ្ឈមណ្ឌលផ្ដល់ឈាមដូចគ្នានេះដែរ បានសម្ពោធបើកឲ្យប្រើប្រាស់នៅខេត្តកំពង់ចាម។ រដ្ឋមន្ត្រីក្រសួងសុខាភិបាល លោកវេជ្ជបណ្ឌិត ម៉ម ប៊ុនហេង មានជំនឿយ៉ាងមុតមាំថា ក្រោយពេលដែលអគារនៃមជ្ឈមណ្ឌលផ្ដល់ឈាមបើកឲ្យប្រើប្រាស់មក គឺប្រជាពលរដ្ឋដែលរស់នៅខេត្តសៀមរាប ព្រមទាំងបណ្ដាខេត្តជុំវិញ ប្រាកដជាបានទទួលសេវាព្យាបាលកាន់តែប្រសើរ ព្រមទាំងអាចផ្ដល់ឈាមជួយសង្គ្រោះជីវិតបានទាន់ពេលវេលា៖ ។ មន្ត្រីស្ថានទូតសហរដ្ឋអាមេរិកប្រចាំកម្ពុជា ឲ្យដឹងថា ក្រៅពីផ្ដល់ជំនួយសាងសង់មជ្ឈមណ្ឌលផ្ដល់ឈាមនៅខេត្តកំពង់ចាម និងខេត្តសៀមរាប សហរដ្ឋអាមេរិក ក៏បានជួយកសាងមជ្ឈមណ្ឌលផ្ដល់ឈាមថ្មីមួយទៀតនៅទីក្រុងភ្នំពេញ ដែលនឹងបើកសម្ពោធដាក់ឲ្យប្រើប្រាស់នៅពេលខាងមុខ។ សហរដ្ឋអាមេរិក នឹងជំរុញឲ្យមិត្តកាកបាទក្រហមអូស្ត្រាលី សហការជាមួយនឹងអង្គការសុខភាពពិភពលោក ជួយធ្វើផែនការយុទ្ធសាស្ត្របណ្ដុះបណ្ដាល និងអភិវឌ្ឍការផ្ដល់ឈាម ព្រមទាំងឲ្យមានការទទួលស្គាល់មជ្ឈមណ្ឌលជាតិផ្ដល់ឈាមនៅកម្ពុជា ជាខ្នាតអន្តរជាតិ៕

2016-03-03T18:25:00+07:00

rfa.org

https://www.rfa.org/khmer/news/health/the-US-Navy-donated-to-building-blood-center-in-Siemreap-03032016060243.html

fa6ef8af-83f5-4a50-9e35-b71bfc56e713

ប្រទេសស៊ូវ៉ាគី ត្រូវបានគេអះអាងថា មានអ្នកជំងឺផ្ទុកវីរ៉ុស Zika លើកដំបូង

ករណីដំបូងនៃអ្នកជំងឺម្នាក់ ផ្ទុកវីរ៉ុស Zika ត្រូវបានគេបញ្ជាក់ថា បានកើតឡើងនៅក្នុងប្រទេសស៊្លូវ៉ាគី នេះបើតាមសម្តីលោក Viliam Cislak រដ្ឋមន្ត្រីសុខាភិបាលស៊្លូវ៉ាគី ចេញផ្សាយដោយសារព័ត៌មានស៊ិនហួ នៅយប់ថ្ងៃទី២ ខែមិនា ឆ្នាំ២០១៦នេះ។ ការបញ្ជាក់នេះ ត្រូវបានធ្វើឡើង ដោយមន្ទីរពិសោធន៍វិសាណូសាស្ត្រមួយ នៅក្នុងទីក្រុង Hamburg ប្រទេសអាល្លឺម៉ង់។ អ្នកផ្ទុកវីរ៉ុសនេះគឺជាស្ត្រីម្នាក់ ដែលត្រូវបានបញ្ជូនទៅកាន់ មន្ទីរពេទ្យ នៅក្នុងទីក្រុង Presov ភាគខាងកើតប្រទេសស៊្លូវ៉ាគី កាលពីសប្តាហ៍មុន បន្ទាប់ពីត្រឡប់មកពីប្រទេសអាហ្វ្រិកខាងត្បូង។ អ្នកជំងឺត្រូវបានបញ្ជូនចេញពីមន្ទីរពេទ្យ នៅក្នុងស្ថានភាពល្អ កាលពីថ្ងៃសុក្រសប្តាហ៍មុន។ «នាងមិនត្រូវបានដាក់នៅដាច់ដោយឡែកពីគេនោះទេ» នេះបើតាមការបញ្ជាក់ពីលោក Cislak។ លោកបន្ថែមថា វាមិនមានការ គម្រាមកំហែង ចំពោះអ្នកដទៃនោះទេ ដោយវីរ៉ុស Zika ជាមិនមែនជាប្រភេទវីរ៉ុស ដែលអាចឆ្លងតាមរយៈ ខ្យល់អាកាសនោះទេ។ Zika គឺជាវីរ៉ុសមួយប្រភេទ ដែលចម្លងដោយសត្វមូស ជាពិសេសសត្វមូសប្រភេទ Aedes។ វីរ៉ុសនេះ ជាទូទៅមិនត្រូវបាន គេរកឃើញ នៅក្នុងតំបន់អឺរ៉ុបនោះទេ ខណៈវាអាចចម្លងពីម្តាយទៅទារក តាមរយៈសុក៕

2016-03-03T16:21:00+07:00

freshnewsasia.com

https://m.freshnewsasia.com/index.php/en/localnews/19201-2016-03-03-02-24-21.html

1ec23968-0992-4f9a-ba20-95b154f5c0f9

រដ្ឋមន្ដ្រី ម៉ម ប៊ុនហេង សម្ពោធជាផ្លូវការ អគារ Bunker Room និងម៉ាស៊ីនព្យាបាលជំងឺមហារីក នៅមន្ទីរពេទ្យរុស្ស៊ី

រដ្ឋមន្រី្តក្រសួងសុខាភិបាល លោក ម៉ម ប៊ុនហេង នៅថ្ងៃទី០២ ខែមីនា ឆ្នាំ២០១៦នេះ បានអញ្ជើញបើកសម្ពោធដាក់ឲ្យប្រើប្រាស់ជាផ្លូវការនូវអគារ Bunker Room និងម៉ាស៊ីន Accelerator មានកំលាំង (6 M.V Linear) នៅមន្ទីរពេទ្យ មិត្ដភាពខ្មែរ-សូវៀតទៀត។ រដ្ឋមន្ដ្រី ម៉ម ប៊ុនហេង បានថ្លែងថា ទន្ទឹមនឹងការបើកសម្ពោធដាក់ឲ្យប្រើប្រាស់ជាផ្លូវការនូវ អគារ Bunker Room និង ម៉ាស៊ីន accelerator(6 M.V Linear) ដែលជាម៉ាស៊ីនសម្រាប់ព្យាបាលជំងឺមហារីកដ៏ទំនើបទី១ និងប្រសិទិ្ធភាពបំផុតនៅកម្ពុជា។ លោកក៏បានជំរុញឲ្យគ្រប់មន្ទីរពេទ្យរដ្ឋទាំងអស់ ត្រូវតែខំខិតប្រឹងប្រែងពង្រឹងសមត្ថភាព និងប្រតិបត្ដិវិជ្ជាជីវៈរបស់ខ្លួន ដើម្បីជួយសង្គ្រោះប្រជាពលរដ្ឋ ទាន់ពេលវេលាទោះក្នុងកាលៈទេសៈណាក៏ដោយ។ លោកបន្ដថា ។ ទន្ទឹមនឹងនោះ លោកសាស្ដ្រចារ្យ ងី ម៉េង នាយកមន្ទីរពេទ្យមិត្ដភាពខ្មែរ-សូវៀត បានលើកឡើងផងដែរថា លោកនឹងប្រឹងប្រែងក្នុងការពង្រឹង និងពង្រីកទាំងសមត្ថភាព និងសេវាកម្ម ដើម្បីអភិវឌ្ឍស្របតាមតម្រូវការ របស់ប្រជាពលរដ្ឋ ឲ្យបានកាន់តែប្រសើរថែមទៀត។ លោកបន្ដថា នៅក្រោមការជួយជ្រោមជ្រែង និងគាំទ្រ ពីថ្នាក់ដឹកក្រសួងសុខាភិបាល និងការជួយឧបត្ថម្ភថវិការពីកម្មវិធីទ្រទ្រង់វិស័យសុខាភិបាលជំហានទីពីរ (HSSP2)ដៃគូអភិវឌ្ឍន៍នានា និងអង្គការក្រៅរដ្ឋាភិបាល មន្ទីរពេទ្យទទួលបានអគារ Bunker Room និងបំពាក់នូវម៉ាស៊ីន acceleratorកំលាំង (6 M.V Linear) ។ លោកបន្ថែមថា accelerator កំលាំង (6 M.V Linear) ដែលជាម៉ាស៊ីនព្យាបាលជម្ងឺមហារីកដោយកម្មវិធីរស្មីថ្មីបំផុតទី១ នៅកម្ពុជា យើងដែលមានតម្លៃសរុប ១ ៤៩៦ ០០០ដុល្លារ និងត្រូវបានបំពាក់ដោយក្រុមហ៊ុន Neusoft និងក្រុមហ៊ុន Envisioning Co.,Ltd ពីដើមឆ្នាំ២០១៥ ហើយត្រូវបានបំពេញជាស្ថាពរនៅថ្ងៃទី៣១ ខែធ្នូ ឆ្នាំ២០១៥ ជាមួយនឹងឧបករណ៍សម្ភារៈទំនើបៗនេះ ធ្វើឲ្យមន្ទីរពេទ្យមានលទ្ធភាពផ្ដល់សេវាកម្មកាន់តែមានប្រសិទ្ធភាពខ្ពស់ជូនដល់ប្រជាពលរដ្ឋ ដែលមានជំងឺមហារីក៕

2016-03-02T22:35:00+07:00

freshnewsasia.com

https://m.freshnewsasia.com/index.php/en/localnews/19145-2016-03-02-09-59-43.html

d7698926-9a29-4342-a0bd-1eb61deee4f7

រដ្ឋាភិបាលនឹងចេញអនុក្រឹត្យហាមជក់បារីនៅទីសាធារណៈនិងនៅកន្លែងធ្វើការ

រដ្ឋាភិបាលនឹងចេញអនុក្រឹត្យហាមជក់បារី ឬបង្ហុយផ្សែងផលិតផលថ្នាំជក់ នៅកន្លែងធ្វើការ ឬកន្លែងសាធារណៈ។ សេចក្ដីព្រាងអនុក្រឹត្យនេះ គឺជារបៀបវារៈមួយក្នុងចំណោមរបៀបវារៈផ្សេងទៀត ដែលគណៈរដ្ឋមន្ត្រីគ្រោងនឹងលើកយកទៅពិភាក្សាអនុម័តនៅក្នុងកិច្ចប្រជុំពេញអង្គ នៅថ្ងៃទី៤ ខែមីនា។ ចំណែកខ្លឹមសារបន្ថែមទៀត នៃសេចក្ដីព្រាងអនុក្រឹត្យនេះ អ្នកនាំពាក្យទីស្ដីការគណៈរដ្ឋមន្ត្រី លោក ផៃ ស៊ីផាន មិនទាន់បញ្ជាក់បាននៅឡើយទេ នៅថ្ងៃទី២ មីនា។ បើទោះជាយ៉ាងណាក៏ដោយកន្លងមក ក្រុមអ្នកធ្វើការប្រឆាំងនឹងថ្នាំជក់យល់ថា អនុក្រឹត្យនេះមិនទាន់គ្រប់គ្រាន់ទេ ដោយពួកគេជំរុញឱ្យមានច្បាប់ សម្រាប់គ្រប់គ្រងថ្នាំជក់ឆាប់ៗ។ ការស្រាវជ្រាវកន្លងមករកឃើញថា នៅកម្ពុជាមានអ្នកស្លាប់ជាង ១ម៉ឺននាក់ក្នុងមួយឆ្នាំ ក្នុងចំណោមអ្នកជក់ និងចុកថ្នាំ សរុប ២លាននាក់។ ក្នុងចំណោមប្រទេសសមាជិកអាស៊ានទាំង ១០ មានតែប្រទេសកម្ពុជាទេ ដែលមិនមានច្បាប់នេះ៕

2016-03-02T18:08:00+07:00

rfa.org

https://www.rfa.org/khmer/news/health/ban-cigarette-at-public-03022016060651.html

957255f6-562b-4ad9-bfea-322870e06550

ក្រសួងសុខាភិបាល ឱ្យប្រជាពលរដ្ឋប្រុងប្រយ័ត្នចំពោះ ឱសថក្លែងក្លាយសម្រាប់ ព្យាបាលជំងឺថ្លើមប្រភេទ C

លោកវេជ្ជបណ្ឌិត លី សូវ៉ាន់ អ្នកនាំពាក្យក្រសួងសុខាភិបាល នៅថ្ងៃទី០២ ខែមីនា ឆ្នាំ២០១៦នេះ បានប្រកាសឱ្យ ប្រជាពលរដ្ឋ មានការប្រុងប្រយ័ត្ន កុំប្រើប្រាស់ឱសថក្លែងក្លាយមួយចំនួន សម្រាប់ព្យាបាលជំងឺថ្លើមប្រភេទ C។ លោកថាឱសថ ទាំងនេះ នឹងធ្វើឱ្យប្រជាពលរដ្ឋខូចសុខភាព និងខាតបង់ប្រាក់កាស។ តាមសេចក្តីជូនដំណឹងរបស់ លោក លី សូវ៉ាន់ បានឱ្យដឹងថា ឱសថក្លែងក្លាយសម្រាប់ព្យាបាលរោគថ្លើមប្រភេទសេនោះ កំពុងសចែកចាយនៅក្នុងតំបន់អាស៊ីអាគ្នេយ៍ ហើយថា អង្គការសុខភាពពិភពលោក ទើបនឹងជូនដំណឹងមកកម្ពុជាអំពី ឱសថក្លែងក្លាយនេះ។ បើតាមការផ្សព្វផ្សាយរបស់ លោក លី សូវ៉ាន់ បានឱ្យដឹងថា ឱសថដែលអង្គការសុខភាពពិភពលោកបញ្ជាក់ថាក្លែងក្លាយទាំងនោះ មានដូចជា LEDSO , FHARCO និង DAKVIR ជាដើម។ ទោះជាយ៉ាងណា លោកពុំអាចបញ្ជាក់ថា ឱសថទាំងនេះ បានមកដល់ប្រទេសកម្ពុជា ហើយឬយ៉ាងណានោះទេ ដោយគ្រាន់តែអះអាងថា លោកនឹងស្រាវជ្រាវអំពីឱសថនេះ ហើយថាបើសិនជារកឃើញមែននោះក្រសួងសុខាភិបាល នឹងមានវិធានការតែម្តង៕

2016-03-02T17:51:00+07:00

freshnewsasia.com

https://m.freshnewsasia.com/index.php/en/localnews/19109-2016-03-02-03-55-24.html

7dd6ba20-36c1-44ee-96d2-26c85c095f24

លោករដ្ឋមន្ត្រី ម៉ម ប៊ុនហេង ជំរុញឲ្យមន្ត្រីសុខាភិបាល លុបបំបាត់ជំងឺគ្រុនចាញ់ ឲ្យបានទាំងស្រុងនៅឆ្នាំ២០២៥

លោកវេជ្ជបណ្ឌិត ម៉ម ប៊ុនហេង រដ្ឋមន្រ្តីក្រសួងសុខាភិបាល នៅព្រឹកថ្ងៃទី១ ខែមីនា ឆ្នាំ២០១៦នេះ បានអញ្ជើញជាអធិបតី ក្នុងពិធីបើកសន្និបាតបូកសរុប ការងារឆ្នាំ២០១៥ និងលើកទិសដៅការងារឆ្នាំ២០១៦ របស់មជ្ឍមណ្ឌលជាតិ ប្រយុទ្ធនឹងជំងឺគ្រុនចាញ់ ប៉ារ៉ាស៊ីសាស្រ្ត និងបាណកសាស្រ្ត ដោយមានការចូលរួមពី តំណាងដៃគូអភិវឌ្ឍ មន្ទីរសុខាភិបាលរាជធានី-ខេត្ត និងតំណាងគណៈអភិបាលខេត្ត ព្រមទាំងតំណាងក្រសួងពាក់ព័ន្ធ សរុបចំនួនប្រហែល២០០នាក់។ ថ្លែងក្នុងពិធីបើកសន្និបាតនេះ លោករដ្ឋមន្រ្តីក្រសួងសុខាភិបាល បានកោតសរសើរដល់ករខិតខំប្រឹងប្រែងរបស់មន្រ្តី បុគ្គលិកសុខាភិបាលគ្រប់ជាន់ថ្នាក់ អជ្ញាធរខេត្ត និងដៃគូសុខាភិបាលទាំងអស់ ដែលបានជំរុញឲ្យមានការធ្លាក់ចុះយ៉ាងច្រើន នូវអត្រាស្លាប់ និងឈឺបណ្តាលមកពីជំងឺគ្រុនចាញ់ និងជម្ងឺដង្កូវព្រូនផ្សេងៗទៀត តែយើងត្រូវបន្តការខិតខំនេះបន្ថែមទៀត ដើម្បីលុបបំបាត់ជម្ងឺគ្រុនចាញ់ ឲ្យបានតាមផែនការកំណត់នៅឆ្នាំ២០២៥ខាងមុខ ដែលប្រទេសថៃ បានកំណត់ការលុបបំបាត់គ្រុនចាញ់នេះត្រឹមឆ្នាំ២០២៤ មួយឆ្នាំមុនកម្ពុជា ហើយផែនការលុបបំបាត់ជំងឺគ្រុនចាញ់ ២០២៥ នេះ មានការគាំទ្រពីសម្តេចតេជោ ហ៊ុន សែន នាយករដ្ឋមន្រ្តី នៃកម្ពុជាផងដែរ។ លោករដ្ឋមន្ត្រីបាន ជំរុញឲ្យមន្ត្រីរបស់ខ្លួន ត្រូវតែយកចិត្តទុកដាក់ប្រតិបត្តិ ឲ្យបានសកម្មថែមទៀត ក្នុងការការពារដោយឲ្យមានការចែក និងប្រើប្រាស់មុងឲ្យបានត្រឹមត្រូវ សម្លាប់ភ្នាក់ងារចម្លងជំងឺគ្រុនចាញ់ មូសដែកគោលនិងដង្កូវទឹក មានអនាម័យល្អក្នុងការរស់នៅ សម្អាតជុំវិញផ្ទះ បំបាត់ទីជម្រកមូស និងអប់រំសុខភាព។ ត្រូវមានការត្រួតពិនិត្យឲ្យបានច្បាស់លាស់លើការប្រើប្រាស់ឱសថគ្រុនចាញ់ ព្រោះវាជាបញ្ហានាំឲ្យមានភាពសុំានៃឱសថគ្រុនចាញ់ ដែលពិភពលោកកំពុង យកចិត្តទុកដាក់ខ្ពស់ ដែលកម្ពុជាក៏ត្រូវតែចូលរួមលើកិច្ចការនេះដែរ។ លោករដ្ឋមន្រ្តី ម៉ម ប៊ុនហេង ក៏បានផ្តាំផ្ញើឲ្យប្រធានមន្ទីរសុខាភិបាលរាជធានី ខេត្តទាំងអស់ ឲ្យយកចិត្តទុកដាក់លើការពង្រឹងការងារគ្រប់គ្រងមន្ទីរពេទ្យពង្រឹងបច្ចេកទេសនៃការព្យាបាលជំងឺ និងថែទាំសម្ភារៈបរិក្ខាពេទ្យឲ្យបានហ្មត់ចត់ ដូចជាគ្រែអ្នកជម្ងឺ ឲ្យមានភាពស្អាតបាត បន្ទប់មានអនាម័យល្អ យកចិត្តទុកដាក់ពិនិត្យថែទាំនិងព្យាបាលអ្នកជម្ងឺឲ្យបានល្អ មានក្រមសីលធម៌វិជ្ជាជីវ:ពេទ្យត្រឹមត្រូវ ជាដើម៕

2016-03-01T20:40:00+07:00

freshnewsasia.com

https://m.freshnewsasia.com/index.php/en/localnews/19048-2016-03-01-06-42-57.html

423ba838-33b7-4b38-8f12-b9d061880980

តំណាងរាស្ត្របក្សប្រឆាំងស្នើបង្ហាញមូលហេតុនៃការឆ្លងមេរោគអេដស៍នៅភូមិពាម

គណៈកម្មការទី៨ នៃរដ្ឋសភា បានដាក់លិខិតមួយតាមរយៈប្រធានរដ្ឋសភា ជំរុញឲ្យរដ្ឋមន្ត្រីក្រសួងសុខាភិបាល លោក ម៉ម ប៊ុនហេង បង្ហាញពីមូលហេតុនៃការឆ្លងរីករាលដាលនៃមេរោគអេដស៍ជំងឺអេដស៍ ដែលបានផ្ទុះឡើងនៅឃុំសំបួរមាស ស្រុកមុខកំពូល ខេត្តកណ្ដាល។ សំណើនេះ ធ្វើឡើងបន្ទាប់ពីមានប្រជាពលរដ្ឋជិត ២០នាក់មានផ្ទុកមេរោគអេដស៍ បន្ទាប់ពីបានធ្វើតេស្ដឈាមនៅក្នុងខែកុម្ភៈ នេះ។ គណៈកម្មការទី៨ នៃរដ្ឋសភា បានចាត់ទុកថា ក្រសួងសុខាភិបាល ព្យាយាមបិទបាំងព័ត៌មានករណីឆ្លងរីករាលដាលមេរោគអេដស៍នៅស្រុកមុខកំពូល ខេត្តកណ្ដាល នាំឲ្យប៉ះពាល់ធ្ងន់ធ្ងរដល់សុខុមាលភាពប្រជាពលរដ្ឋ។ ប្រធានគណៈកម្មការសុខាភិបាល សង្គមកិច្ច អតីតយុទ្ធជន យុវនីតិសម្បទា ការងារបណ្ដុះបណ្ដាលវិជ្ជាជីវៈ និងកិច្ចការនារី អ្នកស្រី កែ សុវណ្ណរតន៍ មានប្រសាសន៍ថា ប្រធានរដ្ឋសភា លោក ហេង សំរិន បានទទួលលិខិតពីគណៈកម្មការទី៨ នៅថ្ងៃទី២៩ កុម្ភៈ បន្ទាប់ពីបានដាក់កាលពីថ្ងៃទី២៥ កុម្ភៈ។ អ្នកស្រីបន្តថា គោលបំណងសំខាន់ គឺជំរុញឲ្យរដ្ឋមន្ត្រីក្រសួងសុខាភិបាល លោក ម៉ម ប៊ុនហេង បង្ហាញប្រាប់ពីមូលហេតុពិតប្រាកដ ជុំវិញការឆ្លងរាលដាលមេរោគអេដស៍នេះ ជាជាងចូលបំភ្លឺដោយគ្មានព័ត៌មានស្រាវជ្រាវច្បាស់លាស់។ អ្នកស្រី កែ សុវណ្ណរតន៍៖ « »។ វិទ្យុអាស៊ីសេរី មិនអាចទាក់ទងអ្នកនាំពាក្យក្រសួងសុខាភិបាល លោក លី សូវ៉ាន់ និងលោក លី ពេញស៊ុន នាយកមជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ បានទេនៅថ្ងៃទី២៩ កុម្ភៈ។ កាលពីថ្ងៃទី២៤ ខែកុម្ភៈ ក្រុមជំនាញរបស់មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ អង្គការសុខភាពពិភពលោក (WHO) អង្គការសហប្រជាជាតិប្រយុទ្ធនឹងជំងឺអេដស៍ (UNAIDS) និងនាយកដ្ឋានប្រយុទ្ធនឹងជំងឺឆ្លងសហរដ្ឋអាមេរិក (US-CDC) បានពិនិត្យយ៉ាងម៉ត់ចត់នូវលទ្ធផលនៃការស្រាវជ្រាវ ហើយឯកភាពជារួមថា មានពលរដ្ឋ ៤នាក់បន្ថែមលើចំនួន ១៤នាក់ សរុប ១៨នាក់មានផ្ទុកមេរោគអេដស៍។ ការកើនឡើងនូវការចូលរួមធ្វើតេស្ដឈាមរកមេរោគអេដស៍របស់សហគមន៍នេះ គឺដោយសារប្រជាពលរដ្ឋមានការយល់ដឹងពីការទៅធ្វើតេស្ដឈាម ដែលនាំឲ្យកើនឡើងនូវការរកឃើញករណីផ្ទុកមេរោគអេដស៍ ហើយទិន្នន័យនេះ មិនបានបញ្ជាក់ពីការបារម្ភនូវការឆ្លងរាលដាលមេរោគអេដស៍នោះទេ។ ទោះជាយ៉ាងណា ពលរដ្ឋដែលបានរកឃើញថាមានផ្ទុកមេរោគនេះ បែរជានាំគ្នាភ្ញាក់ផ្អើល ដោយសង្ស័យលើប្រធានមន្ទីរពេទ្យបង្អែកពញាឮ ខេត្តកណ្ដាល លោកវេជ្ជបណ្ឌិត សុខ ធន ដោយសារតែពួកគាត់ធ្លាប់ទៅចាក់ថ្នាំនៅគ្លីនិករបស់លោក ប៉ុន្តែគ្រូពេទ្យនេះបដិសេធ ដែលករណីនេះស្រដៀងនឹងករណីនៅខេត្តបាត់ដំបង ដែរ៕

2016-02-29T20:35:00+07:00

rfa.org

https://www.rfa.org/khmer/news/health/CNRP-request-to-Govnt-to-investigate-HIV-Case-in-Kandal-Province-02292016083000.html

841dc147-d6dc-4723-82aa-af82a9ab18d6

លោក ហ៊ុន សែន ការពារពេទ្យខ្មែរថា មិនអន់ដូចការរិះគន់ពីសាធារណជន

លោកនាយករដ្ឋមន្ត្រី ហ៊ុន សែន ថ្លែងនៅថ្ងៃទី២៩ កុម្ភៈ ការពារពេទ្យខ្មែរ ថាមិនអន់ដល់ថ្នាក់ក្នុងចំណោម១០០នាក់ មាន៩៩នាក់ ខ្វះវិជ្ជាជីវៈនោះទេ ហើយមិនចាំបាច់ធ្វើបដិវត្តដូចការលើកឡើងរបស់អ្នកវិភាគខ្លះនោះដែរ។ ប៉ុន្តែអ្នកស្រាវជ្រាវការអភិវឌ្ឍសង្គមនៅតែប្រកាន់ទស្សនៈ ថាត្រូវតែធ្វើបដិវត្តផ្លាស់ប្ដូរអ្នកគ្រប់គ្រងស្ថាប័នសុខាភិបាលហើយជំនួសមកវិញអ្នកមានសមត្ថភាព ដើម្បីជៀសវាងការតែងតាំងដោយបក្សពួក និងទឹកលុយ ដែលធ្វើឲ្យក្រុមគ្រូពេទ្យមួយចំនួនមានបញ្ហាដូចសព្វថ្ងៃ។ លោកនាយករដ្ឋមន្ត្រី ហ៊ុន សែន បានបញ្ចេញប្រតិកម្មចំពោះអ្នករិះគន់គ្រូពេទ្យខ្មែរមួយចំនួនថាជាគ្រូពេទ្យគ្មានវិជ្ជាជីវៈនោះ។ បើទោះបីជាលោក ហ៊ុន សែន ទទួលស្គាល់ថា អាចមានគ្រូពេទ្យមួយចំនួន មិនប្រកាន់សីលធម៌ខ្ជាប់ខ្ជួន សម្ដីអាក្រក់ដាក់អ្នកជំងឺ ហើយកន្លែងខ្លះគិតបញ្ហាលុយជាធំ ក៏ដោយចុះ ក៏លោកនៅតែអះអាង ថា ពេទ្យភាគច្រើន មានវិជ្ជាជីវៈ ក្រមសីលធម៌ ប្រកបដោយការទទួលខុសត្រូវ និងលះបង់ជួយអ្នកជំងឺ តែមិនដល់ថ្នាក់គ្រូពេទ្យ១០០នាក់ ខូច៩៩ នាក់នោះទេ៖ « » ការថ្លែងការពារគ្រូពេទ្យរបស់លោក ហ៊ុន សែន ជាលើកដំបូងក្នុងពិធីសម្ពោធដាក់ឲ្យប្រើប្រាស់ជាផ្លូវការមន្ទីរពេទ្យបង្អែកខេត្ត ព្រះសីហនុ នៅថ្ងៃទី២៩ កុម្ភៈ បន្ទាប់ពីលោកស្ងប់ស្ងាត់មិនឆ្លើយតបនឹងការរិះគន់គ្រូពេទ្យរបស់នាយកសាលារៀនអន្តរទ្វីបអាមេរិកាំង លោកវេជ្ជបណ្ឌិត គួច ម៉េងលី កាលពីខែមករា ថា ក្នុងចំណោមគ្រូពេទ្យខ្មែរ ១០នាក់ គឺមាន ៩នាក់ហើយដែលមិនប្រកាន់ខ្ជាប់នូវក្រមសីលធម៌វិជ្ជាជីវៈរបស់ខ្លួន។ ការរិះគន់ក្រមសីលធម៌គ្រូពេទ្យនេះ អ្នកស្រាវជ្រាវការអភិវឌ្ឍសង្គម លោកបណ្ឌិត កែម ឡី ក៏បញ្ចេញទស្សនៈរបស់ខ្លួនដែរថា គុណភាពសេវាសុខាភិបាលនៅកម្ពុជា មិនមែនធ្វើត្រឹមតែកំណែទម្រង់នោះទេ គឺត្រូវការធ្វើបដិវត្តន៍តែម្ដង។ ឆ្លើយតបការរិះគន់នេះ លោក ហ៊ុន សែន ចាត់ទុកថា ជាការប្រមាថមើលងាយដល់ពេទ្យខ្មែរ ហើយក៏មិនដល់ថ្នាក់ធ្វើបដិវត្ត ដូចការលើកឡើងរបស់អ្នកវិភាគនោះទេ៖ « »។ អ្នកស្រាវជ្រាវការអភិវឌ្ឍសង្គម លោកបណ្ឌិត កែម ឡី ពន្យល់ថា ការបដិវត្តនេះសំដៅលើការបដិវត្តវិស័យសុខាភិបាល មិនមែនបដិវត្តគ្រូពេទ្យដូចការលើកឡើងរបស់លោក ហ៊ុន សែន ទេ។ លោកថា គ្រូពេទ្យខ្មែរមានសមត្ថភាពខ្ពស់ បទពិសោធន៍ច្រើន មិនចាញ់ប្រទេសដទៃ ប៉ុន្តែរដ្ឋាភិបាលគួរដូរវប្បធម៌នៃការដឹកនាំ និងវប្បធម៌បុគ្គលក្នុងការរៀបចំដឹកនាំ៖« » លោកបណ្ឌិត កែម ឡី បន្តដោយបង្ហាញចំណុចសំខាន់ជាគន្លឹះ ៤យ៉ាង ដើម្បីបដិវត្តវិស័យនេះ ទី១ ប្ដូរក្រុមគ្រប់គ្រងដោយដាក់អ្នកមានសមត្ថភាព ដើម្បីជៀសវាងការតែងតាំងដោយបក្សពួក និងទឹកលុយ។ ទី២ ត្រូវឲ្យគ្រូពេទ្យមានប្រាក់ខែខ្ពស់ យ៉ាងទាប៥០០ដុល្លារ និងជៀសវាងធ្វើការងារ២កន្លែង។ ទី៣ ត្រូវឲ្យមានការដេញថ្លៃរៀបចំការត្រួតពិនិត្យ គ្រប់ស្ថាប័នសុខភាពសាធារណៈទាំងអស់ និងកំណត់អត្តសញ្ញាណភាពក្រីក្រឲ្យច្បាស់លាស់។ ទី៤ ដូរវប្បធម៌បុគ្គល និងស្ថាប័ន ឲ្យមានការបើកទូលាយ មានការចូលរួម តម្លាភាព គណនេយ្យភាព និងដឹកនាំបែបប្រជាធិបតេយ្យ៕

2016-02-29T12:15:00+07:00

rfa.org

https://www.rfa.org/khmer/news/health/hunsen-said-not-bad-99-doctors-among-100-02282016232603.html

05012c13-5371-4c63-a72e-e9c0ee6953f4

វត្ថុប្រើប្រាស់ ដូចជា ស្រោមអនាម័យ, ក្បាលដោះ, កៅស៊ូកង, និង ស្រោមដៃជ័រ ត្រូវបានគេរកឃើញថា មានផ្ទុកសារធាតុគីមីដែលបង្កជំងឺមហារីក

ក្រុមអ្នកវិទ្យាសាស្ត្ររបស់អង្គការសុខភាពពិភពលោក WHO បានឲ្យដឹងថា សារធាតុគីមី MBT នៅក្នុងជ័រកៅស៊ូ ដែលគេយកទៅផលិតផលិតផលនានា នោះគឺជាសារធាតុមួយដែលអាចបង្កជាជំងឺមហារីក ដ៏ធ្ងន់ធ្ងរបាន។ នេះបើតាមការផ្សាយរបស់សារព័ត៌មានអង់គ្លេស Mirror។ ផលិតផលដែលគ្រោះថ្នាក់នោះមានដូចជា កាវបិត, ក្បាលដោះកូនក្មេង, ស្រោមដៃជ័រ, ស្រោមអនាម័យ, និង កៅស៊ូកង ជាដើម ដែលសុទ្ធសឹងតែផ្ទុកនូវសារធាតុគីមីគ្រោះថ្នាក់ ដែលអាចបង្កជាជំងឺមហារីក។ នេះបើតាមការព្រមានដោយផ្ទាល់ពីប្រធានអង្គការ WHO។ នៅក្នុងកិច្ចប្រជុំក្នុងទីក្រុង លីយ៉ុង (Lyon) ប្រទេសបារាំង ក្រុមជំនាញមានគ្នា ២៤រូប មកពី ៨ប្រទេសបាន ពិភាក្សាគ្នា និង ផ្តល់អំណះអំណាងយ៉ាងក្តៅគគុកលើប្រធានបទខាងលើនេះ ហើយទីបំផុតពួកគេក៏ព្រមព្រៀងគ្នា ថាសារធាតុខាងលើនេះ ពិតជាបង្កជំងឺមហារីក ប្រាកដមែន។ ឧទាហរណ៍មួយក្នុងចំណោមវត្ថុប្រើប្រាស់ទាំងនោះ គឺក្បាលដោះសម្រាប់កូនក្មេងបៅ ដោយសាស្ត្រាចារ្យលោក Hans Kromhout បានប្រាប់ថា សារធាតុ MBT នោះជា ជ័រកាវ ដែលធ្វើឲ្យក្បាលបៅដោះរបស់កូនក្មេងរលោង ហើយវាពិត ជាគ្រោះថ្នាក់ណាស់ ដែលអាចផ្ទុកសារធាតុនេះ បើទោះបីជាវាជាផលិតផលសម្រេចក៏ដោយ៕

2016-02-28T20:58:00+07:00

freshnewsasia.com

https://m.freshnewsasia.com/index.php/en/localnews/18926-2016-02-28-07-17-03.html